
t  LAURENŢIU 

DIN  MILA  LUI  DUMNEZEU 

ARHIEPISCOPUL  SIBIULUI  ŞI  MITROPOLITUL  ARDEALULUI 


Iubitului  nostru  cler,  cinului  monahal  şi  drept-credincioşilor  creştini,  har, 
milă  şi  pace  de  la  Dumnezeu,  iar  de  la  noi,  arhiereşti  binecuvântări! 


TAINA  ÎNTRUPĂRII,  ÎNCEPUTUL  MÂNTUIRII  : 
-Pastorală  la  Naşterea  Domnului - 


„  Cu  adevărat  mare  este  taina  creştinătăţii:  Dumnezeu  S-a  arătat  in  trup. 
S-a  îndreptat  în  Duhul,  S-a  văzut  de  îngeri.  S-a  propovăduit  între  neamuri.  S-a 
crezut  în  lume..."  (/  Tim.  3, 16).  ţ: 

Iubiţii  mei  fii  duhovniceşti. 

Din  iubirea  Sa  nemărginită  Dumnezeu  a  creat  lumea  şi  pe  om,  dorind  să  îl  facă 
părtaş  slavei  Sale.  Pe  acesta  l-a  aşezat  pe  pământ  ca  o  coroană  a  creaţiei  Sale,  după 
cum  ne  învaţă  Sfanţul  Grigorie  Teologul,  cinstindu-1  cu  voinţă  liberă,  dându-i  şi  o 
poruncă  pentru  a  se  întări  în  libertatea  sa.  Prin  amăgirea  şarpelui,  omul  a  nesocotit 
porunca  primită,  fiind  izgonit  de  la  pomul  vieţii  şi  din  rai,  pierzând  comuniunea  cu 
Ziditorul  său. 

Dumnezeu,  însă,  nu  S-a  întors  de  la  făptura  Sa,  nici  nu  a  uitat  lucrul  mâinilor 
Sale,  ci  a  cercetat -o  în  multe  chipuri:  a  trimis  prooroci,  a  făcut  minuni  prin  sfinţii  Săi, 
a  pus  Lege  spre  ajutor  şi  pe  îngeri  păzitori.  »  : •  \  r  o  ■ ;  ». 

înmulţindu-se  răutatea,  se  simţea  nevoia  unui  ajutor  mai  mare,  care  să  îl  izbăvească 
pe  om  din  stricăciunea  în  care  se  afunda.  Şi  ajutor  S-a  făcut  însuşi  Cuvântul  lui  Dumnezeu, 
Cel  mai  înainte  de  veci.  Cel  prin  Care  toate  s-au  făcut,  Izvorul  vieţii  şi  al  nemuririi. 
Frumuseţea  dintâi  a  chipului  omenesc,  precum  mărturiseşte  Sfântul  Grigorie  Teolo¬ 
gul:  „  Cuvântul  Tatălui  vine  la  propriul  Său  chip  şi  poartă  trup  din  pricina  cărnii  şi  se 
amestecă  cu  sufletul  cel  cugetător  din  pricina  sufletului  meu...  Şi  se  face  om  întru 

toate,  afară  de  păcat,  zămislit  din  Fecioara  mai  dinainte  curăţită  de  Duhul  şi  la  suflet 
şi  la  trup  (...)  O,  ce  mai  neauzită  împreunare!  O,  ce  minunată  amestecare!  (...)  Cel  Care 
îmbogăţeşte  se  sărăceşte,  căci  se  sărăceşte  cu  trupul  meu,  ca  să  mă  îmbogăţesc  eu  cu 
Dumnezeirea  Lui;  şi  Cel  plin  se  goleşte,  căci  se  goleşte  de  slava  Sa  pentru  puţin  timp, 
ca  să  mă  umple  pe  mine  de  plinătatea  Sa...  Ce  taină  este  aceasta  ce  s-a  făcut  cu  mine?  ” 

Mijlocul  ales  pentru  mântuirea  neamului  omenesc  corespundea  atât  fiinţei  lui 
Dumnezeu,  cât  şi  naturii  omului  căzut,  fapt  argumentat  atât  de  minunat  de  Sfântul  loan 
Damaschin.  care  spune:  „Dumnezeu  arată  noianul  cel  mare  a!  dragostei  Sale  pentru 
om,  căci  însuşi  Creatorul  şi  Domnul  primeşte  să  lupte  pentru  creatura  Lui  şi  se  face 
învăţător  cu  fapta.  Şi  pentru  că  duşmanul  a  amăgit  pe  om  cu  nădejdea  Dumnezeirii, 
acum  este  amăgit,  căci  Domnul  S-a  îmbrăcat  cu  haina  trupului  şi  a  arătat  în  acelaşi 
timp  bunătatea,  înţelepciunea,  dreptatea  şi  puterea  lui  Dumnezeu  "  ( Dogmatica ,  III). 

Şi  cât  de  frumos  întăreşte  aceasta  Sfântul  Nicolae  Cabasila,  atunci  când  spune 
că  după  căderea  omului  în  păcat  existau  trei  piedici  mari  între  Dumnezeu  şi  om:  firea 
mărginită,  păcatul  şi  moartea.  Din  aceste  piedici  doar  Dumnezeu  îl  putea  elibera  pe 
om:  de  firea  cea  căzută  prin  întrupare,  de  păcat  prin  moartea  pe  cruce,  iar  de  moarte 
prin  înviere.  El  a  desfiinţat  peretele  cel  din  mijloc  al  vrajbei,  şi  nu  a  lăsat  nimic  care  să 
îl  despartă  pe  om  de  Dumnezeu. 


Iubiţi  credincioşi, 

Coborârea  lui  Dumnezeu  la  om  este  marea  taină  a  credinţei  creştine.  „  Cu  adevărat 
mare  este  taina  creştinătăţii:  Dumnezeu  S-a  arătat  în  trup”  (/  Tim  3,  16),  rămânând 
Ceea  Ce  era,  adică  Dumnezeu  prin  fire  şi  luând  în  acelaşi  timp  Ceea  ce  nu  era,  adică 
Om  prin  fire  şi  S-a  făcut  ca  unul  dintre  noi  pentru  a  intra  în  comuniune  cu  noi.  Prin 
pogorârea  Lui  la  noi  ne-a  restaurat  fiinţa  noastră  şi  ne-a  îmbogăţit  cu  smerenia  Lui. 
S-a  sărăcit  pe  Sine  pentru  ca  să  ne  îmbogăţească  pe  noi.  Aşadar,  întruparea  Fiului  lui 
Dumnezeu  este  o  „deşertare  de  slavă”,  o  „chenoză”,  un  act  de  smerenie  divină, 
dovadă  a  iubirii,  a  libertăţii  şi  atotputerniciei  lui  Dumnezeu,  căci  luând  chip  de  rob 
ne  îndumnezeieşte  prin  smerirea  Sa. 

Sfânta  Scriptură  descrie  viaţa  Mântuitorului  ca  fiind  desăvârşită  în  smerenie: 
atât  venirea  Lui  în  lume,  cât  şi  viaţa  Lui  pământească  s-au  petrecut  în  condiţii  umile  şi 
simple,  căci  aşa  cum  spune  Sfântul  Apostol  Pavel,  Hristos  „a  sărăcit  pentru  voi, 
bogat  fiind,  ca  voi  să  vă  îmbogăţiţi  cu  sărăcia  Lui"  (II  Cor  8,  9).  Această  arătare  a 
lui  Dumnezeu  în  istorie,  sub  chipul  trupului  smerit  omenesc,  este  manifestarea  puterii 
Lui  prin  iubire,  aşa  cum  o  afirmă  acelaşi  mare  Apostol  al  neamurilor: .,  Cugetaţi  în  voi 
la  fel  ca  şi  Hristos  lisus.  Care  în  chipul  lui  Dumnezeu  fiind  nu  răpire  a  socotit  a  fi 
întocmai  ca  Dumnezeu,  ci  S-a  golit  pe  Sine,  chip  de  rob  luând,  făcându-Se  asemenea 
oamenilor.  Şi  la  înfăţişare  aflându-Se  ca  un  om,  S-a  smerit  pe  Sine,  ascultător  făcându- 
Se  până  la  moarte  şi  încă  moarte  pe  cruce  ”  (Filip  2,  6-8). 

Sfântul  Apostol  Pavel  arată  în  acest  frumos  imn  că  Fiul  lui  Dumnezeu,  din  dragoste 
pentru  om.  S-a  golit  de  slavă,  venind  în  maximă  apropiere  de  om.  O  coborâre  a  lui 

Dumnezeu  în  toată  strălucirea  Lui  ar  fi  orbit  pe  oameni,  i-ar  fi  strâmtorat  în  mişcările 
lor  libere.  Dumnezeu  a  vrut  însă  să  îi  câştige  prin  libertatea  lor,  prin  decizie  liberă,  prin 
credinţă.  El  nu  a  vrut  să  îl  silească  pe  om  printr-o  arătare  violentă  a  atotputerniciei 
Sale,  căci  în  acest  mod  nu  ar  fi  putut  realiza  o  comuniune  cu  această  fiinţă  căzută  în 
păcat,  ci  S-a  arătat  prin  dragoste  şi  S-a  manifestat  între  noi  în  acest  chip  de  atot¬ 
puternicie,  în  acord  cu  fiinţa  Sa  dumnezeiască. 

Dragostea  aceasta,  ca  orice  dragoste,  nu  a  putut  fi  trăită  din  afară,  ci  doar  prin 
intrarea  în  comuniune  cu  Hristos  Domnul,  prin  credinţă.  Contemporanii  Mântuitorului 
au  refuzat  această  comuniune  şi  deschidere  pentru  că  ei  îşi  închipuiau  că  afirmarea 
dumnezeirii  ar  trebui  să  fie  o  manifestare  orgolioasă  de  putere,  peste  toţi  şi  toate,  o 
reducere  a  tuturor  la  nivel  de  obiect.  Această  gândire  vanitoasă  a  dus  şi  la  omorârea 
Mântuitorului.  Aceasta  o  afirmă  atât  de  frumos  Sfântul  Chirii  al  Alexandriei,  care 
spune  că:  ,,  Dumnezeu  S-a  coborât,  a  luat  chip  de  rob ,  deşi  este  Stăpân  prin  fire  (...) 
S-a  făcut  om,  ca  să  ne  facem  ca  El,  dumnezei  şi  fii.  El  a  primit  toate  ale  noastre  ca 
să  ne  dea  în  schimb  cele  ale  Lui.  Să  nu-L  dispreţuieşti,  pentru  această  coborâre  la 
tine,  căci  dacă  a  dispreţuit  ruşinea  pe  care  a  acceptat-o,  vina  umilinţei  este  a  ta,  iar 
Cel  Care  a  ales  să  pătimească  pentru  tine  a  făcut  o  mare  minune,  căci  văzând  cheno- 
za  Lui,  vezi  slava  Tatălui...  ” 

>*  vi<*v*  .  .'i  a  ••  'v  >  in ■  ■«  . 

Iubiţii  mei  fii  sufleteşti. 

De  dragul  acestei  comuniuni  pierdute  de  om  prin  căderea  în  păcat,  Dumnezeu 
S-a  coborât  la  om  în  chip  smerit,  căci,  spune  Sfântul  Isaac  Şirul:  „Smerenia  este 
haina  lui  Dumnezeu...  El  nu  a  coborât  în  cutremur,  nu  în  foc,  nu  în  glas  înfricoşător 
şi  puternic,  ci  ca  ploaie  lină  şi  ca  picătură  ce  picură  lin  pe  pământ.  Şi  S-a  arătat 
vorbindu-ne  nouă  în  alt  chip.  Aceasta  s-a  petrecut  când  a  acoperit  ca  pe  o  comoară 
mărirea  Lui  sub  acoperământul  trupului  şi  a  vorbit  între  noi  şi  cu  noi  prin  acoperământul 
pe  care  şi  L-a  întocmit  cu  voia  din  sânul  Fecioarei  şi  Născătoarei  de  Dumnezeu 
Maria,  pentru  ca  văzăndu-L  pe  El  ca  fiind  din  neamul  nostru  şi  vorbind  cu  noi,  să  nu 
ne  spăimăntăm  de  vederea  Lui.  ”  ( Filocalia  X,  p.  105-106) 

Chenoza  Fiului  lui  Dumnezeu  este  marea  minune  şi  taină  a  creştinătăţii.  Rostul 
acestei  coborâri  la  noi  este  înfierea  noastră,  vindecarea  neascultării  noastre  prin  ascul¬ 
tarea  Lui,  făcându-Se  astfel  pentru  noi  pildă  de  ascultare,  fără  de  care  nu  este  cu 
putinţă  mântuirea.  Ea  nu  este  doar  modelul  după  care  Dumnezeu  a  împlinit  iconomia 
mântuirii,  ci  şi  modelul  de  însuşire  a  roadelor  acesteia.  Prin  ascultare  şi  smerenie  omul 
rămâne  în  comuniunea  pe  care  Hristos  însuşi  a  realizat-o  prin  coborârea  Sa.  De  aceea, 
spune  Sfântul  Maxim  Mărturisitorul,  voind  Domnul  nostru  să  îndrepteze  această 
stricăciune  şi  alterare  a  firii  umane  a  intrat  în  maximă  comuniune  cu  noi,  a  luat  toată 
firea  noastră  şi  a  îndreptat-o  prin  nestricăciunea  voii  Sale  libere.  A  fost  ascultător  până 
la  moarte  şi  a  restaurat  astfel  firea  noastră  cea  căzută  şi  ne-a  făcut  pe  toţi  fii  ai  Tatălui. 
Puterea  biruinţei  Lui  împotriva  păcatului,  a  diavolului  şi  a  morţii  ne-o  dăruieşte  nouă 
tuturor  astăzi  prin  toate  tainele  Bisericii.  Rămâne  doar  imperativul  punerii  în  lucrare  a 


9 


RT  /  PASTORALE  ARHIEREŞTI 


darurilor  pe  care  le  primim  de  la  El.  împlinirea  sfintelor  Sale  porunci,  întregul  efort 
ascetic  al  curăţirii  de  patimi,  sunt  elementele  care  definesc  înnoirea  spirituală  a  omului 
aflat  în  comuniune  cu  Dumnezeu. 

în  Sfânta  Biserică  bucuria  acestei  comuniuni  este  perpetuă  şi  mereu  nouă.  Astăzi 
noi  nu  ne  mai  putem  atinge  trupeşte  de  Hristos,  ci  Hristos  Cel  viu,  aflat  de-a  dreapta 
Tatălui  ni  se  dăruieşte  nouă  întreg  prin  harul  Sfanţului  Duh,  menţinându-ne  astfel  în 
această  comuniune  şi  bucurie.  în  Persoana  Mântuitorului  sunt  concentrate  toate 
evenimentele  iconomiei  mântuirii,  iar  prin  amintirea  lor  în  cadrul  cultului,  ele  sunt 
actualizate  prin  harul  Sfântului  Duh  pentru  cei  ce  le  amintesc.  Noi,  acum,  cugetând  la 
Hristos  şi  intrând  în  legătură  cu  El  prin  cântări  şi  rugăciuni,  ne  împărtăşim  de  dragostea 
Lui  arătată  nouă  prin  toate  actele  iconomiei  Lui  mântuitoare  şi  totodată  suntem 
contemporani  cu  El  în  drumul  Său  împlinit  pe  pământ  pentru  noi,  sau,  mai  bine  spus, 
EI  se  face  contemporan  cu  noi  în  acest  drum  străbătut  de  El.  Această  împreună  călă¬ 
torie  a  lui  Hristos  cu  noi  prin  întreg  cultul  Bisericii  este  o  tainică  realitate  care  aduce  în 
inimile  noastre  bucuria  fiecărui  praznic  împărătesc.  Bucuria  aceasta  a  prezentului 
continuu  al  comuniunii  cu  Hristos  o  exprimă  în  cuvinte  alese  Sfântul  Grigorie  Teologul: 
„Aceasta  este  sărbătoarea  noastră,  acest  fapt  prăznuim  astăzi  şi  anume  venirea  lui 
Dumnezeu  la  oameni ,  pentru  ca  să  ne  reîntoarcem  la  Dumnezeu...,  pentru  ca  lepădând 
pe  omul  cel  vechi,  în  cel  nou  să  ne  îmbrăcăm;  şi  precum  în  Adam  am  murit,  tot  aşa  în 
Hristos  să  trăim,  cu  Hristos  fiind  şi  uniţi  şi  împreună  răstigniţi  şi  împreună  îngropaţi 
şi  împreună  înviaţi”  (Cuvântarea  la  Naşterea  Domnului). 

Iubiţii  mei, 

Dumnezeu  nu  S-a  coborât  din  cer  pentru  Sine,  ci  pentru  noi  şi  pentru  a  noastră 
mântuire,  pentru  ca  să  ne  tragă  pe  toţi  la  Sine,  pentru  ca  să  fie  de  acum  înainte  şi  pentru 
noi  „precum  în  cer,  aşa  şi  pe  pământ  ”,  pentru  ca  şi  noi  să  trăim  de  acum  viaţă  cerească, 
viaţă  nouă,  renăscută  de  sus,  din  apă  şi  din  Duh,  prin  Botez  şi  Euharistie,  prin  pocăinţă 
şi  paza  sfintelor  Sale  porunci.  A  trăi  această  viaţă  nouă  în  Hristos  înseamnă  a  renunţa  la 
patimile  egoiste,  omorându-ne,  după  cuvântul  Sfântului  Apostol  Pavel:  „  mădularele  cele 
pământeşti:  desfrânarea,  necurăţia,  patima,  pofta  cea  rea  şi  lăcomia,  care  este  închinare 
la  idoli  (...),  lepădând  mânia,  dejaimarea,  cuvintele  de  ruşine  "  ( Col  3,  5.8),  „pentru 
care  vine  mânia  lui  Dumnezeu  peste  fiii  neascultării”  ( Col  3,  6). 

Cunoaştem  înălţimea  şi  exigenţele  vieţii  celei  noi  la  care  suntem  chemaţi,  însă 
uitarea  şi  nepăsarea  ne  împiedică  să  punem  în  lucrare  poruncile  dumnezeieşti.  Aceasta 
este  şi  cauza  pentru  care  mereu  primim  semne  că  prin  modul  nostru  de  viaţă  mâniem 
bunătatea  Iui  Dumnezeu.  Ce  altceva  sunt  bolile  incurabile,  epidemiile,  inundaţiile  şi 
încercările  de  tot  felul  care  se  abat  asupra  noastră?  Prin  păcate  noi  întoarcem  purtarea 
de  grijă  a  Stăpânului  vieţii  noastre  în  mustrare,  pentru  că  ne  facem  de  bunăvoie  robi  ai 
păcatelor.  Până  când  vom  amâna  pocăinţa?  Oare  când  ne  vom  ridica  din  această 
orbire  a  păcatelor?  Vedem  limpede  cum  prin  toate  mijloacele  posibile  sunt  promovate 
în  societate  imaginile  desfrâului,  adulterului  şi  pornografiei,  expuse  pretutindeni,  la 

televizor  şi  în  vitrine,  în  vorbe  şi  îmbrăcăminte!  Oare  nu  vedem  cum  prin  toate  acestea 
ne  depărtăm  de  Dumnezeu  şi  mâniem  bunătatea  Lui? 

Şi,  ca  şi  când  emisiunile  televizate,  jocurile  pe  calculator,  imaginile  din  presă  sau 
de  pe  internet  n-ar  fi  destule  pentru  distrugerea  minţii  şi  a  sufletului  copiilor,  acum 
puterile  vrăjmaşului  se  ridică  şi  împotriva  icoanelor  pentru  a  le  îndepărta  din  şcoli  şi 
din  viaţa  copiilor  noştri.  Nu  sunt  deranjaţi  de  imaginile  pornografice  care  inundă  spaţiul 
public  al  societăţii  noastre,  dar  îi  tulbură  vederea  icoanelor?  Să  nu  acceptăm  o  astfel 
de  nedreptate  şi  ruşine,  şi  să  nu  uităm  că  libertatea  dobândită  la  revoluţie  este  preţ  de 
sânge,  dăruit  neamului  prin  jertfa  tinerilor  noştri. 

Sfintele  icoane,  ferestre  deschise  spre  divinitate  şi  ochi  ai  lui  Dumnezeu  îndreptaţi 
spre  noi,  ne  sfinţesc,  nu  ne  agresează!  Să  luptăm  pentru  a  le  păstra,  ştiind  că,  prin 
cinstirea  lor,  cerem  şi  primim  ajutorul  lui  Dumnezeu  şi  mijlocirea  sfinţilor,  pentru  a 
deveni  la  rândul  nostru  icoane  vii  ale  lucrării  dumnezeieşti  în  lume.  .• , . 

.  .  ...  •  Iubiţi  credincioşi, 

Să  sărbătorim  praznicul  de  astăzi  cu  bucurie,  aşa  cum  ne  îndeamnă  Sfântul 
Grigorie  Teologul,  nu  ca  pe  un  praznic  omenesc,  ci  ca  pe  unul  dumnezeiesc,  nu 
lumeşte,  ci  mai  presus  de  lume,  nu  cu  cele  ale  noastre,  ci  cu  cele  ale  Stăpânului,  nu  cu 
cele  ale  slăbiciunii,  ci  cu  cele  ale  tămăduirii,  nu  în  ospeţe  şi  necumpătări,  ci  în  bucuria 
Duhului  Sfânt. 

Vă  îndemnăm,  cu  smerită  dragoste,  ca  pe  unii  ce-mi  sunteţi  bucurie  de  la  Hristos: 
să  fiţi  tari  în  credinţă,  puternici  în  nădejde,  împlinitori  ai  iubirii  creştine. 

Al  Vostru  arhipăstor  şi  rugător  fierbinte  către  Dumnezeu,  Tatăl,  Fiul  şi  Sfântul 
Duh,  ,  , 

>  •  r  t  Dr.  LAURENŢIU  STREZA 
,  .  Arhiepiscopul  Sibiului  şi  Mitropolitul  Ardealului 


\;.yt  \ 

DIN  MILA  LUI  DUMNEZEU 
EPISCOP  AL  COVASNEI  ŞI  HARGHITEI 


Iubitului  nostru  cler,  cinului  monahal  şi  drept-credincioşilor  creştini,  har, 
milă  şi  pace  de  la  Dumnezeu  Tatăl,  iar  de  la  noi  părintească  binecuvântare! 


PASTORALĂ 

cu  prilejul  marelui  praznic  al  Naşterii  Domnului  2006 

„Naşterea  Ta.  Hr  ist  oase  Dumnezeul  nostru, 
răsărit-a  lumii  lumina  cunoştinţei 
(din  Troparul  Naşterii  Domnului) 


Iubiţi  fraţi  creştini. 

întru  această  zi  prăznuim  cu  bucurie  venirea  în  lume  a  „harului  lui  Dumnezeu” 
despre  care  aminteşte  Sfântul  Apostol  Pavel  în  epistola  sa  către  Tit:  Căci  harul  lui 
Dumnezeu  -  cel  mântuitor,  pentru  noi  oamenii  s-a  arătat  şi  ne  învaţă  să  lepădăm 
păgănătatea  şi  poftele  lumeşti  şi  să  trăim  in  veacul  de  acum  în  curăţie,  în  dreptate  şi  în 
evlavie,  aşteptând  împlinirea  fericitei  noastre  nădejdi.  ”  (Tit  2,  11-13).  Acest  har  s-a 
arătat  în  Persoana  divino-umană  a  Celui  născut  din  Fecioara  Maria  -  Iisus  Hristos  Domnul. 

Hristos  este  darul  Cerului,  iar  Maica  Sa  ni  L-a  dăruit  nouă  şi  astfel  vom  vedea 
cum  darul  Cerului  venit  spre  mântuirea  şi  restaurarea  omului  şi  a  întregii  creaţii  va 
deveni  Jertfă  şi  Jertfitor.  A  venit  astăzi  în  Betleem  darul  iubirii  jertfelnice.  Unul  din 
Sfânta  Treime  -  iubirea  desăvârşită. 

Darul  cerului  l-am  primit  prin  taina  întrupării  -  şi  astfel  prin  Fecioara,  prin  Pururea 
Fecioara  Maria,  lumea  căzută  în  păcat  a  mai  avut  doar  atâta  putere,  să  grăiască:  „Fie 
mie  după  cuvântul  tău!"  (Lc.  1,  38). 

Şi  astfel  omul  intră  într-un  nou  mod  de  viaţă  -  acela  al  împreună-lucrării  cu 
Dumnezeu,  pentru  mântuirea  sa.  Cât  de  mult  a  aşteptat  şi  a  dorit  Dumnezeu  acest 

„fie  mie  ”,  acest  „da  ”  al  smereniei  care  a  fost  rostit  de  Fecioara  Maria  în  Nazaretul 
Galileii. 

Iată,  avem  în  acest  moment  astral  din  istoria  mântuirii,  în  faţa  noastră,  scara 
smereniei  prin  care  va  veni  la  noi  mult  doritul  Mesia. 

Prin  taina  întrupării  suntem  puşi  în  faţa  unuia  din  cele  mai  importante  acte  de 
conlucrare  între  Dumnezeu  şi  om.  Dumnezeu  se  face  şi  om,  devine  în  urma  actului 
întrupării  şi  Fiul  Omului,  Dumnezeu  şi  Om.  Restaurează  nu  numai  trupul,  ci  şi  firea 
omului,  adică  integral,  putând  şi  el  să  fie  redat  bucuriei  veşnice,  să  dobândească  prin 
Hristos  starea  cea  mai  înaltă  pe  care  o  poate  ajunge  omul,  aceea  de  fiu  al  lui  Dumnezeu 
prin  har. 

Dumnezeu  îl  înfiază  pe  om,  se  stabileşte  prin  Hristos  o  nouă  relaţie  între  Dumnezeu 
şi  om.  Dumnezeu  îşi  revarsă  asupra  omului  dragostea  Sa  cea  nemărginită  şi  îl  ia  în 
casa  Sa,  la  sânul  Său,  ca  fiu  al  iubirii  şi  al  harului  Său. 

O  fericită  şi  binecuvântată  zi  trăim  acum,  iubiţi  fraţi  şi  surori,  a  venit  între  noi  Fiul 
lui  Dumnezeu,  ca  să  facă  şi  din  noi  fiii  ascultării  şi  împlinirii  voii  lui  Dumnezeu,  adică 
să-L  iubim  pe  Dumnezeu  din  toată  inima,  din  tot  sufletul,  din  toată  puterea,  din  tot 
cugetul  şi  pe  aproapele  nostru  ca  pe  noi  înşine.  Iată  cum  trebuie  omul  să-şi  chivernisească, 
să-şi  împartă  iubirea  în  lumea  aceasta,  ca  să  devină  fiu  după  har  al  lui  Dumnezeu. 

Maica  Domnului  şi-a  asumat  cea  mai  mare  responsabilitate  pe  care  putea  să  şi-o 
asume  omul,  adică  aceea  de  a  accepta  conlucrarea  cu  Dumnezeu  în  împlinirea  tainei 
întrupării,  adică  de  a-L  purta  în  pântecele  ei  fecioresc  pe  Fiul  lui  Dumnezeu. 

Se  pune  justificata  întrebare:  ne  asumăm  noi,  fiii  Bisericii  de  azi,  taina  iubirii  din 
tot  sufletul  nostru,  a  lui  Dumnezeu  şi  a  aproapelui  nostru?  De  vom  răspunde:  „Fie 
mie”  -  Domnului  Iisus  Hristos  şi  ajută-mi  a  împlini  cuvântul  Evangheliei  Tale,  va  fi 
semnul  dorinţei  noastre  sfinte  de  a  intra  întru  bucuria  Duhului  Sfânt. 

Iubiţi  fraţi  şi  surori. 

Prin  Evanghelia  Sa,  Hristos  Domnul  ne  învaţă  cum  să  ne  mântuim,  cum  să 
dobândim  împărăţia  bucuriei  în  Duhul  Sfânt. 

Sunt  multe  învăţături  şi  cunoştinţe  azi  în  lume,  unele  folositoare  vieţii  noastre 
cotidiene,  însă  cunoştinţa  mântuirii  este  cea  mai  înaltă,  cea  mai  importantă,  cea  tară 
de  care  omul  nu  poate  să  ajungă  să  dobândească  calitatea  de  cetăţean  al  raiului. 

Sfântul  Apostol  loan,  în  cea  dintâi  Epistolă  sobornicească,  ne  spune:  „Nu  iubiţi 
lumea,  nici  cele  din  lume..  .Pentru  că  tot  ce  este  din  lume  este  pofta  trupului,  pofta 
ochilor  şi  trufia  vieţii.  "  ( I  In.  2,  15-16).  .  ..  .  •  v,» 

Istoria  este  martoră  la  câte  nelegiuiri  au  dat  naştere  aceste  pofte,  câţi  oameni  au 
dus  şi  câţi  mai  duc  şi  azi  la  pierzare. 

Hristos  Domnul,  încă  de  la  Naşterea  Sa,  ne  arată  Calea  şi  cum  trebuie  să  mergem 
pe  ea.  Se  naşte  într-o  peşteră,  în  mare  sărăcie  şi  umilinţă,  leagănul  Său  este  ieslea. 

Sfântul  Apostol  Pavel  îi  scrie  lui  Tit:  „  Căci  harul  lui  Dumnezeu  li  s-a  arătat, 
mântuitor,  tuturor  oamenilor,  învăţăndu-ne  să  lepădăm  Jărădelegea  şi  poftele  lumeşti, 

şi  în  veacul  de  acum  să  trăim  cu  stăpânire  de  sine,  cu  dragoste  şi  cucernicie,  aşteptând 
fericita  nădejde  şi  arătarea  slavei  lui  Dumnezeu  şi  Mântuitorului  nostru  Iisus  Hristos  " 
(Tu  2,  11-13).  Cumpătare  ni  se  cere  faţă  de  noi  înşine,  dreptate  şi  înţelegere  faţă  de 
aproapele  nostru. 

Cinstiţi  părinţi,  ne-a  rânduit  Dumnezeu  să  învăţăm  poporul  şi  să  le  arătăm  calea 
care  duce  spre  Rai,  dar  să  luăm  şi  noi  aminte  la  cele  spuse  de  Sfântul  Apostol  Pavel, 
care,  în  Epistola  către  Corinteni,  scrie:  „Ci  strunesc  puternic  trupul  meu  şi-l  târăsc 
biruit;  ca  nu  cumva  după  ce  am  propovăduit  altora,  eu  însumi  să  ajung  de  lepădat  ” 
(/  Cor.  9,  27). 

Sfântul  Apostol  Pavel  s-a  purtat  aspru  cu  trupul  său,  pentru  că  a  simţit  că  acesta 
îl  împinge  şi  pe  el  către  păcat: 

„  Văd  în  mădularele  mele,  o  altă  lege  care  se  luptă  împotriva  legii  minţii  mele  şi 
mă  face  rob  legii  păcatului,  cea  din  mădularele  mele.  "  (Rom.  7,  12) 

Marele  Apostol  al  neamurilor,  Pavel,  trâmbiţa  Duhului,  ne  spune  astăzi  şi  nouă, 
românilor,  cum  le-a  spus  în  urmă  cu  două  mii  de  ani  romanilor:  „Drept  aceea  fraţilor... 
dacă  vieţuiţi  după  trup,  veţi  muri,  dar  dacă  prin  Duhul  ucideţi  poftele  trupului,  veţi 
trăi.  ”  (Rom.  8,  13). 

Orice  creştin  adevărat  trebuie  să-şi  chibzuiască  bine  datoria  cumpătării  şi  nevoia 
înfrânării:  „Iar  cei  ce  sunt  ai  lui  Hristos  Iisus  şi-au  răstignit  carnea  împreună  cu 
patimile  şi  cu  poftele  ei.  ”  (Gal.  5,  24). 

Luptându-ne  cu  patimile,  devenim  liberi  şi  nu  dobândim  orice  libertate,  ci  cea  în 
Hristos  Domnul,  singura  libertate  adevărată. 

însă  să  nu  uităm,  căci  marile  bătălii  se  dau  în  genunchi,  rugându-ne. 

Iubiţi  credincioşi, 

Cel  ce  S-a  Născut  astăzi  în  ieslea  din  Betleem,  nu  este  un  om  îndumnezeit,  ci 
Hristos  Fiul  lui  Dumnezeu,  iar  Fecioara  Maria  este  Născătoare  de  Dumnezeu  şi  Biserica 
noastră  o  cinsteşte  ca  pe  Maica  Domnului  şi  Dumnezeului  nostru  Iisus  Hristos. 

Sfântul  Ioan  Damaschin  ne  spune  că:  „în  virtutea  Dumnezeirii  Sale,  Hristos  se 
uneşte  cu  Tatăl  şi  cu  Duhul;  iar  în  virtutea  omenirii  Sale,  se  uneşte  cu  Maica  Sa  şi  cu 
toţi  oamenii.  "  Şi  astfel  suntem  neam  şi  noi,  prin  har,  cu  Dumnezeu,  pregustând  viaţa 
veşnică  după  Botez,  moartea  nemaifiind  pentru  creştini  ultima  glorie. 

Hristos  nu  S-a  născut  pe  o  planetă  moartă.  El  l-a  căutat  pe  om  într-o  „peşteră”, 
căci  acolo  se  ascunsese  de  El  şi  aceea  stă  şi  astăzi  mărturie  a  Tainei  întrupării  Sale  şi 
a  regăsirii  şi  reîntâlnirii  noastre  cu  Cel  ce  din  ţărână  şi  suflare  de  viaţă  ne-a  creat.  Să 
nu  ne  mai  ascundem  de  Dumnezeu,  fraţilor,  iar  în  peştera  păcatului,  ci  să  ne  lăsăm 
aflaţi  de  iubirea  Lui. 

Hristos  se  naşte  pe  o  planetă  vie,  făcând  posibilă  întâlnirea  vremelniciei  cu  veşnicia 
şi  astfel  omul  intră  în  nemoarte,  fiind  contemporan  cu  prezentul  etern  al  lui  Dumnezeu. 

în  lume  astăzi  vine.  Se  Naşte  Fiul  lui  Dumnezeu,  nu  mai  trăim  într-o  lume  a 
obiectelor,  deşi  pentru  mulţi  oameni,  chiar  şi  cerul  a  devenit  obiect. 

în  aceste  zile  de  praznic  ale  Naşterii  Domnului,  vă  aduc  aminte  să  nu-i  daţi  uitării 
pe  cei  bolnavi  şi  pe  toţi  fraţii  noştri  care  au  trebuinţă  de  ajutorul  nostru.  Creştini  cu 
fapta  fiind,  ne  vom  arăta  a  fi  următori  ai  învăţăturii  lui  Hristos. 

Rog  pe  Bunul  Dumnezeu  să  vă  învrednicească  a  petrece  Sfintele  Sărbători  ale 
Naşterii  Domnului,  în  pace  şi  sănătate,  având  mult  spor  duhovnicesc. 

Darul  Domnului  nostru  Iisus  Hristos,  dragostea  lui  Dumnezeu  Tatăl  şi  împărtăşirea 
Sfanţului  Duh,  să  fie  cu  voi  cu  toţi! 

Al  vostru,  al  tuturor  de  tot  binele  voitor, 

."  ,  V  t  IOAN  -  ■, S 

>  Episcopul  Covasnei  şi  Harghitei  .  .,,v.  ..  . 

.....  .  t  . 

j 

■  :  •  ?:  -  .  ,  Vi.  •?  ■  ,  :  U  ■ 

■  ■  ■'  'i  a  in'  ri.u-  •>' 


•’!  -î 

REORGANIZAREA  MONAHISMULUI 
PE  TERITORIUL  ŢĂRII  NOASTRE  ÎN  TIMPUL 
SFÂNTULUI  NICODIM  DE  LA  TISMANA 


Pentru  Biserica  Ortodoxă  Română  în  general  şi  pentru  Mitropolia  Olteniei  în 
special,  anul  2006  are  o  semnificaţie  spirituală  deosebită.  Se  împlinesc  600  de  ani  de 
la  trecerea  la  cele  veşnice  a  uneia  dintre  cele  mai  reprezentative  figuri  ale  vieţii  bisericeşti 
a  secolului  al  XVI-lea,  reorganizator  al  vieţii  monahale,  călugăr  şi  ascet,  sacerdot  şi 
cărturar,  cuvios  şi  de  minuni  făcător,  Sfanţul  Nicodim  de  la  Tismana. 

Numele  lui  a  străbătut  veacurile,  faptele  lui  au  rămas  până  astăzi  în  conştiinţa 
neamului  românesc,  iar  Biserica  străbună  pe  care  el  a  slujit-o  cu  devotament  şi  destoinicie 
l-a  aşezat  demult  în  rândul  sfinţilor  şi  al  bineplăcuţilor  lui  Dumnezeu.  De  acolo,  din  cer 
şi  de  la  ctitoria  Iui  de  la  Tismana,  de  unde-şi  doarme  somnul  cel  de  veci,  Sfântul 
Nicodim  veghează  mereu  asupra  Bisericii  noastre  Ortodoxe  Române,  asupra  clerului, 
a  credincioşilor  şi  asupra  întregului  cin  monahal  de  pe  pământul  binecuvântat  al  ţării 
noastre,  al  cărui  ocrotitor  şi  povăţuitor  a  fost  şi  a  rămas. 

Pomenit  cu  evlavie  în  sinaxarul  Bisericii,  cinstit  şi  iubit  de  poporul  cel  binecredincios, 
studiat  cu  admiraţie  de  către  istorici  şi  oameni  de  cultură1.  Sfântul  Nicodim  de  la  Tismana 


1  Studiile,  articolele  şi  datele  despre  Sfântul  Cuvios  Nicodim  de  la  Tismana.  semnate  alai  de 
cercetătorii  români,  cât  şi  străini,  sunt  numeroase,  chiar  dacă  autorii  lor  nu  se  pun  chiar  întotdeauna  de 
acord  în  legătură  cu  unele  aspecte  din  viaţa  Sfântului.  Din  acest  motiv,  vom  căuta  să  menţionăm  doar 
câteva  dintre  cele  considerate  mai  importante,  cum  ar  fi:  Ştefan  Ieromonahul,  Viata  Sfântului  Nicodim. 
Craiova,  1935;  V.  Vâtăşianu,  Istoria  artei  feudale  din  Ţara  Românească,  voi.  I,  Bucureşti.  1959;  Emil 
Lăzărescu,  „Nicodim  de  la  Tismana  şi  rolul  său  în  cultura  veche  românească.  I  (până  la  1385)”,  în 
Romanoslavica,  XI  (1965);  Răzvan  Theodorescu,  Bizanţ.  Balcani.  Occident  la  începuturile  culturii 
medievale  româneşti  (secolele  X-XD,  Bucureşti,  1974;  E.  Hurmuzachi,  N.  Densuşianu,  Documente 
privitoare  la  istoria  românilor,  voi.  12,  Bucureşti,  1890;  Tit  Simedrea,  „Viaţa  mănăstirească  în  Ţara 
Românească  înainte  de  anul  1370",  in  Biserica  Ortodoxă  Română,  LXXX  (1962);  C.  C.  Giurescu,  Istoria 
românilor,  voi.  I,  Bucureşti,  1938;  Gh.  I.  Cantacuzino,  „Problemele  cronologiei  ruinelor  fostei  mănăstiri 
Vodiţa",  în  Studii  şi  cercetări  de  istorie  veche  (SC/V).  3  (1971);  Pr.  D.  Buzatu,  „De  la  Vodiţa  la  Tismana”, 
în  Mitropolia  Olteniei,  XIII  (1961);  Teoctist,  episcop  al  Aradului,  „O  ctitorie  ardeleană  a  Sf.  Nicodim: 
Mănăstirea  Prislop",  în  Mitropolia  Olteniei  XXII  (1970);  S.  Reli,  Istoria  vieţii  bisericeşti  a  românilor. 
Cernăuţi,  1,  1942;  Arhim.  Efrem  Enăcescu,  Privire  generală  asupra  monahismului  creştin.  Râmnicul 
Vâlcii,  1933;  Alexandru  Ştefulescu,  Mănăstirea  Tismana ,  Bucureşti,  1909;  N.  lorga.  Istoria  Bisericii 
Româneşti,  Bucureşti.  1 929;  şi.  desigur,  lista  lucrărilor  ar  putea  continua,  la  loc  de  frunte  stând  cercetările 
Pr.  Prof.  Dr.  Mircea  Păcurariu  din  Istoria  Bisericii  Ortodoxe  Române,  voi.  I,  Bucureşti.  1992. 

rămâne  una  dintre  marile  personalităţi  eclesiastice  ale  Evului  mediu  timpuriu  în  spaţiul 
românesc  -  şi  nu  numai  -  fiind  în  acelaşi  timp,  prin  tot  ceea  ce  a  întreprins  pe  linia 
organizării  şi  îndrumării  monahale  şi  bisericeşti,  pe  deplin  actual. 

Referitor  la  această  actualitate,  ne  simţim  datori  să  spunem  însă,  că  societatea 
românească  contemporană  se  resimte  de  pe  urma  unei  prelungite  crize,  a  unei  agonii 
cu  impact  asupra  politicului,  socialului,  economicului  şi,  ceea  ce  este  mai  grav,  în 
primul  rând  asupra  „duhovnicescului”.  Totodată,  pentru  a  fi  obiectivi  suntem  nevoiţi 
să  remarcăm  permanenta  împletire  a  vieţii  religioase,  spirituale,  cu  cea  politico- 
economică,  în  trecutul  zbuciumat  al  neamului  nostru  românesc.  Aproape  că  nici  nu 
mai  ştim  astăzi,  dacă  existăm  ca  entitate  naţională  datorită  paloşului  lui  Ştefan  cel 
Mare,  bardei  lui  Mihai  Viteazul  sau  rugăciunilor  şi  nevoinţelor  Sfântului  Nicodim  de  la 
Tismana  şi  jertfei  martirilor  Brâncoveni  şi  a  altor  martiri  ai  neamului  şi  credinţei  străbune. 
Probabil  că  existăm,  în  egală  măsură  şi  datorită  unora,  dar  şi  celorlalţi.  Cu  certitudine 
putem  spune  însă  că,  dacă  n-am  fi  avut  prezent  creştinismul  în  „măduva”  noastră 
etnică,  astăzi  n-am  mai  fi  existat  ca  neam. 

Şi  totuşi,  s-a  vorbit  de  nenumărate  ori  şi,  cu  diverse  prilejuri  din  1990  încoace, 
despre  lipsa  „modelelor”  pentru  tânăra  generaţie  sau  pentru  societate  în  ansamblul  ei. 
In  ciuda  acestui  fapt,  criza  şi  confuzia  generată  de  această  falsă  lipsă  a  modelelor  este 
perpetuată  în  continuare,  parte  inconştient,  parte  cu  bună  ştiinţă,  fâcându-ne  să  ne 
întrebăm  mai  mult  sau  mai  puţin  retoric:  „...până  când  ?!” 

Situaţia  evocată  mai  sus  nu  este  şi  n-a  fost  însă  valabilă  niciodată  -  după  cum  s-a 
văzut  şi  se  va  putea  vedea  în  continuare  -  pentru  Biserică,  pentru  credincioşii  ei  (şi,  dacă 
dorim  să  fim  sinceri,  nu  numai  pentru  ei),  care  au  găsit  în  vieţile  sfinţilor,  ale  pustnicilor 
şi  ale  marilor  nevoitori,  ale  mucenicilor  şi  martirilor  credinţei,  aie  duhovnicilor  mai  vechi 
sau  mai  noi,  modele  demne  de  urmat  pe  treptele  desăvârşirii  lor  sufleteşti.  Dacă  lumea  în 
care  trăim  poate  fi  caracterizată  prin  cuvântul  „haos”,  atunci,  într-adevăr,  sfinţii,  duhovnicii 
(şi  celelalte  potenţiale  modele  evocate  mai  sus),  sunt  aceia  care  oferă  lumii  reperele  de 
care  are  nevoie  pentru  a  ieşi  la  liman  sau,  cum  spunea  un  cunoscut  şi  apreciat  teolog 
român,  ei  sunt  „punctele  cardinale  în  acest  haos”2  al  deznădejdii.  1  •.  (•.*••• 

Că  Sfântul  Nicodim  de  la  Tismana  intră  în  această  categorie  evocată,  a  „modelelor” 
de  urmat  în  viaţă  de  către  oricare/fiecare  dintre  noi,  este  un  fapt  de  certă  notorietate,  iar 
ceea  ce  noi  vom  încerca  prin  expunerea  noastră,  va  fi  sublinierea  aspectelor  esenţiale  ale 
vieţii  şi  activităţii  acestui  mare  nevoitor,  strateg,  diplomat,  organizator,  ctitor,  făcător  de 
minuni,  teolog,  cărturar,  misionar,  apărător  al  Ortodoxiei  şi  duhovnic  ziditor  de  suflete.  Şi 
vom  încerca  să  realizăm  acest  lucru,  chiar  dacă,  în  urma  referinţelor  făcute  deja  asupra 
personalităţii  a  cărei  viaţă  şi  activitate  fac  obiectul  expunerii  noastre,  conştientizăm  faptul 
că  nu  va  fi  o  întreprindere  deloc  facilă.  Dar,  invocând  ajutorul  lui  Dumnezeu  în  vederea 
îndeplinirii  dificilei  sarcini  pe  care  ne-am  asumat-o,  îl  rugăm  în  acelaşi  timp  pe  Sfântul 
Nicodim  să  ne  ierte,  dacă  nu  vom  reuşi  să  vorbim  aşa  cum  se  cuvine  despre  dânsul. 


2  Este  vorba  despre  titlu!  unei  cârji  a  Iui  Nichifor  Crainic,  carte  apărută  la  Editura  Timpul,  Iaşi,  1996. 

Pe  teritoriul  ţării  noastre,  aşa  cum  reiese  din  dovezile  arheologice  şi  din  diferite 
documente  ale  vremii,  a  existat  o  viaţă  monahală  încă  din  secolele  IV-V,  chiar  dacă 
reprezentanţii  ei  erau  doar  pustnicii  şi  sihaştrii  români,  trăitori  ai  pravilei  călugăreşti 
prin  locurile  retrase,  peşteri  şi  poieni  ascunse  ale  codrilor’.  Din  acest  motiv,  la  venirea 
Sfântului  Nicodim  în  nordul  Dunării,  prin  1365,  putem  fi  convinşi  că  a  găsit  in  această 
regiune  forme  de  organizare  monahală. 

Dar,  să  trecem  la  evocarea  vieţii  Sfântului  Nicodim,  a  cărui  personalitate  răsare 
din  documente  şi  cronici,  întocmai  ca  a  unui  erou  de  legendă,  căutător  consecvent  şi 
neobosit  al  locului  potrivit  pentru  ctitorie.  Parcursul  său  este  unul  iniţiatic,  un  continuu 
urcuş  mistic.  El  cunoaşte  mai  multe  etape,  identificate  cu  tot  atâtea  încercări  de  aşezare, 
de  stabilire,  apoi  abandonate  şi,  reluată  căutarea  unui  alt  loc,  mai  bun,  mai  propice 
scopului  pentru  care  a  şi  trecut  de  altfel  Dunărea,  venind  pe  meleagurile  noastre.  Nu 
s-a  descurajat,  n-a  abandonat,  n-a  cedat  greutăţilor,  ci,  de  fiecare  dată,  în  urma  câte 
unui  vis  (modul  deja  tipizat  de  a  comunica  al  lui  Dumnezeu,  cu  persoanele  alese),  a 
început  din  nou,  cu  şi  mai  multă  râvnă,  căutările  fundu-i  încununate  în  cele  din  urmă 
cu  succes,  iar  fiinţa  îmbrăcându-i-se  cu  nimbul  sfinţeniei. 

Viaţa 

Odrăslit  în  jurul  anului  13  IO4  dintr-o  familie  de  vlahi  vrednici  şi  pravoslavnici 
din  părţile  Prilepului  --  sau,  după  alte  surse  credibile,  ale  Prilepacului  -  din 
Macedonia,  înrudit  cu  familia  despotului  Lazăr  şi  a  domnului  Ţării  Româneşti, 
Nicolae  Aiexandru-Basarab5,  călugărit  în  „Grădina  Maicii  Domnului”  de  la  Sfântul 
Munte  Athos  (foarte  probabil,  la  mănăstirea  sârbească  Hilandar),  Cuviosul  Nicodim, 
după  o  perindare  la  Craina,  pe  malul  Dunării,  unde,  conform  tradiţiei,  ar  fi  ridicat 
două  mănăstiri,  la  Vratna  şi  Mănăstiriţa,  la  vremea  arătată  (1365),  trece  în  nordul 
Dunării,  unde  se  va  desfăşura  din  acel  moment  -  doar  cu  o  mică  întrerupere,  pe 
perioada  cât  a  reprezentat  Biserica  Sârbă  la  Patriarhia  Ecumenică  de  la  Con- 
stantinopol  întreaga  sa  viaţă  şi  activitate,  până  în  1406,  când  a  încetat  din 
viaţă,  fiind  înmormântat  la  ctitoria  lui  de  la  Tismana. 

După  aceste  scurte  referinţe  biografice,  vom  încerca  în  cele  ce  urmează  să 
creionăm  o  schiţă  trăsăturilor  de  personalitate  şi  ale  activităţii  Cuviosului  Nicodim 
cel  sfinţit. 


J  Cf.  Pr.  Prof.  Dr.  Mircea  Păcurariu,  Istoria  Bisericii  Ortodoxe  Române,  vot.  I,  E1BMBOR, 
Bucureşti,  1992,  p.  303. 

4  Cf.  Pr.  D.  Bălaşa,  „Sf.  Ignatie  Teoforul  şi  Nicodim  de  la  Tismana”,  în  Mitropolia  Olteniei  XXIII 
(1971),  nr.  9-10,  p.  637. 

5  La  Protosinghel  Ioanichie  Bălan,  Pateric  românesc,  Ed.  Arhiepiscopiei  Tomisului  şi  Dunării 
de  Jos.  Galaţi,  1990,  p.  1 10.  Totodată,  Paul  din  AIcp  spune  că  Nicodim  se  născuse  dintr-un  tată  grec, 
originar  din  oraşul  Castoria,  şi  dintr-o  mamă  sârbă,  de  unde  reiese  cu  claritate  posibilitatea  asimilării 
de  către  Nicodim  a  celor  două  limbi,  greacă  şi  slavonă,  incă  din  mediul  familial  (cf.  Pr.  D.  Bălaşa,  art. 
cit.,  p.  641). 

Personalitatea  şi  activitatea  Sf.  Nicodim 

Personalitatea  de  mare  complexitate  şi  bogăţie  a  Sfântului  Nicodim  de  la  Tismana 
s-a  conturat  şi  pronunţat  în  mod  cu  totul  providenţial  în  a  doua  jumătate  a  secolului  al 
XV-lea,  când  papalitatea  era  în  plină  ofensivă,  turcii  se  apropiau  de  Dunăre,  iar,  pe 
lângă  toate  acestea,  începea  să  se  facă  simţit  deja  şi  marele  pericol  al  ereziei  bogomi Iilor'1. 

In  acest  context,  putem  vorbi  despre  calitatea  de  apărător  al  Ortodoxiei  a  lui 
Nicodim,  care  susţine  rezistenţa  ortodoxă  din  regiunea  Craina,  din  sudul  Dunării, 
suferind  de  pe  urma  poziţiei  sale  din  partea  regelui  Ludovic  al  Ungariei,  care,  în  1365 
ocupase  Vîdinul  şi  ţinuturile  înconjurătoare.  în  urma  persecuţiei,  Cuviosul  Nicodim  se 
vede  nevoit  să  treacă  în  Ţara  Românească6 7. 

încă  dinainte  de  această  trecere  subită,  însă  el  se  face  remarcat  ca  şi  ctitor,  în 
ţinutul  Cladovei  unde  se  aşezase  după  venirea  de  la  Athos,  strângând  în  jurul  său 
numeroşi  nevoitori.  Aici,  el  ridică  o  biserică  mică  de  zid,  închinată  Sfintei  Treimi,  şi 
alte  două  mănăstiri,  în  districtul  Craina:  Vratna  şi  Mănăstiriţa8.  După  trecerea  în  Ţara 
Românească,  pe  locul  unui  mai  vechi  aşezământ  monahal  -  Vodiţa  I  -,  ridică  o  altă 
mănăstire  (cu  ajutorul  domnului  vremii,  Vladislav),  ceva  mai  încăpătoare  decât  prima, 
Vodiţa  II,  între  1369-1370,  sfinţită  de  el  însuşi  în  1372.  O  altă  ctitorie  a  sa  este  cea  de 
la  Tismana,  numită  şi  steaua  ortodoxismului  la  olteni.  Construită  cu  sprijinul  fratelui 
lui  Vladislav,  domnitorul  Radu  Negru9,  într-un  an  de  zile  şi  sfinţită  la  15  august  1377, 
cu  hramul  indicat  într-o  vedenie  de  Mântuitorul:  „Adormirea  Maicii  Domnului”, 
mănăstirea  Tismana  a  fost,  datorită  Cuviosului  Nicodim,  singura  arhimandrie  din  Ţara 
Românească  până  în  secolul  al  XVI-lea,  când  şi  mănăstirea  Argeş  a  primit  această 
demnitate.  Totodată,  „tradiţia  mai  atribuie  lui  Nicodim  şi  ridicarea  primelor  aşezări 
mănăstireşti  de  Ia  Topolniţa  (la  8  km  de  Vodiţa),  Coşuştea-Crivelnic,  Gura  Motrului  şi 
Vişina,  toate  în  Oltenia,  de  la  Prislop,  în  Ţara  Haţegului”,  unor  ucenici  de-ai  lui  atribu- 
indu-li-se  chiar  construcţia  mănăstirii  Neamţ,  din  Moldova,  aceasta  din  urmă  fiind 
însă  o  ipoteză  nu  îndeajuns  de  argumentată10. 

Vorbind  despre  ctitoriile  Sfântului  Nicodim,  nu  putem  să  nu  pomenim  aici  şi 
despre  calitatea  lui  de  organizator  sau  reorganizator  al  vieţii  monahale  din  aceste 
ctitorii.  De  altfel,  Nicolae  Iorga,  renumitul  istoric,  îl  numea  pe  Nicodim  sfânta l  orga¬ 
nizării  muncii.  în  consecinţă,  vom  spune  că  toate  aceste  ctitorii,  care  trebuiesc 
văzute  ca  apărând  şi  pe  fondul  eforturilor  misionare  prin  care  Sfântul  Nicodim  viza 
organizarea  unui  monahism  activ,  au  trei  caracteristici  esenţiale,  prin  care  contribuie 
la  dezvoltarea  monahismului  românesc. 

6  t  Nestor  Vomicescu-Severineanul,  Episcop-Vicar,  Craiova,  „Cuviosul  Nicodim  de  la  Tismana, 
ctitor  de  sfinte  locaşuri”,  în  Mitropolia  Olteniei  XXVIII  (1976),  nr.  1 1-12,  p.  930. 

7  Cf.  Pr.  Prof.  Dr.  Mircea  Păcurariu,  op.  cil.,  p.  307. 

*  La  Monahia  Patricia  Codâu,  „Cuviosul  Nicodim  cel  sfinţit  de  la  Tismana”,  în ,  Biserica  Ortodoxă 
Română,  XCIU  (1975),  nr.  1-2,  p.  196. 

’  Prof.  Victor  Brătulescu,  Sfântul  Nicodim,  în  Mitropolia  Olteniei,  XXII  (1970),  nr.  5-6,  p.  589. 

io  pr  prof  ur  Mircea  Păcurariu,  op.  cil.,  p.  310. 

1.  în  primul  rând,  mănăstirile  ctitorite  de  Nicodim  erau  samovlastii  (privilegiu 
care  acorda  posibilitatea  mănăstirii  care  îl  poseda  de  a  se  conduce  singură,  nu  multe 
fiind  mănăstirile  care  beneficiau  de  el),  un  sistem  adus  de  la  Muntele  Athos,  unde  a 
fost  introdus  începând  cu  a  doua  jumătate  a  secolului  al  X-lea. 

2.  A  doua  caracteristică  a  celor  două  mănăstiri  înfiinţate  de  Sfântul  Nicodim  este 
stilul  de  viaţă  comunitar  sau  chinovial,  spre  deosebire  de  viaţa  idioritmică  existentă  în 
aşezările  monahale  de  la  noi  din  ţară  până  atunci  şi  aflat  în  practică  chiar  şi  la  Muntele 
Athos. 

3.  în  fine,  o  altă  caracteristică  ce  particularizează  aceste  mănăstiri  este  conducerea 
lor  unitară,  de  către  un  singur  egumen. 

Cele  trei  caracteristici  prezentate  sumar  mai  sus  constituie  ceea  ce  documentele  vremii 
numeau  datina  şi  rănduiala  lui  Nicodim,  constituită  din  elemente  aduse  de  el  de  la  Sfântul 
Munte  şi  adaptate  condiţiilor  pe  care  le  oferea  zona  în  care  erau  întemeiate  aceste  mănăstiri1 1 . 

Sfântul  Nicodim  a  fost  şi  un  diplomat  de  marcă.  Astfel,  fiind  un  colaborator 
apropiat  al  voievozilor  cu  ajutorul  cărora  a  ctitorit  cele  două  aşezăminte  de  la  Vodiţa  şi 
Tismana  şi,  cunoscând  bine  limbile  greacă,  slavonă  şi  română  este  solicitat  de  către 
cneazul  Lazăr  al  sârbilor  -  cu  care  era  şi  rudă  de  altfel  -  să  facă  parte  din  delegaţia 
destinată  să  ducă  la  aplanarea  tensiunilor  dintre  Biserica  Serbiei  şi  Patriarhia  Ecumenică 
de  la  Constantinopol.  Este  uşor  de  intuit  care  a  fost  contribuţia  Sfântului  Nicodim  cu 
această  ocazie,  din  privilegiile  pe  care  le-a  dobândit: 

-  cneazul  Lazăr  a  cerut  patriarhului  să-î  numească  „arhiepiscop  în  scaunul 
Patriarhiei  Serbiei”,  dar  sfântul  a  refuzat; 

-  a  primit  în  schimb  de  la  patriarh  rangul  de  arhimandrit,  dreptul  de  a  sfinţi 
biserici  şi  de  a  purta  bedemiţă. 

Nu  putem  să  trecem  sub  tăcere  faptul  că  Sfântul  Nicodim  a  fost  şi  un  om  de  vastă 
cultură  şi  înţelept,  în  sprijinul  acestei  afirmaţii  venind  şi  corespondenţa  pe  care  a  purtat-o 
cu  patriarhul  Eflimie  de  Tâmovo,  un  renumit  teolog,  în  legătură  cu  erezia  bogomililor, 
cu  modalităţile  cele  mai  potrivite  de  practicare  a  ascezei  de  către  clerici  şi,  chiar  cu 
privire  la  anumite  subtilităţi  teologice  şi  de  gândire  din  opera  lui  Dionisie  Pseudo-Areo- 
pagitul.  Tot  aici  putem  spune  că  a  înfiinţat  la  mănăstirea  Tismana  o  şcoală  de  caligrafie 
şi  copişti  de  cărţi  bisericeşti,  renumită  în  Peninsula  Balcanică,  el  însuşi,  în  ultimii  săi  ani 
de  viaţă,  copiind  un  Tetraevangheliar  (la  Tismana,  între  1404-1405),  considerat  de 
cercetători  o  adevărată  „capodoperă  de  caligrafie”.  Se  presupune  că  şi  vignetele  acestui 
Tetraevangheliar  au  fost  realizate  tot  de  Sfântul  Nicodim i:. 

La  bătrâneţe.  Cuviosul  Nicodim,  după  ce  încredinţează  grija  celor  două  mănăstiri, 
Vodiţa  şi  Tismana  ucenicului  său,  ieromonahul  Agaton,  se  retrage  în  peştera  de  deasupra 
mănăstirii  unde  petrece  ca  un  adevărat  nevoitor,  în  post,  rugăciune  şi  priveghere'b 

11  In  legătură  cu  aceste  caracteristici,  la  Radu  Creţeanu,  „Personalitatea  Cuviosului  Nicodim  de  la 
Tismana  după  documentele  vremii",  în  Mitropolia  Olteniei  XXVIII  (1976),  nr.  11-12,  p.  937-938. 

12  Ibidem ,  p.  939. 

11  Cf.  Prot.  loanichie  Bălan.  op.  cit.,  p.  1 12. 

Toate  aspectele  personalităţii  deosebite  a  Cuviosului  Nicodim  de  la  Tismana  sunt  aure¬ 
olate  însă,  aşa  cum  am  arătat  şi  spre  începutul  expunerii  noastre,  de  sfinţenia  vieţii,  datorită 
căreia  el  s-a  învrednicit  şi  de  darul  facerii  de  minuni,  demonstrând  pentru  toate  timpurile 
că,  pe  ultima  treaptă  a  dezvoltării  şi  desăvârşirii  umane  se  află  sfinţenia,  fără  dobândirea  ei 
viaţa  fiind,  cu  toate  realizările  ei,  de  prisos.  Vom  cita  aici  câteva  din  minunile  Sfântului: 

-  trecerea  peste  Dunăre,  pe  rasă  în  loc  de  luntre; 

-  vindecarea  de  duh  necurat  a  unei  rude  (sau  fiice)  a  regelui  Sigismund  al  Ungariei; 

-  cunoaşterea  cu  duhul  (înainte-vederea) 

-  puterea  de  transformare  a  naturii  lucrurilor  (prin  binecuvântare,  a  transformat 
nişte  purcei  fripţi  în  păstrăvi)14. 

Ceea  ce  ar  mai  fi,  poate,  important  de  adăugat,  în  iminenţa  acceptării  României  în 
Uniunea  Europeană,  ar  fi  faptul  că,  prin  legăturile  sale  cu  cele  mai  reprezentative  personalităţi 
ale  spiritualităţii  sud-est  europene,  Sfântul  Nicodim  de  la  Tismana  a  fost  el  însuşi  un 
european.  Iar,  dacă  reţinem  că  această  apartenenţă  la  cultura  şi  spiritualitatea  continentului 
european  a  fost  atât  dobândită,  prin  legăturile  mai  sus  amintite,  cât  şi  posedată  din  naştere, 
prin  apartenenţa  sa  la  neamul  vlah,  răspândit  în  toată  Peninsula  Balcanică,  realizăm  ce 
cuvânt  important  are  de  spus  Biserica  în  privinţa  integrării  noastre  în  Europa. 

în  fine,  încercând  să  ne  încheiem  periplul  destul  de  laborios  întreprins  în  direcţia 
evidenţierii  aspectelor  personalităţii  Sfântului  Nicodim  de  la  Tismana,  aspecte  din  care 
să  reiasă  totodată  şi  contribuţia,  deloc  de  neglijat,  pe  care  el  a  adus-o  la  dezvoltarea  vieţii 
monahale  şi  a  relaţiilor  irenice  şi  diplomatice  cu  celelalte  biserici  şi  state  europene,  cu 
fior  sacru,  de  pioasă  aducere-aminte,  elogiem  acest  luceafăr  al  ortodoxiei  de  respiraţie 
balcanică,  printr-o  frântură  de  acatist: 

...Niciodată  nu  vom  înceta  a  spune  minunile  tale.  Părinte  Nicodime!  .*  -  • 

f  Dr.  VISARION  RĂŞ1NĂREANU 
»  Episcop- Vicar  Sibiu 

Reorganization  of  Romanian  Monasticism  During  the  Life  of  Saint  Nicodim 
of  Tismana.  Saint  Nicodim  of  Tismana,  the  one  who  reorganized  monasticism.  a  monk 
and  a  hermit,  a  priest  and  a  scholar,  a  pious  person  and  a  miracle  worker,  represents  for 
the  Romanian  Eastem  Orthodox  Church  in  general,  and  for  the  Metropolitan  Church 
of  Oltenia  (or  Lesser  Walachia)  in  particular,  one  of  the  most  outstanding  figures  of 
church  life  in  the  I4'h  century.  The  first  part  of  the  article  contains  a  brief presentation 
of  Saint  Nicodim  ’s  life  and  then  deals  with  his  work  on  Romanian  land  as  founder  of 
monasteries  (such  as  Vodita  and  Tismana)  and  reorganizer  of  Romanian  monasticism. 
The  Saint  s  scholarly  work  is  described  subsequently:  he  corresponded  with  Patriarch 
Euthymius  of  Trnovo  and  founded  the  Tismana  school  of  calligraphers  and  copyists 
(the  Saint  himself  copied  a  Gospel).  The  conclusion  is  that  Saint  Nicodim  the  Pious, 
the  miracle  worker,  is  one  of  the  most  distinguished  figures  of  European  spirituality. 


14  La  Monahia  Patrieia  Codău,  ar!.,  cit.,  p.  203. 

LA  ÎNCEPUTUL  ORTODOXIEI  CONTEMPORANE 
DIN  TRANSILVANIA  A  FOST  ŞAGUNA* 


Mitropolitul  Andrei  Şaguna  a  adus  în  conducerea  Bisericii  Ortodoxe  din 
Transilvania  o  energie  neobosită  şi  o  bogăţie  excepţională  de  însuşiri  şi  preocupări, 
care  l-au  făcut  în  stare  să  redea  acestei  Biserici  posibilitatea  să  satisfacă  multiplele 
trebuinţe  ce  se  impuneau  poporului  român  în  vremea  mai  nouă  şi  în  situaţia  unei 
existenţe  periclitate,  datorită  ameninţării  lui  de  către  stăpânirea  maghiară  şi  de  uniatism. 

A  adus  pe  lângă  aceste  două  calităţi  însă  şi  o  înţelepciune  de  diplomat  de  care  s-a 
ştiut  folosi  în  mod  potrivit  cu  împrejurările  contradictorii  în  care  trebuia  să  lucreze. 

Aducea  în  energia  sa  neobosită  şi  în  calităţile  sale  multiple  şi  iubirea  fierbinte 
pentru  neamul  românesc  -  sunt  însuşiri  ce  caracterizează  în  general  pe  românii 
macedoneni  -,  căci  familia  Şaguna  se  refugiase,  prin  bunicii  lui,  în  oraşul  Mişcolţ  din 
Ungaria  în  secolul  al  XVIII-lea,  din  cauza  prigonirilor  la  care  erau  supuşi  în  locurile 
lor  de  către  stăpânitorii  mahomedani. 

Dăm  în  cele  ce  urmează  datele,  antecedentele  lui  Andrei  Şaguna  într-una  din  aceste 
familii,  urmând  scrierii  lui  loan  Lupaş  „Mitropolitul  Andrei  Şaguna”,  Sibiu,  1921. 

Andrei  Şaguna,  născut  în  1 808  şi  botezat  Anastasiu,  în  vreme  ce  tatăl  său  Naum, 
silit  de  sărăcie,  a  primit,  îndemnat  de  un  ierarh  catolic,  a  trece  la  catolicism,  a  fost 
crescut  de  mama  sa  în  cea  mai  fermă  credinţă  ortodoxă,  chiar  dacă  formal  era  înscris 
în  registrele  catolice,  ca  şi  un  alt  frate  şi  o  soră  a  lui.  După  ce  a  terminat  cursul  inferior 
al  liceului  la  Mişcolţ.  cursul  superior  l-a  făcut  la  Pesta,  în  apropierea  bogatului  său 
unchi  Atanasie  Grabovsky.  în  1826  s-a  înscris  la  universitate,  având  coleg  pe  Iosif 
Eotvos,  vestit  scriitor  maghiar  şi  în  două  rânduri  ministru  al  Culturii  şi  Instrucţiunii. 

După  împlinirea  vârstei  de  18  ani,  la  25  iulie  1827  a  revenit  şi  formal  la  credinţa 
sa  ortodoxă,  cum  făcuseră  fratele  şi  sora  sa. 

După  terminarea  studiilor  universitare,  la  1 829,  pleacă  la  Vârşeţ  să  înveţe  teologia. 
Distingându-se  în  mod  deosebit  în  cursul  studiilor,  îndată  după  terminarea  lor, 
mitropolitul  Ştefan  Stratimirovici  l-a  chemat  profesor  de  teologie  la  Carloviţ  şi  secretar 
al  Mitropoliei.  La  1  noiembrie  1833  se  călugăreşte,  luând  numele  de  Andrei. 

'  Prezentul  articol  al  Pr.  Prof.  Dumitru  Stăniloae  apare  în  acest  număr  cu  acordul  doamnei  Lidia 
Stâniloae.  Menţionăm  că  textul  articolului  este  o  revizuire  a  versiunii  publicate  în  Revista  Teologică  an. 
III  (75)  (1993),  nr.  2,  pe  baza  manuscrisului  autorului  existent  în  arhiva  Arhiepiscopiei  Ortodoxe 
Române  a  Sibiului. 

La  începutul  Ortodoxiei  contemporane  din  Transilvania  a  fost  Şaguna 

în  1 845  murind  fostul  episcop  de  la  Sibiu,  Vasile  Moga,  împăratul,  urmând  sfatul 
mitropolitului  de  la  Carloviţ,  a  trimis  la  Sibiu  pe  arhimandritul  Andrei  Şaguna  ca  vicar 
general  al  Bisericii  Ortodoxe  din  Ardeal.  în  Ardeal  a  fost  primit  cu  răceală.  Se  socotea 
că  e  sârb.  Pe  lângă  aceasta,  doi  nepoţi  ai  lui  Vasile  Moga  râvneau  la  scaunul  unchiului 
lor:  Ioan  Moga  şi  Moise  Fulea.  Când  unii  protopopi  i-au  spus  că  e  sârb,  le-a  răspuns: 
„Sunt  român  ca  şi  voi”.  îşi  afirma  cu  tărie  românitatea  sa. 

în  ciuda  unei  neîncrederi  ce  i  se  arăta,  vicarul  Şaguna  a  luat  o  seamă  de  măsuri 
spre  îndreptarea  situaţiei  din  Biserică.  A  poruncit  profesorilor  din  modestul  Seminar 
pentru  preoţi  din  Sibiu  să  ţină  lecţii  tot  anul,  le-a  recomandat  preoţilor  să  aibă  o  viaţă 
serioasă,  iar  în  vara  anului  1 847  a  mers  în  vizită  canonică  din  sat  în  sat  să  vadă  starea 
bisericilor  şi  a  şcolilor  care,  în  baza  unei  vechi  tradiţii,  se  aflau  aproape  în  fiecare  sat 
în  tinda  bisericilor. 

îndată  după  sosirea  sa  în  Ardeal  a  ridicat  cursul  clericilor  de  la  6  luni  la  un  an  şi 
a  început  să  controleze  îndeaproape  mersul  învăţământului. 

Nivelul  Seminarului  îl  ridica  an  de  an,  prevăzându-1  şi  cu  un  internat  care 
contribuia  la  mai  buna  pregătire  a  preoţilor  şi  învăţătorilor.  Tot  în  vara  anului  1847  a 
înaintat  împăratului  de  la  Viena  o  adresă  cerând  aprobarea  unei  alegeri  de  episcop  la 
care  să  ia  parte  toţi  protopopii. 

La  alegerea  aprobată  pentru  2  decembrie  1 847,  cei  doi  nepoţi  ai  lui  Vasile  Moga 
au  obţinut  unul  33  de  voturi,  altul  3 1 ,  iar  el  numai  27  voturi.  împăratul  l-a  numit  totuşi 
episcop  pe  el.  O  bună  parte  dintre  intelectuali  s-au  bucurat  totuşi  de  această  numire. 

Venit  ca  episcop  sfinţit  de  la  Carloviţ,  dar  şi  înainte  de  aceea  s-a  asociat  deplin  cu 
ei  (intelectualii)  pentru  pregătirea  Adunării  naţionale  de  la  Blaj,  unde  a  cerut  independenţă 
şi  toate  libertăţile  pentru  poporul  român,  încât  a  fost  ales  cu  rol  prim  în  prezidiul 
acestei  Adunări,  iar  la  sfârşitul  ei  a  fost  ales  ca  preşedinte  al  unei  comisii  de  30  de 
membri  care  să  ducă  memoriul  ei  la  Viena.  La  23  iunie  1 848  s-a  prezentat  cu  toată 
comisia  la  Innsbruk  înaintea  regelui  Ferdinand,  cu  acest  memoriu,  care  a  promis  că 
naţionalitatea  va  fi  asigurată  la  propunerea  ministrului  ungar  printr-o  lege  specială, 
îndrumaţi  spre  unguri,  unii  membri  ai  delegaţiei  descurajaţi  nu  s-au  mai  dus  la  ei,  la 
Pesta.  Şaguna  s-a  dus  cu  Timotei  Cipariu  şi  a  căutat  să  se  folosească  de  prietenia  cu 
Ştefan  Szeckeny  şi  Iosif  Edtvos  spre  binele  poporului  român  şi  al  Bisericii  lui. 

La  2  decembrie  1848  Ferdinand  s-a  retras  de  la  cârma  împărăţiei,  venind  în 
acest  rol  tânărul  Francisc  Iosif  I,  care  a  promis  tuturor  popoarelor  din  împărăţie 
„egală  îndreptăţire  pe  baza  libertăţii  adevărate”.  Ungurii  nu  au  vrut  să-l  recunoască  pe 
tânărul  împărat  ca  rege  al  Ungariei  şi  au  început  sub  îndemnul  lui  Ludovic  Kossuth, 
lupta  pentru  desprinderea  Ungariei  de  Austria,  fără  să  promită  românilor  libertate  în 
cadrul  statului  ungar  independent.  Şaguna,  care  se  întorsese  din  Pesta,  a  convocat  pe 
16  decembrie  1848  mai  mulţi  români  fruntaşi  la  o  conferinţă  naţională.  Adunarea  se 
declara  pentru  Francisc  Iosif  I,  iar  Şaguna  îi  ura  într-o  cuvântare  cel  mai  deplin 
succes.  Adunarea  mai  cerea  formarea  unei  gărzi  naţionale  înarmate.  La  câteva  zile 
după  această  conferinţă,  generalul  Puchner,  comandantul  armatei  austriece  din  Ardeal, 

a  cerut  unei  delegaţii  de  români  (să  trimită)  la  Bucureşti  o  deputăţie  care  să  ceară 
armatei  ruseşti  să  vină  în  Ardeal  în  ajutorul  armatei  austriece  contra  ungurilor.  Deputăţia 
care  avea  între  membrii  ei  şi  pe  Şaguna,  a  fost  primită  la  Bucureşti  cu  răceală  fiind 
ataşaţi  ideii  de  revoluţie  ungureşti.  Şaguna  a  plecat  spre  Bucuvina  şi  Gaiiţia  la  Olmiitz 
în  Moravia  unde  se  afla  atunci  curtea  împărătească.  La  6  februarie  1 849  a  fost  primit 
de  tânărul  împărat  Francisc  losif  I.  Şaguna  a  ţinut  în  faţa  lui  o  cuvântare  despre 
suferinţele  poporului  român.  împăratul  l-a  reţinut  la  masă,  începând  între  ei  o  apropiere 
folositoare  pentru  amândoi.  împreună  cu  deputaţii  români  din  Ardeal,  Banat  şi  Bucovina, 
Şaguna  înainta  împăratului  la  25  februarie  1849  un  memoriu  în  care  cerea  pentru 
românii  din  statele  austriece  o  singură  independenţă  şi  unitate  administrativă, 
bisericească,  naţională.  împăratul  a  primit  favorabil  acest  memoriu,  promiţând  împlinirea 
acestor  doruinţe. 

în  vreme  ce  revoluţia  maghiară  câştiga  teritoriu!  de  sud  şi  est  al  Transilvaniei,  în 
Munţii  Apuseni  se  afirma  libertatea  românească,  prin  lupta  moţilor  condusă  de  Avram 
lancu.  Şaguna  unea  toiagul  său  arhieresc  cu  sceptrul  împărătesc  arătând  împăratului 
doleanţele  poporului  român  care  lupta  în  munţi.  Aceasta  nu  i-a  putut-o  ierta  Kossuth  lui 
Şaguna,  care  ajuns  la  strâmtoare  vroia  împăcarea  cu  românii,  dar  declara  că  „Şaguna  nu 
poate  avea  parte  de  iertare  pe  acest  pământ”.  După  ce  răsculaţii  unguri  au  depus  armele 
în  faţa  armatei  ruseşti  venită  în  ajutorul  armatelor  austriece,  la  18  august  1849  lângă 
Şiria,  Şaguna  s-a  întors  la  Sibiu  pe  aceeaşi  cale  ocolită,  căci  prin  Ungaria  n-ar  fi  putut 
trece.  La  graniţa  Ardealului  a  fost  întâmpinat  cu  bucurie  de  mare  mulţime  de  popor. 

în  timpul  absolutismului  imperial  ( 1 850- 1 860)  activitatea  politică  a  lui  Şaguna  se 
restrânsese  şi  a  putut  dezvolta  activitatea  pe  teren  bisericesc  şi  cultural,  fiind  ajutat  de 
guvernatorii  austrieci  de  la  Sibiu.  Pe  teren  social,  la  1854  fiind  desfiinţată  iobăgia, 
Şaguna  a  avut  un  rol  benefic  în  intervenţiile  pentru  poporul  fost  iobag  faţă  de  împotrivirile 
foştilor  latifundiari.  Pe  teren  bisericesc,  încă  în  1 848  Şaguna  dorea  să  ţină  un  sinod  cu 
44  de  membri  dintre  preoţi  şi  cu  un  număr  îndoit  de  mireni.  Un  astfel  de  sinod  a  putut 
convoca  la  12  martie  1850  cu  24  de  membri  preoţi  şi  20  mireni,  între  care  era  şi 
Avram  lancu,  marele  erou  al  Munţilor.  în  cuvântarea  sa,  Şaguna  arăta  suferinţele  din 
trecut  şi  prezente  ale  poporului  român,  plângându-se  apoi  cât  au  suferit  românii  de  la 
revoluţionarii  maghiari.  Au  batjocorit  icoanele,  au  ucis  12  preoţi  şi  mai  multe  mii  de 
creştini  şi  i-au  ars  biblioteca  sa  de  peste  3000  de  cărţi. 

Pentru  el  Biserica  era  chemată  să  ajute  poporul  în  toate  domeniile  la  ridicarea  lui 
socială  şi  culturală.  Biserica  este  a  poporului  şi  poporul  întreg  constituie  Biserica. 

în  cuvântare  a  arătat  apoi  paşii  tăcuţi  pentru  reînfiinţarea  fostei  Mitropolii  ortodoxe 
a  românilor  din  Ardeal.  Acum  voia  ca  această  Mitropolie  să  cuprindă  pe  toţi  românii 
din  statele  austriece. 

împotriva  unei  scrieri  a  lui  Şaguna  în  acest  sens,  publicată  la  Viena  în  limba 
germană,  a  scris  Rajacici,  mitropolitul  sârb  de  Carloviţ.  Şaguna  şi  Sinodul  i-au  răspuns, 
arătând  legătura  între  ortodoxie  şi  naţionalitate.  Şaguna  a  luptat  şi  după  aceea  pentru 
înfiinţarea  unei  Mitropolii  autocefale  a  românilor,  ceea  ce  a  reuşit  să  obţină  în  1864, 

In  toamna  anului  1 857,  Şaguna  a  cerut  împăratului  încuviinţarea  să  facă  o  colectă 
pentru  zidirea  unei  catedrale  la  Sibiu.  Colecta  a  deschis-o  împăratul  cu  suma  de  1000 
de  galbeni;  la  ea  a  adăugat  guvernatorul  Ardealului  Schwarzenberg  50  de  galbeni,  apoi 
Şaguna  2000  de  florini.  Până  la  moartea  lui  Şaguna,  fondul  pentru  zidirea  catedralei 
conţinea  suma  de  140.000  de  coroane.  El  a  sporit  mereu  până  în  1 902,  când  mitropolitul 
loan  Meţianu  a  început  zidirea  catedralei  şi  s-a  terminat  în  1 906  costând  1 .000.000  de 
coroane. 

Menţionăm  că  încă  în  1 850  Şaguna  a  întemeiat  Tipografia  diecezană,  fapt  pentru 
care  Blajul  a  cerut  Guvernului  să  o  suprime.  în  ea  s-au  tipărit  nenumărate  lucrări,  dar 
mai  ales  manualele  pentru  Şcolile  primare  şi  pentru  licee  întocmite  de  autori  talentaţi. 
Iar  în  1853  a  înfiinţat  ziarul  „Telegraful  Român”,  în  care  s-au  exprimat  în  decursul  a 
140  de  ani  toate  îndrumările  bisericeşti,  ecourile  şi  aspiraţiile  culturale  ale  poporului 
român,  deschizându-i-se  astfel  fereastra  spre  lărgimea  culturii  generale  a  timpului. 

Dacă  în  timpul  absolutismului  Şaguna  a  fost  împiedicat  în  acţiunea  de  reînfiinţare 
a  Mitropoliei  autocefale  a  românilor  ortodocşi,  de  la  1860,  odată  cu  încetarea  abso¬ 
lutismului,  s-a  deschis  perspectiva  continuării  ei.  La  23  octombrie  1860  cu  învoirea 
împăratului,  Şaguna  a  convocat  al  doilea  sinod  pentru  această  acţiune.  La  acest  sinod 
au  participat  46  de  membri  clerici  şi  52  de  mireni.  La  propunerea  sa,  sinodul  declară 
în  unanimitate  că  consideră  Mitropolia  română  din  Austria  ca  existentă  în  spiritul 
canoanelor  şi  împiedicată  numai  prin  măsuri  „politico-administrative  anticanonice”,  şi 
roagă  pe  Majestatea  Sa  să  înlăture  acele  piedici.  Adresa  către  episcopul  Hacman  al 
Bucovinei  de  a  se  alătura  acestei  dorinţe,  a  rămas  fără  rezultat,  ca  şi  aceea  către 
sinodul  din  Carloviţ.  Sinodul  acesta  a  primit  cu  mare  plăcere  „statutul  provizoriu” 
lucrat  de  Şaguna  pentru  alegerea  membrilor  sinodului. 

Al  treilea  sinod  convocat  de  Şaguna  în  22-28  martie  1864  adresează  o  nouă 
cerere  împăratului  pentru  aprobarea  Mitropoliei. 

în  sfârşit,  după  ce  în  august  1864  sinodul  episcopesc  din  Carloviţ  şi  noul 
patriarh  sârb  Samuil  Maşirevici,  la  stăruinţa  împăratului,  îşi  dau  acordul  pentru 
înfiinţarea  Mitropoliei  române,  în  24  decembrie  1 864  împăratul  emite  scrisoarea 
prin  care  se  aprobă  această  Mitropolie  independentă  şi  îl  numeşte  pe  Şaguna  mitropolit 
al  românilor  din  Transilvania  şi  Ungaria.  O  delegaţie  de  fruntaşi  ardeleni  şi  bănăţeni, 
în  frunte  cu  Şaguna,  pleacă  după  Crăciun  la  Viena  şi  în  6  februarie  1 865  e  primită  de 
împărat,  căruia  îi  mulţumesc  pentru  această  aprobare.  împăratul  adresează  cuvinte 
de  mare  laudă  lui  Şaguna.  în  senatul  din  Bucureşti  s-au  rostit  de  asemenea  cuvinte 
de  laudă  pentru  Şaguna.  „Acel  Şaguna,  acel  episcop,  astăzi  mitropolit  străluceşte  ca 
un  luceafăr  al  ortodoxiei  care  a  câştigat  naţiunii  sale  de  peste  Carpaţi  dreptul  după 
care  a  vărsat  iacrimi  (...)  autonomia  Bisericii  române  de  acolo”.  Şaguna  ştia  însă  că 
mai  trebuie  ceva:  asigurarea  Mitropoliei  şi  printr-o  lege  a  Ţării  Ungureşti,  mai  ales 
după  ce  în  1867  se  ajunsese  la  o  împăcare  între  împărat  şi  unguri,  prin  care  se 
recunoştea  Ungaria  ca  un  regat  propriu  unit  cu  Austria.  Această  asigurare  a  obţinut-o 
printr-o  lege  specială  în  1 868.  v  un  r.  • ;  Ţ  .  u-,  .  o  ; 

în  articolul  al  IX-lea  al  legii,  sancţionat  de  Francisc  Iosif  I  ca  rege  al  Ungariei,  se 
recunoştea  că  românii  pot  să-şi  rezolve  cauzele  bisericeşti,  şcolare  şi  fundaţionale  în 
mod  independent  prin  congresul  lor,  încuviinţate  de  către  Majestatea  Sa.  Acest  congres 
se  va  alege  de  credincioşii  ortodocşi  şi  se  va  compune  din  30  de  deputaţi  din  cler  şi  60 
de  mireni.  Mult  l-a  ajutat  pe  Şaguna  la  această  aprobare  din  partea  Guvernului  ungur 
Iosif  Edtvos,  vechiul  său  prieten,  atunci  ministru  al  Cultelor. 

în  vreme  ce  mulţi  fruntaşi  români  s-au  declarat,  după  împăcarea  dualistă  dintre 
împăratul  austriac  cu  ungurii  ca  rege  al  lor,  de  la  8  iunie  1867,  pentru  a  lupta 
împotriva  Ungariei,  Şaguna,  dându-şi  seama  că  deocamdată  situaţia  nu  poate  fi 
schimbată,  a  căutat  o  cale  de  obţinere  a  drepturilor  naţiunii  române  în  cadrul  Bisericii, 
pe  o  cale  a  tratativelor  diplomatice.  E  de  admirat  deci  talentul  lui  diplomatic,  precum 
şi  priceperea  lui  de  organizator  care  propunea  la  fiecare  sinod  bisericesc  formele 
cele  mai  folositoare  de  organizare  a  vieţii  neamului  în  cadrul  Bisericii.  Această  calitate 
a  sa  se  vede  şi  în  textul  „Statutului  organic”  propus  Congresului  bisericesc  convocat 
la  28  septembrie  1868,  în  baza  paragrafului  7  al  articolului  al  IX-lea  al  legii  din 
1 868.  Acest  statut  era  o  amplificare  a  regulamentului  din  1 864.  Iată  cum  e  caracterizat 
acest  statut  într-o  revistă  din  Iaşi:  „Ca  un  fir  roşu  prin  toată  organizaţiunea  aceasta 
trece  tendinţa  de  a  crea  o  trainică  legătură  sufletească  între  poporul  credincios  şi 
ierarhia  bisericească.  Această  ierarhie  nu  este  numai  electivă  în  toate  treptele  printr-un 
sistem  elector,  care  are  la  bază  sistemul  obştesc  al  întregului  popor  -  ci  toate 
interesele  bisericeşti  sunt  încredinţate  sau  direct  adunării  plenare  a  poporenilor  în 
parohie,  sau  unei  reprezentanţe  populare,  în  organizaţiile  superioare”.  Dar  nu  numai 
poporul  contribuie  la  hotărârile  în  chestiunile  bisericeşti,  ci  şi  preoţii,  cu  un  rol  în 
conducerea  vieţii  generale  a  poporului.  „Autoritatea  clerului,  rolul  lui  de  conducător 
al  poporului  şi  misiunea  lui  culturală  izvorăşte  în  primul  rând  din  această  organizaţie 
bisericească”. 

„Statutul  organic”  a  primit  sancţiune  din  partea  împăratului  Francisc  Iosif  I  la 
28  mai  1869.  Românii  din  Transilvania  vedeau  că  în  această  frumoasă  constituţie 
şi-au  câştigat  o  formă  a  naţionalităţii  lor,  dându-se  Bisericii  posibilitatea  să  conducă  şi 
viaţa  lui  şcolară,  culturală  şi  economică  independent  de  un  stat  de  naţionalitate  străină. 

Realizări  nu  mai  puţin  bogate  a  împlinit  Şaguna  şi  pe  tărâm  şcolar  şi  cultural.  El 
a  dat  în  acest  sens  o  aplicare  practică  principiilor  „Statutului  organic”. 

Sinodul  (Adunarea  eparhială)  din  1850  a  hotărât: 

1 .  Ca  „până  la  altă  rânduială  tot  insul  dintre  protopopi  să  fie  inspector  şcolar  în 
districtul  său... 

2.  Şcoala  clericală  a  diecezei  acesteia  să  se  prefacă  într-un  institut  teologic- 
pedagogic  (...)  şi  fiecare  dintre  absolvenţii  teologiei  să  fie  dator  înainte  de  a  se  preoţi 
a  fi  învăţător”. 

3.  Se  stabileşte  lista  cărţilor  din  care  au  să  înveţe  elevii  „şcoalelor  sătene”  şi  se 
cere  împăratului  „să  ţină  seama  de  numărul  mare  al  populaţiei  române  şi  a  înfiinţa 
pentru  români  şcoale  reale,  gimnaziale,  academice  şi  universitare”. 

La  24  aprilie  1852  Şaguna  dă,  între  altele,  următoarele  îndrumări  pentru  şcolile 
poporale: 

1.  Fiecare  obşte  bisericească  să-şi  facă  şcoală.  ^  .  i.t  •.  ....  ..... 

2.  Dascălii  să  fie  de  religia  noastră. 

3.  în  toate  şcolile  noastre  poporale  vor  fi  admise  numai  „cărţile  tipărite  în  tipografia 
diecezană”. 

4.  Ca  dascăli  pot  funcţiona  numai  aceia  care  au  de  la  episcop  „atestat  pentru 
hărnicia  lor”. 

în  diferite  rânduri  Şaguna  a  tipărit  instrucţiuni  amănunţite  despre  cărţile  ce  trebuiau 
folosite  de  către  directorii  şi  inspectorii  şcolari  numiţi  de  consistoriul  diecezan.  Congresul 
naţional-bisericesc  din  1868  protestează  la  împărat  împotriva  proiectului  unei  legi  a 
Guvernului  ungar  care  nu  ţinea  seama  de  autonomia  Bisericii  române  în  domeniul  şcolar. 

Pentru  ridicarea  nivelului  preoţilor,  Şaguna,  după  ce  a  clădit  un  edificiu  nou, 
corespunzător,  şi  a  despărţit  cursul  teologic  de  cel  pedagogic,  l-a  ridicat  în  1853  pe 
cel  dintâi  la  2  ani. 

Dar  Şaguna  s-a  ocupat  şi  de  manualele  după  care  aveau  să  înveţe  viitorii  preoţi  şi 
învăţători,  scriind  el  însuşi  sau  la  îndemnul  lui  pentru  cursurile  lor.  Se  îngrijea  de 
stipendii  pentru  elevii  săi. 

în  anul  1862/63  cursul  teologic  a  fost  ridicat  la  3  ani  iar  cel  pedagogic  la  2  ani. 

Spre  folosul  cursului  pedagogic,  Şaguna  completa  la  1 868  scrierea  sa  „Compendiu 
de  drept  canonic”,  tipărit  în  1874,  „Enhiridionul  de  canoane”,  iar  la  1872  „Manual  de 
studiu  pastoral”.  . 

Şaguna  a  cerut  însă,  pe  baza  hotărârii  sinodului  din  1 850  şi  înfiinţarea  de  academii 
şi  universităţi  pe  seama  românilor.  Văzând  că  e  greu  să  le  obţină,  acesta  îşi  îndreaptă 
eforturile  spre  înfiinţarea  de  gimnazii,  şcoli  reale  şi  comerciale  în  mai  multe  localităţi. 
Nereuşind  în  această  năzuinţă,  s-a  mulţumit  cu  gimnaziul  din  Braşov  înfiinţat  la  1 860, 
cu  mari  contribuţii  ale  braşovenilor,  iar  mai  târziu  cu  cel  din  Brad.  Liceul  din  Braşov 
i-a  fost  deosebit  de  drag,  fiind  ajutat  la  înfiinţarea  lui  de  protopopul  Ioan  Popasu. 
Gimnaziul  din  Braşov  s-a  întregit  până  în  1857  la  8  clase.  în  iunie  anul  următor  s-a 
ţinut  primul  examen  de  maturitate,  care  a  fost  condus  de  Şaguna  însuşi. 

Un  rol  hotărâtor  a  avut  Şaguna  şi  în  obţinerea  aprobării  pentru  întemeierea 
„Asociaţiei  pentru  cultura  şi  literatura  poporului  român  din  Transilvania  (ASTRA)”. 
După  ce  a  primit  răspunsul  favorabil  de  la  guvernatorul  Transilvaniei  Ia  9/21  martie 
1861,  Şaguna  convoacă  la  Sibiu  pe  toţi  cei  171  de  inşi  care  au  subscris  cererea  din  10 
mai  1 860.  Adunarea  s-a  ţinut  în  edificiul  Seminarului,  sub  preşedinţia  lui  Şaguna. 

După  ce  la  această  adunare  s-au  formulat  statutele  ei,  Şaguna  obţinând  aprobarea 
lor,  el  i-a  convocat  la  23  oct./4  nov.  1861  Ia  Sibiu  pe  toţi  intelectualii  români  din 
Transilvania.  în  şedinţa  a  Il-a,  Şaguna  a  fost  ales  cu  majoritate  de  voturi  ca  preşedinte 
pe  trei  ani,  şi  Cipariu  şi  Bariţiu  ca  vicepreşedinţi. 

Convenţia  politică  din  1867  producând  un  curent  ostil  lui  Şaguna,  care  voia  să 
asigure  pe  cale  paşnică  drepturile  poporului  român,  a  făcut  să  nu  mai  fie  ales  el.  La 


27 


RT/  STUDII  ŞI  ARTICOLE 


adunarea  generală  de  la  Cluj  din  august  1867,  în  locul  lui  a  fost  ales  ca  preşedinte 
Vasile  Pop. 

Nu  ne  mai  exprimăm  asupra  realizărilor  pe  planul  industrial  şi  economic  în  favoarea 
românilor,  a  activităţilor  lui  Şaguna. 

Dacă  la  începutul  neînceput  al  existenţei  se  poate  spune  că  a  fost  Sfânta  Treime 
ca  iubire,  la  începutul  vieţii  bisericeşti  modeme  a  românilor  din  Transilvania  şi  a  întregii 
lor  vieţi  naţionale  în  cadrul  ei  a  fost  Şaguna. 

Ideile  lui  care  au  sesizat  toate  trebuinţele  noi  ale  poporului  român  în  împrejurările 
specifice  ale  Transilvaniei,  relaţiile  lui  atent  extinse  cu  toate  forţele  ce  aveau  un  rol  în 
determinarea  acestei  vieţi,  acţiunea  lui  neobosită  pe  toate  aceste  planuri  au  fost  un  dar 
providenţial  adus  de  Dumnezeu  acestui  popor  tocmai  la  momentul  potrivit  acestui 
popor  pentru  a-1  ajuta  să-şi  organizeze  viaţa  lui  de  toate  felurile  conform  necesităţilor 
din  acel  timp,  început  al  timpului  ce  a  urmat  şi  durează  şi  azi  şi  va  dura  şi  în  viitor.  De 
aceea,  pe  drept  cuvânt  s-a  numit  adeseori  Biserica  ortodoxă  din  Transilvania  cu  timpul, 
începând  cu  el.  Biserica  şaguniană. 


Pr.  Prof.  Dr.  DUMITRU  STĂNILOAE 


Contemporary  Orthodoxy  Began  with  Şaguna.  The  present  study  describes 
the  work  of  Andrei  Şaguna  as  Metropolitan  Bishop  of  the  Eastern  Orthodox  Romanian 
believers  in  Transylvania.  After  his  appointment  as  vicar  of  the  Eastern  Orthodox 
Church  of  Transylvania.  Şaguna  was  deeply  concerned  with  the  intellectual  and  cultural 
development  of  his  clergy  and  believers.  He  played  an  active  role  in  the  lives  of  his 
Romanian  believers  and  struggled  to  obtain  increased  rights  for  them.  He  was  the 
one  who  initiated  the fund-raising  campaign  for  building  a  cathedral;  he  also founded 
the  diocesan  prinţ  shop,  the  publication  titled  Telegraful  Român,  and  he  achieved  the 
restoration  of  the  old  Metropolitan  Church  of  Transylvania  (in  1864),  with  the 
metropolitan  see  at  Sibiu. 

PATRIARHUL  TARASIE  AL  CONSTANTINOPOLULUI 
ŞI  RESTABILIREA  CULTULUI  ICOANELOR 


Teologiei  icoanelor,  crizei  iconoclaste  şi  Sinodului  al  VH-lea  ecumenic  de  la 
Niceea  (787)  le-au  fost  dedicate  mai  multe  lucrări,  studii  şi  articole',  însă  despre 
aportul  adus  de  Sfanţul  Tarasie,  patriarhul  de  atunci  al  Conştantinopolului  (784- 
806)  s-a  vorbit  doar  tangenţial,  fără  să  constituie  subiectul  unui  studiu  aparte, 
împlinindu-se  anul  acesta  1200  de  ani  de  la  mutarea  sa  la  cele  veşnice,  consider 
oportună  evocarea  personalităţii  acestui  mare  teolog  iconodul,  în  special  din 
perspectiva  contribuţiei  sale  la  combaterea  iconoclasmului  de  către  Sinodul  al  Vll-lea 
ecumenic  de  la  Niceea  (787). 

Criza  iconoclastă,  declanşată  de  împăratul  Leon  al  III-lea  Isaurul  sau  Sirianul 
(717-741)  în  anul  726  şi  legiferată  de  fiul  său,  Constantin  al  IV-lea  (741-775)  prin 
sinodul  iconoclast  de  la  Hieria  (754),  s-a  menţinut  în  prima  ei  etapă  până  în  anul  780. 
Preluând  conducerea  imperiului  ca  regentă  a  fiului  ei  minor,  Constantin  al  Vl-lea  (780- 
797),  după  moartea  lui  Leon  al  IV-lea  (775-780),  împărăteasa  Irina  (797-802)  a  demarat 
programul  de  combatere  a  iconoclasmului  şi  restaurare  a  cultului  icoanelor.  Dacă  în 
primii  ani  împărăteasa  a  acţionat  cu  vădită  prudenţă,  datorită  numărului  mare  de  soldaţi 
care  încă  mai  păstrau  amintirea  împăratului  iconoclast.  Constantin  al  V-lea  şi  a  patri¬ 
arhului  Pavel  al  IV-lea  (780-784)  care  fusese  ales  de  soţul  ei,  Leon  al  IV-lea3,  de 
asemenea  partizan  al  iconoclasmului,  din  septembrie  784,  şi-a  arătat  deschis  adeziunea 
faţă  de  cultul  icoanelor.  De  la  patriarhul  Pavel,  care  din  cauza  îmbolnăvirii  s-a  retras  în 
mănăstirea  Sfântul  Florus  şi  a  îmbrăcat  schima  mare  la  31  august  784,  a  obţinut  o 
declaraţie  prin  care  îşi  exprima  regretul  din  cauza  tolerării  iconoclasmului  şi  pentru  că 
a  păstorit  în  Constantinopol  într-o  perioadă  în  care  Biserica  bizantină  era  tiranizată  de 
iconomahi  şi  anatematizată  de  celelalte  scaune  patriarhale.  De  aceea  sfătuia  pe  patricienii 
şi  senatorii  care  erau  de  faţă  să  sprijine  convocarea  unui  sinod  ecumenic  pentru 
condamnarea  ereziei  căreia  s-a  supus1 2. 

1  A  se  vedea  lista  bibliografică  la  N.  Chifăr,  Das  VII  dkumenische  Konzil  von  Nikaia,  Erlangen, 
1993,  p.  289-296  şi  P.  Semen/N.  Chifăr,  Icoana,  teologie  in  imagini,  laşi,  1999,  p.  255-285,  precum  şi 
recentul  studiu  publicat  de  G.  Scarlat,  „Teologia  icoanelor  în  Biserica  Ortodoxă  Română”,  în  Revista 
Teologică,  an.  XVI  (88)  2006,  nr.  3,  p.  188-216. 

2  Cf.  G.  Dumaige,  Nizăa  II,  Mainz,  1985,  p.  135. 

3  Cf.  Theophanes,  Chronographia,  ed.  C.  de  Boor,  Leipzig,  1 885,  AM  6276. 

Murind  patriarhul  Pavel,  împărăteasa  Irina  o  organizat  alegerea  succesorului 
printr-o  adunare  populară  la  palatul  Magnaura,  A  fost  ales  secretarul  imperial  Tarasie, 
un  laic,  având  o  înaltă  pregătire  teologică  şi  o  clară  viziune  politică4 *.  Cu  siguranţă  a 
existat  o  înţelegere  între  împărăteasă  şi  viitorul  patriarh  de  vreme  ce  i  s-a  cerut  să 
expună  în  faţa  mulţimii  motivele  care  l-ar  determina  să  refuze  alegerea  şi  condiţiile  în 
care  ar  fî  dispus  să  accepte  această  demnitate.  Arătându-şi  temerea  şi  îngrijorarea  că 
Biserica  constantinopolitană  este  bântuită  de  criza  iconoclastă  şi  supusă  în  fiecare  zi 
anatematizării  din  partea  celorlalte  patriarhate,  el  cere  împărătesei  să  convoace  un 
sinod  ecumenic  pentru  restabilirea  unităţii  in  credinţă  şi  mărturisirea  adevărului,  ca  să 
nu  mai  existe  ceartă  şi  dezbinare  ci  toţi  să  fie  ocrotiţi  de  pacea  lui  Dumnezeu:  „Dacă 
majestăţile  lor  imperiale,  concluzionează  Sfanţul  Tarasie,  vor  binevoi  să  împlinească 
cererea  mea,  atunci  îmi  dau  consimţământul  şi  accept  alegerea  voastră.  Altfel  îmi  este 
imposibil  să  accept  aceasta  pentru  ca  să  nu  cad  în  osândă  şi  să  mă  găsească  sub 
povara  anatemei  ziua  înfricoşătoarei  judecăţi  a  Domnului  nostru,  când  nici  împăraţii, 
nici  preoţii,  nici  demnitarii  şi  nici  mulţimea  poporului  nu  mă  va  putea  salva”\  Cei 
prezenţi  au  acceptat  condiţiile  şi  astfel  împărăteasa  a  obţinut  indirect  acordul  adunării 
pentru  pregătirea  unui  sinod  ecumenic  în  vederea  condamnării  iconoclasmului6. 

La  25  decembrie  784,  Sfântul  Tarasie  a  fost  hirotonit  şi  întronizat  patriarh  al 
Constantinopolului.  El  a  trimis  îndătinata  enciclică  însoţită  de  o  mărturisire  de  credinţă 
papei  Adrian  1  (772-792)  şi  patriarhilor  răsăriteni  din  Alexandria,  Antiohia  şi  Ierusalim 
pentru  a-şi  anunţa  alegerea  şi  în  acelaşi  timp  a  relua  legăturile  cu  aceste  scaune  patriarhale 


4  G.  Ostrogorsky,  Geschichte  des  byzantinischen  Staates,  Milnchen,  1963,  p.  148.  Deşi  există  Viaţa 
Sfântului  Tarasie  scrisă  de  Diaconul  lgnatie,  ajuns  se  pare  mitropolit  de  Niceea,  PG  18,  editată  de  I.A. 
Heikel,  în  Acta  societatis  seientiarum  fenicae  1 7,  Helsinki,  1 889,  p.  395-423  şi  o  versiune  latină  în  PG  48, 
1385  ş.u,  avem  relativ  puţine  informaţii  despre  el  până  la  alegerea  ca  patriarh.  S-a  născut  în  Constantinopol 
pc  ia  anul  730  şi  era  frate  cu  tatăl  viitorului  patriarh  Fotie  (858-867;  877-886),  cf.  N.  lorga.  Istoria  vieţii 
bizantine.  Bucureşti,  1974,  p.  277  şi  H.G.  Beck,  Kirche  und  theologische  Literatur  im  bzyntinischen  Reich, 
MQnchen,  1977,  p.  520.  Cunoscând  probabil  atitudinea  sa  iconofilă,  împărăteasa  irina  l-a  ales  mai  întâi 
secretarul  ei  ca  apoi  să-l  ridice  pe  scaunul  patriarhal,  Dintre  scrierile  sale  s-au  păstrat  până  astăzi  următoarele: 
Cuvântarea  la  intronizarea  ca  patriarh,  Theophanes,  Chrortographia  1,  458-460  (ed.  Boor)  şi  PG  98, 
1423-1427;  Predică  la  Intrarea  Maicii  Domnului  in  Biserică,  PG  98,  1481-1500;  Epistola  canonică 
către  episcopii  din  Sicilia,  J.  Pitra,  Juriu  ecclesiastici  Graecorum  historia  et  manumenta  II,  Roma  1868, 
p.  309-313;  Două  poeme,  J.  Pitra,  Analecta  Sacra  Spicilegio  Solesmensi  parata  I,  Paris  1876,  p.  334- 
335;  Cresmos  juridic,  V.  BeneSevid,  Catalogus  codicum  1,  Petersburg,  1 9 1 1 ,  p.  503  şu;  Scrisori,  Mansi  XII, 
1119-1125;  XIII,  400-408,  458-468.  471-479,  462-471  şi  PG  97,  1428-1468;  98,  1477-1480.  Tot  el 
este  considerat  autorul  Combaterii  definiţiei  dogmatice  a  sinodului  iconoclast  din  anul  754  expusă  în 
şedinţa  a  Vl-a  a  Sinodului  al  VII  ecumenic,  Mansi  XIII,  208-356. 

‘  Theophanes.  AM.  6277-6278.  A  se  vedea  şi  Scrisoarea  împăraţilor  Constantin  şi  Irina  către 
papa  Adrian,  Mansi  XII,  895C. 

6  Deşi  Theophanes  afirmă  că  a  fost  un  accept  unanim,  actele  Sinodului  al  Vll-lea  ecumenic 
amintesc  de  unii  opozanţi,  J.D.  Mansi,  Sacrorum  Conciliorum  nova  et  amplissima  collectio,  Florenţa 
1759-1798,  reed.  Graz  1960,  tom.  XII,  989  ceea  ce  ar  avea  legătură  cu  revolta  soldaţilor  iconoclaşti 
împotriva  primei  întruniri  a  sinodului  în  anul  786  şi  din  cauza  căreia  şedinţa  a  fost  suspendată  şi  sinodul 
amânat,  Theophanes,  AM,  6278. 

care  până  atunci  se  deziseseră  de  Constantinopolul  iconoclast  şi  întrerupseseră 
comuniunea  cu  el.  Papa  s-a  arătat  nemulţumit  de  alegerea  noului  patriarh  din  rândul 
laicilor  invocând  încălcarea  normelor  canonice,  dar  în  cele  din  urmă  şi-a  dat  acordul 
condiţionat  de  restabilirea  cultului  icoanelor.  în  faţa  legaţilor  săi,  care  urmau  să  participe 
la  sinod,  patriarhul  Tarasie  trebuia  să  anatematizeze  pseudosinodul  de  la  Hieria,  curăţând 
astfel  Biserica  de  erezie  ca  să  poată  intra  din  nou  în  comuniune  cu  Biserica  Romei. 
După  cum  se  observă,  se  accentua  indirect  dar  punctual  primatul  papal7. 

Cu  abilitate  şi  diplomaţie.  Sfântul  Tarasie  a  direcţionat  în  aşa  fel  mersul  lucrurilor 
încât  să  dea  satisfacţie  papei,  fără  a  renunţa  la  poziţia  pe  care  o  câştigase  între  timp 
patriarhia  de  Constantinopol  în  faţa  Romei8.  în  a  doua  şedinţă  a  Sinodului  al  Vll-lea 
(26  septembrie  787),  când  a  fost  citită  scrisoarea  papei,  patriarhul  a  lăudat  credinţa 
romanilor  citându-1  pe  Sfântul  Apostol  Pavel  (Rom.  1,  8)  şi  solicitând  recunoaştere 
nominală  a  celor  expuse  de  la  episcopi  şi  câţiva  stareţi  de  mănăstire,  unii  numindu-1 
„patriarh  ecumenic”  a  arătat  că  recunoaşterea  sa  ca  patriarh  nu  vine  din  partea  papei 
ca  ultimă  instanţă,  ci  din  partea  sinodului  ecumenic9.  în  plus  legaţii  papali  s-au  mulţumit 
cu  răspunsul  evaziv  al  patriarhului,  la  întrebarea  lor  dacă  este  de  acord  cu  scrisoarea 
papei.  Mai  mult  decât  atât  se  pare  că  între  ei  s-a  încheiat  o  înţelegere,  legaţii  papali 
fiind  de  acord  ca  finalul  scrisorii  papei  trimisă  împăraţilor  din  Bizanţ,  care  cuprindea 
expresii  dojenitoare  privind  alegerea  Sfântului  Tarasie  din  rândul  laicilor  şi  folosirea 
apelativului  „patriarh  ecumenic”  precum  şi  solicitarea  expresă  de  a  retroceda  Romei 
„Patrimonium  Petri”  luat  de  împăratul  Leon  al  Ill-lea10  să  nu  fie  citit  în  faţa  sinodalilor 
pentru  a  nu  compromite  autoritatea  patriarhului". 

Restabilindu-se  legăturile  cu  Roma  şi  Patriarhiile  Răsăritene,  care  au  confirmat 
trimiterea  delegaţilor  lor,  s-a  putut  trece  la  pregătirea  convocării  sinodului  ecumenic 
prin  adresarea  invitaţiei  de  participare  episcopilor  din  imperiu12.  Papa  Adrian  I  a  trimis 

I  Scrisoarea  către  patriarhii  Tarasie,  Mansi  XII,  1078-1083  şi  Scrisoarea  către  impurafii 
Constantin  şi  lrina.  Mansi  XII,  1055-1071. 

*  H.G.  Beck,  op.  cit.,  p.  489. 

’  Mansi  XII,  1087D;  1094C,  1095C;  1103C. 

10  Mansi  XII,  1074B. 

II  Athanasie  Bibliotecarul  traducând  actele  sinodului  afirmă  că  în  textul  grecesc  lipsea  finalul 
acestei  scrisori,  el  găsind  originalul  latin  la  Roma  l-a  adăugat  la  locul  potrivit,  Mansi  XII,  1073A-I076D. 
Unii  autori  cred  că  acest  paragraf  a  fost  scos  din  actele  sinodului  abia  în  timpul  disputelor  dintre  papa 
Nicolae  I  şi  patriarhul  Fotie,  cf.  L.  Wallach,  „The  greek  and  latin  version  of  Nicaea  II.  and  the  Synodica 
of  Hadrian  I.”,  în:  Traditio  Studies  in  Ancient  and  Medieval  History,  Thought  and  Religion,  22,  New- 
York,  1996,  p.  103-125  şi  J.H.  Hussey,  The  Orthodox  Church  in  the  Byzantine  Empire,  Oxford,  1986, 
p.  46.  Fiind  vorba  de  un  fragment  cu  tentă  politică  vizându-i  direct  pe  suverani  şi  doar  indirect  pe 
patriarh  dar  care  ar  fi  putut  duce  la  repetarea  situaşiei  din  786,  când  prima  încercare  de  desfăşurare  a 
sinodului  a  eşuat,  delegaţii  papali,  care  au  participat  la  pregătirea  noului  sinod,  să-şi  fi  dat  acordul  pentru 
omiterea  acestui  paragraf  din  care  reieşea  că  alegerea  Sfântului  Tarasie  ca  patriarh  din  rândul  laicilor  ar 
fi  necanonică  şi  astfel  ar  fi  compromis  autoritatea  lui,  cf.  G.  Ostrogorsky,  „Rom  und  Byzanz  im  Kampf 
um  die  Bilderverehrung",  în  Seminarium  Kondakovianum"  6,  Praga,  1933,  p.  75  ş.u. 

12  Datorită  faptului  că  numai  papa  a  fost  informat  despre  sinod  şi  solicitat  să  trimită  delegaţi.  în 
timp  ce  episcopii  franci  au  fost  trecuţi  cu  vederea,  receptarea  hotărârilor  sinodului  a  întâmpinat  greutăţi 

ca  legaţi  pe  protoiereul  Petru,  iconomul  bisericii  Sfântul  Petru  şi  ieromonahul  Petru, 
stareţul  mănăstirii  Sfântul  Sava.  Din  Alexandria  a  fost  trimis  ieromonahul  Toma,  viitorul 
arhiepiscop  de  Tesalonic,  iar  din  Antiohia,  ieromonahul  Ioan,  ambii  semnând  actele 
sinodului  în  numele  scaunelor  apostolice  ale  Răsăritului,  deci  şi  pentru  Ierusalim13. 

Sinodul  s-a  întrunit  la  7  august  786  în  biserica  Sfinţii  Apostoli  din  Constantinopol, 
fiind  prezenţi  câţiva  demnitari  şi  împăraţii  Constantin  al  Vl-lea  şi  mama  sa  Irina. 
Pătrunderea  soldaţilor  cu  vederi  iconoclaste  în  biserică  a  creat  o  mare  dezordine  căreia 
împărăteasa  nu  i-a  putut  face  faţă  şi  a  decis  închiderea  sinodului.  în  timp  ce  patriarhul 
Tarasie  şi  episcopii  iconoduli  au  intrat  în  Sfanţul  Altar,  episcopii  iconoclaşti  au  părăsit 
biserica  cu  strigăte  de  bucurie:  Am  învins!  Participanţii  s-au  reîntors  în  eparhiile  lor, 
numai  legaţii  papali  şi  reprezentanţii  Patriarhiilor  Răsăritene  au  fost  reţinuţi  în 
Constantinopol  aducându-şi  aportul  lor  împreună  cu  patriarhul  Tarasie  la  pregătirea 
noului  sinod14.  Motivând  pregătirea  unei  campanii  împotriva  arabilor,  împărăteasa  Irina 
a  adus  trupe  iconodule  din  Tracia  în  Constantinopol,  înlocuind  trupele  iconoclaste  şi 
alcătuind  o  altă  gardă  imperială.  în  luna  mai  787  s-au  trimis  noi  invitaţii  episcopilor 
pentru  a  participa  la  sinodul  ce  avea  să  se  ţină  de  această  dată  la  Niceea,  în  amintirea 
primului  sinod  ecumenic  şi  pe  considerentul  că  icoana  Maicii  Domnului  era  venerată 
acolo  în  chip  evident15.  în  plus  oraşul  era  aproape  de  Constantinopol  şi  desfăşurarea 
sinodului  putea  fi  uşor  supravegheată  din  capitală. 

Sinodul,  deschis  la  24  septembrie  787  în  biserica  Sfânta  Sofia,  a  întrunit  cca. 
330  de  episcopi,  înregistrând  în  final  367  de  semnături16.  A  fost  tot  aportul  patriarhului 
Tarasie,  care  a  prezidat  sinodul,  de  a  fi  acceptate,  deşi  fără  drept  de  vot,  prezenţa  şi 
luările  de  cuvânt  ale  unor  arhimandriţi,  stareţi  şi  chiar  simpli  monahi,  dând  astfel 
hotărârilor  sinodului  o  largă  susţinere  iar  monahilor  mare  satisfacţie  şi  recunoştinţă 
pentru  apărarea  cultului  icoanelor  în  perioada  iconoclastă17. 

Fermitatea,  inteligenţa  şi  diplomaţia  Sfântului  Tarasie  ies  în  evidenţă  în  mod 
deosebit  din  procedura  de  reprimire  a  foştilor  episcopi  iconoclaşti  în  comuniunea 
Bisericii.  Sinodul  a  dezbătut  această  problemă  în  primele  trei  şedinţe.  în  general  cei 
avizaţi  motivau  că  au  aderat  la  iconoclasm  din  neştiinţă,  din  ignoranţă  sau  pur  şi 

în  regatul  lui  Carol  cel  Mare  fiind  aspru  criticate  în  lucrarea  Capitulare  de  imaginihus  cunoscută  sub 
numele  de  Libri  Carolini  şi  respinse  categoric  de  sinodul  de  la  Frankfurt  din  anul  794.  A  se  vedea  Al.  D. 
Nan,  „Efectul  iconoclasmului  bizantin  asupra  papalităţii  şi  a  regatului  franc",  în  Revista  Teologică,  an. 
(2005),  nr.  4,  p.  1 27-141  şi  Idem,  „Sinodul  de  la  Frankfurt  (794)".  în  Revista  Teologică,  an.  (2004),  nr. 
4,  p.  1 14-121. 

15  A  se  vedea  G.  Dumeige,  op.  cit.,  p.  157.  Deoarece  patriarhul  Teodor  al  Ierusalimului,  care  fusese 
exilat  de  autorităţile  arabe,  n-a  putut  trimite  nici  un  reprezentant,  a  reuşit  totuşi  să  înmâneze  ieromonahilor 
Toma  şi  loan  o  scrisoare  sinodala  prin  care  confirma  adeziunea  Patriarhiei  Ierusalimului  pentru  cinstirea 
icoanelor  şi  condamnarea  iconoclasmului,  a  se  vedea  N.  Chifâr.  Dos  VII.  okumenische  Konzil,  p.  146-151. 

14  Mansi  XIII.  460. 

Theophanes,  AM.  6218. 

16  Cf.  J.  Darrouzds,  „Listes  episcopales  du  concile de  Nicee  (787)”,  în  Revue des  Etudes  Bzyantines, 
nr.  33  (1975),  p.  5-76. 

17  A  se  vedea  G.  Dumeige,  op.  cit.,  p.  138  şi  N.  Chifâr,  op.  cit.,  p.  93-98. 

simplu  pentru  că  s-au  născut  şi  au  fost  educaţi  în  acest  spirit.  După  ce  erau  audiaţi, 
inculpaţii  depuneau  o  mărturisire  de  credinţă  cuprinzând  şi  învăţătura  despre  icoane  şi 
prestau  în  public  printr-un  act  liturgic  venerarea  lor.  Se  cerea  apoi  părerea  episcopilor, 
dar  şi  a  călugărilor  pentru  ca  reprimirea  lor  să  aibă  acceptare  unanimă.  Când  existau 
reţineri  sau  obiecţii,  patriarhul  Tarasie  conducea  discuţiile  în  aşa  fel  încât  acuzaţii  să 
fie  reabilitaţi,  convins  fiind  că  majoritatea  episcopilor  iconoclaşti  s-au  supus  dispoziţiilor 
imperiale,  iar  acum  reprezentau  un  grup  considerabil  care  negăsind  înţelegerea  sinodului 
s-ar  fi  putut  întoarce  împotriva  reabilitării  cultului  icoanelor.  Astfel  când  a  fost  examinată 
situaţia  unui  grup  de  şapte  episcopi  iconoclaşti  folosindu-se  procedura  canonică  pentru 
eretici  cum  a  cerut  ieromonahul  Ioan,  delegatul  Patriarhiei  Antiohiei1*,  decizia  finală  a 
formulat-o  tot  Sfântul  Tarasie,  episcopii  fiind  reabilitaţi.  Acest  lucru  a  dat  posibilitatea 
şi  altor  iconoclaşti  să-şi  recunoască  greşeala  şi  să  ceară  iertare  în  faţa  sinodului19. 

în  cazul  episcopului  Grigorie  de  Neocezareea,  despre  care  se  ştia  că  a  fost  un 
iconoclast  convins,  patriarhul  Tarasie  a  dat  dovadă  de  mai  multă  exigenţă,  fără  însă 
a-i  răpi  şansa  reabilitării.  în  primul  rând  nu  s-a  mulţumit  cu  o  mărturisire  de  credinţă 
verbală,  ci  a  cerut  să  depună  una  scrisă,  rezolvarea  cazului  fiind  amânată  pentru 
următoarea  şedinţă  când  s-a  discutat  situaţia  episcopilor  hirotoniţi  de  eretici  iconoclaşti. 
După  ce  a  mărturisit  adeziunea  faţă  de  cultul  icoanelor,  sfinţilor  şi  moaştelor,  a  cerut 
iertare  Maicii  Domnului  şi  sfinţilor  pentru  purtarea  lor  nesăbuită  şi  a  adus  în  faţa 
sinodului  cinstirea  icoanelor20,  lui  Grigorie  i  s-a  cerut  să  depună  mărturie  că  prin 
manifestările  lui  iconoclaste  nu  a  cauzat  nici  o  vătămare  morală  sau  fizică  vreunui 
iconodul.  Abia  după  ce  a  convins  sinodul  că  regretă  sincer  apartenenţa  la  iconoclasm, 
a  fost  reabilitat  şi  i  s-a  permis  să-şi  reia  scaunul  episcopal.  Ca  act  de  pocăinţă  i  s-a 
impus,  după  câte  se  pare,  să  citească  definiţia  sinodului  iconoclast  de  la  Hieria  şi  să-i 
audă  combaterea  prezentată  sinodalilor  în  şedinţa  a  Vl-a  din  6  octombrie  78721. 

în  cazul  episcopilor  hirotoniţi  de  iconoclaşti  s-a  invocat  rezolvarea  dată  de  Sinodul 
al  Vl-lea  ecumenic  de  la  Constantinopol  (680/681),  când  nu  au  fost  lipsiţi  de  drepturi 
clericii  hirotoniţi  de  patriarhii  Serghie,  Pir,  Cir  şi  alţi  ierarhi  condamnaţi  pentru  monotelism. 
A  fost  respinsă  de  asemenea  obiecţia  că  episcopii  iconoclaşti  prezenţi  la  Hieria  nu  au 
dreptul  să  participe  la  dezbaterile  Sinodului  al  Vll-lea  ecumenic,  arătând  că  şi  la  Calcedon 
(45 1 )  au  fost  admişi  episcopii  participanţi  la  „sinodul  tâlhăresc”  de  la  Efes  (449). 

La  toate  aceste  discuţii,  patriarhul  Tarasie  a  manifestat  atitudine  împăciuitoare, 
iar  când  unii  ierarhi  sau  monahi  manifestau  vigilenţă  şi  chiar  intoleranţă,  motivând 
respectarea  normelor  canonice,  el  formula  interpretări  favorabile  pentru  ca  în  final  să 


"  Mansi  XII,  I034A. 

”  Mansi  XII  I034BC. 

20  Este  vorba  de  mărturisirea  de  credinţă  şi  de  actul  de  cinstire  a  icoanelor  prestat  de  episcopul 
Vasileal  Ancyrei.  Mansi  XII,  10I5C. 

21  Mansi  XII,  208D-364D.  P.  Speck,  Kaiser  Konstantin  VI,  Miinchen,  1978,  p.  1 76,  este  de  părere 
că  nu  pentru  a-1  umili  în  faţa  sinodului  i  s-a  cerut  episcopului  Grigorie  al  Neocezareei  să  citească  definiţia 
iconoclastă,  ci  pentru  ca  astfel  să  se  garanteze  autenticitatea  acesteia. 


33 


RT /  STUDII  ŞI  ARTICOLE 


se  impună  poziţia  partidei  moderate  căreia  şi  el  aparţinea.  în  cazul  episcopului  Grigorie 
al  Neocezareei  sau  al  episcopilor  hirotoniţi  de  iconoclaşti,  ei  a  mulţumit  monahilor 
pentru  strădania  lor  de  a  se  mărturisi  adevărul  şi  a  se  apăra  dreptatea,  însă  a  impus 
spiritul  de  toleranţă  manifestat  şi  de  delegatul  imperial,  logofătul  Ioan22.  Era  convins 
că  numai  după  ce  se  va  realiza  împăcarea  şi  unitatea  dintre  iconoclaşti  şi  iconoduli  se 
va  putea  trece  la  reabilitarea  cultului  icoanelor  pe  baza  mărturiilor  scripturi stice  şi 
patristice  expuse  în  şedinţele  IV  şi  V  din  1  şi  4  octombrie  787”. 

Contribuţia  teologică  a  patriarhului  Tarasie  la  combaterea  iconoclasmului  şi  restabilirea 
cultului  icoanelor  s-a  manifestat  în  mod  pregnant  în  respingerea  definiţiei  dogmatice  a 
sinodului  iconoclast  de  la  Hieria  (754).  Autorul  acestei  scrieri  este  considerat  Sfântul 
Tarasie24,  care  a  elaborat-o  probabil  în  perioada  de  pregătire  a  Sinodului  al  VTI-lea  ecumenic 
ce  a  urmat  eşecului  primei  încercări  din  anul  786.  Nu  este  exclus  să  se  fi  bucurat  de 
sprijinul  legaţilor  papali  şi  a!  reprezentanţilor  Patriarhiilor  răsăritene  dat  fiind  faptul  că  ei 
au  fost  reţinuţi,  cum  am  amintit  mai  sus,  de  împărăteasa  Irina  în  Constantinopol,  sau  cel 
puţin  să  le  fi  fost  prezentat  textul  şi  ei  să-şi  fi  dat  acordul.  Faptul  că  la  anunţarea  ordinei 
de  zi  a  şedinţei  a  Vl-a  (6  octombrie  787)  nu  a  obiectat  nimeni  şi  nu  s-a  întrebat  asupra 
autorului  acestei  combateri,  sinodalii  participând  pasiv  la  această  şedinţă  dar  regăsindu-i 
poziţia  într-una  sau  alta  din  formulările  expuse”,  conduce  la  aceeaşi  concluzie. 

Şedinţa  s-a  derulat  imitând  o  confruntare  între  iconoclaşti  şi  iconoduli,  episcopul 
Grigorie  al  Neocezareei  citind  câte  un  paragraf  din  definiţia  sinodului  de  la  Hieria,  iar 
diaconii  bisericii  Sfânta  Sofia  alternativ  prezentând  într-o  formă  detaliată  respingerea 
ortodoxă  din  partea  iconodulilor.  Deoarece  unii  autori  au  apreciat  acest  document  ca 
având  un  nivel  teologic  net  inferior  definiţiei  iconoclaste26,  punând  astfel  indirect  în 
discuţie  pregătirea  teologică  a  autorului,  respectiv  a  patriarhului  Tarasie  şi  implicit  a 
iconodulilor,  mă  voi  referi  mai  departe  în  mod  special  la  fundamentarea  hristologică  a 
iconografiei  creştine  pentru  a  arăta  că  evaluarea  negativă  este  exagerată.  Iconodulii 
aveau  ca  bază  teologică  scrierile  Sfântului  Ioan  Damaschinul,  papei  Grigorie  al  ll-lea 
şi  ale  patriarhului  Gherman,  conţinutul  cărora  regăsindu-se  în  definiţia  dogmatică  a 
Sinodului  al  VH-lea  ecumenic27.  De  asemenea  se  formase  o  nouă  pleiadă  de  iconoduli 
din  care  făceau  parte  stareţul  Platon  de  la  mănăstirea  Saccudion  şi  nepotul  său,  Sfântul 
Teodor  Studitul,  iar  patriarhul  Tarasie  a  fost  ajutat  în  timpul  sinodului  de  Sfântul 
Nichifor  (viitorul  patriarh  al  Constantinopolului  (806-815)  şi  remarcabil  apărător  al 

23  Mansi  XII,  1 1  1  SAC. 

23  Mansi  XIII,  1A-20IE.  A  se  vedea  N.  Chifăr,  op.  cit.,  p.  152-163. 

24 H.G.Beck,  op  cit.,  p.  489:  G.  Ostrogorsky,  Geschichte.  p.  1 49;  Ch.  v.  Sconborn,  Die  Christus  - 
Ikonc,  SchafThausen,  1984,  p.  190. 

2'  G.  Dumcige.  op  cit.,  p,  176. 

26  A  se  vedea  Ch.  v.  SchOnborn,  op.  cit ,  p,  190;  H.G.  Beek,  Geschichte  der  orthodoxen  Kirche  im 
hyzantinischen  Reich,  GOttingen,  1980.  p.  79  şi  80;  H.G.  Thiimmel,  art.  „Bilder”  V/l,  Byzanz.  in 
Theologische  RealenzyklopddieVl,  Berlin/New-York.  1981,  p.  533;  P.  Speck,  Kaiser  Konstantin  Vi,  voi. 
I.  p.  174  ş.u. 

22  A  se  vedea  N.  Chifiir.  op.  cit.,  p.  213-223. 

cultului  icoanelor  dina  doua  fază  a  iconoclasmului)  ca  secretar  imperial28.  Sigur  textul 
respingerii  trebuia  să  corespundă  şi  nivelului  teologic  modest  al  monahilor  şi  chiar  al 
multor  episcopi  prezenţi  la  sinod  pentru  a  fi  înţeles  şi  acceptat  ca  atare.  Chiar  şi  cei 
care-i  contestă  valoarea  teologică  recunosc  importanţa  lui,  arătând  că  sinodul  nu  este 
în  ultimă  instanţă  o  academie  teologică,  ci  o  instanţă  bisericească  având  misiunea  de  a 
mărturisi  şi  formula  adevărul  de  credinţă  pe  care  teologii  au  datoria  să-l  interpreteze  şi 
argumenteze29,  aşa  cum  au  facut-o  în  cazul  teologiei  icoanelor  Sfinţii  Nichifor  al 
Constantinopolului  şi  Teodor  Studitul  în  a  doua  etapă  a  iconoclasmului50. 

în  argumentaţia  iconoclastă  se  produce  o  evoluţie,  trecându-se  de  la  acuzaţia  de 
idolatrie  la  cea  de  încălcare  a  dogmei  hristologice  privind  unirea  ipostatică,  iconodulii 
căzând  fie  în  nestorianism,  fie  în  monofizitism.  Teoria  formulată  de  împăratul  Constantin 
al  V-lea  în  tratatele  neuîţatg  I  (frag.  1-15)  şi  rieuf|aig  II  (frag.  16-24)51  a  fost 
însuşită  de  sinodalii  de  la  Hieria52,  însă  respinsă  categoric  la  Niceea. 

iată  cum  argumentau  iconoclaştii:  Când  iconodulii  spun  că  zugrăvesc  numai 
icoana  trupului  pe  care  l-am  văzut,  l-am  pipăit  şi  cu  care  am  convieţuit  (cf.  In.  1,1), 
ei  cad  în  greşeala  despărţirii.  După  cum  învaţă  părinţii  ortodocşi,  trupul  este  în  acelaşi 
timp  şi  Trupul  Cuvântului  lui  Dumnezeu  şi  niciodată  altul,  ci  a  primit  întrutotul  natura 
divină  în  întregime  şi  a  fost  îndumnezeit  în  întregime 53,  atunci  cum  poate  fi  acest  trup 

i  .V 

28  H.G.  Beck.  Kirche  und  theologische  Literatur,  p.  489. 

29  Ch.v.  Schdnborn,  op.  cit.,  p.  190. 

30  A  se  vedea  P.J.  Alexander,  The  Patriarch  Nicephorus  of  Constantinople.  Ecclesiasticai  Policy 
andlmage  Worskip  in  the  Byzantine  Empire,  Oxford,  1958;  A.  J.  Visser,  Nikephoros  und der  Bilderstreit, 
Haga  1952;  D.  Stăniloae,  „Hristologie  şi  iconologie  în  disputa  din  secolele  Vlli-lX’',  în  Studii  Teologice ”, 
an.  XXXI  (1979),  nr.  1-4,  p.  12-53;  Idem,  „Iisus  Hristos,  ca  prototip  al  icoanei  sale”,  în  Mitropolia 
Moldovei  şi  Sucevei,  an.  X  (1958),  nr.  3-4;  J.  Travis,  In  Defense  of  the  Faith.  Brookline,  Massachusetts, 
1984;  Sfântul  Teodor  Studitul,  Iisus  Hristos,  prototip  al  icoanei  sale.  trad.de  1. 1.  Icâjr,  Alba  lulia,  1994. 

31  G.  Ostrogorsky,  Studien  zur  Geschichte  des  byzantinischen  Bilderstreit,  Breslau,  1929,  reed. 
Amsterdam,  1964,  p.  12  ş.u. 

32  A  se  vedea  N.  Chifâr,  „Teologia  iconoclastă  a  împăratului  Constantin  al  Vl-lea  şi  Sinodul  de  la 
Hieria  (754)”,  în  voi.  Studii  istorice.  Sibiu,  2005,  p.  167-180. 

33  Despre  înţelesul  termenului  „îndumnezeire”  a  se  vedea  E.  Pax,  art.  „VergOttlichung”,  în  Lexikon 
fur  Theologie  und  Kirche,  voi.  X,  1965,  col,  704  ş.u;  Sfântul  loan  Damaschinul  învaţă  astfel;  „După  cum 
mărturisim  că  întruparea  s-a  făcut  fără  modificare  şi  schimbare,  tot  astfel  hotărâm  că  s-a  făcut  şi  indumnezeirea 
trupului.  Prin  faptul  că  „Cuvântul  s-a  făcut  trup"(/n.  1,14),  nici  Cuvântul  n-a  ieşit  din  graniţele  Dumnezeirii 
sale  şi  nici  din  măririle  sale  proprii  demne  de  Dumnezeu  şi  nici  trupul,  pentru  că  s-a  îndumnezeit,  nu  şi-a 
schimbat  firea  lui  sau  însuşirile  lui  fireşti.  Căci  au  rămas,  şi  după  unire,  firile  neamestecate,  iar  însuşirile 
acestora  nevătămate”.  De  Fide  Orthodoxa  III,  17,  trad.  rom.  de  D.  Fecioru,  ed.  a  IlI-a,  Bucureşti,  1993,  p. 
132-133.  A  se  vedea  şi  D.  Stăniloae,  Teologie  morală  ortodoxă,  voi.  Iii,  Bucureşti,  1981,  p.  316-318  şi  W. 
Lossky,  „Redemption  and  Deification”,  în  voi.  In  the  Image  and Likeness  of  God,  New-York,  1 974,  p.  97- 
1 10.  Iconoclaştii  însă  au  înţeles  Indumnezeirea  firii  omeneşti  prin  unire  cu  Dumnezeu  în  persoana  Logosului 
întrupat  în  sens  monofizit,  întrucât  nu  afirmă  nicăieri  că  după  unire  firile  rămân  neschimbate,  adică 
umanitatea  îşi  păstrează  caracteristica  circumscrierii.  De  aceea  ei  hotărau:  „Dacă  cutează  cineva  să  zugrăvească 
în  culori  sub  forma  chipului  omenesc  fiinţa  necircumscrisă  sau  persoana  Logosului  divin,  pentru  că  s-a 
întrupat  şi  dacă  nu  recunoaşte  mai  vârtos  pe  Dumnezeu,  care  nici  după  întrupare  nu  poate  fi  circumscris,  să 
fie  anatema”,  Mansi  XIII,  337  C;  A  se  vedea  N.  Chilăr,  Teologia  iconoclastă,  p.  176-178. 

despărţit  şi  zugrăvit  de  mâna  pictorului?  Deoarece  dumnezeirea  a  primit  natura  trupului 
în  aceiaşi  ipostas,  sufletul  este  mijlocitor  între  Dumnezeirea  şi  materialitatea  trupului; 
precum  trupul  este  în  acelaşi  timp  şi  trupul  Logosului  divin,  în  acelaşi  fel  şi  sufletul 
este  în  acelaşi  timp  şi  sufletul  Logosului  divin.  Sufletul  şi  trupul  au  fost  îndumnezeite 
şi  rămân  nedespărţite  de  Dumnezeu  chiar  şi  la  despărţirea  sufletului  de  trup  la  patima 
de  bunăvoie.  Dacă  Dumnezeirea  rămâne  la  patimă  nedespărţită  de  trup,  cum  s-ar 
putea  despărţi  trupul,  care  s-a  unit  cu  Dumnezeirea  şi  a  fost  îndumnezeit,  de 
Dumnezeire  şi  zugrăvit  în  văzul  tuturor  ca  o  icoană  a  unui  simplu  om.  Deoarece 
iconodulii  separă  trupul  de  Dumnezeire  dându-i  un  ipostas  propriu,  pe  care  intenţionează 
să-l  picteze,  introduc  în  Sfânta  Treime  o  a  patra  persoană  şi  zugrăvesc  ceea  ce  a  fost 
adoptat  de  Dumnezeire  ca  ceva  neîndumnezeit.  Prin  urmare,  cei  care  cred  că  pot 
zugrăvi  icoana  lui  Hristos  greşesc,  fie  că  zugrăvesc  Dumnezeirea  şi  o  amestecă  cu 
trupul  (erezia  monofizită),  fie  că  zugrăvesc  trupul  lui  Hristos  neîndumnezeit  şi  despărţit 
în  mod  singular  ca  ipostas  de  sine  stătător.  Ei  se  identifică  astfel  cu  nestorienii'4. 

Prevalându-se  de  hristologia  calcedoniană  pe  care  s-au  străduit  s-o  expună  în 
sens  ortodox  (chiar  reuşind  faţă  de  nestorianism,  dar  nu  în  egală  măsură  şi  faţă  de 
monofizitism  cum  am  arătat  mai  sus,  nota  32)  iconoclaştii  i-au  învinuit  pe  iconoduli 
de  erezie.  Răspunsul  lor  îl  găsim  în  respingerea  definiţiei  iconoclaste. 

Mai  întâi  a  fost  analizat  înţelesul  verbului  JtepvypGKpeiv  folosit  în  legătură  cu 
zugrăvirea  icoanei  Mântuitorului,  arătând  că  acesta  nu  înseamnă  de  fapt  a  picta,  ci  a 
contura,  a  limita,  a  circumscrie,  a  copia,  a  descreţi  sau  a  netezi35.  Prin  urmare,  învăţau 
iconodulii,  când  se  zugrăveşte  icoana  Mântuitorului  Hristos  nu  se  pictează  chipul  lui, 
ci  se  conturează  formele  configuraţiei  sale  umane.  Făcând  comparaţie  cu  taina  întrupării, 
ei  mărturiseau  că  precum  firea  dumnezeiască  necircumscrisâ  a  Logosului  divin  s-a 
lăsat  circumscrisă  în  statura  umană  fără  a-şi  pierde  necircumscrierea,  în  acelaşi  fel 
sunt  redate  în  icoană,  formele  sau  trăsăturile  configuraţiei  umane  a  Logosului  fără  a 
circumscrie  astfel  Dumnezeirea  necircumscrisâ36.  Cel  fără  de  trup  s-a  făcut  om  (trup) 
şi  Cuvântul  a  primit  tărie  (consistenţa  cărnii/cupc,)37. 

Iconodulii  nu  pot  fi  nestorieni  pentru  că  ei  nu  zugrăvesc  o  icoană  a  Fiului  născut 
din  Fecioara  Maria  ca  fiind  despărţit  de  Fiul  Tatălui,  ci  a  lui  Hristos,  Domnul  nostru, 
care  ca  om  adevărat  a  locuit  printre  noi.  Firea  dumnezeiască,  se  arată  în  continuare, 
rămâne  necircumscrisâ,  însă  aşa  cum  ea  s-a  lăsat  circumscrisă  în  Logosul  întrupat 
rămâne  circumscrisă  şi  în  icoana  Logosului  întrupat.  Dacă  firea  dumnezeiască  rămâne 
circumscrisă  împreună  cu  firea  omenească  la  Naştere  şi  Patimă,  atunci  ea  este  circum- 

14  Mansi  XIII,  257A-260AB. 

15  A  se  vedea  W.  Bauer.  Wiirterbuch  zum  Neuen  Testament ,  Berlin/New- York,  col.  330-321  şi 
G.W.H.  Lampc.  A  Patristic  Greek  Lexikon ,  Oxford,  1968.  p.  1063. 

34  Mansi  XIII,  253D. 

31  Sfântul  loan  Damascliinul,  Contra  Imaginum  calomniatores  oratio  tres  I,  8,  ed.  B.  Kotter,  Die 
Schriften  des  Johannes  von  Damaskus.  în  Patristische  Studien  und  Texte  1 7,  Berlin/New-York,  1 975,  p. 
82;  Mansi  XIII.  256D  şi  260E. 

scrisă  şi  în  icoana  care  este  chipul  umanităţii  Sale18.  Dumnezeirea  Sa  rămâne  însă 
necircumscrisă  pentru  că  pe  Dumnezeu  nu  l-a  văzut  nimeni  vreodată.  Dar  pentru  că 
în  Hristos  sunt  două  firi,  El  nu  este  împărţit  într-o  fire  dumnezeiască  şi  una  omenească, 
ci  ambele  firi,  una  văzută  şi  una  nevăzută,  există  într-un  singur  Hristos  văzut  de 
oameni1’.  De  aceea  creştinii  mărturisesc  pe  unul  şi  acelaşi,  desăvârşit  după  dumnezeire 
şi  desăvârşit  după  umanitate.  Dumnezeu  adevărat  şi  om  adevărat40. 

Prin  aceste  precizări  clare,  textul  respingerii  combate  despărţirea  de  tip  nestorian 
de  care  erau  acuzaţi  iconodulii  fără  a  se  înţelege  cumva  că  ar  învăţa  despre  circumscrierea 
Dumnezeirii  necircumscrise  şi  ar  tinde  spre  monofizitism,  ci  permanent  raportează  şi 
fundamentează  zugrăvirea  icoanei  la  şi  pe  taina  întrupării  Logosului  divin.  De  aceea  ei  au 
mărturisit  chiar  un  fel  de  distincţie  a  firilor  în  unicul  ipostas  al  Logosului  divin  folosind 
un  citat  din  Sfântul  Grigorie  de  Nazianz  (Teologul):  „Aşa  cum  în  mintea  noastră,  firile  se 
deosebesc,  tot  aşa  se  deosebesc  şi  termenii  care  le  definesc”41.  După  aceasta  ei  adaugă: 
„Tot  Sfinţii  Părinţi  învaţă,  neadmiţând  vreo  amestecare,  că  în  gândire  cele  două  firi  sunt 
despărţite  însă  nu  în  înţeles  de  despărţire,  ci  de  deosebire”42. 

Iconoclaştii  i-au  acuzat  pe  iconoduli  de  monofizitism,  motivând  că  prin  zugrăvirea 
icoanei  lui  Hristos  fie  s-ar  circumscrie  Dumnezeirea  necircumscrisă  prin  conturarea 
trupului,  fie  s-ar  amesteca  acea  unire  neamestecată.  Astfel  se  aduce  lui  Dumnezeu  o 
dublă  blasfemie:  conturarea  Dumnezeirii  şi  amestecarea  firilor  în  Hristos41. 

Pentru  a  răspunde  acestei  acuzaţii,  autorul  respingerii  porneşte  de  la  considerentul 
că  iconoclaştii,  deşi  se  folosesc  de  învăţătura  calcedoniană,  nu  sunt  în  măsură  s-o 
interpreteze  corect  de  vreme  ce  consideră  tradiţia  zugrăvirii  icoanei  atât  nestorianism 
cât  şi  monofizitism,  adică  două  erezii  care  se  contrazic  şi  se  exclud  reciproc44.  Apoi 
evidenţiază  raportul  dintre  icoană  şi  prototip  bazat  pe  identitatea  de  nume  şi  deosebire 
după  fiinţă44.  Nu  acelaşi  lucru  se  poate  afirma  când  se  vorbeşte  de  Sfânta  Euharistie 
pe  care  iconoclaştii  o  considerau  singura  „icoană  nefalsificată  a  Mântuitorului  Hristos 
cel  întrupat,  Dumnezeul  nostru”  pornind  de  la  concepţia  greşită  că  icoana  trebuie  să 
fie  identică  după  fiinţă  cu  prototipul  ei46.  De  aceea  se  mărturiseşte  în  textul  respingerii 

3‘  Mansi  XIII,  253D. 

M  Mansi  XIII,  244B.  i 

40  Mansi  XIII,  256D  şi  260E.  ...  ' 

41  Oratio  li  de  Filio,  PG  36,  104-133.  '  V 

41  Mansi  XIII,  248D.  '  "  "  '’*■ 

4J  Mansi  XIII,  252  AB;  244D  şi  260B. 

44  Mansi  XIII,  245  BC.  u-cc-  i '  '-Â  •;  ,. 

45  Mansi  XIII,  252  CD. 

44  Aşa  cum  Trupul  lui  Hristos  este  sfânt  datorită  firii  lui  Hristos,  tot  aşa  el  a  fost  îndumnezeit.  Este 
clar  că  şi  Trupul  (pâinea  euharistică)  după  prefacere  este  îndumnezeit  prin  harul  sfinţitor  ca  icoană  a  Sa. 
Aşa  cum  Hristos  a  îndumnezeit  trupul  sfmţindu-l  prin  unire  cu  firea  Sa  dumnezeiască,  tot  aşa  El  a 
îndumnezeit  pâinea  euharistică,  ca  icoană  adevărată  a  Trupului  Său  natural  care  se  sfinţeşte  prin  harul 
Duhului  Sfânt  în  sfânta  anaforă  prin  lucrarea  preotului  liturghisitor.  Astfel  Trupul  şi  Sângele  Lui  în  Sfânta 
Euharistie  sunt  icoana  nefalsificată  (aveuSrţi;  eikwv)  a  Mântuitorului  Hristos  cel  întrupat.  Dumnezeul 
nostru,  Mansi  XIII,  264  BC. 

fără  echivoc:  „Nici  Sfinţii  Apostoli  şi  nici  Sfinţii  Părinţi  n-au  învăţat  că  Jertfa  euharistică 
este  icoana  Trupului  lui  Hristos,  ci  însuşi  Trupul  şi  Sângele  Domnului,  căci  El  n-a  zis: 
„Luaţi  mâncaţi,  acesta  este  icoana  Trupului  Meu”,  ci  „Luaţi  mâncaţi,  acesta  este  Trupul 
meu”  şi  „Beţi  din  acesta  toţi,  acesta  este  sângele  Meu”47.  Prin  urmare  se  combate  o 
gravă  eroare  şi  anume  negarea  prezenţei  reale  a  Mântuitorului  în  Sfânta  Euharistie. 

După  aceste  preziceri,  iată  răspunsul  privind  acuzaţia  de  monofizitism  formulat 
în  respingere  pe  baza  dogmei  întrupării  Domnului,  pornind  de  la  mărturisirea  clară  a 
învăţăturii  despre  necircumscrierea  Dumnezeirii.  Pentru  că  Dumnezeu  cel  nevăzut  şi 
necircumscris  s-a  arătat  circumscris  în  statură  umană  fără  să  părăsească  sau  să-i 
piardă  Dumnezeirea  şi  fără  să  existe  amestecare  sau  despărţire  a  firilor  după  ipostas, 
este  permisă  zugrăvirea  Lui  în  chip  omenesc  datorită  întrupării  Sale.  Prin  aceasta  nu 
se  cade  în  vreun  fel  de  amestecare,  cum  învăţau  Eutihie  şi  Dioscor,  ci  arată  că  Hristos 
este  Dumnezeu  adevărat  şi  om  adevărat  iar  prin  unirea  firilor  într-un  singur  ipostas  ele 
nu  au  pierdut  nicidecum  însuşirile  corespunzătoare  fiecărei  naturi.  Aşa  cum  întruparea 
a  fost  o  taină,  care  a  unit  în  persoana  (ipostasul)  lui  Hristos  Dumnezeirea  cu  umanitatea 
în  chip  neamestecat  şi  neschimbat,  neîmpărţit  şi  nedespărţit,  tot  aşa  putem  zugrăvi 
icoana  Mântuitorului  Hristos  cel  întrupat  fără  să  se  amestece  sau  să  se  despartă  firile. 

Icoana  lui  Hristos  este  icoana  Logosului  divin  întrupat  şi  nu  doar  a  firii  Sale 
omeneşti.  întruparea  Sa  face  posibilă  aceasta  căci,  precum  Logosul  divin  necircumscris 
s-a  lăsat  circumscris  într-un  trup  omenesc  fără  ca  prin  aceasta  să  se  circumscrie 
Dumnezeirea  Sa  necircumscrisă  sau  să  fie  despărţită  de  umanitate,  tot  aşa  zugrăvim 
pe  Logosul  divin  întrupat  după  chipul  umanităţii  Sale  fără  ca  prin  aceasta  să 
circumscriem  Dumnezeirea  Sa  necircumscrisă  sau  să-L  despărţim  de  umanitatea  Sa. 

Mărturisind  unirea  firilor  Mântuitorului  Hristos  în  mod  neschimbat  şi  nedespărţit, 
autorul  respingerii  şi  sinodalii  de  la  Niceea  au  fundamentat  hristologic  tradiţia  zugrăvirii 
icoanei  Sale.  Tocmai  în  aceasta  constă  marea  diferenţă  dintre  hristologia  iconoclastă  şi 
cea  iconodulă,  căci  în  timp  ce  iconodulii  au  înţeles  şi  mărturisit  unirea  firilor  prin 
neschimbabilitate,  iconoclaştii  au  interpretat-o  prin  schimbabilitate  de  vreme  ce  lipseşte 
din  argumentaţia  lor  termenul  neschimbabil.  Schimbabilitatea  firii  omeneşti  a  Mântuitorului 
Hristos  întrupat  prin  unire  şi  îndumnezeire,  cum  mărturiseau  iconoclaştii,  duce  la  pierderea 
însuşirilor  specifice,  deci  şi  a  celei  de  circumscriere  care  face  posibilă  şi  legitimează 
zugrăvirea  icoanei  Sale.  Astfel  iconodulii  au  învins  pe  iconoclaşti  fundamentând  zugrăvirea 
icoanei  Mântuitorului  Hristos  pe  baza  tainei  întrupării  Sale  şi  au  conferit  iconologiei 
creştine  o  solidă  bază  dogmatico-hristologică.  La  aceasta  a  contribuit  substanţial  textul 
respingerii  definiţiei  iconoclaste  de  la  Hieria,  coordonatele  teologice  ale  acesteia  regăsin- 
du-se  nu  numai  în  hotărârile  dogmatice  ale  Sinodului  al  VlI-lea  ecumenic,  ci  şi  în  scrierile 
celor  doi  reprezentativi  teologi  iconoduli  de  la  începutul  secolului  al  IX-lea,  patriarhul 
Nichiforal  Constantinopolului  şi  Sfântul  Teodor  Studitul.  Intuind  şi  descoperind  subtilităţile 
foarte  periculoase  ale  teologiei  iconoclaste,  autorul  respingerii  a  reuşit  să  le  condamne 
cu  claritate  şi  să  demonstreze  că  iconodulii  păstrează  nealterată  nu  numai  învăţătura 

47  Mansi  XIII,  265A. 

hristologică  de  la  Calcedon,  ci  întreaga  predanie  a  Bisericii.  în  acest  fel  şi  cultul  icoanelor 
a  putut  fi  apărat  şi  fundamentat  ca  învăţătură  a  Bisericii. 

Din  această  scurtă  prezentare  se  poate  observa  că  textul  respingerii  iconoclasmului 
postulat  la  Hieria  nu  este  lipsit  de  consistenţă  teologică  de  mare  valoare  cum  l-au 
caracterizat  unii  istorici  şi  dogmatişti  apuseni  menţionaţi  mai  sus  (nota  26),  ci  dimpotrivă 
pe  baza  unei  interpretări  corecte  a  hristologiei  calcedoniene  s-a  oferit  răspuns  compe¬ 
tent  acuzaţiilor  şi  s-a  creat  un  suport  teologic  important  şi  solid  atât  hotărârilor  dogmatice 
ale  sinodului  cât  şi  literaturii  teologice  iconodule  de  mai  târziu. 

Presupunând  că  autorul  respingerii  este  patriarhul  Tarasie,  valoarea  ei  teologică 
reflectă  pe  de  o  parte  pregătirea  de  excepţie  a  acestuia,  capacitatea  de  sinteză  a  teologiei 
creştine  şi  spiritualităţii  patristice,  iar  pe  de  altă  parte  contribuţia  substanţială  şi  uneori 
chiar  decisivă  la  formularea  învăţăturii  ortodoxe  despre  cinstirea  icoanelor  aşa  cum  a 
fost  ea  definită  şi  aprobată  de  Sinodul  al  VH-lea  ecumenic.  Fără  a  aduce  vreun  prejudiciu 
cât  de  mic  importanţei  scrierilor  iconodule  ale  Sfinţilor  Ioan  Damaschinul,  Grigorie  al  II- 
lea  al  Romei  şi  Gherman  I  al  Constantinopolului,  conţinutul  cărora  regăsindu-se  din  plin 
în  hotărârile  de  la  Niceea48  sau  contribuţiei  participanţilor,  episcopi  şi  monahi,  consider  că 
Sfântul  Tarasie  prin  această  lucrare  teologică,  prin  abilitatea  şi  înţelepciunea  sa  de  fost 
demnitar  imperial  şi  de  înaltă  autoritate  bisericească,  prin  prestigiul  de  care  se  bucura  în 
faţa  împăraţilor,  dar  şi  al  episcopilor  sinodali,  poate  fi  considerat  artizanul  Sinodului  al 
VlI-lea  ecumenic  pentru  restabilirea  cultului  icoanelor,  la  formularea  definiţiei  căruia  cu 
siguranţă  a  contribuit  din  plin,  dacă  nu  cumva  tot  el  este  autorul  ei49.  Cu  satisfacţie  putea 
scrie  papei  Adrian50  că  prin  Sinodul  de  la  Niceea,  pentru  a  cărei  bună  desfăşurare  au 
contribuit  şi  delegaţii  săi,  a  fost  restabilit  cultul  icoanelor  şi  prin  aceasta  comuniunea 
bisericească  dintre  Constantinopol  şi  Roma,  respectiv  Patriarhiile  ortodoxe  orientale.  Papa 
nu  ar  mai  avea  nici  un  motiv  să  pună  la  îndoială  ortodoxia  credinţei  lui  şi  nici  să-l  dojenească 
pentru  alegerea  ca  patriarh  din  rândul  laicilor.  Mai  mult  decât  atât  succesul  obţinut  la 
Niceea  şi  prestigiul  de  care  s-a  bucurat  în  faţa  sinodalilor  i-au  dat  posibilitatea  să  declare 
papei  că  universalitatea  şi  ecumenicitatea  Bisericii  nu  este  asigurată  de  primatul  Sfântului 
Petru51,  ci  de  adunarea  episcopilor  într-un  sinod  ecumenic  al  cărui  cap  este  Hristos.  El 
este  capul  Bisericii  şi  de  aceea  El  asigură  universalitatea  şi  unitatea  ei.  Nici  un  episcop  sau 
împărat  nu  poate  salva  Biserica,  ci  numai  singur  Iisus  Hristos,  Domnul  nostru52. 

Prin  aceste  afirmaţii.  Sfântul  Tarasie  n-a  urmărit  respingerea  primatului  de  onoare 
şi  puterea  învăţătorească  a  papei,  ci  numai  să  accentueze  egalitatea  dintre  toţi  episcopii 
şi  în  mod  special  a  papei  cu  patriarhul  de  Constantinopol. 

41  A  se  vedea  N.  Chifâr,  „Iconologia  patristică  a  secolului  al  VlII-lea  reflectată  în  dezbaterile  şi 
defini{ia  dogmatică  a  sinodului  al  VlI-lea  ecumenic  de  la  Niceea”,  în  voi.  Studii  istorice,  p.  181-193. 

*  C.J.  Hefele,  Konziliengeschichte,  Bd.  III,  Freiburg,  1 877,  p.  47 1 ;  H.G.  Beck,  Das  byzantinische 
Jahrtausend,  Mtlnchen,  1978,  p.  186  deşi  nu  se  pronunţă  expres  asupra  apartenenţei  acestei  definiţii 
patriarhului  Tarasie,  afirmă  că  ea  poartă  „amprenta  clarităţii  sale". 

50  Mansi  XIII,  458C-462D. 

51  Mansi  XII,  1075  AD. 

52  Mansi  XIII,  459  CD. 

Ca  fost  politician  şi  demnitar  imperial,  patriarhul  Tarasie  n-a  putut  trece  cu  vederea 
legăturile  ce  se  stabiliseră  între  papă  şi  regele  franc.  De  aceea  a  lăudat  ortodoxia  împăratului 
Constantin  şi  a  mamei  sale  Irina,  pentru  ca  relaţiile  dintre  papă  şi  suveranii  bizantini  să 
poată  fi  restabilite.  Cu  toate  acestea  problema  arzătoare  pentru  Biserica  Romei  (redobândirea 
jurisdicţiei  asupra  Ibricului,  Calabriei  şi  Siciliei)  n-a  fost  rezolvată  nici  de  patriarh  şi  nici  de 
împăraţi53.  Prin  urmare  nu  trebuie  să  ne  surprindă  faptul  că  papa  Adrian  a  reînnoit  alianţa 
cu  regele  Carol  cel  Mare,  pe  care  succesorul  său  Leon  al  III-lea  (795-816)  l-a  încoronat 
împărat  în  biserica  Sfântul  Petru  din  Roma  la  25  decembrie  800.  Astfel  existenţa  celor 
două  imperii  creştine  a  jucat  un  rol  important  la  înstrăinarea  reciprocă  a  celor  două  Biserici. 

Sărbătorind  victoria  asupra  iconoclasmului  prin  restabilirea  cultului  icoanelor 
cărora  li  se  cuvine  venerare,  nicidecum  adorare  ca  lui  Dumnezeu  cum  s-a  precizat  la 
Niceea,  Sfântul  Tarasie  a  militat  până  la  sfârşitul  vieţii  pentru  respectarea  hotărârilor 
sinodului  organizat  şi  prezidat  de  el  cu  întreaga  autoritate  bisericească  şi  teologică.  De 
aceea  i-a  fost  hărăzit  să  treacă  la  cele  veşnice  (25  februarie  806)54  fără  a  vedea 
contraofensiva  iconoclastă  iniţiată  de  împăratul  Leon  al  V-lea  Armeanul  (813-820) 
prin  sinodul  de  la  Constantinopol  din  anul  815. 

Prin  erudiţie  şi  clarviziune,  prin  profunzimea  gândirii  teologice  şi  capacitatea  de 
sinteză  demonstrate  mai  ales  în  demersul  pentru  restabilirea  cultului  icoanelor,  prin 
spirit  diplomatic  şi  înţelepciune,  impunând  respect  din  partea  confraţilor  episcopi  şi 
autorităţilor  imperiale,  numele  patriarhului  Tarasie  s-a  înscris  pentru  totdeauna  în  galeria 
marilor  patriarhi  ai  Constantinopolului  şi  ai  Ortodoxiei  ecumenice. 

Pr.  Prof.  Dr.  NICOLAE  CHIFĂR 
Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 

Patriarch  Tarasios  of  Constantinople  and  the  Restoration  of  leon  Worship. 

Sa  ini  Tarasios  is  one  of  the  great  patriarchs  of  Costaniinople  who  have  been  striving 
to  defend  the  orthodox  belief  and  prevent  heresies  over  the  centuries.  Without  trying 
to  diminish  the  importance  ofhis  entire  work  or  to  question  his  appointment  to  the 
patriarchate  as  Pope  Hadrian  I  did  at  that  time,  we  argue  that  his  greatest  contribution 
to  Christianity  wns  his  organizing  the  Seventh  Ecumenica!  Council  of  Nicaea  (787) 
in  order  to  condemn  Iconoclasm.  Patriarch  Tarasios  resumed  canonica!  relations  with 
the  Church  of  Rome  and  Eastern  Patriarchates  so  that  the  Seventh  Ecumenica!  Council 
of  Nicaea  might  convene  under  the  authority  of  the  Pentarchy.  The  Seventh  Council 
repudiated  iconoclastic  theology,  restored  icon  worship  and  set  it  on  a  strong  dogmatic 
and  Christological foundation.  The  main  aim  of  ourstudv  is  to  highlight  the  importance 
of  Patriarch  's  contribution  to  the  condemnation  of  iconoclasm  and  to  the  restoration 
of  icon  worship. 


55  A  se  vedea  G.  Ostrogorsky,  Geschichte,  p.  1 53 

'J  Ihidem,  p.  156.  A  se  vedea  şi  W.  Treadgold,  O  istorie  a  statului  si  societăţii  bizantine,  I,  trad.  de 
M.F..  Avădanei,  Iaşi,  2004,  p.  434. 

UN  FILOLOG  ŞI  CANONIST  UITAT  -  IERODIACONUL 
NEOFIT  KAVSOKALIVITUL  (1713-1784) 


Criză  religioasă  şi  culturală  în  Balcani 

Poporul  grec  trecea  şi  el  în  secolul  XVIII  printr-o  criză  de  identitate  culturală 
şi  religioasă  de  proporţii.  Gemând  deja  de  peste  trei  secole  sub  jugul  opresiv  al 
turcocraţiei  otomane  şi  visând  la  independenţă,  la  libertatea,  progresul  şi  cultura 
Europei  iluministe,  naţiunea  greacă  din  secolul  XVIII  era  profund  scindată  din 
punct  de  vedere  spiritual  între  Orient  şi  Occident,  între  tradiţie  şi  modernitate, 
între  fidelitatea  faţă  de  identitatea  religioasă  ortodoxă  bizantină  şi  necesitatea  vitală 
a  deschiderii  faţă  de  civilizaţia  occidentală.  Din  punct  de  vedere  religios,  fidelitatea 
faţă  de  Ortodoxie  era  supusă  în  permanenţă  „ispitelor”  venite  atât  din  partea 
presiunilor  islamului  dominant  politic,  cât  şi  din  partea  propagandei  protestante  şi 
a  misiunilor  catolice  din  Levant.  Reacţia  faţă  de  aceste  provocări  a  fost  în  acelaşi 
timp  una  de  rezistenţă,  de  asimilare  şi  de  delimitare  în  scopul  constituirii  unei 
identităţi  greceşti  şi  ortodoxe  moderne,  capabile  să  facă  faţă  cu  succes  solicitărilor 
spirituale  multiple  ale  epocii  postbizantine1.  Odată  depăşit  şocul  căderii 
Constantinopolului,  Marea  Biserică  a  Patriarhiei  Ecumenice  s-a  văzut  implicată  în 
conflictul  confesional  care  scinda  Europa  catolică  şi  protestantă  şi  confruntată  cu 
noua  cultură  occidentală  modernă.  Obligată  să  redefinească  polemic  identitatea 
ortodoxă  şi  să  facă  faţă  provocării  culturale  a  modernităţii,  Patriarhia  a  favorizat 
în  secolul  XVII  constituirea  unui  umanism  religios  ortodox  de  tip  aristotelic.  în 
secolul  XVIII  însă  continuarea  prozelitismului  confesiunilor  occidentale  în  Le¬ 
vant  şi  recrudescenţa  polemicilor  a  condus  la  adoptarea  unei  linii  conservatoare: 
în  1727  Patriarhia  întrerupe  convorbirile  teologice  de  unire  cu  anglicanii,  iar  în 
1755,  sub  impactul  relansării  uniatismului  în  Siria,  proclamă  nevaliditatea  botezului 

1  Tablouri  generale  ale  epocii  la  S.  Rlnciman,  The  Great  Church  in  Caplivity.  A  Study  of  the 
Patriarchate  of  Constantinoplc  front  the  Eve  of  the  Turkish  Conquest  to  the  Greek  War  oflndependence, 
Cambridge.  1 968;  C.  Dimaras,  Istoria  literaturii  neogreceşti ,  Bucureşti,  1 968;  B.  Knos,  L  'histoire  de  la 
liiterature  neo-grecque.  La  periode  jusqu  en  1821,  Stockholm,  1962;  G.  P.  Henderson,  The  Revival  of 
Greek  Thought  1 620  1830,  New  York,  1970;  G  Podskalsky,  Griechische  Theologie  in  der  Zeit  der 
Turkenherrschaft  (1 453- 1 82 1 ),  Miinchen,  1988  (prezentare  obiectivă,  riguros  ştiinţifică,  indispensabilă); 
Ch.  Yannaras,  Orthodoxia  kai  Dyse  ste  neotere  Hellada,  Atena.  1 992  (lectură  pasionantă,  dar  interpretare 
selectivă  şi  excesiv  subiectivă  în  evaluări). 

latin  şi  necesitatea  rebotezării  catolicilor  convertiţi  la  Ortodoxie.  în  acelaşi  timp 
neoaristotelismul  intră  în  criză  fiind  concurat  de  noile  curente  filozofice  şi  ştiinţifice 
raţionaliste  şi  empiriste  de  tip  iluminist. 

Iluminism  ortodox  la  Athos  -  programe  şi  criză 

La  mijlocul  secolului  XVIII,  doi  erudiţi  clerici  poligloţi  şi  enciclopezi,  în  acelaşi 
timp  tradiţionalişti  şi  iluminişti  -  Evghenie  Vulgaris  (1716-1 806)  şi  Nichifor  Theotokis 
( 1 73 1-  1 800)*  ,  demarau  programul  ambiţios  al  unei  veritabile  Enciclopedii  ortodoxe 
înţelese  ca  sinteză  ideală  între  antichitate,  bizantinism  şi  iluminism.  Trei  elemente 
erau  considerate  absolut  necesare  pentru  redresarea  intelectuală,  spirituală  şi  culturală 
a  naţiunii  greceşti:  filologia  greacă  clasică,  teologia  ortodoxă  şi  spiritualitatea  bizantină, 
dar  şi  noile  ştiinţe  fizico-matematice  ale  Europei  moderne.  Simbolul  noii  sinteze 
urma  să  fie  noua  Academie  Athonită  ( Athonias ).  înfiinţată  în  1 749  şi  reorganizată  în 
1753  de  către  patriarhul  ecumenic  Chirii  V  (1748-1751,  1752-1757)  într-un 
impunător  local  de  lângă  vechea  mănăstire  Vatopedi,  în  care  urmau  să  studieze  1 70 
de  studenţi  din  toată  Grecia,  şcoala  athonită  era  menită  să  fie  o  veritabilă  universitate 
de  studii  clasice  şi  moderne,  în  care  să  se  predea  logica,  filozofia  şi  matematica 
după  izvoarele  clasice  ale  disciplinelor  umaniste  şi  cele  mai  noi  achiziţii  ale  ştiinţelor 
moderne  şi  ale  filozofiei  europene.  Perioada  de  glorie  a  Academiei  Athonite  a  fost 
între  1753  şi  1759  sub  directoratul  lui  Vulgaris,  care  preda  aici  logica,  fizica  şi 
metafizica  după  Locke,  Leibniz  şi  Wolf,  aceasta  spre  disperarea  călugărilor 
tradiţionalişti  care  în  cele  din  urmă  aveau  să  incendieze  clădirea  şcolii  devenite  un 
cuib  de  inovaţii  moderniste  în  însăşi  acropola  Ortodoxiei:  Sfântul  Munte.  Vulgaris  a 

;  Cf.  recentele  prezentări  de  sinteză  din  La  theologie  byzantine  ct  sa  tradition  II.  XI II' -XIX' 
siecle,  Turnhout.  2002,  p.  721-837:  „F_.  Boulgaris"  (D.  Stiernon)  şi  849-896:  „N.  Theotokis" 
(V.  Makrides).  Originari  ambii  din  insula  Corfu  (Kerkyra),  cu  studii  de  ştiinţe  la  Padova  şi  Bologna.  devin 
la  întoarcerea  în  Grecia  monahi  şi  clerici,  funcţionând  ca  profesori  în  diverse  locuri,  trec  pe  la  Athos, 
Constantinopol  şi  Ţările  Române  (in  1763  primul,  1764  şi  1775  al  doilea),  de  unde  după  un  stagiu  în 
Germania  (între  1763-1769  primul,  1765-1775  al  doilea)  pentru  publicarea  de  cărţi  se  stabilesc  (în 
1771 .  respectiv  1 776)  în  Rusia,  devenind  episcopi  ai  diecezei  sudice  Cherson.  Evghenie  Vulgaris  publică 
la  Leipzig  operele  Fericitului  Teodoret  al  Cyrului  (5  voi.,  1783-1773)  şi  losif  Vryenios  (3  voi.,  1768  şi 
1784),  o  logică  (1766)  şi  o  matematică  (1767),  iar  la  Viena  o  metafizică  (3  voi.,  1805)  şi  o  cosmologie 
(1805).  iar  Nichifor  Theotokis,  profesor  de  matematică,  fizică  şi  geografie  la  Academia  Domnească  din 
Iaşi  in  1764  şi  1775  (de  unde  e alungat  pentru  caracterul  prea  modern  şi  europeana!  învăţământului  său), 
editează  la  Leipzig  opera  lui  Isaac  Şirul  ( 1770)  şi  catenele  patristice  la  Octatueh  (2  voi.,  1766  şt  1777) 
şt  o  fizică  (2  voi..  I  766  şi  1777).  iar  ulterior  o  matematică  (3  voi.,  Moscova,  1 798-1799)  şi  o  geografie 
(Viena,  1804).  L'n  bun  elev  şi  continuator  al  lui  Theotokis  a  fost  şi  losif  Moesiodax.  Născut  în  1725  la 
Cernavodă  şi  decedat  în  1800  la  Bucureşti,  losif  a  publicat  la  Viena  o  etică  (2  voi..  1761  1762),  o 
pedagogie  ( 1 779),  o  geografie  ( 1 781)  şi  elemente  de  ştiinţele  naturii  ( 1 784).  lăsând  in  manuscris  o  fizică 
şi  o  astronomie.  După  studii  în  Grecia,  dar  şi  la  Padova  între  1759-1762,  losif  devenise  şi  el  profesor  de 
ştiinţe,  matematică  şi  filozofie  europeană  la  Academiile  Domneşti  din  laşi  (1765  şi  1775)  şi  Bucureşti 
(din  1781).  unde  a  fost  persecutat  şi  el  pentru  iluminism  A  se  vedea  excelenta  sa  replică  la  criticile 
adversarilor  săi  în  Apologia  I,  Viena,  1780;  trad.  rom.  O.  Căciulă:  Iosif  Moesiodax,  Apologia,  Ed. 
Didactică  şi  Pedagogică,  Bucureşti,  1977. 

Un  filolog  şi  canonist  uitat  -  ierodiaconul  Neofit  Kavsokalivitul  (1713-1784) 

oferit  şcolii  athonite  o  atractivitate  incontestabilă:  numărul  elevilor  a  sporit  rapid  de 
la  20  la  200,  între  ei  numărându-se  viitoare  figuri  celebre  în  istoria  spiritualităţii 
neogreceşti. 

Cu  spiritul  său  deschis  şi  orientarea  sa  ştiinţifică  modem-iluministă,  ieromonahul 
Evghenie  Vulgaris  luase  în  1753  locul  primului  ei  „scholarh”:  ierodiaconul  Neofit 
Kavsokalivitul  (1713-1784)3.  Profesor  de  filologie  clasică  şi  canonist,  ascet  strict  de 
orientare  decis  tradiţionalist-conservatoare.  Neofit  se  născuse  în  Peloponez  dintr-un 
tată  evreu  convertit  la  creştinism  şi  o  mamă  înrudită  cu  un  arhiereu  titular  grec  stabilit 
în  Ţara  Românească.  Cu  sprijinul  acestuia,  tânărul  lor  fiu  a  studiat  la  Academia 
patriarhală  din  Fanar,  la  Patmos  (între  1739-1744)  şi  la  Ianina  (între  1744-1746  cu 
Vulgaris).  De  aici  la  sfârşitul  lui  1 746  a  venit  la  Athos,  unde  s-a  făcut  monah  în  schitul 
Kavsokalyvia,  situat  la  extremitatea  stâncoasă  a  peninsulei  athonite,  predând  gramatica 
elină  (greaca  veche)  pentru  tinerii  monahi.  în  decembrie  1749  a  devenit  primul  direc¬ 
tor  al  Athoniadei,  la  a  cărei  înfiinţare  a  contribuit  esenţial.  Temperament  ascetic  şi 
extremist,  rigorist  şi  polemic  în  exces.  Neofit  era  nu  doar  conservator  şi  scolastic, 
dar  şi  extrem  de  sever  cu  elevii,  care  s-au  revoltat  împotriva  lui,  determinând  retragerea 
sa  şi  înlocuirea  lui  cu  progresistul  şi  deschisul  Vulgaris,  chemat  în  1753  de  la  şcoala 
din  Kozani.  în  timpul  celor  cinci  ani  de  directorat  al  lui  Vulgaris,  Neofit  s-a  retras  la 
chilia  sa  din  Kavsokalyvia,  dar  a  orchestrat  din  umbră  opoziţia  din  şcoală  împotriva 
rivalului  său.  Neînţelegerile  şi  discuţiile  iscate  în  jurul  învăţământului  modem  al  lui 
Vulgaris  şi  conflictul  său  latent  cu  mediile  monahale  athonite  conservatoare  susţinute 
de  ex-patriarhul  ecumenic  Chirii  V,  retras  la  Athos,  au  dus  în  iulie  1 758  la  demisia  şi 
plecarea  lui  Vulgaris  de  Ia  Athos.  Plecarea  sa  de  la  Academia  Athonită  a  reprezentat 
semnalul  unei  crize  a  programului  academic  al  „iluminismului  ortodox”  promovat  de 
Vulgaris  şi  adepţii  săi. 

Programul  va  fi  însă  transpus  la  nivel  popular  de  harismaticul  său  discipol  care 
a  fost  Cosma  Etolianul  ( 1714-1779).  Proaspăt  ieromonah,  acesta  a  părăsit  şi  el  Athosul 
în  1 759,  străbătând  neobosit  timp  de  două  decenii  nordul  Greciei  ca  predicator  popu¬ 
lar  itinerant,  sfărşindu-şi  viaţa  martirizat  de  un  paşă  otoman  din  Epir  pe  24  august 
1779.  Prin  „didahii”4  de  rară  forţă  şi  simplitate,  Sfântul  Cosma  a  regenerat  credinţa 
ortodoxă  a  maselor  populare  greceşti  din  Balcani  decăzute  moral  şi  expuse  islamizării 
sau  catolicizării.  Prin  înfiinţarea  în  sate  a  peste  200  de  şcoli  populare,  Sfântul  Cosma 
a  jucat  un  rol  decisiv  şi  în  salvarea  limbii  greceşti  şi  a  elenismului  în  Balcani.  Apostolatul 

1  Notele  cele  mai  ample  despre  Neofit  Kavsokalivitul  la  A.  Camariano-Cioran,  Les  Academies... 
(supra  n.  4),  1974,  p.  413-443;  Ch.  Tzogas  (infra  n.  18),  1969,  p.  16-28  şi  ieromonahul  Teodorit 
Aghioritul  (infra  n.  42),  1992,  p.  14-15,  22-28  şi  (infra  n.  12),  2002,  p.  11-38.  Cum  a  arătat 
Anuhelos  Nikolopoulos  („Ta  ete  spoudon  ton  Neophytou  tou  Kausokalybitou”,  in:  Praktika  A  ’Diethnous 
Synedriou  Peloponnesiakon  Spoudon,  Atena,  1976,  p.  377-380),  Neofit  s-a  născut  nu  în  Ahaia,  Ia 
Patras,  cum  s-a  susţinut  fără  nicio  bază  documentară,  ci  mai  degrabă  in  Lacedemonia,  unde  a  şi  revenit  un 
an,  in  1743,  în  timpul  studiilor. 

4  Trad.  rom.  diac.  Ioan  I.  lcă  jr  în:  Viaţa  şi  învăţăturile  Cuviosului  şi  Sfinţitului  Mucenic  Cosma 
Etolianul  Luminătorul  Greciei  şi  Apostolul  săracilor  (1 714-1779),  Ed.  Deisis,  Sibiu,  200 1 . 

său  jertfelnic,  în  acelaşi  timp  duhovnicesc  şi  cultural,  închinat  exemplar  educaţiei  şi 
luminării  maselor  populare  analfabete,  aflate  în  cea  mai  neagră  sărăcie  şi  ignoranţă,  a 
făcut  din  Cosma  Ltolianul  adevăratul  părinte  al  Greciei  moderne,  un  simbol  al 
iluminismului  ortodox  cultural  religios  în  plan  popular,  un  model  de  vieţuire  evanghelică 
la  cumpăna  dintre  medievalitate  şi  modernitate. 

Un  filolog  şi  canonist  uitat  -  Neofit  Kavsohalivitul 

în  1 759  părăsea  însă  Athosul  nu  doar  Cosma  Etolianul,  ci  şi  Neofit  Kavsokalivitul 
(după  ce  în  toamna  lui  1 758  revenise  pentru  trei  luni  la  Athonias  ca  profesor  de  gramatică). 
Timp  de  trei  ani  el  a  funcţionat  ca  director  al  şcolii  greceşti  din  insula  Chios  (de  unde  a 
plecat  în  urma  unor  conflicte  cu  profesorii  şi  episcopul  de  aici),  iar  din  toamna  lui  1 763 
al  celei  din  Adrianopol.  în  toamna  lui  1767  s-a  stabilit  la  Bucureşti,  unde  -  cu  excepţia 
ani  lor  războiului  ruso-austro-turc  dintre  1 768-1 774,  când  s-a  refugiat  la  Braşov  în  condiţii 
dificile  împreună  cu  o  parte  a  boierilor  munteni  şi  fanarioţi  Neofit  a  funcţionat,  până  la 
moartea  sa  cândva  la  sfârşitul  lui  1784',  ca  „mare  profesor”  ( megas  didaskalos)  de 
gramatică  şi  filologie  greacă  antică  la  Academia  Domnească  din  localul  mănăstirii  Sfântul 
Sava.  în  1 768  a  publicat  la  Bucureşti  o  monumentală  Gramatică  greacă  antică  (6  f.  + 
1298  col.  +  15  f.  indice  in-folio)  sub  forma  unui  minuţios  comentariu  la  cartea  a  IV-a  a 
Gramaticii  umanistului  grec  Teodor  Gazis  (profesor  la  Ferrara,  t  1 450),  apariţie  salutată 
elogios  şi  admirativ  de  filologii  clasici  germani,  olandezi  şi  francezi  ai  timpului  (de exemplu, 
Villoison:  „recentium  graecorum  in  graeca  grammatica  facile  princeps”).  Manuscrisele 
din  fondul  grec  al  Bibliotecii  Academiei  Române6,  provenite  în  mare  parte  din  biblioteca 
Academiei  Domneşti  greceşti  păstrează  şi  alte  lucrări  filologice  şi  teologice  şi  scrisori  ale 
lui  Neofit  Kavsokalivitul  rămase  în  majoritate  încă  inedite7:  parafraze  neogreceşti  comentate 


?  Cum  reiese  din  corespondenţa  sa  inedită  păstrată  în  manuscrisele  fondului  grec  al  Bibliotecii 
Academiei  Române,  în  1771  Neofit  refuza  invitaţia  lui  Vulgaris  de  a  se  stabili  în  Rusia,  iar  în  decembrie 
1783  declina  din  motive  de  bătrâneţe  invttaţia  patnarhului  ecumenic  Gavrii!  IV  de  a  veni  ca  profesor  la 
Academia  patriarhală  din  Fanar.  Aşa  cum  a  arătat  A.  Catnariano-Cioran.  Neofit  Kavsokalivitul  decedat 
în  1 784  nu  putea  fi  -  cum  a  susţinut  la  noi  N.  Iorga  sau  C.  Erbiceanu  acelaşi  personaj  cu  ieromonahul 
grec  Neofit,  paroh  între  1766-1797  al  Companiei  greceşti  din  Sibiu,  nici  identic  cu  Neofit,  autor  al 
popularei  în  epocă  lucrări  polemice  înfruntarea  jidovilor  (Bucureşti,  1 803  [BRV  662];  trad.  neogreacă 
Iaşi,  1818  [BRV  1001]  şi  Constantinopol,  1834).  Acest  Neofit  a  fost  un  rabin  căsătorit  din  Galiţia  stabilit 
la  Bucureşti  şi  convertit  la  38  de  ani  la  Ortodoxie  şi  la  monahism  de  stareţul  Gheorghe  de  la  Cemica 
(1781-1806);  după  convertire  a  devenit  simplu  monah  la  Cemica  şi  ulterior  la  Neamţ,  unde  a  murit  după 
1820.  Acest  Neofit  rabinul  convertit  mat  este  autorul  unui  Catihisis  ia  botezul  jidovului  rămas  în 
manuscris  şi  editat  de  D.  Furtună:  Două  Catehisme  ale  monahului  Neofit,  Bucureşti,  1914. 

*  Cf.  Catalogul  manuscriptelor  greceşti  editat  la  Bucureşti  de  C.  Litzica  în  1909  (nr.  1-830)  şi 
N.  Camariano  in  1940  (nr.  831-1060). 

1  Afară  de  Gramatica  greacă  apărută  la  Bucureşti  în  1768  (BRV  362)-  şi  intr-o  versiune  rezumată 
de  Atanasie  din  Păros  la  Veneţia  în  1 787  -,  Neofit  a  reuşit  să  publice  în  timpul  vieţii  sale  doar  o  selecţie 
din  Psaltire  (in  greacă:  tkloge  tou  Psalterion,  Athos,  1759;  reed.  Bucureşti,  1769.  48  p  [BRV  368]  şi 
Veneţia,  1781;  trad  românească:  Alegere  din  toată  Psaltirea.  Sibiu,  1769,  8  f.  +  92  p.  format  mic  [BRV 
597]),  o  scurtă  viaţă  a  patriarhului  Meletie  Pigas  (t  1601)  ca  prefaţă  la  ediţia  iucrăni  acestuia  Orthodoxos 


44 


Un  filolog  şi  canonişi  uitat  -  ierodtaconul  Neofit  Kavsokalivitui  (17!  3-1 784) 


la  primele  două  cânturi  din  Iliada,  la  câteva  discursuri  ale  lui  Demostene,  la  tratatul  lui 
Plutarh  despre  educaţia  copiilor,  la  discursul  despre  regalitate  al  lui  Synesios  din  Cyrene 
şi  la  epistolele  acestuia  din  urmă.  Alte  manuscrise  greceşti  din  Biblioteca  Academiei 
Române  conţin  opera  teologico-canonică  inedită  a  lui  Neofit  Kavsokalivitui.  Astfel, 
manuscrisul  grec  nr.  988  ne  transmite  următoarele  scrieri:  ,  ,  ,;.i--~, 

-  Despre  împărtăşirea  continuă,  datată  Braşov  13  ianuarie  1772,  f.  225r-260v 
(lucrarea  apare  şi  în  ms.  nr.  192,  f.  19-60); 

-  Despre  Jertfa  fără  de  sânge,  f.  261r-284r,  care  cuprinde  o  serie  de  7  scrisori 
pe  tema  disputată  a  naturii  Trupului  euharistie  al  lui  Hristos,  schimbate  între  Neofit  de 
la  Braşov,  Vulgaris  din  Rusia  şi  Theotokis  de  la  Leipzig  în  intervalul  octombrie  1 770  - 
martie  1771; 

-  Despre  aşa-numiţii  francmasoni,  f.  285r-294v;  şi  }  •_> 

-  Filozoful  sau  teistul  şi  creştinul ,  f.  295r  -296r. 

Primele  224  de  file  ale  manuscrisului  988  conţin  însă  ultima  parte  a  opus-ului 
magnum  al  lui  Neofit:  Epitoma  dumnezeieştilor  canoane,  păstrată  în  cele  1238  de  file  in- 
folio  ale  manuscrisului  grec  nr.  2228.  Manuscrisul-mamut,  inedit  încă,  a  fost  semnalat  la 

didaskalia  apărută  la  Bucureşti  în  1769  (BRV  369)  şi  o  Slujbă  a  cuvioşilor  părinţi  Vamava,  Sofronie  şi 
Hristofor  de  ta  mănăstirea  Sumela  de  lângă  Trapezunt,  apărută  tot  în  1769  la  Bucureşti  (BRV  830)  şi 
reeditată  la  Leipzig  în  1775  cu  un  cuvânt  despre  închinarea  la  sfintele  icoane.  La  acestea  se  adaugă 
traducerea  neogreacă  a  Epistolelor  lut  Synesios  --  text  favorit  in  epocă  pentru  aprofundarea  filologică  a 
limbii  greceşti  antice  -  însoţită  de  scoliile  lui  Neofit,  care  a  fost  publicată  postum  de  un  discipol  al 
acestuia  la  Viena  în  1792,  256  p.,  şi  a  fost  reeditată  la  Veneţia  în  1812. 

Abia  în  1975  monahul  athonit  pe  atunci  (azi  în  Păros)  Teodorit  -  cel  mai  bun  cunoscător  şi  promotor 
actual  al  lui  Neofit  -  a  editat  tratatul  lui  Neofit  despre  impârtăşirea  continuă  (cf.  infra  n.  42).  Un  deceniu  mai 
târziu  profesorul  N.  Zacharopoulos  din  Tesalonic  a  editat  din  manuscrise  de  la  mănăstirea  athonită  Rusikon 
un  număr  de  25  dc  scrisori  şi  eseuri  teologice  ale  lui  Neofit:  o  corespondenţă  personală  cu  Vulgaris  şi  câteva 
eseuri  teologice  pe  tema  interpretării  troparului  Sfintei  Paraschiva,  a  heterodoxiei  creştinilor  occidentali  şi  a 
„luminii  sfinte"  de  la  Sfântul  Mormânt  (al  cărei  caracter  supranatural  Neofit  îl  contestă,  ca  de  altfel  şi 
N.  Theotokis  într-o  epistolă  pe  aceeaşi  temă):  Hc  pneumatike  kinese  tou  IE '  aiona  sto  heUeniko  choro  mesa 
apo  te  cheirographe  parado.se  (ekdosc  anekdoton  lyton  cheirographon ),  Thessaloniki,  1984. 

în  1924,  profesorul  de  teologie  atenian  K  Dyovuniotis  („Krisis  peri  ton  syngrammaton  Makariou 
tou  Aigyptou”,  Epetcris  Hetaireias  Bvzantinon  Spnudon  I  [1924],  p.  86-92)  atrăgea  atenţia  asupra 
manuscrisului  1267  din  Biblioteca  Naţională  a  Atenei:  copiat  la  Bucureşti  în  1783,  acesta  conţine  la 
f.  141-157  o  critică  fdologico-teologică  tăcută  de  Neofit  Omiliilor  duhovniceşti  atribuite  Sfântului 
Macane  Egipteanul.  Identificând  cu  acuitate  critică  prezenţa  erorilor  mesaliene  listate  de  loan  Damaschinul, 
Neofit  contestă  aici  primul  -  înaintea  savanţilor  occidentali  care  au  făcut  aceasta  abia  începând  din  1920 
-  autenticitatea  maeariană  a  acestor  omilii  pe  care  le  atribuie  unui  mesalian  numit  „Simeon"  şi  „nou 
teolog”  care  s-a  folosit  de  numele  întemeietorului  Sketis-ului.  Cf.  şt  J.  Darrouzes,  „Notes  sur  Ies  homelies 
du  Pseudo-Macaire",  Le  Mouseon  57  (1954),  p.  306-308. 

*  O  copie  incompletă  a  fost  semnalată  încă  dini  892  şi  1 920  în  Biblioteca  Naţională  din  Atena  (nr. 
1457-1458),  alta  tot  incompletă  in  insula  Andros,  iar  alta  la  Athos  ( Panteleimonos  2IH),  aceasta  din 
urmă  nemaiputând  fi  regăsită. 

O  antologie  de  texte  din  Epitomă  pe  teme  legate  de  disputa  „colivelor”  a  publicat  recent  monahul 
Teodorit:  Neopiiytou  K.AtiSOXALVBiTou  hierooiakonoi  Epitome  hierdn  kanonon .  Apanthisma  /, 
epimeleia  Theodoretou  hieromonachou  hagioreitou,  Ekd.  Aster,  Atena,  2002.  Mulţumesc  aici  dlui  Vasile 
Neacşu  pentru  amabilitatea  şi  promptitudinea  cu  care  mi-a  facilitat  accesul  la  această  ediţie. 


45 


RT  /  STUDII  $1  ARTICOLE 


noi  încă  din  1892  de  eruditul  C.  Erbiceanu  (1838-1913)",  care-l  descrie  sumar  şi  îl 
caracterizează  adecvat  drept  „un  manuscris  de  valoare  rară  şi  de  o  mărime 
înspăimântătoare”  (p.  705);  al  cărui  studiu  amănunţit  cere  „ani  grei  şi  o  răbdarea 
supraumană”  (p.  710).  „Acest  Nomocanon  este  o  lucrare  uriaşă,  aşa  cum  n-am  mai 
întâlnit,  nici  văzut  până  acum.  Tot  manuscriptul  dovedeşte  o  vastă  erudiţiune  din  partea 
autorului,  care  se  probează  prin  zeci  de  citaţiuni  din  Sfânta  Scriptură,  din  Sfinţii  Părinţi, 
din  legislaţiunea  canonică  şi  din  Basilicale.  din  scrierile  teologice  vechi  şi  noi  până  la 
începutul  secolului  al  XVIII-lea.  Orice  texte  aduce,  citează  autorul  pe  margine  cu  cea 
mai  mare  minuţiozitate.  Dacă  tratează  o  cestiune,  apoi  cititorul  are  în  rezumat  tot  ceea 
ce  s-a  scris  în  Biserica  Orientală  de  greci,  desfăşoară  toate  controversele  cu  celelalte 
rituri  şi  le  combate  cu  toate  argumentele  cunoscute  până  acum  şi-şi  dă  şi  el  singur 
socotinţa  sa.  [. . .]  Această  lucrare  colosală  este  rezultatul  multor  zeci  deani  şi  dovedeşte 
o  dedare  cu  punere  neîntreruptă  la  studiu  din  partea  autorului.  Numai  coordonarea 
materialului,  tară  a  considera  studiul,  înspăimântă  pe  un  cercetător  voind  a-i  aprecia 
meritul.  Neofit  Cavsocalivitul  era  aşadar  un  muncitor  neîntrecut  al  epocii  sale,  ca  şi 
Eugeniu  Vulgaris,  cu  care  a  fost  coleg  în  şcoala  de  puţină  durată  din  Sfântul  Munte 
Athos”  (p.  706-  707).  Enciclopedia  canonică  a  lui  Neofit  e  o  sistematizare  originală  a 
materialului  canonic  bizantin  împărţit  în:  „canoane  universale”  ( katholikai ),  valabile  pentru 
toţi  creştinii,  şi  canoane  „speciale”:  „comune  laicilor  şi  clericilor”,  „comune  clericilor  şi 
monahilor”,  „comune  episcopilor  şi  preoţilor”  etc.;  apoi  „proprii  împăraţilor”,  „proprii 
laicilor  bărbaţi”,  „proprii  femeilor”,  „proprii  catehumenilor”  etc.  Partea  consacrată 
canoanelor  universale  se  referă  la  adorarea  generală  a  lui  Dumnezeu  prin  credinţa  ortodoxă 
şi  conţine  o  serie  de  excursuri  sau  mici  tratate  polemice  la  adresa  inovaţiilor  catolice  şi 
protestante  („lutero-calvine”)  privitoare  la  Treime,  la  predestinaţie  şi  hirotonii,  precum 
şi  demonstrative  despre  cultul  icoanelor,  al  crucii,  al  Maicii  Domnului;  iar  partea  consacrată 
canoanelor  speciale  dezvoltă  teme  legate  de  practica  sacramentală:  despre  Botez  şi  primirea 
heterodocşilor  la  Ortodoxie,  despre  spovedanie,  căsătorie,  copii,  despre  post  şi 
pogorăminte,  despre  război,  despre  porunci,  despre  duminică  şi  praznicele  împărăteşti. 

Deşi  nu  este  unul  autograf,  cum  credea  Erbiceanu,  manuscrisul  222  pare  totuşi 
un  exemplar  de  lucru:  printre  pagini  apar  sute  de  foi  ca  adaosuri  şi  fâşii  de  hârtii  mai 
mici  cu  intercalări  şi  corecturi.  El  atestă  faptul  că  Nomocanonul  era  pregătit  în 
vederea  publicării Interesul  Patriarhiei  Ecumenice  pentru  editarea  enciclopediei 
canonice  a  lui  Neofit  îl  aflăm  din  corespondenţa  unui  alt  erudit  grec  din  epocă, 
Dorotei  Vulismas  (1750  1818),  studiată  în  teza  sa  de  doctorat  de  N.  Zacharopulos". 
De  aici  aflăm  că  Vulismas,  care  s-a  aflat  între  1782-1783  la  Bucureşti,  a  studiat 


C.  Erhicfani,  „Material  pentru  dreptul  bisericesc  oriental.  Nomocanonul  lui  Neofit 
Cavsocalivitul”,  Biserica  Ortodoxă  Română  16  (1892-1893).  p  705-710. 

10  Cf.  A.  Camariano-C'ioran.  1974,  p.  423—424. 

"  N.  Zacharopoulos,  Dorotheos  Boulcsmas  epi  te  basci  ton  anekdoton  anton  epistolon, 
Thessalonikt,  1969,  p  96-100, 

timp  de  şase  luni  manuscrisul  şi  a  încercat,  fără  succes,  să-l  convingă  pe  bătrânul 
Neofit  -  care  avea  să  moară  în  1 784  -  să  corecteze  o  serie  de  puncte  discutabile  (în 
dezacord  cu  tradiţia)  pentru  a  putea  fi  publicat.  O  tentativă  similară  a  fost  întreprinsă 
şi  în  1 793  când  mitropolitul  Filaret  al  Ungrovlahiei  trimite  o  copie  la  Constantinopol 
şi  primeşte  de  la  patriarhul  ecumenic  o  confirmare  de  primire  însoţită  de  informaţia 
că  manuscrisul  studiat  de  profesorul  Dorotei  Proios  va  fi  înapoiat  în  trei  luni  să  fie 
publicat  prin  grija  domnului12,  fapt  care  nu  s-a  concretizat.  La  acest  rezultat  negativ 
au  contribuit  însă  nu  atât  dimensiunile  colosale  ale  manuscrisului,  cât  mai  ales,  cum 
se  va  vedea,  conţinutul  lui  polemic  şi  judecăţile  lui  tranşante  şi  conservatoare  cu 
privire  la  sensul  tradiţiei  ortodoxe  şi  mai  cu  seamă  a  stricteţii  în  practica  liturgică  şi 
sacramentală. 

Relaxarea  şi  pervertirea  disciplinei  canonice  şi  rituale  în  Biserica  Ortodoxă 
greacă  din  Imperiul  Otoman  pe  fondul  ignoranţei  clerului  şi  a  unui  grav  deficit  în 
plan  formativ  devenise  un  fenomen  la  fel  de  îngrijorător  ca  şi  cel  al  gravei  înapoieri 
culturale  şi  sociale  şi  a  corupţiei  generalizate  a  moravurilor  pentru  naţiunea  elenă 
aservită.  Dacă  monahi  şi  clerici  „progresişti”  ca  Vulgaris,  Theotokis  sau  Moesiodax 
şi-au  orientat  eforturile  iluministe  în  scopul  recuperării  handicapului  cultural  şi 
racordării  sistemului  cunoaşterii  ştiinţifice  la  nivelul  european  contemporan,  alţi 
monahi  „conservatori”,  ca  Neofit,  şi-au  dedicat  studiile  obiectivului  restabilirii  în 
Biserică  a  unei  ordini  canonice  riguroase.  Confruntaţi  cu  o  literatură  canonică  de 
slabă  calitate  -  de  genul  Nomocanonului  din  1561  al  lui  Manuil  Malaxos,  devenit 
„best-seller”  în  secolele  turcocraţiei,  şi  a  celor  mai  diverse  exomologhi tarii  (manuale 
de  spovedanie)  în  care  canoanele  erau  rezumate  cu  modificări  de  sens,  atribuiri 
eronate  şi  interpretări  greşite  -,  ei  s-au  văzut  puşi  în  faţa  dublei  necesităţi:  cea  a 
purificării  izvoarelor  canonice  care  trebuiau  restituite  în  textul  lor  original  şi  traduse 
exact,  şi  cea  a  unei  armonizări  şi  sistematizări  coerente,  precum  şi  a  unei  aplicări 
a  tradiţiei  canonice  a  Bisericii  patristice  şi  bizantine  la  interpelările  şi  problemele 
secolului  XVIII.  Aşa  cum  s-a  arătat  recent15,  primul  care  a  iniţiat  acest  demers  a 
fost  monahul  Teoclit  Caragea  Kavsokalivitul,  care  la  îndemnul  „gheron’Mui  său, 
Paisie  din  Lesbos,  a  redactat  un  Nomocanon  încă  inedit  în  varianta  lui  integrală 
finalizat  în  1762.  Teoclit  a  fost  secondat  şi  urmat  de  Neofit  Kavsokalivitul  cu 
giganticul  său  Nomocanon;  început  încă  de  la  Athos  şi  asamblat  în  redactarea 
finală  la  Bucureşti,  acesta  avea  să  rămână  la  rândul  său  inedit.  Abia  în  1 787  Agapie 
Leonardos  din  Dimitsani  a  publicat  la  Veneţia  o  primă  Culegere  a  canoanelor; 
întregită  şi  amplu  comentată  în  1 790  de  Nicodim  Aghioritul,  aceasta  a  stat  la  baza 
faimosului  Pidalion  publicat  la  Veneţia  în  1 800,  devenit  de  atunci  încolo  corpusul 
canonic  normativ  pentru  Biserica  Ortodoxă. 

l;  A.  Camariano-Cioran,  1974,  p.  429. 

Th.  Yankou,  „II  Pedalion  in  rappono  con  le  aniique  collezioni  canoniche”,  in:  Nicodemo 
l'Aghiorita  e  ta  Filocalia.  Atli  del'Vlll  Convegno  ecumenici)  inlcrnazionale  di  spirilualită  ortodossa 
sezione  bizantina,  Bose  16-1 9  settembre  2000,  Bose,  2001,  p.  223-241. 

Controversa  „colivelor”  -  problematică  şi  mize 

Cu  firea  lui  polemică  şi  rigorismul  său  canonic  şi  liturgic,  Neofit  Kavsokal ivitul 
a  fost  la  originea  celei  mai  ample  şi  îndelungate  controverse  care  a  agitat  Athosul  şi 
Fanarul  în  toată  jumătatea  a  doua  a  secolului  XVIII  şi  în  primele  două  decenii  ale 
secolului  XIX,  ecourile  ei  ultime  stingându-se  doar  în  vâltoarea  dramaticelor 
evenimente  ce  au  însoţit  revoluţia  de  eliberare  naţională  a  Greciei  modeme  din  1821  — 
1 829,  Este  vorba  de  faimoasa  ceartă  în  jurul  „colivelor”  sau  „pomenilor”  morţilor14, 
în  anii  1 754-1755  monahii  de  la  schitul  athonit  Aghia  Ana  au  început,  beneficiind  de 
importante  donaţii  ale  creştinilor  greci  înstăriţi  din  Levant  (mai  ales  din  Smyrna), 
construcţia  unei  noi  biserici  mai  mari.  Pentru  a  termina  mai  repede  construcţia, 
munceau  şi  în  zilele  de  sâmbătă,  zile  în  care  o  parte  din  monahi  erau  obligaţi  să  se 
ducă  la  târgul  săptămânal  din  centrul  peninsulei,  Karyes,  pentru  a-şi  vinde  produsele 
şi  a  cumpăra  cele  necesare  pentru  subzistenţă.  In  aceste  condiţii  s-au  văzut  obligaţi 
să  mute  pomenirea  decedaţilor  familiilor  donatoare  -  peste  12.000  de  nume!  -  din 
ziua  rezervată  tradiţional  parastaselor,  sâmbăta,  în  ziua  de  duminică.  Această  adaptare 
liturgică  a  fost  însă  prompt  denunţată  de  ierodiaconul  Neofit  Kavsokalivitul  ca  o 
gravă  inovaţie  dogmatică  şi  o  încălcare  inacceptabilă  a  tradiţiei  ortodoxe.  Plângerea 
morţilor  şi  comemorarea  lor  cu  colive,  simbol  al  trupului  mort,  contravin  Constituţiilor 
Apostolice  (V,  20;  VII,  24)  şi  sunt  incompatibile  cu  caracterul  pascal-resurecţional 
al  Duminicii  zi  a  învierii  şi  bucuriei  ;  ca  atare,  ele  trebuie  celebrate  doar  în  ziua  de 
sâmbătă,  ziua  pogorârii  lui  Hristos  la  iad,  mutarea  lor  duminica  fiind  un  păcat  de 
moarte.  La  care  monahii  de  la  Aghia  Ana  au  replicat  susţinând  că,  teologic  vorbind, 
n-ar  exista  nici  o  incompatibilitate  între  pomenirea  moţilor  şi  învierea  lui  Hristos 
care  e  chezăşia  învierii  celor  adormiţi  în  credinţă. 

Disputele  s-au  aprins  şi  s-au  transformat  în  scandal.  întrucât  cele  două  tabere 
au  început  rapid  să  se  acuze  reciproc  de  „erezie”  şi  de  cădere  din  har:  polemicul 
Neofit  i-a  taxat  pe  adversari  drept  „defăimători  ai  învierii”,  „vorbitori  de  morţi 
[nekrolagountes]  în  zi  de  duminică”,  „idolatri”,  „lipsiţi  de  har”  etc„  iar  aceştia  l-au 

14  Unica  monografie  existentă  până  azi  e  teza  lui  Charilaos  Tzocas,  Hc  peri  mnemosyndn  eris 
cn  hagio  Orei  kata  tou  !E  ai  dna  (Aristoteleion  Panepistemion  Thessalomkes,  Epistemonike  epeteris 
tes  theologikes  scholes,  parartema  3),  Thessaloniki,  1969  (de  utilizat  insă  cu  prudenţă  din  pricina 
judecăţilor  dc  valoare  partizane  nefavorabile  „coli  vâri  lor”  taxaţi  de  conservatorism  şi  fanatism 
antimodern  şi  a  exaltării  „anticolivarilor"  lăudaţi  pentru  progresism).  O  judecată  istorică  echilibrată  la 
cercetătorii  catolici  recenţi:  E.  Morini,  „Per  una  lettura  ecumenica  della  storia  deila  Chiesa  greca  nel 
penodo  della  Turcocrazia”,  Studi  e  ricerche  sull ’Oncnte  cristiana  8  (1985),  p.  175-212  şi  9  (1986), 
p.  3-39  şi  91  129,  investigaţie  rezumată  in:  „II  movimento  dei  kollybadhes.  Rilettura  dei  conteşti  piu 
significativi  in  ordine  alia  rinascitâ  spirituale  greco-ortodossa  nei  secoli  XVIII-X1X”,  în:  Amore  de! 
bella  Sludi  sulta  Eilocaliu.  Aţii  del  Simposio  internazionale  sulla  Filocalia.  Roma,  novembre  1988, 
Bose.  1991.  p.  137  177;  B.  Pura,  „II  monte  Athos  c  la  vita  religiosa  greca  della  seconda  metâ 
deH’700",  Unitas  (il.)  42  ( 1987),  p,  7-41:  şt  E.  Cittkrio.  Nicodim  Aghioritul  Personalitatea  -  opera 
-  învăţătura  ascetică  şi  mistică  ( 1987  it. ),  trad.  rom.  Maria-Cornelia  şi  loan  1.  Icăjr,  F.d.  Deisis.  Sibiu, 
2001,  p.  49-58  şi  passim. 

acuzat  pe  Neofit  de  recădere  în  iudaism,  iar  pe  adepţii  şi  ucenicii  săi15  îi  numeau  în 
batjocură  „sâmbătari”  ( sabbatianoi )  sau  „colivari”  ( kollyhistai ,  kollybades).  La 
instigarea  ex-patriarhu!ui  ecumenic  Chirii  V  (1748-1757,  t  1775),  retras  la  schitul 
Aghia  Ana,  proestoştii  Marii  Lavre,  pe  al  cărei  teritoriu  şi  sub  a  cărei  jurisdicţie  se  afla 
schitul  Aghia  Ana,  i-au  „afurisit”  pe  „colivari”.  Nevoiţi  să  plece  din  schit,  aceştia  s-au 
stabilit  în  diverse  locuri  din  Sfântul  Munte,  nefiind  primiţi  în  comuniune  nicăieri. 
Polemicile  şi  invectivele  între  cele  două  tabere  au  continuat  şi  s-au  exacerbat  chiar. 
S-a  ajuns  ulterior  până  la  crimă,  atunci  când  monahi  de  la  Schitul  Mare  au  angajat  un 
pirat  (pe  căpitanul  Marko)  care  a  înecat  în  mare  pe  doi  „colivari”,  pe  Paisie  Caligraful 
şi  pe  „gheron”-ul  acestuia,  Teofan.  Aceştia  au  fost  însă  canonizaţi  ca  martiri  de 
„colivari”,  care  au  compus  imne  şi  encomii  în  cinstea  lor.  în  1 759  liderii  teologici  ai 
„colivarilor”  părăsesc  Athosul:  Neofit  pleacă  spre  Chios,  iar  în  1767  se  stabileşte  în 
Ţara  Românească;  discipolul  său,  intransigentul  Atanasie  din  Păros,  pleacă  şi  el  ca 
profesor  în  Kerkyra  (1760-1767)  şi  Tesalonic  (1767-1770).  Revenirea  lui  în  Athos 
între  anii  1 771  1 776  ca  director  al  Academiei  Athonite  va  reaprinde  focul  disputelor 
care  erau  departe  de  a  se  fi  stins.  u-.. 

„Cearta  colivelor”  declanşată  de  Neofit  Kavsokalivitul  a  fost  extrem  de  diferit 
evaluată  de  istorici  şi  cercetători.  A  fost  ea  oare  o  „mare  controversă”  pe  o  temă 
„puerilă”  (L.  Petit,  1 898)?  Să  fi  fost  „colivarii”  doar  exponenţii  anacronici  şi  fanatici 
ai  unei  Ortodoxii  ritualisteşi  conservatoare,  angajaţi  într-o  bătălie  regresivă  împotriva 
progresului  şi  modernităţii  (Ch.  Tzogas,  1969)?  Nu  erau  mai  degrabă  promotorii  unei 
reforme  şi  înviorări  a  monahismului  athonit(G.  Veritis,  1943;  Teoclit  Dionisiatul,  1959) 
şi  ai  unei  renaşteri  spirituale  a  poporului  grec  aservit,  prin  revenirea  la  izvoarele  autentice 
ale  tradiţiei  ortodoxe  (C.  Papuiidis,  1969-1971)? 

Tradiţie  şi  tradiţii  < 

La  o  privire  mai  atentă,  în  spatele  a  ceea  ce  putea  părea  o  dispută  ritualistă  sterilă  pe 
o  temă  minoră  se  aflau  mize  spirituale  esenţiale  pentru  existenţa  creştină.  Pe  de  o  parte, 
reafirmarea  sensului  pascal-eshatologic  al  Duminicii  era  strâns  acompaniată  la  „colivari” 
de  redescoperirea  sensului  de  comuniune  euharistică  al  Liturghiei  şi  de  apologia  împărtăşirii 
continue  (frecvente  [svnechos,  sychna \  a  creştinilor  ca  realizare  concretă  a  acestor  sensuri 
într-un  etos  pascal-eshatologic-euharistic1'1.  Pe  de  altă  parte,  sub  aspect  metodologic 
controversele  puneau  în  joc  necesitatea  restabilirii  adevăratului  sens  al  Tradiţiei  apostolice 
şi  patristice  în  faţa  practicilor  discutabile  devenite  „tradiţii”  în  epocă.  Cu  încrâncenare 

15  Dascălii  Atanasie  din  Păros  (1721-1813)  şi  Hristofor  din  Arta.  ieromonahii  Agapie  Cipriotul, 
lacob  Peloponezianul,  Partenie  de  la  Zografu,  Paisie  Caligraful  şi  alţii.  „Colivarilor”  Ii  s-au  alăturat  din 
1770  şi  mitropolitul  Macarie  Notara  al  Corintului  (1731-1805)  şi  tânărul  monah  Nicodim  Aghioritul 
(1749-1809). 

“  Această  conexiune  a  fost  recent  evidenţiată  într-o  masivă  teză  de  doctoral  de  arhim.  Nikodimos 
Skretta,  He  theia  Euharistia  kai  ta  pronomia  tis  Kyriakes  kata  te  didaskalia  ton  Kollvbadon, 
Thessaloniki,  2004,  681  p. 

împinsă  până  la  excese  regretabile  şi  f'anatisme  ireductibile,  cele  două  tabere  îşi  disputau 
două  concepţii  despre  Tradiţie:  una  „teoretică”,  alta  „pragmatică”.  Grupul  tradiţionalist  al 
„colivarilor”  susţinea  respectarea  strictă  a  „teoriei”  din  tipicul  scris,  din  prescripţiile  canonice 
şi  cărţile  de  cult,  care  prevăd  explicit  drept  zi  de  comemorare  a  defuncţilor  sâmbăta  (nu 
duminica)  şi  vorbesc  limpede  despre  o  împărtăşire  continuă  a  credincioşilor  la  fiecare 
Liturghie  duminicală  şi  de  sărbători  (nu  doar  o  singură  dată  sau  de  câteva  ori  pe  an). 
„Anticolivarii”  pragmatici  apărau  legitimitatea  acomodărilor  şi  „practicilor”  sacramental- 
liturgice  create  în  timp  şi  devenite  „tradiţii”,  şi  insistau  că  pomenirile  morţilor  se  pot  face 
în  orice  zi  a  săptămânii,  inclusiv  duminica,  iar  împărtăşirea  credincioşilor  e  bine  să  se 
facă  mai  rar  şi  numai  după  o  îndelungată  pregătire  ascetică  individuală.  Ironia  situaţiei  era 
faptul  că  ambele  partide  se  acuzau  reciproc  de  „inovaţie”  şi  „erezie”  şi  invocau  pentru 
sine  „tradiţia":  „colivarii”  invocau  drept  normativă  tradiţia  „teoretică”,  ideală,  iar 
„anticolivarii”  apărau  tradiţia  „pragmatică”.  Aşa  se  face  că,  dacă  pentru  aceştia  din  urmă 
inovaţia  era  tradiţia  „teoretică”,  pentru  cei  dintâi  inovaţia  era  tradiţia  „practică”.  în  timp 
adaptările  liturgice  deveniseră  tradiţie,  Tradiţia  ideală  „teoretică”  fiind  uitată  şi  căzută  în 
desuetudine.  Adaptările  pragmatice,  care  constituiau  o  inovaţie  faţă  de  Tradiţie,  deveniseră 
„tradiţie”,  iar  in  lumina  lor  Tradiţia  ideală  devenea  „inovaţie”!  Calomniaţi  şi  discreditaţi 
drept  „răzvrătiţi”  şi  fanatici  de  adversarii  lor  -  care,  nu  trebuie  uitat,  erau  monahi,  episcopi 
şi  patriarhi  tradiţionalişti  şi  ei,  dar  într-un  alt  sens  -  „colivarii”  vor  fi  stigmatizaţi  drept 
„conservatori”  şi  „reacţionari”  anacronici  şi  de  intelighenţia  greacă  de  tip  iluminist, 
(îndeosebi  ca  urmare  a  atitudinii  antieuropene  şi  filootomane  afinitate  cu  obstinaţie  de 
Atanasie  din  Păros  la  sfârşitul  secolului  XVIII  şi  începutul  secolului  XIX  în  faţa  oronlor 
revoluţiei  franceze,  în  opoziţie  făţişă  faţă  de  europenismul,  iluminismul  şi  republicanismul 
modem  susţinute  de  filologul  clasic  şi  medicul  Adamantios  Korais,  1748-1833.) 

Recursul  la  Tradiţie  al  „colivarilor”  nu  avea  însă  drept  principal  obiectiv  conservarea 
trecutului  bizantin  şi  combaterea  iluminismului  francez  ori  grec,  ci  recuperarea  izvoarelor 
vii,  a  miezului  identităţii  spirituale  şi  ecleziale  ortodoxe.  Ei  se  confruntau  în  primul  rând 
cu  ignoranţa  tradiţiei  autentic  ortodoxe  degenerate  în  ritualism  şi  formalism  clerical, 
polarizate  între  un  obscurantism  monahal  şi  un  raţionalism  teologic  de  tip  scolastic  pe 
fondul  laxismului  moral,  al  analfabetismului  religios  şi  al  creşterii  indiferentismului  în 
masele  populare  şi  clericale  lipsite  de  orice  fel  de  cateheză  şi  rupte  de  sursele  vii  ale 
credinţei.  în  faţa  acestor  simptome  de  îngrijorătoare  decadenţă  religioasă  şi  afazie  teologică, 
precum  şi  a  limitelor  programului  „iluminismului  ortodox”,  „colivarii”  vor  opune  un 
program  de  „trezie”  şi  „luminare”  ortodoxă  prin  recuperarea  existenţială  la  nivelul  etosului 
a  experienţei  liturgico-ascetice-misticeaflate  în  inima  Tradiţiei  patristice  şi  apostolice  a 
Bisericii  Ortodoxe.  Dacă  pnmii  „colivari”  -  ca  Neofit  Kavsokal ivitul  şi  Atanasie  din 
Păros  -  au  reprezentat  avangarda  polemică  a  acestei  mişcări  de  înviorare  religioasă, 
„colivarii"  din  a  doua  generaţie  -  ca  mitropolitul  Macarie  al  Corintului  şi  Nicodim  Aghioritul 
-  vor  articula  un  vast  program  de  recuperare  enciclopedică  şi  ancorare  duhovnicească 
a  întregii  Tradiţii  într-un  context  inevitabil  modem,  propunându-şi  să  cucerească  pentru 
Ortodoxie  interiori tatea  şi  subiectivitatea  indivizilor. 

O  dispută  euharistiei  nedeclarată 

Declanşată  de  intransigenţa  canonică  a  lui  Neofit  Kavsokalivitul,  controversa 
„colivelor”  a  fost  dublată,  cum  s-a  putut  vedea  deja,  de  o  dispută  „euharistică”.  Tot 
datorită  lui  Neofit,  aceasta  nu  s-a  limitat  însă  la  o  pledoarie  în  jurul  împărtăşirii  „dese” 
ori  „rare”,  cum  s-a  formulat  ulterior.  Recent  profesorul  K.  A.  Manaphis  a  publicat  o 
„Epistolă  polemică”  scrisă  de  Atanasie  din  Păros  în  jurul  anilor  181 1-1812-  cu  câţiva 
ani  deci  înainte  de  moartea  sa  -  în  care  dascălul  din  Chios  îl  demasca  pe  Neofit  de 
susţinerea  încă  din  anii  1751-1752  şi  până  la  sfârşitul  vieţii  a  unei  „cacodoxii  [erezii] 
privitoare  la  Trupul  [euharistie  al]  Domnului”17.  Plecând  de  la  două  opuscule  ale  unui 
oarecare  Petru  Mansur  editate  în  1702  de  M.  Lequien  împreună  cu  operele  Sfântului 
loan  Damaschinul18,  Neofit  a  început  să  susţină  următoarea  teorie  euharistică:  după 
epicleză  şi  sfinţirea  Darurilor  la  Liturghie,  Trupul  euharistie  al  lui  Iisus  Hristos  prezent 
în  sfintele  altare  nu  este  trupul  slăvit,  viu,  însufleţit  şi  incoruptibil  al  Domnului  de  după 
înviere,  ci  trupul  său  coruptibil,  sensibil  şi  muritor  de  la  Cina  cea  de  Taină  dinainte  de 
jertfa;  acesta  trece  printr-o  moarte  reală  fiind  sfărâmat  în  mod  real  pe  sfântul  disc  şi 
zdrobit  de  dinţii  celui  ce  se  cuminecă;  îngropat  în  cel  care  se  împărtăşeşte,  învie  tainic 
în  cel  care  se  cuminecă  şi  se  amestecă  cu  sufletul  său  comunicându-i  incoruptibilitatea 
învierii;  primind  însă  doar  o  părticică  a  Pâinii  sfinţite  cel  ce  se  cuminecă  primeşte  doar 
o  parte  a  trupului  lui  Hristos,  de  aici  necesitatea  împărtăşirii  continue.  Potrivit  lui 
Atanasie,  Neofit  a  susţinut  această  teorie  euharistică  încă  de  pe  când  era  directorul 
Academiei  Athonite,  deci  încă  din  1751-1752.  A  continuat  să  o  afirme  şi  după  ce 
Atanasie  a  identificat,  în  jurul  anului  1767l<),  sursa  bizantină  târzie  a  acestei  teorii  şi  a 
demonstrat  caracterul  apocrif  al  opusculelor  atribuite  lui  Petru  Mansur.  Aşa  cum  reiese 
din  relatările  istoricului  bizantin  Nichita  Choniatis20,  adevăratul  autor  al  acestor  texte  şi 
iniţiator  al  acestei  teorii  a  fost  un  oarecare  Miron  Sikyditis  sau  Mihail  Glykas  din 
secolul  XII.  Secretar  al  împăratului  Manuel  I  Comnenul,  acesta  fusese  orbit  parţial  în 
urma  unui  proces  de  necromanţie;  căzut  în  dizgraţie,  s-a  făcut  monah  şi  teolog,  fiind 
autorul  unor  răspunsuri  la  98  de  aporii  biblice21.  Teoria  euharistică  a  coruptibilităţii 
Trupului  euharistie  al  lui  Hristos  până  inclusiv  la  împărtăşire,  a  jertfirii  lui  pe  disc  şi  a 
îngropării  şi  învierii  lui  în  cel  ce  se  cuminecă  e  expusă  aici  la  cap.  6922  şi  justificată  pe 

17  K.  A.  Manaphe,  „Athansiou  tou  Pariou  anekdotos  Epistole  antirrhetike  pros  tina  peri  tou 
Kyriakou  Somatos  kakodoxian”,  în:  Hagios  Athanasios  Parios  Praklika  epistemonikou  synedriou 
( Păros  29  sept.  -  4  okl.  1998),  Păros,  2000,  p.  202-217  introducere  şi  218-244  textul  editai. 

"  O  Epistolă  către  Zaharia,  episcop  al  Doarei,  şi  un  Cuvânt  incomplet  despre  preacuratul  Trup  cu 
care  ne  împărtăşim;  PG  95,  400-404  şi  405-412. 

19  „Semeioma  antirrhetikon  pros  to  logidrion  kai  ten  epistolen  ta  en  to  theio  loanne  to  Damaskeno 
epigraphomena,  Michael  de  tinos  Sikyditou  kakopleroma  gennemata  einai  eikazomena,  ex  on  historei 
Niketas  ho  Choniates  peri  autou",  ed.  N.  Zacharopoulos,  1974  (supra  n.  11),  p.  71-75. 

10  „De  Alexio  Isaaci  Angeli  fratre"  III,  3;  PG  139,  893-898. 

21  Ed.  S.  Eustratiades:  Michael  tou  Glyka  eis  tas  aporias  ies  theias  Graphes  kephalaia.  Atena,  2 
voi.,  1906  şi  1912.  Ediţia  nu  mi-a  fost  din  păcate  accesibilă. 

22  Ed.  cit.  voi.  II,  p.  133-135;  text  reprodus  în  notă  şi  în  PG  76,  1073-1076. 

larg  în  cap.  732- .  Aceste  opinii  ale  lui  Mihaii  Glykas/  Miron  Sikyditis  n-au  atras  atenţia 
decât  după  moartea  acestuia.  Sub  domnia  iui  Isaac  II  Anghelos  (1  185-1 195)  şi  a  fratelui 
său  Alexie  III  (1195-1203)  ele  vor  fi  reafirmate  -  cu  acordul  explicit  al  patriarhilor 
ecumenici  Gheorghe  II  Xiphilinos  (1191—1 198)  şi  Ioan  X  Kamateros  ( 1 198-1 206)  -  de 
către  dascălul  Ioan  Kastamonitis,  devenit  din  1 1 9 1  mitropolit  al  Chalcedonului.  Polemicile 
izbucnite  au  divizat  acut  Biserica  şi  societatea  bizantină  aflată  în  criza  internă  care  o  va 
face  să  sucombe  în  1 204  în  faţa  cavalerilor  Cruciadei  a  IV-a24.  în  martie  1200,  Sinodul 
dominat  de  adepţii  incoruptibilităţii  l-a  cenzurat  postum  pe  Miron  Sikyditis  interzicând 
discutarea  scrierilor  şi  a  ideilor  sale  sub  pedeapsa  depunerii  pentru  clerici  şi  a  confiscării 
averii  pentru  laici,  dar  s-a  mulţumit  să  repete  două  anateme  introduse  în  Sindiconul 
Ortodoxiei  în  1 1 56-1 157  împotriva  lui  Sotirih  Panteugenes,  potrivit  cărora  Euharistia  nu 
este  o  figurare  simbolică  şi  realitatea  Trupului  lui  Hristos,  ci  ea  este  o  recapitulare  a 
întregii  Economii  a  lui  Hristos,  între  care  nu  există  intervale  de  timp3\  Sinodul  a  evitat, 
aşadar,  să  se  pronunţe  pe  fondul  chestiunii  şi  să  condamne  ca  eretică  teoria  euharistică 
a  lui  Sikyditis  (căreia  patriarhul  Ioan  X  Kamateros  îi  era  favorabil)  mulţumindu-se  să 
interzică  discutarea  ei  pentru  a  nu  tulbura  spiritele.  împăratul  nu  s-a  implicat  nici  el.  Ioan 
al  Chalcedonului  a  obiectat  din  nou,  dar  n-a  fost  cenzurat  şi  a  rămas  în  continuare 
mitropolit.  Compromisul  era  o  soluţie  nesatisfacătoare,  Biserica  rămânând  în  continuare 
divizată  în  ajunul  catastrofei  fatale  din  1 204,  în  ciuda  sprijinului  deschis  al  patriarhilor 
Gheorghe  II  şi  Ioan  X,  teza  coruptibilităţii  Trupului  euharistie  al  lui  Hristos  n-a  fost 
acceptată  ca  învăţătură  oficială  a  Bisericii,  ba  chiar  a  ajuns  să  fie  privită  drept  „erezie”, 
întrucât  pare  la  prima  vedere  a  contrazice  învăţătura  clară  a  majorităţii  Părinţilor  greci  ai 
Bisericii  care  afirmă  natura  înviată,  şi  ca  atare  incoruptibilă,  a  Trupului  euharistie  al  lui 
Hristos  prezent  ca  atare  în  întregime  în  cea  mai  mică  părticică  şi  caracterul  spiritual  al 
jertfei  euharistice.  Fundamentul  ultim  al  teoriei  coruptibilităţii  Trupului  euharistie  era  o 
concepţie  riguros  realistă  şi  pragmatică  despre  prezenţa  Trupului  şi  Sângelui  tui  Hristos 
în  Euharistie:  Trupul  euharistie  al  lui  Hristos  făcut  prezent  în  mod  real  prin  epiclezâ  pe 
sfântul  disc  este  supus  ruperii  şi  suferă  astfel  o  stricăciune  obiectivă;  ca  atare  el  nu 
poate  fi  în  acel  moment  un  corp  incoruptibil,  ci  devine  abia  în  momentul  împărtăşirii. 
Pentru  a  explica  aporia  Trupului  euharistie  în  acelaşi  timp  înviat  şi  coruptibil  altfel  decât 
postulând  o  prezenţă  reală  în  Euharistie  a  Trupului  lui  Hristos  în  două  forme  succesive: 
iniţial  coruptibil,  apoi  incoruptibil,  singura  soluţie  teologică  de  salvare  a  simultaneităţii  a 
fost  şi  este  cea  scolastică  a  postulării  distincţiei  aristotelice  între  substanţă  şi  accidenţi  şi 
astfel  implicit  teoria  transsubstanţierii:  Trupul  euharistie  al  Iui  Hristos  e  incoruptibil  şi 

?>  Ibid.,  p.  348-379:  Apologie  parţială  către  monahul  Ioanichie. 

u  Cf.  M.  Angold.  Church  and  Societv  in  Byzantium  under  the  Comneni  ION  1-1261,  Cambridge, 
1995,  p.  1 28-132;  şi  M.  Jugie,  ..Controverse  sur  rincorruptibilue  du  corps  eucharistique",  Dictionnaire 
dc  thiologic  catholiquc  X/2  (1929),  col.  1339  1343. 

”  Actul  oficial  (semcioma)  inedit  c  rezuma!  după  Cod  Sin.  gr  1117 ,  351r-v  de  V.  Grimel,  Lcs 
Regestes  des  Ades  du  Patriarcat  de  Constantinoplc  111,1 989;,  nr.  1 1 95  (p.  606-607).  Despre  controversa 
euharistică  declanşată  de  Sotirih,  a  se  vedea  studiul  meu  „Sinoadele  bizantine  din  epoca  Comnemlor  şi 
importanţa  lor  dogmatică’',  Revista  teologică  II  (74)  (1992),  nr.  I,  p.  12-33. 

înviat  în  substanţa  sa,  dar  coruptibil  şi  degradabil  în  accidenţii  vizibili  şi  palpabili  sensibil 
ai  Pâinii  şi  Vinului.  „Volens-nolens”  ortodoxul  conservator  Atanasie  din  Păros  e  nevoit 
să  accepte  şi  să  susţină  o  teologie  euharistică  de  tip  tomist,  pur  scolastică! 

Neţinând  seama  de  argumentele  şi  explicaţiile  date  de  Atanasie,  convins  de  adevărul 
teoriei  lui  Sikyditis,  Neofit  a  continuat  să  o  afirme  şi  să  strângă  argumente  biblice  şi 
patristice  în  favoarea  ei  şi  după  stabilirea  sa  în  Ţara  Românească,  spunând  că  „toată 
osteneala  lui,  care  l-a  făcut  să  se  ducă  până  acolo,  nu  era  pentru  colivele  supuse  stricăciunii 
[coruptibilităţii],  ci  ca  să  înveţe  şi  să  înţeleagă  adevărul  acestei  mari  probleme”26.  Pe 
tema  aceasta  a  purtat  în  contradictoriu  o  polemică  epistolară  -  inedită,  păstrată  în  ms. 
gr.  BAR  988,  f.  261r-284r  -  cu  Nichifor  Theotokis  şi  Evghenie  Vulgaris  care  l-au 
contrazis  şi  ei.  „Se  povestea  că  Neofit  îi  scrisese  despre  această  chestiune  lui  kyr  Evghenie 
care  era  la  Leipzig,  iar  acela  i-a  răspuns  grav:  «Omule,  când  vei  înceta  să  pui  în  mişcare 
asemenea  lucruri  care  nasc  tulburări  şi  scandaluri?»”27.  Deşi  a  părut  că  s-a  lăsat  convins, 
totuşi  „în  cartea  sa  de  drept  canonic  a  lăsat  intact  acest  lucru,  drept  pentru  care,  precum 
şi  din  pricina  altor  câteva  lucruri  în  dezacord  cu  Biserica  Universală,  cartea  lui  de  drept 
canonic  a  fost  respinsă  de  Sinod  şi  multele  lui  osteneli  şi  sudori  au  rămas  zadarnice”28. 
Atanasie  combătuse  public  teoria  coruptibilităţii  Trupului  euharistie  susţinută  de  „unii 
dintre  noi  [«colivari»]”,  fără  să  dea  însă  niciun  nume,  în  voluminosul  tău  tratat  de 
dogmatică  publicat  la  Leipzig  în  1 80620.  Dar  întrucât  aflase  că  dascălul  Dukas  Apostolidis, 
deşi  citise  Epitoma  sa  dogmatică,  era  totuşi  convins  de  tezele  lui  Neofit,  s-a  hotărât  să 
reacţioneze  drastic,  şi  în  scrisoarea  sa  din  1811-1812  îl  demască  explicit  pe  Neofit  ca 
„eretic”,  deşi  îi  fusese  „dascăl  şi  prieten”,  şi  murise  de  mult  (încă  din  1784). 

Controversa  „colivelor”  -  intervenţiile  Fanarului 

Reîntors  în  1767  ca  dascăl  la  Tesalonic,  iar  din  1771  până  în  1776  revenit  la 
Sfântul  Munte  ca  director  al  Academiei  Athonite,  Atanasie  din  Păros  preluase  în  absenţa 
lui  Neofit  conducerea  „colivarilor”  persecutaţi  şi  polemicile  au  reizbucnit  cu  intensitate. 
In  1 775  în  focul  disputelor  soseşte  la  Athos  tânărul  Nicola  Kallivurtzis,  devenind  aici 
monahul  Nicodim  Aghioritul  (1749-1809),  iar  în  1776  vine  şi  mitropolitul  Macarie 
Notara  al  Corintului  (1731-1805),  care-1  hirotoneşte  pe  Atanasie  din  Păros  preot. 
Alertată  de  virulenţa  conflictului,  Patriarhia  Ecumenică  reacţionează50. 

26  Ed.  Manaphe,  op.  cil.,  p.  223-224. 

27  Ihid.,  p.  224. 

2*  Ibid. ,  p.  225.  După  care  Atanasie  continuă:  „Spun  cu  tristeţe  asta,  pentru  că  Neofit  a  fost  şi 
dascăl  şi  prieten  al  nostru,  dar  trebuie  preferat  adevărul.  Căci  fie  din  părere  de  sine,  fie  din  altă  cauză 
cinstind  cele  ale  sale  dincolo  de  cuviinţă,  s-a  arătat  cap  tare  [ischvrognomonon]  nu  numai  in  aceste 
chestiuni  dogmatice,  ci  şi  în  Gramatica  lui,  pe  care  a  împovărat-o  nemăsurat  cu  paranteze  străine  şi  cu 
adaosurile  tui  foarte  de  prisos,  acoperind  lucrurile  folositoare  prin  cele  nefolositoare”. 

29  Epitome  eile  Sylloge  ton  theion  dogmaion,  Leipzig,  1806,  p.  369-373.  :  '  2 

,0  Intervenţiile  Patriarhiei  Ecumenice  -  scrisori  şi  tomosuri  -  în  controversa  „colivelor”  au  fost 
editate  de  Pn.  Mever,  Die  Haupturkunden  Jur  die  Geschichte  der  Alhosktosler,  Leipzig,  1 894,  p.  229- 
242  şi  M.  Gedeon,  Kanonikai  diatexeis,  Constantinopol,  I,  1888,  p.  269-274  şi  II,  1889,  p.  152-155. 
Trad.  rom.  mai  jos,  p.  313  sq. 

în  iulie  1772,  patriarhul  ecumenic  Teodosie  II  (apr.  1769-  nov.  1773)  scrie 
athoniţilor  o  primă  scrisoare  patriarhală  şi  sinodală  semnată  de  1 0  mitropoliţi"  în  care, 
exprimându-şi  întristarea  „de  moarte”  pentru  dispariţia  păcii  şi  a  isihiei  dintre  monahi, 
provocată  de  „sfadirile  nepotrivite”  şi  „pedepsele”  pronunţate  de  unii  monahi  împotriva 
altora  pe  tema  pomenirilor  şi  a  împărtăşirii,  încearcă  un  răspuns  diplomatic  care  să 
satisfacă  ambele  tabere.  Lăudând  „obiceiul  cel  vechi”  al  pomenirii  morţilor  sâmbăta  şi 
al  împărtăşirii  în  fiecare  duminică,  Teodosie  II  nu-i  condamnă  pe  cei  care  fac  pomenirile 
duminica  şi  se  împărtăşesc  doar  după  40  de  zile  de  post  aspru  şi  pocăinţă.  Accentuează 
însă  că  apropierea  „mai  deasă  sau  mai  târzie”  ( pyknoteron  ebradyteron)  de  împărtăşanie 
nu  e  determinată  de  un  timp,  „dar  e  neapărat  necesară  pregătirea  prealabilă  prin  pocăinţă 
şi  mărturisire”.  Cu  acordul  patriarhului  Ierusalimului,  Sofronie  V  (apr.  1770  -  înc. 
1775),  patriarhul  Teodosie  II  şi  Sinodul  patriarhal  ordonă  încetarea  oricăror  certuri  şi 
polemici  şi  anulează  orice  pedepse  pronunţate  de  cele  două  tabere  una  împotriva  alteia, 
ameninţându-i  pe  recalcitranţi  cu  blesteme  şi  afurisanii. 

Atitudinea  conciliantă  a  lui  Teodosie  II  n-a  mulţumit  nici  o  partidă,  aşa  că  în 

1773  Patriarhia  Ecumenică  revine  cu  alte  două  scrisori  patriarhale  şi  sinodale  către 
athoniţi.de  data  asta  numai  pe  tema  pomenirilor  celor  adormiţi.  în  iulie  177332,  patriarhul 
Teodosie  II  repetă,  cu  avizul  patriarhului  Ierusalimului  Sofronie  V  şi  a  13  mitropoliţi, 
hotărârea  din  iulie  1772  -  cei  ce  săvârşesc  pomenirile  sâmbăta,  potrivit  obiceiului 
vechi,  bine  fac,  iar  cei  care  le  săvârşesc  duminica,  potrivit  obiceiului  de  la  oraş,  nu 
sunt  opriţi.  Athoniţii  sunt  îndemnaţi  din  nou  la  pace.  Pedeapsa  excluderii  pronunţată 
de  lavrioţi  împotriva  „colivarilor”  e  anulată,  iar  duşmanilor  acestora  li  se  interzice  să-i 
numească  „eretici”,  „inovatori"  sau  cu  alte  apelative  ofensatoare  pe  cei  ce  „săvârşesc 
bine  pomenirile  în  zi  de  sâmbătă”,  dar  nici  acestora  din  urmă  nu  li  se  permite  „să  facă 
reproşuri  celor  ce  vor  să  le  săvârşească  duminica  sau  în  orice  altă  zi  a  săptămânii”. 
Discuţiile  au  continuat  însă  cu  aceeaşi  îndârjire,  aşa  că  la  doar  câteva  luni  patriarhul 
Samuil  Hangeri  (în  a  doua  păstorire  între  noiembrie  1 773  şi  decembrie  1 774),  exasperat 
de  faptul  că  Muntele  Athos  ajunsese  să  fie  un  „munte  sălbatic  în  loc  de  un  munte 
sfânt”  (agrion  mallon  eipein  e  hagion),  repetă  într-o  nouă  scrisoare  patriarhal -sinodală1' 
decizia  din  iunie  1 773  şi  fără  să  ia  partea  niciunei  tabere  dă,  tot  împreună  cu  Sofronie 
V  al  Ierusalimului,  o  soluţie  pragmatică:  toţi  monahii  din  schiturile  athonite  sunt  obligaţi 
să  respecte  rânduiala  pentru  pomeniri  din  mănăstirile  mari  de  care  depind.  „Colivarii” 
au  interpretat  această  decizie  ca  un  triumfal  cauzei  lor. 

„Anticolivarii”  s-au  regrupat  însă,  şi  la  sfârşitul  lui  martie  şi  începutul  lui  aprilie 

1 774  au  ţinut  la  mănăstirea  Cutlumuş  un  mare  „sinod”  împotriva  „colivarilor”,  la  care 
au  participat  foştii  patriarhi  Chirii  V  al  Constantinopolului  (1748-1757,  t  1775)  şi 
Matei  al  Alexandriei  (1 746-1 766)  împreună  cu  alţi  opt  episcopi  retraşi  la  Sfântul  Munte 
şi  două  sute  de  egumeni  şi  monahi. 

•Sl  Ph.  Meyer,  1894,  p.  229-231. 

Ph.  Meyer,  1894,  p.  231-233. 

Jî  Ibid.,  p.  234-236. 

Refuzând  să  se  prezinte  în  acest  „sinod”,  „coli varii”  au  ţinut  şi  ei  un  „sinod” 
monahal  în  chilia  lui  Partenie  Scurtu,  unde  Atanasie  din  Păros  a  redactat  o  „mărturisire 
de  credinţă”34  prin  care  răspunde  pe  puncte  calomniilor  şi  acuzelor  de  „inovatori” 
formulate  împotriva  „colivarilor”: 

1.  în  ce  priveşte  împărtăşirea,  nu  există  -  aşa  cum  spune  Sfântul  loan 
Hrisostom  -  o  determinare  temporară  (40  de  zile,  1  lună,  3  luni  sau  6  luni),  ci  doar 
una  subiectivă:  nu  timpul  e  important,  ci  conştiinţa  şi  curăţia  sufletească;  se 
precizează  că,  deşi  nu  practică,  nici  nu  învaţă  împărtăşirea  zilnică,  totuşi  „colivarii” 
nu-l  judecă  pe  cel  care  face  asta  după  cuvenita  cercetare  de  sine,  dar  îi  anatemizează 
pe  cei  ce  susţin  că  pentru  împărtăşire  „nu  este  necesară  pregătirea  şi  o  curăţie 
puternică  prin  pocăinţă”. 

2.  în  ce  priveşte  pomenirea  morţilor,  se  susţine  că  trebuie  plecat  de  la  sensurile 
simbolice  contrare  ale  sâmbetei  şi  duminicii  şi  de  la  incompatibilitatea  între  moarte  şi 
înviere,  plâns  şi  bucurie,  afirmată  de  Constituţiile  Apostolice  (V,  20;  VII,  24),  precum 
şi  de  la  simbolistica  pe  care  o  are  coliva  -  icoană  a  trupului  mort  semănat  în  pământ  - 
ireconciliabilă  cu  sensul  învierii;  aceasta  e  baza  prevederilor  tipiconale  din  cărţile  de 
cult  şi  de  tipic  care  rezervă  pomenirilor  numai  zilele  de  sâmbătă,  niciodată  duminica; 
nu  e  vorba  deci  de  o  inovaţie  ulterioară,  ci  de  o  predanie  apostolică.  Ceea  ce  nu 
înseamnă  că  aceia  care  fac  pomenirile  duminica  sunt  idolatri  şi  au  pierdut  harul 
nemaiavând  preoţie  şi  Taine,  cei  care  susţin  aceasta  fiind  anatemizaţi. 

3.  în  conformitate  cu  Actele  Sinodului  VII  Ecumenic  (787),  se  reafirmă  apoi 
faptul  că  icoanele  sunt,  ca  şi  crucea,  sfinte  şi  venerabile  prin  însăşi  întipărirea  lor,  şi 
ca  atare  n-au  nevoie  să  fie  sfinţite  prin  rugăciuni  speciale  şi  ungere  cu  mir  -  rit  recent 
(de  origine  latină)  introdus  în  Molitfelnicele  greceşti  modeme,  dar  care  nu  apare  însă 
în  manuscrisele  greceşti  vechi. 

4.  Ultimul  punct  al  mărturisirii  răspunde  altor  calomnii  circulate  pe  seama 
„colivarilor”  de  adversarii  lor,  care  insinuau  că  aceştia  ar  susţine  că  excluderea  din 
biserică  („afurisania”)  n-ar  avea  temei,  că  agheasma  mare  şi  mică  ar  fi  identice  şi  anafura 
ar  fi  pâine  simplă.  Mărturisirea  „colivarilor”  afirmă  fără  echivoc  legitimitatea  practicii 
excluderii  din  biserică,  efect  al  puterii  preoţiei  şi  instrument  de  luptă  împotriva  ereticilor; 
face  o  distincţie  clară  între  agheasma  mare  anuală,  care  are  puterea  apei  botezului,  şi  cea 
mică,  lunară,  care-şi  are  originea  în  minunea  Izvorului  tămăduirii;  şi  echivalează  cu 
gustarea  din  agheasmă  şi  gustarea  din  anafură,  pâine  deosebită  de  Darurile  euharistice, 
dar  care  se  împărtăşeşte  de  harul  peceţii  şi  crucii  imprimate  pe  ea  la  proscomidie. 

Atât  „colivarii”,  cât  şi  „anticolivarii”  au  trimis  la  Patriarhia  Ecumenică  documentele 
adunărilor  lor  athonite.  Reprezentantul  „anticolivarilor”,  învăţatul  Visarion  din  Rapsani 
(t  cca  1800),  elev  al  lui  Vulgaris,  profesor  la  Constantinopol  şi  monah  la  Nea  Skiti,  a 
reuşit  să-l  manevreze  pe  noul  patriarh  Sofronie  li  (dec.  1774  -  oct.  1780)  şi  pe  sinodali 

14  Ed,  monahul  Teodorit:  Athanasiou  tou  Panou  Delosis  ies  en  Hagio  Orei  larachon  aletheias. 
Atena,  1988,  p.  1 15-124. 

împotriva  „colivarilor”.  Şi  astfel  acelaşi  Sofronie  -  care  în  calitate  de  patriarh  al 
Ierusalimului  (apr.  1770-înc.  1775)  semnase  anterior  deciziile  favorabile  „colivarilor” 
din  1 772  şi  1 773  -  a  întrunit  în  iulie  1 776  în  Fanar  un  sinod  în  care  liderii  „colivarilor”  au 
fost  denunţaţi  în  termeni  extrem  de  duri:  şarlatani,  corupători,  impioşi,  simulatori  ai 
evlaviei,  vase  putrede  ale  Satanei,  dispreţuitori,  minţi  luciferice,  cacodocşi,  apostaţi, 
răzvrătiţi,  hulitori.  Şi  astfel  Atanasie  din  Păros,  Iacob  Peloponezianul,  Agapie  Cipriotul  şi 
Hristofor  din  Arta  sunt  condamnaţi  la  depunere  din  preoţie,  excludere  din  monahism  şi 
la  reducere  la  starea  de  simpli  laici  şi  la  îndepărtare  din  Biserică,  iar  toţi  prezumtivii  lor 
adepţi  şi  cititorii  sunt  anatemizaţi35.  Degradat  la  treapta  de  simplu  laic,  Atanasie  din  Păros 
a  părăsit  în  1776  Athosul  devenind  pentru  zece  ani  director  al  liceului  grecesc 
(Hellenomouseion)  din  Tesalonic16.  în  1781  însă,  în  urma  unei  retractări  şi  cereri  de 
iertare,  dascălul  Atanasie  obţine  de  la  patriarhul  Gavriil  IV  (oct.  1780  -  iun.  1785)  o 
scrisoare  de  disculpare  şi  reintegrare  în  preoţie17.  Actul  califica  acum  drept  „calomnii 
evidente  şi  departe  de  adevăr”  acuzele  formulate  împotriva  sa  în  iulie  1 776  şi  recunoştea 
implicit  eroarea  juridică  a  condamnării  „colivarilor”. 

Manualul  anonim  despre  împărtăşirea  continuă  din  1777  -  operă 
a  lui  Neofit  Kavsokalivitul  scrisă  în  Braşov  în  iarna  1 771-1 772 

în  momentul  cel  mai  critic  al  controverselor,  la  doar  câteva  luni  după  caterisirea 
principalilor  lideri  „colivari”  de  către  sinodul  Patriarhiei  Ecumenice,  în  1 777  apărea 
în  neogreacă  la  Veneţia  o  cărticică  de  177  pagini  format  mic  (15x20  cm)  cu  titlul: 
Manualul  unui  anonim  dovedind  faptul  că  creştinii  sunt  obligaţi  să  se  împărtăşească 
mai  frecvent  cu  dumnezeieştile  Taine,  dat  acum  pentru  întâia  oară  la  tipar  pe 
cheltuiala  preacinstitului  şi  de  Hristos  iubitorului  domn  Dimitrie,  închinător  din 
Dristra  [azi  Silistra],  Veneţia,  1777,  la  Nicolae  Glykis  din  loannina 18  Volumaşul  a 
avut  pe  cât  se  pare  un  tiraj  restrâns  şi  o  circulaţie  limitată  (de  exemplu,  niciun 
exemplar  nu  se  găseşte  în  nicio  bibliotecă  publică  din  Grecia,  doar  trei  sau  patru 
aflându-se  în  bibliotecile  din  Sfântul  Munte  şi  la  Veneţia),  ceea  ce  explică  faptul  că, 
în  ciuda  caracterului  său  polemic,  n-a  avut  niciun  ecou  şi  nicio  reacţie  din  partea 
oficialităţilor  bisericeşti  din  Fanar.  Savanţii  au  oscilat  până  nu  de  mult  în  ce  priveşte 
stabilirea  paternităţii  lucrării  între  Neofit  Kavsokalivitul  şi  mitropolitul  MacarieNotara 

,s  Ph.  MtYfcR,  1894.  p.  236-241.  Condamnarea  e  semnată  de  2  patriarhi  şi  16  mitropoliţi. 

■“  în  1786  va  pleca  în  insula  Chios,  unde  va  preda  până  în  1811,  murind  la  adânci  bătrâneţi  în 
1813.  In  tot  acest  răstimp  a  polemizat  intens  cu  catolicismul,  cu  voltairismul  francez  şi  cu  iluminismul 
grec  reprezentat  de  A.  Korais. 

17  Fd.  Ph.  MfcYER,  1894,  p.  241-242. 

îs  Enchciridion  anonymoit  tinos  apodcikhkon  peri  tou  hoţi  chrestousin  hoi  Christianoi  sychnoteron 
na  metalambanosi  la  theia  mystcria,  nvn proton  typosis  ckdothen  dapanetou  timiotatou  kai philochristou 
kyriou  Demetriou.  proskynetou  tou  ek  Drystras,  Enetiesin.  1771,  para  Nikolaâ  Gtykei  tâ  ex  loanninon. 
Textul  a  fost  reeditat  de  monahul  Teodorit:  Neophytoc  hierodiakonou  Kausokalybitou  Peri  tes 
synechous  Metalepseos,  Ekd.  Tenos,  Atena,  1975,  reed.  1992,  p.  117-216,  diviziunea  în  capitole 
aparţine  editorului  grec;  trad.  rom.  mai  jos,  p.  103-177. 


56 


Un  filolog  şi  canonişi  uitat  -  ierodiaconul  Neofit  Kavsokalivitul  (1713-1784) 


al  Corintului39  (căruia  i-o  atribuie  în  biografia  acestuia  Atanasie  din  Păros).  Primul 
care  a  reatribuit-o  lui  Neofit,  pe  baza  referirilor  din  finalul  textului  la  prezenţa  autorului 
în  „Corona  oraş  al  Transilvaniei”  şi  „Braşov”,  a  fost  monahul  Teoclit  Dionisiatul40. 
Dar  cel  care  a  stabilit  definitiv  că  „Manualul”  anonim  editat  la  Veneţia  în  1777  e  o 
traducere  neogreacă  fidelă  a  lucrării  Despre  împărtăşirea  continuă  datată  1 3  ianuarie 
1772,  Braşov,  şi  păstrată  în  originalul  scris  în  greaca  veche  în  manuscrisul  grec 
BAR  988,  f.  225v-261r"  între  alte  scrieri  ale  lui  Neofit  Kavsokalivitul,  a  fost  monahul 
athonit  Teodorit  de  la  schitul  Aghia  Ana  (azi  ieromonah  într-o  sihăstrie  din  insula 
Păros).  Aceasta  a  dezgropat  -  iar  în  1 975  a  reeditat  acest  text  -  ca  urmare  a  unei 
polemici  pe  tema  „desei  împărtăşiri”  declanşate  în  1969-1970  între  o  parte  din 
monahii  de  la  Aghia  Ana,  adepţi  ai  împărtăşirii  frecvente,  şi  autorităţile  de  la  Marea 
Lavră  şi  din  Iera  Kinotita  care  i-au  denunţat  într-un  raport  şi  o  scrisoare  deschisă 
provocând  îndepărtarea  acestora  în  1971  din  Athos42. 

în  originalul  elin  „Manualul”  în  greaca  populară  despre  deasa  împărtăşire  al  lui 
Neofit  Kavsokalivitul  editat  anonim  în  1777  poartă  un  titlu  mai  extins  care  evidenţiază 
caracterul  său  polemic.  Pe  1 3  ianuarie  1 772  ierodiaconul  Neofit  Peloponezianul  cel  „dintre 
evrei”  punea  în  Braşov  punctul  final  al  unui  tratat  dedicat  unui  anume  „Kyr  Ioan  Choniatis”, 
lucrare  prin  care  urmărea  să  arate  nu  doar  că  „credincioşii  trebuie  să  se  cuminece 
încontinuu  cu  dumnezeieşti  le  Taine”,  ci  şi  să-i  combată  pe  „cei  care  din  pretinsă  evlavie 
întorc  spatele  la  dumnezeiasca  Liturghie  împărtăşirii  din  Taine”.  Structura  lucrării  reflectă 
bine  acest  dublu  obiectiv  demonstrativ-polemic  (apodictic-dialectic):  după  un  prolog  şi 
o  scurtă  introducere  pozitivă,  scrierea  se  prezintă  sub  forma  unui  dialog  în  care  autorul 
răspunde  unui  număr  de  36  de  obiecţii  ridicate  de  un  preopinent  fictiv  cu  rang  de  cleric. 
Cuvântul-înainte  e  fără  echivoc  în  acest  sens:  deşi  conştient  de  faptul  că  nu  oricine  are 
dreptul  de  a  învăţa  pe  alţii  în  Biserică,  totuşi  pentru  a  evita  ca  tăcerea  să  nu  devină 
complicitate,  oricine  are  datoria  de  a  demasca  abaterile  şi  abuzurile  şi  de  a  lupta  pentru 
adevăr  până  la  moarte.  în  cazul  de  faţă  e  vorba  de  a  demasca  scripturistic,  patristic  şi 
canonic  „inovaţia  pierzătoare”  de  suflete  care  a  introdus  în  Biserică  legiferarea  unor 
soroace  anume  ( kairoi )  pentru  apropierea  de  împărtăşirea  cu  Sfintele  Taine  -  doar  de 

M  în  1853  filologul  K.  Sathas  o  atribuia,  cu  dubii  însă,  lui  Neofit,  dar  în  1872  G.  Zavira  o  atribuia 
lui  Macarie.  în  1916  M.  Ghedeon  (infra  n.  54,  p.  46)  o  atribuia  corect  lui  Neofit,  atribuire  respinsă  însă 
de  L.  Petit  în  1927  (Dictionnaire  de  Theologie  Cathotique  IX,  2,  col.  1451)  care  s-a  pronunţat  în 
favoarea  tui  Macarie,  fiind  urmat  in  unanimitate  de  toţi  specialiştii  occidentali  şi  greci  până  în  1970 
(inclusiv  Ch.  Tzogas  în  1969,  op.  cil.  supra,  p.  125). 

40  Theokletol'  monachou  Dionysiatou,  Hagios  Nikodemos  ho  Hagioreites,  Atena,  1959,  p.  110. 

41  O  copie  incompletă  şi  în  manuscrisul  grec  BAR  192,  f.  19r-60v. 

42  Etapele  conflictului  şi  apologia  grupului  de  la  Aghia  Ana  la  T heodoretou  monachou  hagioreitou, 
He  eucliarisliake  symmetoche  en  Hagio  Orei.  Phaeinon  apologema  epi  Ies  en  Atho  antilogias  peri 
„kanonikes"  proseleuseos  ton  piston  en  te  theia  Koinonia  (hypo  Io  phos  Ion  hieron  kanonon  kai  ies 
synolou  hieras  paradoseos),  Hagion  Oros  -  Athena,  1 972,  p.  52-82  conflictul,  şi  p.  83-268  apologia; 
cartea  e  dedicată  de  Teodorit  memoriei  lui  Neofit  Kavsokalivitul  cu  prilejul  împlinirii  a  200  de  ani  de  la 
redactarea  lucrării  sale  Despre  împărtăşirea  continuă. 

două  sau  trei  ori  pe  an  —  şi  de  a  scoate  Ia  lumină  motivaţia  absurdă  care-i  face  pe  creştini 
să  întoarcă  spatele  din  evlavie,  chipurile,  Mesei  Pâinii  Vieţii  care  li  se  întinde  la  fiecare 
Liturghie.  Or  lucrurile  stau  exact  invers:  toţi  credincioşii  care  se  adună  în  biserică  la 
fiecare  Liturghie  solemnă  -  duminica  şi  în  sărbători,  nu  în  fiecare  zi  -  trebuie  să  se 
împărtăşească.  Această  regulă  se  poate  deduce  din  însăşi  celebrarea  Liturghiei  (care-i 
cheamă  pe  toţi  să  se  apropie  cu  frică  şi  cu  dragoste),  din  conţinutul  canoanelor  8-9 
apostolic  şi  2  Antiohia,  care  îi  pedepseşte  pe  cei  ce  nu  se  împărtăşesc  fără  motiv  întemeiat, 
precum  şi  din  cel  al  canoanelor  3, 1 3  şi  1 6  ale  lui  Timotei  al  Alexandriei  (t  385),  ca  şi  din 
cuvintele  Sfântului  Ioan  Hrisostom  (t  406)  în  Omilia  a  3-a  la  Efeseni,  care  califică 
drept  insolenţă  şi  neruşinare  simpla  asistenţă  la  1  .iturghie.  Pretextul  invocat  -  împărtăşirea 
e  doar  pentru  cei  desăvârşiţi,  desăvârşire  care  nu  poate  ti  atinsă  decât  arareori  de  cei 
încurcaţi  în  lucrurile  vieţii  -  trădează  nu  evlavie,  ci  indolenţă  ( rhathvmia )  şi  indiferenţă, 
lipsă  de  frică  de  Dumnezeu  şi  refuzul  lucrării  poruncilor  Lui  şi  a  chemării  la  Masa  Lui. 
Este  vorba  de  o  pseudo-evlavie,  de  o  „evlavie  lipsită  de  evlavie”  ( aneulabes  eulabeia). 
Indolenţa  şi  refuzul  apropierii  nu  trebuie  combătute  însă  cu  insolenţa  apropierii  fără 
pregătire  şi  fără  punerea  la  încercare  de  sine  ( dokimazein ),  pe  care  o  cere  Apostolul 
Pavel  ( 1  Co  11, 28).  Scopul  adevărat  al  acestei  puneri  la  încercare  de  sine  (ob.  1)  nu 
este  de  a  ne  autorespinge  şi  ţine  la  distanţă  ( apodokimazein ),  ci  de  a  ne  face  încercaţi  şi 
vrednici.  In  orice  caz.  nu  credinciosul  decide  întemeiat  asupra  neapropierii  sale  de  Taine, 
care  nu  stă  la  latitudinea  voinţei  lui:  singurele  motive  întemeiate  de  neapropiere  sunt  fie 
lipsa  permisiunii  din  partea  duhovnicului,  fie  o  lipsă  de  pregătire  impusă  dc  o  situaţie  de 
necesitate,  ambele  situaţii  fiind  fără  voinţa  lui.  împărtăşirea  nu  are  apoi  drept  criteriu 
desăvârşirea  sau  nedesăvârşirea  -  în  sensul  că  desăvârşiţii  s-ar  putea  împărtăşi  oricând, 
iar  cei  nedesăvârşiţi  maximum  de  două-trei  ori  pe  an  (ob.  2)  întrucât  ea  este  în  primul 
rând  leac  pentru  cei  bolnavi  şi  merinde  de  drum;  ca  atare,  ea  este  necesară  mai  mult 
pentru  cei  nedesăvârşiţi!  Criteriul  împărtăşirii  este  curăţia  sau  necurăţia  conştiinţei.  Ca 
atare,  împărtăşirea  nu  este  imposibilă  pentru  cei  nedesăvârşiţi  (ob.  3);  dovada  practică 
sunt  preoţii,  care,  deşi  sunt  departe  de  a  fi  desăvârşiţi,  ba  chiar  din  contră,  nu  încetează 
să  liturghisească  şi  să  se  împărtăşească  încontinuu.  Invocarea  necesităţii  unui  post  de 
40  de  zile  înainte  de  împărtăşire  (ob.  4)  a  dus  la  practica  împărtăşirii  anuale  a  credincioşilor: 
o  singură  dată  pe  an,  în  Săptămâna  Mare.  Iar  de  aici  s-a  ajuns  la  obiceiul  „ţăranilor  daci 
[români]"  de  a  se  împărtăşi  o  dată  pe  an  dintr-o  pâine  obişnuită  muiată  în  vin  numită 
„paşte".  Desigur,  împărtăşania  nu  e  nici  „ciorbă”  zilnică  (ob.  5),  dar  nu  timpul,  ci  curăţia 
conştiinţei  contează,  şi  ea  vine  din  disponibilitatea  de  a  răspunde -în  trei  moduri  diferite: 
din  frică,  interes  sau  iubire,  ca  robi,  slugi  tocmite  cu  plată  sau  fii  -  poruncilor  şi  chemării 
lui  Hristos.  La  Liturghie  sunt  chemaţi  să  se  apropie  „ori  de  câte  ori"  vor  (cf.  I  Co 
1 1, 26)  şi  cei  desăvârşiţi  hrăniţi  cu  mâncare  solidă,  cât  şi  cei  nedesăvârşiţi  hrăniţi  doar 
cu  lapte,  şi  singura  piedică  în  calea  apropierii  de  Domnul  e  indolenţa:  ea  este  cea  care  ne 
face  nevrednici  şi  vinovaţi,  Născocind  mereu  pretexte,  indolenţa  mistuie  ca  o  cangrenă 
trupul  Bisericii.  Simpla  cerere  de  iertarea  datoriilor  prin  rugăciune  (ob.  6)  nu  e  suficientă, 
nici  simpla  asistenţă  la  Liturghie  (ob.  7),  fiindcă  de  Mântuitorul  trebuie  să  ne  atingem  ca 

femeia  cu  scurgere  de  sânge  ( Mt  9,  20  par.).  Refuzul  de  a  ne  atinge  de  El  din  evlavie 
(ob.  8)  e  refuzui  lui  Petru  de  a  se  lăsa  spălat  pe  picioare  de  Hristos  (In  13,  8);  nu  e 
refuzul  centurionului  roman  (Mt  8,  8)  (ob.  9),  care  a  făcut  asta  pentru  că  era  păgân,  ci 
cel  vinovat  al  gadarenilor  (Mt  8,  34),  ori  Iisus  trebuie  primit  cum  a  făcut  Zabeu  (Lc 
19,  9)  şi  Marta  şi  Maria  (In  11).  Oprirea  Măriei  Magdalena  de  a  se  atinge  de  trupul 
Domnului  înviat  (In  20,  1 7)  (ob.  1 0)  era  pentru  că  nu  primise  pe  Duhul  Sfânt;  asemenea 
lui  Toma  (In  20,  27),  noi  toţi  trebuie  nu  doar  să  ne  atingem  de  coasta  Lui,  ci  şi  să  bem 
din  Sângele  ţâşnit  din  ea.  Şi  nu  e  suficient  să  facem  aceasta  doar  de  două-trei  ori  pe  an 
(ob.  1 1),  şi  aceasta  din  trei  motive:  pentru  că,  după  ce  se  naşte  duhovniceşte,  omul  are 
nevoie  zilnic  de  hrană  spirituală,  Pâinea  cea  spre  fiinţă  (Mt  6,  11),  şi  de  iertarea  păcatelor 
care  vin  din  împărtăşirea  din  Jertfa  euharistică  perpetuă  a  Domnului.  Continuitatea  Jertfei 
euharistice  implică  în  mod  logic  şi  continuitatea  împărtăşirii  din  ea  şi  din  roadele  ei.  Nu 
pustnicii  şi  Maria  Egipteanca  dau  Bisericii  regula,  ci  chinoviţii  asemenea  awei  Apollo, 
care  se  cuminecau  zilnic.  Faptul  că  Biserica  nu  pedepseşte  abţinerea  nejustificată  (ob.  12) 
nu  e  un  argument,  fiindcă  nu  e  pedeapsă  mai  mare  decât  privarea  voluntară  de  Viaţă  (cf. 
In  3,  36).  Canoanele  9  apostolic  şi  2  Antiohia  nu  trebuie  luate  în  interpretarea  atenuată  a 
lui  Valsamon,  care  le  acomodează  la  obiceiul  deja  dominant  al  împărtăşirii  rare  şi  al 
substituirii  ei  prin  anafură  (ob.  12-14),  ci  potrivit  interpretării  literale  a  Iui  Zonara,  care 
consună  cu  tradiţia  apostolică.  De  altfel  practica  actuală  a  împărtăşirii  de  două-trei  ori  pe 
an  nu  poate  fi  invocată  drept  normativă  (ob.  1 5),  întrucât  niciun  obicei  nu  poate  prevala 
în  faţa  canoanelor  explicite  ale  Bisericii.  Demascarea  practicilor  abuzive  din  Biserică  a 
fost  practicată  în  toate  timpurile,  şi  ea  nu  este  o  contestare  a  Bisericii  universale.  Simplilor 
credincioşi  păstoriţi  le  este  interzis  să-şi  judece  păstorii  (ob.  16)  numai  în  ce  priveşte 
viaţa  lor,  nu  în  ce  priveşte  ceea  ce  spun  şi  fac,  lucruri  care  trebuie  să  fie  verificate  dacă 
sunt  în  conformitate  cu  Scriptura  şi  canoanele  Bisericii.  Iar  practica  de  acum  a  Bisericii 
invocată  drept  argument  (ob.  17)  arată  că  sub  nicio  formă  credincioşii  vrednici  (nici 
chiar  muribunzii)  nu  sunt  împărtăşiţi  mai  devreme  de  40  de  zile,  care  e  ritmul  de  împărtăşire 
chiar  şi  pentru  pustnici,  în  timp  ce  monahii  din  chinovii  se  cuminecă  doar  de  patru  ori  pe 
an;  Neofit  a  văzut  nu  numai  laici  respinşi,  ci  şi  faptul  că  preotului  din  Braşov  care-l 
împărtăşea  de  două  ori  pe  săptămână  i  s-a  reproşat  acest  lucru.  Acuzaţia  că  practica 
împărtăşirii  frecvente  duce  la  schismă  (ob.  18)  e  incorectă,  întrucât  e  vorba  nu  de 
încălcarea,  ci  doar  de  reamintirea  canoanelor;  de  ea  se  scandalizează  (ob.  19)  numai  cei 
care  fie  din  răutate  (clericii),  fie  din  lipsă  de  experienţă  (laicii)  se  încăpăţânează  să  ţină  la 
regula  fără  temei  canonic  a  împărtăşirii  de  două-trei  ori  pe  an.  Nici  insultarea  autorului  - 
care  ar  fi  un  nimeni  în  Biserică  (ob.  20)  -  nu  e  un  argument,  nici  invocarea  unanimităţii 
(I  Co  1 ,  î  0)  (ob.  2 1 ),  fiindcă  dezacordul  e  permis  când  e  vorba  de  respectarea  adevărului 
din  vechime.  Nu  e  nevoie  să  fi  profet  (ob.  22)  pentru  a  reaminti  întâi-stătătorilor  (preoţilor 
şi  episcopilor)  datoria  pe  care  o  au.  Şi  nu  trebuie  pretextat  faptul  că  ar  fi  vorba  de  un 
lucru  mărunt  şi,  chipurile,  nesancţionat  (ob.  23-24).  Toţi  credincioşii  aduc  prin  preot 
(„Ţie  îţi  aducem. . .”)  Jertfa  euharistică  în  care  Sângele  lui  Hristos  se  varsă  pentru  toţi:  a 
nu-L  bea  înseamnă  că  Hristos  moare  degeaba,  Jertfa  euharistică  e  adusă  degeaba  dacă 

nu  se  împărtăşeşte  din  ea  nimeni  dintre  credincioşi,  împărtăşirea  doar  a  preotului 
neschimbând  situaţia.  îndemnurile  Părinţilor  au  pentru  ortodocşi  valoarea  de  porunci 
care  trebuie  urmate,  nu  de  simple  sfaturi.  Invocarea  ca  pretext  de  eschivare  a  unor  texte 
evanghelice  scoase  din  context  (ob.  24  final  28)  sau  a  penitenţilor  din  Biserica  veche 
care  asistau  doar  la  Liturghie  fără  să  se  împărtăşească  (ob.  29)  maschează  prost  adevărata 
motivaţie  a  abţinerii  de  la  împărtăşirea  frecventă:  indolenţa,  lenea  şi  dispreţul  faţă  de 
Taine  drapat  în  faldurile  unei  evlavii  mincinoase.  Deşi  e  mai  aproape  de  adevăr,  apelul  la 
neputinţele  sufleteşti  ale  majorităţii  credincioşilor  aflaţi  în  biserici  (ob.  30-31 )  e  doar  pe 
jumătate  adevărat,  fiindcă  bolnavii  nu  fug  de  leacuri,  ci  aleargă  la  medic.  Singurele 
referinţe  de  autoritate  citate  în  sprijinul  regulii  împărtăşirii  de  trei  ori  pe  an  -  Tomosul 
Unirii  (din  920)  (ob.  32)  şi  Mărturisirea  Ortodoxă  a  lui  Petru  Movilă  (1642)  (ob.  33)  - 
pot  fi  uşor  demontate  drept  răstălmăciri:  primul  îi  are  în  vedere  doar  pe  cei  căsătoriţi  a 
treia  oară,  iar  cea  de-a  doua  vorbeşte  de  împărtăşirea  o  dată  sau  de  trei  ori  pe  an  ca  de 
un  minimum,  dar  aminteşte  şi  de  împărtăşirea  lunară  şi  nu  o  interzice  pe  cea  săptămânală. 
La  obiecţia  clericului  preopinent  că,  dacă  s-ar  aplica  întocmai  canoanele  apostolice  şi 
toţi  cei  ce  nu  s-ar  împărtăşi  ar  fi  scoşi  afară  din  biserică,  acest  fapt  i-ar  arunca  pe 
credincioşi  în  disperare.  Neofit  replică  arătând  că  problema  e  veche  şi  nu  trebuie  pretextată 
lipsa  de  evlavie  a  generaţiilor  mai  noi.  Rolul  clericilor  este  tocmai  acela  de  a-i  face 
evlavioşi  pe  fiii  Israelului  duhovnicesc  ( Lv  15,  31)  care  e  Biserica,  desfiinţând  regula 
împărtăşirii  la  soroace  fixe  (40  de  zile)  şi  a  substituirii  anafurei  în  locul  Euharistiei. 
Exclamaţia  preotului  la  Liturghie:  „Sfintele  sfinţilor!”  invocată  ca  pretext  in  sprijinul 
regulii  împărtăşirii  rare  (ob.  35)  se  cere  şi  ea  interpretată  corect:  nu  numai  credincioşii, 
ci  şi  preotul  care  strigă  trebuie  să  fie  sfânt;  în  faţa  realităţii  trebuie  depăşită  ipocrizia 
dublului  standard  şi  atunci  fie  să  nu  se  împărtăşească  nici  preotul,  fie  să-i  împărtăşească 
pe  cei  care,  deşi  încă  nedesăvârşiţi,  s-au  curăţit  prin  pocăinţă.  Creştinii  sunt  numiţi  aici 
„sfinţi”  nu  într-un  sens  etic-ascetic  subiectiv  deplin,  fiindcă  nu  sunt  desăvârşiţi,  ci  într- 
unul  sacramental,  obiectiv,  în  virtutea  sfinţeniei  harului  pe  care  l-au  primit  la  Botez  şi  a 
credinţei  ortodoxe  sfinte  pe  care  o  mărturisesc.  De  altfel  sfinţenia  şi  desăvârşirea  creştină 
autentică  este  întotdeauna  împletită  cu  conştiinţa  profundei  păcătoşenii  personale  şi  a 
unei  smerenii  depline,  departe  de  orice  fariseism  ipocrit  (cf.  Lc  18).  în  ce  priveşte 
pedeapsa  îndepărtării  temporare  din  biserică  ( aphorismos )  (ob.  36),  ea  este  bună  doar 
pentru  indivizi  -  şi  atunci  are  un  sens  ziditor  -,  nu  pentru  comunităţi  întregi,  pe  care  le- 
ar  distruge.  Dacă  cei  slabi  trebuie  suportaţi  şi  cei  care  nu  ascultă  de  cuvânt  trebuie 
câştigaţi  prin  exemplul  vieţii  noastre,  în  schimb  împotriva  prejudecăţilor  şi  pretinsei 
evlavii  născute  din  indolenţă  trebuie  protestat  public  fără  menajamente. 

Arhid.  prof.  IOAN  I  ICĂ  Jr 
Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 

Un  filolog  şi  canonişi  uitat  -  ierodiaconul  Neofit  Kavsokalivitul  (1713-1784) 


A  Forgotten  Philologist  and  Canonist  -  Hierodeacon  Neophytos  of  Kavsokalyvia 
(1713-1784).  The  present  study  deals  wilh  the  personality  of  Hierodeacon  Neophytos 
of  Kavsokalyvia  (1713-1784).  First,  it  presents  the  religious  and  cultural  crisis  in  the 
Balkans  of  the  18"'  century,  the  personality  of  Hierodeacon  Eugene  Vulgaris,  and 
then  the facts  thaîled  to  the  “funeral-porridges  controversy  ",  namely  the  two  divergent 
approaches  to  tradition:  the  theoretical  and  the  pragmatic  one.  The  " porridgers  " 
supported  the  strict  observance  of  the  " theory  ”  in  the  written  ritual,  in  canonicul 
prescriptions,  and  books  of  worship,  which  explicitly  state  that  the  dead  should  be 
commemorated  on  Saturdays  (not  on  Sundays)  and  that  the  believers  should  receive 
the  Holy  Communion  on  a  regular  basis  during  each  Sunday  service  and  Christian 
festival  (not  only  once  or  a  number  of  times  ayear).  On  the  otherhand,  the  pragmatic 
“ anti-porridgers  ”  were  defending  the  legitimacy  of  tradiţional  sacramental  and 
liturgieal  habits  and  “ practices  "  and  insisted  that  the  dead  could  be  commemorated 
on  any  day  of  the  week  and  that  the  believers  should  receive  the  Holy  Communion  not 
very  frequently  and  only  after  a  long  individual  ascetical  preparation.  Thus,  the 
argument  between  the  two  parties  became  a  controversy  on  the  Holy  Communion.  The 
last  part  of  the  article  presents  The  1 777  Anonymous  Manual  on  Continuous  Reception 
of  the  Holy  Communion  -  a  work  written  by  Neophytos  of  Kavsokalyvia  in  the  winter 
of  1771-1772,  in  Braşov.  '  ■  •  ■ 

ADEVĂR  ŞI  SENS  ÎN  SFÂNTA  SCRIPTURĂ 


între  anii  1 960  şi  1 970  în  domeniul  studiilor  biblice,  şi  în  special  în  hermeneutică, 
ştiinţa  interpretării  biblice  s-a  produs  o  mişcare  foarte  importantă.  începând  cu 
Iluminismul  secolului  al  XVIII-lea  şi  continuând  cu  mijlocul  secolului  al  XX-lea, 
interpretarea  ştiinţifică  a  Sfintei  Scripturi  s-a  bazat  în  special  pe  metoda  istorico- 
critică.  Principalul  scop  al  studiului  biblic  a  fost  să  descopere  ce  anume  înseamnă 
sens  „literal”  sau  „istoric”  al  unui  anumit  text,  sensul  obiectiv  pe  care  autorii  au  vrut 
să-l  transmită,  împreună  cu  circumstanţele  care  i-au  determinat,  identitatea  atât  a 
autorilor,  cât  şi  a  destinatarilor,  şi  însemnătatea  acelei  scrieri  în  interiorul  comunităţilor 
cărora  le-a  fost  destinată1. 

Schimbarea  care  a  avut  loc  în  a  doua  jumătate  a  secolului  trecut  s-a  datorat 
readucerii  în  discuţie  a  faptului  că  un  anumit  text  transmite  mai  mult  decât  un  sens 
literal  sau  istoric.  Sub  influenţa  pozitivă  a  literaturii  seculare,  cercetătorii  textelor  biblice 
s-au  aplecat  din  ce  în  ce  mai  mult  asupra  „criticii  narative",  „structuralismului”  şi  a 
altor  metode  de  studiu,  în  încercarea  lor  de  a  înţelege  cât  mai  bine  modul  în  care 
funcţionează  relatările  biblice,  şi  anume  cum  au  fost  compuse  acestea  şi  cum  au 
transmis  niveluri  diverse  de  sens2. 

Unul  dintre  cele  mai  folositoare  aspecte  ale  acestei  abordări  i-a  determinat  pe 
cercetători  să  importe  în  domeniul  studiilor  biblice  ceea  ce  se  numeşte  „critica  reacţiei 
cititorului”.  Pe  scurt,  această  metodă  recunoaşte  faptul  că  un  text  literar  este  mai 
degrabă  dinamic  decât  static,  că  sensul  lui  nu  este  unul  fix,  ci  se  schimbă  în  funcţie  de 
modul  în  care  este  citit  textul  şi  de  contextul  în  care  se  desfăşoară  lectura.  Privit 
astfel,  textul  devine  o  „realitate  virtuală  bipolară”.  Acest  termen  dificil  de  utilizat, 

1  O  excelentă  introducere  în  metodologia  istorico-critică  găsim  în  O.  Kaiser  şi  W.G.  Kiimmel, 
Einfiihrung  in  die  exegetischen  Methoden  (Miinchen:  Kaiser  Verlag,  1975),  tr.  în  engleză.  Exegetica 1 
Method  (revised  ed.,  New  York:  Seabury  Press,  1981).  Vezi  şi  E.  Krentz,  The  Historical  Critica I Method 
(Philadelphia:  Fortress  Press.  1975);  şi  S.  Tofana,  Introducere  in  Studiu!  Noului  Testament  voi.  1  (Cluj: 
Presa  Universitară  Clujeană,  2000). 

2  în  prezent  avem  la  dispoziţie  o  vastă  literatură  de  specialitate  în  domeniu.  Vezi  în  special 
următoarele  lucrări:  W.A.  Beardslee.  Literary  Criticism  oftheNew  Testament  (New  York:  Fortress  Press, 
1969);  N.  Perrin,  What  is  Redaction  Criticism?  (New  York:  Fortress  Press,  1970);  D.  Patte.  What  is 
Structural  Exegesis?  (New  York:  Fortress  Press,  1976);  P.-M.  Beaude,  Tcndances  nouvelles  de  l’e.xegese 
(Paris:  Le  Centurion,  1979);  R.  Brown,  The  Criticai  Meaning  of  the  Bible  (New  York:  Paulist  Press, 
1981);  T.J.  Keegan,  Interpreting  the  Bible  (New  York:  Paulist  Press,  1985);  şi  în  special  R.  Alter  şi  F. 
Kermode,  The  Literary  Guide  to  the  Bible  (Cambridge,  Mass.:  Harvard  Universily  Press,  1987). 

aparţinând  jargonului  de  specialitate,  se  referă  la  faptul  că  un  text  este  compus  din  doi 
poli,  unul  artistic  (autorul)  şi  unul  estetic  (cititorul)  şi  că  ambii  sunt  necesari  pentru  ca 
textul  respectiv  să  aibă  înţeles.  Cu  alte  cuvinte  un  anumit  text  (fie  el  o  carte,  un 
articol,  o  scrisoare  sau  o  poezie)  nu  este  complet  -  rămânând  „virtual”  până  când  este 
citit  şi  mesajul  lui  transmite  cititorului  un  anumit  grad  de  înţelegere3. 

Această  perspectivă  ne  oferă  o  nouă  şi  folositoare  modalitate  de  citire  a  Sfintei 
Scripturi.  într-un  context  ortodox,  în  care  lucrarea  inspiraţională  a  Sfanţului  Duh  este 
luată  foarte  în  serios,  această  nouă  perspectivă  dezvăluie  importanţa  unui  principiu 
hermeneutic  foarte  vechi:  şi  anume  acela  potrivit  căruia  lucrarea  inspiraţională  a  Duhului 
nu  se  limitează  la  compunerea  unui  text  biblic,  ci  cuprinde  în  aceeaşi  măsură  citirea  şi 
interpretarea  acelui  text  în  viaţa  comunităţii  credincioşilor,  Biserica. 

Aceeaşi  perspectivă  ne-a  mai  condus  1a  un  nou  mod  de  abordare  a  întrebărilor 
venite  din  partea  mirenilor  din  parohiile  noastre,  care  nu  sunt  specialişti  în  studii  biblice, 
dar  care  totuşi  s-au  hrănit  cu  cuvintele  Sfintei  Scripturi  încă  din  copilărie.  Mulţi  dintre 
aceştia  au  fost  tulburaţi  de  foarte  răspânditele  prezentări  ale  rezultatelor  criticii  istorice 
care  par  a  ridica  un  semn  de  întrebare  în  ceea  ce  priveşte  acurateţea  istorică  a  Bibliei 
şi  pun  la  îndoială  însuşi  mesajul  său  fundamental.  O  abordare  istorico-critică  ne  poate 
oferi  o  perspectivă  folositoare  asupra  fondului  şi  circumstanţelor  în  care  au  apărut 
scrierile  biblice.  Dar  Scriptura  păstrează  şi  prezintă  o  taină  ( mysterion ,  sacramen- 
tum),  întrucât  scopul  ei  fundamental  este  acela  de  a  transmite  revelaţia  divină.  „Căutarea 
unui  Iisus  istoric”  care  i-a  preocupat  pe  cercetători  de-a  lungul  secolului  al  XlX-lea  şi 
al  XX-lea  s-a  dovedit  a  fi  un  eşec,  tocmai  pentru  că  aceştia  au  crezut  că  persoana  şi 
identitatea  lui  Iisus  pot  fi  descoperite  prin  aplicarea  în  cazul  textelor  biblice  a  unor 
metode  care  s-au  dovedit  folositoare  în  alte  domenii  de  cercetare  istorică.  Oricât  de 
folositoare  sau  chiar  necesară  ar  fi  critica  istorică  pentru  adâncirea  înţelegerii  scrierilor 
biblice,  totuşi  abordarea  ei  analitică  nu  este  prea  potrivită  în  încercarea  noastră  de  a 
pătrunde  în  „taină”.  Cercetarea  istorică  nu  este  capabilă  să  facă  faţă  dificultăţii  pe  care 
o  reprezintă  faptul  că  în  Sfânta  Scriptură  realitatea  istorică  se  întâlneşte  în  mod  frecvent 
cu  realitatea  transcendentă:  în  relatările  biblice  timpul  şi  eternitatea  se  întrepătrund 
într-un  mod  cu  totul  unic.  Pentru  a  pătrunde  în  adâncurile  tainei,  şi  anume  pentru  a 
interpreta  Sfintele  Scripturi  într-un  mod  adecvat,  avem  nevoie  de  alte  metode  pentru 
a  putea  completa  căutarea  sensului  literal  sau  istoric  al  scrierilor  canonice  inspirate  de 
Sfântul  Duh. 

Astfel,  suntem  nevoiţi  să  abordăm  problema  sensurilor  multiple  transmise  de 
textul  biblic.  Vom  încerca  să  oferim  răspunsuri  unora  dintre  cele  mai  arzătoare  întrebări 
pe  care  ni  le  pun  astăzi  mirenii.  Aceste  întrebări  sună  cam  aşa:  „Care  este  sensul  sau 
care  sunt  sensurile  pe  care  le  exprimă  Biblia?”,  „Sunt  adevărate  relatările  din  Biblie?”, 
şi  „Cum  ne  dezvăluie  Scriptura  realităţile  transcendente  şi  cum  ne  permite  accesul  la 
acestea?”  :■■■  •  • 

’  Persoane  şi  chiar  culturi  pot  fi  astfel  abordate  ca  nişte  „texte”,  dar  deocamdată  nu  ne  vom  adânci 
în  această  problematică. 

I.  Ce  „sens”  sau  ce  „sensuri”  exprimă  Biblia? 

Pentru  a  răspunde  la  această  întrebare  ar  trebui  poate  să  ridicăm  o  alta  şi  anume: 
Poate  cititorul  să  citească  acelaşi  text  de  două  ori? 

întrebarea  aceasta  este  foarte  ciudată  şi  a  fost  pusă  de  multe  ori  încă  de  la 
începutul  erei  „postmodeme”.  Totuşi  concepţia  din  spatele  ei  este  la  fel  de  veche  ca  şi 
filosoful  presocratic  care  a  întrebat  dacă  un  om  poate  să  calce  de  două  ori  în  acelaşi 
râu.  Astăzi,  la  fel  ca  şi  în  acele  vremuri,  răspunsul  este  „da”  şi  „nu”. 

Această  întrebare  are  o  însemnătate  deosebită  pentru  cei  care  citesc  Vechiul  şi 
Noul  Testament,  deoarece  ne  oferă  posibilitatea  aflării  răspunsului  la  alte  întrebări 
similare.  Cum  transmit  scrierile  biblice  sensul  lor?  Şi  care  este  mai  precis  sensul  pe 
care  îl  transmit? 

Cele  două  concepţii  divergente  cu  privire  la  modul  în  care  trebuie  citită  Biblia  s- 
au  conturat  încă  din  secolul  al  XVIII-lea,  şi  anume  din  perioada  iluministă.  Una  dintre 
acestea  este  susţinută  de  „literaliştii  biblici”,  şi  anume  cei  care  citesc  scrierile  sfinte  ca 
pe  nişte  cărţi  în  primul  rând  istorice,  ce  ne  prezintă  o  serie  de  fapte  şi  evenimente  reale 
de  la  Facerea  lumii  până  la  cea  de-a  Doua  Venire  (cu  trâmbiţe  din  Ceruri,  un  loc  situat 
undeva  „sus”).  De  cealaltă  parte  a  baricadei  se  află  cercetătorii  care  adoptă  abordarea 
istorico-critică,  o  abordare  care  nu  acordă  mare  încredere  acurateţei  istorice  a  textelor 
biblice,  ci  se  concentrează  asupra  conţinutului  şi  problematicii  unei  anumite  scrieri, 
asupra  circumstanţelor  care  au  determinat  apariţia  ei  şi  asupra  funcţiei  pe  care  o 
îndeplineşte  în  cadrul  comunităţii  de  credinţă. 

Deşi  aceste  două  abordări  par  a  fi  diametral  opuse,  ele  au  totuşi  un  element  comun 
foarte  important.  Ambele  susţin  că  singurul  sens  real  ce  poate  fi  găsit  în  Sfânta  Scriptură 
este  cel  „literal”.  Acesta  este  de  obicei  definit  ca  sensul  „intenţionat”  de  autorul  biblic: 
sensul  pe  care  l-a  înţeles  şi  pe  care  a  încercat  să-l  transmită,  astfel,  interpretarea  (exegeza) 
„biblică  ar  trebui  să  se  concentreze  pe  ceea  ce  spune  textul  cu  adevărat”.  Din  această 
perspectivă,  sensul  literal  al  textului  este  redus  de  obicei  la  sensul  lui  „istoric”:  fie  „la 
ceea  ce  s-a  întâmplat  cu  adevărat”  (după  părerea  literalistului  biblic)  fie  la  „ceea  ce 
susţine  textul  că  s-a  întâmplat”  (după  rezultatele  pe  care  le  obţine  critica  istorică). 

Primii  teologi  creştini,  însă,  erau  capabili  de  mai  mult  decât  de  simpla  reducere  a 
interpretării  biblice  la  una  dintre  cele  două  extreme.  De  exemplu,  Origen,  în  secolul  al 
Ill-lea,  a  formulat  împotriva  unei  abordări  pur  literaliste  sau  istorice  o  întrebare  retorică 
cu  privire  la  referatul  biblic  despre  creaţie  din  Facere:  „Ce  om  inteligent,  mă  întreb,  ar 
considera  rezonabilă  afirmaţia  că  primele  trei  zile,  despre  care  se  spune  că  au  avut 
seară  şi  dimineaţă,  au  existat  fără  soare,  lună  şi  stele  şi,  mai  mult,  în  prima  zi  nu  exista 
nici  măcar  un  cer?  Şi  cine  ar  putea  fi  atât  de  naiv  încât  să  creadă  că  Dumnezeu,  ca  un 
fel  de  fermier,  a  plantat  pomi  într-o  grădină  la  răsărit  de  Eden?” 

Acesta  nu  e  scepticism.  Este  o  concepţie  care  susţine  că  o  oarecare  relatare 
biblică  are  mai  multe  înţelesuri  şi  că  înţelesul  primar  este  de  foarte  puţine  ori  ceea  ce 
numim  sensul  „literal”  sau  „istoric”. 

Astfel,  Origen  continuă:  „Când  se  spune  despre  Dumnezeu  că  „umbla  prin  rai, 
în  răcoarea  serii”  şi  că  Adam  s-a  ascuns  „printre  pomii  raiului”!  nu  cred  că  se  îndoieşte 
cineva  că  acestea  sunt  expresii  figurate  care  indică  anumite  taine  prin  intermediul 
unei  relatări  istorice  şi  nu  pr intr-o  întâmplare  reală.  ”4 

Cu  toate  acestea,  Origen,  împreună  cu  întreaga  tradiţie  patristică,  a  văzut  în 
Sfânta  Scriptură  fapte  şi  evenimente  istorice,  dar  şi  reprezentări  sau  imagini  simbolice: 
fapte  reale,  ca  de  exemplu  naşterea  lui  Iisus  din  Fecioară,  minunile  Sale  şi  învierea  Sa 
din  morţi.  Interpreţii  biblici  ai  Bisericii  primare  înţelegeau  în  mod  „literal”  şi  „istoric” 
aproape  toate  afirmaţiile  din  Crezul  Niceean.  Totuşi,  chiar  şi  acele  afirmaţii  ţintesc 
dincolo  de  sensul  literal  spre  unul  mai  „înalt”  sau  mai  spiritual,  mai  „mistic”.  Pot  fi 
înţelese  nu  numai  ca  mărturisiri  despre  ce  s-a  petrecut  în  istorie,  ci  ca  imagini  a  ceea 
ce  s-ar  putea  petrece  în  propria  noastră  viaţă  şi  în  viaţa  ce  va  să  vină. 

în  mod  similar,  Sfinţii  Părinţi  ai  Bisericii  făceau  adeseori  distincţia  între  multiplele 
sensuri  ale  Scripturii.  Un  exemplu  foarte  bun  ar  fi  modul  în  care  unii  dintre  ei  interpretau 
textele  despre  Ieşirea  din  robia  Egiptului.  în  aceste  relatări  au  identificat  cel  puţin 
patru  niveluri  diferite  de  sens:  1 .  cel  „literal/istoric”,  care  vorbeşte  despre  plecarea 
poporului  lui  Israel  din  Egipt  spre  Ţara  Făgăduinţei;  2.  cel  „alegoric”sau  „tipologic”, 
care  consideră  imaginile  Vechiului  Testament  (de  exemplu,  Moise  şi  Iosua,  mana  şi 
muntele  din  pustie)  ca  figuri  sau  „tipuri”  care  vor  fi  împlinite  în  Hristos  sau  în  tainele 
Bisericii;  3.  cel  „tropic”  sau  moral,  care  vede  în  călătoria  lui  Israel  o  imagine  a  trecerii 
sufletului  de  la  păcat  şi  moarte  la  har  şi  la  „înnoirea  vieţii”  ( Romani  6,  4);  şi  4.  sensul 
„anagogic”  sau  mistic,  care  vorbeşte  despre  călătoria  credinciosului  înspre  slava  veşnică 
(„anagogic”  înseamnă  „care  duce  sus”)5. 

Revenim  astfel  la  întrebarea  noastră  iniţială:  Poate  cititorul  să  citească  acelaşi  text 
de  două  ori?  Pe  de  o  parte,  răspunsul  este  Da.  Textul  (o  naraţiune  biblică)  este  o  realitate 
obiectivă  în  el  însuşi.  A  fost  produs  într-un  anumit  moment  din  trecut  şi,  în  chip  de 
canon,  a  ajuns  până  la  noi  într-o  formă  fixă  şi  imuabilă.  Deşi  s-ar  putea  ca  traducerile  să 
difere,  textul  original  (în  ebraică  sau  greacă)  rămâne  neschimbat.  De  fiecare  dată  când 
deschidem  Biblia  citim  exact  ceea  ce  am  mai  citit.  Cuvintele  nu  se  schimbă. 

înţelesul  acelor  cuvinte,  însă,  poate  şi  chiar  se  schimbă  în  funcţie  de  circum¬ 
stanţele  imediate,  personale  şi  de  mesajul  pe  care  îl  căutăm,  sub  călăuzirea  Sfântului 
Duh,  în  mărturia  biblică.  Aceste  influenţe  determină  cuvintele  care  vor  avea  un  impact 
asupra  noastră  şi  chiar  mesajul  pe  care  ni-1  transmite  textul  respectiv  de  fiecare  dată. 
Dacă  citim  Psalmul  22/23,  de  exemplu,  îl  întâlnim  pe  Hristos  Păstorul  cel  Bun  care  ne 
îndrumă  spre  „apa  odihnei”  şi  ne  întoarce  sufletul  spre  căile  dreptăţii  prin  prezenţa, 
slava  şi  pacea  Lui.  Dacă-1  citim  din  nou  în  vremuri  de  mare  nelinişte  sau  înaintea  unei 

4  On  First  Principles  (ed.  by  G.W.  Burterworth,  NY:  Harper  &  Row,  1966),  p.  288. 

!  în  A.J.  Minnis,  „Quadruple x  Sensus,  Multiplex  Modus:  Scriptural  Sense  and  Mode  in  Medieval 
Scholastic  Exegesis”,  în  Interpretation  and  Allegory.  Antiquity  Io  the  Modern  Period ,  J.  Whitman,  ed. 
(Leiden,  Boston,  Kdln:  Britl,  2000),  pp.  231-256  găsim  o  prezentare  a  acestor  diverse  sensuri  întâlnite 
în  exegeza  biblică  medievală. 

operaţii  dificile,  strigătul  liniştitor  al  psalmistului  ne  va  atrage  în  mod  cert  atenţia  „Că 
de  voi  şi  umbla  în  mijlocul  morţii,  nu  mă  voi  teme  de  rele;  că  Iu  cu  mine  eşti." 
Psalmul  nu  s-a  schimbat,  însă  felul  în  care  îl  citim  sigur  este  altul. 

Apoi,  din  nou,  în  funcţie  de  modul  în  care  receptăm  relatările  Patimilor  lui  Hristos 
vom  vedea  în  Cruce  fie  intensitatea  agoniei  Sale  fizice  şi  psihice,  fie  o  imagine  a  sacrificiului 
Său  mântuitor,  fie  un  îndemn  de  a  stărui  în  credinţă  prin  disciplină  ascetică  şi  fapte  de 
iubire,  sau  promisiunea  că  „a  venit  prin  Cruce  bucurie  la  toată  lumea”,  o  bucurie  care  ne 
va  fi  dată  atunci  când  Domnul  cel  inviat  ne  va  primi  în  slava  împărăţiei  Sale. 

Putem  să  citim  sau  citim  acelaşi  text,  acelaşi  pasaj  biblic,  de  două  sau  chiar  de 
mai  multe  ori?  Da,  în  măsura  în  care  Hristos  şi  Cuvântul  Său  au  fost,  sunt  şi  vor  fi 
pentru  totdeauna  aceiaşi.  Şi  nu,  în  măsura  în  care  textul  este  o  realitate  vie,  aflată  într- 
o  continuă  schimbare,  fiind  încărcat  cu  prezenţa  şi  puterea  călăuzitoare  a  Sfântului 
Duh.  Duhul  „rescrie"  textul  în  fiecare  moment  al  vieţii  noastre,  la  fiecare  pas  al 
anevoioasei  noastre  călătorii  zilnice  şi  spre  plinătatea  vieţii  ce  va  să  vină. 

Această  permanentă  „rescriere”  face  din  Biblie  mai  mult  decât  o  simplă  arhivă 
istorică  sau  un  document  care  trebuie  descifrat  şi  analizat.  Astfel,  Biblia  devine  Cuvânt 
viu  care  transmite  adevăr  şi  viaţă. 

II.  Sunt  „adevărate”  relatările  biblice? 

Această  întrebare  este  una  dintre  cele  mai  tulburătoare  pentru  mirenii  noştri, 
deoarece  mijloacele  de  informare  cele  mai  răspândite  au  tendinţa  de  a  prezenta  concluziile 
trase  de  ne-creştini  sau  de  cercetători  ne-ortodocşi  care  abordează  problema  dintr-o 
perspectivă  pur  „istorică".  Putem  aborda  această  chestiune  într-un  mod  mult  mai 
fericit,  concentrându-ne  atenţia  asupra  relatărilor  despre  Crăciun,  cele  care  prezintă 
naşterea  lui  lisus,  din  Evanghelia  după  Matei  şi  din  cea  după  Luca. 

în  mod  inevitabil,  sărbătorile  de  Crăciun  sunt  un  prilej  pentru  cei  care  lucrează 
în  mass-media  să  speculeze  pe  seama  „veridicităţii”,  din  punct  de  vedere  istoric,  a 
relatărilor  evanghelice  despre  zămislirea  şi  naşterea  lui  lisus.  întrebarea  pe  care  aceştia 
o  supun  atenţiei  publicului  este  dacă  acele  relatări  atât  de  preţuite  sunt  chiar  „adevărate”. 

Un  bun  şi  echilibrat  exemplu  al  acestui  tip  de  gândire  a  apărut  într-un  articol 
apărut  în  ediţia  din  13  decembrie  2004  a  publicaţiei  americane  Newsweek.  Articolul 
reia  o  serie  bine  cunoscută  de  paralele  prezentate  ca  evidente  între  relatările  despre 
naşterea  lui  lisus  şi  povestirile  în  care  apar  acei  eroi  sau  semizei  păgâni.  Ne  arată  de 
asemenea  cum  cele  două  relatări  evanghelice  de  la  Matei  şi  Luca  (care  de  altfel  sunt 
total  diferite)  au  fost  structurate  după  modelul  „promisiune  şi  împlinire”.  în  mare 
parte,  elementele  din  ambele  relatări  sunt  preluate  din  Vechiul  Testament.  De  exemplu, 
naşterea  lui  lisus  o  are  ca  model  pe  aceea  a  lui  Samuel;  plecarea  sa  în  Egipt  şi  întoarcerea 
în  Nazaret  recapitulează  tradiţia  iudaică  a  Ieşirii  din  robia  Egiptului;  magii  şi  darurile 
lor  împlinesc  profeţiile  din  psalmi  şi  din  cartea  lui  Isaia,  unde  se  arată  că  împăraţii 
pământului  se  vor  închina  lui  Mesia,  aducându-i  în  dar  aur  şi  tămâie;  masacrul  pruncilor 

din  Bethleem  reflectă  primul  Paşti,  când  primii  născuţi  ai  egiptenilor  s-au  prăbuşit  în 
braţele  îngerului  morţii,  în  timp  ce  copiii  evreilor  au  fost  cruţaţi  de  sângele  sacrificiului 
(aici  copiii  evreilor  sunt  ucişi,  în  timp  ce  Iisus,  care  reprezintă  poporul  Noului  Legământ 
şi  este  El  însuşi  adevăratul  sacrificiu,  este  cruţat). 

Nici  unul  dintre  elementele  specifice  din  jurul  naşterii  lui  Iisus  -  recensământul 
din  timpul  lui  Quirinius,  apariţia  stelei,  naşterea  din  Fecioară  în  staulul  din  Bethleem, 
vizita  magilor,  masacrul  pruncilor,  fuga  şi  întoarcerea  din  Egipt  -  nu  se  regăsesc  în 
izvoarele  istorice. 

Şi  nici  nu  se  face  nici  o  aluzie  la  ele  în  alte  locuri  din  Noul  Testament.  Acest 
lucru  îi  determină  pe  mulţi  cercetători  să  presupună  că  relatările  despre  naştere  au 
fost  alcătuite  doar  pentru  a  crea  o  simetrie  teologică  între  începutul  şi  sfârşitul  existenţei 
pământeşti  a  lui  Iisus:  Cel  care  a  înviat  din  morţi  Şi-a  început  viaţa  într-un  mod  la  fel 
de  miraculos,  ca  fiu  a!  unei  Fecioare. 

Mesajul  teologic  al  acestor  relatări  este  unul  foarte  clar.  Iisus  este  noul  şi  adevăratul 
Israel,  Fiul  Iui  Dumnezeu,  „Emanuel”,  „Dumnezeu  cu  noi”.  Nu  este  un  simplu  profet, 
un  făcător  de  minuni  rătăcitor  sau  un  revoluţionar  agitator,  aşa  cum  au  încercat  unii 
să-L  descrie.  El  este  mai  degrabă  împlinirea  tuturor  profeţiilor  şi  izvorul  adevăratei 
vindecări.  Totuşi,  întrebarea  care  pare  să  ne  preocupe  cel  mai  mult  este:  dacă  aceste 
relatări  sunt  „adevărate”  din  punct  de  vedere  faptic;  adică  „chiar  s-au  întâmplat?” 

Acesta  este  un  exemplu  clasic  de  „întrebare  falsă”.  Pentru  a  putea  argumenta 
această  afirmaţie,  trebuie  totuşi  să  clarificăm  mai  întâi  câteva  lucruri. 

In  primul  rând,  în  aceste  vremuri  tindem  să  punem  semnul  egal  între  şi  adevăr  şi 
„fapt”.  Dacă  o  anumită  întâmplare  poate  fi  ipotetic  înregistrată  pe  bandă  magnetică  sau 
peliculă,  dacă  poate  fi  observată  şi  supusă  unei  analize  ştiinţifice  obiective,  o  considerăm 
ca  fiind  „adevărată”.  într-adevăr,  o  astfel  de  realitate  poate  fi  una  faptică.  în  orice  caz, 
adevărul  se  situează  la  un  alt  nivel,  mai  înalt,  dar  şi  mai  profund  decât  cel  al  faptului  real. 
Jon  Meacham,  autorul  articolului  din  Newsweek,  a  exprimat  foarte  bine  această  idee: 
„Dacă  disecăm  cu  mare  atenţie  relatările  (despre  naştere]  observăm  că  această  saga  a 
Nativităţii  nu  este  nici  pe  deplin  miraculoasă,  însă  nici  pe  deplin  faptică,  ci  o  naraţiune 
compusă  din  mai  multe  straturi  suprapuse,  acela  al  tradiţiei  primare  şi  cel  al  teologiei 
perene,  o  naraţiune  a  cărei  semnificaţie  a  fost  cuprinsă  în  cuvintele  Crezului  Niceean:  şi 
anume  aceea  că  „pentru  noi  oamenii  şi  pentru  a  noastră  mântuire”  Iisus  „S-a  pogorât  din 
ceruri  şi  S-a  întrupat  de  la  Duhul  Sfânt  şi  din  Maria  Fecioara  şi  S-a  făcut  om.” 

„O  naraţiune  compusă  din  mai  multe  straturi  suprapuse,  acela  al  tradiţiei  primare  şi 
cel  al  teologiei  perene.”  Nu  este  vorba  de  nici  o  opoziţie  între  cele  două,  pentru  că  (sfânta) 
tradiţie  este  întotdeauna  astfel  alcătuită  încât  să  transmită  adevărul  teologic:  importanţa 
pentru  noi  a  ceea  ce  a  făcut  Dumnezeu  în  timp  şi  spaţiu  pentru  a  ne  mântui.  De  aceea 
insistăm  asupra  faptului  că  „Evangheliile  nu  sunt  cărţi  de  istorie,  ci  scrieri  teologice”. 

Apoi,  trebuie  să  ne  aducem  aminte  de  faptul  că  întotdeauna  ceea  ce  numim 
„eveniment  istoric”  poate  fi  supus  interpretării.  Cunoaştem  anumite  evenimente,  de 
exemplu  naşterea  universului,  revoluţia  franceză  sau  primul  război  din  Golf,  doar  aşa 

cum  ne-au  fost  prezentate  de  către  oamenii  de  ştiinţă,  istoricii  sau  reporterii  de  război 
care  au  însoţit  unităţile  militare  în  luptă.  Presupunem  că  relatările  lor  sunt  adevărate, 
înţelegând  prin  aceasta  că  sunt  faptice.  în  orice  caz,  acele  „fapte”  pe  care  credem  că 
le  cunoaştem  sunt  în  cea  mai  mare  parte  a  lor  doar  interpretări  pe  care  le  primim  sub 
forma  unei  „tradiţii”  seculare  prin  intermediul  mijloacelor  de  informare  ca  de  pildă 
reviste,  televiziune  şi  cărţi.  Dar  ca  şi  bârfa,  aceste  interpretări  sunt  întotdeauna 
influenţate  de  elemente  subiective  cum  ar  fi  perspectiva,  experienţa  şi  agenda  celor 
care  le  transmit.  Până  şi  propriile  noastre  experienţe  personale  le  transmitem  sub 
influenţa  interpretării  subiective  pe  care  o  dăm  semnificaţiei  acestora.  Atunci  când  le 
povestesc  celorlalţi  o  întâmplare  tragică  sau  fericită  pe  care  am  trăit-o,  repovestirea 
mea  este  întotdeauna  influenţată  de  impactul  pe  care  respectiva  experienţă  l-a  avut 
asupra  propriei  persoane.  A  relata  o  întâmplare  sau  a  descrie  o  realitate  înseamnă 
întotdeauna  a  o  interpreta,  a  o  trece  prin  filtrul  propriei  mele  experienţe  şi  raţiuni.  în 
consecinţă,  se  poate  ca  însăşi  noţiunea  de  „fapt”,  pe  care  o  preţuim  atât  în  această  eră 
a  ştiinţei  şi  tehnologiei,  să  fie  doar  puţin  mai  mult  decât  o  iluzie... 

Totuşi,  Adevărul  va  dăinui  pentru  totdeauna.  Oricum  am  judeca  noi  (sau  cerce¬ 
tătorii  biblici)  „istoricitatea”  diferitelor  evenimente,  de  la  referatul  despre  creaţia  lumii 
din  facere  până  la  relatările  despre  naşterea  lui  lisus,  adevărul  acelor  evenimente  şi  al 
interpretărilor  lor  se  află  în  prezenţa  şi  faptele  lui  Dumnezeu  în  şi  prin  ele.  Ingineria 
genetică  a  efectuat  deja  cu  succes  experimente  în  domeniul  partenogenezei,  formă  de 
reproducere  sexuată  fără  fecundarea  ovulului,  într-un  vas  Petri.  Dar  această  descoperire 
nu  mai  este  un  argument  suficient  în  sprijinul  tradiţiei  referitoare  la  naşterea  din  Fecioară 
a  lui  lisus  la  fel  cum  nici  Giulgiul  din  Torino  nu  e  o  dovadă  a  învierii  Sale.  Naraţiunile 
biblice,  la  fel  ca  şi  Giulgiul,  sunt  receptate  şi  interpretate  ca  articole  de  credinţă. 
Termenul  „dovadă”,  prin  aceasta  înţelegând  testare  ştiinţifică  obiectivă,  pur  şi  simplu 
nu  este  aplicabil  în  cazurile  de  mai  sus. 

Sunt  oare  adevărate  relatările  despre  naşterea  lui  lisus  în  forma  în  care  le  prezintă 
evangheliştii  Matei  şi  Luca?  Da  -  aşa  cum  afirmă  credinţa,  dar  şi  experienţa  a  nenumărate 
persoane  care  ştiu  că  lisus  din  Nazaret  este  Domn  şi  Mântuitor  şi  care  îl  numesc  în 
rugăciunile  lor  Dumnezeu  cu  convingerea  că  acestea  le  sunt  ascultate.  Da  -  pentru  că 
Părinţii  spirituali  ai  Bisericii  au  recunoscut  întotdeauna  că  adevărul  este  mai  mult 
decât  un  fapt  real  şi  că  Scriptura  ne  vorbeşte  mai  mult  în  limbajul  figurat  al  poeziei 
decât  în  cel  analitic  al  ştiinţei  şi  asta  pentru  că  adevărul  este  în  cele  din  urmă  inefabil6. 
Scriptura  recurge  la  figuri  de  stil  şi  analogii,  Sfinţii  Părinţi  ai  Bisericii  se  bazează  atât 
de  mult  pe  alegorie,  iar  lisus  îşi  exprimă  unele  dintre  cele  mai  profunde  învăţături  în 
parabole  tocmai  din  cauza  caracterului  simbolic  al  cuvintelor7.  Cuvintele  ne  indică 

6  Vezi  H.A.  Blair,  „Allegory,  Typology  and  Archetypes,”  Studia  Patristica  voi.  XVII  (partea 
întâi),  Leuven  (1993),  263-267. 

1  In  legătură  cu  valoarea  extraordinară  a  alegoriei,  utilizată  în  mod  adecvat,  vezi  A.  Louth, 
..Retum  to  Allegory,"  în  Discerning  the  Mysterv.  An  Essav  on  the  Nature  ofTheoiogy  (Oxford:  Clarcndon 
Press.  1983),  pp.  96-131. 

realitatea  transcendentă  şi  chiar  participă  într-o  oarecare  măsură  la  acea  realitate.  Dar, 
pentru  că  sunt  plăsmuiri  umane,  cuvintele  nu  sunt  capabile  să  cuprindă  acea  realitate 
în  toată  plinătatea  ei.  Din  această  cauză  chiar  şi  cea  mai  sinceră  rugăciune  trebuie  să 
se  sfârşească  în  tăcere. 

Da,  relatările  despre  naşterea  lui  lisus  sunt  adevărate  pentru  că  scopul  şi  rezultatul 
lor  este  mai  mult  transmiterea  de  semnificaţie  şi  nu  de  fapte  reale.  în  sfârşit,  nici  un 
element  al  tradiţiei  biblice  nu  poate  fi  dovedit  sau  contestat  definitiv.  Dar  acest  lucru 
nu  contează.  Ceea  ce  contează  este  mărturia  pe  care  ne-o  oferă  tradiţia  cu  ajutorul 
faptelor  istorice  şi  al  imaginilor  poetice  cu  privire  la  importanţa  persoanei  lui  lisus  în 
planul  lui  Dumnezeu  de  a  dărui  lumii  mântuirea  şi  viaţa  veşnică. 

Din  această  perspectivă,  împreună  cu  toată  Tradiţia  creştină,  putem  -  şi  chiar 
suntem  obligaţi  -  să  afirmăm  că  veşnicul  Cuvânt  al  lui  Dumnezeu  s-a  întrupat  şi  a 
devenit  om  în  persoana  lui  lisus  prin  puterea  Sfanţului  Duh  şi  în  pântecele  Fecioarei 
Maria.  „Dumnezeu-Omul”  a  pătimit,  a  fost  crucificat  şi  îngropat.  Apoi,  în  cea  de-a 
treia  zi,  a  înviat  din  morţi  cu  slavă,  pentru  a  împlini  ceea  ce  a  început  în  primul  ajun  al 
Crăciunului,  într-un  staul  sărăcăcios  din  oraşul  Bethleem. 

Faptul  istoric  şi  semnificaţia  transcendentă  se  contopesc  în  această  afirmaţie. 
Umbra  de  îndoială  care  planează  atât  asupra  faptelor  istorice  cât  şi  asupra  semnificaţiilor 
transcendente  atunci  când  sunt  privite  cu  ochi  sceptici  nu  poate  fi  disipată  niciodată 
complet.  Ochii  credinţei  însă  văd  că  nu  există  o  realitate  mai  concretă  şi  nici  un  alt 
adevăr  mai  convingător  decât  afirmaţia  de  mai  sus. 

III.  Cum  ne  dezvăluie  Scriptura  realităţile  transcendente  şi  cum  ne  permite 
accesul  la  ele? 

Această  ultimă  secţiune  aduce  în  discuţie  problema  relaţiei  dintre  fapt  şi  adevăr  în 
naraţiunile  biblice,  în  special  în  relatările  despre  naşterea  lui  lisus.  Am  încercat  să  evidenţiez 
faptul  că  întrebarea:  „Totul  s-a  întâmplat  chiar  aşa?'’  se  naşte  dintr-o  anumită  neînţelegere 
comună  şi  nu  ţine  seama  de  ideea  că  tot  ce  este  redat  ca  „fapt  real”  este  filtrat  prin 
propria  experienţă  şi  înţelegere  a  reporterului.  Din  această  cauză,  ceea  ce  primim  ca 
„fapt  real”  este  întotdeauna  colorat  şi  modificat  prin  interpretarea  noastră,  atunci  când  e 
vorba  de  o  experienţă  proprie,  sau  a  persoanei  care  ne  transmite  respectiva  informaţie. 

Cu  privire  la  relatările  biblice  despre  zămislirea  şi  naşterea  lui  lisus,  la  fel  ca  şi  în 
cazul  altor  numeroase  elemente  din  Scriptură,  trebuie  să  recunoaştem  că  ele  reprezintă 
o  sinteză  între  realitatea  istorică  -  ceea  ce  noi  numim  fapt  real  -  şi  semnificaţii 
transcendente,  semnificaţii  pe  care  cuvintele  omeneşti  le  pot  exprima  doar  prin  imagini 
sau  figuri  de  stil. 

Parabolele  lui  lisus  ne  oferă  un  exemplu  excelent.  Aceste  povestiri  sunt 
construite  pe  experienţe  obişnuite  pe  care  ascultătorul  Ie  identifică  drept  fapte  reale: 
autoritatea  regelui  sau  stăpânului  casei,  ciclul  anual  al  însătnânţării  şi  recoltării,  ipocrizia 
anumitor  membri  ai  clasei  conducătoare  iudaice,  grija  păstorului  pentru  turma  lui,  şi 
aşa  mai  departe.  lisus  ia  aceste  realităţi  obişnuite  şi  le  foloseşte  ca  imagini  -  icoane 

verbale  -  pentru  a  exprima  un  sens  care  se  adresează  experienţei  imediate  a 
ascultătorilor  Săi.  Extrapolând  pe  baza  propriilor  lor  experienţe,  acei  ascultători  (şi 
apoi  viitorii  cititori  ai  Evangheliilor)  văd  cu  uşurinţă  în  regele  sau  stăpânul  casei  o 
imagine  a  lui  Dumnezeu  ca  Domn  şi  Judecător,  în  ciclul  agricol  -  un  semn  al  prezenţei 
şi  activităţii  lui  Dumnezeu  în  creaţie,  în  conducătorii  poporului  -  un  avertisment  şi 
un  apel  la  compasiune,  iar  în  păstor  -  o  mărturie  a  preocupării  lui  Hristos  de  a-l 
„căuta  şi  mântui  pe  cel  pierdut”. 

lisus  nu  a  intenţionat  niciodată  ca  parabolele  sale  să  fie  receptate  ca  „fapte” 
reale,  şi  anume  ca  întâmplări  care  au  avut  loc  cu  adevărat.  Sunt  doar  reprezentări, 
imagini  verbale,  care  trimit  dincolo  de  ele  însele  la  o  realitate  mai  profundă.  Din  acest 
motiv,  ele  sunt  „mai  mult  decât  fapte  reale”.  Deşi  se  bazează  pe  experienţe  şi  întâmplări 
zilnice  familiare,  ele  îl  ridică  pe  ascultător  la  un  plan  mai  înalt,  la  nivelul  realităţii 
ultime,  şi  anume  relaţia  noastră  cu  Dumnezeul  Cel  veşnic. 

Astfel,  referatul  despre  creaţie  -  desigur  primele  unsprezece  capitole  -  din  Facere 
poate  fi  considerat  „parabolic”.  La  întrebarea:  „Totul  s-a  întâmplat  chiar  aşa?”  vom 
răspunde  cu  Da  şi  Nu.  Da,  în  măsura  în  care  referatul  despre  creaţie  din  Facere  1  afirmă 
că  Dumnezeu  este  unicul  autor  al  tuturor  celor  existente,  că  totul  trece  „de  la  nefiinţă 
întru  fiinţă”  prin  voia  şi  puterea  Lui  şi  că  tot  ceea  ce  a  creat  şi  continuă  să  creeze  este 
prin  esenţă  „bun”.  Dar  vom  răspunde  „nu”,  în  măsura  în  care  acum  se  ştie  (sau  se  poate 
demonstra  ştiinţific,  dacă  doriţi)  că  universul  nu  este  stratificat,  cu  „apă  deasupra  tăriei” 
şi  că  „zilele”  creaţiei  nu  sunt  literalmente  perioade  alcătuite  din  24  de  ore. 

Ca  să  abordăm  problema  dintr-un  punct  de  vedere  mai  tehnic,  putem  afirma  că 
fiecare  relatare  biblică  are  şi  un  aspect  profund  „mitologic”,  referindu-ne  aici  şi  la 
relatările  despre  Naşterea  lui  lisus.  Dar,  pentru  a  afirma  aşa  ceva,  mai  întâi  trebuie  să 
ne  clarificăm  noţiunea  de  „mit”.  Mitul  nu  este  o  legendă,  o  povestire  inventată.  Nu 
trebuie  nici  confundat  cu  parabola.  în  sensul  propriu  al  cuvântului,  mitul  este  o  naraţiune 
folosită  pentru  a  exprima  cu  ajutorul  limbajului  omenesc  şi  al  reprezentărilor  realităţi 
care  transcend  ceea  ce  noi  considerăm  pur  istoric.  Unele  realităţi,  ca  de  exemplu 
emoţiile  şi  aspiraţiile,  pot  fi  exprimate  într-un  mod  mai  adecvat  în  limbajul  poeziei. 
Realităţile  transcendente  -  adevărurile  despre  viaţa  internă  şi  activitatea  externă  a  lui 
Dumnezeu,  de  exemplu  -  pot  fi  mai  bine  exprimate  în  limbajul  mitului. 

Faptul  că  aceste  afirmaţii  par  oarecum  suspecte  se  datorează  tendinţei  de  a  înţelege 
incorect  conceptul  de  „istorie”  sau  „realitate  istorică”.  Lăsându-ne  seduşi  de  un  anumit 
dualism  intelectual,  ajungem  să  creăm  o  dihotomie  improprie  între  temporal  şi  etern, 
la  fel  cum  facem  adeseori  între  fapt  real  şi  adevăr8.  Credem  că  fiecare  cuprinde  sfere 
diferite  ale  realităţii  în  timp  ce  de  fapt  se  contopesc  mereu.  Universul  a  apărut  ca 
urmare  a  ceea  ce  numim  „Big  Bang”.  Motivul  pentru  care  întrebarea  „Ce  a  fost  înainte 
de  acest  Big  Bang?”  rămâne  fără  răspuns  este  că  atunci  însuşi  timpul  nu  exista.  Totuşi, 

*  Această  dihotomie  artificială  dintre  fapt  real  şi  adevăr  este  la  fel  de  înşelătoare  ca  şi  tendinţa  pe 
care  am  menţionat-o  mai  sus:  aceea  de  a  confunda  faptul  real  cu  adevărul  sau  chiar  de  a  le  identifica. 

Creatorul  exista  şi  atunci  şi  într-un  anumit  „moment”  atemporal  a  pus  în  mişcare  ceea 
ce  numim  noi  realitatea  fizică  şi  istorică.  Prin  urmare,  nu  putem  înţelege  aspectul 
istoric  sau  „faptic”  al  creaţiei  fără  raportarea  la  Creatorul  transcendent  (deşi  mulţi  au 
încercat  până  acum...). 

In  mod  similar,  prezenţa  lui  lisus  în  viaţa  şi  experienţa  poporului  Său  a  fost 
parţial  rezultatul  anumitor  fapte  ce  pot  fi  determinate  din  punct  de  vedere  istoric,  şi 
anume  acela  că  S-a  născut,  a  fost  răstignit  şi  îngropat  în  anumite  momente  şi  locuri. 
Totuşi,  în  acelaşi  timp,  acea  naştere  şi  moarte  sunt  impregnate  cu  o  mai  mare 
însemnătate  deoarece  sunt  vehicule  ale  intervenţiei  divine  în  realitatea  istorică.  Cel 
născut  din  Fecioara  Maria  este  o  fiinţă  umană,  dar  este  şi  Fiul  lui  Dumnezeu  Cel 
veşnic,  iar  moartea,  urmată  de  învierea  Lui  marchează  trecerea  definitivă  la  viaţa 
veşnică.  Aici  se  petrece  contopirea  ultimă  dintre  timp  şi  eternitate,  dintre  evenimentul 
istoric  şi  adevărul  transcendent. 

Pentru  că  Dumnezeu  este  prezent  şi  activ  în  fiecare  eveniment  al  istoriei  lumii, 
El  participând  la  fiecare  dintre  cele  mai  lăuntrice  şi  personale  experienţe  ale  noastre, 
trebuie  neapărat  să  corectăm  toate  falsele  dihotomii  dintre  timp  şi  eternitate,  fapt  şi 
adevăr.  Tot  planul  temporal  este  pătruns  de  eternitate,  fiecare  fapt  real  fiind  capabil  de 
a  transmite  un  aspect  al  realităţii  ultime.  Totuşi,  eternitatea  transcende  timpul  la  fel 
cum  şi  adevărul  transcende  simplul  fapt.  Limba  încearcă  să  exprime  această  relaţie  şi 
o  face  cel  mai  bine  sub  forma  mitului:  o  povestire  cu  cuvinte  omeneşti  care  exprimă 
într-un  mod  unic  taina  finalmente  inexplicabilă  a  interacţiunii  dintre  divin  şi  uman. 

Din  această  cauză  afirmăm  că  relatarea  despre  creaţie  din  Facere  este  adevărată, 
deşi  nici  unul  dintre  elementele  sale  nu  este  „faptic”.  Astfel  se  explică  de  ce  relatările 
evanghelice  despre  naşterea,  moartea,  învierea  şi  înălţarea  lui  lisus  sunt  adevărate 
deşi  nu  s-a  putut  verifica  flecare  detaliu  spre  satisfacţia  scepticilor  care  se  poate  să  fi 
fost  prezenţi.  în  orice  caz,  adevărul  acelor  relatări  nu  este  doar  unul  subiectiv,  deşi 
poate  fi  perceput  numai  prin  ochii  credinţei.  Toma  a  văzut  şi  a  crezut,  la  fel  ca  şi 
ceilalţi  discipoli,  împreună  cu  nenumărate  alte  persoane  (/  Cor.  15,  3-8).  Ceea  ce  au 
văzut  toţi  aceştia  este  realitate:  realitate  istorică  în  măsura  în  care  l-au  văzut  pe  Domnul 
Cel  înviat  în  came  şi  oase,  şi  realitate  transcendentă  în  măsura  în  care  acel  trup  a  fost 
transfigurat  în  cel  al  învierii  Sale. 

Deşi  de  obicei  suntem  orbi  la  acest  adevăr,  ceea  ce  numim  fapt,  timp  şi  realitate 
istorică  sunt  întotdeauna  pline  de  prezenţă  şi  semnificaţie  veşnică.  Expresia 
„eshatologie  împlinită”  nu  este  doar  un  jargon  teologic.  Este  şi  o  icoană  verbală  care 
caută  să  exprime  un  adevăr  inefabil.  înseamnă  că  lumea  însăşi,  ca  să  folosim  cuvintele 
memorabile  ale  poetului  romano-catolic  Gerard  Manley  Hopkins,  „este  încărcată  cu 
măreţia  lui  Dumnezeu.”  Relatările  scripturistice  -  fie  că  le  clasificăm  ca  faptice, 
istorice,  parabolice  sau  mitologice  -  sunt  icoane  verbale  al  căror  scop  este  acela  de 
a  surprinde  acea  măreţie,  de  a  o  face  inteligibilă  sub  forma  limbajului  omenesc,  şi  de 
a  ne-o  oferi  în  chip  de  mărturie  dătătoare  de  viaţă  a  ceea  ce  este  finalmente  şi  în 
mod  absolut  adevărat. 

Concluzie 

Această  perspectivă  asupra  adevărului  şi  semnificaţiei  Sfintei  Scripturi  se  bazează 
în  mare  parte  pe  elemente  care  au  fost  în  general  culese  din  critica  literară  seculară. 
Acele  elemente,  aduse  pe  tărâmul  interpretării  biblice,  se  pot  dovedi  extrem  de  valoroase 
în  măsura  în  care  ne  conduc  la  ipotezele  şi  principiile  hermeneutice  care  au  dominat 
exegeza  Sfinţilor  Părinţi9.  Cercetătorii  biblici  pot  face  progrese  serioase  în  domeniul 
lor  şi,  ceea  ce  este  chiar  mai  important,  pot  contribui  la  satisfacerea  nevoilor  pastorale 
ale  Bisericii,  în  măsura  care  sunt  dispuşi  să  revină  la  metodele  de  interpretare  folosite 
de  primii  exegeţi  creştini  şi  care  au  fost  alcătuite  pe  baza  elementelor  preluate  din 
lumea  iudaică  şi  elenistică.  Aceste  metode  presupun  recuperarea  şi  utilizarea  adecvată 
a  alegoriei  şi  tipologiei,  precum  şi  aprecierea  sensurilor  multiple  pe  care  le  poate  exprima 
un  text  biblic:  literal  sau  istoric,  simbolic  sau  doctrinar,  tropologic  sau  moral,  şi  anagogic 
sau  eshatologic. 

In  perioada  modernă,  metoda  alegorică  -  care  încearcă  să  descopere  prin  sensurile 
„înalte”  sau  „spirituale”  ale  unei  anumite  scrieri,  prin  imagini  tipologice  şi  limbaj  simbolic 
-  a  fost  criticată  şi  până  la  urmă  respinsă  de  cercetătorii  biblici  care  au  considerat-o 
subiectivă  şi  fantezistă  şi  au  afirmat  că  distorsionează  şi  întunecă  şi  mai  mult  înţelesul 
„real”  al  textului10.  Totuşi,  critica  narativă  şi  abordarea  post-modernă  a  literaturii  în 
general  au  deschis  calea  spre  redescoperirea  alegoriei  veritabile  şi  a  potenţialului  acesteia 
de  a  revela  sensul  cel  mai  profund,  sensus  plenior ,  al  scrierilor  biblice.  In  timp  ce 
abordările  „deconstrucţioniste”  ridică  propriile  lor  probleme  atunci  când  sunt  aplicate 
textelor  scripturistice,  metodologiile  mai  puţin  radicale  ale  „noii  critici  literare”  au  avut 
efectul  pozitiv  de  a  descoperi  multiple  straturi  de  sens  într-un  pasaj  biblic.  Prin  aceasta 
ne-au  permis  să  trecem  dincolo  de  sensul  pur  literal/istoric  al  unui  anumit  text,  să 
descoperim  implicaţiile  sale  mai  profunde  şi  mai  importante  pentru  propria  noastră 
viaţă  şi  mântuire. 

Acolo  unde  sunt  extrem  de  folositoare,  acest  metode  ne  trimit  de  fapt  înapoi  la 
multe  dintre  cunoştinţele  şi  abordările  tipice  începuturilor  exegezei  patristice.  Totuşi, 
este  important  să  observăm  că  ele  se  întemeiază  pe  un  principiu  hermeneutic  care  a 
stat  la  baza  a  toată  interpretarea  patristică,  scopul  principal  al  acesteia  fiind  identificarea 
semnificaţiei  unui  pasaj  biblic  în  contextul  mai  larg  al  „istoriei  mântuirii”,  al  lucrării 
mântuitoare  în  lumea  „reală”.  Acel  principiu  susţine  că  orice  sens  spiritual  al  Scripturii 
trebuie  să  se  întemeieze  şt să  decurgă  din  sensul  literal,  istoric.  Sfânta  Treime  lucrează 
pentru  mântuirea  noastră  în  limitele  timpului  şi  spaţiului,  în  contextul  istoric.  Astfel, 
orice  înţeles  spiritual  derivat  din  mărturia  biblică  trebuie  să  rămână  ancorat  în  acel 

9  în  lumea  Anglo-saxonă.  lucrarea  lui  David  Steinmetz,  „The  Superiority  of  Pre-Critical  Exege- 
sis”,  din  Theology  Today,  voi.  37  (1980-81).  a  fost  primul  şi  cel  mai  influent  studiu  care  i-a  invitat  pe 
cercetători  să  ia  în  serios  încă  o  dată  posibilitatea  unei  abordări  hermeneutice  din  perspectivă  patristică. 

10  Printre  cei  mai  importanţi  reprezentanţi  ai  acestei  concepţii,  care  tinde  să  favorizeze  tipologia 
în  dauna  alegoriei  (şi  exagerează  diferenţa  dintre  cele  două),  se  numără  G.W.H.  Lampeşi  K.J.  Woollcombe, 
Essays  ou  Typology  (Studies  in  Biblical  Theology  no.  22,  London:  Alee  R.  Allenson  Inc.,  1957). 

context  istoric.  Metoda  alegorică  ne  poate  îmbunătăţi  capacitatea  de  înţelegere  a  realităţii 
istorice  prin  revelarea  înţelesului  spiritual  al  acelei  realităţi,  şi  anume,  prezenţa  şi  lucrarea 
Duhului,  care  acţionează  în  şi  prin  aceasta.  Dar  acolo  unde  alegoria  ascunde  acea 
realitate  sau  se  detaşează  de  ea,  trădează  scopul  însuşi  al  „interpretării”  şi  este  pe  bună 
dreptate  respinsă. 

„Noua  hermeneutică”  ne  propune  metode  şi  obiective  ale  interpretării  biblice 
similare  celor  ale  marilor  exegeţi  din  trecut:  Irineu,  Origen,  Grigore  de  Nyssa,  Augustin, 
Teodor,  loan  Gură  de  Aur.  Contribuţiile  şi  importanţa  extraordinară  ale  acestor  mari 
personalităţi  nu  rezidă  atât  în  tehnicile  lor  exegetice  cât  mai  degrabă  în  deschiderea  lor 
faţă  de  inspiraţia  Duhului  Adevărului.  Această  deschidere  i-a  ajutat,  şi  îi  poate  ajuta  în 
aceeaşi  măsură  pe  toţi  interpreţii  Cuvântului  lui  Dumnezeu  de  azi,  să  devină  instrumente 
ale  Duhului,  pentru  că  El  încă  mai  continuă  să  facă  cunoscută  persoana  şi  lucrarea 
mântuitoare  a  lui  Hristos  Cel  înviat  în  cadrul  Bisericii  şi  pentru  mântuirea  lumii. 

în  cele  din  urmă,  Duhul  este  cel  care  săvârşeşte  adevărata  lucrare  de  interpretare 
biblică.  Exercitându-şi  „funcţia  hermeneutică”,  Duhul  ne  călăuzeşte  spre  „tot  adevărul” 
şi  ne  „va  aduce  aminte”  de  tot  ceea  ce  ne-a  învăţat  Iisus  şi  de  tot  ceea  ce  a  însemnat 
El.  Aşadar,  Duhul  îndeplineşte  în  numele  nostru  obiectivul  ultim  al  interpretării:  ne 
mijloceşte  participarea  în  Hristos,  împărtăşirea  din  viaţa  plină  de  slavă  a  lui  Dumnezeu 
Cuvântul  care  este  plinătatea  Adevărului  (In.  14,  6,  26;  16,  13-15). 

Preot  Prof.  Dr.  JOHN  BRECK 
St  Vladimir’s  Orthodox  Theological  Seminary,  New  York 

(Traducere  rom. :  Ovidiu  Matiu) 

Truth  and  Meaning  in  The  Holy  Scriptures.  The  article  deals  with  the 
shift  that  occurred  in  the  field  ofhermeneutics  between  the  1960s  and  1970s.  Biblica! 
scholars  started  to  use  interpretation  methodologies  proper  to  the  study  of  secular 
literature.  The  author  claims  that  those  methods  are  of  great  value  as  they  lead  us  to 
the  principles  that  governed  the  exegesis  of  the  ancient  Church  Fathers.  He  also 
advocates  the  return  to  interpretative  methods  ( allegory ,  typology,  etc.)  that  the  ear- 
liest  Christian  exegetes  developed  from  the  Jewish  and  Hellenistic  world.  However, 
the  conclusion  is  that  what  enables  the  exegetes  to  unveil  the  sensus  plenior  of  bibli¬ 
ca!  writings  and  to  achieve  the  final  goal  of  interpretation  is  not  merely  the  method 
itself  but  their  openness  to  the  inspirational  work  of  the  Holy  Spirit  who  ex  ercises  His 
“hermeneutic  function  ”  in  order  to  guide  us  into  “all  the  truth  ". 

REFERINŢE  LITURGICE  ÎN  OPERA 
PĂRINTELUI  DUMITRU  STĂNILOAE1 


Studiind  opera  Părintelui  Dumitru  Stăniloae  am  putut  constata  interesul  său  pentru 
temele  liturgice,  fapt  care  m-a  condus  Ia  analizarea  acestui  aspect  din  opera  lui,  într-un 
studiu  teologic  publicat  în  limba  greacă,  cu  titlul:  Contribuţia  Părintelui  Dumitru 
Stăniloae  în  studiul  temelor  liturgice  (Atena,  1 997, 365  p.)-  în  prologul  acestei  lucrări, 
menţionez  privitor  la  contribuţia  Părintelui  Dumitru  Stăniloae  în  domeniul  liturgic  că 
„prezentarea  aspectului  liturgic  al  operei  teologice  a  profesorului  de  vrednică  amintire 
Părintele  Dumitru  Stăniloae  ţinteşte  să  demonstreze  modul  în  care  remarcabilul  dog¬ 
matist  abordează  temele  cultului  ortodox.  Prin  cunoscutele  lui  premize  teologice, 
Dumitru  Stăniloae  a  insistat  asupra  înţelesului  teologico-duhovnicesc  al  cultului. 
Dacă  ar  fi  fost  litutgist,  am  fi  spus  că  a  avut  în  intenţie  să  facă  teologie  liturgică. 
Teologia  liturgică  nu  reprezintă  totuşi  originalitatea  secolului  al  XX-lea.  în  toată 
literatura  patristică,  începând  de  la  omiliile  catehetico-baptismale  şi  până  la 
comentariile  liturgice,  cel  puţin  în  cele  mai  multe  dintre  ele  se  face  teologie  liturgică. 
Cu  deosebire  însă  astăzi,  prezentarea  înţelesului  teologic  al  cultului  este  o  cerinţă  a 
vremurilor  noastre.  Ea  poate  reprezenta  cel  mai  bun  mod,  astfel  încât  invitaţia  pentru 
o  participare  conştientă  la  cult  să  fie  mai  atrăgătoare  şi  mai  convingătoare  în  acelaşi 
timp.  Dumitru  Stăniloae  are  ce  să  ne  ofere  şi  pe  această  linie  teologică.  "2 

A.  Referire  generală  la  temele  liturgice. 

în  cele  ce  urmează  vom  face,  aşadar,  o  prezentare  sintetică  a  celor  mai  importante 
lucrări  care  se  referă  în  general  la  temele  liturgice: 

1.  Iisus  Hristos,  Arhiereu  în  veac3.  în  primul  paragraf,  care  se  intitulează 
Permanenţa  arhierei  lui  Hristos,  se  subliniază  prezenţa  lui  Hristos  în  permanenţă  ca 
arhiereu  şi  ca  jertfă,  ofrandă  adusă  Tatălui  de  dragul  mântuirii  oamenilor.  în  continuare, 
se  analizează  consecinţele  acestui  adevăr  pentru  Biserică.  Pe  baza  principiului  comuniunii 

1  Acest  studiu  a  fost  prezentat  în  cadrul  simposionului  cu  tema  tia(a  şi  opera  Părintelui  Dumitru 
Stăniloae  -  teologie  de  anvergură  europeană,  desfăşurat  între  20-22  iulie  2006  la  mănăstirea  Sâmbăta  de  Sus 

Jnpa)T07Tp,  K,  KupaîaapiSn.  H oopflo/.t to k.  Aiipijrpion Z TaviXoăi: axt pDxv/ rv Ăf.novpytKV 
Oepăuav.  0f|vci,  1997,  p.  5-6. 

!  Vezi  Pr,  Prof.  Dr.  Dumitru  Stăniloae.  „Iisus  Hristos,  Arhiereu  in  veac”,  in  Ortodoxia,  31/2 
(1979),  p.  217-231. 

noastre  cu  Hristos  se  sprijină  instituţionalizarea  preoţiei  şi  funcţia  ei  în  Biserică.  Ca 
urmare,  în  cel  de  al  doilea  paragraf,  Părintele  Dumitru  Stăniloae  îşi  argumentează 
poziţiile  lui  de  mai  sus,  cu  referinţe  la  două  opere  ale  Sfanţului  Chirii  al  Alexandriei 
{închinare  în  Duh  şi  Adevăr  şi  Glafire  -  Fine  întristări). 

In  cel  de  al  treilea  paragraf,  care  se  intitulează  Câteva  semnificaţii  teologice  şi 
spirituale  ale  arhieriei  lui  Hristos  şi  ale  preoţiei  bisericeşti,  se  cercetează:  a)  jertfa  ca 
un  raport  între  persoane;  b)  jertfa  legată  de  o  durere  a  celui  care  se  jertfeşte  pentru  cel 
pentru  care  se  jertfeşte;  şi  c)  introducerea  eului  celui  dintâi  în  fiinţa  celui  de  al  doilea. 
Caracteristică  este  încheierea  acestui  studiu  fiindcă,  după  toată  adânca  analiză  teologică. 
Părintele  Dumitru  Stăniloae  ajunge  la  concluzii  sugestive  pentru  arhierei  şi  preoţi, 
precum  şi  a  legăturii  lor  cu  Persoana  lui  Hristos: 

„Preotul  are  o  comunitate  restrânsă ,  pentru  ca  să-i  aibă  pe  toţi  păstoriţii  săi  la 
inima  sa,  cu  toate  greutăţile  şi  ispitele  lor,  trăind  ca  ale  sale,  toate  durerile  şi  luptele 
lor  sufleteşti,  prezentând  cererile  lor  lui  Dumnezeu  cu  strigăt  şi  cu  durere  «proprie», 
cerând  lui  Dumnezeu  să  le  audă  şi  să  le  împlinească  şi  să-i  mângâie  şi  să-i  ajute,  ca 
şi  când  ar  cere  acestea  pentru  sine.  Să-i  aibă  la  inima  sa,  să-i  stea  la  inimă  crucea 
sau  jertfa  pentru  ei,  să  se  roage  pentru  ei,  ca  pentru  «fiii»  săi  adevăraţi,  ca  un  tată 
pentru  copiii  săi.  Iar  aceasta  o  va  putea  face,  având  mereu  trează  conştiinţa  că  are 
sălăşluit  în  sine  pe  Hristos,  ca  Arhiereu,  care  prezintă  El  însuşi  prin  preot  cererile 
parohienilor  lui  către  Tatăl  cu  strigare  şi  cu  lacrimi. 

Prin  aceasta  unirea  parohienilor  săi  în  sine,  va  fi  o  unire  a  lor  în  Hristos.  Şi 
aceasta  este  Biserica:  unirea  credincioşilor  în  Acelaşi  Hristos,  prin  acelaşi  preot,  sau 
prin  acelaşi  episcop,  sau  în  comuniunea  lor  în  Hristos.  ”4 

2.  Transparenţa  Bisericii  în  viaţa  sacramentală^.  Din  acest  articol  vom  cita 
numai  o  scurtă  poziţie  edificatoare  privind  conţinutul  lui  şi  o  referinţă  semnificativă  la 
Taina  Sfanţului  Botez.  Astfel,  ca  să-l  introducă  pe  cititor  în  tratarea  care  urmează. 
Părintele  Dumitru  Stăniloae  menţionează: 

„  A  vorbi  despre  încorporarea  în  Biserică  înseamnă  a  vorbi  despre  încorporarea 
în  Hristos,  întrucât  Biserica  este  comunitatea  celor  «împreună  sădiţi»  în  Hristos.  Ea 
este  prin  aceasta  transparentă  pentru  Hristos.  Această  transparenţă  e  şi  un  dat,  şi  o 
misiune,  o  îndatorire. 

Această  transparenţă  are  două  sensuri:  1.  Ea  e  transparentă  în  sensul  că  e  atât 
de  subţiată  încât  prin  ea  nu  se  vede  decât  Hristos,  că  ea  nu  vede  decât  pe  Hristos, 
potrivit  cuvântului  Sfântului  Apostol  Pavel:  «Căci  am  judecat  să  nu  mai  ştiu  între 
voi  decât  pe  Iisus  Hristos  şi  pe  Acela  răstignit»  (I  Cor.  2,  2);  2.  Ea  e  transparentă  şi 
în  sensul  că  Hristos  e  imprimat  în  toată  fiinţa  ei  şi  a  membrilor  ei,  că  ea  reflectă  pe 
Hristos.  Privind  continuu  la  Hristos,  chipul  Lui  se  imprimă  în  ea.  Omenescul  din 

4  Ibidem,  p.  231. 

5  Vezi  Pr,  Prof.  Dr.  Dumitru  Stăniloae,  „Transparenţa  Bisericii  în  viaţa  sacramentală”,  în  Ortodoxia. 
22/4  (1970),  p.  501-516. 

Biserică  nu  se  evaporă  pur  şi  simplu,  în  aşa  fel  ca  Hristos  să  apară  prin  ea  ca 
printr-un  coridor  sau  ca  printr-un  geam  incolor. 

Cele  două  sensuri  sunt  strâns  îmbinate.  De  aceea  nu  se  pot  vedea  în  concret 
separat;  numai  în  abstract  se  poate  vorbi  separat  despre  unul  sau  altul  din  ele. 

Temelia  pentru  aceste  două  sensuri  ale  transparenţei  Bisericii  pentru  Hristos, 
este  pusă  prin  Botez.  Botezul  e  cauza  primă,  dacă  nu  cea  principală  a  acestei 
transparenţe  a  Bisericii.  Faptul  acesta  îl  scoate  în  relief  atât  Sfânta  Scriptură,  cât  şi 
scrierile  Sfinţilor  Părinţi6... 

De  aceea  în  rănduiala  Tainei  Botezului  accentul  esenţial  se  pune  pe  «împreunarea 
cu  Hristos»  a  celui  ce  se  botează,  după  ce  în  prealabil  i  s-a  cerut  să  se  lepede  «de 
satana  şi  de  toate  lucrurile  lui».  Toată  rănduiala  Botezului  prezintă  această  Taină  ca 
întemeierea  unei  relaţii  personale  a  celui  ce  se  botează  cu  Hristos,  nu  ca  primirea 
unui  har  dintr-un  depozit  impersonal  al  Bisericii.  Toate  rugăciunile  şi  actele  preotului 
sunt  un  dialog  al  lui  cu  Dumnezeu  pentru  primirea  celui  ce  se  botează  în  relaţia 
personală  cu  Sine.  Biserica  sau  comunitatea  celor  ce  se  află  de  mai  înainte  «sădiţi  în 
Hristos»  se  roagă  lui  Hristos  la  Botez,  pentru  ca  să-l  sădească  şi  pe  cel  ce  se  botează 
acum  în  El  însuşi  împreună  cu  ea,  «să-l  facă  părtaş  morţii  şi  învierii  lui  Hristos 
Dumnezeul  nostru». 

Expresiile  din  rănduiala  Tainei  Botezului  sunt  foarte  vechi.  Ele  sunt  explicate 
de  Sfântul  Chirii  al  Ierusalimului,  de  Sfântul  Vasile  cel  Mare,  de  autorul  Scrierilor 
areopagite  Ele  se  bazează  pe  declaraţiile  Sfântului  Apostol  Pavel:  « Câţi  în  Hristos 
v-aţi  botezat,  în  Hristos  v-aţi  îmbrăcat»  (Gal.  3,  27);  sau:  «Am  fost  împreună  sădiţi 
in  asemănarea  morţii  Lui»  (Rom.  6,  5)  ”7. 

3.  Biserica  în  sensul  de  locaş  şi  de  largă  comuniune  în  Hristos 8.  In  acest 
articol,  Părintele  Dumitru  Stăniloae  încearcă  să  demonstreze  faptul  că  folosirea 
termenului  biserică  atât  pentru  clădirea-locaş,  cât  şi  pentru  comunitatea  bisericească, 
înseamnă  că  acestea  două  au  o  conexiune  între  ele  şi  arată  o  legătură  cu  Persoana  lui 
Hristos,  De  o  importanţă  deosebită  şi  ca  o  concluzie  a  articolului  găsim  ultimul  paragraf, 
pe  care  îl  şi  cităm: 

,,  Iar  pâinea  şi  vinul  aduse  de  credincioşi,  în  succesiunea  timpului,  pentru  a  fi 
prefăcute  în  trupul  şi  sângele  Domnului,  e  în  acelaşi  timp  toată  creaţiunea.  ca  dar  al 
lui  Dumnezeu,  şi  în  solidaritate  cu  ea,  fiinţa  noastră,  întoarsă  ca  darul  nostru  lui 
Dumnezeu,  unindu-se  împreună  cu  noi  înşine,  cu  Fiul  Cel  Unul  Născut  şi  întrupat  al 
Tatălui.  Toţi  devenim  astfel  legaţi  cu  creaţiunea  ce  ni  s-a  dat,  fii  ai  Tatălui,  uniţi  cu 
Fiul  şi  între  noi  Această  lucrare  de  unire  a  noastră  cu  Fiul  şi  între  noi  şi  prin  El  cu 
Tatăl,  se  face  în  locaşurile  bisericeşti,  care,  deşi  multe,  nu  ne  despart,  dar  nici  nu  ne 

s  Ibidcm.  p.  501. 

7  Ibidem.  p.  503. 

8  Vezi  Pr.  Prof.  Dr.  Dumitru  Stăniloae,  „Biserica  în  sensul  de  locaş  şi  de  largă  comuniune  în 
Hristos",  în  Ortodoxia,  34/3  (19X2),  p.  336-346. 

confundă,  aşa  cum  nici  membrii  comunităţii  din  fiecare  locaş  nu  sunt  nici  despărţiţi, 
nici  confundaţi,  ci  uniţi  fără  confuzie  în  Acelaşi  Hristos  şi  cu  Acelaşi  Tată.  "9 

4.  Cultul  Bisericii  Ortodoxe ,  mediu  al  lucrărilor  Sfântului  Duh  asupra  credin¬ 
cioşilor'0.  Ideea  de  bază,  care  se  dezvoltă  în  acest  scurt  articol  şi  aş  adăuga,  nu  atât  de 
bine  documentat  ca  articolul  precedent,  este  că  „în  cursul  întregului  cult  al  Bisericii 
Ortodoxe  se  revarsă  ca  o  ploaie  darurile  Sfântului  Duh  peste  credincioşii  prezenţi  şi 
aflaţi  în  stare  de  rugăciune.  învăţătura  ortodoxă  despre  lucrările  necreate  ale  lui 
Dumnezeu,  care  iau  atingere  cu  făpturile  şi  le  pătrund  pornind  din  Duhul  Sfânt,  îşi 
are  o  aplicare  practică  în  tot  cultul  Bisericii  Ortodoxe. 

Articolul  se  încheie  cu  o  referinţă  hristologică,  dar  şi  cu  o  menţionare  a  faptului 
că  energiile  necreate  ale  lui  Dumnezeu  ajung  până  în  casele  credincioşilor: 

„In  cele  anterioare  s-a  presupus  că  energiile  necreate  ale  lui  Dumnezeu  lucrătoa¬ 
re  în  cult  în  formă  de  daruri  nu  sunt  numai  energiile  creatoare  şi  susţinătoare  ale 
firii,  sau  ale  creaţiei,  ci  energiile  care  pornesc  prin  Duhul  Cel  Sfânt  aflător  în 
umanitatea  Fiului  lui  Dumnezeu  Cel  întrupat,  înviat  şi  înălţat  ca  om.  Care  deci  aşa 
cum  au  îndumnezeit  şi  înveşnicit  întru  slavă  umanitatea  asumată  de  El,  sunt  menite 
să  ducă  spre  îndumnezeirea  şi  fericirea  întru  slavă  şi  umanitatea  celor  ce  cred  în  El. 
Astfel  energiile  necreate  din  cultul  creştin  ortodox  lucrează  în  acelaşi  scop  şi  au 
aceeaşi  putere  de  a  îndumnezei  pe  credincioşi  treptat,  prin  tot  mai  deplina  unire  cu 
Hristos,  în  măsura  în  care  ei  înşişi  fac  eforturi  de  a  se  curăţi  de  patimile  care  îi 
leagă  de  cele  pământeşti  considerate  ca  singurele  bunuri  şi  de  interesele  lor  egoiste 
care  repede  se  veştejesc. 

Dar  energiile  necreate  ale  lui  Dumnezeu  îşi  extind  lucrarea  şi  in  casele 
credincioşilor,  umplăndu-se  de  darurile  cerute.  Ele  lucrează  nu  numai  prin 
rugăciunile  credincioşilor,  ci  şi  prin  mijloacele  sfinţite  de  preot  în  biserică  sau 
chiar  în  casele  lor.  Femeia  credincioasă  stropeşte  cu  apă  sfinţită  pătucul  copilului, 
hăinuţele  lui,  tămâiază  prin  casă  rostind  rugăciuni,  se  roagă  în  faţa  icoanelor  din 
casă  pentru  însănătoşirea  celui  bolnav  din  casă,  pentru  ajutorarea  copiilor  in  viaţă. 
Tot  mediul  de  viaţă  al  credincioşilor  stă  sub  puterea  energiilor  necreate,  sub  ploaia 
de  daruri  aduse  de  ele.  ”1J 

5.  Două  scurte  articole  despre  cinstirea  Sfintei  Cruci.  Primul  studiu  are  ca  titlu: 
Crucea  în  teologia  şi  cultul  Bisericii  Ortodoxe 13,  iar  cel  de  ai  doilea:  Sfânta  Cruce  ca 


*  Ibidem,  p.  346. 

10  Vezi  Pr.  Prof,  Dr.  Dumitru  Stăniloae,  „Cultul  Bisericii  Ortodoxe,  mediu  al  lucrărilor  Sfântului 
Duh  asupra  credincioşilor”,  în  Ortodoxia,  32/1  (1981),  p.  5-12. 

"  Ibidem,  p.  5. 

12  Ibidem,  p.  11. 

13  Vezi  Pr.  Prof.  Dr.  Dumitru  Stăniloae,  „Crucea  în  teologia  şi  cultul  Bisericii  Ortodoxe",  în 
Ortodoxia,  27/3  (1975),  p  405-414. 

mijloc  de  sfinţire  şi  de  binecuvântare  şi  ca  prilej  de  închinare 14.  în  aceste  două  studii, 
deşi  prin  titlurile  lor  se  anunţă  o  tratare  liturgică,  în  realitate  întâlnim  însă  supremaţia 
învăţăturii  dogmatice  şi,  în  cel  mai  bun  caz,  referinţe  la  spiritualitatea  ortodoxă.  în  cea 
de  a  doua  lucrare  primează  şi  un  ton  apologetic,  de  vreme  ce  întregul  număr  al  revistei 
este  consacrat  temei  Despre  cinstirea  Sfintei  Cruci  şi  găzduieşte  sub  titlul  general  de 
probleme  interconfesionale  opt  studii  diferite  referitoare  la  aceeaşi  unitate  tematică. 

Ceea  ce  se  observă  este  că  Părintele  Dumitru  Stăniloae  formulează  în  aceste 
două  articole  mai  întâi  părerile  care  se  referă  la  teme  de  învăţătură  dogmatică,  apoi 
pentru  întărirea  celor  spuse  recurge  la  practici  şi  texte  liturgice.  Cu  alte  cuvinte,  el 
rămâne  dogmatistul  care  caută  argumentarea  poziţiilor  lui  în  textele  liturgice.  Dacă  el 
ar  fi  fost  liturgist,  ar  fi  început  în  mod  invers,  de  pe  poziţia  interpretării  textelor 
liturgice  şi  ar  fi  avut  în  minte  domeniul  prezentării  empirice  şi  de  popularizare  a 
adevărurilor  dogmatice.  într-un  fel  sau  în  altul,  nu  se  creează  vreo  problemă,  pentru 
că  legătura  dintre  dogmă  şi  cult  este  indestructibilă.  Lex  credendi  păşeşte  în  mod 
necesar  împreună  cu  lex  orandi's. 

Crucea,  aşa  cum  menţionează  Părintele  Dumitru  Stăniloae,  nu  reprezintă  un 
eveniment  al  trecutului,  ci  unul  în  învierea  lui  Hristos  şi  al  prezentului.  Crucea  este 
semn  al  victoriei  lui  Hristos16.  în  fine,  cităm  un  fragment  caracteristic  în  care  se 
demonstrează  că  Crucea  este  o  putere  continuă  pentru  creştin: 

„  De  aceea,  aşa  cum  învierea  e  prăznuită  o  singură  dată  pe  an,  ca  stare  permanentă 
a  lui  Hristos  şi  ca  nădejde  a  noastră,  umple  gândirea  şi  viaţa  Bisericii  în  tot  timpul, 
tot  aşa  şi  crucea,  deşi  ca  eveniment  istoric  al  răstignirii  lui  Hristos  e  prăznuită  în 
vinerea  patimilor,  ca  putere  permanentă  care  se  perpetuează  în  învierea  lui  Hristos  şi 
duce  spre  învierea  noastră,  e  pomenită  în  fiecare  zi,  e  invocată  de  creştini  ca  ajutor  la 
începutul  oricărei  fapte  şi  ca  apărătoare  de  orice  necaz,  e  un  semn  de  putere  cu  care 
se  însemnează  pe  ei  înşişi  şi  însemnează  toate  lucrurile  pe  care  le  folosesc.  Ea  e 
aşezată  pe  turnurile  bisericilor,  care  au  în  ele  pe  Hristos  cel  înviat,  pe  vârfurile 
caselor  la  marginea  şi  la  răspântiile  drumurilor  Niciodată  nu  se  pomeneşte  Dumnezeu, 
sau  lisus  Hristos,  fără  a  se  face  semnul  crucii.  Crucea  trebuie  arătată  şi  înălţată  ca 
semn  al  biruinţei  lui  Hristos  împotriva  păcatului,  al  răului  şi  al  morţii.  în  Joia  mare 
se  scoate  cu  Hristos  cel  răstignit  pe  ea  în  mijlocul  bisericii  spre  închinare,  la  14 
septembrie  şi  în  a  treia  duminică  din  postul  mare  se  scoate  numai  crucea.  Crucea  nu 
e  un  capitol  teologic,  fie  el  oricât  de  important,  ci  e  prezentă  pretutindeni  în  cultul 
public,  în  rugăciunea  particulară  şi  în  viaţa  creştinilor.  Ea  îi  însoţeşte  totdeauna  în 


14  Vezi  Idem,  „Sfânta  Cruce  ca  mijloc  de  sfinţire  şi  de  binecuvântare  şi  ca  prilej  de  închinare”,  în 
Ortodoxia.  34/2  (1982),  p.  172-180. 

15  Vezi  Ene  Branişte,  „Probleme  de  actualitate  ale  Bisericilor  de  azi:  Dezvoltare  (evoluţie)  şi 
revizuire  (adaptare)  în  cult,  din  punct  de  vedere  ortodox",  în  Ortodoxia.  21/2  (1962),  p.  199;  flpcoTOJtp. 
K.  K<i pnicrapiSr).  Tp  OSiuţovia /.ertoupyiKp  mot/ja  artv  Hpddâop;  KK'/.poia  v;  Poopaviaq.  KaTepiviţ, 
1995.  p.  13-14. 

16  Pr.  Prof.  Dr.  Dumitru  Stăniloae,  „Crucea  în  teologia  şi  cultul  Bisericii  Ortodoxe...”,  p.  406. 

tot  locul  Ea  are  o  importanţă  universală  ca  şi  învierea,  amândouă  aflăndu-se  intr-o 
îmbinare  indisolubilă.  Ea  e  singura  cale  şi  perspectivă  de  mântuire  din  nonsensul 
păcatului  şi  din  moarte,  e  singura  cale  spre  viaţa  în  veşnică  lumină :  «O  preaslăvită 
minune!  lăţimea  şi  lungimea  crucii  cu  a  cerului  se  aseamănă»  (Cântare  de  la  utrenia 
din  14  septembrie).  «Bucură-te  lemn  de  trei  ori  fericit  şi  dumnezeiesc,  cruce,  lumina 
celor  din  întuneric,  care  arăţi  mai  înainte  în  strălucirea  ta  razele  învierii  lui  Hristos, 
în  lumea  cea  cu  patru  părţi»  (la  utrenia  din  a  treia  duminică  din  postul  mare).  ”17 

6.  Semnalăm  două  studii  referitoare  la  tema  Sfintelor  Icoane,  care  se  raportează, 
cel  puţin  aşa  cum  sugerează  titlurile  lor,  la  cultul  Bisericii.  Acestea  sunt:  Icoanele  în 
cultul  ortodox 18  şi  Idolul  ca  chip  al  naturii  divinizate  şi  icoana  ca  fereastră  spre 
transcendenţa  dumnezeiască 19.  Şi  în  acest  caz,  întâlnim  ceva  asemănător  cu  ceea  ce 
am  constatat  în  cele  două  articole  anterioare  referitoare  la  cinstirea  Sfintei  Cruci. 
Prima  noastră  observaţie  este  că  şi  în  aceste  două  studii,  chiar  dacă  se  află  în  titlu 
propunerea  pentru  tratarea  temei  privind  Sfintele  Icoane  şi  din  perspectiva  liturgică, 
în  cele  din  urmă  predomină,  ca  să  nu  spunem  că  se  monopolizează,  aspectul  dog¬ 
matic,  ca  şi  cel,  mai  ales  în  cel  dintâi  articol,  interconfesional  şi  polemic. 

Prin  studierea  celor  două  articole  ajungem  la  concluzia  că  primul  a  fost  scris  cu 
o  oarecare  lejeritate  şi  a  intrat  în  paginile  revistei  Ortodoxia  cu  subtitlul  general:  Probleme 
interconfesionale.  Acest  articol  prezintă  îndeosebi  părerea  dogmatico-teologică  privind 
existenţa  Sfintelor  Icoane  în  cultul  Bisericii. 

Cel  de  al  doilea  articol  aflat  în  atenţia  noastră  este  o  prelucrare  a  celui  dintâi  cu  o 
reorganizare  a  materialului,  îmbogăţirea  lui  cu  o  critică  intensă  a  abordărilor  panteiste 
referitoare  la  temă,  dar  şi  a  diferitelor  abordări  ale  Catolicismului  şi  ale  Protestantismului 
privitoare  la  poziţia  ortodoxă.  Semnificativ  este  faptul  că  acest  articol,  împreună  cu 
celelalte  cinci  articole  despre  tema  Sfintelor  Icoane,  reprezintă  principalul  material  al 
respectivului  număr  din  revista  Ortodoxia,  care  are  pe  copertă  cu  litere  roşii  titlul: 
Despre  cinstirea  Icoanelor.  în  cele  din  urmă,  aşa  cum  observăm,  cele  două  articole  au 
o  distanţă  cronologică  între  ele  de  patru  ani. 

Cităm  integral  sfârşitul  primului  articol,  unde  în  mod  concluziv  se  referă  la  faptul 
că  întruparea  Cuvântului  lui  Dumnezeu  a  dat  posibilitatea  prezentării  Persoanei  Lui  în 
icoane,  care  la  rândul  lor  uşurează  comuniunea  cu  Hristos: 

„Deplina  intimitate  între  faţa  omenească  sau  persoana  umană  şi  caracterul 
personal  şi  iubitor  al  lui  Dumnezeu  se  arată  atunci  când  Dumnezeu-Cuvăntul  îşi 
face  proprie  faţa  omenească  pentru  a  intra  într-o  relaţie  descoperită  cu  toţi  fraţii 
Săi  întru  umanitate.  Acum  oamenii  nu  se  mai  simt  înfricoşaţi  să  privească  la  faţa 

”  Ibidem.  p.  406-407. 

11  Vezi  Pr.  Prof.  Dr.  Dumitru  Stăniloae,  „Icoanele  în  cultul  ortodox”,  în  Ortodoxia,  30/3  (1978), 
p.  475-487. 

19  Vezi  Idem,  „Idolul  ca  chip  al  naturii  divinizate  şi  icoana  ca  fereastră  spre  transcendenţa 
dumnezeiască”,  în  Ortodoxia,  34/1  (1982),  p.  12-27. 

omenească  plină  de  slava  dumnezeiască  deplină  a  lui  Dumnezeu  cel  întrupat ,  ci 
dimpotrivă  se  simt  atraşi  de  ea,  sunt  dornici  să  o  privească  neîncetat  şi  să  o  vadă 
ca  model  de  desăvârşire  a  feţei  lor  proprii.  O  relaţie  de  afecţiune  nesăturată  se 
instaurează  între  faţa  omenească  devenită  faţă  a  lui  Dumnezeu  şi  cei  ce  recunosc  în 
Hristos  pe  Dumnezeul  supremei  iubiri  de  oameni  şi  împliniri  a  aspiraţiilor  umane 
după  desăvârşirea  prin  iubire.  Slava  dumnezeiască  a  feţei  omeneşti  a  lui  Hristos  le 
este  atât  de  proprie,  atât  de  dragă,  încât  ea  se  răspândeşte  şi  asupra  feţelor  prin 
comunicare  cu  El.  « Iar  noi  toţi,  spune  Sfântul  Apostol  Pavel,  privind  ca  în  oglindă 
(adică  prin  faţa  omenească  a  lui  Hristos),  slava  Domnului,  ne  prefacem  din  slavă 
în  slavă  (adică  din  zi  în  zi  mai  mult),  ca  de  la  Duhul  Domnului»  (e  ceva  ce  se 
petrece  prin  lucrarea  Duhului )  (II  Cor.  3,  1 8). 

Dar  pentru  această  sporire  a  slavei,  sau  a  luminii  lui  Dumnezeu  pe  faţa  noastră, 
după  asemănarea  slavei  de  pe  faţa  lui  Hristos  ce  reflectă  adâncimile  iubirii  şi  curăţiei, 
se  înţelege  că  trebuie  să  privim  mereu  la  faţa  lui  Hristos.  Dar  cum  am  putea  privi  la 
ea.  dacă  n-am  avea  icoana  lui  Hristos?  A  crede  în  Hristos,  dar  a  nu  privi  la  slava 
feţei  Lui  prin  icoana  Lui,  înseamnă  a  se  priva  de  posibilitatea  împărtăşirii  de  slava 
feţei  Lui,  de  înduhovnicirea  prin  El.  înseamnă  a  nu  aprecia  preţuirea  ce  a  dat-o  lisus 
feţei  omeneşti  ca  mijloc  şi  ca  obiectiv  de  înduhovnicire.  înseamnă  a  micşora 
însemnătatea  faptului  că  Dumnezeu  a  luat  faţa  omenească  pentru  vecie,  ca  cea  mai 
concentrată  manifestare  a  spiritualităţii  umane  faţă  de  natură. '  -° 

De  aceea,  în  încheierea  celui  de  al  doilea  articol.  Părintele  Dumitru  Stăniloae 
protestează  într-un  anume  fel  şi  pune  întrebări  despre  necesitatea  folosirii  Sfintelor 
Icoane  în  cult,  menţionând  următoarele: 

„Nu  trebuie  să  vorbim  noi  despre  răstignirea  lui  Hristos  pentru  noi,  de  învierea 
Lui,  care  ne  asigură  învierea  noastră,  de  bunătatea  şi  puterea  Lui  mai  presus  de 
natura  roabă  legilor,  arătată  în  minuni?  Dar  când  vorbim  de  ele  nu  ne  facem  în  mod 
involuntar  imaginile  lor?  De  ce  evităm  atunci  ca  să  facem  aceste  imagini  mai  vii  şi 
mai  folositoare,  mai  eficiente  în  forţa  lor  de  promovare  a  binelui,  în  noi  şi  de  unificare 
a  noastră  în  Hristos  şi  prin  credinţa  comună  în  El.  zugrăvind  în  mod  văzut  faţa  Lui, 
faptele  Lui  mântuitoare,  iubirea  Lui  de  oameni,  arătată  în  minunile  Lui,  ca  să  ne 
comunicăm  nu  numai  prin  cuvânt,  ci  şi  prin  vedere  credinţa  şi  iubirea  noastră  faţă  de 
Hristos  şi  îndemnurile  de  a-I  urma  pilda?  ”21 

B.  Teme  referitoare  în  mod  general  Ia  Sfintele  Taine. 

Cât  priveşte  tema  Sfintelor  Taine,  se  pot  menţiona  din  bibliografia  Părintelui 
Dumitru  Stăniloae  două  articole,  editate  în  acelaşi  an  (1956),  în  revista  Ortodoxia, 
care  au  titlurile:  1.  Fiinţa  Tainelor  în  cele  trei  confesiuni 12  şi  2.  Numărul  Tainelor, 


20  Idem,  „Icoanele  în  cultul  ortodox...",  p.  486-487. 

21  Idem,  „Idolul  ca  chip  al  naturii  divinizate...”,  p  27. 

22  Idem,  „Fiinţa  Tainelor  în  cele  trei  confesiuni”,  în  Ortodoxia ,  8/1  (1956),  p.  3-28. 

raporturile  dintre  ele  şi  problema  Tainelor  în  afara  Bisericii !3.  Din  nefericire,  nu  am 
avut  posibilitatea  să  le  cercetez  şi  mă  limitez,  în  consecinţă,  numai  la  această  simplă 
referire  a  lor.  însă,  am  avut  la  dispoziţia  mea  alte  scurte  studii  referitoare  la  Sfintele 
Taine,  pe  care  le  şi  voi  prezenta  pe  scurt,  după  cum  este:  3.  Creaţia  ca  dar  şi  Tainele 
Bisericii 24.  Prin  acest  studiu,  Părintele  Dumitru  Stăniloae  încearcă  să  demonstreze  că 
în  cadrul  învăţăturii  despre  dumnezeiasca  Revelaţie  „toate  cele  ce  există  sunt  daruri 
ale  lui  Dumnezeu  către  noi  şi  că  deci  întreaga  creaţie  este  o  sfântă  taină  în  sens  larg, 
adică  un  vehicul  al  iubirii  şi  puterii  lui  Dumnezeu  " 25  Această  poziţie  însă  duce  în 
mod  obligatoriu  la  întrebarea  „  în  ce  raport  se  află  atunci  creaţia,  ca  sacrament  gene¬ 
ral,  cu  Sfintele  Taine  propriu-zise  ale  Bisericii,  ca  mijloc  prin  care  ni  se  comunică 
harul  special  al  lui  Hristos?  ”2<l  întreaga  tratare  a  temei  este  un  răspuns  la  întrebarea 
pusă  mai  sus.  în  final,  la  această  mişcare  a  darului  lui  Dumnezeu  către  noi  fie  prin 
actul  creaţiei,  fie  prin  actul  re-creaţiei  (dumnezeiasca  întrupare),  fie  prin  Sfintele  Taine 
ale  Bisericii,  este  chemat  omul  să  se  ofere  pe  sine  însuşi  ca  dar  lui  Dumnezeu  şi 
aproapelui  său,  după  imitarea  lui  Dumnezeu  însuşi,  Care  ne  dăruieşte  atâtea,  dar  şi  se 
dăruieşte  şi  se  oferă  pe  Sine  însuşi. 

Pentru  exemplificare,  cităm  câteva  paragrafe  din  acest  interesant  articol: 

„Sfintele  Taine  ne-au  fost  date  în  viaţa  aceasta  ca  nişte  provizii  de  putere 
dumnezeiască  procurate  la  începuturile  marilor  slujiri  şi  etape  ale  vieţii  pământeşti, 
arătăndu-ni-se  că  şi  etapele  şi  slujirile  principale  ale  vieţii  pământeşti  sunt  nişte 
daruri  ale  lui  Dumnezeu  pentru  înaintarea  ei  pe  calea  spre  Dumnezeu  şi  deci  au 
nevoie  de  un  ajutor  mai  esenţial  al  lui  Dumnezeu.  Botezul,  dându-ni-se  la  începutul 
vieţii  pământeşti,  ne  arată  modul  superior  al  folosirii  ei;  prin  el  ni  se  dă  un  dar 
superior  celei  al  vieţii  create,  care  întăreşte  şi  înalţă  darul  vieţii  pământeşti,  sau  îi 
arată  toată  semnificaţia  şi  adâncimea,  pentru  a  o  folosi  în  toate  posibilităţile  ei  de 
dar  al  lui  Dumnezeu  pentru  semeni  şi  pentru  ajungerea  la  cunoaşterea  deplină  a  lui 
Dumnezeu  şi  la  bucuria  de  El  în  viaţa  veşnică.  Mirungerea,  Hirotonia,  Nunta,  ne 
procură  daruri  ce  ni  se  dau  la  începutul  slujirilor  principale  în  viaţă,  a  folosirii 
superioare  a  darurilor  şi  relaţiilor  ce  s-au  pus  de  Dumnezeu  în  firea  noastră,  în  diferitele 
etape  şi  situaţii  ale  vieţii  pământeşti,  pentru  a  ajunge  la  aceeaşi  deplină  bucurie 
transparentă  şi  la  eternă  comuniune  cu  Dumnezeu  în  viaţa  viitoare. 

Euharistia  se  deosebeşte  de  celelalte  Sfinte  Taine  prin  faptul  că  ea  ne  introduce 
pe  calea  unirii  plenare,  nemijlocite  cu  Hristos  încă  în  viaţa  pământească,  pentru  a  o 
avea  în  mod  văzut  în  viaţa  viitoare.  Pe  toate  drumurile  înaintării  spre  Dumnezeu  ne 


25  Idem,  „Numărul  Tainelor,  raporturile  dintre  ele  şi  problema  Tainelor  în  afara  Bisericii”,  8/2 
(1956),  p.  191-215. 

24  Idem,  „Creaţia  ca  dar  şi  Tainele  Bisericii”,  în  Ortodoxia,  28/1  (1976),  p.  10-29.  Acest  studiu 
l-am  tradus  în  timba  greacă,  împreună  cu  alte  două  articole  cu  un  conţinut  liturgic,  pe  care  ie-am  editat  în 
1984,  la  Tesalonic,  cu  titlul  simbolic:  Drumul  cu  Iisus  Hristos,  Mântuitorul  nostni. 

25  Pr.  Prof.  Dr.  Dumitru  Stăniloae,  „Creaţia  ca  dar  şi  Tainele  Bisericii...",  p.  10. 

26  Ibidem. 

susţin  harurile  Sfintelor  Taine  comunicate  nouă  prin  elementele  creaţiei,  ca  puteri  de 
slujire  aşezate  în  natura  noastră.  în  Euharistie  elementele  sunt  depăşite  sau  absorbite 
în  Hristos,  ca  să  ne  unim  direct  cu  El,  aşa  cum  uneori  şi  în  unirea  cu  semenii  noştri, 
deosebită  de  relaţia  cu  Hristos  sau  cu  ei  prin  diferite  lucruri  sau  slujiri. 

Toate  activităţile  şi  momentele  vieţii  noastre  fac  parte  din  drumurile  pe  care  ne 
introduc  harurile  Tainelor  şi  toate  se  hrănesc  din  ele.  De  aceea  ele  nu  au  nevoie  de 
alte  sfinte  taine.  Sunt  necesare  pentru  ele  numai  nişte  reaprinderi  ale  focului  harurilor 
primite  prin  Sfintele  Taine  (II  Ton.  I,  6).  Iar  aceste  reaprinderi  se  produc  pe  de  o 
parte  din  eforturi  proprii  de  slujire,  pe  de  alta  prin  numeroase  binecuvântări  şi  ierurgii 
cerute  şi  primite  de  la  preoţii  Bisericii,  ca  tot  atâtea  rugăciuni  ale  acestora  şi  împreună 
rugăciuni  sau  comunicări  cu  Dumnezeu  ale  celor  ce  le  cer.  In  familia  care  a  primit 
harul  căsătoriei  intră  adeseori  preotul  pentru  a  stropi  cu  apă  sfinţită  prin  rugăciuni 
casa  şi  pe  cei  ce  locuiesc  în  ea,  pentru  a  reaprinde  în  soţ  şi  soţie  şi  in  membrii  familiei 
harul  ce  li  s-a  dat  prin  harul  căsătoriei,  ca  şi  harul  ce-l  au  toţi  prin  Botez  şi  prin 
Mirungere.  Aceste  sfinţiri  şi  binecuvântări  pe  de  o  parte  scot  la  iveală  in  conştiinţă 
harul  înăbuşit  de  adormirea  sufletească  şi  de  păcatele  celor  ce  l-au  primit,  iar  pe  de 
altă  parte  alungă  din  natura  înconjurătoare,  ca  dar  al  lui  Dumnezeu  întemeiat  prin 
creaţie,  piedicile  ce  stau  în  calea  activării  ei  ca  dar  prin  harul  lui  Hristos  primit  prin 
adăugare.  Astfel  binecuvântările  şi  sfinţirile  pun  în  lumină  şi  caracterul  de  daruri 
dumnezeieşti  ale  tuturor  lucrurilor  pentru  a  le  folosi  şi  noi  ca  daruri  întoarse  lui 
Dumnezeu  şi  oferite  semenilor  noştri. 

Toată  viaţa  creştină  este  astfel  sacramentală  sau  stă  sub  semnul  şi  sub  puterea 
darurilor  naturale  şi  harice  date  de  Dumnezeu.  Biserica  lucrează  continuu  la  trezirea 
conştiinţei  creştine  despre  darurile  primite  şi  la  întrebuinţarea  lor  şi  a  vieţii  proprii  ca 
dar  în  favorul  altora. 

Iar  dacă  creştinii  fac  aceasta  în  relaţie  cu  toţi  oamenii,  ii  atrag  şi  pe  aceia  la 
conştiinţa  că  lumea  şi  viaţa  lor  este  un  dar  şi  îi  obligă  moral  să  răspundă  la  dărnicia 
creştinilor  cu  dărnicia  lor.  ”37 

4.  Drumul  cu  Hristos  Mântuitorul  prin  Tainele  şi  Sărbătorile  Bisericii 
Ortodoxe1*.  Aşa  cum  cunoaştem,  în  opera  Părintelui  Dumitru  Stăniloae  tema  unirii  cu 
Hristos  reprezintă  probabil  partea  centrală  a  învăţăturii  lui.  In  tot  ceea  ce  el  scrie, 
întotdeauna  există  această  linie  a  hristologiei  experimentate.  în  cazul  articolului  citat, 
avem  o  referinţă  specială  la  faptul  că  această  unire  cu  Hristos  se  realizează  prin  Sfintele 
Taine,  prin  Sărbători  şi  în  general  prin  cultul  Bisericii.  Pentru  a-şi  fundamenta  această 
învăţătură,  el  interpretează  teologic  Sfânta  Taină  a  Botezului  şi  cea  a  Dumnezeieştii 
Euharistii  şi  subliniază  îndeosebi  consecinţele  antropologice  ale  trăirii  în  Hristos  şi  ale 
familiarizării  cu  aceste  Taine.  De  asemenea,  el  se  referă  la  sărbătorile  anului  bisericesc 

27  Ibidem.  p.  28-29. 

28  Vezi  Pr.  Prof.  Dr.  Dumitru  Stăniloae.  „Drumul  cu  Hristos  Mântuitorul  prin  Tainele  şi  Sărbătorile 
Bisericii  Ortodoxe",  în  Ortodoxia.  28/2  (1976),  p.  402-416. 

şi  mai  ales  la  Săptămâna  Mare,  răstignirea  şi  învierea  Domnului.  Foloseşte  texte 
patristice  corespunzătoare  de  la  Sfinţii  Maxim  Mărturisitorul,  Teofan  al  Niceii,  Nicolae 
Cabasila  ş.a.,  iar  după  caz  comentează  imne  şi  cântări  bisericeşti  potrivite.  Am  considerat 
acest  articol  important,  motiv  pentru  care  l-am  tradus  în  întregime  în  limba  greacă, 
incluzându-1  în  cartea  noastră  Drumul  cu  Iisus  Hristos,  Mântuitorul  nostru1'*.  în  mod 
revelator,  cităm  câteva  fraze  finale  ale  articolului: 

„  Drumul  pe  care  Hristos  ne  duce  de  mână  cu  putere  prin  cultul  Bisericii  Ortodoxe, 
prin  etapele  unor  întâlniri,  tot  mai  intime  cu  Sine,  e  un  drum  care  ne  duce  spre  cerul 
deplinei  pnevmatizări,  adică  spre  lumina  sau  spre  suprema  transparenţă  şi  delicateţe 
în  comuniune,  care  e  însăşi  viaţa  de  veci  a  învierii ;  e  un  drum  spre  cele  din  urmă  şi 
veşnice,  în  orizontul  şi  lumina  anticipată  a  celor  din  urmă.  Prin  el  urcăm  de  la  viaţa 
pământească  la  viaţa  eternă  a  cerului,  dar  sărbătorile  sunt  deja  în  viaţa  pământească 
un  drum  luminat  de  lumina  cerească  a  acestei  vieţi.  Căci  calea  e  Hristos  însuşi  în  care 
se  află  şi  din  care  iradiază  lumina  cerului  întreg. 

Hristos  însuşi  e  calea  spre  adevăr  şi  ţinta  căii  sau  adevărul  întreg.  El  e  totdeauna 
cu  noi  şi  mereu  mai  sus  de  noi,  ca  Mirele  din  Cântarea  Cântărilor.  Ciclul  anual  al 
sărbătorilor  Bisericii  Ortodoxe  e  o  Cântare  a  Cântărilor  vieţii  creştine. 

Timpul  anului  bisericesc  şi  în  general  timpul  vieţii  creştine  nu  este  o  înaintare 
spre  ţinte  exclusiv  terestre  şi  spre  sfârşitul  definitiv  al  vieţii  individuale ,  ci  o  înaintare, 
în  cicluri  tot  mai  apropiate  de  Dumnezeu  (ca  în  suişul  îngerilor  în  forma  unei  coloane 
infinite  dar  tot  mai  adunate  în  jurul  lui  Dumnezeu),  sau  spre  eternitatea  comuniunii 
depline  cu  el  care  şi-a  luat  loc  în  timp  încă  de  aici,  de  la  Botez,  sau  de  la  Naşterea 
Domnului.  în  anul  bisericesc  înaintăm  din  slavă  în  slavă,  dar  în  fiecare  an  următor 
într-un  cerc  tot  mai  apropiat  de  Dumnezeu,  până  la  slava  eternă  care  aşteaptă  fiinţa 
noastră.  în  cursul  anului  sau  anilor  bisericeşti,  răsfrăngem  ca  într-o  oglindă,  însă  tot 
mai  real,  slava  Domnului,  de  la  Duhul  Domnului  (II  Cor.  III,  18),  Timpul  îşi  dobândeşte 
astfel  o  mare  valoare  şi  semnificaţie  în  Hristos. 

Toată  viaţa  noastră  creşte  din  seva  spirituală,  din  lumina  şi  din  iubirea  unei 
Persoane  dumnezeieşti,  devenită  om,  personalizându-se  şi  noi  tot  mai  mult,  dar  numai 
într-o  comuniune  tot  mai  intimă  cu  ea  şi  cu  semenii,  ca  mlădiţele  ce  cresc  dintr-un 
butuc  al  viţei  şi  se  unesc  tot  mai  mult  între  ele.  Totul  formează  o  tot  mai  strânsă 
unitate  universală,  cum  se  vede  reprezentată  în  viaţa  pictată  sau  sculptată  pe 
catapeteasma  bisericilor  ortodoxe.  ”30 

5.  Taina  Pocăinţei  şi  a  Mărturisirii, 

Pentru  Sfânta  Taină  a  Mărturisirii  sau  a  Spovedaniei  există  un  articol  mai  vechi: 
Mărturisirea,  mijloc  de  creştere  duhovnicească 3l,  pe  care  nu  l-am  avut  la  dispoziţie, 

”  Vezi  nota  24. 

30  Pr.  Prof.  Dr.  Dumitru  Stăniloae,  „Drumul  cu  Hristos  Mântuitorul...”,  p.  416. 

51  Vezi  Pr,  Prof.  Dr.  Dumitru  Stăniloae,  „Mărturisirea,  mijloc  de  creştere  duhovnicească”,  în 
Mitropolia  Olteniei,  7/4-5  (1965),  p.  168-176. 

însă  am  putut  folosi  un  alt  articol  legat  de  acelaşi  subiect,  scris  cu  20  de  ani  mai  târziu 
şi  al  cărui  titlu  este:  înnoirea  şi  sfinţirea  credincioşilor  în  Taina  Mărturisirii,  după 
învăţătura  Bisericii  Ortodoxe n.  Din  ultimul  articol  prezentăm  o  mică  parte  de  la 
sfârşitul  lui,  care  se  referă  la  rolul  preotului  chemat  să  imite  pe  Hristos  însuşi: 

„Deci  să  nu-i  bagatelizeze  păcatul,  dar  prin  iubirea  lui  suferitoare  să-i  arate  că 
totuşi  rămâne  o  fiinţă  de  o  extremă  valoare  pentru  Dumnezeu,  deşi  această  valoare  îi 
este  periclitată;  că  de  el  depinde  să  se  mântuiască,  dar  tot  de  el  şi  să  se  piardă. 

Dar  această  participare  nu  i-o  poate  da  preotului  decât  imitarea  lui  Hristos  şi 
unirea  cu  Hristos,  la  care  se  presupune  că  el  gândeşte  mai  mult  ca  alt  om;  nu  i-o 
poate  da  decât  conştiinţa  că  slujeşte  lui  Hristos,  fiind  chemat  să  fie  unealta  prin  care 
Hristos  însuşi  îşi  arată  compătimirea  Lui  de  pe  cruce  pentru  fiecare  om  la  care  îl 
trimite  pe  preot;  o  unealtă  care  vibrează  ea  însăşi  de  această  compătimire,  deşi  această 
vibrare  nu-i  poate  veni  decât  din  strânsa  alipire  la  Hristos.  In  felul  acesta  preotul 
face  prezent ,  străveziu  şi  lucrător  pe  Hristos,  nu  numai  prin  cuvânt,  ci  şi  prin 
sensibilitatea  sa  compătimitoare.  Prin  amândouă  îl  face  pe  Hristos  nu  numai  cunoscut 
teoretic,  ci  simţit  şi  eficient. 

Aceasta  înseamnă  a  se  comunica  prin  preot  celui  bolnav  de  păcate  harul  luiHristos, 
care-l  face  sănătos,  îl  înnoieşte  şi  îl  sfinţeşte.  A  dezlega  pe  penitent  de  păcate  înseamnă 
pentru  preot  a  lua  într-un  anumit  sens  păcatele  aceluia  asupra  sa,  suferind  pentru  ele  în 
faţa  Tatălui  ceresc  împreună  cu  Hristos,  şi  aşa  cum  a  suferit  şi  suferă  Hristos.  ”33 

6.  înainte  de  a  închide  referinţa  generală  la  Sfintele  Taine,  considerăm  necesar 
să  amintim  că  în  volumul  al  treilea  din  Dogmatica  sa,  Părintele  Dumitru  Stăniloae 
consacră  204  pagini  pentru  tratarea  celor  privitoare  la  Sfintele  Taine.  Merită  să  se 
evidenţieze  că  această  tratare  nu  are  cunoscutul  caracter  scolastic  al  manualelor 
similare,  care  sunt  pline  de  pasaje  scripturistice  şi  citate  din  marii  Părinţi  ai  Bisericii,  ci 
are  un  caracter  aparte.  Mai  degrabă  vine  să  completeze  un  manual  de  Liturgică, 
dezvoltând  teologia  Sfintelor  Taine  într-un  mod  personal.  Pentru  ca  acest  lucru  să 
devină  perceptibil  şi  să  nu  se  considere  cuvintele  noastre  abuzive  sau  o  apreciere 
neconcretă,  cităm  câteva  titluri  caracteristice:  Hristos,  săvărşitor  nevăzut  al  Tainelor34, 
Preotul,  săvărşitorul  văzut  al  Tainelor33,  Necesitatea  absolută  a  Botezului  pentru 
mântuire  şi  Botezul  copiilor 3â,  Semnificaţia  actului  văzut  al  Mirungerii 31 ,  Euharistia 
ca  Jertfă  şi  ca  Taină39,  Preotul  ca  săvărşitorul  Euharistiei 39,  Instituirea  Tainei 

33  Vezi  Pr.  Prof.  Dr.  Dumitru  Stăniloae,  „înnoirea  şi  sfinţirea  credincioşilor  în  Taina  Mărturisirii, 
după  învăţătura  Bisericii  Ortodoxe",  în  Ortodoxia,  38/3  (1986),  p.  10-18. 

33  Ibidem,  p.  18. 

34  Pr.  Prof.  Dr.  Dumitru  Stăniloae,  Teologia  Dogmatică  Ortodoxă,  voi.  III,  Bucureşti,  1978,  p.  1 8-27. 

35  Ibidem,  p.  27-33. 

36  Ibidem,  p.  60-64. 

37  Ibidem,  p.  73-80. 

38  Ibidem,  p.  104-1 15. 

35  Ibidem,  p.  115-121. 

Mărturisirii  şi  practicarea  ei  de  la  începutul  Bisericii 40,  Preoţia  şi  unitatea  Bisericii 41 , 
Aspecte  constitutive  ale  Tainei  Cununiei  şi  semnificaţia  lor  pentru  puterea  spirituală 
acordată  prin  ea42.  Sfântul  Maslu:  Definiţia  şi  scopul  principal  al  Tainei.  Scopurile 
secundare  ale  Tainei n. 

Tema  Sfintelor  Taine  este  reluată  de  către  Părintele  Dumitru  Stăniloae  şi  nouă  ani 
mai  târziu  după  editarea  Dogmaticii,  adică  în  1987,  în  lucrarea  Chipul  nemuritor  al 
lui  Dumnezeu  (Craiova,  1987).  La  sfârşitul  primei  părţi  a  acestei  opere,  există  un 
capitol  cu  titlul:  Tainele  Bisericii  ca  trepte  ale  transcenderii  noastre  spre  Dumnezeu  cel 
în  Treime,  prin  Hristos,  în  cursul  vieţii  noastre  pământeşti 44 . 

C.  Dumnezeiasca  Euharistie  -  comentarii  la  Dumnezeiasca  Liturghie 

Părintele  Dumitru  Stăniloae  a  fost  preocupat  întotdeauna  de  tema  Dumnezeieştii 
Euharistii,  cu  o  regularitate  şi  adâncire  asemănătoare  temei  despre  Persoana  lui  Hristos. 
Probabil,  insistenţa  lui  asupra  Dumnezeieştii  Euharistii  se  datorează  iarăşi  faptului  că  îl 
interesa  să  sublinieze  comuniunea  cu  Hristos  în  Dumnezeiasca  Euharistie.  Prin  urmare, 
observăm  că  în  bibliografia  lui  întâlnim  următoarele  articole-studii  despre  tema  Dumnezeieştii 
Euharistii:  Dumnezeiasca  Euharistie  în  cele  trei  confesiuni rtS,  Legătura  între  Euharistie 
şi  iubirea  creştină4*,  Teologia  Euharistiei 47 ,  Taina  Euharistiei,  izvor  de  viaţă  spirituală 
în  Ortodoxie ,8,  Liturghia  comunităţii  şi  jertfa  interioară  în  viziunea  filocalicSC'. 

Punctul  culminant  al  interesului  Părintelui  Dumitru  Stăniloae  pentru  Dumnezeiasca 
Euharistie  şi  Dumnezeiasca  Liturghie  în  general  se  cristalizează  în  ultima  lui  mare  lucrare 
Spiritualitate  şi  comuniune  în  Liturghia  ortodoxă 50.  Acestei  opere  i-au  precedat 
introducerea5'  şi  comentariile  pe  care  Părintele  Dumitru  Stăniloae  le-a  făcut  la  scrierea 

40  Ibidem,  p.  122-128. 

41  Ibidem,  p.  148-153. 

42  Ibidem,  p.  195-202, 

43  Ibidem,  p.  204-208. 

44  Vezi  Pr.  Prof.  Dr.  Dumitru  Stăniloae,  Chipul  nemuritor  al  lui  Dumnezeu,  Craiova,  1987,  p.  201-207. 

45  Vezi  Pr.  Prof.  Dr.  Dumitru  Stăniloae,  „Dumnezeiasca  Euharistie  în  cele  trei  confesiuni”,  în 
Ortodoxia,  5/1  (1953),  p.  46-115. 

46  Vezi  Pr.  Prof.  Dr.  Dumitru  Stăniloae,  „Legătura  între  Euharistie  şi  iubirea  creştină”,  în  Studii 
Teologice,  17/1-2  (1965),  p.  3-32. 

47  Vezi  Pr.  Prof.  Dr.  Dumitru  Stăniloae,  „Teologia  Euharistiei",  în  Ortodoxia,  21/3  (1969),  p.  343- 
364.  Semnificative  sunt  în  acest  articol  titlurile  paragrafelor:  1.  Prezenţa  reală  sacramentală  a  Domnului 
in  Euharistie;  2.  Caracterul  de  jertfă  al  ei;  3.  Euharistia,  Taină  a  comunităţii  bisericeşti;  4.  Unitatea  in 
credinţă,  condiţie  a  unităţii  bisericeşti  şi  a  împărtăşirii  euharistice  comune. 

48  Vezi  Pr.  Prof  Dr.  Dumitru  Stăniloae,  „Taina  Euharistiei,  izvor  de  viaţă  spirituală  în  Ortodoxie”, 
în  Ortodoxia,  31/3-4  (1979),  p.  499-510. 

44  Vezi  Pr.  Prof.  Dr,  Dumitru  Stăniloae,  „Liturghia  comunităţii  şi  jertfa  interioară  în  viziunea 
fîlocalică”,  în  Ortodoxia,  30/1-2  (1978),  p.  389-399  (Acest  articol  a  fost  tradus87  de  mine  în  limba 
greacă  şi  introdus  în  volumul  Drumul  cu  Iisus  Hristos,  Mântuitorul  nostru). 

50  Vezi  Pr.  Prof  Dr.  Dumitru  Stăniloae,  Spiritualitate  şi  comuniune  in  Liturghia  ortodoxă,  Craiova, 
1986,  440  p. 

51  Este  o  traducere  din  limba  franceză  şi  se  întinde  pe  76  de  pagini.  Se  referă  în  general  ia  opera  şi 
gândirea  Sfântului  Maxim,  având  ca  punct  central  lucrarea  Mistagogia. 

Mistagogia  a  Sfântului  Maxim  Mărturisitorul,  care  au  fost  editate  şi  în  limba  greacă,  în 
Colecţia  de  texte  patristice  nv  xpg  ntţyâQ  ( La  izvoare),  împreună  cu  traducerea  neogreacă 
a  lucrării  respective,  în  1973.  Acest  prim  comentariu  al  Dumnezeieştii  Liturghii  prin 
opera  Sfântului  Maxim  Mărturisitorul  ne  avertizează  despre  ceea  ce  va  urma. 

Lucrarea  Spiritualitate  şi  comuniune  în  Liturghia  ortodoxă  este  un  comentariu 
original  la  Dumnezeiasca  Liturghie  sau,  mai  bine  spus,  un  comentariu  de  tipul  Dumitru 
Stăniloae.  în  introducerea  lui,  Părintele  Dumitru  Stăniloae  doreşte  să  lege  această 
operă  de  o  altă  lucrare  precedentă  Spiritualitatea  ortodoxă52.  Acest  fapt  arată  linia 
hermeneutică  pe  care  o  urmează.  Cu  alte  cuvinte,  el  nu  consideră  Dumnezeiasca 
Liturghie  numai  ca  pe  o  jertfă  izbăvitoare  şi  vizibilă  a  lui  Hristos,  nici  numai  ca  o 
comuniune  a  noastră  cu  Hristos,  ci  şi  ca  posibilitatea  prin  excelenţă  a  înaltei  desăvârşiri 
spirituale,  pe  calea  comuniunii  noastre  cu  Dumnezeu  şi  a  intrării  noastre  în  împărăţia 
Lui.  Spre  exemplificare,  cităm  un  fragment  din  introducere: 

„Astfel.  Sfânta  Liturghie  poate  fi  socotită  şi  ca  un  mijloc  de  transcendere  a 
oamenilor  de  la  viaţa  închisă  în  egoism  şi  în  lume  la  viaţa  de  comunicare  în  Dumnezeu, 
ca  împărăţie  a  Lui.  Rugăciunile  indică  o  astfel  de  transcendere  sau  o  ieşire  a  omului 
închis  în  egoism,  spre  Dumnezeul  cel  în  Treime,  sau  al  iubirii,  chiar  când  se  cer  în 
rugăciuni  bunuri  necesare  vieţii  pământeşti,  drept  condiţii  de  pregătire  pentru  împărăţia 
lui  Dumnezeu.  Căci  conştiinţa  că  ele  ne  sunt  date  de  la  Dumnezeu,  spre  a  întări 
comunitatea  noastră  în  El,  e  ea  însăşi  o  transcendere  sau  o  ridicare  din  egoismul 
închis  in  lume  la  Dumnezeul  Treimii,  ambianţa  şi  izvorul  comuniunii.  Deci  aceasta  o 
deprindem  în  cursul  Sfintei  Liturghii;  transcenderea  sau  ridicarea  noastră  peste 
interesele  egoiste  şi  trupeşti  ce  ne  leagă  de  lume  şi  unirea  noastră  în  duh  de  jertfa  cu 
Hristos  şi,  prin  El.  cu  Tatăl  în  Sfântul  Duh.  Iar  adunându-ne  toţi  în  ambianţa  de 
comuniune  a  Sfintei  Treimi ,  întărim  comuniunea  între  noi.  De  aceea  cerem  acestea  în 
comun  pentru  toţi. 

Iar  comuniunea  realizată  între  credincioşi  în  ambianţa  Sfintei  Treimi  este  una  cu 
împărăţia  Sfintei  Treimi  în  care  nu  sunt  supuşi  şi  stăpâni,  ci  toţi  sunt  fraţi  între  ei, 
pentru  că  sunt  fii  ai  Tatălui  ceresc  şi  fraţi  ai  Fiului  Lui  făcut  om  pentru  veci  şi  unit  cu 
ei  fiind  Cel  jertfit  pentru  ei. 

Biserica  e  corabia  în  care  înaintează  credincioşii  spre  această  stare  de  fii  ai 
Tatălui  ceresc  şi  de  fraţi  ai  Fiului  făcut  om  şi  jertfit  pentru  ei.  Ea  e  împărăţia  anticipată 
a  Sfintei  Treimi.  Iar  locul  în  care  se  întăreşte  cel  mai  mult  această  împărăţie  pregustată 
a  Sfintei  Treimi  este  Sfânta  Liturghie.  Ea  e  fântâna  care  adapă  în  mod  principal 
viaţa  de  comuniune  a  credincioşilor  cu  Sfânta  Treime  şi  cea  dintre  ei.  în  Sfânta 

5i  Materialul  acestei  cărţi  constituie  cursurile  universitare  de  Teologie  Mistică,  predate  în  anul 
universitar  1946-1947.  în  1981,  lucrarea  a  fost  editată  cu  titlul  acoperit  de  Morală,  fiind  volumul  al  III- 
lea  al  acestei  serii.  în  anul  1992,  a  fost  reeditată  cu  titlul:  Spiritualitatea  ortodoxă,  având  ca  subtitlu 
Teologia  mistică  şi  ascetică.  Această  ediţia  a  fost  tipărită  în  Grecia,  ca  dar  al  Bisericii  din  Grecia  făcut 
Bisericii  Ortodoxe  din  România.  în  1993,  aceeaşi  lucrare  a  fost  reeditată  de  Editura  Deisis.  în  două 
volume,  cu  titlul:  Ascetica  şi  mistica  ortodoxă. 

Liturghie  e  coborâtă  cel  mai  mult  la  credincioşi  Sfânta  Treime  şi  ei  trăiesc  ca  o 
arvună  întâlnirea  cu  Ea  şi  bucuria  acestei  întâlniri  în  laudele  entuziaste  ce  /  le  aduc. 
Toate  ecfonisele  preotului  sunt  o  laudă  a  Sfintei  Treimi.  Cel  mai  deplin  se  unesc 
credincioşii  cu  Sfânta  Treime  prin  unirea  cu  Fiul  Tatălui  Cel  făcut  om,  jertfit  şi  înviat 
pentru  ei  în  Duhul  Sfânt.  ’’53 

Aici  ne  oprim  cu  prezentarea  preocupărilor  liturgice  ale  Părintelui  Dumitru 
Stăniloae,  pentru  că  este  imposibil  să  rezumăm  în  două-trei  pagini,  oricât  am  încerca, 
analiza  celor  1 85  de  pagini  cât  cuprinde  aportul  nostru  la  opera  Părintelui  Dumitru 
Stăniloae  în  menţionata  noastră  monografie54.  De  altfel,  lucrarea  noastră  circulă  şi  se 
oferă  spre  analiză  şi  adâncire  celor  ce  au  posibilitate  şi  dorinţa  să  o  facă. 

D.  Caracteristici  generale  ale  operei  Părintelui  Dumitru  Stăniloae  cu 
caracter  liturgic. 

Dintru  început  trebuie  să  se  sublinieze  faptul  că  pe  Părintele  Stăniloae  l-a  interesat 
interpretarea  şi  teologia  cultului  şi  nu  istoria  şi  evoluţia  lui.  De  aceea,  în  opera  lui  de 
referinţă  lipseşte  uneori  sistematizarea  în  prezentarea  temelor  studiate,  dar  şi  analiza 
lor  foarte  amănunţită.  Scriitorul  nostru  se  arată  ca  având  în  vedere  câteva  studii  liturgice 
de  bază,  îndeosebi  din  patria  lui55,  nesimţind  însă  nevoia  să  citeze  într-un  mod  sistematic. 
De  altfel,  el  însuşi  are  conştiinţa  că  oferă  ceva  nou,  adică  gândirea  lui  profundă  asupra 
unor  teme  de  bază  ale  credinţei  care  sunt  reflectate  în  cultul  ortodox. 

Acolo  unde  Părintele  Dumitru  Stăniloae  ne  entuziasmează  însă  propriu-zis  este 
modul  de  trăire  cu  care  abordează  şi  prezintă  temele  asumate.  La  oricare  lucru  se 
referă,  el  depune  un  efort  ca  să-l  prezinte  într-un  mod  trăitor.  Nicăieri  în  opera 
Părintelui  Dumitru  Stăniloae  nu  se  va  întâlni  scolastică,  adică  referire  lipsită  de  sevă 
la  temele  de  credinţă  şi  de  cult.  Tot  ceea  ce  scrie  şi  susţine  o  face  cu  propuneri  de 
viaţă  mai  ales  pentru  omul  contemporan,  care  trăieşte  într-o  lume  din  ce  în  ce  mai 
transformată.  De  aceea,  fără  de  greşeală  ar  putea  să  se  afirme  că  tonul  şi  conţinutul 
scrisului  Părintelui  Dumitru  Stăniloae,  chiar  şi  cel  deja  teologico-teoretic,  în  cele  din 
urmă  zideşte  duhovniceşte  pe  omul  contemporan.  Departe  de  a  face  scriitorul  nostru 
cuvântări  cu  un  conţinut  moral,  el  prezintă  prin  scrisul  lui  un  mod  existenţial  de 
trăire,  adică  spiritualitatea  ortodoxă.  Este  caracteristic  faptul  că  în  titlul  comentariului 
său  la  Dumnezeiasca  Liturghie  există  şi  termenii  spiritualitate  şi  comuniune.  Cu 
siguranţă,  nu  ar  fi  fost  posibil  pentru  Părintele  Dumitru  Stăniloae  să  se  refere  la 
teme  de  cult  fără  o  perspectivă  de  trăire  spirituală  intensă,  de  vreme  ce  şi  în  temele 
curat  dogmatice  ţinteşte  abordarea  acestei  trăiri.  în  prologul  Dogmaticii  sale  în  trei 
volume,  el  însuşi  mărturiseşte:  „Ne-am  străduit  în  această  sinteză,  ca  şi  în  acele 
studii,  să  descoperim  semnificaţia  duhovnicească  a  învăţăturilor  dogmatice,  să 

53  Pr.  Prof.  Dr.  Dumitru  Stăniloae,  Spiritualitate  şi  comuniune...,  p.  6. 

54  Vezi  nota  1. 

55  Pentru  specialişti  este  evident  faptul  că  în  multe  puncte  sunt  de  la  sine  înţelese  studiile  speciale 
despre  Dumnezeiasca  Liturghie  a  liturgiştilor  români  Petre  Vintilescu  şi  Ene  Branişte. 

evidenţiem  adevărul  lor  în  corespondenţa  lui  cu  trebuinţele  adânci  ale  sufletului, 
care-şi  caută  mântuirea  şi  înaintează  pe  drumul  ei  în  comuniunea  cât  mai  pozitivă 
cu  semenii,  prin  care  ajunge  la  o  anumită  experienţă  a  lui  Dumnezeu,  ca  comuniune 
supremă  şi  ca  izvor  al  puterii  de  comuniune.  ”56  Prin  urmare,  temele  de  cult  pentru 
Părintele  Dumitru  Stăniloae  reprezintă  o  ocazie  de  prim  rang  ca  să  exprime  învăţătura 
dogmatică,  formulată  în  diferite  manifestări  şi  exprimări  de  cult,  ca  o  propunere  de 
viaţă  şi  trăire  creştină,  câtă  vreme,  aşa  cum  este  cunoscut,  cultul  reprezintă  chemare 
perpetuă  la  trăiri  dumnezeieşti  şi  experienţe  duhovniceşti  ale  lui  Dumnezeu  şi  ale 
lucrărilor  Lui  dumnezeieşti. 

O  primă  constatare  care  se  poate  face  este  că  în  mod  frecvent  Părintele  Dumitru 
Stăniloae  se  referă  în  operele  lui  liturgice,  separat  sau  în  totalitate,  la  Persoanele 
Treimice.  El  vorbeşte  despre  însuşirile  caracteristice  ale  fiecărei  Persoane,  de  legăturile 
intertreimice  şi  mai  ales  de  posibilitatea  comuniunii  omului  cu  Dumnezeul  cel  în  Treime. 
De  multe  ori  foloseşte  imagini  luate  din  viaţa  omului,  pentru  a  ne  ajuta  în  înţelegerea 
adevărurilor  care  se  referă  la  legătura  Dumnezeului  Treimic  cu  omul  sau  la  prezenţa 
Dumnezeului  Treimic  în  viaţa  Bisericii  şi,  în  consecinţă,  în  viaţa  fiecăruia  dintre  noi. 
Folosirea  acestor  imagini  provoacă  la  început  nedumerire,  dar  în  cele  din  urmă 
odihneşte,  pentru  că  arată  că  Dumnezeu  este  lângă  noi,  aşa  cum  este  tatăl  şi  mama 
noastră,  ca  o  persoană  familiară  care  intră  în  viaţa  noastră  zilnică.  Acest  mod  de 
abordare  a  lui  Dumnezeu  este  necesar  în  special  anumitor  oameni  contemporani  care 
din  diferite  motive  nu  au  gust  pentru  Dumnezeu.  Părintele  Dumitru  Stăniloae  vorbeşte 
acestor  oameni  direct  în  inima  lor,  de  vreme  ce  prezintă  iubirea  lui  Dumnezeu  pentru 
om  ca  o  cale  foarte  importantă  de  comuniune  a  Lui  cu  omul  şi  invers. 

Acolo  unde  Părintele  Dumitru  Stăniloae  îşi  concentrează  atenţia  este  Persoana 
Domnului  nostru  Iisus  Hristos.  Nu  numai  în  interpretarea  Dumnezeieştii  Liturghii, 
după  cum  e  firesc,  dar  şi  în  celelalte  lucrări  există  o  intensă  referinţă  hristologică.  Mai 
mult,  aproape  în  flecare  lucrare  avem  şi  un  capitol  cu  un  important  element  hristologic. 
Părintele  Dumitru  Stăniloae  se  referă  la  Persoana  lui  Hristos,  pentru  că  pe  Ea  se  sprijină 
învăţătura  dumnezeieştii  izbăviri  şi  mântuiri.  Conform  analizei  dogmatistului  nostru, 
omul  nu  vine  pur  şi  simplu  într-o  comunicare  sau,  mai  bine  spus,  comuniune  cu 
Hristos,  ci  este  angajat  de  Et  şi  sunt  încrustate  în  el  toate  stările  spirituale  pe  care  le-a 
trăit  Hristos,  ca  punct  central  fiind  Răstignirea  şi  învierea  Lui. 

Preocuparea  Părintelui  Dumitru  Stăniloae  cu  teme  liturgice  i-a  dat  posibilitatea 
să  adâncească  şi  mai  mult  înţelegerea  Persoanei  lui  Hristos,  prin  intermediul  desluşitelor 
căi  ale  cultului.  într-adevăr,  în  cultul  Bisericii  noastre  Hristos  nu  este  numai  primitorul 
doxologiei  noastre  şi  dătătorul  generos  al  iluminării  şi  sfinţirii  noastre,  ci  este  în  cele 
din  urmă  şi  slujitorul  mântuirii  noastre.  Acest  lucru  se  vede  clar  în  Dumnezeiasca 
Liturghie,  unde  Hristos  El  singur  întregeşte  ciclul  ofrandei  jertfei  noastre,  de 
vreme  ce  El  însuşi  este  cel  care  aduce,  cel  care  se  aduce  şi  cel  care  primeşte. 

56  Pr.  Prof.  Dr.  Dumitru  Stăniloae,  Teologia  dogmatică  ortodoxă,  voi.  I,  Bucureşti,  1978,  p.  5, 


88 


Referinţe  liturgice  în  opera  Părintelui  Dumitru  Stăniloae 


Sfântul  Duh  vine  cu  buna  învoire  a  Tatălui  să  conlucreze  la  desăvârşirea  mântuirii 
în  Hristos.  De  aceea,  nu  numai  că  se  prezintă  opera  Sfântului  Duh  în  desfăşurarea 
cultului  ortodox,  dar  se  subliniază  adesea  că  El  este  veriga  noastră  de  legătură  cu  Fiul 
şi  prin  Fiul  cu  Tatăl,  după  cum  şi  puterea  care  ţine  pe  membrii  Bisericii  uniţi,  ca 
împreună  să  constituie  trupul  mistic  al  Bisericii. 

Biserica,  ca  o  construcţie  arhitectonică,  dar  mai  ales  ca  o  comunitate  şi  realitate 
spirituală  în  Hristos,  reprezintă  o  referinţă  permanentă  a  Părintelui  Dumitru  Stăniloae. 
Probabil  că  după  hristologie,  tema  cea  mai  îndrăgită  a  lui  este  eclesiologia  ortodoxă. 

în  legătură  cu  cele  de  mai  sus,  avem  tratări  speciale  sau  părţi  intercalate  în  alte 
lucrări  referitoare  la  Sfintele  Taine.  De  multe  ori  se  prezintă  caracterul  triadologic  al 
Sfintelor  Taine,  baza  lor  hristologică  şi  sluj  irea  lor  în  Biserică  prin  lucrarea  Prea  Sfântului 
Duh,  Care  toate  le  slujeşte. 

Sfintele  Taine  nu  sunt  prezentate  ca  nişte  teme  speciale  de  studiu  teologic,  sepa¬ 
rate  de  viaţa  în  Hristos  şi  demersul  spiritual  al  creştinului  în  general.  Din  contră, 
spiritualitatea  ortodoxă  se  bazează  pe  lucrarea  Sfintelor  Taine  şi  se  exprimă,  în  modul 
cel  mai  sigur,  ca  trăire  liturgică.  Cadrul  ascetic  acceptat  pe  care  se  articulează  întregul 
demers  spiritual  al  omului  până  la  desăvârşirea  lui  cea  mai  înaltă,  care  sunt  stadiile 
duhovniceşti  de  curăţire,  iluminare  şi  îndumnezeire,  pare  să  se  întipărească  şi  să  fie 
trăit  pentru  Părintele  Dumitru  Stăniloae  în  întregul  cult  al  Bisericii.  Uneori  ne  vorbeşte 
despre  primul  stadiu,  alteori  despre  cel  de  al  doilea,  alteori  despre  cel  de  al  treilea  şi 
uneori  chiar  şi  despre  cele  trei  împreună,  fără  să  le  determine  cu  precizie.  în  esenţă,  el 
analizează  permanent  procesul  consolidării  acestor  stadii  duhovniceşti. 

O  insistenţă  specială  se  observă  în  analizarea  persoanei  umane.  De  multe  ori, 
pentru  a  se  referi  la  persoana  umană,  el  începe  prin  prezentarea  lui  Dumnezeu  ca 
Persoane  Treimice,  prin  analiza  Persoanei  unice  a  lui  Hristos,  pentru  a  ajunge  la  unicitatea 
persoanei  umane,  lucru  care  face  puternică  comuniunea  lui  cu  Dumnezeul  Personal 
cel  viu.  Perseverenţa  Părintelui  Dumitru  Stăniloae  în  analizarea  persoanei  umane  se 
datorează  poate  şi  faptului  că  are  ca  ţintă  să  demonstreze  cu  precădere  că  în  Biserică, 
în  comunitatea  care  exprimă  cultul  său  către  Dumnezeu,  avem  persoane  umane 
responsabile  şi  libere  care  cultivă  conştient  comuniunea  lor  personală  cu  Dumnezeu  şi 
între  ei.  Cu  alte  cuvinte,  în  Biserică  nu  există  masa,  adică  adunarea  de  oameni  anonimi 
şi  de  necunoscuţi  între  ei.  Din  contră,  în  Biserică  toţi  au  nume  în  faţa  lui  Dumnezeu  şi 
sunt  cunoscuţi  şi  casnici  între  ei,  ca  fraţi  în  Hristos. 

Acest  ultim  aspect  reprezintă  şi  cel  mai  bun  răspuns  la  problematizările  exprimate 
de-a  lungul  timpului  pentru  înnoirea  şi  redresarea  societăţii.  Numai  dacă  societatea 
noastră  va  deveni  o  comuniune  de  persoane  în  Hristos  şi  numai  dacă  membrii  societăţii 
se  vor  implanta  în  mod  conştient  în  trunchiul  Bisericii,  se  vor  înfrunta  cunoscutele 
fenomene  de  izolare,  de  singurătate,  dar  şi  de  agresivitate  între  membrii  societăţii 
noastre.  Cultul  Bisericii  ne  propune  să  ne  predăm  lui  Hristos  pe  noi  înşine,  pe  ceilalţi  şi 
întreaga  noastră  viaţă.  Dacă  vom  realiza  acest  lucru,  atunci  vom  redresa  duhovniceşte 
nu  numai  eul  nostru,  dar  şi  societatea  noastră. 

Epilog 

Aşadar,  Părintele  Dumitru  Stăniloae,  atât  prin  preocuparea  Iui  pentru  temele 
liturgice,  aşa  cum  o  face  şi  prin  temele  curat  dogmatice,  prezintă  o  apologetică  originală 
pentru  omul  contemporan.  Prin  cele  ce  scrie,  el  îi  spune  cel  puţin  că  există  încă 
speranţa,  că  are  în  faţa  lui  posibilitatea  abordării  trăirii  spirituale  a  adevărurilor  de 
credinţă  şi  nu  are  decât  să  guste  şi  să  vadă  cât  de  bun  este  Domnul.  Acest  lucru  îl 
reuşeşte  Părintele  Dumitru  Stăniloae,  deoarece  el  vorbeşte  de  nenumărate  ori  de  iubirea 
divină,  de  milostivirea  nemăsurată  a  lui  Dumnezeu  şi  de  faptele  şi  lucrările  Lui,  ca  să 
ne  atragă  către  El. 

în  cadrul  cultului  omul  gustă  cele  viitoare,  adică  viaţa  aşteptată  a  împărăţiei  lui 
Dumnezeu.  Şi  aceasta  pentru  că  însuşi  cultul  este  o  inserare  a  celor  viitoare  în  prezentul 
secol.  Creştinul  încă  de  pe  acum,  în  cadrul  cultului  divin,  poate  să  trăiască  faptul  că 
este  membru  al  împărăţiei  cereşti.  De  aceea,  în  timpul  dumnezeieştii  împărtăşiri  el  se 
roagă  ca  să-l  primească  Dumnezeu  în  împărăţia  Lui,  aşa  cum  l-a  primit  şi  pe  tâlharul 
recunoscător.  Poate  că  pentru  acest  motiv  Părintele  Dumitru  Stăniloae  insistă  de  multe 
ori  asupra  analizei  materiei  şi  a  esenţei  elementelor  euharistice,  în  legătura  lor  cu 
Persoana  lui  Hristos  şi  cu  credinciosul  care  se  împărtăşeşte,  astfel  încât  să  se  întărească 
conştiinţa  că  prin  Dumnezeiasca  împărtăşanie  avem  o  comuniune  reală  cu  Hristos  şi 
prin  El  aducerea  noastră  în  faţa  Tatălui,  dar  şi  dobândirea  harismelor  Sfântului  Duh, 
de  vreme  ce  Trupul  şi  Sângele  Domnului  în  Dumnezeiasca  Euharistie  iluminează  şi 
sfinţeşte  întreaga  noastră  viaţă  şi  existenţă. 

Pr.  Prof,  Dr.  KONSTANTINOS  KARAISARIDIS 
Facultatea  de  Teologie  Ortodoxă,  Universitatea  „Aristotel”,  Tesalonic 

Liturgical  References  in  Father  Dumitru  Stăniloae’s  Work.  Given  ourneed 
to  understand  worship  from  a  theological  point  of  view,  the  author  of  this  article 
presents  the  theological  and  spiritual  meanings  of  worship  found  in  Father  Dumitru 
Stăniloae  s  theological  thinking.  The  author  emphasises  the  relation  between  Fr. 
Stăniloae  ’s  liturgical  preoccupations  and  certain  dogmatic  aspects,  namely  the  fact 
that  the  study  of  liturgical  topics  enabled  him  to  understand  certain  Triadological 
and  Christological  aspects  in  the  teachings  of  the  Church.  The  author  ’s  conclusion  is 
that,  irrespective  of  the  liturgical  area  analvsed,  Father  Stăniloae  ’s  approach  was 
always  a  complex  one.  one  that  integrated  both  liturgical  and  dogmatic  aspects. 
Considering  the  spiritual  needs  of  Christian  believers,  Father  Stăniloae  vva.v  always 
concerned  with  the  interpretation  and  theology  of  worship  and  not  so  much  with  its 
history  and  evolution. 

POLEMICA  DINTRE  EPISCOPII  HACMAN  ŞI  ŞAGUNA 
CU  PRIVIRE  LA  ORGANIZAREA  CANONICĂ 
A  BISERICII  ORTODOXE  DIN  IMPERIUL  AUSTRIAC 


Este  cunoscută  în  istoriografie  disputa  dintre  cei  doi  episcopi  români  din  Biserica 
Ortodoxă  din  Imperiul  austriac,  Eugen  Hacman,  din  Cernăuţi  (Ducatul  Bucovinei),  şi 
Andrei  baron  de  Şaguna,  din  Sibiu  (Principatul  Transilvaniei),  Punctul  culminant  al 
acestei  dispute  a  avut  loc  în  anul  1861,  când  au  fost  publicate  două  lucrări  polemice: 

1 .  Dorinţele  dreptcredinciosului  cler  din  Bucovina  în  privinţa  organizării  canonice 
a  diecezei  şi  a  ierarhicei  sale  referinţe  în  organismul  Bisericii  ortodoxe  din  staturile 
Austriei  (o  broşură  de  64  p.,  tipărită  la  Cernăuţi  cu  litere  chirilice); 

2.  Anthorismos,  sau  Desluşire  comparativă  asupra  broşurii  «Dorinţele  dreptcre¬ 
dinciosului  cler  din  Bucovina»  (o  broşură  de  126  p.,  la  care  se  adaugă,  la  p.  127-132, 
un  Anunţ  despre  emiterea  de  sub  tipariu  a  Anthorismosului,  datat  12  septembrie  1861). 

1.  Şaguna  şi  Hacman  la  consultările  episcopilor  ortodocşi,  din  Viena, 
1850-1851 

Disputa  dintre  cei  doi  episcopi  români  a  început  încă  din  anul  1 850,  din  timpul 
consultărilor  episcopilor  ortodocşi  din  monarhia  austriacă,  care  au  avut  loc  la  Viena, 
la  convocarea  Curţii,  între  1 5  octombrie  1 850-2  iulie  1 85 1 1 .  Primul  obiect  al  disputei 
l-a  constituit  modul  de  organizare  a  Bisericii  Ortodoxe  (anume  constituţia 
consistorială),  în  special  relaţia  Bisericii  Ortodoxe  cu  autorităţile  de  stat.  De  fapt, 
motivul  pentru  care  au  fost  convocaţi  episcopii  ortodocşi  pentru  „consultări”  a  fost 
tocmai  elaborarea  unei  constituţii  consistoriale  a  Bisericii  Ortodoxe  din  Imperiul 
austriac.  La  această  consultare  au  fost  convocaţi  toţi  episcopii  ortodocşi  din  Imperiu 
(deci  şi  cei  trei  „episcopi  sufragani  extraordinari”,  din  Transilvania,  Bucovina2  şi 

1  Andrei  Şaguna,  Tagebuch  iiberdie  bischoflichen  Berathungen  in  Wien,  în  Ilarion  Puşcariu,  Documente 
pentru  limbă  şi  istorie,  voi,  I,  Sibiu,  1 889,  p.  269-3 1 2.  Rezumatul  în  limba  română  al  acestor  consultări  la 
Mihai  Săsăujan,  „Note  de  jurnal  ale  episcopului  Andrei  Şaguna  -  Viena  (15  octombrie  1850-2  iulie  1 851)”, 
în  In  Memoriam:  Mitropolitul  Andrei  Şaguna.  1873-2003,  Cluj-Napoca,  2003,  p.  97-1 12. 

1  Episcopiile  din  Transilvania  şi  Bucovina  au  fost  subordonate  Mitropoliei  de  Carloviţîn  probleme 
spirituale  dogmatice  în  anul  1783,  iar  în  probleme  administrative  în  1786.  Rezoluţiile  imperiale  prin  care 
s-a  decis  această  subordonare  (care  excludea  însă  extinderea  privilegiilor  ilirice  şi  asupra  Transilvaniei  şi 

Dalmaţia’,  care  participau  Ia  sinoadele  episcopale  de  la  Carloviţ  doar  în  cazul  discutării 
unor  probleme  in  dogmaticis  et  pure  spiritualibusy .  La  consultările  din  1 850-185 1 
au  redactat  elaborate  episcopii  Bucovinei,  Dalmaţiei  şi  Karlstadtufui.  Şaguna  şi-a 
înaintat  punctul  de  vedere  către  Guvern  la  1 6  noiembrie  1 850.  în  acesta  a  considerat 
ca  necanonic  sistemul  consistorial,  aşa  cum  era  el  organizat  în  monarhia  austriacă, 
principalul  motiv  fiind  implicarea  factorului  politic  în  lucrările  Consistoriilor.  Din 
această  cauză,  Şaguna  s-a  opus  chiar  şi  principiului  alegerii  noilor  asesori  consistoriali 
de  către  preoţime,  susţinând  numirea  lor  de  către  vechii  membri  ai  Consistoriului,  la 
propunerea  episcopului5.  în  timpul  discuţiilor  pe  tema  organizării  consistoriilor, 
episcopul  Hacman  i-a  adresat  lui  Şaguna  invective  (şedinţa  din  24  decembrie  1850), 
iar  la  5  noiembrie  1850  a  smuls  din  mâna  episcopului  de  Karlstadt  hârtia  conţinând 
propunerile  lui  Şaguna  şi  pe  care  episcopul  de  Karlstadt  se  pregătea  să  le  citească  cu 
voce  tare6. 

Disputa  în  problema  înfiinţării  unei  singure  sau  a  două  mitropolii  româneşti  a 
apărut  mai  târziu,  abia  în  primăvara  anului  1 85 1 .  Cu  doi  ani  înainte,  la  6/ 1 5  iulie  1 849, 
răspunzându-i  patriarhului  Raiacici  la  o  întrebare  cu  privire  la  mitropolia  românească, 
Hacman  a  susţinut  ideea  înfiinţării  unei  Mitropolii  autonome  a  românilor  din  monarhie, 
precum  şi  alegerea  mitropolitului  şi  episcopilor  români  în  adunări  (Sinoade)  compuse 
din  clerici  şi  laici,  în  număr  egal7.  Apoi,  în  cursul  consultărilor  episcopilor  ortodocşi 
de  la  Viena,  din  1850- 1851,  în  şedinţa  din  23  martie  1851,  Hacman  i-a  luat  apărarea  lui 
Şaguna,  întrebându-1  pe  Raiacici  asupra  motivelor  pentru  care  Şaguna  nu  a  fost  invitat 
la  acea  şedinţă;  în  acelaşi  timp  a  susţinut  petiţia  românilor  cu  privire  la  înfiinţarea 
mitropoliei  româneşti,  punând  chiar  sub  semnul  întrebării  caracterul  canonic  al  titlului 
de  patriarh  deţinut  de  mitropolitul  de  la  Carloviţ8. 

în  timp  ce  aveau  loc  consultările  de  la  Viena,  la  Cernăuţi  s-a  desfăşurat  un  Sinod 
bisericesc,  în  ziua  de  26  aprilie.  Au  participat  numai  clerici  (toţi  protopopii,  egumenii 
mănăstirilor,  asesori  consistoriali  şi  profesori  de  teologie).  în  faţa  cererilor  acestora 

Bucovinei),  la  Nicolae  Popea,  Vechia  mitropolie  ortodoxă  română  a  Transilvaniei.  Suprimarea  şi 
restaurarea  ei.  Sibiu,  1870,  p.  192-193. 

1  Episcopia  de  Dalmaţia  a  fost  înfiinţată  în  anul  1808  de  Napoleon.  în  1823  şi  1829  ea  a  fost 
subordonată  în  probleme  spirituale  Mitropoliei  de  la  Carloviţ.  Reşedinţa  episcopală  a  fost  la  Sebenico,  iar 
din  1842  la  Zara.  în  anul  1870  a  fost  înfiinţată,  pe  teritoriul  aşa-numitei  Albanii  veneţiene  şi  Ragusei  o 
a  doua  episcopie,  cu  sediul  la  Cattaro.  Ambele  episcopii  de  pe  ţărmul  Adriaticii  au  fost  supuse  în  1  873 
Mitropoliei  Bucovinei  şi  Dalmaţiei  (Alois  Hudal,  Die  serbisch-arthodoxe  Nationalkirche,  Grazşi  Leipzig, 
1922,  p.  53-54). 

4  Emilian  Rădici.  Die  Verfassung  der  orthodox  katholischen  Kirche  bei  den  Serbcn  in  Osterreich- 
Ungarn,  Vârşeţ,  1 877,  p.  131;  Idem,  Die  Verfassung  derorthodox-serbischen  und  orthodox-rumănischen 
Particular-Kirchen  in  Osterreich- Ungar n ,  Serbien  und  Rumănien,  voi.  1,  Praga,  1880,  p.  36-37, 

5  Şedinţa  din  9  mai  1850,  la  llarion  Puşcariu,  Documente...,  I,  p.  272-273. 

*  lbidem,  p.  282,  respectiv  272. 

7  Textul,  în  limba  germană,  al  răspunsului  episcopului  Hatman,  din  6/15  iulie  1849,  în  Şaguna. 
Anthorismos,  p.  92/96. 

*  llarion  Puşcariu,  Documente...,  1,  p.  293-294. 

de  a  se  reforma  Biserica  naţională  din  Bucovina,  Hacman  a  rămas  neclintit  în  refuzul 
său.  Nu  a  mai  vrut  să  admită  instituirea  unui  congres  provincial  la  care  să  participe  şi 
laici,  nici  formarea  unei  mitropolii  româneşti  căreia  să-i  fie  subordonată  episcopia 
Bucovinei,  ci  a  militat  ca,  în  cazul  ruperii  legăturilor  cu  Mitropolia  de  la  Carloviţ, 
Bucovina  să-şi  câştige  autocefalia  ca  Mitropolie  de  sine  stătătoare  şi  nu  subordonată 
Mitropoliei  de  ia  Sibiu9.  Apoi,  după  emiterea  decretului  imperial  din  31  decembrie 
1851,  prin  care  a  fost  instaurat  neoabsolutismul,  Hacman  s-a  înconjurat  din  nou  de 
sfetnicii  săi  din  epoca  prerevoluţionară  (în  special  Czechowski10),  cârmuind  eparhia 
Bucovinei  în  mod  despotic. 

Şaguna,  în  schimb,  a  continuat  în  deceniul  neoabsolutist  strădaniile  pentru 
înfiinţarea  unei  mitropolii  româneşti,  militând,  în  acelaşi  timp,  pentru  autonomia  Bisericii, 
ceea  ce  însemna  eliberarea  Bisericii  de  sub  tutela  Statului.  Pentru  aceasta,  s-a  opus 
din  nou  sistemului  consistorial,  aşa  cum  era  acesta  organizat  în  eparhiile  ortodoxe  din 
monarhie,  precum  şi  participării  comisarilor  imperiali  la  lucrările  consistoriale.  Strategia 
lui  Şaguna  a  fost  de  a  accentua  autoritatea  ierarhilor  care  aveau  dreptul  de  a  conduce 
eparhia  în  mod  suveran,  fiind  astfel  imposibilă  apelarea  unor  verdicte  bisericeşti-epis- 
copale  Ia  autorităţile  politice: 

„Biserica  noastră  este  altmintrelea  organizată  decât  cea  latină;  în  Biserica 
noastră  nu  sunt  canonici,  dar  sunt  alţi  dignitari,  cu  care  se  sfătuieşte  episcopul 
în  trebile  diecezane,  care  sfat  bisericesc  se  poate  chema  după  cuvântul  cel  nou 
Consistoriu,  însă  sfaturile  acelea,  pentru  care  provoacă  episcopul  pe  dignitarii 
bisericeşti  din  eparhia  sa  pot  servi  episcopului  numai  spre  îndreptare  şi  spre 
desluşirea  lucrului,  dar  nicidecum  spre  hotărâre,  căci  numai  un  judecătoriu  este 
într-o  eparhie  şi  acela  este  episcopul  locului,  pentru  că  el  are  în  sine  deplin  Taina 
Preoţiei,  el  este  diacon  sfinţit,  el  este  preot  sfinţit,  el  este  şi  episcop  sfinţit,  şi 
Taina  Preoţiei  constă  în  aceste  trei  sfinţiri  care  nu  se  află  în  nici  un  dignitariu 
bisericesc.  Episcopul,  după  canoanele  noastre,  are  a  da  răspuns  lui  Dumnezeu 
pentru  toate  câte  le  face  ca  episcop,  prin  urmare,  lucrarea  şi  hotărârea  unui 
episcop,  care  s-au  adus  în  treaba  bisericească,  nu  se  poate  supune  nici  unei 
stăpâniri  politice  spre  revizie.  Stând  aceasta,  de  sine  urmează,  că  fiinţa  de  faţă 
(participarea  -  n.n)  a  unui  comisar  împărătesc  în  şedinţele  consistoriale  este  de 
prisos  şi  incompatibilă  cu  natura  lucrurilor  pe  care  le  tratează  episcopul;  apoi  o 
asemenea  măsură  nu  s-ar  potrivi  nici  în  duhul  cel  luminat  al  stăpânirii  noastre 
austriece  şi  ar  fi  ceva  prin  care  s-ar  robi  Biserica  şi  stăpânirea  bisericească.  Apoi 
am  reflectat  că  factice  (de  fapt  -  n.n.)  nu  se  apelează  de  la  mine,  pentru  că 
preoţimea  şi  poporul  meu  ştie  că  scaunul  acela,  pe  care-1  ocup  eu,  este 
arhipăstoresc,  de  aceea  nu  apelează  nimeni  nicăieri  de  la  mine.  Insă,  dacă  ar  voi 


9  I.  Nistor,  Istoria  Bisericii  din  Bucovina  şi  a  rostului  ei  naţional-cultural  in  viaţa  românilor 
bucovineni.  Bucureşti,  1916,  p.  76-77. 

10  Constantin  Czechowski  a  fost  secretarul  lui  Hacman  înainte  de  1848.  Episcopul  l-a  demis  în 
anul  revoluţionar  1848,  la  cererea  insistentă  a  clerului  său  (I.  Nistor,  op.  cit,  p.  66-69). 

cineva  să  apeleze,  eu  îi  dau  voie  la  aceasta,  de  sine  se  înţelege  că  numai  la 
mitropolitul  de  la  Carloviţ,  pentru  că  stăpânirea  politică  nu  poate  primi  apelaţie 
în  trebile  bisericeşti”11. 


2.  Consiliu]  imperial  înmulţit,  din  vara  anului  1860,  şi  problema  înfiinţării 
Mitropoliei 

înfrângerea  armatelor  habsburgice  în  conflictul  din  Italia  (soldată  cu  pierderea 
Lombardiei,  Toscanei  şi  Modenei),  precum  şi  criza  financiară  l-au  determinat  pe 
împăratul  Francisc  Iosif  I  să  convoace  un  Consiliu  imperial  lărgit  {Verstărkter  Reichsrat), 
la  5  martie  1860,  la  care  să  participe  reprezentanţi  din  toate  provinciile  imperiale.  Au 
participat  şi  trei  români:  Andrei  Şaguna  (ca  reprezentant  al  românilor  din  Ardeal)12, 
Andrei  Mocioni  (din  Banat)  şi  Nicolae  Petrino,  din  Bucovina13. 

Aceştia  au  folosit  ocazia  pentru  a  înnoi  cererea  de  înfiinţare  a  unei  Mitropolii 
pentru  toţi  românii  ortodocşi.  Cererea  a  fost  adresată  atât  Consiliului  imperial,  din  21 
august  1 860,  cât  şi  împăratului,  în  cadrul  unei  audienţe,  din  aceeaşi  zi14.  Curând  după 
aceasta,  în  24  august,  apoi  în  26  septembrie  1860,  Şaguna  l-a  anunţat  pe  Hacman 
despre  acţiunile  sale,  cerându-i  să  organizeze  o  adunare  eparhială  în  care  să  se  discute 
cele  ce  aveau  să  facă  obiectul  Sinodului  episcopesc  din  Carloviţ15. 

Ca  urmare  a  petiţiei  româneşti,  împăratul  a  emis  Rezoluţia  din  27  septembrie 
1860  (nr.  14721/469)  către  patriarhul  sârb  din  Carloviţ,  prin  care  a  cerut  organizarea 
unui  Sinod  episcopesc  ortodox  din  Austria,  în  care  să  se  consulte  asupra  afacerilor 
comune  ale  acestei  Biserici  ortodoxe.  în  altă  Rezoluţie ,  din  30  septembrie  1 860,  adresată 
lui  Şaguna,  împăratul  a  declarat  că  „nu  este  neaplecat  înfiinţării  unei  mitropolii  române 
greco-neunite”,  dar  i-a  cerut  episcopului  de  la  Sibiu  ca  să  se  pună  de  acord  cu  episcopul 
Bucovinei16. 


11  Şaguna,  întâlnirea  mea  cu  Excelenţa  Sa.  Dl.  Ministru  ele  Cult  la  Viena,  în  7/19  septembrie  1857, 
in  llarion  Puşcariu,  Documente...,  1.  p.  315-316.  întregul  jurnal  al  episcopului  Şaguna,  privitor  la  această 
audienţă,  la  p.  314-321. 

l:  Jurnalul  său  din  timpul  participării  la  Consiliul  imperial  lărgit,  la  llarion  Puşcariu,  Documente..., 
I,  p.  321-339. 

11  K.  Hitchins,  Ortodoxie  fi  naţionalitate.  Andrei  Şaguna  şi  românii  din  Transilvania,  Bucureşti, 
1995,  p,  125-126. 

14  Actele  Soborului  Bisericii  ortodoxe  răsăritene  din  Ardeal  din  anul  1860.  Anexa  E,  p.  94. 

15  Actele  Soborului  Bisericii  ortodoxe  răsăritene  din  Ardeal  din  anul  1860,  Anexa  F,  p.  99;  II. 
Puşcariu,  Metropolia  românilor  ortodocşi  din  Ungaria  şi  Transilvania,  p.  177-180;  Andrei  Şaguna, 
Corespondenţa.  Ediţie,  studiu  introductiv  şi  note  de  Nicolae  Bocşan,  Ioan-  Vasile  Leb.  Gahriel  Gârdan. 
Pavel  Vesa,  Bogdan  Ivanov,  voi.  l/l,  Cluj-Napoca,  2005,  p.  303-304  (scrisoarea  din  12/24  august)  şi 
306-308  (scrisoarea  din  14/26  septembrie  1860).  Totodată,  în  această  din  urmă  scrisoare,  Şaguna  a 
arătat  că,  potrivit  canonului  34  apostolic,  fiecare  naţie  are  posibilitatea  să  deţină  episcopii  ei,  iar  aceştia 
să-şi  poată  alege  ca  mitropolit  pe  cel  dintâi  dintre  ei,  astfel  ca  „arhiereii  să  poată  săvârşi  slujbele 
dumnezeieşti  în  limba  poporului”. 

14 II.  Puşcariu,  Metropolia  românilor....  p.  167-168;  Actele  Soboarelor  Bisericii  ortodoxe  răsăritene 
din  Ardeal,  din  anii  1850  şi  1860,  Anexa  B,  p.  69-71. 

3.  Poziţiile  episcopilor  Şaguna  şi  Hacman.  Sinodul  de  la  Sibiu  din  octombrie 
1 860  şi  Consistoriul  înmulţit  de  la  Cernăuţi  din  februarie  1861.  Lupta  laicilor  bucovineni 
Potrivit  rezoluţiei  imperiale,  Şaguna  a  organizat  cel  de-al  doilea  sinod  bisericesc 
ardelean,  între  24-26  octombrie  1860.  Au  participat  46  reprezentanţi  ai  clerului  şi  52 
mireni.  S-a  proclamat  că 

„naţia  română  doreşte  ca  să  nu  mai  fie  împiedicată  în  restaurarea  Mitropoliei 
sale  şi  a  episcopiilor  sale  vechi  din  partea  politică,  va  să  zică:  Naţiunea  română 
doreşte  ca  legământul  cel  anticanonic  ce  au  octroiat  ordinaţiunile  politice  din 
anul  1783  să  se  nimicească...”17. 

Totodată,  la  acest  sinod,  Şaguna  a  propus  un  Statut  provizoriu  pentru  alegerea 
delegaţilor  la  sinoadele  bisericeşti  din  episcopia  ardeleană.  Potrivit  acestuia,  Sinoadele 
Bisericii  ardelene  urmau  să  fie  alcătuite  din  membrii  de  drept,  nealeşi  (demnitarii  bisericeşti 
până  la  nivelul  de  protopop;  „amploiaţii  politici”  români  ortodocşi,  până  la  clasa  a  IX-a 
de  Dietă;  „doctori  de  facultăţi”  şi  avocaţi;  directori  şi  profesori  de  teologie  şi  pedagogie). 
Pentru  alegerea  celorlalţi  deputaţi,  fiecare  protopopiat,  precum  şi  oraşele  Sibiu  şi  Braşov, 
alcătuiau  câte  un  cerc  electoral,  care  urma  să  trimită  doi  deputaţi,  un  cleric  şi  un  laic. 
Clericul  era  ales  de  parohi,  iar  deputatul  laic  era  ales  în  două  tururi  de  scrutin.  în  primul 
tur,  fiecare  adunare  parohială  alegea  unu-trei  reprezentanţi,  care  se  prezentau  apoi,  în 
turul  al  doilea,  la  Scaunul  protopopesc  pentru  alegerea  deputatului  sinodal18. 

în  Bucovina,  episcopul  Hacman  nu  a  urmat  exemplul  lui  Şaguna,  deoarece  nu 
era  de  acord  cu  subordonarea  Bisericii  Bucovinei  noii  Mitropolii  din  Transilvania, 
precum  nici  cu  ingerinţa  mirenilor  în  problemele  bisericeşti,  sub  pretextul  că  aceasta 
contravenea  canoanelor  Bisericii  ortodoxe.  Răspunzând  scrisorii  trimise  de  Şaguna  la 
24  august,  Hacman  şi-a  arătat  temerea  că  Fondul  religionar  al  Bisericii  bucovinene 
(asupra  căruia  voi  reveni  mai  jos)  ar  fi  putut  fi  împărţit  cu  celelalte  eparhii  româneşti 
şi  sârbeşti;  de  asemenea,  el  susţinea  ideea  necesităţii  existenţei  unui  singur  patriarh 
ortodox  în  monarhia  austriacă19. 

Drept  urmare,  Hacman  a  convocat  un  Consistoriu  înmulţit  în  care  au  luat  parte 
arhimandritul  Teofil  Bendela  (viitorul  mitropolit  între  1873-1875),  patru  asesori 
consistoriali,  patru  profesori  de  teologie  şi  un  protopop.  Au  fost  organizate  mai  întâi 
trei  întruniri  (29,  30  şi  31  ianuarie,  st.n.,  1861)  la  care  au  fost  prezentate  principalele 
probleme  care  urmau  să  fie  prezentate  clerului  bucovinean.  Apoi,  la  1 1  februarie  1861, 
a  fost  convocată  o  adunare  restrânsă,  în  care  s-au  făcut  pregătiri  pentru  o  adunare 
lărgită  a  clerului  bucovinean  şi  s-a  ales  un  comitet  din  trei  membri  care  să  formuleze 
argumentele  canonice  şi  istorice  pentru  cererile  clerului  bucovinean  cu  privire  la  „lipsele 
diecezelor  ortodoxe  din  staturile  Austriei  şi  mai  ales  ale  celei  din  Bucovina”.  Adunarea 

17  Ibidem,  Anexa  M,  p.  119. 

18  Ibidem ,  Anexa  P,  p.  126-130. 

15  Scrisoarea  lui  Hacman  către  Şaguna,  din  26  septembrie  1860,  la  A.  Şaguna,  Corespondenţa,  p. 
304-305.  Şaguna  i-a  răspuns  lui  Hacman  la  6  octombrie  1860,  printr-o  scrisoare  cu  conţinut  aproape 
impersonal,  cuprinzând  doar  învăţături  canonice  şi  dogmatice  ( Ibidem ,  p.  308-310). 

propriu-zisă  a  avut  loc  la  19  februarie  1861.  La  aceasta  au  fost  convocaţi,  pe  lângă 
arhimandritul  Teofil  Bendela,  asesorii  consistoriali,  profesorii  de  la  Institutul  teologic, 
proestoşii  mănăstirilor  cu  câte  un  călugăr,  toţi  protopopii  cu  câte  doi  parohi20. 

Adunarea  nu  s-a  desfăşurat  conform  aşteptărilor  participanţilor,  în  sensul  că  nu 
au  fost  acceptate  propuneri  în  afara  problemelor  iniţiate  de  episcop  şi  membrii 
comitetului  pregătitor.  Mai  mult,  nici  chiar  aceste  probleme  nu  au  fost  supuse  dezbaterii, 
ci  doar  prezentate  spre  aprobare,  după  cel  mai  autentic  stil  absolutist,  lată  cum  a 
descris  George  Hurmuzachi  acele  demersuri,  într-o  scrisoare  datată  9/21  februarie 
1861  şi  trimisă  episcopului  Şaguna: 

„înainte  de  două  săptămâni  au  adunat  Preasfinţitul  episcop  Eugeniu 
Hacman  aicea  pe  Consistoriul  său,  înmulţindu-l  cu  câţiva  profesori  de  teologie, 
şi  s-au  comunicat  punctele  ce  are  a  le  propune  unui  sinod  de  preoţi.  Un  profesor 
al  teologiei,  (...)  părintele  Calinic,  au  arătat  necesitatea  a  invita  şi  creştini  mireni 
la  un  sinod  ca  acesta  unde  arc  a  sc  dezbate  o  cauză  de  aşa  marc  însemnătate. 
Aceasta  fu  în  zadar!” 

In  continuarea  scrisorii,  Hurmuzachi  i-a  înşirat  lui  Şaguna  problemele  hotărâte 
de  Consistoriu  ca  să  fie  discutate  de  Adunare: 

„Aceste  puncte,  profesorul  de  teologie  Popovici  le-au  prelucrat  din 
poruncă,  adică  numai  le-au  motivat  şi  le-au  împodobit,  şi  alaltăieri  luni  ( 1 9  februarie 
1861  -  n.n.)  le-au  citit  din  porunca  şi  în  fiinţa  d-lui  episcop  Eugeniu,  nemţesc 
(adică  în  limba  germană  -  n.n.)  unui  sinod  de  preoţi  ce  s-au  fost  conchemat 
anume  pentru  aceasta.  Domnul  episcop  au  recomandat  punctele  a  le  primi. 
Preoţii  anume  nepregătiţi,  ameţiţi  de  referatul  cel  lung  nemţesc,  deprinşi  la  o 
disciplină  mai  mult  decât  militară  şi  o  supunere  oarbă  şi  mută  la  toate  cele,  au 
plecat  capetele  şi  lucrările  sinodului  într-o  clipă  s-au  sfârşit! 

A  doua  zi,  adică  ieri  dimineaţă,  s-au  mai  adunat  preoţimea  numai  ca  să 
subscrie  din  poruncă  în  fiinţa  d-lui  arhimandrit  Teofil  Bendela  punctele,  întocmai 
cum  i  s-au  fost  citit  nemţeşte.  Domnul  profesor  Calinic,  provocat  de  domnul 
arhimandrit  spre  a  subscrie,  a  refuzat  subscrierea  sa,  motivând  refuzarea  aceasta 
intr-un  mod  respectuos  şi  modest.  Atunci  dumnealui  fu  înfruntat  pentru  aceasta 
de  domnul  arhimandrit  în  faţa  întregului  sinod,  cc  constă  cam  de  vreo  40  de 
preoţi,  într-un  chip  cât  se  poate  de  furios,  de  atingătoriu  şi  de  înjositoriu.  Ceilalţi 
preoţi  indignaţi,  dar  terorizaţi,  au  răspuns  la  chemarea  domnului  arhimandrit,  şi 
au  pus  iscăliturile  d-lor  sale,  unul  câte  unul,  pe  hârtie,  şi  sinodul  episcopiei 
Bucovinei  era  gata!”21 

Aşadar,  intelectualitatea  bucovineană  a  fost  nemulţumită  de  modul  în  care  s-a 
decis  viitorul  bisericesc  al  Bucovinei  de  către  episcop.  Aceste  nemulţumiri  apar  deosebit 
de  evidente  din  aceeaşi  scrisoare  adresată  de  George  Hurmuzaki  lui  Şaguna,  la  9/21 
februarie  1861: 

„nu  ştiu  ce  ne  va  aduce  timpul  viitor  şi  ce  soartă  pregătesc  proestoşii  noştri, 
anume  domnul  episcop  Hacman  cu  domnia  sa  arhimandritul  şi  consistoriul  său 
Bisericii  Bucovinei,  care  (Biserică)  se  află  acum  încă  în  mâinile  domniilor  sale. 

Atâta  însă  ştiu  că  şi  eu  şi  fraţii  şi  amicii  mei  altă  speranţă  şi  altă  mântuire  pentru 
Biserica  Bucovinei  nu  este  afară  de  supunerea  episcopiei  noastre  sub  o  mitropolie 
română  ortodoxă,  care  după  socotinţa  noastră  numai  şi  numai  în  Ardeal  poate  fi, 
şi  a  căreia  scaun  numai  şi  numai  Preasfinţia  Voastră  poate  fi  ocupat  spre  binele 
şi  scăparea  Bisericii  române  ortodoxe!  Aceasta  este  alfa  şi  omega  a  convincţiunii 
noastre,  şi  aceasta  va  rămâne  pururea  dorinţa  noastră  cea  mai  înfocată  (...) 
Excelenţă,  Vă  rog  încă  odată,  nu  uitaţi  Biserica  văduvită  a  Bucovinei,  provocaţi 
pe  dl.  Episcop  Hacman  la  conlucrare,  pentru  o  singură  mitropolie  română  ortodoxă 
şi  alipirea  Bucovinei  către  ea!”22 

îndurerat  de  situaţia  prezentată,  Şaguna  i-a  răspuns  lui  Hurmuzachi  că  cele 
petrecute  în  Bucovina  au  fost  posibile  datorită  faptului  că  „clerul  bucovinean  este 
crescut  sub  un  guvern  absolutist  şi  (...)  nu  citeşte  instituţiunile  Bisericii  noastre”. 
Pentru  a  ieşi  din  această  stare  „abnormală”  a  Bisericii  din  Bucovina,  episcopul  Şaguna 
i-a  sfătuit  pe  intelectualii  mireni  din  provincie  să  alcătuiască  o  comisie  din  doi-trei 
bărbaţi  cu  autoritate,  care  să  se  prezinte  la  episcopul  Hacman  spre  a  le  da  o  copie  după 
„propunerea  sa”  privitoare  la  organizarea  bisericească.  în  cazul  unui  refuz  din  partea 
acestuia,  Şaguna  i-a  sfătuit  să  pregătească  un  Protest,  semnat  de  mai  mulţi  creştini  din 
Bucovina,  pe  care  să-l  adreseze  atât  episcopului,  cât  şi  Guvernului  central.  Şaguna  s-a 
exprimat  cât  se  poate  de  tranşant  faţă  atitudinea  lui  Hacman: 

„episcopul  a  jurat  la  sfinţirea  sa  de  episcop  că  va  ocârmui  Biserica  lui  Hristos 
potrivit  aşezămintelor  Sfintei  noastre  Religii;  însă  episcopul  calcă  jurământul 
acesta,  când  în  loc  să  se  sfătuiască  într-un  sinod  compus  din  preoţi  şi  mireni 
despre  un  obiect  bisericesc,  ce  se  ţine  de  regularea  referinţelor  ierarhice  şi  să-i 
fie  deschis  prin  rugăciune  şi  chemarea  Sf.  Duh,  ţine  un  Consistoriu  înmulţit,  fără 
rugăciune  şi  chemarea  Sf.  Duh,  cu  unii  preoţi  care  îi  sunt  spirite  servile  şi  ex¬ 
clude  pe  creştini  în  contra  instituţiunilor  bisericeşti,  şi  anume  în  contra  canonului 
20  al  soborului  din  Antiohia  şi  în  contra  pravilei  universale  unde  Biserica  noastră 
nu  se  ocârmuieşte  după  sistemul  absolutistic,  ci  în  urma  învăţăturii  lui  Hristos, 
şi  toate  acestea  le  face  Prea  Sfinţia  Sa  ca  mai  uşor  să-i  fie  a  face  nişte  măsuri 
vătămătoare  de  canoane  (...) 

Creştinii,  după  acum  pomenitul  canon  19  al  soborului  ecumenic  VI,  numai 
acele  învăţături  episcopeşti  sunt  datori  a  le  asculta  şi  a  le  primi,  care  sunt  bazate 
în  Sf.  Scriptură  şi  învăţăturile  Sf.  Părinţi,  iar  ori  câte  ar  face  şi  ar  învăţa  episcopul 
fără  cale,  creştinii  se  opresc  prin  canoane  a  le  primi  şi  a  le  asculta”23. 

Ca  urmare,  intelectualii  bucovineni  au  compus  un  Memorial,  pe  care  l-au  transmis 
Guvernului.  Principala  doleanţă  era  aprobarea  organizării  unei  adunări  bisericeşti  mixte. 


22  Ibidem,  p.  184-185. 

23  Ibidem,  p.  186-187. 

In  martie  1862,  Guvernul  a  aprobat  organizarea  acestei  adunări.  Hacman  însă  s-a 
opus.  La  insistenţa  mirenilor  din  Dieta  provincială,  în  martie  1 863  s-a  votat  o  moţiune 
prin  care  era  garantată  autonomia  bisericească  şi  administrarea  averilor  bisericeşti  de 
către  organele  canonice  (aşa-zisele  postulate  bisericeşti)2*.  Guvernul,  în  acord  cu 
episcopul  Hacman,  a  tărăgănat  cu  răspunsul. 

In  toamna  anului  1864,  la  Sinodul  episcopesc  de  la  Carloviţ,  Hacman  şi-a  expus 
planul  său  privind  organizarea  Bisericii.  A  rămas  consecvent  ideilor  sale.  Iar  în  cele  din 
urmă,  Curtea  a  aprobat  la  31  octombrie  1865  un  Statut  privind  noua  organizare  a 
Consistoriului  episcopal  din  Bucovina.  Datorită  faptului  că  mirenii  au  continuat 
protestele.  Curtea  a  emis  o  nouă  rezoluţie,  la  10  decembrie  1866,  prin  care  sista  orice 
discuţie  privind  revizuirea  constituţiei  bisericeşti  din  Bucovina25. 

4.  Conţinutul  broşurii  Dorinţele  clerului  bucovinean 

Broşura  Dorinţele  dreptcredinciosului  cler  din  Bucovina  s-a  dorit  a  fi  de  fapt 
protocolul  Consistoriului  înmulţit  din  februarie  1861.  Ea  cuprinde  de  fapt  patru 
părţi:  I.  Raport  asupra  pregătirii  şi  desfăşurării  lucrării  (p.  3-9:6);  II.  Cuprinsul 
dorinţelor. . .  (p.  9-47);  III.  Adresa  clerului  către  Prea  Sfinţia  şi  Escelinţa  Sa  Episcopul 
Bucovinei  Eugenie  (p.  48-52)  şi  IV.  Reflecţiuni  critice,  adică  un  răspuns  la  adresa 
unor  articole  apărute  în  publicaţia  Ostdeutsche  Post  (p.  53-64).  Deşi  în  scrisoarea 
trimisă  lui  Şaguna,  la  22  iunie  1861,  episcopul  Hacman  îl  atenţiona  pe  episcopul  de 
la  Sibiu  că  „reflccţiunile  la  Nr.  IV,  pag.  53-64  a  le  privi  ca  a  redactorului  şi  nu  ca  ale 
mele"27,  suntem  înclinaţi  să  credem  că  ele  au  reprezentat  de  fapt  poziţia  episcopului 
Hacman  faţă  de  ideile  lui  Andrei  Şaguna, 

Din  această  broşură  aflăm  că  în  prima  zi  a  adunării,  a  fost  prezentată  argumentaţia 
dorinţelor,  precum  şi  esenţa  acestora,  anume  cinci  puncte  semnate  de  52  de  participanţi. 
Aceste  cinci  puncte  au  fost: 

1.  „Desfacerea  diecezei  bucovinene  din  dependinţă  de  la  Mitropolia 
carloviţeană,  întru  care  ea  numai  pe  calea  politică  şi  anume  prin  regulamentul 
din  anul  1786  a  intrat; 

2.  Ridicarea  episcopiilor  din  Bucovina  şi  Transilvania  la  treapta  de  mitropolii 
neatâmâtoare  cu  încuviinţarea  unor  episcopi  titulari  pre  lângă  initropoliţi; 

3.  înfiinţarea  unui  sinod  provincial  în  Bucovina,  la  carele  să  aibă  dirept  a 
lua  parte  şi  presbiterul  diecezan; 

4.  Organizarea  unui  din  timp  în  timp  conchiemat  sau  a  unui  stăruitor  sinod 
în  Viena,  ca  instanţa  cea  mai  înaltă  a  Bisericii  Ortodoxe  din  Staturile  Austriei; 

24 1,  Nistor,  op.  cil.,  p.  84;  Isidor  Onciut,  „Fondul  Religionariu  gr.  or.  al  Bucovinei”,  în  Candela, 
Cernăuţi,  1890.  p.  610. 

25  I.  Nistor,  op  cit.,  p.  91. 

26  Toate  indicaţiile  de  pagină,  aflate  în  paranteze,  în  partea  a  patra  a  lucrării,  se  referă  la  Dorinţele 
clerului  bucovinean. 

Şaguna,  Corespondenţa,  p.  311. 

5.  Adevărat  canonica  şi  numai  după  cerinţele  timpului  de  acum  modificata 

alegere  de  trei  candidaţi  în  scopul  întru  tot  înaltei  denominăciuni  împărăteşti  a 

Arhiepiscopului  din  Bucovina”  (p.  45-46). 

A  doua  zi  a  adunării,  clericii  au  fost  adunaţi  din  nou  pentru  a  semna  Adresa  clerului 
către  episcopul  Hacman,  în  care  erau  prezentate  din  nou  dorinţele,  cu  rugămintea  de  a 
fi  aduse  la  cunoştinţa  împăratului.  De  fapt,  erau  cele  cinci  puncte  de  mai  sus,  la  care  s- 
a  adăugat,  în  principal,  „întoarcerea  judecătoriei  în  negoaţele  căsătoriale  şi  a  Fondului 
Religiei  al  Bucovinei  întru  administrarea  Bisericei”  (p.  49-50). 

Din  aceste  cinci  puncte,  ultimele  patru  au  fost  cele  care  au  provocat  reacţia  polemică 
a  episcopului  Şaguna.  La  acestea  s-au  adăugat  reflecţiile  critice,  care  negau  dreptul 
laicilor  de  a  participa  la  sinoadele  bisericeşti.  Drept  urmare,  în  continuare  vom  analiza 
argumentaţia  canonică  a  acestor  cinci  idei  programatice  ale  episcopului  bucovinean. 

4,1.  înfiinţarea  unei  Mitropolii  în  Bucovina 

Argumentele  principale  ale  episcopului  Hacman  şi  ale  oamenilor  acestuia  au  fost: 

a)  canonul  34  apostolic  şi  canonul  9  al  Sinodului  din  Antiohia,  ambele 
interpretate  diferit  de  Şaguna.  în  timp  ce  acesta  din  urmă  considera  că  Biserica  fiecărei 
naţiuni  are  dreptul  de  a  avea  mitropolitul  său,  Hacman  era  de  părere  că  acest  canon  se 
referea  la  un  teritoriu  geografic,  aşa  cum  în  Imperiul  roman  fiecare  provincie  geografică 
îşi  avea  mitropolitul  său  (p.  23).  Din  moment  ce  grecii  şi  ruşii  şi  românii  din  Principate 
aveau  mai  multe  mitropolii,  de  ce  să  nu  aibă  şi  românii  din  monarhia  austriacă  două 
mitropolii,  se  întrebau  bucovinenii; 

b)  Existenţa  unui  titlu  canonic  vechi  şi  a  unui  titlu  canonic  nou.  „Titlul  cel 
vechi  este  Suceava,  vechea  şi  renumita  noastră  mitropolie.  Momântul  (faptul  -  n.n.) 
că  ipokimenul  ei  reşede  acum  în  Iaşi,  nu-i  dezice  dreptul  de  a  fi  iarăşi  aşezat,  de  este 
ea  de  dânsul  prin  germii  politici  despărţit,  şi  de  legătura  eparhică  oprită”  (p.  26).  Şi, 
la  fel  cum  în  baza  sau  cu  titlul  vechii  mitropolii  de  la  Kiev,  s-a  înfiinţat  în  cele  din 
urmă  o  altă  mitropolie  la  Vladimir  şi  apoi  la  Moscova,  iar  apoi  în  baza  patriarhiei  de 
la  Ipek  a  apărut  mitropolia  de  la  Carloviţ,  tot  aşa  în  baza  titlului  canonic  al  vechii 
mitropolii  de  la  Suceava-Iaşi,  s-ar  putea  înfiinţa  mitropolia  Bucovinei.  în  ceea  ce 
priveşte  titlul  nou,  acesta  era  dat  de  canonul  12  al  Sinodului  din  Calcedon  şi  de 
canonul  38  Trulan  (p.  25-27).  Autorii  Dorinţelor  au  avut  grijă  să  menţioneze  că 
celelalte  provincii  din  Austria  nu  deţineau  acest  titlu  (prin  urmare,  singura  provincie 
îndrituită  să  poată  înfiinţa  o  Mitropolie  era  Bucovina).  Din  acest  motiv,  polemizând 
cu  Andrei  Şaguna  în  Referinţele  critice,  Hacman  se  arăta  bucuros  să  primească 
dieceza  ardeleană  ca  sufragană  Mitropoliei  din  Bucovina  (p.  61); 

c)  Posibilitatea  existenţei  (la  Rădăuţi  şi  Şiret)  a  cel  puţin  doi  episcopi  titulari, 
aşa  cum  fiinţau  aceştia  în  Principatele  dunărene.  Viitorul  mitropolit  Hacman  găsea 
necesar  ca  unul  din  aceşti  doi  episcopi  titulari  să  conducă  lucrările  Consistoriului,  cel 
de-al  doilea  să  fie  ajutor  al  mitropolitului  în  misiunea  pastorală  (p.  29-30); 


A, 

d)  Asigurarea  unui  echilibru  naţional,  fiind  mult  mai  bine  pentru  vaza  naţiunii 
române  să  fie  reprezentată  la  Viena  prin  doi  mitropoliţi  şi  patru  episcopi  titulari  decât 
printr-un  mitropolit  şi  un  episcop  (p.  62-63).  De  asemenea,  evitarea  existenţei  unui 
„dualism  în  Biserica  Ortodoxă  din  staturile  Austriei,  concezând  între  ierarhia  sârbă  şi 
română  numai  uniunea  în  credinţă,  sperând  şi  caritate,  o  uniune  pe  care  o  avem  noi 
cei  dreptcredincioşi  din  Austria  nu  numai  cu  ierarhia  din  Rusia  ci  şi  cu  cea  din  Egipt  şi 
din  Arabia”  (p.  54); 

e)  Dotaţia,  adică  existenţa  mijloacelor  materiale  care  să  întreţină  mitropolia 
(adică  Fondul  religionar),  a  unei  catedrale  şi,  peste  puţin  timp  a  unei  reşedinţe 
corespunzătoare,  a  unui  Institut  teologic  şi  a  unui  Seminar  (ambele  bine  organizate),  a 
trei  mănăstiri  şi  a  corpului  clerical  necesar  suitei  mitropolitului;  apoi  a  unei  numeroase 
nobilimi  (boierimi)  superioare  altor  provincii  vecine; 

f)  dorinţa  de  a  se  separa  atât  de  Mitropolia  de  Carloviţ  cât  şi  de  cea  de  Alba-Iulia, 
deoarece:  „ţinta  lucrărilor  acestora  (a  sârbilor  şi  a  lui  Şaguna  -  n.n.)  este:  ca  ori 
Carloviţul  ori  Alba-Iulia  să  ne  umple  jugul  unei  dependenţe  ierarhice,  pe  care  până 
acum  nu  1-ain  purtat'’  (p.  16); 

g)  izolarea  geografică.  Bucovina  fiind  „de  Carloviţ  aşa  de  depărtată,  iar  de 
Transilvania  prin  peretele  Carpaţiior  despărţită”  (p.  25),  astfel  că  apelarea  verdictelor 
Consistoriului  din  Cernăuţi  era  îngreunată; 

h)  caracterul  mixt  al  populaţiei  ortodoxe  din  Bucovina:  „Noi  Bucovinenii  nu 
suntem  cu  toţii  Români,  ci  o  parte  a  confraţilor  noştri  religionari  sunt  Ruteni.  De  am 
voi  a  alege  între  Carloviţ  şi  Alba-Iulia  nu  ne-am  putea  învoi  între  noi.  Unii  s-ar  trage 
încolo,  alţii  încoace;  aşadar  ceea  ce  ar  conveni  unora,  ar  fi  de  supărare  pentru  ceilalţi. 
Până  acum  vieţuim  noi  în  Bucovina  frăţeşte  şi  în  concordia  cea  mai  prietenoasă  unii 
cu  alţii;  noi  dorim  cu  toţii  ca  această  bună  învoire  şi  de  acum  înainte  să  fie.  Pentru 
aceasta  să  fim  iertaţi  dacă  dorim  şi  voim  a  delătura  toate  cele  ce  ar  tulbura  împăcarea 
şi  concordia  acestor  două  elemente  naţionale  şi  ar  căşuna  daune  pentru  Biserica 
ortodoxă  din  Bucovina”  (p.  19). 

4.2.  înfiinţarea  unui  Sinod  provincial  în  Bucovina 

Argumentul  principal  adus  de  Hacman  pentru  convocarea  acestor  sinoade  se 
referea  la  rezolvarea  problemelor  de  ordin  disciplinar  din  provincie.  Astfel,  potrivit 
autorilor  Dorinţelor ,  Sinodul  provincial  ar  fi  urmat  să  constituie  cea  de-a  doua  instanţă 
de  judecată.  Pentru  aceasta,  Sinodul  ar  fi  urmat  să  fie  convocat  de  patru  ori  pe  an  şi 
să  fie  alcătuit  din  mitropolit,  cei  doi  episcopi  titulari,  doi  profesori  de  teologie  (unul  de 
dogmatică  şi  unul  de  drept  canonic),  doi  protopopi,  doi  parohi  (ultimii  patru  aleşi  la  o 
perioadă  de  câte  trei  ani)  şi  un  cancelar  sinodal  membru  din  cler  şi  doctor  în  drept 
canonic  (p.  33-34). 

Pentru  discutarea  unor  probleme  speciale  de  ordin  bisericesc,  autorii  Dorinţelor 
au  propus  convocarea  periodică  (de  obicei  la  fiecare  trei  ani),  a  unor  Sinoade  lărgite. 

în  acestea  urmau  să  facă  parte  toţi  arhimandriţii,  egumenii,  protosinghelii,  toţi  profesorii 
de  Teologie  de  la  Institutul  şi  Seminarul  teologic,  toţi  protopopii  cu  câte  doi  parohi 
aleşi  de  toţi  preoţii  de  pe  cuprinsul  unui  protopopiat.  în  aceste  sinoade  aveau  să  se 
aleagă  trei  candidaţi  pentru  postul  de  episcop  titular,  din  care  mitropolitul  urma  să 
aleagă  şi  hirotonească  pe  unul  din  cei  propuşi  (p.  34-35). 

Pentru  alegerea  mitropolitului,  episcopul  Hacman  a  propus  adoptarea  metodei 
Mitropoliei  de  Carloviţ,  cu  unele  modificări.  A  acceptat  convocarea  unui  corp  elec¬ 
toral  format  din  60  de  persoane,  din  care  30  să  fie  clerici  şi  30  mireni  (p.  57).  Din 
partea  clerului  urma  să  participe,  în  calitate  de  preşedinte,  episcopul  titular,  apoi  membrii 
Sinodului  provincial,  Consistoriul,  arhimandriţii  şi  egumenii,  clerul  catedralei,  colegiul 
profesorilor  de  la  institut  şi  seminar,  protoprezbiterii,  parohii  şi  cele  trei  „convente”. 
Din  partea  mirenilor  se  propunea  să  ia  parte  boierii  mai  mari,  ofiţerii,  funcţionarii, 
învăţătorii  de  la  gimnazii  şi  şcoli  poporale  din  oraşele  Cernăuţi,  Suceava,  Şiret  şi  Rădăuţi. 
Din  partea  poporului  de  la  ţară,  urmau  să  fie  convocaţi  epitropi  bisericeşti,  aleşi  pentru 
aceasta  de  popor  (p.  35-36). 

4.3.  înfiinţarea  unui  Sinod  general,  la  Viena,  pentru  toţi  ortodocşii  din  Imperiul 
austriac 

Autorii  Dorinţelor  au  considerat  că  cea  mai  bună  modalitate  de  respectare  a 
canoanelor  era  înfiinţarea  instituţiei  patriarhatului  în  Biserica  Ortodoxă  din  statele 
austriece.  Totuşi,  au  ajuns  la  concluzia  că  această  demnitate  nu  putea  asigura  o 
funcţionalitate  corespunzătoare,  întrucât  patriarhul  era  şi  el  om  şi  putea  greşi 
(nereuşind  astfel  să  asigure  un  echilibru  între  ortodocşii  români  şi  slavi).  Or, 
pentru  judecarea  patriarhului  ar  fi  fost  nevoie  de  o  instanţă  alcătuită  din  alţi  patriarhi, 
aduşi  de  la  mare  depărtare,  ceea  ce  necesita  cheltuieli  mari  şi  timp.  Drept  urmare, 
autorii  Dorinţelor  au  susţinut  că,  la  fel  cum  şi  ţarul  rus  Petru  I  desftinţase 
patriarhatul  şi  îl  înlocuise  cu  un  Sinod  general,  la  Petersburg,  şi  în  cazul  Imperiului 
austriac  mai  eficient  ar  fi  fost  tot  un  Sinod  general,  convocat  de  împărat.  Acest 
Sinod  urma  să  reprezinte  şi  cea  mai  înaltă  instanţă  de  judecată.  Conform  autorilor 
bucovineni,  împăratul  ar  fi  avut  dreptul  să  convoace  un  sinod  general,  deoarece, 
după  Constantin  cel  Mare,  suveranii,  ca  „episcopi  din  afară  ai  Bisericii”,  deţineau 
jus  circa  sacra ,  în  timp  ce  episcopii  „din  interiorul  Bisericii”  deţineau  jus  in  sacra 
(p.  36-45). 

4.4.  Modul  de  alegere  a  mitropolitului  Bucovinei 

Prezentând  modul  de  alegere  al  mitropoliţilor  şi  episcopilor  în  diferite  Biserici 
Ortodoxe,  autorii  Dorinţelor  au  propus  acel  „corp  electoral”,  amintit  mai  sus,  care  să 
propună  trei  candidaţi,  dintre  care  împăratul  să-l  numească  pe  viitorul  mitropolit 
bucovinean,  care  să  fie  hirotonit,  din  poruncă  împărătească,  de  un  mitropolit  vecin 
(P-  45). 

4. 5.  Implicarea  laicilor  în  organizaţia  bisericească 

în  ceea  ce  priveşte  opiniile  unor  autori  de  articole  din  ziare  care  militau  pentru 
participarea  „lumenilor”  la  consultările  referitoare  la  organizarea  bisericească,  autorul 
Reflecţiilor  afirma  că: 

„Obiectele  consultărilor  şi  ale  dorinţelor  prourate  de  cler  sunt  de  o  fire 
ierarhică  şi  strâns  bisericească.  Unele  ca  aceste  negoaţe  a  le  trata  sinodal,  este 
după  canoanele  Bisericei  Ortodoxe  iertat  numai  feţelor  preoţiei  adică:  episcopilor, 
prezbiterilor  şi  diaconilor,  iar  nu  şi  lumenilor.  Distingerea  între  păstori  şi  turma 
cuvântătoare  se  făcu  de  însuşi  dumnezeiescul  Archipăstor,  care  din  numărul 
credincioşilor  alese  mai  întâi  pe  cei  doisprezece,  iar  apoi  pe  cei  şaptezeci, 
înzestrându-i  cu  puterea  (de)  a  învăţa,  a  lucra  cele  sfinte  şi  a  judeca  în  negoaţele 
mântuinţei,  aşadar  a  administra  negoaţele  păstoriei  sufleteşti.  Măcar  că  toţi 
creştinii  fiind  împreunaţi  prin  legătura  amoarei  (dragostei),  sunt  mădularele  unuia 
şi  aceluiaşi  trup  duhovnicesc,  totuşi  precum  în  un  trup  firesc  este  un  mădular 
mai  sus  altul  mai  jos,  unul  cap,  altul  ochi,  mână,  picior  ş.a.,  aşa  şi  înţelepciunea 
dumnezeiască  a  organizat  biserica  sa  spre  mântuirea  sufletelor  punând  pe  unii 
învăţători  şi  păstori,  iar  pe  alţii  turmă  cuvântătoare  (...)  Cu  privire  la  aceste  zise 
C.  Grigorie  teologul:  «Rânduiala  şi  în  biserică  au  aşezat,  ca  unii  să  fie  oi,  alţii 
păstori,  unii  să  previe,  alţii  să  asculte;  unul  să  fie  ca  cap,  altul  picioare,  altul 
mână,  altul  ochi,  altul  oarccarcle  alt  mădular  al  trupului  spre  întregimea  a  toată 
biserica  şi  spre  folosul  ori  celui  mai  de  jos  ori  celui  mai  prestant».  Biserica 
ortodoxă  care  de  la  început  până  ziua  de  astăzi  administrează  în  acest  mod 
negoaţele  bisericeşti,  stă  şi  în  privinţa  aceasta  pe  atât  de  departe  de  monarhismul 
Romei,  cât  şi  de  democratismul  protestantismului,  ea  nici  nu  recunoaşte  pe  alt 
cap,  decât  pe  cel  ce  unul  este  Iisus  Hristos,  (...)  Care  a  zis:  «Nu  voi  M-aţi  ales  pe 
Mine,  ci  Eu  v-am  ales  pe  voi»”  (p.  58-59). 

„Pe  lângă  episcopii  provinciali  şi  clerul  diecezan  posedă  şi  poporul  un 
drept  canonic,  de  a  conlucra  la  alegerea  archi  păstorul  ui,  el  posedă  iarăşi  dreptul 
patronatului  la  aşezarea  păstorilor  sufleteşti  şi  dreptul  epitropiei  în  negoaţele 
cele  externe  ale  bisericii,  având  încă  totdeauna  cate  deschisă  spre  a  intra  in 
starea  preoţiei  şi  a  trata  şi  cele  sfinte  ale  preoţiei.  A  vedea  pe  credinciosul  popor 
diecezan  restituit  întru  acest  drept  cumpănitor,  doreşte  clerul  din  toată  inima  şi 
pentru  aceea  în  propunerile  dorinţelor  sale,  nu  numai  că  au  demonstrat 
nerăstunând  (ne  restumaver)  din  istorie  şi  canoane  fundamentarea  lui,  ci  au  şi 
îndegetat  un  mod  dc  alegere,  drept  care  lumenii  la  alegerea  Archipăstorului  să 
fie  reprezentaţi  în  asemenea  număr  cu  feţele  clerului.  De  s-ar  fi  serbat  aşadar 
adunarea  diecezană  în  o  cauză  ca  aceasta,  ar  avea  lumenii  tot  cuvântul  a  arăta 
neîndestulare,  însă  în  un  caz  ca  acesta  se  arată  a  fi  tară  de  temei  părerile  cele 
publicate  prin  ziare,  şi  de  se  provoacă  unii  la  conchiemarea  lumenilor  la  adunările 
sinodale,  care  se  ţinură  în  cauza  restituindei  mitropolii  în  Ardeal,  nu  ne  sfiim  a 
respica  cum  că  acea  procedură  este  lipsită  de  fundament  canonic. . .”  (p.  59-60). 

5.  Anthorismos-ul  sau  răspunsul  episcopului  Şaguna 
Primind  în  luna  mai  1861  broşura  cu  Dorinţele  dreptcredinciosului  cler  din 
Bucovina,  Şaguna  s-a  decis  să  publice  în  Telegraful  Român  mai  multe  articole,  semnate 
sub  „un  membru  al  clerului  ortodox  din  Ardeal”.  Considerând  în  cete  din  urmă  ca 
necesar  un  răspuns  mai  amplu,  a  publicat  răspunsul  într-o  broşură,  semnând  însă  cu 
numele  său, 

„căci  altmintrelea  s-ar  fi  întâmplat  ca  prin  rătăcirea  numelui  meu  să  se 
caracterizeze  năzuiala  mea  frăţească  de  o  duşmănie  şi  dispreţuire  faţă  cu  fraţii 
bucovineni”  (p.  3)28. 

Şaguna  a  citat  multe  din  aserţiunile  cuprinse  în  Dorinţele  clerului  bucovinean  şi 
le-a  comentat  pe  rând. 

5.1.  Despre  înfiinţarea  unei  Mitropolii  a  Bucovinei 

Şaguna  a  combătut  pe  larg  toate  motivaţiile  aduse  în  această  chestiune  de  autorii 
Dorinţelor,  mai  puţin  cele  privitoare  la  componenţa  mixtă  (românească  şi  ucraineană)  a 
populaţiei  ortodoxe  din  Bucovina  şi  la  îndepărtarea  geografică  dintre  Bucovina  şi  Ardeal. 

a)  Canonul  34  apostolic  şi  canonul  9  al  Sinodului  din  Antiohia 

Episcopul  ardelean  s-a  arătat  de  acord  cu  afirmaţia  bucovinenilor  că  un  popor 
numeros  ar  trebui  să  fie  cuprins  în  mai  multe  mitropolii.  Problema  era  însă  că  autorii 
Dorinţelor  l-au  înţeles  greşit  pe  Şaguna,  bănuind  că  năzuia  să  atragă  episcopia  bucovineană 
sub  jurisdicţia  mitropoliei  ardelene.  Această  presupunere  nu  era  adevărată,  deoarece 
„nici  nu  ne-am  încumeta  a  face  una  ca  aceasta,  ştiind  că  Biserica  Bucovinei  are 
Mitropolia  cea  adevărată  şi  canonică  de  care  s-a  rupt  prin  măsuri  politice,  care, 
dacă  ar  fi  împiedicată  a  se  ţine  de  legiuita  sa  mitropolie,  atunci  va  şti  ce  să  facă 
şi  noi  nu  ne  simţim  îndreptăţiţi  a  ne  mesteca  în  lucrările  altora”  (p.  25-26). 

în  ceea  ce  priveşte  canonul  9  al  Sinodului  de  la  Antiohia29,  Şaguna  considera  că 
aceştia  nu  au  înţeles  bine  termenul  „provincia”: 

„(...)  au  înţeles  sub  Provincia  provincie  politică,  însă  noi  care  am  încărunţit  în 
studiul  canoanelor  şi  în  asemănarea  textelor  greceşti,  române,  slave  şi  latine  ale 
canoanelor  bisericeşti,  apoi  suntem  câtva  versaţi  şi  în  Jure  Romano,  ori  unde 
aflăm  în  canoanele  traduse  în  limba  latină  sau  slavonă  cuvântul  Provincia, 
înţelegem  în  limba  română  Eparhie.  Convingerea  noastră  o  întăreşte  însăşi 
canonul  din  Pidalionul  românesc ”  (p.  26-27). 

28  Toate  indicaţiile  de  pagină,  aflate  în  paranteze,  în  partea  a  cincea  a  lucrării,  se  referă  la  Andrei 
baron  de  Şaguna,  Precuvântare  la  Anthorismos  sau  Desluşire  comparativă  asupra  broşurii  «Dorinţele 
dreptcredinciosului  cler  din  Bucovina»,  Sibiu,  1861. 

25  „Episcopii  din  fiecare  eparhie  (în  textul  latinesc  se  află  termenul  Provincie  -  n.n.)  trebuie  să 
recunoască  pe  episcopul  proestos  din  capitala  metropolă  şi  care  deţine  purtarea  de  grijă  a  toată  eparhia, 
pentru  că  în  capitala  metropolă  se  întrunesc  din  toate  părţile  toţi  cei  ce  au  afaceri  de  aranjat”  (I.  N.  Floca, 
Canoanele...,  p.  197). 

Deosebit  de  important  este  însă  faptul  că  Şaguna  a  afirmat  încă  din  1861,  deci 
cu  aproape  o  jumătate  de  veac  înainte  de  disputa  cu  privire  la  episcopii  titulari  din 
Biserica  Regatului  României,  caracterul  necanonic  al  hirotonirii  acestora  dincolo  de 
Carpaţi.  De  altfel,  a  considerat  chiar  şi  simpla  existenţă  a  unor  episcopi  vicari  (deci  nu 
doar  a  celor  titulari)  ca  fiind  necanonică: 

„Formarea  a  doi  episcopi  titulari  într-o  episcopie  este  ceva  nu  numai  efemer 
în  organismul  ierarhic  al  Bisericii  Ortodoxe  răsăritene,  ci  şi  incompatibil  cu 
chemarea  arhierească,  căci  episcopului  ca  următoriul  (urmaşul  -  n.n.)  Apostolilor 
sc  încredinţează  exclusiv  prin  gramata  mitropolitană  păstorirea  unei  episcopii  şi 
el  această  păstorire  în  nici  un  ram  (nici  o  ramură  -  n.n.)  a  chemării  sale  nu  o  poate 
deferi  altcuiva,  pentru  că  spre  aceasta  nu  are  împuternicire  canonică...  (p.  33). 

Exemplul  din  Principatele  dunărene  la  care  vă  provocaţi  Frăţiile  voastre,  ca 
adică  acolo  se  află  din  aceşti  episcopi  un  număr  însemnat  şi  vieţuiesc  obişnuit  în 
mănăstiri,  îndestulaţi  fiind  cu  puţin,  nu  dă  tărie  obiectului  vostru,  căci  episcopii 
aceia  titulari  din  Principatele  dunărene  nu  sunt  episcopi  făcuţi  pe  bază  canonică, 
prin  urmare  nici  imitaţia  voastră  după  aceste  exemple  anticanonice  nu  poate  fi  alta 
decât  anticanonică,  şi  aşa  nimic  nu  poate  fi  mai  prejudicios  la  o  organizare  a 
trebilor  bisericeşti  decât  a  lua  de  bază  exemple  anticanonice.  Multe  am  putea 
aduce  înainte  despre  aceşti  episcopi  titulari  din  Principatele  dunărene,  însă  nefiind 
acela  obiectul  nostru,  numai  atât  atingem  aici,  că  acei  episcopi  titulari  sunt  făcuţi 
dintre  arhimandriţii  şi  egumenii  mănăstirilor,  nu  pământene,  ci  închinate,  care  se 
află  în  iregularitatea  cea  mai  mare  în  privinţa  jurisdicţiei  arhiereşti,  căci  deşi  acele 
ar  trebui  să  fie  subordinate  în  toate  episcopilor  eparhiali,  în  a  căror  eparhii  se  află 
ele,  totuşi  se  administrează  de  către  acea  persoană  morală  Ia  care  sunt  închinate, 
spre  exemplu,  mănăstirile  închinate  Patriarhiei  din  Constantinopol  sunt  în  faptă 
subordinate  acestei  Patriarhii  cu  esclusia  (excluderea  -  n.n.)  a  orice  influenţe 
canonice  din  partea  episcopului  locului,  ceea  ce  este  abnormitatea  cea  mai  mare 
cu  privire  la  canoanele  pozitive"  (p.  34-35). 

d)  Echilibrul  naţional  în  Biserica  Ortodoxă  din  Austria 

Date  fiind  aceste  consideraţii  cu  privire  la  episcopii  titulari,  Şaguna  nu  a  putut  fi 
de  acord  cu  concepţia  că  existenţa  a  doi  mitropoliţi  români,  fiecare  cu  câte  doi  episcopi 
titulari  ar  creşte  vaza  ortodocşilor  români  din  monarhia  austriacă.  Singurul  mijloc  de 
a  se  ajunge  la  echilibru  între  fraţii  ortodocşi  din  Austria  era  intrarea  Bisericii  în 
normalitatea  canonică,  promisă  de  împărat: 

„cum  (odată  ce  -  n.n.)  vom  ajunge  la  starea  normală  cu  trebile  noastre  bisericeşti, 
numaidecât  de  (de  la  -n.n.)  sine  va  urma  susţinerea  cumpenei  drepte  între  ierarhia 
sârbă  şi  română.  Şi  aşa  noi  credem  că  la  un  sinod,  ce  s-ar  ţine  de  toţi  arhiereii  noştri 
după  ajungerea  la  starea  normală  cu  trebile  bisericeşti,  factorul  cel  mai  sigur  spre 
susţinerea  cumpenei  celei  drepte  între  ierarhii  sârbeşti  şi  româneşti  ar  fi  înseşi 
starea  cea  normală  a  Bisericii,  dar  nu  doi  episcopi  titulari”  (p.  34). 

e)  Problema  dotaţiei 

Bogăţia  unei  episcopii  nu  a  fost  considerată  de  Şaguna  ca  motiv  suficient  pentru 
a  deveni  mitropolie: 

„Mitropolie  în  înţelescul  bisericesc  are  loc  într-o  provincie  autonomă 
bisericească,  unde  după  cerinţa  numărului  creştinilor  sunt  doi,  trei  sau  şi  mai  mulţi 
episcopi  eparhiali,  dintre  care  acela  este  cel  dintâi  între  ei,  va  să  zică,  mitropolit, 
care  lăcuieşte  în  capitala  ţării  fără  privire  la  existenţa  unui  Fond  bisericesc  mare 
sau  mic,  căci  Sf.  Părinţi  n-au  condiţionat  nici  odinioară  de  la  starea  materială 
aşezarea  vreunei  mitropolii  sau  episcopii,  ci  de  la  numerositatea  creştinilor  şi  a 
episcopilor”  (p.  8). 

f)  Pretinsul  jug  al  Mitropoliei  de  Alba  lulia  şi  problema  împărţirii  Fondului 
religionar 

Bucovinenii  erau  însă  foarte  bucuroşi  şi  mândri  de  Fondul  lor  religionar  şi  se 
temeau  ca  acesta  să  nu  fie  folosit  şi  pentru  subvenţionarea  episcopiilor  sârbeşti  sau 
româneşti.  Această  temere  a  exprimat-o  chiar  şi  episcopul  Hacman,  în  scrisoarea 
adresată  lui  Şaguna  la  26  septembrie  1860.  Şi  tot  datorită  acestei  temeri,  autorii 
Dorinţelor  îl  învinuiau  pe  Şaguna  că  dorea  să  le  impună  bucovinenilor  „jugul  unei 
dependinţe  ierarhice,  pe  care  până  acum  nu  l-am  purtat”31. 

într-adevăr,  Biserica  din  Bucovina  a  fost  cea  mai  bogată  dintre  toate  episcopiile 
ortodoxe  din  monarhie. 

Astfel,  la  începutul  epocii  constituţionale,  averea  totală  a  episcopiei  ardelene, 
aflată  în  administrare  proprie,  era  de  aproape  1 50.000  fl.,  dintre  care  93.000  fi.  valoarea 
fondurilor  înfiinţate  de  Şaguna  în  deceniul  neoabsolutist  şi  57.000  valoarea  proprietăţilor 
imobiliare  cumpărate  de  Moga  şi  Şaguna32.  în  1862,  valoarea  fondurilor  şaguniene  a 
fost  de  74.489  fl.  68cr.33,  în  1864  de  83.179  fl.  8  cr.  şi  62  de  galbeni34,  iar  în  1866  de 
120.028  fl.  33  cr.  şi  2002  galbeni35. 

Pe  lângă  aceste  fonduri  şaguniene,  episcopia  de  la  Sibiu  mai  avea  patru  fonduri 
vechi  (ce!  mai  important  fiind  Fondul  sidoxial)  care  se  aflau  în  administraţia  Gubemiului 
ardelean.  Suma  totală  a  acestora  a  fost  în  1855  de  130.000  fl.36.  Ele  au  fost  date  în 

31  Dorinţele. p.  16. 

32  Adele  sinodului  Bisericei  greco-răsăritene  in  Ardea l  din  anul  1 864 ,  Sibiu,  1 864,  p .  1 80- 1 8  8  şi 
205-206. 

35  Ibidem,  p.  182-189.  Până  la  1  iulie  1 862,  toate  aceste  fonduri  s-au  aflat  „sub  administrarea  şi 
îngrijirea  personală”  a  Episcopului  Şaguna.  „în  I  iulie  a  ţinut  Excelenţa  Sa  P.  Episcop  o  conferinţă  mai 
numeroasă  cu  toţi  bărbaţii  inteligenţi  şi  fii  ai  Bisericii  noastre  din  Sibiu”,  ocazie  cu  care  a  predat  administrarea 
fondurilor  unei  eforii,  alcătuită  dintr-un  cleric,  Ioan  Hannia,  şi  doi  laici,  anume  Petru  Roşea  şi  Ioan  Brote 
( Ibidem ,  conclus  13,  p.  10). 

34  Ibidem,  p.  190-202. 

33  Această  sumă  am  preluat-o  după  o  însemnare  scrisă  cu  mâna,  pe  coperta  interioară  a  unui 
exemplar  din  Actele  Soboarelor  Bisericei  greco-răsăritene  din  Ardeal  din  anii  1850  şi  1860,  Sibiu 
(1860).  Exemplarul  se  află  în  Biblioteca  Mitropoliei  din  Sibiu,  la  cota  1682. 

34  Nicolae  Popea,  Archiepiscopul  şi  Metropolitul  Andreiu  baron  de  Şaguna,  Sibiu,  1879,  p.  99. 

administraţia  Bisericii  ardelene  abia  după  obţinerea  autonomiei  constituţionale  în  urma 
votării  de  către  Congresul  Naţional  Bisericesc  din  1868  a  Statutului  Organic17. 

Mitropolia  de  Carloviţ  (doar  cu  cele  şase  eparhii  sufragane  „ilirice”)  avea  în 
schimb,  în  anul  1868,  un  număr  de  opt  fonduri,  însumând  aproape  3,5  mii.  fl.  Pe 
lângă  acestea,  mai  existau  şi  averile  celor  30  de  mănăstiri  (cu  peste  3  mii.  fl.),  precum 
şi  fondurile  bisericeşti  şi  şcolare  private,  însumând  aproximativ  1 .306.000  fl.,  astfel 
că  „naţiunea  sârbească  putea  folosi  în  interesul  dezvoltării  culturale  veniturile  unei 
averi  de  aproape  8  milioane  de  florini”18.  Aşadar,  starea  materială  a  Mitropoliei  de 
Carloviţ  era  incomparabil  mai  bună  decât  cea  a  Episcopiei  Transilvaniei. 

însă,  cea  a  eparhiei  bucovinene  era  chiar  şi  mai  bună  decât  a  Mitropoliei  de 
Carloviţ.  în  anul  1783,  în  timpul  unei  vizite  în  Bucovina,  împăratul  Iosif  II  a  decis  ca 
toate  domeniile  mănăstireşti,  care  ocupau  mai  mult  de  jumătate  din  suprafaţa  Bucovinei, 
să  fie  centralizate  într-un  Fond  religionar  (după  modelul  aplicat  în  cazul  domeniilor 
mănăstirilor  catolice  din  provinciile  austriece)19.  Conform  Planului  regulativ  (constituţia 
Bisericii  bucovinene,  emisă  în  1 786,  aflat  în  vigoare  până  în  1865),  Fondul  religionar 
cuprindea  întreaga  avere  menită  pentru  susţinerea  religiunii.  Veniturile  din  aceste  averi 
intrau  în  cassa  religionar ă.  După  scoaterea  sumelor  prevăzute  pentru  salariilor  preoţilor 
şi  învăţătorilor,  restul  urma  să  fie  folosit 

„numai  şi  unic  spre  binele  adevărat  al  clerului,  al  religiunii  şi  al  omenimii.  Principele 
ţării,  carele  are  asupra  sa  îngrijirea  pentru  prosperitatea  comună,  este  patronul 
Fondul  religionariu.  Administrarea,  păstrarea  şi  întrebuinţarea  lui  pentru  preoţime 
şi  pentru  şcoale,  pentru  care  singur  şi  unic  este  menit,  atârnă  numai  de  la 
dispunerea  lui.  Punerile  la  cale  trebuincioase  pentru  purtarea  de  grijă  de  fondul 
religionariu  sunt  acum  făcute  de  Maestatca  Sa  prin  înfiinţarea  unei  casse 
religionare  şi  aşezarea  de  administratori  publici.”40 

După  încorporarea  Bucovinei  în  Regatul  Galiţiei41,  Fondul  religionar  bucovinean  a 
fost  unificat  cu  cel  galiţian,  iar  Consistoriul  eparhial  de  la  Cernăuţi  nu  a  mai  avut  nici  o 

57  Matei  VoileaiHJ,  Sidoxia.  Cesliunea  dotafiunei  archiereitlui  ortodox-romăn  din  Transilvania, 
Sibiu.  1897,  p.  15-16.  Fondul  sidoxial  acumulase  în  acel  an  suma  de  126.355  fl. 

,s  Cele  mai  importante  fonduri  erau  cel  „clerical  şi  şcolar".  în  valoare  de  1,68  mii.,  şi  cel  „naţional 
intangibil",  de  980.000  fl.  (Johann  H.  Schwicker,  Politische  Geschichte  derSerben  in  Ungarn,  Budapesta, 
1880,  p  414-415;  Idem,  Slalistik  des  Kdnigreiches  Ungarn,  Stuttgart,  1877,  p,  600-601).  în  ceea  ce 
priveşte  veniturile  Eparhiilor  sârbeşti,  acestea  erau  foarte  diferite.  Veniturile  anuale  ale  Episcopiei  de 
Bacica  (Novi  Sad)  erau  de  aproximativ  60-70.000  fl.,  in  timp  ce  acelea  ale  Episcopiilor  de  Buda. 
Karlstadt  şi  Pacraţ  erau  de  20  de  ori  mai  mici.  Tocmai  de  aceea,  după  1865,  veniturile  tuturor  Episcopiilor 
au  fost  acumulate  într-un  fond  special,  împărţit  in  mod  egal  între  ierarhi.  Pe  lângă  această  sumă. 
Mitropolitul  mai  încasa  veniturile  de  la  trei  domenii  funciare,  de  aproximativ  70-80.000  fl.  anual. 

M  Isidor  Onciul,  op.  cil.,  p.  129-130. 

40  Ibidem,  p.  209. 

41  După  integrarea  în  monarhia  habsburgică.  Bucovina  a  constituit  un  district  separat,  subordonat 
Consiliului  aulic  de  război.  I.a  16  septembrie  1 786,  a  fost  introdusă  administraţia  civilă.  Bucovina  fiind 
integrată  în  Regatul  Galiţiei.  Intenţia  a  fost  asimilarea  celor  două  provincii,  astfel  că,  printr-un  patent 
din  1 4  martie  1 787,  boierimea  moldovenească  din  Bucovina  a  fost  asimilată  Stărilor  din  Regatul  Galiţiei. 

ştire  cu  privire  la  administrarea  lui.  în  1 8 1 0,  deşi  Bucovina  constituia  o  provincie  autonomă 
în  cadrul  Galiţiei,  totuşi  Gubemiul  de  la  Lvov  a  decis  să  vândă  unele  moşii  ale  Fondului 
bucovinean.  Această  încălcare  a  prevederilor  Planului  regulativ  a  fost  sesizată  de  Curtea 
imperială,  care  a  emis  la  1 2  octombrie  1819  Rezoluţia  de  la  Troppau ,  prin  care  autorităţile 
galiţiene  au  fost  silite  să  retumeze  Fondului  religionar  bucovinean  toate  cheltuielile  care 
se  făcuseră  în  mod  ilegal42.  în  anul  1841,  Fondul  religionar  avea,  pe  lângă  domeniile 
funciare  şi  suma  de  aproape  4  mii.  fl.  în  hârtii  de  valoare  la  diferitele  bănci  austriece43.  în 
1857,  averea  Fondului  era  de  7,5  mii.  fl.,  iar  în  1869  de  11,7  mii.44 

Diferentele  mari  dintre  averile  Episcopiei  Bucovinei,  a  Mitropoliei  de  Carloviţ  şi 
a  Episcopiei  ardelene  sunt  şi  mai  semnificative,  dacă  se  ţine  cont  de  numărul  parohiilor 
şi  a  fumurilor  acestor  trei  Biserici: 


Număr  parohii  Număr fumuri 45 

Averea  Fondurilor 

Mitropolia  de  Carloviţ 

1978 

186.519 

Aprox.  8  mii.  fl. 

Episcopia  Bucovinei 

295 

26.831 

Aprox.  11,7 mii.  fl. 

Episcopia  Ardealului 

991 

115.000 

Aprox.  300.000  fl. 

a  căror  terminologie  (conte,  baron  etc)  a  fost  nevoită  să  o  adopte.  însă  la  29  septembrie  1790,  printr- 
un  nou  patent,  împăratul  Leopold  II  a  decis  că,  datorită  diferenţelor  de  limbă,  datini  şi  obiceiuri,  unirea 
dintre  Bucovina  şi  Galiţia  nu  mai  putea  să  dăinuie.  Prin  urmare.  Bucovina  a  dobândit  un  statut  special 
(constituind  o  provincie  de  sine  stătătoare),  astfel  ca  să  nu  mai  fie  considerată  parte  a  Regatului  Galiţiei, 
iar  stările  bucovinene  să  nu  mai  facă  parte  integrantă  din  cele  ale  Galiţiei.  însă,  în  privinţă  administrativă. 
Bucovina  urma  să  fie  condusă  şi  pe  mai  departe  de  Gubemiul  de  la  Lvov.  Cu  alte  cuvinte,  Bucovina  a 
dobândit  o  autonomie  lărgită,  manifestată  în  probleme  financiare  (de  fixare  a  impozitelor).  în  rest, 
Bucovina  a  rămas,  de  facto,  o  provincie  a  Galiţiei,  fapt  care  a  fost  legiferat  prin  noua  constituţie  a 
Regatului  Galiţiei,  din  13  aprilie  1817  (prin  care  boierimea  bucovineană  a  fost  din  nou  asimilată  Stărilor 
galiţiene).  Totuşi,  conştiinţa  existenţei  Bucovinei  ca  provincie  distinctă  a  dăinuit,  astfel  că  la  23  iunie 
1 846,  Curtea  a  emis  un  decret,  prin  care  stabilea  că  nu  toate  prescripţiile  adresate  Gubemiului  de  la  Lvov 
trebuiau  să  fie  aplicate  şi  în  Bucovina,  fapt  care  urma  să  fie  specificat  în  respectivele  prescripţii 
( Promemoria  zur  Bukowiner  Landespetition  vom  Jahre  1848  in  Betreff  der  provinciellen  Slellung  der 
Bukowina.  Von  der  Landes-Deputation,  Viena,  1849,  p.  5-7). 

Ca  urmare  a  cererilor  Deputaţiunii  din  Bucovina,  care  a  prezentat  Promemoria  Adunării  constituante 
de  la  Kremsier,  noua  Constituţie  imperială  din  4  martie  1849,  a  asigurat  Bucovinei  statutul  de  Ţară  de 
Coroană,  ereditară,  separată,  sub  titlul  de  Ducat,  având  la  conducere  un  guvernator  ca  „preşedinte  al 
ţării”,  care  depindea  direct  de  Curtea  de  la  Viena,  rămânând  doar  din  punct  de  vedere  judecătoresc 
dependentă  de  Galiţia.  între  26  aprilie  1860  -  26  februarie  1861,  datorită  elementelor  unioniste  şi 
poloneze.  Bucovina  a  fost  din  nou  încorporată  Galiţiei.  Această  tentativă  nu  a  durat  mult  deoarece  prin 
Constituţia  imperială  din  26  februarie  1861,  Bucovina  a  fost  din  nou  recunoscută  ca  ţară  separată,  cu 
titlul  de  Ducat,  cu  reprezentanţă  proprie,  la  fel  ca  şi  celelalte  ţări  din  imperiu  ( Enciclopedia  română 
«ASTRA»,  Sibiu,  1898,  voi.  I,  p.  601-602). 

41  Isidor  Onciul,  op.  cit.,  p.  280-284. 

43  Promemoria...,  p  17. 

44  Isidor  Onciul,  op.  cit.,  p.  675-678. 

45  Numărul  de  parohii  şi  de  fumuri  la  Martin  v.  Schwartner,  Statistikdes  Kdnigreichs  Ungern,  voi. 
I,  Buda,  1 809,  p.  180,  nota  a).  Schwartner  a  preluat  datele  după  Historisch-poiitisches  Journal  der  K.K. 
Erblande  din  anul  1792.  El  considera  însă  că  numărul  parohiilor  ortodoxe  din  Ungaria,  adică  ale 
Mitropoliei  de  Carloviţ,  trebuia  să  cuprindă  şi  fiiiile,  dând  ca  exact  numărul  de  1 505  parohii  matre,  dintre 
care  935  sârbeşti,  553  româneşti  şi  17  „greceşti”  (tbidem,  p.  179). 

Bineînţeles  că  Şaguna  ar  fi  dorit  ca  Biserica  bucovineană  să  acorde  un  ajutor 
episcopiei  ardelene,  cum  reiese  şi  din  pastorala  în  care  anunţa  tipărirea  Anthorismos- 
ului46.  însă  nu  concepea  decât  ca  acest  ajutor  să  fie  benevol,  nu  impus  din  afară.  De 
aceea,  i-a  asigurat  pe  bucovineni  că  nu  au  să  se  teamă  de  vreun  ,jug”: 

„Fraţilor!  Spuneţi  temeiul  şi  ansa  (prilejul  -  n.n.)  unei  asemenea  temeri; 
spuneţi-ne  ce  fapte  sau  cel  puţin  ce  semne  aveţi  că  Alba  iulia  va  (vrea  -  n.n.)  să  vă 
subjuge  prin  Mitropolia  sa?  Ce  au  făcut  şi  pe  ce  bază  a  tăcut  susbscrisul  episcop 
cu  elenii  şi  poporul  diecezan  din  Ardeal  prin  două  soboare  eparhiale  paşii  cei 
debuincioşi  (trebuincioşi  -  n.n.)  pentru  reînfiinţarea  mitropoliei  celei  vechi  cu 
episcopiile  ei,  se  vede  într-un  chip  autentic  din  publicarea  prin  tipar  a  Actelor 
Soboarelor  Bisericii  noastre  Ortodoxe  din  Ardeal  din  anii  1 850  şi  1 860.  (...)  Cum 
puteţi  dară  zice,  fraţilor,  câ  Alba  Iulia  va  să  vă  impună  jugul  dependinţei  ierarhice? 

Noi  suntem  convinşi  că  nu  numai  că  n-am  vătămat  autonomia  Bisericii  bucovinene, 
ci  încă  am  apărat-o  cu  tot  prilejul.  Noi  ştim  desigur  că  episcopul  subscris  a  defendat 
(apărat  -  n.n.)  inviolabilitatea  Fondului  religionar  al  eparhiei  bucovinene,  căci  era 
un  timp  când  unii  bărbaţi  de  stat  aveau  acea  idee  ca  eparhiei  noastre  ardelene  să 
se  asigneze  prin  stăpânirea  politică  un  sucurs  anual  din  Fondul  Bisericii 
bucovinene,  şi  subscrisul  episcop  s-a  declarat  într-acolo  că  el  în  astfel  de  părere 
nu  se  învoieşte,  căci  efectuarea  ei  ar  vătăma  dreptul  de  proprietate  şi  dispoziţie 
despre  averea  unei  individualităţi  spirituale  şi  ar  avea  caracterul  comunismului. 

Tot  în  chipul  acesta  s-a  declarat  el  şi  către  episcopii  sârbeşti  care  administraţia 
Fondului  religionar  al  Bucovinei  au  vrut  a  o  trage  la  Carloviţ”  (p.  1 3- 1 4). 

5.2.  Despre  doritul  Sinod  provincial  al  Bisericii  din  Bucovina 
Şaguna  a  arătat  că  se  poate  accepta  doar  parţial  titulatura  de  sinod  provincial ,  în 
măsura  în  care  Bucovina  constituia,  din  punct  de  vedere  politic,  o  provincie  de  sine 
stătătoare.  însă,  din  punct  de  vedere  bisericesc,  chiar  dacă  exista  aici  un  mitropolit 
onorar,  acesta  avea  de  fapt  rangul  unui  episcop  eparhial,  astfel  că  sinodul  bucovinean 
nu  putea  fi  altceva  decât  tot  un  simplu  Sinod  eparhial.  Un  sinod  provincial,  în  sens 
bisericesc,  nu  putea  exista  decât  într-o  mitropolie  sau  provincie  bisericească,  iar  în 
cazul  Bucovinei,  aceasta  era  Moldova,  cu  mitropolitul  de  la  Iaşi. 

Motivul  principal  pe  care  îl  invocau  bucovinenii  pentru  instituirea  unui  sinod 
provincial  alcătuit  din  mitropolit  şi  cei  doi  episcopi  titulari,  era  acela  ca  să  preia  în 
locul  Carloviţului,  apelurile  la  verdictele  date  de  Consistoriul  din  Cernăuţi. 

Pe  de  o  parte,  Şaguna  a  arătat  însă  că  şi  această  primă  instanţă  judecătorească 
(anume  Consistoriul)  funcţiona  anticanonic,  deoarece  la  şedinţele  acestuia  participa  şi 
un  reprezentant  al  autorităţilor  politice,  acesta  având  rangul  al  doilea  după  ierarh,  ceea  ce 

„a  vătămat  şi  strâmtorat  dreptul  episcopesc,  prin  urmare  este  de  trebuinţă  ca 
organizarea  Bisericii,  fâcându-se  pe  baza  independenţei  bine  înţelese,  denumirea 

4,1  Această  pastorală  va  fi  redată  integral  Ia  sfârşitul  acestui  studiu. 

subpreşedintelui  consistorial,  fie  acela  episcop  titular  sau  arhimandrit,  dacă 
este  necesar,  să  se  facă  prin  episcop,  va  să  zică  prin  mitropolitul  titular  al 
Bucovinei,  căruia  i  se  cuvine  aceasta  din  plenitudinea  puterii  apostolice  (canonul 
34  apostolic)”  (p.  50). 

în  acest  loc,  Şaguna  a  reluat  mai  vechile  sale  reflecţii  cu  privire  la  lipsa  de 
canonicitate  a  sistemului  consistorial  din  monarhia  austriacă.  Motivul  l-a  constituit  şi 
de  această  dată  amestecul  factorului  politic,  astfel  că  episcopul  ardelean  a  accentuat 
din  nou  principiul  ierarhic,  opunându-1  ingerinţelor  guvernamentale.  în  locul  constituţiei 
consistoriale,  aflată  sub  autoritatea  guvernamentală  (astfel  că  intenţiile  episcopului 
puteau  fi  cenzurate  de  asesori  consistoriali  influenţaţi  politic),  Şaguna  considera  drept 
canonică  o  constituţie  sinodală,  eliberată  de  ingerinţa  autorităţilor  politice  şi  aflată  doar 
sub  autoritatea  episcopului  şi  care  putea  ea  singură  să  favorizeze  o  bună  conlucrare 
între  episcop  şi  bărbaţii  cei  mai  buni  ai  eparhiei: 

„Noi  suntem  siliţi  a  mărturisi  aici  că,  luând  în  consideraţie  din  punct  de 
vedere  strâns  al  constituţiei  Bisericii  noastre,  (despre  -  n.n.)  Consistoriile  noastre 
din  Austria  nu  putem  altceva  zice  (...)  decât  aceea  că  toată  organizarea  lor  este 
anticanonică,  deoarece  (...)  asesorii  consistoriali  au  avut  voie  a  da  la  consultări 
părerile  lor  cum  au  vrut,  iar  episcopul  era  silit  a  da  votul  său  pe  partea  majorităţii, 
deşi  ar  fi  fost  aceasta  în  contra  convingerii  sale  (...). 

Numirea  Consistoriu  este  străină  în  Ortodoxia  noastră;  noi  avem  alte 
instituţiuni  în  Biserica  noastră,  adică  instituţiuni  de  Sinoade  universale  şi  practica 
de  Comitete  permanente  lângă  episcopi,  mitropoliţi,  arhiepiscopi,  exarhi  şi 
patriarhi,  care  Comitete  permanente  lângă  arhierei  îndeplinesc  locul  Sinoadelor 
ce  nu  se  pot,  dar  nici  nu  este  de  lipsă,  a  se  ţine  prea  des,  ci  odată  în  an.  Prin 
urmare,  instanţa  dintâi  în  treburi  bisericeşti  parohiale  şi  în  alte  treburi  bisericeşti 
este  episcopul  eparhial  care,  cu  Comitetul  permanent,  se  sfătuieşte  despre  cele 
pertractânde  şi  prejudecânde  şi  apoi  decide  treaba  şi  este  răspunzător  lui 
Dumnezeu,  Sinodului  mitropolitan  şi  Sinodului  episcopiei  sale,  căci  din  canonul 
41  apostolesc  ne  învăţăm  că  episcopul  are  stăpânire  peste  lucrurile  Bisericii  şi 
peste  sufletele  cele  scumpe  ale  oamenilor  ce  lui  i  s-au  încredinţat”  (p.  51-52). 

Pe  de  altă  parte,  ideea  de  a  folosi  sinodul  eparhial  ca  for  apelator  i  s-a  părut  lui 
Şaguna  de-a  dreptul  ridicolă,  deoarece,  în  primul  rând.  Sinodul,  nefiind  mitropolitan, 
era  alcătuit  din  preoţi  supuşi  ierarhului,  neavând  competenţa  şi  independenţa  necesară 
pentru  a  judeca  într-o  a  doua  instanţă: 

„Episcopul  este  îndatorat  a  face  judecăţi  după  canoane,  iar  partea  cea 
nedreptăţită  poate  apela  la  Soborul  mitropolitan,  dar  nu  la  un  Sobor  eparhial 
care  constă  din  prezbiteri  sau  chiar  şi  din  doi  episcopi  titulari  care  toţi  sunt 
subordonaţi  episcopului  şi  după  firea  lucrului  nu  pot  avea  puterea  de  a  cenzura, 
revedea  sau  a  reforma  judecata  ce  au  adus  episcopul  lor”  (p.  49-50). 
în  al  doilea  rând,  bucovinenii  făceau  o  confuzie  între  obiectele  aflate  în  competenţa 
unui  sinod  şi  cele  ale  unui  for  apelator.  Sinodul  eparhial  nu  putea  fi  în  nici  un  caz  for 

apelator,  ci  doar  adunarea  celor  mai  buni  bărbaţi  ai  unei  eparhii,  cu  scopul  de  a-1 
îndruma  pe  episcop  în  probleme  care  sunt  de  competenţa  sa:  gestionarea  fondurilor, 
îmbunătăţirea  situaţiei  materiale  a  clerului,  organizarea  învăţământului  teologic,  a  şcolilor 
populare  (p.  54-55): 

Şaguna  nu  doar  că  a  combătut  intenţiile  bucovinenilor,  ci  le-a  şi  înfierat  aspru, 
considerând  că  li  se  putea  aplica  şi  lor  mustrările  din  canonul  89  al  Sf.  Vasile  cel 
Mare47.  Prin  cererile  lor,  autorii  Dorinţelor  nu  erau  decât  uneltele  unor  duşmani  ai 
Bisericii  Ortodoxe: 

„Dorinţa  aceasta  a  fraţilor  bucovineni  nu  este  numai  efluxul  unor  imaginaţii 
ce  nicicând  nu  s-au  realizat  şi  nu  se  pot  realiza  în  Ortodoxia  noastră  ecumenică, 
ci  este  ea  încă  şi  sabie  ascuţită  cu  care  vrăjmaşii  canonişti  de  altă  confcsie  pot 
tăia  pomul  cel  frumos  al  organismului,  care  Biserica  noastră  o  au  susţinut 
nevătămată  în  contra  nenumăratelor  vijelii  ale  secolelor  trecute.  Şi  ne  temem  că 
aceşti  vrăjmaşi  ai  clasicităţii  Bisericii  noastre  se  vor  şti  folosi  de  acest  prilej  şi 
vor  încuviinţa  pomenita  dorinţă  spre  paguba  şi  ruşinea  noastră”  (p.  43). 

Prin  urmare,  episcopul  ardelean  îi  îndemna  pe  bucovineni: 

„Fraţilor,  să  nu  dispreţuiţi  şi  să  nu  părăsiţi  constituţiunea  cea  frumoasă  şi 
liberală  a  Ortodoxiei  noastre  şi  să  nu  doriţi  a  introduce  pentru  treburi  bisericeşti 
şi  spirituale  birocratismul  şi  separatismul!  Căci,  altmintrelea  vom  fi  siliţi  a 
caracteriza  dorinţa  voastră  în  chestiune  ca  un  esperiment  păgubicios  ce  pe  un 
timp  va  putea  împiedica  lucrarea  cea  folositoare  a  constituţiunii  Bisericii;  dar 
apoi  va  şi  apune  dinaintea  mărimei  şi  strălucirei  acelei  temelii  pe  care  Sfinţii 
Părinţi  au  bazat  constituţiunea  Ortodoxiei  noastre,  a  cărei  piatră  cea  din  capul 
unghiului  este  însuşi  Hristos!”  (p.  56). 

5.3.  Despre  Sinodul  general  al  tuturor  episcopilor  ortodocşi  din  Imperiul 
Austriac 

Discutând  problema  Sinodului  general  ortodox,  propus  de  bucovineni,  episcopul 
Şaguna  şi-a  prezentat  poziţia  cu  privire  la  relaţia  dintre  Biserică  şi  Stat,  dintre  episcopi 
şi  împăraţi,  precum  şi  dintre  jurisdicţiile  bisericeşti  (adică  dintre  patriarhiile  creştine). 

Şaguna  nu  putea  înţelege  cum  bucovinenii  foloseau  argumentele  unei  epoci 
absolutiste,  pe  care  o  spera  să  fie  definitiv  apusă: 

„Dureri  de  tot  simţitoare  ne  împresoară  când  gândim  la  această  dorinţă  a 
fraţilor  bucovineni  şi  la  motivările  ei  în  mijloc  aduse,  căci  acea  într-altele  seamănă 
timpilor  acelor  vitregi,  când  ştiinţa  şi  cunoştinţa  aşezămintelor  bisericeşti  era 
sclavă  absolutismului  şi  Biserica  lui  Hristos  şi  ierarhia  ei  erau  osândite  a  ofta  în 
obezile  întunecimei”  (p.  6 1  -62). 


47  Canonul  89  al  Sf.  Vasile  cel  Mare:  „Foarte  mă  mâhneşte  că  în  timpul  din  urmă  canoanele  Părinţilor 
au  (ost  părăsite  şi  s-a  scos  din  Biserică  toată  stricteţea;  şi  mă  tem  că  indiferenţa  aceasta,  înaintând  cu  încetul 
pe  calea  sa,  afacerile  Bisericii  să  nu  ajungă  în  deplină  tulburare"  (loan  N.  Floca,  Canoanele.  ..  p.  366). 

a)  Patriarhul  ecumenic  şi  necanonicitatea  unui  patriarh  al  Imperiului 
austriac 

După  cum  a  arătat  şi  teologul  Johann  Schneider,  în  teza  sa  de  doctorat  cu  privire 
la  concepţia  canonică  a  mitropolitului  Andrei  baron  de  Şaguna,  acesta  a  rămas  ferm 
ancorat  în  concepţia  Pentarhiei48.  Intr-adevăr,  în  principala  sa  lucrare  de  drept  canonic, 
mitropolitul  ardelean  considera  că 

„Fiindcă  spre  nenorocirea  creştinismului  totalitatea  Bisericii  lui  Hristos 
(adică  Pentarhia  -n.n.)  s-a  dezbinat  în  două,  în  partea  răsăriteană  şi  cea  apuseană: 
pentru  aceea  Biserica  noastră  din  toată  lumea  are  azi  patru  patriarhi  şi  adică:  pe 
cel  din  Constantinopol,  Alexandria,  Antiohia  şi  Ierusalim  (...)  Dreptul  de  a  înălţa 
vreun  scaun  arhieresc  la  demnitatea  de  scaun  patriarhal  se  cuvine  exclusiv 
numai  unui  sinod  ecumenic”44. 

încă  în  timpul  consultărilor  episcopilor  ortodocşi  din  Imperiul  austriac,  de  la 
Viena  din  anii  1850-51,  Şaguna  a  cerut  în  documentul  înaintat  Guvernului  austriac 
aprobarea  autorităţilor  imperiale  de  a  păstra  legătura  cu  scaunul  patriarhal  de 
Constantinopol: 

„Ţinând  cont  de  faptul  că,  în  conformitate  cu  prevederile  canonice  ale  Biserici  i 
Orientale,  Biserica  Răsăriteană  din  Austria  aparţine  de  Patriarhatul  de  Constantinopol, 
Scaunul  acestui  patriarhat  este  instanţa  supremă  pentru  toate  problemele  bisericeşti 
ale  Sfintei  Biserici  şi  ale  creştinilor  acesteia.  Să  se  permită  ierarhiei  noastre  din 
Austria  ca  în  cazurile  prescrise  de  Biserică  să  se  adreseze  numitului  Scaun  patriarhal 
din  Constantinopol,  pe  calea  Ministerului  c.c.  de  Externe”50. 

Unsprezece  ani  mai  târziu,  Şaguna  a  rămas  adept  al  aceleiaşi  idei.  Drept  urmare, 
le-a  răspuns  bucovinenilor  că,  în  contextul  Pentarhiei,  ar  fi  fost  necanonic  ca  Biserica 
Ortodoxă  din  Imperiul  austriac  să  fie  cârmuită  de  un  patriarh.  Dimpotrivă,  ierarhia 
ortodoxă  ar  fi  fost  datoare  să  ceară  autorităţilor  austriece  să  i  se  permită  să  reia 
legăturile  canonice  cu  Scaunul  patriarhal,  fiindcă  doar  astfel  se  putea  respecta  principiul 
libertăţii  Bisericii. 

„Vrem  ca  libertatea  bisericească  în  înţelesul  canonic  să  nu  ne  strâmtoreze  în 
nimic  din  partea  Guvernului  politic,  cu  atât  mai  puţin  cu  cât  nici  libertatea  altor  religii 
creştine  nu  se  strâmtorează  din  partea  politică.  Dacă  noi  libertatea  Bisericii  noastre  nu 
o  am  pretinde  de  la  Guvern  în  înţelesul  deplin  al  cuvântului,  atunci  noi  am  da  de  noi 
înşine  lestimonium  paupertatis  şi  am  da  prilej  Guvernului  de  a  gândi  că  noi  înşine 
vedem  o  primejdie  pentru  Stat  din  legătura  canonică  între  mitropoliţii  noştri  din  Aus¬ 
tria  şi  patriarhul  din  Constantinopol.  încă  noi  credem  că  ierarhia  noastră  va  şti  să 
abată  de  la  sine  orice  testimonium  paupertatis ,  precum  şi  orice  prepus  (presupunere 

“  Johann  Schneider,  Der  Hermannstădter  Metropolit  Andrei  von  Şaguna.  Reform  und  Erneuerung 
der  Orthodoxen  Kirche  in  Siebenbiirgen  und  Ungarn  nach  1848,  Koln-Weimar-Wien,  2005,  p.  210. 

49  Andrei  baron  de  Şaguna,  Compendiu  de  drept  canonic  al  Sântei  Soborniceşti  şi  Apostoleşti 
Biserici,  ed.  HI,  Sibiu,  1913,  p.  97. 

w  llarion  Puşcariu,  Metropolia...,  Anexe,  p.  76, 

-  n.n.)  pe  care  ar  deduce-o  statul  din  legătura  canonică  a  mitropoliţilor  noştri  cu 
patriarhatul  ecumenic,  căci  una  (pe  de  o  parte  -  n.n.)  nu  se  află  nici  o  iotă  în  analele 
patriei  noastre  despre  pata  necredinţei  a  ierarhilor  sau  a  creştinilor  noştri,  şi  pe  de  altă 
parte  cu  tot  prilejul  aşa  învederat  au  dovedit  ierarhii  şi  creştinii  noştri  credinţa  şi 
alipirea  lor  către  Tron  şi  Patrie,  încât  de  prisos  este  a  aminti  aici  despre  aceea  mai  mult. 
Aşadar  noi  vrem  o  Biserică  liberă  să  avem  în  Patria  noastră  şi  această  dorinţă  ne 
impune  nouă  acea  îndatorire  ca  Biserica  să  o  eliberăm  în  tot  organismul  său,  pentru  că 
dacă  numai  partea  cea  mai  mică  a  ei  nu  se  va  elibera,  atunci  numaidecât  i  se  va  cauza 
ştirbire  în  viaţa  ei.  Şi  încă  chiar  noi,  fiii  ei,  să  i-o  facem?  Aceasta  să  nu  fie!  Să  ne  luptăm 
luptă  bună  asupra  oricăruia  care  ar  vrea  a  vătăma  cât  de  puţin  organismul  legiuit  şi  de 
Sfinţii  Părinţi  statornicit  al  Bisericii  noastre.  (...) 

Prin  urmare,  împrejurarea  aceasta  fundată  în  instituţiile  politice  ale  Bisericii  noastre 
trebuie  să  ne  îmbărbăteze  de  a  cere  ca  cu  libertatea  Bisericii  să  se  restaureze  şi  legătura 
mitropoliţilor  noştri  din  Austria  cu  patriarhatul  din  Constantinopole,  căci  până  când 
aceea  este  canonică  şi  legală,  până  atunci  aduce  Bisericii  şi  Statului  foloase,  iar  când 
legătura  aceea  ar  degenera  ori  într-una,  ori  în  altă  parte,  atunci  numai  decât  partea  cea 
vinovată  pierde  demnitatea  sa,  căci  la  noi  nici  unui  ierarh  nu  i  se  dă  caracterul 
infailibilităţii”  (p.  62-64). 

b)  Ţarul  Petru  cel  Mare  şi  desfiinţarea  Patriarhatului  rus 

Aşadar,  Şaguna  a  fost  împotriva  înfiinţării  unui  patriarhat  al  Imperiului  austriac. 
De  fapt  aceasta  a  fost  şi  dorinţa  bucovinenilor,  având  însă  o  motivaţie  diferită: 
posibilitatea  patriarhului  să  greşească  (favorizând  astfel  pe  una  din  naţiunile  ortodoxe 
din  monarhie).  Prin  urmare,  bucovinenii  au  adus  în  memorie  exemplul  ţarului  Petru 
cel  Mare,  care  a  desfiinţat  în  anul  1 72 1  patriarhatul  rusesc,  competenţele  patriarhului 
trecând  pe  seama  Sf.  Sinod51. 

Drept  răspuns,  Şaguna  a  arătat  că  nu  considera  prezumţia  de  vinovăţie  a  unui 
eventual  patriarh  ca  motiv  pentru  desfiinţarea  instituţiei  ca  atare,  deoarece  „un  patriarh 

51  Nicodim  Milaş,  Dreptul  bisericesc  oriental,  traducere  revăzută  de  I.  Mihălcescu,  Bucureşti,  1915, 
p  1 14.  Sfântul  Sinod  al  Bisericii  Ruse  a  fost  un  sinod  permanent,  alcătuit  din  şapte  membri  (începând  cu 
anul  1819):  mitropoliţi  şi  episcopi  şi  se  întruneau  de  trei  ori  pe  săptămână  (N.  Dobrescu.  Lămuriri 
canonice-istorice  asupra  Sinodului  şi  asupra  organizafiunii  bisericeşti  din  Biserica  ortodoxă ,  Bucureşti, 
1909,  p.  14).  Ei  erau  aleşi  de  ţar  (C-tin  Chiricescu,  Privire  asupra  instilufiunii  sinodale  in  diferite  Biserici 
ortodoxe  de  răsărit.  Bucureşti,  1909,  p.  9).  Ţarul  era  reprezentat  in  Sfântul  Sinod  prin  Procurorul  general 
(Oberprocuror).  Funcţia  acestuia  a  fost  înfiinţată  în  1722.  La  începutul  secolului  XIX,  când  s-au  înfiinţat 
ministerele,  această  funcţie  nu  a  fost  cuprinsă  în  nici  un  minister,  rămânând  sub  directa  conducere  a  ţarului, 
începând  cu  anul  1 865,  Oberprocurorului  i  s-a  dat  un  ajutor,  cu  rangul  egal  celorlalţi  miniştri.  Era  şeful 
Cancelariei  Sf.  Sinod.  Prin  intermediul  lui,  ţarul  aproba  legislaţia  sinodală,  înfiinţarea  de  eparhii,  instaurarea 
de  sărbători  noi,  desemna  episcopii,  numea  şi  concedia  pe  cei  care  participau  la  Sfântul  Sinod.  Ţarului  i  se 
aduceau  rapoarte  regulate  asupra  evenimentelor  principale  din  Biserică,  asupra  lucrărilor  de  jurisdicţie 
spirituală.  Ţarul  primea  plângeri  de  la  persoane  private  contra  hotărârilor  sinodale  şi  a  deciziilor  instanţelor 
judecătoreşti  bisericeşti.  Poate  organismele  bisericeşti  funcţionau  cu  aprobarea  ţarului.  Toate  decretele  şi 
deciziile  instanţelor  bisericeşti  se  dădeau  în  numele  ţarului.  Toată  corespondenţa  dintre  cler  şi  instituţiile 
publice  se  efectuau  prin  Oberprocuror  (D.  Boroianu.  Dreptul  bisericesc,  laşi,  1899,  voi.  II,  p.  371-372). 

la  noi  nu  stă  mai  presus  de  canoanele  pozitive”  (p.  64).  De  altfel,  nici  Petru  cel  Mare 
nu  a  desfiinţat  patriarhatul  rus  datorită  erorilor  vreunui  patriarh,  ci  din  dorinţa  sa  de  a 
centraliza  statul  şi  de  a  supune  Biserica,  considerându-se  adevăratul  patriarh. 

„Când  am  văzut  motivele  ţarului  Petru  pentru  înfiinţarea  Sinodului  perma¬ 
nent  din  Rusia,  acum  putem  şti  şi  izvorul  din  care  fraţii  bucovineni  au  luat  motivele 
pentru  proiectul  lor.  Noi  nu  ne  mirăm  că  ţarul  Petru  care  n-a  învăţat  instituţiunile 
bisericeşti,  a  scris  şi  a  rânduit  în  monarhia  sa  cele  acum  pomenite  despre  nişte 
eventualităţi  care  într-adevăr  nu  pot  avea  baza  lor  aiurea  decât  în  frivolitate  şi  în 
convingerea  unui  autocrat  cum  a  fost  el.  Dar  cu  atât  mai  mult  ne  mirăm  că  fraţii 
bucovineni,  teologi  şi  canonişti,  în  veacul  nostru  urmăresc  frivolitatea  ţarului 
rusesc  şi  nu-şi  iau  sieşi  de  îndreptar  steaua  cea  luminoasă,  evanghelică  a 
statelor  culte  de  astăzi  care  vesteşte  autonomia  Bisericilor  creştine,  ca  a  unor 
institute  mai  presus  de  orice  împătare  omenească ”  (p.  90-91). 

c)  Sinodul  permanent  al  Bisericii  Greciei  şi  epitropul  regal.  Asemănarea 
cu  Rusia 

La  fel  ca  în  Biserica  Rusă,  şi  în  Grecia  regele  deţinea  un  rol  important  în  conducerea 
Bisericii,  prin  epitropul  regal52.  De  aceea,  bucovinenii  au  folosit  şi  cazul  Greciei  în  cererea 
lor  de  a  se  înfiinţa  în  Imperiul  austriac  un  sinod  general  al  ierarhilor  ortodocşi. 

însă  Şaguna  nu  era  de  acord  cu  prezenţa  unui  reprezentant  al  puterii  politice, 
chiar  dacă  acesta  era  de  confesiune  ortodoxă: 

„Ce  se  atinge  de  Sinodul  permanent  în  junele  Regat  al  Greciei,  zicem:  că 
prin  introducerea  acestui  corp  necunoscut  în  Ortodoxia  noastră,  s-a  năduşit 
viaţa  constituţională  întocmai  aşa  în  Grecia,  ca  şi  în  Rusia,  căci  institutele  sinodale 
aşezate  prin  canoane  le  deplineşte  un  sinod  îmbrăcat  prin  puterea  politică  în 
birocratism  absolut”.  Noi  spunem  că  sinoadele  acestea  permanente  din  Rusia 
şi  Grecia,  ca  nişte  experimente  excogitate  (gândite  -  n.n.)  de  neteologi  şi 
necanonişti,  numai  decât  se  vor  stinge,  cum  va  afla  aerul  independenţei  bisericeşti 
în  acele  ţări  şi  va  lumina  pe  regenţii  şi  ierarhii  lor  despre  acel  adevăr  nerăstumabil, 

52  Sinodul  Bisericii  Greceşti  era  compus  din  cinci  arhierei  eparhioţi,  numiţi  de  guvern.  Mitropolitul 
Atenei  participa  întotdeauna  şi  era  preşedintele  Sinodului.  Ceilalţi  patru  erau  înlocuiţi  în  flecare  an,  dar 
unii  dintre  ei  puteau  fi  membri  ai  Sinodului  şi  pentru  al  doilea  an.  De  regulă,  după  un  an,  fiecare  arhiereu 
se  întorcea  în  eparhia  sa.  Guvernul  era  cel  care  chema  ierarhii  la  Sinod,  în  ordinea  vechimii  lor  şi  reţinea 
la  Sinod  pe  cel  mult  doi  ierarhi  mai  vechi.  Regele  era  reprezentat  în  Sinod  de  epitropul  sau  comisarul 
regal.  Acesta  era  numit  de  rege  şi  era  inamovibil.  Participa  la  şedinţele  Sf.  Sinod,  fără  drept  de  vot,  semna 
toate  actele  sinodale.  „în  puţine  cuvinte  putem  zice:  după  cum  procurorul  genera!  este  totul  în  Sinodul 
Rusiei,  tot  astfel  şi  epitropul  sau  comisarul  regal  în  Biserica  Greciei"  (C.  Chiricescu,  op.  cit.,  p.  8-9. 
Citatul  la  p.  30;  N.  Milaş,  op.  cit.,  p.  279), 

55  în  traducerea  germană: .,(...)  că  institutele  sinodale  stabilite  de  sinoade  au  fost  înlocuite  prin  puterea 
politică  în  nişte  sinoade  înveşmântate  în  birocraţie  absolută”  ( Anthorismos  oder  berichtigende  Erorterung 
iiber  die  Broschiire  «Die  IViinsche  des  rechtglăubigen  Klerus  aus  der  Bukowina  in  Betreff der  kanonischen 
Organisierung  der  Diocese  und  ihrer  hierarchischen  Stellung  im  Organismus  der  orthodox-orientalischen 
Kirche  in  Osterreich,  in  rumănischer  Sprache»,  Sibiu,  1863  (traducere  efectuată  de  bucovineni),  p.  72. 

anume  că  ce!  care  se  teme  de  independenţa  bisericească  în  înţelesul  bine  socotit, 
acela  se  teme  şi  de  împărăţia  lui  Dumnezeu,  căci  Biserica  lui  Hristos  este  împărăţia 
lui  Dumnezeu”  (p.  69). 

De  altfel,  când  domnitorul  român  Al.I.  Cuza  a  dat  primele  semne  ale  dorinţei  sale 
de  a  supune  Biserica,  Şaguna  s-a  opus,  invitându-i  pe  „fraţii  noştri  de  dincolo  de  Carpaţi 
de  cunoaşterea  organismului  şi  a  canoanelor  Bisericii”,  deoarece  numai  canoanele  şi  „nu 
măsurile  politice  sunt  capabile  a  repune  Biserica  în  starea  ei  normală”  (p.  127-128). 

d)  Constantin  cel  Mare  şi  „episcopatul  pentru  treburile  din  afară”  al 
Bisericii 

Autorii  Dorinţelor  clerului  bucovinean  şi-au  argumentat  cererea  pentru  instituirea 
unui  sinod  general  al  monarhiei  austriece,  convocat  de  împărat,  şi  prin  faptul  că,  potrivit 
lui  Eusebiu,  Constantin  cel  Mare  s-a  considerat  episcop  din  afară  al  Bisericii:  „  vos  intra 
Ecclesiam,  ego  extra  Ecclesiam  a  Deo  episcopus  constitutus  sum!  ”,  Totodată,  bucovinenii 
considerau  că  pe  baza  acestei  aserţiuni,  împăraţii  au  convocat  sinoade  şi  i-au  depus 
clerici  nevrednici.  Dar  care  a  fost  reacţia  lui  Şaguna  în  această  privinţă?  în  primul  rând, 
a  deplâns  înrobirea  Bisericii  faţă  de  autoritatea  politică,  petrecută  începând  cu  Constantin 
cel  Mare,  înrobire  pe  care  a  considerat-o  necanonică  şi  realizată  prin  dreptul  forţei: 

„Noi  nu  ne  mirăm  de  o  astfel  de  espectoraţie  (afirmaţie  -n.n.)  a  Iui  Constantin 
care  încă  a  fost  om  şi  creştin  tânăr  şi  ştia  prea  bine  că  împăraţii  păgâni  în  Roma  cea 
veche  au  fost  totodată  şi  adoraţi  nu  numai  ca  cei  dintâi  preoţi  ai  păgânilor,  ci  încă 
şi  ca  dumnezei.  Aşadar,  prea  uşor  a  putut  zice  Constantin  despre  sine  că  el  este 
aşezat  de  la  Dumnezeu  de  episcop  al  lucrărilor  celor  din  afară  bisericeşti.  Dar  cu 
atât  mai  mult  ne  mirăm  cum  de  fraţii  bucovineni  pot  spune  că  espectoraţia  sus 
atinsă  ar  avea  valoare  mare  în  Biserică.  Pe  baza  acestora  zicem  că  provocarea 
fraţilor  bucovineni  la  Eusebiu  este  foarte  trivială  şi  de  nici  o  valoare,  pentru  că 
dintr-un  adevăr  istoric  nu  se  poate  deduce  totdeauna  şi  adevăr  juridic  sau  canonic. 
Istorisirea  lui  Eusebiu  arată  adevărul  descoperirii  lui  Constantin,  dar  nu  şi  adevărul 
canonic  al  acelei  descoperiri,  căci  nu  aflăm  nici  un  canon  sau  doctrină  a  vreunei 
învăţături  bisericeşti  unde  s-ar  fi  fost  precunoscut  episcopia  împăratului  Constantin 
în  treburi  externe  bisericeşti,  spre  exemplu  în  cele  disciplinare.  în  categoria 
cunoştinţelor  greşite  cade  şi  acea  aserţiune  a  fraţilor  bucovineni,  unde  zic  că 
împăraţii  scoteau  din  stat  peste  hotare  pe  episcopii  turburători,  iar  pe  preoţii  cei 
nevrednici  îi  depuneau  şi  pedepseau.  Aceasta  într-adevâr  aşa  s-a  întâmplat,  însă 
vine  şi  aici  întrebarea  că  oare  întâmplatu-s-a  aceasta  după  dreptul  canonic? 
Răspunsul  este  învederat  că  nu  s-a  întâmplat  după  dreptul  canonic,  căci  nu  avem 
canon  care  ar  da  împăraţilor  bizantini  sau  ailor  monarhi  asemenea  drept,  aşadar  s- 
au  întâmplat  acelea  după  volnicie  şi  perjus  fortioris"  (p.  67-68). 
în  al  doilea  rând,  Şaguna  a  prezentat  numeroase  exemple  de  ierarhi  care  s-au 
opus  autorităţii  politice  nu  doar  în  Apus,  ci  chiar  şi  în  Răsărit,  în  Imperiul  Bizantin:  în 
timpul  disputelor  din  jurul  lui  Arie,  apoi  în  anii  persecuţiilor  Sf.  Ioan  Gură  de  Aur  de 

către  Curtea  imperială  bizantină,  din  epoca  iconoclasmului.  Drept  urmare,  Şaguna  îi 
întreba  pe  bucovineni  în  mod  direct: 

„Prin  cele  mai  sus  citate  de  noi,  am  arătat  lămurit  şi  într-un  chip  îndestulător 
că  fraţii  bucovineni  greşesc  în  acea  părere  a  lor  că  aşa  cum  împăraţii  bizantini  ar 
fi  conchemat  soboare  din  propria  lor  autoritate  ce  ar  fi  avut-o  în  treburile 
bisericeşti.  Pnn  urmare,  la  organizarea  treburilor  Bisericii  noastre  din  Austria,  va 
să  zică,  la  regularea  referinţelor  celor  dinlăuntru  şi  din  afară  ale  treburilor  Bisericii 
noastre,  ca  unei  Biserici  ce  trebuie  să  fie  independentă  şi  scutită  de  orice 
influenţă  străină,  nu  putem  concede  ca  stăpânirea  împărătească  să  concheme  la 
Viena  din  timp  în  timp  un  sobor  care  să  judece  ca  forul  suprem  în  treburi  curat 
bisericeşti,  fie  acele  dogmatice,  fie  disciplinare,  căci  astfel  de  sinod  este  ceva 
necunoscut  în  organismul  Bisericii  noastre  şi  vatămă  apriatele  canoane  care  au 
normat  din  vechime  cursul  apelaţiilor”  (p.  86). 

Aşadar,  Şaguna  s-a  împotrivit  total  înfiinţării  unui  asemenea  sinod  general,  care 
să  depindă  de  bunăvoinţa  autorităţilor  politice: 

„Din  asemenea  temeiuri  nu  suntem  nici  pentru  un  sinod  permanent  în 
Austria  ce  s-ar  compune  din  mai  puţini  membri  ai  amânduror  Biserici  naţionale, 
după  modelul  din  Rusia  şi  Grecia,  căci  să  nu  ne  facem  iluzii,  ci  să  mărturisim  că 
înfiinţarea  unui  sinod  permanent  ar  degTada  constituţiunea  Bisericii  noastre  la 
absolutism  şi  birocratism,  că  ar  năduşi  viaţa  cea  adevărată  a  organismului  Bisericii 
şi  ar  vătăma  independenţa  puterii  spirituale  de  cea  politică”  (p.  88). 

5.4.  Alegerea  doritului  mitropolit  al  Bucovinei 

Precum  am  arătat  mai  sus,  dorinţa  bucovinenilor  cu  privire  la  alegerea 
mitropolitului  lor  implica  următoarele  probleme:  a)  constituirea  unui  „colegiu  elec¬ 
toral”,  alcătuit  din  30  de  clerici  şi  30  de  laici;  b)  prezenţa  „şefului  ţării”  sau  a  unui 
comisar  al  acestuia  la  alegere;  c)  propunerea  de  către  colegiul  electoral  a  trei  candidaţi, 
din  care  împăratul  să  numească  pe  viitorul  mitropolit;  d)  acesta  să  fie  hirotonit,  în 
urma  unui  ordin  imperial,  de  un  mitropolit  vecin. 

Ceea  ce  l-a  deranjat  în  primul  rând  pe  Şaguna  a  fost  dorinţa  ca  la  actul  alegerii  să 
fie  prezent  şi  un  reprezentant  al  împăratului: 

„dacă  doresc  fraţii  bucovineni  autonomia  bisericească,  atunci  în  afacerile  lor 
pentru  alegerea  mitropolitului  trebuie  să  fie  liberi  de  orice  influenţă  a  stăpânirii 
politice,  iar  susţinerea  ordinei  bune  la  această  alegere  să  nu  o  condiţioneze  de 
prezenţa  şefului  ţării,  ci  de  sfinţenia  şi  mărimea  unei  asemenea  afaceri,  cum  este 
alegerea  unui  mitropolit”  (p.  9). 

în  al  doilea  rând,  Şaguna  nu  a  putut  înţelege  nici  dorinţa  ca  hirotonirea  să  trebuiască 
să  fie  făcută  de  un  mitropolit  vecin,  la  ordinul  împăratului  (p.  10). 

Apoi,  a  atras  din  nou  şi  în  mod  serios  atenţia  că  doritul  lor  mitropolit  al  Bucovinei 
nu  era  decât  un  mitropolit  onorar,  ceea  ce  însemna  episcop  eparhial,  a  cărui  alegere 

trebuia  aprobată  de  Sinodul  episcopesc  al  provinciei  mitropolitane  a  Moldovei  şi  de 
mitropolitul  de  la  Iaşi: 

„este  de  lipsă  a  aduce  la  o  armonie  pracsa  (practica  -n.n.)  veche  şi  prescrierile 
canoanelor  în  privinţa  alegerii  episcopului  din  Bucovina.  La  această  armonie, 
după  părerea  noastră,  se  va  ajunge  atunci,  dacă  actul  alegerii  libere  ce  s-a 
făcut  prin  soborul  eparhial  se  va  aşterne  mitropolitului  celui  adevărat,  prin 
acelaşi  sobor,  şi  mitropolitul,  în  înţelesul  canonul  6  al  soborului  ecumenic  I, 
actul  alegerii  îl  va  pertracta  prin  sinodul  episcopesc  şi  îl  va  înainta  Majestăţii 
Sale  spre  întărire”  (p.  57). 

5.5.  Dreptul  laicilor  de  a  participa  în  organizaţia  bisericească 
Autorul  reflecţiilor  Clerul  bucovinean  afirma  în  Reflecţiunile  critice  câ  nu  numai 
episcopii,  ci  şi  clerul,  ba  chiar  şi  poporul  credincios  avea  dreptul  canonic  de  a  conlucra 
la  alegerea  arhipăstorului;  de  asemenea  mai  poseda  „dreptul  patronatului  la  aşezarea 
păstorilor  sufleteşti  şi  dreptul  epitropiei  în  negoaţele  cele  externe  ale  bisericii.”54 

Ierarhul  ardelean  îşi  exprima  mirarea  că  bucovinenii  nu  uzitaseră  încă  de  acest 
drept  al  lor  de  a-i  alege  pe  epitropi.  Ba,  i-a  şi  întrebat: 

„Fraţilor!  De  la  anul  1848  până  la  anul  1861  n-aţi  putut  atâta  efectua,  ca 
aceste  laţuri  de  sclavie  bisericească  să  le  rupeţi?  Pentru  Dumnezeu!  Spuneţi-ne, 
ce  şi  cine  vă  împiedică  în  acest  obiect?”55 

a)  Starea  „abnormală”  a  Bisericii  Ortodoxe  şi  necesitatea  conlucrării  dintre 
cler  şi  popor 

Şaguna  declara  că  nu  putea  decât  să  constate  existenţa  a  două  curente  adverse 
în  Biserica  bucovineană,  unul  favorabil  participării  laicilor,  iar  cel  de-al  doilea  adept  al 
interzicerii  acestora  de  a  participa  în  sinoadele  eparhiale,  interzicere  bazată  pe  prezumţia 
că  practica  uzitată  în  Ardeal  era  lipsită  de  fundament  canonic.  Şaguna  a  recunoscut  că 
ar  fi  trebuit  să-i  lase  pe  bucovineni  să-şi  rezolve  singuri  problemele  interne  bisericeşti, 
însă,  din  păcate,  nu  putea  face  aceasta,  deoarece  erau  contemporanii  unor  vremuri 
care  nu-i  permiteau  să  stea  pasiv.  Biserica  Ortodoxă  din  monarhie  se  găsea  într-o 
situaţie  specială.  De  secole  era  considerată  doar  o  confesiune  tolerată,  celelalte  Biserici 
bucurându-se  de  mult  mai  multe  drepturi,  fapt  pentru  care  manifestau  chiar  şi  la 
începutul  erei  constituţionale  un  adânc  dispreţ  faţă  de  Ortodoxie56.  Prin  urmare,  Biserica 

54  Dorinţele...,  p.  59. 

Si  Andrei  baron  de  Şaguna.  Anthorismos ...,  p.  100. 

M  Pentru  a  demonstra  aceasta.  Şaguna  a  citat  din  articolul  „Austria  şi  destinaţia  sa”,  apărut  intr-un 
periodic  german  din  Stuttgart,  în  ianuarie-manie  1860,  articol  în  care,  la  p.  192,  se  putea  citi:  „Biserica 
gr.-neunită  este  aşa  de  ruginită,  aşa  de  stricată,  aşa  de  profană  şi  aşa  de  mult  şi  în  felurite  feluri  legată  de 
Rusia,  încât  a  o  declara  de  liberă  ar  însemna  a  face  ca  să  stăpânească  în  ea  anarhia  şi  despotismul,  precum 
şi  de  a  face  din  ea  unealta  cea  mai  puternică  a  năzuielii  de  cucerire  neobizantină.  Grija  şi  inspecţia  pe  care 
le  exercită  statul  asupra  ei  au  un  fundament  în  propria  ei  constituţie,  precum  se  poate  constata  din 
întreaga  ei  istorie,  fapt  pentru  care  nu  trebuie  să  se  zgâlţâie  nimic  din  ceea  ce  există”  (tr.  n.  din  citatul 

Ortodoxă  se  afla  într-o  stare  anormală,  din  care  trebuia  neapărat  să  iasă.  Imputărilor 
fraţilor  bucovineni,  Şaguna  a  răspuns  că:  1)  nu  putea  vedea  care  fundament  canonic 
ar  fi  fost  încălcat  prin  convocarea  la  Sinoadele  ardelene  atât  a  clerului,  cât  şi  a  laicilor, 
cerându-le  bucovinenilor  să-i  dea  lămuriri  în  această  privinţă;  2)  situaţia  extraordinară 
în  care  se  găsea  Biserica  Ortodoxă  impunea  măsuri  extraordinare, 

„căci  în  urma  măsurilor  politice  devenise  Biserica  în  starea  cea  mai  mizerabilă  şi 
anormală,  şi  acum  de  a  o  scoate  din  această  anormalitate,  şi  de  a  o  aduce  la 
starea  normală  cu  toate  elementele  şi  cu  toţi  factorii  ce  se  cuprind  în  Biserică, 
avem  trebuinţă  de  împreuna  lucrare  şi  de  nişte  mijloace  care  desigur  să  fie  în 
stare  a  înnoi  Biserica”  (p.  102). 

însă  aceste  măsuri  extraordinare  deveneau  posibile  doar  dacă  episcopul  se  dovedea 
a  fi  adevărat  arhiereu  şi  părinte: 

„pântecele  de  maică  al  unui  arhiereu  atunci  se  vădeşte  mai  învederat  când  clerul 
şi  poporul  îl  adună  episcopul  împrejurul  său  şi  îl  luminează  şi  capacitează  faţă  în 
faţă  (. . .)  Şi  fiindcă  în  uniunea  şi  harmonia  aceasta  a  clerului  şi  poporului  român 
zace  adevăr,  că  noi  prin  conchemarea  reprezentanţilor  clerului  şi  poporului 
Bisericii  noastre  la  Soboarele  noastre  din  anul  1 850  şi  1 860,  am  făcut  toate  cu 
cuviinţă  şi  după  rânduială:  pentru  aceea  zicem  că  în  acest  adevăr  avem  noi 
fundamentul  canonic  al  precedurilor  noastre  arhiereşti”  (p.  103). 

Şaguna  a  amintit  că  autorităţile  politice  din  deceniul  neoabsolutist  au  încercat,  în 
mai  multe  rânduri,  să  determine  conducerea  Bisericii  Ortodoxe  Române  ca  să-i  convoace 
la  sinoade  doar  pe  reprezentanţii  clerului,  nu  şi  a  laicilor,  însă  el,  ca  ierarh,  nu  a  dat 
ascultare  cererilor,  deoarece  considera  că,  în  baza  Canonului  apostolic  34, 

„Episcopul  poate  să  facă  în  Eparhia  sa  toate  acelea  câte  se  cuvine  Episcopiei 
sale  şi  satelor  celor  de  sub  dânsa.  Guvernul  nu  are  dreptul  a  împiedica  pe  un 
Episcop  în  efectuarea  convingerii  sale  strâns  arhiereşti  şi  privitoare  la  Biserică, 
căci  el  lucră  în  puterea  chemării  sale  apostoleşti”  (p.  104). 

Şaguna  a  considerat  ca  fiind  foarte  importantă  buna  înţelegere  dintre  ierarh,  cler  şi 
popor  pentru  atingerea  scopurilor  urmărite.  Ca  urmare  a  dezbaterilor,  au  fost  luate  hotărâri 
care  au  făcut  ca  în  Ardeal  să  funcţioneze  în  anul  1860  peste  600  de  şcoli  populare 
confesionale,  iar  starea  Bisericii  să  fie  mult  îmbunătăţită,  cu  toate  că  nu  poseda  mari 
averi  (p.  105),  dar  se  bucura  de  autonomia  pe  care  nu  o  avea  Biserica  Bucovinei. 

b)  Fundamentele  canonice  ale  Sinoadelor  mixte  din  Episcopia  Ardealului 

Şaguna  le-a  declarat  bucovinenilor  că  a  acţionat  mereu  ţinând  cont  de  canoane. 
Acestea  cuprindeau  norme  morale  şi  dogmatice  care  trebuiau  să  rămână  nealterate  în 
cursul  veacurilor.  în  privinţa  canoanelor  care  se  refereau  la  disciplină,  Şaguna  considera: 

german  redat  în  nota  de  subsol  de  la  p.  87).  Cu  alte  cuvinte,  occidentalii  considerau  că  supravegherea 
Bisericii  Ortodoxe  de  către  autorităţile  de  Stat  era  un  fapt  mai  mult  decât  normal  şi  potrivit  cu  constituţia 
Bisericii  Ortodoxe,  credincioşii  acesteia  nemeritând  altceva. 

„este  părerea  mea  că  ele  suferă  schimbare,  însă  numai  într-atâta  încât  aceea  se 
face  spre  a  se  modifica  şi  acomoda  vreun  canon  disciplinar  împrejurărilor  locale, 
însă  cu  pază  a  nu  vătăma  intenţia  primitivă  a  canonului  ce  au  avut  Sfinţii  Părinţi 
când  l-au  aşezat.”57 

Prin  această  înţelegere  a  canoanelor,  Şaguna  nu  a  putut  fi  învinuit  că  le-ar  fi 
încălcat  în  măsurile  de  organizare  a  eparhiei.  De  aceea,  faţă  de  imputarea  adusă  lui  de 
către  bucovineni  că  nu  ar  fi  respectat  canoanele,  Şaguna  a  răspuns: 

„Oare  să  nu  aibă  Soboarele  noastre  din  Ardeal  nici  un  fundament  canonic 
când  şi  noi  nu  am  vrut  alta  fără  numai  aceea  că  precum  Apostolii  prin  lucrările  lor 
soborniceşti,  la  care  au  luat  parte  şi  mulţi  dintre  credincioşi,  au  vrut  să  dea  treburilor 
celor  din  afară  bisericeşti  o  direcţie  mulţumitoare  pentru  toţi,  aşa  şi  noi  ne-am 
nevoit  ca  întâi  să  învăţăm  prin  reprezentanţi  clerul  şi  poporul  eparhial  despre 
toată  starea  bisericească,  atât  ierarhică,  cât  şi  materială,  şi  apoi  prin  învăţăturile 
noastre  arhiereşti  luate  din  Sf.  Scriptură,  din  canoane  şi  din  scrierile  Sf.  Părinţi,  să 
dăm  direcţia  cuviincioasă  lucrărilor  externe  bisericeşti  pentru  ca  aşa  îndulcindu- 
se  reprezentanţii  de  sfinţenia  şi  mântuirea  religiei  lui  Hristos,  şi  cunoscând  cugetele 
arhiereului  lor,  să-şi  procure  sieşi  şi  tuturor  pe  care  au  reprezentat,  odihna  şi 
convingerea  sufletului  că  religia  străbună  nu  mai  este  în  primejdie,  ci  după  modul 
acela,  ce-1  propuse  episcopul,  va  avea  cinstea  şi  vaza  sa,  şi  să  se  convingă  şi 
despre  aceea  că  episcopul  ştie  şi  precunoaşte  că  nu  el,  ca  episcop,  susţine  Biserica 
lui  Hristos  în  privinţa  materială,  ce  se  cere  spre  ajungerea  unor  scopuri  bisericeşti 
şi  şcolare,  ci  poporul  este  acel  izvor  nedeşărtat,  de  unde  curg  ajutoarele  pentru 
ajungerea  acelor  scopuri  externe  bisericeşti  şi  şcolare”  (p.  1 09- 1  1 0)58. 

c)  Proiectul  şagunian  pentru  organizarea  Bisericii  ardelene 

Şaguna  şi-a  exprimat  dezamăgirea  pentru  faptul  că  bucovinenii  nu  au  prezentat 
în  documentul  lor  un  proiect  viabil  de  organizare  a  Bisericii,  deoarece  proiectul  propus 

„nu  priveşte  nici  la  Dreptul  canonic,  nici  la  dreptul  istoric,  ci  din  toate  acestea 
scumpe  vistierii  religionare  vrea  să  facă  o  tabula  rasa,  ca  apoi  să  facă  o  ierarhie 
care  şi  mai  anormală  să  fie  decum  a  fost  cea  până  acum,  pentru  că  acea 
anormalitate,  ce  un  Guvern  politic  produce  în  Biserică,  este  ntai  mică  şi  mai  puţin 
păgubitoare  de  aceea  ce  o  produce  singur  un  cler  în  Biserică”  (p.  113). 

în  schimb,  iată  proiectul  programatic  al  episcopului  Şaguna  privind  organizarea 
Bisericii  româneşti  din  monarhia  austriacă: 

„Noi  aşadar  suntem  pentru  susţinerea  cea  mai  strânsă  a  aşezămintelor 
primitive,  ce  în  decurgerea  a  1 9  secole  s-au  păstrat  nevătămat,  şi  până  în  zilele 
noastre  au  ajuns  nestricat,  şi  adică  suntem  pentru  Institutul  Sinoadelor,  sau  mai 
româneşte  zicând,  pentru  adunări  bisericeşti  în  modul  ce  se  potriveşte  cu  natura 
obiectului  respectiv,  şi  adică  pentru  tratarea  obiectelor  dogmatice,  sacramentale, 

57  Actele  Soborului  Bisericii  ortodoxe  răsăritene  din  Ardeal,  1850  şi  1860,  Sibiu,  p.  80. 

58  Andrei  baron  de  Şaguna,  Anthorismos...,  p.  109-110. 

rituale,  judecătoreşti  şi  disciplinare,  suntem  pentru  Sinoade  mitropolitane,  patri¬ 
arhale  şi  ecumenice;  iar  pentru  obiecte  economice  bisericeşti  şi  şcolare  suntem 
pentru  adunări  eparhiale  şi  mitropolitane  compuse  din  demnitari  bisericeşti  şi 
din  reprezentanţii  tuturor  factorilor  ce  se  află  într-o  Eparhie  şi  Mitropolie,  adică 
ai  preoţilor,  ai  nobilimii,  ai  literaţilor  şi  ai  creştinilor.  Sau,  ca  să  fim  de  tot  lămurit 
înţeleşi,  zicem  părerea  noastră  în  privinţa  organizării  treburilor  noastre  bise¬ 
riceşti,  că  înainte  de  toate  este  de  trebuinţă  ca  în  fiecare  Eparhie  să  se  ţină  un 
Sobor,  la  care  să  ia  parte  prin  reprezentanţii  săi  atât  clerul  cel  mai  înalt,  cât  şi  cel 
parohial,  şi  călugăresc  şi  creştinii,  şi  după  săvârşirea  acelor  Soboare  proiectăm 
un  Sobor  obştesc  mitropolitan.  Problema  acestor  Soboare  ar  fi: 

1.  a  constata  starea  cea  până  acum  anormală  a  Eparhiei  conceminte  cu 
toate  părţile  ei,  şi  a  se  sfătui  despre  modul  prin  care  să  se  devină  Eparhia  în 
starea  normală,  şi  prin  aceea  să  ajungă  Biserica  la  autonomia  sa,  va  să  zică,  să  se 
mântuiască  de  influenţele  străine  ce  nu  numai  strâmtoresc,  ci  şi  vatămă  viaţa  şi 
existenţa  ei,  şi  periclitează  religiozitatea  şi  moralitatea  singuraticilor  şi  a  tuturor 
preoţilor  şi  creştinilor; 

2.  a  constata  starea  cea  anormală  ierarhică,  va  să  zică  pentru  eparhiile  din 
Ungaria,  Banat  şi  Ardeal,  împiedicarea  Mitropoliei  celei  vechi  române  prin  măsuri 
politice,  şi  subordonarea  ei  sub  o  Mitropolie  specifico-naţională  sârbească,  şi 
sub  a  ei  episcopi  sârbi;  iar  pentru  Bucovina  smulgerea  ei  prin  măsuri  politice  de 
sub  legiuita  sa  Mitropolie,  şi  subordonarea  ei  anticanonică  sub  Mitropolia 
Carloviţului; 

3.  a  reclama  pentru  numitele  eparhii  române  Dreptul  canonic  şi  istoric  al 
ierarhiei  române,  şi  pentru  a  ajunge  la  autonomia  bisericească  în  înţelesul  mai 
înalt,  a  hotărî  Sobor  obştesc  de  regularea  şi  organizarea  treburilor  atât  ierarhice 
cât  şi  a  celorlalte  treburi  bisericeşti  şi  şcolare,  şi  alegerea  mitropolitului  şi 
episcopilor;  aşişderea  şi  Eparhia  Bucovinei  ar  avea  a  se  sfătui  în  Soborul  său  în 
privinţa  titlului  arhiereului  său  şi  a  se  enunţa  asupra  unei  mitropolii  canonice,  pe 
lângă  care  ar  vrea  să  se  dea.  De  sine  se  înţelege,  că  la  întâmplare,  dacă  n-ar  vrea, 
sau  n-ar  putea  să  se  ţină  de  vechia  sa  mitropolie,  atunci  s-ar  cere,  ca  desfacerea 
sa  de  la  aceasta  să  o  facă  cu  ştirea  şi  învoirea  fostului  său  mitropolit,  cel  ce  în 
canoane  se  numeşte  „cel  adevărat”,  soborul  Eparhiei  bucovinene  ar  trebui  să 
trateze  şi  despre  desfiinţarea  unor  mănăstiri  şi  a  moşiei  episcopeşti  prin  stăpânirea 
politică,  şi  despre  fondul  religionar,  ce  s-au  făcut  din  moşiile  desfiinţatelor 
mănăstiri  şi  a  bunului  episcopesc,  şi  a  aduce  hotărâre  asupra  acestui  fond  cu 
privire  la  cerinţele  de  faţă.  (Referitor  la  aceste  probleme,  Şaguna  specifica  într-o 
notă  de  subsol  -  n.n,):  Noi  gândim  că  clerul  nu  va  căuta  a  aduce  hotărâre  asupra 
fondului  religionar  fără  reprezentanţă  mireni  ai  Eparhiei,  ci  va  precunoaşte 
mărimea  obiectului  acestuia,  care  întrece  puterile  şi  activitatea  câtorva 
reprezentanţi  din  cler,  căci  fondul  acela  nu  este  al  clerului,  ci  al  Eparhiei,  prin 
urmare  clerul  nu  poate  cheltui  din  fondul  eparhial  fără  învoiala  Eparhiei,  iar 
Eparhia  constă  din  cler  şi  popor,  aşadar  aceşti  factori  au  a  hotărî  din  fondul 
eparhial  cheltuielile; 

4.  Şi  fiindcă  Eparhiile  noastre  române  se  află  în  stare  foarte  dezolată,  ar 
trebui  să  trateze  aceste  soboare  ale  eparhiilor  singuratice  române  numaidecât 
despre  organizarea  lor  dinăuntru,  şi  adică  despre  regularea  parohiilor  şi  a  filiilor, 
despre  dotaţia  clerului  şi  a  dascălilor;  despre  defigerea  competinţei  stolare  pentru 
deosebitele  funcţii  ale  preoţilor;  despre  arondarea  protopopiatelor,  a  protopopilor, 
a  episcopului  eparhial  şi  despre  reşedinţa  Iui;  apoi  despre  regularea  alegerii 
epitropilor  şi  altor  feţe  bisericeşti  dintr-o  parohie;  despre  manipulaţia  şi  darea 
de  socoteală  a  averilor  parohiale,  despre  alegerea  epitropilor  parohiali  pentru 
manipulaţia  averii  şi  altor  fonduri  eparhiale,  şi  pentru  control  asupra  odoarelor 
episcopeşti,  bibliotecii  eparhiale  şi  altor  lucruri  eparhiale  mişcătoare  ce  se  predau 
noului  episcop  spre  întrebuinţare;  despre  creşterea  clericilor  şi  a  pedagogilor; 
despre  Institutul  clerical  şi  pedagogic  şi  alte  şcoalc  parohiale  şi  eparhiale; 

5.  Elaboratele  acestor  soboare  eparhiale,  despre  acum  pomenitele  obiecte 
a  le  aşterne  soborului  obştesc  mitropolitan,  care  ar  consta  din  toţi  episcopii  şi 
din  reprezentanţi  din  partea  clerului  şi  poporului  al  tuturor  Eparhiilor,  unde  s-ar 
pertracta  acele,  şi  s-ar  hotărî  spre  ajungerea  uniformităţii  lor  în  toate  Eparhiile; 

6.  Cu  prilejul  unui  astfel  de  sobor  obştesc  mitropolitan  s-ar  hotărî  pe  baza 
canoanelor,  că  averile  singuraticelor  eparhii  au  de  a  se  privi  şi  trata  ca  nişte  averi 
exclusiv  ale  Eparhiilor  singuratice,  şi  nu  se  pot  strămuta  nicăieri  peste  hotarul  Eparhiei 
atâmătoare,  nici  că  nu  le  poate  administra,  sau  din  acele  cheltui  altcineva  decât 
Eparhia  însăşi,  a  cărei  proprietate  este,  şi  spre  scopuri  dinlăuntrul  fiecărei  Eparhii  se 
pot  întrebuinţa.  Aici  s-ar  face  măsuri  încă  şi  veniturile  şi  cheltuielile,  şi  manipulaţia 
lor,  din  vreo  Eparhie  pe  timpul  văduviei  scaunului  său  episcopesc  până  la  venirea 
noului  episcop,  şi  toate  acelea,  câte  sunt  în  legătură  cu  acest  obiect.  Fireşte  astfel  de 
măsuri  s-ar  face  şi  pentru  o  Episcopie,  al  cărei  episcop  ar  fi  mitropolitul”  ( 1 22-126). 

Socotind  poate  că  Anthorismos- ul  său  a  avut  un  caracter  prea  pronunţat  po¬ 
lemic  şi  mai  puţin  programatic,  episcopul  Andrei  baron  de  Şaguna  a  ţinut  să  revină 
intr-o  Pastorală-Anunţ,  în  care  a  adus  noi  argumente  pentru  principiul  sobomicităţii, 
pe  care  dorea  să-l  pună  la  baza  Bisericii  pe  care  o  cârmuia.  Este  unul  dintre  cele  mai 
frumoase  pasaje  scrise  de  marele  mitropolit,  fapt  pentru  care  îl  voi  reproduce  în 
întregime  la  sfârşitul  acestui  studiu. 

* 

Prin  intervenţia  familiei  Hurmuzachi,  Anthorismos-u\  a  fost  tradus  şi  în  limba 
germană.  In  scrisoarea  din  24  martie  1862,  adresată  lui  Şaguna,  prin  care  îi  punea  la 
dispoziţie,  spre  o  eventuală  corectură,  varianta  germană  a  Anthorismului,  George 
Elurmuzachi  considera  că 

„traducerea  cărţii  acesteia  momentuoase  cere  în  momentul  de  faţă  cea  mai  mare 
grăbire  şi  alcătuirea  ei  merită  cea  mai  mare  îngrijire,  căci  ea  va  fi  de  acum  pentru 
toţi  străinii,  pentru  guvern,  precum  şi  pentru  publicul  cel  mare  din  împărăţie  şi 
afară  de  hotarele  ei,  unicul  izvor  spre  a  cunoaşte  individualitatea  şi  principiile 
organizării  Bisericii  noastre.”5’ 

s<l  11.  Puşcariu,  Metropolia  românilor...,  p.  205-206. 

6.  Consideraţii  finale 

într-adevăr,  după  cum  s-a  putut  constata,  Anthorismos-u\  lui  Şaguna  cuprinde  o 
bogăţie  impresionantă  de  idei.  Cele  mai  multe  dintre  ele  s-au  dovedit  a  fi  valabile  şi 
peste  decenii,  altele,  în  schimb,  nu.  în  continuare  vom  încerca  o  succintă  evaluare  a 
ideilor  şi  principiilor  şaguniene. 

a)  Interpretarea  şaguniană  (naţională)  a  canonului  34  apostolic  şi  a  can.  9  al 
sinodului  de  la  Antiohia  s-a  impus,  astfel  că  pe  baza  acestei  interpretări,  s-a  făcut 
„dezmembrarea  ierarhică”  a  credincioşilor  români  şi  sârbi  din  Banat  şi  Ungaria;  apoi  a 
devenit  „în  secolul  XX  model  pastoral  (şi  prin  aceasta  problemă  canonică)  pentru 
întreaga  organizare  a  Bisericilor  ortodoxe  din  Diasporă”60.  însă.  Biserica  Sârbă  din 
zilele  noastre  a  menţinut  interpretarea  teritorială  a  canonului,  refuzând  recunoaşterea 
unei  episcopii  româneşti  pe  teritoriul  Serbiei. 

b)  Viziunea  şaguniană  cu  privire  la  legătura  canonică  a  Bisericii  bucovinene  cu 
Mitropolia  Moldovei  s-a  dovedit  a  fi  corectă.  Când,  în  cele  din  urmă.  Curtea  a  înfiinţat 
Mitropolia  Bucovinei  şi  Dalmaţiei,  mitropolitul  Moldovei  şi  al  Sucevei,  Calinic  Miclescu, 
a  protestat  faţă  de  încălcarea  canonului  1 2  al  Sinodului  IV  ecumenic,  considerând  că 
Hacman  a  fost  „creat  în  mod  anticanonic  prin  potestatea  lumească,  şi  încă  eterodoxă, 
străină,  necompetentă,  de  mitropolit  al  Bucovinei  şi  Dalmaţiei”,  ceea  ce  nu  era  altceva 
decât  o  uzurpare61 .  Principiul  teritorial  nu  a  fost  respectat  în  cazul  Mitropoliei  Bucovinei 
nici  în  perioada  României  Mari,  când  în  locul  celor  două  episcopii  suffagane  din  Dalmaţia, 
i  s-au  acordat  alte  două  episcopii  din  afara  provinciei,  din  Basarabia  de  Nord  (Hotin)  şi 
din  Maramureş  (Sighet).  în  cele  din  urmă,  a  fost  desfiinţată  la  începutul  epocii  comuniste. 

c)  Viziunea  lui  Şaguna  cu  privire  la  episcopii  titulari  nu  s-a  impus  decât  în  Biserica 
ardeleană,  până  la  Marea  Unire.  în  toată  această  perioadă  nu  au  existat  arhierei  vicari, 
ci  doar  vicari  administrativi  nearhierei.  Cel  dintâi  care  a  fost  hirotonit  arhiereu  vicar  a 
fost  Ilarion  Puşcariu,  la  16  octombrie  1921,  de  mitropolitul  Nicolae  Bălan62.  într-un 
fel,  viziunea  lui  Şaguna  s-a  dovedit  a  fi  totuşi  corectă,  ţinând  cont  de  faptul  că  în 
Biserica  din  Regatul  României  a  izbucnit  la  începutul  secolului  XX  o  adevărată  polemică 
pe  seama  canonicităţii  episcopilor  titulari  (mai  ales  între  1 909-191 1 ,  când  a  fost  discutată 
Legea  Consistoriului63). 

d)  Interesantă  a  fost  însă  viziunea  lui  Şaguna  cu  privire  la  pentarhie.  Cererea  lui  ca 
să  fie  reluate  legăturile  cu  Patriarhia  ecumenică  au  fost  într-un  fel  lipsite  de  realism 
politic,  fapt  pentru  care  chiar  şi  Şaguna  s-a  văzut  probabil  nevoit  să  renunţe  la  ele, 
mulţumindu-se  cu  constituirea  Mitropoliei  româneşti  autonome  faţă  de  stat  şi  condusă 
după  principiul  sinodal,  cu  participarea  mirenilor  în  proporţie  de  două  treimi.  Conceptul 
de  autocefalie  a  Mitropoliei  de  Carloviţ,  deci  şi  a  celei  de  Sibiu,  i-a  fost  străin.  Cu  toate 
acestea,  unul  din  principalii  canonişti  şi  jurişti  ai  Bisericii  sârbeşti  din  Ungaria,  Emilian  de 

60  J.  Schneider,  op.  cit.,  p.  224. 

61  I.  Nistor,  op.  cit.,  p.  115. 

a  Mircea  Păcurariu,  Cărturari  sibieni  de  altădată,  Cluj-Napoca,  2002,  p.  184. 

“  A  se  vedea,  de  exemplu,  I.  Mihătcescu,  Modificarea  legei  sinodale.  Bucureşti,  1 909,  p.  1 1 , 20-33. 


123 


RT  /  STUDII  ŞI  ARTICOLE 


Rădici64,  considera  încă  în  1877  drept  autocefale  ambele  mitropolii  de  Carloviţ65  şi  de 
Sibiu66.  Aceeaşi  poziţie  a  avut-o  şi  istoricul  Johann  Schwicker67,  iar  mai  târziu  cano- 
nistul  Nicodim  Milaş68.  La  19  martie  1920,  însuşi  Sf.  Sinod  al  Patriarhiei  ecumenice  îşi 
dădea  acordul  ca  episcopiile  sârbeşti  care  se  aflaseră  până  la  primul  război  mondial  sub 
jurisdicţia  sa,  să  se  unească  cu  „Bisericile  autocefale  ale  Serbiei,  Muntenegrului  şi  Car- 
lovifului’’69,  precum  şi  cu  cele  două  eparhii  dalmatine70.  Autocefalia  Mitropoliei  de  la 
Sibiu  a  fost  recunoscută  şi  de  români:  de  juristul  şi  membrul  în  Sinodul  arhidiecezan  (iar 
din  1921  în  Sinodul  eparhial  de  la  Cluj),  Vaier  Moldovan71,  de  un  membru  al  redacţiei 
revistei  arh  (diecezane  „Revista  Teologică”72,  precum  şi  de  ministrul  Cultelor  Al.  Lapedatu73. 

e)  în  ceea  ce  priveşte  Sinodul  general  al  ortodocşilor  din  monarhia  austro-ungară, 
o  asemenea  instituţie  a  fost  prevăzută  de  Sinodul  episcopesc  de  la  Carloviţ74,  apoi 

MEmilian{Radoslav)de  Rădici  s-a  născut  în  anul  1857  în  Banat,  într-o  familie  nobiliară  sârbească. 
A  studiat  Teologia  la  Moscova,  apoi  Dreptul  la  Praga  şi  Filosofia  la  Pesta.  A  fost  primul  sârb  cu  un 
doctorat  in  Teologie.  Călugărit,  a  devenit  profesor  la  Seminarul  din  Carloviţ.  Dorinţa  sa  de  a  deveni 
episcop  nu  s-a  realizat.  A  murit  în  1907  la  Baden-Baden  (Thomas  Bremer,  Ekklesiale  Slruktur  und 
Ekklesiologie  in  der  Serbischen  Ortodoxen  Kirchc  im  19  und  20.  Jahrhundcrt.  în  seria  Das  ostlichc 
Christentum,  voi.  41.  Wiirzburg,  1992,  p.  88-89,  nota  50). 

62  Rădici  aduce  ca  argument  faptul  că  patriarhiile  orientale  au  apelat  de  mai  multe  ori  la  mitropoliţii 
de  Carloviţ  pentru  a  arbitra  disputele  dintre  ele  (Rădici.  Die  Verfassung... ,  Vârşeţ,  1877,  p.  94-95). 

66  Ibidcm,  p.  186. 

61  J.  H.  Schwicker,  Politische  Geschichte...,  p.  74-75. 

611  Nicodim  Milaş,  op.  cit.,  p.  252-254.  Milaş  nu  menţionează  nici  un  document  prin  care  Patriarhia 
de  Constantinopol  să  fi  acordat  în  mod  oficial  statutul  de  autocefalie  Mitropoliei  din  Carloviţ.  în  schimb, 
în  nota  13,  de  la  p.  253,  dă  un  citat  dintr-un  tomos  patriarhal  emis  în  anul  1 885,  în  care  erau  menţionate 
ca  Biserici  autocefale  cele  patru  Patriarhii  orientale  şi  Bisericile  din  Rusia.  Cipru,  Austria  şi  Elada. 

69  http:7www.vuksanovic.com/montcnegro  geschichte  02.php.  Alois  Hudal,  op.  cit.,  p.  82. 

70  La  22  noiembrie  1919,  mitropolitul  Bucovinei,  Vladimir  Repta,  şi-a  dat  acordul  ca  cele  două 
episcopii  dalmatine  să  părăsească  „provincia  mitropolitană"  a  Bucovinei  şi  Dalmaţiei,  astfel  ca  să  poată 
integra  în  Biserica  Ortodoxă  Sârbă  din  Regatul  Sârbilor,  Croaţilor  şi  Slovenilor  ( Ibidem ,  p.  82). 

71  Vaier  Moldovan,  Biserica  Ortodoxă  Română  şi  problema  unificării.  Studiu  de  drept  bisericesc. 
Cluj,  1921,  p.  21. 

72  „Trebuie  să  remarcăm  faptul  că  autocefalia  noastră  n-a  fost  adusă  la  cunoştinţa  celorlalte 
Biserici  surori  prin  însuşi  urzitorul  ei,  mitropolitul  Şaguna.  Desigur,  acest  marc  ierarh,  oricât  a  fost  de 
liberal  în  concepţiile  sale,  când  a  fost  vorba  de  a  crea  Bisericii  sale  o  situaţie  cât  mai  liberă  nu  numai  sub 
raportul  strict  ecleziastic,  ci  şi  sub  cel  cultural-naţional  românesc,  va  fi  avut  multe  dc  corectat  în 
organizaţia  acesteia.  Anunţarea  aceasta,  voită  ori  nevoită,  dar  întrelăsată  din  partea  lui  Şaguna.  a  fost 
îndeplinită  de-abia  prin  al  treilea  mitropolit,  sub  Miron  Romanul”  („Bisericanul”,  „Autochefalie  şi 
autonomie  bisericească”,  în  Revista  Teologică,  an.  XI  (1921),  p.  38).  Pseudonimul  Bisericanul  poate 
aparţine  lui  Vasile  Lăzărescu,  care  a  mai  semnat  sub  pseudonimul  Bisericanul  ortodox  fhttp:// 
www.mitropolia-banatului.ro/page.nhp?menu=14î. 

”  „Cu  excepţia  Arhiepiscopiei  Basarabiei,  care  făcea  parte  din  Biserica  rusească,  cele  două  mitropolii 
(...),  aceea  a  Ardealului  şi  aceea  a  Bucovinei,  au  intrat  în  unitatea  română  ca  Biserici  autocefale” 
(discursul  din  şedinţa  Sf.  Sinod  din  4  februarie  1925,  cu  ocazia  proclamării  Patriarhiei  Române,  în  Tit 
Simedrea,  Patriarhia  românească.  Acte  şi  documente,  Bucureşti,  1925,  p.  32-33). 

79  Acte  oficioase  privitoare  la  înfiinţarea  Metropoliei  gr.  Răsăritene  a  Românilor  din  Transilvania, 
Ungaria  şi  Banat.  Sibiu,  1867,  p.  9-10.  Sinodul  urma  să  se  întrunească  la  fiecare  şase  ani,  pe  rând  la 
Carloviţ  şi  la  Sibiu. 

chiar  şi  de  Statutul  Organic  ardelean  (art.  IX).  Totuşi,  prevederea  nu  a  fost  pusă 
niciodată  în  practică75. 

f)  Citind  textul  Anthorismos- ului  şi  ştiind  evoluţia  constituţională  ulterioară  a 
Bisericii  româneşti  din  Transilvania  şi  Ungaria,  s-ar  putea  crede  că  a  existat  o  contrazicere 
în  viziunea  lui  Andrei  Şaguna.  Pe  de  o  parte,  a  condamnat  sistemul  consistorial  din 
eparhiile  ortodoxe  de  pe  cuprinsul  monarhiei  austriece,  din  cauză  că  episcopii  erau 
nevoiţi  să  se  supună  părerii  majorităţii  asesorilor  consistoriali.  Iar  pe  de  altă  parte,  a 
acceptat  modificările  făcute  de  comisia  congresuală  la  proiectul  său  de  Statut  Or¬ 
ganic,  astfel  că  în  final,  ierarhii  români  din  Transilvania  au  fost  într-adevăr  nevoiţi  să 
se  supună  deciziilor  consistoriale,  ba  chiar  şi  sinodale.  Totuşi,  cercetând  mai  atent  nu 
doar  Anthorismos-u\,  ci  şi  celelalte  lucrări  canonice  şi  istorice  ale  lui  Şaguna,  ne  putem 
da  seama  că  nu  a  fost  vorba  de  o  contrazicere,  ci  de  existenţa  a  două  fronturi  de  luptă, 
pe  care  marele  mitropolit  le-a  purtat  concomitent.  Cel  dintâi  front  a  fost  împotriva 
„absolutismului  de  stat”,  adică  a  „absolutismului  din  afara  bisericii”,  susţinut  de  unii 
funcţionari  politici  care  încercau  să  controleze  Biserica  Ortodoxă  prin  intermediul 
comisarilor  imperiali  care  participau  la  lucrările  consistoriilor  eparhiale,  sinoadelor 
episcopeşti  şi  congreselor  naţional-bisericeşti.  Opunându-se  acestor  ingerinţe  ale 
autorităţilor  politice,  Şaguna  a  favorizat,  ba  chiar  a  supralicitat  principiul  ierarhic, 
demonstrând  că  autoritatea  în  conducerea  treburilor  bisericeşti  revenea  nu  autorităţilor 
politice,  ci  ierarhilor,  suverani  în  eparhia  lor.  Pe  de  altă  parte,  a  purtat  o  luptă  pe  un  al 
doilea  front,  împotriva  „absolutismului  ierarhic”,  adică  a  „absolutismului  din  lăuntrul 
Bisericii”,  al  cărui  exponent  dur  se  dovedea  a  fi  episcopul  bucovinean  Eugen  Hacman. 
In  lupta  împotriva  acestui  al  doilea  tip  de  absolutism,  Şaguna  a  folosit  principiul  canonic 
al  sobomicităţii,  pe  care  l-a  asimilat  într-o  oarecare  măsură  cu  principiul  constituţional 
al  parlamentarismului  (după  cum  se  poate  constata  din  Pastorala-Anunţ,  de  la  sfârşitul 
acestui  studiu).  Prin  aceasta  a  dovedit,  pe  de  o  parte,  că  sobomicitatea  (şi  deci 
participarea  laicilor  la  conducerea  Bisericii)  nu  a  fost  introdusă  în  Statutul  Organic 
datorită  influenţei  protestante  (ba,  din  contră,  protestanţii  şi  catolicii  ar  fi  adoptat, 
potrivit  lui  Şaguna,  tradiţia  ortodoxă,  introducând  asociaţiile  sau  comitetele  bisericeşti 
în  organizarea  Bisericilor  lor),  iar,  pe  de  altă  parte,  că,  prin  redobândirea  dimensiunii 
sinodale,  Biserica  Ortodoxă  se  situa  într-o  perfectă  compatibilitate  cu  spiritul  epocii 
modeme  şi  cu  forma  constituţională  de  organizare. 

Principiile  şaguniene  au  constituit  astfel  rezultatul  dialogului  sincer  între  autoritatea 
bisericească  şi  societatea  modernă,  în  care  era  integrat  şi  laicatul  ortodox  din  Transilvania 
şi  Ungaria.  Şaguna  nu  a  putut  să  nu  ţină  cont  de  spiritul  timpului,  dar  mai  ales  de 
istoria  specifică  a  Bisericii  Ortodoxe  care,  după  dispariţia  Imperiului  Bizantin,  se  aflase 
secole  de-a  rândul  într-o  stare  de  semi-robie,  fie  sub  autoritatea  sultanilor  otomani,  fie 
sub  cea  a  regilor  catolici  medievali.  Or,  în  contextul  nou,  al  societăţii  modeme,  pluraliste 
şi  liberale,  care  se  instaurase  în  spaţiul  vestic  şi  central-european.  Biserica  Ortodoxă 

15  toan  de  Preda,  Constituţia  bisericei  gr  -or  Române  din  Ungaria  şi  Transilvania  sau  Statului 
Organic  comentat  şi  cu  concluzele  şi  normele  referitoare  întregit,  Sibiu,  1914,  p.  71. 

avea  posibilitatea  să-şi  redobândească  dimensiunea  sinodală  şi  prin  integrarea  unor 
modele  politice  de  felul  constituţionalismului,  care  se  dovedeau  perfect  compatibile 
cu  tradiţia  sinodală  a  Bisericii  Ortodoxe,  după  cum  a  demonstrat  însuşi  Şaguna,  în 
Pastorala  care  anunţa  ieşirea  de  sub  tipar  a  Anthorismos-n\m. 

* 

ANUNŢ  DESPRE  EŞIREA  DE  SUB  TIPAR  A  ANTHORISMULUI 
{Telegraful  Român,  nr,  37/1861,  Anthorismos,  p.  127-132), 

Sibiu,  12  septembrie  1861 

„  Subscrisul  anunţă  Broşura  sa  despre  unele  observaţii  asupra  dorinţelor  clerului 
bucovinean,  ce  au  emis  de  sub  tipar  sub  titlul:  Anthorismos,  sau  desluşire  comparativă 
asupra  broşurii  Dorinţele  dreptcredinciosufui  cler  din  Bucovina  în  privinţa  organizării 
canonice  a  diecezei  şi  a  ierarhicei  sale  referinţe  în  organismul  Bisericei  ortodoxe 
din  Austria. 

Din  cele  ce  am  publicat  în  foile  Telegrafidui  Român  nr.  23,  24  şi  25,  au  putut  vedea 
oricine  însemnătatea  obiectului  ce  se  desluşeşte  acolo  din  punct  de  vedere  al  canoanelor 
bisericeşti,  luăndu-mi  trei  principii  de  îndreptare:  1.  Lucraţi  nu  mâncare  pieritoare,  ci 
mâncarea  care  rămâne  în  viaţa  vecilor  (loan  6,  27).  II.  De  va  fi  din  oameni  sfatul  sau 
lucrul  acesta,  se  va  risipi ;  iar  de  este  de  la  Dumnezeu,  nu-l  veţi  putea  risipi  (Fapt.  Ap.  5, 
38-39);  şi  III.  Fraţilor  îngăduiţi  unul  altuia  cu  dragoste  (Ef.  2,  4.)  şi  încheind  cu  aceea 
că,  care  cu  atenţiunea  cuviincioasă  va  ceti  şi  proceti  această  broşură,  acela  va  cunoaşte 
roadele,  că  cules-am  din  spini  struguri,  sau  din  scai  smochine  (Mat.  7,  16). 

Deşi  cu  durere,  dar  totuşi  trebuie  să  mărturisim  că  tocmai  terenul  canonic  ne 
este  necunoscut,  şi  avem  trebuinţă  de  a-l  şti,  şi  de  a-l  cunoaşte  în  timpurile  noastre 
care  după  caracterul  lor  sunt  nişte  timpuri  ale  luminării  şi  ai  deşteptării  din  letargia 
timpurilor  trecute.  Trebuie  aşadar  să  mânecăm  către  luceafărul  timpului  nostru 
luminător  şi  reformator  ca  nu  cumva  ne  aflând  lumină  să  reformăm  treaba  bisericească 
cu  schimonosirea  organismului  şi  a  legislaţiei  ei. 

Nu  numai  noi  cei  ortodocşi  creştini  din  Austria  avem  lipsă  de  a  ne  cunoaşte  cu 
principiile  Bisericii  noastre,  ca  apoi  în  înţelesul  organismului  celui  pozitiv  să  reorganizăm 
Biserica  noastră  dinăuntru  şi  din  afară,  ce  era  până  acum  împiedicată  din  felurite 
cauze,  ci  precum  am  văzut  spre  a  noastră  cea  mai  mare  întristare  şi  mirare  din  jurnalul 
„  Românul "  nr.  242  şi  246,  abuzurile  ce  se  fac  pe  la  mănăstiri  în  Principatele  Române, 
întocmai  ca  şi  noi  au  lipsă  şi  fraţii  noştri  de  dincolo  de  Carpaţi  de  cunoaşterea 
organismului  şi  a  canoanelor  Bisericii,  căci  este  ştiut  că  abuzurile  acelea  şi  alte  câte  nu 
se  pot  îndrepta  prin  măsuri  politice,  ci  prin  punerea  în  lucrare  a  canoanelor,  căci  numai 
acestea,  dar  nu  măsurile  politice  sunt  capabile  a  repune  Biserica  în  starea  ei  normală, 
şi  a  revărsa  darurile  sale  salutare  atât  pentru  acum  cât  şi  pentru  viitor. 

Noi  afirmăm  că  broşura  aceasta  merită  studiul  cărturarilor  noştri  ortodocşi 
fără  deosebire  de  persoană  şi  loc,  căci  tratează  despre  organismul  Bisericii  noastre 

ecumenice  pe  baza  canoanelor,  după  care  are  a  se  (ine  fiecare  Biserică  particulară 
din  orice  parte  a  lumii,  care  se  numeşte  „  ortodoxă  răsăriteană 

Dacă  timpurile  trecute  au  fost  vitrege  pentru  noi  şi  în  privinţa  bisericească,  căci  nu 
ne  ierta  nici  o  coînţelegere  pe  terenul  spiritual;  aşa  acum  căzând  obezile  de  pe  presă,  cu 
zel  îndoit  trebuie  să  ne  îmbrăţişăm  bisericeşte,  având  asemenea  exemple  de  la  creştinii  de 
alte  religii.  în  Ungaria  este  Asociaţiunea  bisericească  de  legea  catolică  sub  titlul  de 
„  Asociaţiunea  Sfântului  Ştefan  Irege  al  Ungariei  în  provinciile  austriece  este  asociaţiunea 
bisericească  de  lege  catolică,  aşa  numita  „Asociaţiunea  Sfântului  Severin  în  Germania 
este  asociaţiunea  pentru  catolici  germani  cu  mai  multe  comitete,  şi  alta  pentru  luterani 
„Asociaţiunea  Gustav-Adolfină  ”  pe  lângă  care  s-au  afiliat  şi  saşii  din  Ardeal;  apoi  mai 
au  reformaţii  o  asociaţiune  generală,  care  are  membri  în  toată  lumea,  şi  adunările  sale  le 
ţin  în  tot  anul  strămutând  numai  locul  adunării  după  împrejurări;  această  asociaţiune 
mare  şi  extinsă  a  creştinilor  luterani  şi  calvini  se  numeşte  „  Alianţa  evanghelică”. 

Scopul  tuturor  acestor  asociaţiuni  confesionale  este  a  deştepta  simţul  pentru 
interesarea  religiei,  şi  a  ajutora  Biserici  particulare  sărace,  şi  treaba  şcolilor  şi  a  institutelor 
literare  de  confesiune  proprie.  Spre  exemplu,  după  Allgemeine  Zeitung  din  Augsburg, 
nr.  147,  Asociaţiunea  Gustav-Adolfină  a  împărţit  în  anul  1861  între  557  comunităţi 
bisericeşti  de  lege  luterană  157.628  taleri  în  argint,  din  care  sumă  s-au  dat  la  57  de 
comune  din  Ungaria,  Ardeal  şi  Croaţia  11.449  taleri;  iar  la  11  comune  din  Turcia,  din 
provinciile  dunărene  şi  Levant  4.760  taleri,  iar  pe  stipendii  (burse)  şi  ajutoare  personale 
1.490  taleri16.  Nefiind  aici  locul  de  a  trata  mai  pe  larg  despre  aceste  Asociaţiuni 
confesionale,  atâta  numai  atingem,  că  noi  avem  în  organismul  Bisericii  noastre  astfel 
de  asociaţiuni  confesionale,  care  noi  ne-am  învăţat  a  le  numi  Sinoade  şi  Soboare. 
Trebuie  să  ştim  că  ierarhia  catolică  ocârmuieşte  Biserica  pe  baza  principiului  apos¬ 
tolic,  însă  vede  ea  şi  aceea  că  acel  principiu  nu  ajunge  astăzi  spre  mulţumirea  cerinţelor 
pentru  susţinerea  Bisericii,  şi  aşa  nevrând  a  se  întoarce  la  practica  Bisericii  primitive, 
unde  toate  afacerile  spirituale  se  tratau  in  Soboare  şi  Sinoade,  ia  acum  refugii  la 
Asociaţiuni  confesionale,  iar  Biserica  reformată  are  până  acum  instituţii  după 
împrejurarea  locului  şi  a  Guvernului  civil,  şi  capul  Guvernului  civil  este  totodată  şi 
arbitrul  cel  mai  înalt  în  obiecte  bisericeşti.  Văd  bărbaţii  cei  luminaţi  de  religie  reformată 
şi  luterană  această  scădere  şi  se  străduiesc  a  mijloci  uniunea  acestor  două  religii,  ca  să 
procure  confesiunilor  lor  caracterul  ecumenic  şi  ocârmuirea  lor  să  o  depună  în  mâini 
bisericeşti,  şi  s-au  convins  că  la  acest  scop  vor  putea  ajunge  desigur  prin  asociaţiuni 
confesionale.  Aceste  asociaţiuni  confesionale  ale  catolicilor  şi  reformaţilor  produc  un 
folos  de  tot  (întru  totul,  n.n.)  salutar  pentru  coreligionarii  lor,  căci  într-altele  dau  o 
direcţie  de  tot  sănătoasă  atât  pentru  susţinerea  institutelor  literare  confesionale,  cât  şi 
pentru  înfiinţarea  altor  noi  institute  de  educaţie.  Acestor  asociaţiuni  are  de  a  mulţumi 
Gimnaziul  confesional  luteran  din  Mediaş  (în  Ardeal),  că  spre  mai  buna  înzestrare  a 
gimnaziului  său  au  căpătat  de  la  asociaţiunea  Gustav-Adolfină  2.500  taleri;  aşişderea 

76  La  Adunarea  generală  a  acestei  Asociaţiuni  din  anul  curent  au  luat  parte  şi  directorul  gimnazial 
din  Sighişoara,  D.  Teutsch,  şi  dr.  Schenker  din  Viena,  conţopist  ministerial  (nota  episcopului  Şaguna). 

şi  călugăriţele  papistaşe  din  Bucureşti  au  ştiut  să  ridice  un  Institut  măreţ  de  creştere 
pentru  fetiţe,  la  care  şi  ortodocşii  din  Bucureşti  au  confer at  prea-bogat.  De  aici  se  vede, 
că  un  lucru  poate  fi  după  fiinţa  sa  oricât  de  bun,  insă  aduce  urmări  folositoare  numai 
atunci  când  e  regulat  ( reglementat ,  n.n.),  şi  factorii  lui  sunt  îndemnaţi  spre  activitate. 

Noi.  care  suntem  ortodocşi,  trebuie  să  ştim  că  asociaţiunile  acestea  confesionale  ale 
catolicilor  şi  reformaţilor  sunt  nişte  imitaţii,  luate  din  practica  Bisericii  primitive  a  lui 
Hristos,  care  este  Biserica  noastră  ortodoxă  răsăriteană,  prin  urmare  acelea  suntSoboare 
mixte  de  arhierei,  preoţi,  demnitari  mari  bisericeşti  şi  lumeşti,  de  literaţi  şi  de  creştini  din 
celelalte  clase,  care  se  interesează  de  Biserică,  şcoală  şi  de  săracii  coreligionari;  însă 
aceste  adunări  nu  le  chiamă  ei  „Soboare  sau  Sinoade”,  ci  precum  am  văzut,  le  chiamă 
Asociaţiune,  pentru  că  n-au  autorizare  canonică,  şi  sunt  înfiinţate  afară  de  Biserică  cu 
învoirea  Guvernelor  civile,  şi  stau  sub  legi  politice;  de  aceea  strâns  luăndu-se  au  caracter 
civil  deşi  au  de  scop  şi  deşteptarea  simţului  confesional,  dar  scopul  lor  de  căpetenie  este 
mai  mult  filantropic,  adică  a  înainta  morala  religioasă,  a  asigura  existenţa  comunităţilor 
sărace  bisericeşti,  şi  a  institutelor  literare,  precum  şi  a  lăţi  prin  misionari  religia  lor. 

Noi  aşadar  avem  trebuinţă  de  reînvierea  Institutelor  Bisericii  noastre,  care  rânduiesc 
ca  toată  treaba  bisericească  să  se  trateze  în.  şi  prin  Soboare;  şi  fiindcă  Instituţiile 
acestea  bisericeşti  despre  felurite  Soboare  şi  Sinoade  se  lămuresc  în  Broşura  cestionată 
(în  chestiune,  n.n.),  de  aceea  este  ea  interesantă  pentru  oricine  care  este  membrul  Bisericii 
ortodoxe  răsăritene,  şi  voieşte  a  se  cunoaşte  cu  Instituţiunile  genuine  ale  religiei  sale. 

Poate  fi,  că  unii  dintre  cei  ce  vor  ceti  acest  articol,  vor  gândi,  că  astăzi  alte 
împrejurări  sunt  de  cum  au  fost  atunci  când  s-au  făcut  canoanele  bisericeşti,  şi  de 
aceea  nu  se  pot  aplica  la  împrejurările  de  faţă. 

Noi,  care  avem  toată  stima  către  cetitorii  noştri,  n-am  cuteza  a  afirma  că  tocmai 
în  aceea  împrejurare  zace  însemnătatea  clasică  a  înstituţiunilor  Bisericii  noastre,  că 
acelea  se  trag  din  timpul  Apostolilor,  din  timpul  bărbaţilor  apostoleşti,  şi  de  la  următorii 
nemijlociţi  şi  mijlociţi  ai  lor,  şi  că  sunt  aşa  de  aplicabile  la  împrejurările  prezente,  în 
care  trăim,  ca  (şi)  cum  s-ar  fi  hotărât  acelea  ieri  sau  alaltăieri.  Sâmburele  aplicabilităţii 
de  astăzi  a  înstituţiunilor  Bisericii  noastre  zace  în  acel  adevăr  mare,  că  ele  sunt  luate 
din  cuvintele  Mântuitorului,  care  nu  vor  trece  nici  atunci  când  ar  trece  lumea  şi  cerul. 

Oare  cerinţele  timpului  nu  sunt  concentrate  în  acea  voie  a  popoarelor,  ca  să  se 
ocârmuiască  după  forma  Regimului  Constituţional ?  Şi  ce  alta  cuprinde  Organismul  Bisericii 
noastre  de  nu  ocărmuirea  treburilor  Bisericii  şi  a  tuturor  părţilor  ei  constitutive  după 
forma  constituţională ?  Precum  într-un  Stat  constituţional  se  tratează  trebile,  şi  se  aduc 
hotărâri  în  Parlamente:  aşa  în  Biserica  noastră  rânduiesc  canoanele,  ca  toate  afacerile, 
alegerile  arhiereilor,  egumenilor,  protopopilor  şi  ale  preoţilor,  chivernisirea  averilor 
bisericeşti  şi  mănăstireşti,  îmbunătăţirea  şi  regularea preoţim  ii.  a  parohiilor  şi  mănăstirilor, 
şi  împărţirea  ajutoarelor  la  cei  săraci  fraţi  să  se  facă  prin  Sinoade  şi  Soboare.  Noi  credem 
că  de  ar  fi  astăzi  ierarhia  bisericească  de  Ortodoxia  noastră  în  starea  normală,  noi  ardelenii 
am  fi  căpătat  la  rugarea  noastră  ajutor  banal  (bănesc)  de  la  fraţii  noştri  coreligionari  din 
Ungaria,  Banat  şi  Bucovina  pe  seama  unei  zidinde  biserici  aici  la  Sibiu,  de  care  avem  aşa 

mare  lipsă,  şi  rugarea  noastră  n-ar  Ji  fost  lăsată  celui  ce  strigă  în  pustie,  căci  simţul 
deşteptat  de  frăţie  coreligionară  n-ar  fi  îngăduit  unei  aşa  bogate  Eparhii,  cum  este  Eparhia 
Bucovinei,  nici  unor  aşa  numeroase  comunităţi  bisericeşti  cum  sunt  cele  multe  comune 
bisericeşti  din  Banat  şi  Ungaria  ca  să  nu  ne  ajute  cu  nimic.  Răceala  şi  nepăsarea  aceasta 
provine  de  acolo,  că  rugarea  noastră  nu  s-au  pertractat  (prezentat)  nici  în  Sobor  parohial, 
nici  protopopesc,  nici  în  eparhial,  unde  ar  fi  putut  deveni  la  o  publicitate  regulată.  Aşişderea 
şi  obiectul  zidindului  Gimnaziu  de  religia  noastră  ortodoxă  din  Lugoj  nu  s-ar  fi  dezbătut 
în  şedinţa  comitatensă,  ci  în  Soborul  parohial  şi  apoi  în  Soborul  eparhial  căci  şcoala  şi 
institutele  literare  sunt  părţi  esenţiale  ale  Bisericii,  precum  şi  nu  s-ar  fi  hotărât  în  acea 
şedinţă  comitatensă  ca  să  se  ceară  ajutor  încă  şi  de  la  toate  comitatele  Ungariei  şi  de  Ia 
episcopii  catolici  (un  ce  nemaiauzit),  ci  Soborul  parohial  şi  eparhial  ar  fi  aflat  mijloace 
naturale  şi  omogene,  din  care  ar  fi  concurs  (obţinut)  ajutoare  spre  sprijinirea  acelei  între¬ 
prinderi  salutare,  ca  să  nu  vateme  caracterul  confesional  al  acelui  gimnaziu. 77 

Când  ştim  noi  astfel  Instituţiunile  Bisericii  noastre,  oare  cutezat-am  a  mărturisi 
mai  mult  decât  aceea  ce  este  un  adevăr  neresturnaver  (incontestabil)  că  adică  canoanele 
Bisericii  noastre  aşa  se  potrivesc  împrejurărilor  prezente  şi  cerinţelor  timpului  de 
faţă,  ca  (şi)  cum  s-ar  fi  aşezat  acelea  în  zilele  noastre. 

In  sfârşit  neputăndu-ne  lua  îndrăzneala  de  a  ruga  pe  onoratele  redacţii  ale 
Jurnalelor  noastre  din  patrie  şi  afară  de  patrie,  ca  să  primească  în  coloanele  sale 
acest  articol,  de  aceea  ne  luăm  voie  numai  a  ruga  sus  lăudatele  redacţii  ca  să  binevo- 
iască  a  publica  prin  foile  sale  ieşirea  acestei  broşuri.  "7g 

Lect.  Univ.  Dr.  PAUL  BRUSANOWSKI 
Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 

The  Dispute  Between  Bishop  Hacman  and  Bishop  Şaguna  on  the  Canonica! 
Organization  of  the  Eastern  Orthodox  Church  in  the  Austrian  Empire.  This 
study  deals  with  the  dispute  between  Bishop  Andrei  Şaguna  of  Transylvania  and 
Eugen  Hacman  of  Bucovina  that  occurred  between  1850  and  1864  on  the  canonical 
organisation  of  the  Eastern  Orthodox  Church  in  the  Austrian  Empire.  The  argument 
culminated  in  the  publication  of  two  polemic  works  in  1861:  The  Wishes  of  the  Orthodox 
Clergy  in  Bucovina  by  Hacman  and  Şaguna’s  answer,  Anthorismos.  The  main  topics 
of  the  two  brochures  were:  the  canonical  right  to  set  up  a  metropolitan  see  in  Bucovina, 
the  establishment  of  a  provincial  synod  of  the  Church  of  Bucovina,  the  establishment 
of a  general  synod  of all  Orthodox  bishops  in  Bucovina,  the  election  of  the  Metropolitan 
Bishop  of  Bucovina,  and  the  right  of  lay  people  to  participate  in  the  management  of 
church  affairs.  Our  conclusion  is  that  the  canonical  position  of  Bishop  Andrei  Şaguna 
wa.ţ  appropriale  in  most  respects  given  the  historical  developmenls  of  the  time. 

77  Eparhia  Bucovinei  au  dăruit  Statului  un  milion  florini,  şi  50.000  florini  spitalului  catolic  din 
Ierusalim  (nota  episcopului  Şaguna). 

78  Preţul  acestei  Broşuri  de  opt  coli  mari  este  50  cr.  v.  a.  în  loc  (cumpărare  directă,  n.n.),  iar  prin 
poştă  70  cr.,  şi  se  capătă  la  Direcţia  Tipografiei  diecezane  (nota  episcopului  Şaguna). 

„ Părtaşi  ai  dumnezeieştii  firi  -  theias  koinonoi  physeos, 
divinae  naturae  consortes”  (II  Pt.  1,  4) 

-  o  introducere  - 


Expresia  părtaşi  ai  dumnezeieştii  firi"-  este  hapax  legomenon  în  Sfânta 
Scriptură.  Prin  prezentarea  de  faţă  se  încearcă  oferirea  unei  scurte  introduceri  exegetice, 
care  să  ofere  o  bază  pentru  o  viitoare  dezvoltare.  S-a  spus  adesea  că  în  acest  text  nu 
ar  fi  altceva  decât  o  influenţă  elenistică  şi  că  expresia  nu  ar  avea  alt  ecou  în  Noul 
Testament.  Pentru  noi  este  un  temei  evident  al  învăţăturii  despre  îndumnezeire  -  theosis , 
al  participării  noastre  la  cele  dumnezeieşti,  prin  urmare  suntem  foarte  interesaţi  de  o 
exegeză  corectă  şi  completă. 

1.  Syngeneia  ca  premisă  a  participării 

a.  Syngeneia  în  filosofia  greacă  şi  la  Părinţi  -  perspectivă  parţială 

Adjectivul  syngenes  provine  din  particula  syn  şi  substantivul  genos  şi  înseamnă  a 
fi  de  acelaşi  neam  (genos),  a  avea  origine  comună,  iar  substantivul  syggeneia 
desemnează  relaţia,  iar,  începând  cu  Euripide,  dobândeşte  sensul  concret  de  înrudire1 . 

Platon  foloseşte  această  noţiune  în  trei  sensuri2:  1)  rasial  sau  fizic,  preluat  de  la 
Pindar,  Eschil  şi  de  la  poezia  anterioară.  El  a  plecat  de  la  acest  sens  (cf.  Euthyphron , 
11  c  3)  al  înrudirii  şi  nu  l-a  abandonat  niciodată;  2)  metaforic,  „afinitate”  sau 
„similitudine”,  sens  obişnuit  pentru  adjectivul  syngenes,  adesea  apropiat  de  homoios , 
hoikeios,  symphytos,  cu  care  poate  fi  chiar  sinonim;  3)  cel  propriu-zis  filosofic,  for¬ 
mat  deplin  începând  cu  dialogul  Phedon,  adică  de  înrudire  a  sufletului  cu  Ideea;  nu 
mai  e  vorba  de  o  afinitate  metaforică,  deoarece  pentru  Platon  legăturile  cu  lumea 
inteligibilă  sunt  mai  reale  decât  legăturile  fizice,  aşa  cum  lumea  celor  noeta  -  inteligibile, 
este  mai  adevărată  decât  a  celor  orata  -  văzute;  este  o  înrudire  spirituală  datorită 
căreia  sufletul  poate  cunoaşte  intuitiv  Ideea  (cf.  Republica  VI  490  b  3-4). 

1  Gerhard  K.ittel,  Gerhard  Friedrich  (ed.),  Theological  Dicţionar >>  of  the  New  Testament,  WM.  B. 
Eerdmans  Publishing  Company,  Grand  Rapids,  Michigan,  voi.  VII,  p.  736-737, 

2  Vezi  Edouard  des  Places,  S.J.,  Syngeneia.  La  patente  de  l'homme  avcc  Dieu  d’Homere  a  ia 
patristique ,  Paris,  1964,  p.  64.  Ne  vom  folosi  în  continuare  de  această  lucrare  remarcabilă,  pentru  a 
prezenta  sintetic  tema  în  analiză,  la  Platon  şi  la  Sfinţi  Părinţi,  până  în  sec.  al  IV-lea. 

Platon  nu  moştenise  decât  primul  sens  şi,  prin  urmare,  în  dialogurile  de  început, 
termenii  syngenes  şi  syngeneia  nu  desemnau  decât  legături  de  rudenie.  Face  excepţie 
un  pasaj  din  mitul  lui  Protagoras  (322  a  4)  unde  se  stabileşte  o  legătură  între  „înrudirea 
cu  Dumnezeu”,  ca  temei  al  religiei,  şi  „destinul  divin”  acordat  omului,  theia  moina ,  în 
virtutea  căruia  omul  accede  -  metesche  la  condiţia  de  syggeneia\ 

S-ar  putea  identifica  trei  timpi  în  accederea  omului  la  cunoaşterea  zeilor:  1. 
participarea  la  destinul  divin:  focul  şi  artele  care  depind  de  aceasta;  2.  înrudirea  cu 
zeii;  3.  religia  şi  cultul.  Prin  metesche  se  separă  theia  moira  de  lumea  exterioară  pentru 
a  face  din  aceasta  ceva  intim  legat  de  natura  omului  însuşi.  E.G.  Berry3 4,  citat  de  E.  des 
Places,  afirmă  că  abilitatea  artistică  -  entechnos  sophia  îi  conferă  omului  syngeneia 
cu  zeii;  în  orice  caz,  îi  permite  civilizaţia  morală,  în  măsura  în  care  aceasta  presupune 
un  anumit  progres  material  şi  minimum  de  bună-stare  necesară  virtuţii5. 

Anticii,  începând  cu  Homer,  continuă  E.  des  Places,  au  considerat  syngeneia  a  fi 
un  element  congenital  al  naturii  umane.  S-ar  putea  afirma  că  theia  moira  este  foarte 
aproape  de  harul  divin,  care  face  posibilă  înfierea.  Oare  să  fi  întrevăzut  Platon  deja  în 
unul  din  primele  sale  dialoguri  doctrina  despre  înfierea  divină?6  în  dialogurile  scrise  la 
maturitate,  Platon  dezvoltă  conceptul  de  syngeneia.  Phedon,  primul  dintre  marile 
dialoguri  metafizice,  are  meritul  de  a  fi  fixat  vocabularul  syggeneia-t i  în  sensul  precis 
al  înrudirii  sufletului  cu  Formele.  Aici  se  stabileşte  o  legătură  între  homoios  şi  syngeneia : 
„Cu  care  din  cele  două  feluri  de  lucruri  citate  mai  sus  [  vizibile  şi  neperceptibile,  n.n.] 
am  putea  spune  că  seamănă  şi  este  înrudit  corpul”  [s.n.];  (...)  cu  care  categorie  de 
lucruri  îţi  pare  mai  înrudit  şi  mai  asemenea  sufletul  [s.n.]?”(79  b  2-3  e2)7.  Reminiscenţa 
-  a  doua  dovadă  a  nemuririi  după  cea  a  contrariilor  -,  „a  şti”  nu  înseamnă  decât 
„recăpătarea”  unor  cunoştinţe:  „Dar  dacă  pierdem  după  naştere  o  cunoştinţă  primită 
mai  dinainte,  iar  în  urmă,  folosindu-ne  de  simţuri  prin  cunoştinţe  perceptibile, 
corespunzătoare,  o  trezim  ca  pe  una  ce-am  avut-o  înainte  de  naştere,  oare  ceea  ce 
numim  a  şti  nu  este  de  fapt  recăpătarea  propriei  noastre  ştiinţe?  Putem  deci  numi 
faptul  pe  drept  cuvânt  o  aducere  aminte?”8  Solidaritatea  dintre  suflet  şi  Idei  anunţă  al 
treilea  argument,  dedus  explicit  din  înrudirea  lor:  „Oare  nu  este  adevărat  şi  nu-i  o 
necesitate  tot  aşa  de  mare  ca  sufletele  noastre  să  fi  avut  fiinţă  înainte  de  naştere, 
precum  au  avut  conceptele  [Ideile  n.n.]?”9  Al  treilea  argument  formulează  în  mod  clar 
identitatea  Ideilor  cu  ele  însele:  „Egalul  în  sine,  bunul  în  sine,  fiecare  din  lucrurile  ce 
există  în  sine,  ca  o  realitate,  îndură  vreodată  o  cât  de  mică  prefacere?  Sau  fiecare 
dintre  ele,  fiind  dintr-o  alcătuire  simplă,  rămân  mereu  aceleaşi,  în  totul  asemenea  lor 

3  Ibidem,  p.  65. 

4  The  History  and  Development  of  the  Concept  of  THEIA  MOIRA  and  THEIATYXH  down  to  and 
including  Plato,  Chicago,  1940,  p.  50. 

5  E.des  Places,  op.  cit.,  p.  66. 

6  Ibidem. 

7  Platon,  Dialoguri,  trad.  Cezar  Papacostea,  Editura  f RI,  Bucureşti,  1995,  p.  182. 

8  Phedon,  trad.  cit.,  p,  177. 

*  76  e  5-7,  Ibidem,  p.  179. 

însele,  nesuferind  niciodată,  pe  nici  o  cale  cu  nici  un  preţ,  nici  o  schimbare?”10  Pasajul 
ne  aminteşte  de  Banchetul  (211,  a):  „(...)  frumuseţe  ce  trăieşte  de-a  pururea,  ce  nu  se 
naşte  şi  nu  piere,  ce  nu  creşte  şi  nu  scade;  ce  nu-i,  în  sfârşit,  într-un  punct  frumoasă, 
într-altul  urâtă;  câteodată  da,  alteori  nu;  într-un  anumit  raport  da,  într-altul  nu;  aici  da, 
acolo  nu;  pentru  unii  da,  pentru  alţii  nu.”"  Negaţiile:  oudepote,  oudame,  oudamos, 
oudemian  ( Phedon  78  d  6-7)  exprimă  neschimbabilitatea  Ideilor.  Datorită  înrudirii  cu 
Ideile  sufletul  se  orientează  spre  calităţile  lor:  „(...),  când  sufletul  cercetează  ceva 
singur,  el  merge  drept  spre  ceea  ce  este  curat,  veşnic,  nepieritor,  neschimbător  şi, 
întrucât  este  de  aceeaşi  fiinţă  cu  această  esenţa,  rămâne  lângă  ea  cât  poate  sta  de  la 
sine  şi  prin  sine.  Atunci  pe  de  o  parte  rătăcirea  lui  încetează,  pe  de  alta  se  păstrează 
mereu  pe  lângă  cele  ce  au  aceeaşi  stare,  ca  unul  care  s-a  împărtăşit  din  esenţa  lor. 
Această  alcătuire  şi  deosebită  putere  de  cercetare  a  sufletului  nu  se  numeşte 
înţelepciune?”12  Phronesis ,  ca  fenomen  intelectual,  este  identificat,  ca  de  multe  alte 
ori,  cu  sophia.  După  moarte,  sufletul  „(...)  ieşind  cu  astfel  de  însuşiri  din  corp,  se 
duce  spre  ceea  ce  este  asemenea  cu  el:  spre  imperceptibil,  sfanţ,  nemuritor,  înţelept. 
Ajungând  acolo,  devine  fericit  şi  în  afară  de  orice  rătăcire,  neştiinţă,  temeri,  pasiuni 
sălbatice  şi  orice  alte  păcate  omeneşti.”13  „Ideile  sunt  acel  mediu  divin  cu  care  sufletul 
este  înrudit  şi  prin  al  căror  contact  familiar  se  asigură  eternitatea  fericită”14. 

Dacă  la  Platon  înrudirea  omului  cu  Divinitatea  se  fundamentează  pe  legătura 
sufletului  cu  Ideile,  în  Sfânta  Scriptură  accentul  cade  pe  omul  ca  eikon  tou  Theou.  In 
Septuaginta  se  întâlnesc  cuvintele  syngenia  şi  syngenes'5,  dar  mai  mult  în  sensul  de 
relaţii,  rude16,  asemenea  în  Noul  Testament'1,  cu  excepţia  F.Ap.  17,  29  unde  Sfântul 
Apostol  Pavel  îl  citează  pe  anticul  Aratus  din  Cilicia  (sec.  III  î.Hr.),  Phenomenes,  5: 
„Că  neam  al  lui  suntem  şi  noi  -  Tou  gar  kai  genos  esmen"\  în  contextul  poemului, 
pronumele  demonstrativ  relativ  masculin  tou  se  referă  la  Zeus,  care  este  invocat  din 
primul  vers:  ,Jsk  Dios  archomestha".  în  scrierile  pauline  termenul  syngenes  apare  doar 
în  epistola  către  Romani ,  înţelesul  fiind  clar  în  9,  3:  „de  dragul  fraţilor  mei  cei  de  un 
neam  cu  mine  după  trup  -  hyper  ton  adelphon  mou  ton  syngenon  mou  kata  sarka". 

Revelaţia  dumnezeiască  a  schimbat  radical  perspectiva  şi  a  dat  cuvintelor  un  alt 
conţinut.  Clement  al  Alexandriei  afirma  categoric  că  „noi  nu  avem  cu  Dumnezeu  nici 
o  relaţie  de  natură  - physikes schesis ...  Noi  nu  îi  suntem  consubstanţiali  -  homousios.’"* 
în  Dialogul  cu  iudeul  Trifon,  4,  1,2,  Sfântul  Iustin  Martirul  şi  Filosoful  scria: 

10  78  d  1-7,  Ibidem,  p.  181. 

"Platon,  Dialoguri,  p.  129;  cf.  Ed.  des  Places,  op.  cit.,  p.  72. 

Phedon,  79d  1-7,  trad.  cit.,  p.  183.. 

13  Ibidem,  81a  2-5. 

14  E.  De  Strvcker.  L'Antiquite  dassique,  XVI,  1947,  p.  149. 

Vezi:  G.  Kittel,  op.  cit.,  pp.  737-738 

l6„Ideeaunei  relaţii  de  rudenie  între  om  şi  Dumnezeu  este  străină  Vechiului  Testament  şi  iudaismului 
târziu”,  G.  Kittel,  op.  cit.,  p.  740. 

17  Ibidem. 

"‘St ramate,  11,  16,  74,  1. 

„  -  Platon  zice,  am  reluat  eu,  că  în  felul  acesta  este  puterea  de  a  vedea  a  minţii  şi 
că  ea  ne-a  fost  dată  pentru  a  putea  privi,  prin  curăţia  ei,  însăşi  fiinţa  aceea,  care  este 
cauza  tuturor  celor  intelectuale,  care  nu  are  culoare,  nici  formă,  nici  mărime,  nici 
altceva  care  se  poate  vedea  cu  ochiul,  fiinţa  aceea,  zice  tot  el,  care  este  mai  presus  de 
orice  fiinţă,  care  nu  se  poate  spune,  nici  povesti  şi  care  este  numai  frumuseţe  şi 
bunătate,  găsindu-se  deodată  în  sufletele  cele  bune  de  la  natură,  printr-o  înrudire 
oarecare  -  dia  to  syngenes  şi  prin  iubirea  lor  de  a  o  vedea, 

-  Dar  ce  înrudire  -  syngeneia  avem  noi  cu  Dumnezeu?  m-a  întrebat  el.  (...) 

-  Prin  urmare,  a  zis  el,  cineva  nu  vede  pe  Dumnezeu  din  cauza  înrudirii  - 
syngeneias  şi  nici  pentru  că  este  spirit,  ci  pentru  că  este  virtuos  şi  drept. 

-  Da,  am  răspuns  eu,  dar  şi  pentru  că  are  cu  ce  să  înţeleagă  pe  Dumnezeu. ”1<’ 

Prin  urmare,  omul  poate  „să  înţeleagă  pe  Dumnezeu”  datorită  înrudirii  cu  El. 

Termenul  syngenes  este  prezent  şi  în  Apologia  a  Il-a,  13,  3  (anterioară  Dialogului  cu 
iudeul  Trifon)  unde  se  afirmă: 

„Mărturisesc  sus  şi  tare,  că  sunt  creştin  şi  dorind  şi  luptându-mă  din  toate 
puterile  să  mă  arăt  astfel,  nu  din  cauză  că  învăţăturile  lui  Platon  ar  fi  străine  de  cele  ale 
lui  Hristos,  ci  din  cauză  că  ele  nu  sunt  întru  totul  asemănătoare,  după  cum  se  întâmplă 
şi  cu  cele  ale  celorlalţi  stoici  şi  poeţi  şi  scriitori,  m-am  deosebit  mult  de  acestea  din 
urmă.  Fiecare  dintre  aceştia,  atunci  când  a  văzut,  în  parte,  apropierea  lui  de  Cuvântul 
dumnezeiesc  -  to  syngenes  horon  Cel  împrăştiat  [diseminat  n.n.]  în  lume,  a  putut  să 
grăiască  câte  un  adevăr  parţial...  ,”20 

Origen,  sub  influenţa  platonică,  afirmă  o  oarecare  înrudire  a  sufletului  cu  Dum¬ 
nezeu,  to  pros  Theon  syngenes  (In  Ioannem,  XX,  33;  370,  7  Preuschen)21,  iar  din 
lucrarea  Contra  Celsum  aflăm  că  acesta  pretindea  „că  există  în  om  un  element  supe¬ 
rior  celui  terestru,  înrudit  cu  Dumnezeu  -  syngenes  Theou,  şi  declară  că  cei  care 
păstrează  bine  acest  element,  adică  sufletul,  aspiră  la  ceea  ce  este  înrudit  -  tou  syn- 
genous,  adică  la  Dumnezeu”  (I,  8;  I,  60,  27-29  K.).  Dar  Origen,  în  nici  un  caz,  nu 
acordă  omului  o  identitate  de  substanţă  cu  Dumnezeu:  „Nu  este  oare  o  impietate 
extremă  să  se  susţină  că  cei  care  I  Se  închină  lui  Dumnezeu  în  duh  sunt  de  aceeaşi 
esenţă  cu  natura  nenăscută  şi  fericită?  -  Ei  me  sphodra  estin  asebes  homoousious  te  a 
genneto  physei  kai pammakaria  legein  einai  tous  proskynountas  en  pneumati  to  TheoT ’ 
(In  Ioannem ,  XIII,  25;  249,  4-7  Preuschen).22 

Şi  Sfântul  Atanasie  cel  Mare  întreba:  „Ce  înrudire  este  între  Duhul  Sfânt  şi  cele 
create?  -  poia...  syngeneia  to  Pneumati  pros  ta  ktismata?  "n,  iar  mai  departe:  „Ce 
înrudire  - syngeneia  este  între  cele  create  —  geneta  ?”24;  „...ce  asemănare  sau  înrudire 

l*  Vezi  trad.  în  PSB  2,  pp.  96,  97. 

20  Vezi  trad.  în  PSB  2,  p.  67. 

21  E.  des  Places,  op.  cit.,  p.  191. 

22  Ibidem,  p.  192. 

23  Epistola  I  către  Serapion,  22,  PG,  26,  581  b  4. 

24  Ibidem,  23;  584  c  3. 

-  syngeneia  există  între  Cel  care  creează  şi  cele  create  -  to  ktizonti pros  ta  ktismata ,”25 
Iar  Sfanţul  Vasile  cel  Mare  scria:  „Creatorul  a  conferit  omului  statura  verticală,  doar 
lui  dintre  toate  vieţuitoarele,  deoarece  chiar  din  aceasta  înveţi  că  viaţa  ta  provine 
dintr-o  înrudire  de  sus...  Omul  poate  mereu  să-şi  ridice  ochii  spre  cer-  ho  aristotechnes 
orthion  eplase  monon  ton  zoon  ton  anthropon,  in '  ex  autou  tou  schematos  eides  oti  ek 
tex  anothen  syngeneias  est  in  he  zoe  sou...  anthropo  d'hetoime  pros  ouranon  e 
anablepsis.  "‘6 

Sfântul  Grigorie  de  Nyssa  a  aşezat  tema  înrudirii  divine  în  centrul  teologiei  şi 
spiritualităţii  sale27.  Termenul  svngenes  şi  derivatele  sale  apar  frecvent  în  opera  sa, 
exprimând  fie  familiaritatea,  proximitatea:  syngenos  te  kai  oikeios,  to  syngenes  kai 
homophylon,  fie  înrudirea:  to  syngenes  kai  theiotatos,  to  syngenes  te  kai  noeton.  Sfântul 
Grigorie  spune  că  aşa  cum  ochiul  prin  strălucirea  proprie  naturii  sale  participă  la 
lumină,  atrăgând  la  sine  ce-i  este  înrudit  -  to  syngenes  ephelkomenos ,  tot  aşa  este 
necesar  să  se  amestece  naturii  umane  ceva  înrudit  cu  ceea  ce  este  dumnezeiesc  - 
enkrathenai  ti  te  anthropine  phvsei  syngenes  pros  to  theion,  aşa  încât,  prin  această 
corespondenţă  să  manifeste  un  elan  înspre  ceea  ce-i  este  propriu  -  ephesin  pros  to 
oikeion.  Creat  pentru  a  se  bucura  de  comuniunea  cu  Dumnezeu,  omul  trebuie  să  aibă 
în  natura  sa  ceva  înrudit  -  ti  syngenes  cu  Cel  la  care  participă28.  în  lucrarea  De  hominis 
opificio 29  Sfântul  Grigorie  afirmă  unitatea  naturii  umane:  „Atunci  când  spune  Scriptura: 
«şi  a  făcut  Dumnezeu  pe  om»  exprimă  la  modul  general,  fără  să  precizeze,  întreg 
neamul  omenesc.  Căci  vorbind  aici  despre  făptura  pe  care  a  creat-o,  nu  i  se  dă  un 
nume,  aşa  cum  o  face  în  istorisirea  următoare,  ci  această  făptură  este  deocamdată 
fără  nume,  e  vorba  doar  de  om  în  general  (...)  De  aceea  s-a  vorbit  de  un  singur  om  ca 
să-i  cuprindă  pe  toţi.”30  O  familiaritate  permanentă  intervine  mai  întâi  între  trup  şi 
suflet:  „Căci  întrucât  sufletul  are  în  el  în  mod  natural  o  anumită  înclinare  afectuoasă  - 
stoige  faţă  de  trupul  în  care  a  locuit,  şi  din  pricina  legăturii  care  le  uneşte,  trupul  şi 
sufletul  se  recunosc  unul  pe  altul,  păstrând  parcă  unele  semne  speciale  care  îi  ajută  să 
deosebească  fără  să  amestece  în  această  masă  comună,  ceea  ce  formează  bunul  său 
propriu.  Or.  dacă  sufletul  atrage  iarăşi  spre  sine  ceea  ce  ţine  de  el,  printr-o  legătură  de 
rudenie  -  to  syngenes,  atunci  ce  greutate  ar  fi  pentru  puterea  dumnezeiască  să  adune 
laolaltă  elementele  înrudite,  care  se  atrag  în  chip  firesc  între  ele?”31 

In  comentariul  la  Rugăciunea  domnească  se  face  o  comparaţie  între  theognosia 
din  Vechiul  Testament  şi  Revelaţia  deplină  din  cel  nou:  „Când  marele  Moise  a  adus 
poporul  Israel  la  cunoaşterea  tainică  de  pe  munte  -  te  kala  to  oros  mystagogia,  nu  l-a 

25  Ibidem,  24;  588  a  14. 

26  Eis  to  proseche  seauto,  8,  PG,  3 1 , 21 6  c  4-9  (ed.  critică,  S.Y.  Rudberg,  Stockholm,  1 962),  la  E. 
des  Places,  op.  cit.,  p.  194. 

27  E.  des  Places,  op.  cit.,  p.  196. 

a  Marele  cuvânt  catehetic  5,  4-6,  PG  45,  trad.  Editura  Sophia,  1998,  p.  28. 

29  Vezi:  trad.  Despre  facerea  omului,  în  PSB  30,  pp.  13-91. 

™  Ibidem,  XVI,  pp.  50-51. 

Jl  Ibidem,  XXVII,  p.  73. 

învrednicit  de  arătarea  lui  Dumnezeu  înainte  de  a-i  porunci  să  se  curăţească  (...)  Dar 
nici  aşa  n-au  îndrăznit  să  privească  arătarea  puterii  dumnezeieşti,  ci  au  fost  înfricoşaţi 
de  tot  ce  li  s-a  arătat,  de  foc,  de  negură,  de  fum,  de  trâmbiţe  (...)  Dar  legiuitorul 
nostru,  Domnul  Iisus  Hristos,  având  să  ne  aducă  pe  noi  la  harul  dumnezeiesc,  nu  ne-a 
arătat  nouă  prin  cuvânt  muntele  Sinai  acoperit  de  negură  şi  fumegând  de  fum,  nici 
glasuri  de  trâmbiţă  răsunând  nelămurit  şi  înfricoşător  (...)  nici  nu  lasă  toată  adunarea 
(Biserica)  la  poalele  muntelui,  dăruind  unuia  singur  urcuşul  pe  vârful  muntelui  şi 
ascunzând  slava  lui  Dumnezeu  acoperită  de  întuneric;  ci  întâi,  în  loc  de  munte,  îi  urcă 
pe  oameni  la  cerul  însuşi,  deschizându-le  păşirea  în  el  prin  virtute;  apoi  îi  face  nu 
numai  văzători  [spectatori,  n.n]  ai  puterii  dumnezeieşti,  ci  şi  părtaşi  -  koinonous  ai  ei, 
ducându-i  în  oarecare  chip  pe  cei  ce  se  apropie  la  înrudirea  -  syngeneian  cu  firea 
dumnezeiască.”32  Referindu-se  la  acest  text  J.  Danielou  observa  că,  în  gândirea  Sfântului 
Grigorie,  rugăciunea  este  fondată  mai  întâi  pe  această  înrudire,  care  şi  justifică parresia, 
libertatea  limbajului.33  Am  putea  spune  chiar  îndrăznire,  de  exemplu,  îi  spunem  Maicii 
Domnului  la  modul  imperativ,  repetând  ce  au  scris  cei  cu  viaţă  sfântă:  „Grăbeşte-te 
[sârguieşte-te]  că  pierim  sub  mulţimea  păcatelor.”  Această  îndrăznire  a  sfântului  se 
întemeiază  pe  înfierea  de  la  Botez,  pe  inocenţa  sa,  pe  credinţa  fermă  că  Dumnezeu  îi 
poate  împlini  orice  cerere,  cu  atât  mai  mult  cu  cât  se  roagă  pentru  alţii.  Copilul  crede 
că  părintele  său,  care-1  iubeşte  nespus,  îi  poate  împlini  orice  dorinţă. 

Sfântul  Grigorie  Teologul  afirmă  că  familiaritatea  cu  Dumnezeu  -  pros  Theon 
oikeioteta  poate  să-i  facă  şi  pe  alţii  să  se  familiarizeze  -  allous  oikeioun  cu  Dumnezeu, 
prin  cuvânt  şi  prin  exemplu34.  Familiaritatea  este  aproape  de  înrudire,  dar  şi  termenul 
din  urmă  este  întâlnit  în  opera  sa.  înrudirea  sufletului  cu  Dumnezeu  face  posibilă 
contemplarea  -  kalon  theoria,  care  ajută  „intelectul  -  noun  nostru  să  urce  din  nou  la 
ceea  ce-i  este  înrudit  -  pros  to  syngennes  epanagousa25. 

Sfântul  Toan  Gură  de  Aur  conferă  un  sens  hristologic  şi  soteriologic  înrudirii  cu 
Dumnezeu.  în  comentariul  la  epistola  către  Galateni ,  3,  26-27  scrie  despre  înrudire: 
„Dacă  Hristos  este  Fiul  lui  Dumnezeu,  şi  dacă  tu  te-ai  îmbrăcat  cu  El,  întrucât  îl  ai  pe 
Fiul  în  tine  însuţi  şi  I-ai  fost  asimilat,  ai  ajuns  să  fi  de  un  singur  neam  cu  El  şi  să  ai  acelaşi 
fel  de  a  fi  -  pros  auton  aphomoiotheis,  eis  mian  syngeneian  kai  mian  idean  echthes .”36 

Sfântul  Chirii  al  Alexandriei  în  vastul  său  comentariu  la  Sfânta  Evanghelie  după 
Sfântul  Apostol  şi  Evanghelist  loan,  conferă  un  înţeles  etic,  dar  şi  hristologic  şi 
soteriologic  conceptului  de  înrudire.  „Aşa  şi  iudeii,  fiind  proprii  după  neam  ai  lui 
Avraam  cel  credincios,  prin  cele  ce  s-au  făcut  necredincioşi,  adică  prin  neasemănarea 

52  Despre  rugăciunea  domnească ,  vezi  trad.  în  PSB  29,  II,  p.  414;  în  nota  explicativă  la  ultima 
frază  citată,  părintele  Stăniloae  scria:  „Aceasta  este  o  învăţătură  proprie  a  sfinţilor  părinţi.  Noi  ne 
împărtăşim  în  Hristos  de  harul  necreat,  in  care  e  lucrător  Dumnezeu  însuşi.” 

"  Platonisme  el  theologie  mystique.  Doctrine  spiriluelle  de  Sainl  Gregoire  de  Nysse,  Aubier, 
Paris,  1954,  p.  113. 

54  Scrisoarea  66,  PG  37,  132a. 

25  Or.,  14,  4;  35,  360  a,  la  E.  des  Places,  op.  cit.,  p.  203. 

3‘  PG  61,  656 

purtărilor  lor,  s-au  lipsit  de  rudenia  cu  el  -  loudaios  oikeioi  ontes  kala  genos  tou 
Habraam  (...)  esterethesan  tes  ekeinou  syngeneias  dia  ten  ton  Iropon  anomoioteta."11 
Pentru  a  explica  textul  din  Ioan  8,  37:  „ Ştiu  că  sunteţi  sămânţa  lui  Avraam,  dar 
căutaţi  să  Mă  ucideţi  fiindcă  cuvântul  Meu  nu  încape  în  voi ”,  Sfântul  Chirii,  făcând 
referire  şi  la  textul  din  Faptele  Apostolilor  (17,  29),  scrie:  „  Arată  în  multe  feluri 
deşertăciunea  slavei  şi  a  mândriei,  ce  le  vine  unora  din  înrudirea  cu  Avraam,  ca  şi  lipsa 
oricărui  folos  din  ea.  Şi  aceasta  îi  face  să  caute  nobleţea  adevărată  şi  iubită  de  Dumnezeu. 
Căci  Dumnezeu  nu  priveşte  la  trup,  precum  zice  însuşi  Mântuitorul  nostru  Hristos: 
« trupul  [he  sarx  -  carnea]  nu  foloseşte  la  nimic»  (In.  6,  63),  ci  primeşte  mai  vârtos 
nobleţea  din  suflet  şi  se  învredniceşte  de  toată  lauda.  Şi-i  cunoaşte  ca  având  nobleţe 
adevărată  pe  cei  pe  care  asemănarea  faptelor  sau  identitatea  purtării  lor  ii  înalţă  ca 
într-o  unică  virtute  şi  îi  face  să  se  arate  împodobiţi  de  frumuseţea  aceloraşi  bunătăţi, 
dar  şi  străini  de  opusul  acestora.  Căci  altfel,  în  ce  mod,  aflându-ne  pe  pământ  şi 
alcătuiţi,  precum  s-a  scris,  din  lut  {Fac.  2,  7),  suntem  ai  Stăpânului  a  toate,  precum 
spune  Pavel:  „  Fiind  din  neamul  lui  Dumnezeu  ”  (F.  Ap.  1 7,  29)?  E  drept  că  v-aţi  făcut 
înrudiţi  cu  Hristos  pentru  trupul  din  taina  Lui,  dar  se  poate  vedea  lucrul  acesta  ca 
adevărat  şi  în  alt  mod.  Anume,  cugetând  ale  Lui  şi  înţelegând  că  se  cuvine  să  vieţuim 
binecredincios  nu  numai  în  trecere,  silindu-ne  să  fim,  urmând  Lui,  fii  ai  lui  Dumnezeu 
Cel  peste  toate  şi  să  ne  conformăm  mintea  noastră,  pe  cât  e  cu  putinţă,  cu  voia  Lui. 
Iar  că  Dumnezeu  primeşte  să  fim  asemănători  cu  El  şi  după  chipul  Lui,  în  înţeles  de 
înrudire  -  syngeneias,  cunoaştem  clar  pătrunzând  în  sfintele  cuvinte  şi  străbătând 
dumnezeiasca  Scriptură.”38 

Considerăm  că  prin  cuvintele  „v-aţi  făcut  înrudiţi  cu  Hristos  pentru  trupul  din 
taina  Lui”  Sfântul  Chirii  se  referă  la  întruparea  Fiului  lui  Dumnezeu,  „taina  cea  din 
veac  ascunsă".  Hristos  devine  fratele  nostru  prin  Botez,  iar  noi,  fiind  fraţii  Săi,  suntem 
fii  ai  lui  Dumnezeu  prin  adopţie  şi,  înrudindu-ne  cu  Fiul,  ne  înrudim  şi  cu  Tatăl. 
Syngeneia  se  fondează  pe  întruparea,  pe  înomenirea  Fiului  lui  Dumnezeu,  Hristos 
Domnul  fiind  numit  Mediator  şi  Intermediar  -  Mesites,  Methorion  între  firea  dumneze¬ 
iască  şi  firea  omenească:  „  Căci  în  felul  în  care  Tatăl  ştie  pe  Fiul  Său  ca  născut 
adevărat  al  Său  şi  rod  al  fiinţei  Lui,  iar  Fiul  ştie  la  rândul  Său  pe  Dumnezeu  ca  Tată 
adevărat  al  Său,  ca  fiind  născut  cu  adevărat  din  El,  în  acelaşi  fel  şi  noi  suntem  făcuţi 
ai  Lui,  suntem  de  un  neam  cu  El  şi  numiţi  fii,  după  spusa  Lui:  „lată  Eu  şi  fiii  pe  care 
Mi  i-a  dat  Dumnezeu'’  (Is.  8,  18).  Iar,  fiind  neam  adevărat  al  Fiului,  suntem  şi  ne 
numim  pentru  El  şi  ai  Tatălui  {F.  Ap.  1 7,  29),  deoarece,  fiind  Dumnezeu  Unul-Născut 
din  Dumnezeu,  S-a  făcut  Om,  luând  aceeaşi  fire  cu  noi,  deşi  fără  nici  un  păcat.  Căci 
altfel,  cum  am  fi  neam  al  lui  Dumnezeu,  sau  în  ce  mod,  părtaşi  ai  firii  dumnezeieşti? 
{II  Pt.  1,  4).  Căci  nu  ne  este  măsura  laudei  numai  întrucât  a  voit  Hristos  să  ne  facă  ai 
Săi,  ci  ni  se  face  adevărată  prin  fapta  însăşi.  Căci  Cuvântul  lui  Dumnezeu  rămâne  în 

37  In  D.  loannis  Evangelium ,  VII,  in  10,  26-28,  ed.  P.  E.  Pusey,  3  voi.,  Oxford,  1872;  v.  trad.  PSB 
41,  p.  727;  trad.  şi  note  Pr.  Prof.  dr.  Dumitru  Stăniloae. 

3*  Ibidem,  trad.  cit.,  p.  611. 

firea  dumnezeiască  şi  după  ce  ia  trupul,  iar  pe  noi  ne  face  neam  al  Său,  căci  e  după 
firea  lui  Dumnezeu,  deşi  a  luat  acelaşi  trup  cu  noi.  Deci  modul  în  care  îi  suntem 
proprii  e  asemănător”.  Precum  El  îi  este  propriu  Tatălui,  dar  îi  este  propriu  Lui  pentru 
identitatea  firii  cu  Tatăl,  aşa  şi  noi  suntem  proprii  Lui,  şi  El  nouă,  întrucât  S-a  făcut 
om.  Iar  prin  El  ne  unim  ca  printr-un  Mijlocitor  cu  Tatăl40.  Hristos  este  un  intermediar 
între  Dumnezeirea  supremă  şi  umanitate,  amândouă  aflându-se  în  Acelaşi,  ca  Cel  ce 
uneşte  în  Sine  cele  atât  de  deosebite  şi  e  unit,  ca  Dumnezeu  prin  fire,  cu  Dumnezeu- 
Tatăl,  şi  cu  oamenii,  ca  Cel  cu  adevărat  om.”41 

Deosebit  de  frumos  este  evidenţiată  lucrarea  Duhului  Sfânt  în  realizarea  înrudirii, 
în  exegeza  la  cuvintele  Mântuitorului:  ,JLu  sunt  viţa,  voi  sunteţi  mladiţele ”  şi:  „ Tatăl 
Meu  este  lucrătorul ”  {In.  15,  5;  15,  1),  Sfântul  Chirii  scrie:  „Voind  să  arate  că  se 
cuvine  să  fim  uniţi  cu  El  prin  iubire  şi  cât  de  mare  folos  câştigăm  din  alipirea  la  El,  Se 
înfăţişează  ca  viţă,  iar  pe  cei  uniţi  cu  El,  articulaţi  în  oarecare  fel  şi  întăriţi  în  El,  făcuţi 
părtaşi  ai  firii  Lui  {II  Pt.  1 ,  4)  prin  împărtăşirea  de  Sfântul  Duh,  îi  numeşte  mlădiţe. 
Căci  Cel  ce  ne  uneşte  pe  noi  cu  Mântuitorul  Hristos  este  Duhul  cel  Sfânt  al  Lui. 
Alipirea  la  viţă  a  celor  ce  vin  la  ea  este  voită,  iar  unirea  ei  cu  noi  este  prin  relaţie42, 
fiindcă  prin  voinţa  noastră  cea  bună  am  venit  la  El  prin  credinţă  şi  ne-am  făcut  de  un 
neam  cu  El,  primind  de  la  El  demnitatea  înfierii.  De  fapt,  după  Sfântul  Pavel:  „cel  ce 
se  alipeşte  de  Domnul  este  un  duh  cu  El"  (I  Cor.  6,  17) 4-’  (...)  Precum  rostul  viţei  stă 
în  a  face  mlădiţele  să  se  bucure  de  calitatea  ei  naturală,  aşa  Cuvântul  Unul-Născut  al 
lui  Dumnezeu-Tatăl  procură  Sfinţilor,  uniţi  cu  Sine  prin  credinţă  şi  evlavie,  înrudirea 
cu  Sine,  dându-le  Duhul  Său,  căci  îi  hrăneşte  spre  dreapta  credinţă  şi  lucrează  în  ei 
toată  virtutea  şi  priceperea  facerii  de  bine  -  ho  Monogenes  tou  Theou  Logos  tes  te  tou 
Theou  kai  Patros  kai  tes  heautou  physeos  ten  hoinei  syngeneian  tois  hagiois  entithesi, 
to  Pneuma  didous  (...).”44 

39  Părintele  Stăniloae  explică:  „Fiul  Se  face  de  un  neam  cu  noi,  precum  este  de  un  neam  cu  Tatăl. 
Căci  are  şi  cu  noi  o  fire  comună,  cum  are  cu  Tatăl.  Pe  de  altă  parte,  este  şi  o  deosebire  în  modul  în  care 
Ii  suntem  noi  proprii  şi  modul  în  care  îi  este  Tatăl,  sau  El,  Tatălui.  Căci  pe  noi  ne  face  proprii  ai  Lui 
printr-un  act  de  voinţă,  pe  când  Tatăl  îi  este  propriu  prin  naştere.  Dar  asumarea  voluntară  a  firii  comune 
cu  a  noastră  are  şi  ea  un  temei.  Şi  este  şi  ea  înrudită  cu  El  prin  faptul  că  El  a  creat-o  după  chipul  Lui  şi  o 
susţine.”,  Ibidem ,  p.  715. 

40  Părintele  Stăniloae  scrie:  „Deşi  firea  noastră  a  luat-o  voluntar,  totuşi  nu  suntem  uniţi  numai  cu 
firea  Lui  omenească,  ci  cu  El  însuşi,  cu  Acea  Persoană  Care  are  şi  firea  dumnezeiască  prin  naştere  din 

Tatăl.  De  aceea,  fiind  uniţi  cu  El,  suntem  uniţi  prin  El,  ca  Persoană  unică  a  celor  două  firi, 
deci  şi  a  firii  dumnezeieşti,  şi  cu  Tatii.  Ne  face  parte  şi  nouă  de  unirea  ce-o  are  El  ca  Fiu  cu 
Tatăl.”  (s.n) 

41  Ibidem ,  pp.  714-715. 

43  în  nota  explicativă  părintele  Stăniloae  scrie:  „Nici  unirea  noastră  cu  Hristos  nu  se  face  în  afara 
voii  noastre,  nici  a  Lui  cu  noi  nu  e  prin  fire.  Aceasta  înseamnă  că  se  realizează  prin  Duhul  Sfânt.”, 
Ibidem ,  p.  923. 

43  Părintele  Stăniloae  explică:  „Duhul  dumnezeiesc  al  lui  Hristos,  primit  de  noi,  a  umplut  duhul 
nostru  de  El,  sau  a  activat  puterea  de  unire  a  duhului  nostru,  încât  amândouă  duhurile  trăiesc  ca  unul,  fără 
să  se  contopească.  Prin  Duhul  ne  simţim  uniţi  cu  Hristos.”,  Ibidem,  p.  923. 

44  Ibidem,  pp.  923,  924. 


137 


RT/  STUDII  ŞI  ARTICOLE 


La  sfârşitul  remarcabilei  sale  lucrări,  E.  des  Places  scrie,  printre  altele,  că  nici  un 
cuvânt  din  limba  franceză  nu  poate  reda  toate  nuanţele  termenilor  syngeneia  şi  syngenes 
din  limba  greacă.  Aceasta  se  datorează  bogăţiei  semantice,  sau  poate  ambiguităţii  termenului 
genos.  Este  vorba  de  o  înrudire  reală  fiindcă  termenul  syngenes  se  traduce  prin  părinte 
sau  aproape.  Când  este  folosit  metaforic,  se  poate  reda  prin  conatural,  fiind,  în  acest 
caz,  echivalentul  lui  symphytos,  sinonimia  celor  doi  termeni  rezultând  din  multe  texte.  în 
Legile  lui  Platon,  se  spune  că  omul  are  în  mod  natural  o  anumită  parte  de  nemurire,  a 
cărei  dorinţă  este  înnăscută  în  fiecare  om  şi  se  manifestă  prin  ambiţia  de  a  se  evidenţia 
şi  de  a  nu  rămâne  fără  nume  după  moarte,  de  asemenea,  prin  naşterea  de  copii  şi  prin 
participarea  prin  naştere  la  nemurire4'. 

Syngeneia  creştină  are  cu  totul  alte  fundamente,  se  distinge  clar  de  înrudirea  din 
platonism  şi  din  stoicism.  în  creştinism  vorbim  despre  înfiere,  posibilă  datorită  întrupării 
Fiului  lui  Dumnezeu,  despre  îndumnezeire,  prin  care  se  întâlnesc  dragostea  lui 
Dumnezeu  şi  dragostea  omului46. 

b.  Syngeneia  în  Duhul  Sfânt  şi  în  Adevăr 

Dacă  Sfinţii  evanghelişti  Matei  şi  Luca  ne  prezintă  genealogia47  după  trup  a 
Domnului  nostru  lisus  Hristos,  spunându-ne  cum  S-a  născut  din  om,  din  Fecioară, 
Cel  ce  Se  născuse  din  Tatăl  „mai  înainte  de  toţi  vecii”.  Sfântul  Apostol  şi  Evanghelist 
Ioan  ne  spune  cum  se  poate  naşte  omul  de  Ia  Dumnezeu.  Este  atât  de  impresionant  să 
te  gândeşti  cât  de  delicat  lucrează  Dumnezeu  cu  omul,  nu  e  nimic  forţat,  uluitor, 
artificial  în  această  lucrare.  Mai  întâi  omul,  Fecioara,  primeşte  să  nască  pe  Dumnezeu 
după  trup,  pentru  ca  apoi  Dumnezeu  să-l  nască  pe  om  din  apă  şi  din  Duh,  mai  întâi 
omul,  Iosif  îl  adoptă  pe  Fiul  lui  Dumnezeu  făcut  Om,  pentru  ca  apoi  omul  sfinţit  prin 
Botez  să  fie  înfiat  de  Dumnezeu,  mai  întâi  El  vine  la  noi  în  modul  cel  mai  delicat  şi  mai 
gingaş  imaginabil,  ca  prunc  nevinovat  într-o  iesle  din  Bethleem,  pentru  ca  noi  să 
putem  cât  mai  firesc  să  ne  apropiem  de  El  şi  primindu-L,  să  fim  primiţi  noi  înşine  de 
Dumnezeu.  „(...)  celor  câţi  L-au  primit  (pe  Hristos),  care  cred  în  Numele  Lui,  le-a 
dat  putere  -  exousian  ca  să  se  facă  fii  ai  lui  Dumnezeu  -  tekna  Theou  genesthai,  care 
nu  din  sânge,  nici  din  dorinţă  trupească,  nici  din  dorinţă  bărbătească,  ci  de  la 
Dumnezeu  s-au  născut  -  ek  Theou  egennethesan”  (In.  1,  12-13).  Taina  acestei  naşteri 
din  Dumnezeu  o  dezvăluie  Mântuitorul  însuşi  iui  Nicodim4*:  ,y4devăr,  adevărat  zic  ţie: 
De  nu  se  va  naşte  cineva  de  Sus,  nu  va  putea  să  vadă  împărăţia  lui  Dumnezeu"  (In. 
3,3).  întrucât  Nicodim  a  fost  contrariat  de  o  astfel  de  afirmaţie,  Mântuitorul  îi  explică: 
„De  nu  se  va  naşte  cineva  din  apă  şi  din  Duh,  nu  va  putea  să  intre  în  împărăţia  lui 
Dumnezeu"  (3,  5).  Naşterea  „ de  la  (sau:  din)  Dumnezeu ”  din  prologul  Evangheliei  a 

4'  Legile ,  IV,  721  b  7-c;  cf.  VI,  773  e  6-8. 

46  Op.  cit.,  pp.  213,  214. 

44  Mt.  I  şi  Lc.  3. 

4"  Pr.  Prof.  Dr.  Vasile  Mihoc,  Predici  exegetice  la  Duminicile  de  peste  an,  Teofania,  Sibiu,  200 1 ,  p.  8 . 

IV-a  (1,  13)  este  numită  în  capitolul  3,  naştere  ..de  Sus”  (  v.  3  şi  7),  naştere  „ din  apă 
şi  din  Duh”(v.  5)  sau  naştere  „din  Duh(u\)"  (v.  6  şi  8).  în  această  lucrare  minunată. 
Dumnezeu  este  Cel  care  naşte  şi  noi  suntem  cei  care  ne  naştem49.  Sfântul  Iacob  ne 
spune  că:  „Părintele  luminilor  {...)după  voia  Sa  ne-a  născut  prin  cuvântul  adevărului, 
ca  să  fim  începătură  făpturilor  Lui"  (1,  17-18).  Sfinţii  Apostoli  Petru  şi  Pavel  se 
referă,  de  asemenea,  la  această  naştere  dumnezeiască50: ,  finecuvântat  fie  Dumnezeu 
şi  Tatăl  Domnului  nostru  Iisus  Hristos  Care,  după  mare  mila  Sa,  prin  învierea  lui 
Iisus  din  morţi,  ne-a  născut-  anagennesan  din  nou,  spre  nădejde  vie  (...)  (/  Pt.  1,  3), 
.fiind  născuţi  a  doua  oară  -  anagegennemenoi  nu  din  sămânţă  stricăcioasă,  ci  din 
nestricăcioasă,  prin  cuvântul  lui  Dumnezeu  cel  viu  şi  care  rămâne  în  veac ”  (/  Pt.  1 , 
23)  şi  „(...)  ne-a  mântuit,  nu  din  faptele  cele  întru  îndreptare,  săvârşite  de  noi,  ci 
după  a  lui  îndurare,  prin  baia  naşterii  celei  de  a  doua  -  dia  loutrou  palingenesias  şi 
prin  înnoirea  Duhului  Sfânt ”  {Tit  3,  5) 

Naşterea  din  nou,  naşterea  de  la  Dumnezeu  are  loc  prin  baia  Botezului.  Mântuitorul 
nu  S-a  botezat  pentru  a  Se  curăţa  El,  ci  pentru  a  sfinţi  apele,  pentru  a  uni  în  mod 
deplin  puterea  vivificatoare  a  Duhului  Sfânt,  Domnul  de  viaţă  făcătorul,  cu  apa.  Prin 
Sfânta  Taină  a  Botezului,  din  apa  consacrată  prin  venirea  -  parousia  Duhului  Sfânt, 
omul  se  naşte  din  nou,  ca  o  minunată  făptură  purtând  pecetea  darurilor  duhovniceşti. 
De  aceea,  anticipând  ceea  ce  se  va  petrece  cu  cel  ce  vine  spre  luminare,  preotul  se 
minunează  şi  zice:  „ Mare  eşti  Doamne  şi  minunate  sunt  lucrurile  Tale,  nici  un  cuvânt 
nu  este  de  ajuns  spre  lauda  minunilor  Tale!". 

Sfântul  Grigorie  de  Nyssa  vorbeşte  minunat  despre  Sfânta  Taină  a  Botezului,  dar 
ne  şi  avertizează  cât  de  grav  este  să  nu  colaborăm  mereu  cu  harul  baptismal:  „Dar  dacă 
baia  Botezului  se  aduce  trupului,  iar  sufletul  nu  leapădă  relele  patimilor,  ci  viaţa  de  după 
primirea  tainei  se  aseamănă  cu  viaţa  de  dinainte  -  chiar  dacă  ar  fi  o  îndrăzneală  să  o  spun, 
o  voi  spune  şi  nu  mă  voi  da  în  lături,  că  şi  în  baia  Botezului  apa  este  apă,  de  vreme  ce 
nicăieri  nu  se  arată  puterea  Duhului  Sfânt  în  ceea  ce  se  petrece  -,  atunci  chipul  divin  este 
batjocorit  nu  numai  de  urâţenia  sufletului  sau  de  patima  lăcomiei  şi  de  cugetul  neînffânat 
şi  neruşinat,  de  înfumurare  şi  ură  şi  mândrie,  ci  şi  când  rămân  în  cel  botezat  şi  câştigurile 
nedreptăţii  (...).  Căci  ceea  ce  nu  te-ai  făcut  nu  eşti.”51  Se  referă  apoi  la  textul  din  prologul 
Evangheliei  a  IV-a  ( 1 , 1 2)  şi  vorbeşte  despre  marile  exigenţe  ale  vieţuirii  creştine  autentice, 
bazate  pe  înrudirea  cu  Dumnezeu:  „ Câţi  L-au  primit,  zice  Evanghelia,  le-a  dat  putere  ca 
să  se  facă  fii  ai  lui  Dumnezeu  Iar  cel  care  s-a  născut  fiu  al  cuiva  este  neapărat  de 
aceeaşi  fiinţă  cu  cel  din  care  s-a  născut.  Deci,  dacă  ai  primit  pe  Dumnezeu  şi  te-ai  făcut 
fiul  lui  Dumnezeu,  arată  prin  libera  ta  voinţă  şi  pe  Dumnezeu  care  e  în  tine.  Arată  în  tine 
pe  Cel  care  te-a  născut.  Prin  aceleaşi  semne  prin  care  cunoaştem  pe  Dumnezeu  se  cade 
să  se  arate  înrudirea  cu  Dumnezeu  a  aceluia  care  s-a  făcut  fiu  al  lui  Dumnezeu.”52 

44  Ibidem. 

511  Ibidem. 

51  Op.  cit.,  p.  135,  136. 

**  Ibidem,  p.  136. 

înrudirea  --  syngeneia  omului  cu  Dumnezeu  nu  este  o  metaforă,  ci  o  realitate 
profundă  ce  se  datorează  întrupării  Fiului  lui  Dumnezeu,  Arhetipul  omului.  El  S-a 
făcut  frate  cu  noi,  iar  noi  devenim  fraţi  cu  El  prin  Botez;  prin  urmare  Tatăl  Său  devine 
şi  Tatăl  nostru  -  singura  rugăciune  pe  care  ne-a  învăţat-o  însuşi  Domnul  este  adresată 
Tatălui  -,  iar  Maica  Sa  devine  şi  Maica  noastră.  în  epistola  către  Galateni,  faptul  de  a 
deveni  creştin  este  descris  în  termeni  specifici  naşterii,  scopul  fiind  ca  Hristos  să  ia 
formă  în  noi,  sau  altfel  spus  să  ne  dea  forma  Bisericii53,  trupul  Său,  pe  care  sunt 
chemaţi  să-l  constituie  toţi  oamenii. 

Verbul  morphoo  este  întâlnit  o  singură  dată  în  Noul  Testament:  „ O ,  copiii  mei, 
pentru  care  sufăr  iarăşi  durerile  naşterii  până  ce  Hristos  va  lua  chip  [formă]  în  voi " 
-  tekna  mou,  ous  palin  odino  mehris  ou  morphothe  Hristos  en  hymin  {Gal.  4,  19). 
Pentru  ca  să  devină  posibilă  viaţa  în  Hristos,  Hristos  trebuie  să  ia  formă  în  om. 
Trebuie  într-un  anumit  sens  să  Se  întrupeze  din  nou  în  fiecare,  idee  curentă  în  mistica 
creştină54.  Această  metaforă,  care  se  bazează  pe  dezvoltarea  copilului  în  pântecele 
mamei,  sugerează  faptul  că  Hristos  trebuie  să  ajungă  la  o  deplină  dezvoltare,  maturitate, 
în  cel  credincios,  datorită  apartenenţei  la  comunitatea  eclesială.  Acesta  este  un  proces 
care  nu  se  sfârşeşte  niciodată,  fiind  atât  dar,  cât  şi  datorie.  Dumnezeu  revendicând 
darul  oferit,  realizându-se  astfel  relaţia  Dăruitor  -  dar  -  cel  ce  primeşte  darul,  acesta 
din  urmă,  adică  credinciosul,  devenind  la  rândul  lui  dăruitor:  „...toată  viaţa  noastră 
lui  Hristos  Dumnezeu  să  o  dăruim  -  parasometha”. 

Părintele  Profesor  Vasile  Mihoc  identifică  în  versetul  19  din  Gal.  4  al  treilea 
aspect  al  metaforei  maternităţii,  după  dragostea  şi  grija  pentru  ei,  şi  accentuarea  faptului 
că  naşterea  se  face  în  dureri55:  „ formarea  chipului  lui  Hristos  în  credincioşi  este  un 
proces  lent  şi  continuu  în  care  Apostolul  are  un  rol  de  neînlocuit.  Sf.  Pavel  spune  că 
el  suferă  „iarăşi”  durerile  naşterii  „până  ce  Hristos  va  lua  formă  în  voi”.  Verbul 
morphousthai  (forma  pasivă  de  la  morphoo )  înseamnă  „a  fi  modelat”,  „a  primi  o 
formă  determinată”. ...  Expresia  mechrisou  din  Gal.  4,  1 9  b  indică  nu  numai  momentul 
împlinirii  acestui  proces  de  creştere  duhovnicească,  ci  şi  durata  sau  continuitatea  lui 
şi  de  aceea  putem  traduce  această  expresie  pîin  „atâta  timp  cât.”56 

Părintele  Stăniloae  subliniază  faptul  că  „toate  expresiile  Sfântului  Apostol  Pavel 
despre  moartea,  învierea,  prefacerea  omului,  sădirea  şi  îmbrăcarea  lui  în  Hristos,  ca 
evenimente  etic-ontologice  sunt  amintite  în  rânduiala  Botezului  (s.n.) . . .  Prin  această 
participare  la  Hristos  cel  răstignit  şi  înviat,  cei  botezaţi  iau  chipul  [forma ]  lui  Hristos, 
sau  devin  împreună  purtători  ai  chipului  [formei]  lui  Hristos-svmmorp/io;'.  Chipul 
[forma]  lor  cel  [cea]  nou[ă]  e  chipul  [forma]  lui  Hristos  imprimat[ă]  în  ei  şi  prin 
aceasta  în  Biserică.”57  (s.n.)  în  textul  slujbei  Tainei  Sfântului  Botez  se  face  distincţie 

55  A  se  v.  capitolul  „Forma  Bisericii”  din  lucrarea  noastră:  Taina  prezenţei  lui  Dumnezeu  in  viaţa 
umană.  Viziunea  creatoare  a  părintelui  Profesor  Dumitru  Stăniloae,  Editura  Paralela  45,  2002. 

54  G.  Kittel,  op.  cit. ,  p.  753. 

55  Op.  cit.,  p.  170,  169. 

56  Op.  cit.,  p.  170. 

57  Idem,  „Transparenţa  Bisericii  în  viaţa  sacramentală",  Ortodoxia,  1970,  nr.  4,  p.  508. 

clară  între  chip  -eikon  şi  formă  -  morphe  (şi  verbul  derivat).  în  rugăciunea  pe  care 
preotul  o  rosteşte  în  taină,  înainte  de  sfinţirea  apei,  se  roagă  Prea  Sfintei  Treimi  (ecfonisul 
este  „(...)  preasfânt  numele  Tău ,  al  Tatălui  şi  al  Fiului  şi  al  Sfântului  Duh  ”  -  omul 
fiind  „ imago  Trinitatis"  -  rostind  cuvintele:  „Şi fa  să  ia  chip  [formă]  Hristosul  Tău  în 
acesta  ce  se  va  naşte  din  nou  (...)"5S,  textul  original  este:  ,JCai  morphoson  sou  ton 
Christon.  en  to  mellonti  anagennasthai  (...)"s<>  „Omul  se  cufundă  în  apa  Botezului  ca 
o  „materie  amorfa  şi  fără  chip”  -  hyle  aneidos  kai  amorphos  şi  iese  afară  „purtând 
chipul”  frumos  al  lui  Hristos”60.  „Suntem  modelaţi  şi  imprimaţi  şi  viaţa  noastră  amorfa 
şi  nedefinită  primeşte  o  formă  şi  o  definire.”61  „Prin  Botez,  Mirungere,  Euharistie  şi 
restul  vieţii  spirituale  ne  încorporăm  în  Hristos,  primim  existenţa  creştină,  adică 
hristocentricâ  şi  hristomor/2,  precum  şi  forma  şi  viaţa  corespunzătoare.  în  acest 
mod,  „ Tatăl  găseşte  pe  feţele  noastre  însăşi  forma  -  morphen  formam  Fiului  Său ” 
şi  „ recunoaşte  în  noi  mădularele  Celui  Unu!  Născut  al  Său"b 2.  „Natura  omului  ia 
forma,  cu  alte  cuvinte,  constituţia  şi  funcţiile  naturii  umane  îndumnezeite  a  lui  Hristos.”63 

înfierea,  esenţa  Botezului,  este  un  fapt  real  deoarece  la  Botez,  Hristos  Domnul 
se  sălăşluieşte  tainic  în  noi  şi,  prin  urmare,  ne  conferă  chiar  frumuseţea  Sa,  însăşi 
haina  Sa  de  lumină,  de  aceea  putem  spune  că  actul  înfierii  este  firesc,  din  moment  ce 
devenim  ca  Fiul  cel  Unul  Născut.  Ieşit  din  baia  Botezului,  neofitul  poate  să-I  ceară  lui 
Dumnezeu:  „  Dă-mi  mie  haină  luminoasă.  Cel  Ce  Te  îmbraci  cu  lumina  ca  şi  cu  o 
haină  ”,  întrucât  aşa  cum  spune  Sfântul  Apostol  Pavel: ,/. . .)  v-aţi  dezbrăcat  de  omul 
cel  vechi  laolaltă  cu  faptele  lui,  şi  v-aţi  îmbrăcat  cu  cel  nou.  care  spre  cunoaştere  se 
reînnoieşte  după  chipul  -  kat’eikona,  secundum  imaginem  -  Celui  Ce  l-a  zidit.  ”  (Col. 
3,10)  (aici  „chipul”  este  echivalentul  lui  „eikon"  deoarece  se  referă  la  crearea  omului). 
Ştim  că  Adam  nu  era  gol  înainte  de  păcat,  ci  avea  un  veşmânt  de  slavă,  cu  atât  mai 
mult  cel  ce  trăieşte  „ viaţa  în  Hristos”:  „Trupul  omenesc  al  lui  Hristos  străluceşte  de 
frumuseţea  spirituală  a  purităţii,  bunătăţii  şi  înţelepciunii  nesfârşite  a  lui  Dumnezeu, 
care  restabileşte  şi  înalţă  minunata  spiritualitate  umană.  Iar  această  strălucire  se 
răspândeşte  din  Hristos  şi  peste  sufletele  şi  trupurile  celor  uniţi  cu  VA,  formând 
Biserica  (s.n.).”64  în  acest  sens  Sfântul  Grigorie  de  Nyssa  scrie  atât  de  frumos  şi  de 
clar:  „Acela  [Mirele-Hristos]  Şi-a  făcut  Biserica  trup  şi,  prin  adăugirea  celor  ce  se 
mântuiesc,  o  zideşte  pe  ea  în  iubire,  până  ce  vom  ajunge  toţi  la  bărbatul  desăvârşit,  la 
măsura  vârstei  plinirii  lui  Hristos  ( Ef  4, 13).  Dacă,  aşadar,  Biserica  e  trupul  -  somn  lui 
Hristos,  iar  Cap  -  kephale  al  trupului  e  Hristos,  Care  formează  -  morphon  faţa  Bisericii 


58  Molitfelnic,  ed.  cit.,  p.  32. 

59  Mikron  Euchologion,  e  Agiasmatarion,  Ekdosis,  Apostolikes  Diakonias  tes  Ekklesias  tes 
Ellados,  en  Athenais.1962,  p.  71. 

80  P.  Nellas,  Omul  -  animai  îndumnezeit,  Deisis,  Sibiu,  1997,  p.  86-87 

61  Sf.  Nicolae  Cabasila,  Despre  viaţa  în  Hristos,  PG  150,  Lib.II,  525 A,  537D,  la  P.  Nellas,  op.  cit.,  p.  87. 
aIbidem,  Lib.  IV,  600B,  la  P.  Nellas,  op.  cit.,  p.  85. 

61  P.  Nellas,  op.  cit.,  p.  87. 

64  Pr.  Prof.  D,  Stăniloae,  „Transparenţa  Bisericii...”,  p.  514. 

-  tes  Ekklesias  to  prosoponc u  propria  Sa  înfăţişare  -  to  idio  cliarakteri,  prietenilor 
Mirelui,  privind  la  aceasta,  le-a  fost  răpită  inima  -  ekardiothesan,  pentru  că  văd  în  ea 
mai  limpede  pe  Cel  nevăzut.”65  Iar  părintele  Stăniloae  ne  spune:  „Slava  de  care  e  plină 
Biserica  coincide  cu  dobândirea  deplină  a  calităţii  de  fii  ai  lui  Dumnezeu  din  partea 
membrilor  ei,  calitate  care  înseamnă  cea  mai  intimă  comuniune  cu  Tatăl.  Ea  constă  nu 
numai  în  vederea,  ci  şi  în  împărtăşirea  de  slava  de  Fiu  pe  care  o  are  Cuvântul  cel 
întrupat  şi  capul  Bisericii  ca  om.  Căci  El  aflăndu-Se  în  legătură  organică  cu  trupul, 
slava  Lui  se  răspândeşte  asupra  întregului  trup  (s.n.).”66  Sfântul  Vasile  cel  Mare 
spune  că  prin  Botez  ne  modelăm  [formăm]  după  omul  nostru  cel  dinlăuntru  împreună 
cu  Hristos,  după  măsura  întrupării  Lui,  adică  după  măsura  umanităţii  asumate  de  El  şi 
modelată  [formată ]  de  dumnezeirea  Sa67.  Asemănarea  cu  Hristos  este  de  ordin  spiri¬ 
tual  şi  se  realizează  prin  Duhul  lui  Hristos  lucrător  în  noi.  Ea  constă  în  faptul  că  din 
trupeşti  am  devenit  spirituali.  Devenim  „duh”,  „transformând  modul  nostru  (de  a  fi  şi 
de  a  ne  comporta),  datorită  întăririi  omului  nostru  cel  dinlăuntru  prin  Duhul”  -  ton 
tropoti  metaschematisthentes  dia  tou  krataiothenai  Pnevmati  ton  eso  anthropon .6S 

Syngeneia  primită  prin  Botez  se  desăvârşeşte  prin  Sfânta  Taină  a  Euharistiei. 
Sfântul  Atanasie  cel  Mare,  apelând  la  un  raţionament  simplu,  ne  spune  că  putem  să-L 
primim  pe  Duhul  Sfânt,  care  nu  S-a  întrupat,  deoarece  El  este  de  o  fiinţă  cu  Fiul  care 
S-a  întrupat,  a  devenit  şi  Om  adevărat:  „prin  sângele  Său,  care  este  de  felul  nostru  - 
homogenous ,  noi  putem  primi  Duhul  Sfânt  care  nu  este  de  acelaşi  fel  cu  noi  -  to  me 
homogenes  hemin  Pneuma” .69  Ideea  este  exprimată  şi  în  alte  contexte:  „Căci  prin 
înrudirea  Lui  cu  noi  după  trup  -  dia  ten  pros  to  soma  autou  syngeneian,  am  devenit  şi 
noi  temple  ale  lui  Dumnezeu  şi  ne-am  făcut  fii  ai  lui  Dumnezeu,  aşa  încât  se  aduce 
închinare  Domnului  şi  în  noi,  şi  cei  ce  ne  privesc,  vestesc  -  cum  zice  Apostolul  (I 
Cor.  14,  25)  -  că  „Dumnezeu  este  cu  adevărat  în  aceştia”.  E  ceea  ce  spune  şi  loan  în 
Evanghelie:  „Iar  celor  câţi  L-au  primit  pe  El,  le-a  dat  lor  putere  să  se  facă  fii  ai  lui 
Dumnezeu”  (  In.  1,  12).  Iar  în  epistolă  scrie:  „întru  aceasta  cunoaştem  că  rămâne 
întru  noi,  din  Duhul  Lui,  din  Care  ne-a  dat  nouă.”70;  „(...)  toţi  am  fost  eliberaţi  pentru 
înrudirea  trupului  (etimologic,  cărnii,  n.n)  -  kata  ten  syngeneian  tes  sarkos ”71. 

Duhul  Sfânt,  Sfinţitorul,  Cel  care  consacră  apa  Botezului,  mirul  şi  cinstitele 
daruri,  ni-L  face,  prin  Sfintele  Taine  ale  Botezului,  Mirungerii  şi  Euharistiei,  prezent  pe 
Hristos  în  intimitatea  fiinţei  noastre.  Potrivit  Sf.  Ap.  Pavel,  Hristos  trăieşte  în  creştini: 

45  Tâlcuire  Ia  Cântarea  Cântărilor,  PSB  29,  p.  229. 

46  Pr.  Prof.  D.  Stăniloae,  Teologia  Dogamtică  Ortodoxă  (TDO),  II,  p.  218. 

klDe  Baptismo,  lib.I;  PG  XXXI,  1553,  la  Pr.  Prof.  D.  Stăniloae,  „Transparenţa  Bisericii...”,  p.  508. 

48 lbidem  col.  1561,  la  Pr.  Prof  D.  Stăniloae,  op.  cit.,  p.  508. 

49  Lexicon  Athanasianum,  Berlin,  1952,  la  E.  des  Places,  op.  cit.,  p.  193. 

70  Trei  cuvinte  contra  arienilor,  I,  43,  PG,  26,  100c  1 5,  trad.  Pr.  Prof.  D.  Stăniloae  în  PSB  1 5,  pp. 
207,  208. 

71  lbidem,  II,  69,  trad.  cit.,  p.  308.  in  nota  explicativă  părintele  Stăniloae  scrie:  „Desprinse  fiind 
patimile  din  trupul  asumat  de  Cuv  ântul,  ne-am  putut  elibera  şi  noi  de  ele,  datorită  înrudirii  comunicante 
(auyyKveia)  după  trup,  sau  a  unităţii  de  natură  între  trupul  Lui  şi  al  nostru." 

„Hristos  este  Cel  Ce  trăieşte  în  mine"  {Gal.  2,  20);  „  ...Hristos  este  în  voi"  {Rom.  B, 
10;  II  Cor.  13,  5);  „Hristos  Cel  dintru  voi...  ’’  (Col.  1,  27);  „Hristos,  totul  întru  toţi " 
(Col.  3, 11).  El  se  sălăşluieşte  în  inimile  lor:  „Hristos  să  Se  sălăşluiască prin  credinţă 
în  inimile  voastre "  (Efes.  3,  17).  Dar  nu  există  pericolul  confuziei  între  Hristos  - 
Capul  Bisericii  şi  creştini  -  trupul  Bisericii,  fapt  exprimat  fără  echivoc  de  Părintele 
Stăniloae:  „Unitatea  dintre  Hristos  şi  Biserică  nu  înseamnă  o  prefacere  a  Bisericii  în 
Hristos.  Umanitatea  credincioşilor  oricât  de  îndumnezeită,  nu  e  tranş formată  în  Hristos 
capul.  Capul,  deşi  are  şi  El  firea  Sa  umană  personală,  e  şi  Dumnezeu  după  fiinţă. 
Umanitatea  îmbisericită  a  credincioşilor  nu  devine  însă  nicicând  parte  constitutivă  a 
capului,  cum  e  firea  Lui  umană  personală,  ci  rămâne  „trup”  al  capului.  Ea  nu  e  unită 
ipostatic  cu  Cel  Ce  e  Dumnezeu  după  fiinţă,  ci  prin  energiile  ce  se  revarsă  din  El, 
credincioşii  îşi  însuşesc  lucrarea  lui  necreată,  nu  ipostasul  sau  fiinţa  Lui.  Raportul 
între  Hristos  şi  Biserică  nu  se  poate  asemăna  în  sens  strict  cu  raportul  între  sămânţă 
şi  planta  crescută  din  ea,  căci  sămânţa  îşi  pierde  existenţa  devenind  pom,  pe  când 
Hristos  rămâne  mereu  un  izvor  necontopit  cu  Biserica.”72 

„Pogorârea  Sfântului  Duh  -  spune  Părintele  Stăniloae  -  dă  existenţă  reală  Bisericii, 
punând  începutul  sălăşluirii  trupului  îndumnezeit  al  lui  Hristos  în  celelalte  fiinţe  umane 
şi  cu  aceasta,  începutul  Bisericii;  este  actul  de  trecere  de  la  lucrarea  mântuitoare  a  lui 
Hristos  în  umanitatea  Sa  personală,  la  extinderea  acestei  lucrări  în  celelalte  fiinţe  umane. 
Prin  întrupare,  viaţa  de  ascultare,  răstignire,  înviere  şi  înălţare,  Hristos  pune  temelia 
Bisericii  în  trupul  Său.  Prin  acestea  Biserica  ia  fiinţă  virtual.  Dar  Fiul  lui  Dumnezeu  nu 
S-a  făcut  om  pentru  Sine,  ci  pentru  ca  din  trupul  Său  să  extindă  mântuirea  ca  viaţă 
dumnezeiască  în  noi.  Această  viaţă  dumnezeiască,  extinsă  din  trupul  Său  în 
credincioşi,  e  Biserica.  Această  viaţă  iradiază  din  trupul  Său  ridicat  la  deplina  stare  de 
pnevmatizare  prin  înălţarea  şi  aşezarea  lui  de-a  dreapta  Tatălui,  în  suprema  intimitate  a 
infinităţii  vieţii  şi  iubirii  lui  Dumnezeu  îndreptată  spre  oameni  (...)  Fără  Biserică  opera 
de  mântuire  a  lui  Hristos  nu  s-ar  putea  realiza.”73  „Hristos  îi  mântuieşte  pe  oameni 
întrucât  se  extinde  în  ei,  întrucât  îi  încorporează  în  Sine  şi  întrucât  îi  asimilează 
treptat  cu  omenitatea  Sa  înviată.  Biserica  este  această  extindere  a  lui  Hristos  în  oameni, 
acest  laborator  în  care  se  realizează  treptat  asimilarea  oamenilor  cu  Hristos  cel  înviat.”74 
Sfântul  Chirii  al  Alexandriei  identifică  rolul  lui  Hristos  de  cap  al  trupului  cu  rolul  de 
începător,  care  s-a  ridicat  în  cele  dumnezeieşti,  având  în  Sine  puterea  de  a-i  atrage  pe 
toţi  la  Sine  şi  de  a-i  modela  după  chipul  Său.  E  un  început,  un  principiu,  care  are  în 
Sine  forţa  de  a  se  împlini  ca  orice  început:  „Căci  a  fost  pus  Cap,  adică  început  -  arche 
al  celor  ce  prin  El  se  modelează  [formează ]  -  anamorphoumenon  spre  nestricăciune 
prin  sfinţire  în  Duh.”75 

72  Pr.  Prof.  D.  Stăniloae,  „Autoritatea  Bisericii”,  Studii  Teologice ,  1964,  nr.  3-4,  p.  186. 

75  Idem,  TDO  II,  p.  196. 

74  Idem,  „Sinteză  ecclesiologică”,  în  Studii  Teologice,  1955,  nr.  5-6,  p.  267. 

75  Al  doilea  cuvânt  către  impărătese,  Mansi,  Amplissima  Collectio  Concil,  t.  IV,  col  804,  Ia  Pr. 
Prof.  D.  Stăniloae,  op.  cit.,  p.  184-185. 

în  concluzie,  syngeneia  cu  Tatăl,  prin  Fiul,  în  Duhul  Sfanţ,  prin  care  înţelegem 
înfierea  şi  comuniunea  tot  mai  accentuată  cu  Sfânta  Treime,  se  realizează  prin  Sfintele 
Taine,  în  ambianţa  ecclesială  şi  are  un  caracter  epectasic,  „din  slavă  în  slavă''  (II 
Cor.  3,  18). 

2,  „Părtaşi  ai  dumnezeieştii  firi"-  theias  koinonoi  physeos,  divtnae  naturae 
consortes  (II  Pt.  1,  4) 

a.  Elemente  de  exegeză 

Dezbaterea  cu  privire  Ia  autorul,  data  scrierii  şi  folosirea  epistolei  II  Petru  a 
început  din  secolul  al  IV-lea  şi  continuă  în  mod  aproape  neschimbat  şi  astăzi76.  J.N.D, 
Kelly  afirma  că  nici  o  scriere  a  Noului  Testament  nu  a  întâmpinat  atâta  rezistenţă  în  a 
fi  acceptată  în  canon,  precum  II  Petru1''.  Problema  canonicităţii  epistolei  II  Petru  este 
menţionată  de  Eusebiu  de  Cezareea:  „aşa-numita  a  doua  epistolă  [a  Sf.  Ap.  Petru]  nu 
am  primit-o  drept  canonică,  dar,  cu  toate  acestea,  a  părut  multora  a  fi  folositoare  şi  a 
fost  studiată  împreună  cu  celelalte  Scripturi.”78  Primele  manuscrise  ale  epistolei  II 
Petru ,  un  papirus  grec  şi  o  versiune  coptă,  datează  din  secolul  al  III-lea.  Origen  face 
referire  la  această  epistolă7'',  iar  validarea  finală  a  canonicităţii  apare  odată  cu  citarea 
sa  de  către  Sf.  Atanasie50.  Conţinutul  textului  din  II  Petru  1 , 4  este  foarte  important, 
fiind  o  referire  directă  la  conceptul  central  al  Ortodoxiei,  theosis. 

The  New  Interpreter  ’s  Bible Sl  tratează  foarte  succint  şi  reducţionist  acest 
hapax  legomenon.  Se  neagă  faptul  că  autorul  ar  fi  putut  fi  un  fost  pescar, 
considerându-se  a  fi  fost  o  persoană  foarte  cultă  şi,  totodată,  se  neagă  identitatea 
dintre  autorul  primei  epistole  şi  al  celei  de  a  doua.  Textul  din  II  Pt.  1,4  nu  se 
referă  la  scăparea  de  răul  moral  în  viaţa  de  aici,  prin  evitarea  păcatului,  nici  la 
unirea  sufletului  cu  Dumnezeu  prin  moarte,  sau  ca  acesta  să  devină  în  vreun  sens 
parte  a  esenţei  lui  Dumnezeu.  Mai  degrabă,  este  o  idee  împrumutată  din  iudaismul 
elenist,  aceea  că  sufletul,  scăpând  de  lumea  materială,  care  este  supusă  stricăciunii 
din  cauza  poftei,  fie  la  Parousie  sau  prin  moarte,  dobândeşte  nemurire  şi  nestri- 
căciune,  care  sunt  caracteristice  naturii  lui  Dumnezeu  şi  lumii  cereşti  (vezi:  IV 
Mac.  18,  3;  înţ.  Sol.  2.  23:  cf.  Rm.  8,  18-25  şi  I  Cor.  15,  42-57).  Astfel  creştinii 
sunt  scăpaţi  de  distrugerea  rezervată  lumii  corupte  şi  locuitorilor  săi  corupţi  (2,  4- 
10b.  12,  13;  3,  5-13)  inclusiv  învăţătorilor  mincinoşi82. 


16  A.L.  Kolp,  „Partakers  of  Divine  Nature.  The  lise  of  II  Peter  I,  4  by  Athanasius”  în  Studia 
Patristica,  voi.  XVII,  pan  three,  Pergamon  Press,  Oxford,  1982,  p.  1018. 

77  A  Commentaty  on  the  Epistles  of  Peter  and  of  Jude.  London,  1969,  p.  224. 

78  Historia  Ecclesiastica,  III,  1-4.  la  A.  L.  Kolp,  op.  cit. 

75  E.g.:  De principiis  IV,  4.  4. 

80  Epistolar  Festales  39  ,  PG  26,  1437,  la  A.  L.  Kolp,  op.  cit. 

!l  Avingdon  Press,  Nashville,  voi.  XII,  1998 
82  lbidem.  pp.  323,  324. 

în  Biblia  de  la  Ierusalim M,  în  nota  la  textul  în  analiză,  se  afirmă  că  este  o 
expresie  de  origine  greacă,  unică  în  Noul  Testament  şi  care  surprinde  prin  tonul  im¬ 
personal.  Apostolul  exprimă  aici  plenitudinea  vieţii  noi  în  Hristos,  conferirea  de  către 
Dumnezeu  a  comuniunii  de  viaţă  care-I  este  proprie  (cf.  In.  1,12;  10,  34  ( Ps .  82,  6); 
14,20;  15, 4-5;  Rm.  6, 5;  I  Cor.  l,9sq .,//«.  1, 3  sq.).  Avem  aici  unul  din  fundamentele 
doctrinei  despre  îndumnezeire  la  Părinţii  greci84. 

în  nota  din  The  Anchor  BibleiS  se  afinna  doar  că  este  o  expresie  insolită  în  Noul 
Testament,  fiind  o  acomodare  la  ftlosofia  greacă  populară,  în  special  la  stoicism.  Este 
folosită  pentru  a  sublinia  ceea  ce  Sfântul  Apostol  Pavel  exprima  prin  relatarea  modului 
cum  un  convertit  este  eliberat  de  lume  prin  Botez,  este  îmbrăcat  în  Hristos  şi  devine 
un  om  nou  (Rm.  6,  5;  Efes.  4,  22  sq.).  Credinciosul  trebuie  să  evite  stricăciunea  care 
se  datorează  poftei86. 

în  contextul  ameninţării  învăţăturilor  care  negau  reîntoarcerea  lui  Hristos, 
promovându-se  astfel  libertinajul,  autorul  epistolei  II  Petru  se  simte  dator,  inspirat 
fiind  de  Duhul  lui  Dumnezeu,  să  reformuleze  în  termeni  noi  înţelegerea  Bisericii  primare 
cu  privire  la  configuraţia  autentică  a  vieţii  trăite  în  aşteptarea  Parousiei.  Impresionat 
de  atenţia  acordată  în  cultura  vremii  relaţiei  umanităţii  cu  cele  divine,  autorul  subliniază 
scopul  vieţuirii  creştinului  în  lume,  folosind  o  expresie  unică  în  literatura  biblică:  „  hina 
genesthe  theias  koinonoi  physeos.  ”87  Expresia  părtaşi  ai  dumnezeieştii  firf  este 
parte  a  unui  ansamblu  de  idei,  prin  care  se  face  referire  la  asumarea  progresivă  a 
atributelor  perfecţiunii  morale  şi  nemuririi  lui  Hristos  prin  cunoaşterea  lui  Hristos  ca 
Domn  şi  Mântuitor.  Participarea  la  natura  dumnezeiască  a  celui  ce  crede  în  Hristos 
este  în  opoziţie  cu  dorinţele  mundane  care  aduc  stricăciune.  în  epistolă  se  specifică 
faptul  că  scăparea  de  caracterul  muritor  este  inseparabilă  de  scăparea  de  dorinţa 
păcătoasă,  posibil  de  realizat  doar  prin  viaţă  în  Hristos. 

în  limba  ebraică  nu  avem  un  termen  echivalent  pentru  grecescul  physis,  iar 
termenii  apropiaţi  ca  sens  sunt  folosiţi  în  legătură  cu  oameni  şi  cu  lucruri,  şi  foarte  rar 
cu  Dumnezeu.  De  fapt  physis  nu  apare  în  Septuaginta  (LXX),  ci  doar  în  apocrife,  în 
care  nu  e  folosit  niciodată  în  asociere  cu  Dumnezeu88.  Departe  de  a-L  prezenta  pe 
Dumnezeu  folosind  expresii  abstracte,  Vechiul  Testament  abundă  în  expresii  antropo- 
morfice,  prin  care  se  arată  cum  Dumnezeu  este  viu  şi  prezent  nemijlocit  în  istoria 
poporului  Israel  cu  care  are  un  legământ89.  Antinomia  dintre  unicitatea  Iui  Dumnezeu 
şi  revelarea  Sa  plină  de  har,  dintre  transcendenţa  Sa  ascunsă  şi  imanenţa  Sa  copleşitoare. 


*J  La  Bible  de  Jerusalim,  Les  Editions  du  Cerf,  Paris,  1998. 

M  Ibidem,  p.  2099. 

15  The  Epistles  of  James,  Peter  and  Jude ,  New  York,  1 964. 

!6  Ibidem ,  p.  153. 

®7  James  M  Stan,  „Sharers  in  Divine  Nature.  2  Peter  1,4.  Its  Hellenistic  Context”,  Coniectanea 
Biblica,  New  Testament  Series  33,  Almqvist  &  Wiksell  International,  Stockholm,  2000,  p.  1. 

81  Ibidem ,  p.  67. 

84  Ibidem. 

reprezintă  cei  doi  poli  care  se  întâlnesc  în  înţelegerea  vechi-testamentară  a  lui  Dumnezeu. 
La  tetragrama  sacră  se  face  referire  numai  în  Exod  3,  14-15,  unde  pare  a  se  face  un 
joc  de  cuvinte  pe  baza  verbului  „a  deveni”,  prin  care  se  sugerează  că  identitatea  lui 
Dumnezeu  va  fi  revelată  în  cursul  intervenţiei  Sale  istorice  în  numele  lui  Israel.  Pentru 
a  nu  împieta  asupra  numelui  sacrosanct,  s-a  folosit  apelativul  „Domn”  (Ynda),  redat 
apoi  în  limba  greacă  prin  Kyrios.  în  Septuaginta ,  Kyrios  a  devenit  numele  lui  Dumnezeu, 
şi  acest  uz  se  reflectă  şi  în  II  Petru ,  mai  ales  în  2,9,  11  şi  3,  8-15.  în  II  Petru  se  preia 
apelativul  Kyrios  şi  se  foloseşte  ca  un  titlu  pentru  Hristos  (3,  2,  8-10,  15,  18)  fapt  ce 
duce  la  identificarea  lui  Hristos  cu  Dumnezeu90. 

Chiar  dacă  în  Vechiul  Testament  nu  se  vorbeşte  despre  natura  divină  în  sine, 
mulţimea  numelor  şi  a  epitetelor  evidenţiază  învăţătura  cu  privire  la  natura  divină  ca 
transcendentă  şi  totuşi  personală.  De  fapt  această  mulţime  de  nume  exprimă  gradul  în 
care  Dumnezeul  lui  Israel  a  fost  înţeles  ca  Cel  pe  care  Israel  L-a  cunoscut  personal  pe 
parcursul  unei  lungi  perioade  de  familiaritate.  Natura  lui  Dumnezeu  este  aceea  de  a 
acţiona  în  istorie,  mai  ales  în  calitate  de  Mântuitor,  dar  şi  de  Judecător  al  lui  Israel  pe 
baza  parteneriatului  existent  prin  legământ.  Din  lucrările  lui  Dumnezeu  în  istorie  se  pot 
observa  atributele  divine,  îndeosebi  dreptatea  şi  sfinţenia.  Cu  privire  la  participarea 
omului  la  natura  divină,  Vechiul  Testament  pare  a  exclude  această  posibilitate.  Modul 
de  apropiere  de  Dumnezeu  nu  este  prin  transformarea  de  sine  -  în  mod  autonom  şi  la 
îndemnul  celui  rău  -  întru  asemănarea  cu  Dumnezeu:  „Dar  Dumnezeu  ştie  că  în  ziua 
în  care  veţi  mânca  din  el  vi  se  vor  deschide  ochii  şi  veţi  fi  ca  Dumnezeu ,  cunoscând 
binele  şi  răul"  (Fac.  3,  5),  ci  mai  degrabă  prin  situarea  de  sine  într-o  relaţie  corectă 
cu  Dumnezeu,  în  conformitate  cu  legământul  existent:  „  Ţi  s-a  arătat,  omule,  ceea  ce 
este  bun  şi  ceea  ce  Dumnezeu  cere  de  Ia  tine:  dreptate,  iubire  şi  milostivire,  şi  cu 
smerenie  să  mergi  înaintea  Domnului  Dumnezeului  Tău!"  (Mih.  6,  8).  Totuşi,  scopul 
vieţii  omului  este  teocentric,  este  acela  de  a  dobândi  comuniunea  cu  Dumnezeu,  prin 
cunoaşterea  Lui  şi  prin  a  umbla  pe  căile  Lui.  Epistola  II Petru  este  scrisă  în  continuitate 
firească  cu  theologia  Vechiului  Testament91. 

In  continuarea  tezei  sale  de  doctorat,  din  care  tocmai  am  citat,  J.M.  Starr  tratează 
pe  larg  legăturile  dintre  textul  în  analiză  şi  lucrări  extrabiblice  (scrise  de  Iosif  Flavius, 
Filon  din  Alexandria,  Plutarch  din  Chaeroneia  şi  cele  aparţinând  stoicismului),  precum 
şi  ecoul  acestuia  în  opera  paulină  (/  Cor.l,  9;  10,  16-21;  II  Cor.  \,l,Filip.  1,5,  7;  2, 
1;  3,  10;  6,  17;  Evr.  3,  14)  şi  în  I  In  1,  3;  I  Pt.  şi  Iuda. 

în  exegeza  sa,  Simon  J.  Kistemaker92  face  o  paralelă  între  versetele  3  şi  4  din  II  Pt.  1 : 
versetul  3:  versetul  4: 

„Dumnezeiasca  Lui  putere  „Prin  care 

ne-a  dăruit  El  ne-a  hărăzit 


90  Ibidem,  p.  68. 

91  Ibidem,  pp.  71,  81. 

Expositon  of  the  Epistles  of  Peter  and  oftlw  Epistle  of  Jude,  Baker  Book  House,  Hertfordshire, 
1987,  p.  247. 

toate  cele  necesare 

spre  viaţă  şi  spre  bună  cucernicie, 

fâcându-ne  să  cunoaştem 

pe  Cel  care  ne-a  chemat  prin 

slava  Sa  şi  prin  puterea  Sa.” 


mari  şi  preţioase 

făgăduinţe, 

ca  prin  ele 

să  vă  faceţi  părtaşi 

dumnezeieştii  firi, 

scăpând  de  stricăciunea 

poftei  celei  din  lume.” 


Autorul  atrage  atenţia  că  în  epistola  II Petru  se  afirmă  că  cei  scăpaţi  de  stricăciune 
se  pot  face  părtaşi  ai  dumnezeieştii  firi  sau  naturi  (în  1b.  engleză  nature),  nu  la  fiinţa  lui 
Dumnezeu  (în  lb.  engleză  being ).  Nu  am  putea  participa  la  esenţa  dumnezeiască,  deoarece 
suntem  oameni,  creaţi  de  Dumnezeu93.  Autorul  ar  fi  împrumutat  expresia  natură  dumne¬ 
zeiască  din  vocabularul  filosofic  al  grecilor,  dar  i-a  conferit  un  sens  creştin.  Dacă  filosofii 
spuneau  că  omul  scăpat  de  stricăciune  poate  deveni  ca  zeii  prin  propriile  sale  resorturi 
şi  pe  baza  înrudirii  cu  ei,  Sfântul  Petru  spune  că  se  poate  realiza  acest  deziderat  datorită 
făgăduinţei  lui  Dumnezeu.  Nu  transpare  o  perspectivă  umanistă,  ci  una  harică.  Prin 
promisiunile  lui  Dumnezeu  ne  împărtăşim  de  sfinţenia  lui  Dumnezeu,  de  comuniunea 
cu  Sfânta  Treime  (I  In.  1 , 3).  Prin  virtuţi  credinciosul  participă  la  natura  lui  Dumnezeu, 
îmbrăcându-se  ,,/w  omul  cel  nou,  cel  după  Dumnezeu,  zidit  intru  dreptate  şi  în  sfinţenia 
adevărului ”  (Efes.  4,  24,  cf.  Col.  3,  10;  Evr.  12,  10  şi  I  In  3,  2)94. 

In  încercarea  sa  de  interpretare,  Richard  J.  Bauckham95  afirmă  că  în  secţiunea 
în  analiză,  se  folosesc  idei  şi  un  limbaj  care  au  o  îndelungată  istorie  în  filosofia  şi  în 
gândirea  religioasă  greacă.  în  contextul  dualismului  care  aşeza  în  contrast  lumea  divină 
şi  lumea  materială,  permanenţa  şi  nemurirea  erau  percepute  ca  fiind  proprii  lumii  di¬ 
vine,  în  timp  ce  efemeritatea  şi  moartea  aparţin  lumii  materiale.  Dar  o  tradiţie  adânc 
înrădăcinată  a  gândirii  lumii  greceşti  susţine  că  partea  superioară,  spirituală  a  omului 
aparţine  cu  adevărat  lumii  divine  şi  îşi  poate  redobândi  natura  sa  autentică,  care  se 
aseamănă  divinului,  şi  poate  participa  la  nemurirea  zeilor.  în  religiile  de  mistere,  prin 
ritual,  prin  unirea  cu  zeul  şi,  câteodată,  printr-o  viaţă  de  purificare  ascetică  a  sufletului, 
iniţiatul  dobândea  o  viaţă  nouă,  nemuritoare  şi  aştepta  ca  după  moarte  să  vieţuiască 
împreună  cu  zeii.  în  tradiţia  platonică,  sufletul  îşi  redobândea  statutul  său  divin  prin 
contemplarea  filosofică  a  realităţilor  lumii  divine,  prin  detaşarea  de  trup  şi  prin  purificarea 
intelectuală  şi  morală.  în  literatura  hermetică  gnosis  -  cunoaşterea  era  considerată  ca 
mijlocul  de  îndumnezeire.  în  general,  dobândirea  de  către  suflet  a  nemuririi  asemenea 
zeilor  şi  eliberarea  sa  de  lumea  materială  în  care  este  implicat  prin  întemniţarea  în  trup, 
erau  interconectate96.  Autorul  epistolei  II  Petru  ştia  foarte  bine  de  existenţa  acestor 
idei  în  lumea  religioasă  elenistică,  dar  probabil  era  şi  mai  familiarizat  cu  literatura 
iudaică,  ce  adoptase  deja  terminologia  religiei  şi  filosofiei  greceşti  pentru  a  exprima 

,3  Ibidem,  p.  248. 

54  Ibidem. 

9iIude,  2  Peler,  World  Bible  Comentary,  voi.  50,  Waco,  Texas,  1983,  p.  180. 

96  Ibidem 

propria  sa  tradiţie  religioasă  în  termeni  apropiaţi  contextului  său  elenistic.  în  IVMacabei 
şi  în  înţelepciunea  lui  Solomon,  scopul  vieţuirii  omului  este  ca,  după  moarte,  sufletul 
să  dobândească  nemurirea  şi  nestricăciunea  prin  asemănare  cu  nemurirea  lui 
Dumnezeu.  în  IV  Macabei  18,  3,  martirii  sunt  vrednici  de  părtăşie  divină  -  theias 
meridos  katexiothsanv,  iar  în  înţelepciunea  lui  Solomon  2,  23  citim:  „Dumnezeu  l-a 
creat  pe  om  spre  nestricăciune  -  aphtharsia"  şi  l-a  făcut  după  chipul  eternităţii  Sale  - 
tes  idias  aidiotetos "  (naturii  Sale  -  idiotetos).  Pseudo-Phocylides  combina  doctrina 
iudaică  a  învierii  fizice  cu  limbajul  grec  al  îndumnezeiţii:  „Noi  sperăm  că  rămăşiţele 
celor  plecaţi  vor  veni  în  curând  din  nou  la  lumină,  afară  din  pământ.  Şi  apoi  ei  vor 
deveni  zei  ( theoi  telethontai ).”97 

Filon  face,  de  asemenea,  uz  de  limbajul  platonic.  în  experienţa  extazului  mistic  şi 
mai  ales  după  moarte,  sufletul  omului  virtuos  este  „îndumnezeit”,  nu  în  sens  monoteist, 
ci  prin  scăparea  din  lumea  materială,  el  devine  netrupesc  şi  nemuritor,  una  din  puterile 
divine  ale  lumii  cereşti95.  în  nici  unul  dintre  aceste  exemple  din  iudaism,  nu  se  presupune 
vreo  absorbţie  panteistă  în  Dumnezeu,  nu  se  impietează  asupra  distincţiei  dintre 
Dumnezeu  şi  creaţia  Sa,  ci  se  susţine  că  sufletul  omenesc,  creat  după  chipul  lui 
Dumnezeu,  este  capabil  să  se  asemene  lui  Dumnezeu  în  privinţa  nemuririi  şi 
nestricăciunii.  „îndumnezeirea”  se  referă  la  participarea  la  lumea  celestă  a  făpturilor 
netrupeşti  şi  nemuritoare,  dar  nu  necreate.  Aceasta  este  posibilă  prin  harul  lui  Dumnezeu, 
nu  prin  iniţiativa  omenească99. 

în  continuare,  se  identifică  câteva  paralele  ale  expresiei  theias  koinonoi physeos. 
Manetho,  citat  de  losif,  vorbeşte  despre  un  înţelept  care,  datorită  înţelepciunii  şi 
cunoaşterii  viitorului,  a  fost  învăţat  să  participe  la  natura  dumnezeiească  -  theias 
dokounti  meteschekenai physeos1"0.  Plutarch  vorbeşte  despre  cei  mai  virtuoşi  daimoni 
care  participă  deplin  la  cele  divine  -  theiotetos  metschon10' . 

Concluzia  autorului  citat  este  aceea  că  „a  fi  părtaş  dumnezeieştii  firi”,  înseamnă 
a  deveni  nemuritor  şi  nestricăcios.  Totodată,  textul  în  anaiiză  ar  oferi  mai  puţin  suport 
pentru  doctrina  creştină  a  îndumnezeirii,  decât  oferă  conceptul  pautin  al  participării 
creştinului  la  Duhul  Sfânt.  Pentru  Sfântul  Pavel,  viaţa  după  înviere  va  fi  slăvită,  fără 
de  moarte  şi  fără  stricăciune,  deoarece  Duhul  Sfânt  este  principiul  vieţii  în  Domnul 
cel  înviat  şi  în  creştinii  înviaţi  ( Rm .  8,  11;  /  Cor.  15,  42-53).  Aceeaşi  idee  poate  fi 
implicită  în  II  Petru,  dar  nu  este  cerută  de  limbajul  elenistic  folosit.  Sfântul  Ignatie 
este  aproape  de  Sfântul  Pavel  atunci  când  scrie:  creştinii  „participă  la  Dumnezeu  - 
Theou  metechtene ”102.  în  privinţa  timpului  când  va  fi  posibilă  participarea  la  natura 
dumnezeiască,  unii  exegeţi  relaţioneazâ  acest  deziderat  cu  anumite  concepte  cum  ar 

,7  The  Sentences  of  Pseudo-Phocylides ,  SVTP  4,  Leiden:  E.J.  Brill,  1978,  185,  la  R.J.  Baukham,  op.  cit. 

95  A  se  vedea  în  special  Qucst.  Exod.  2,  29. 

m  R.J,  Baukham,  op.  cit.,  p.  181. 

m  Apion.  1.  232. 

101  De  defectu  orac.  10:  Mor.  415  C 
Efies.  4,  2;  cf.  Evr.  3,  14. 

fi:  naşterea  din  nou,  înfierea,  darul  Duhului  Sfânt;  cu  teologia  sacramentală,  participarea 
începând  prin  convertire  şi  Botez. 

Renumitul  istoric  al  doctrinelor  creştine  J.N.D.  Kelly103,  în  comentariul  său  la  sec¬ 
ţiunea  în  analiză  din  epistola  II Petru,  arată  că  adjectivul  „dumnezeiască  -  theia ”,  prezent 
în  Noul  Testament  doar  aici  şi  în  F.  Ap.  17,  29  (este  semnificativ  că  apare,  sub  formă 
substantivizată,  în  cuvântarea  Sfântului  Apostol  Pavel  în  Areopag,  to  theion),  fusese 
evitat  în  general  în  Septuaginta  (probabil  din  cauză  că  sugera  o  divinitate  impersonală), 
dar  des  folosit  în  limba  greacă  clasică  şi  elenistică  şi  în  scrierile  iudaice  influenţate  de 
elenism.  Expresia  „părtaşi  ai  dumnezeieştii  firi”  împreună  cu  ideea  eliberării  de  lumea 
stricăcioasă  prezintă,  în  opinia  autorului  citat,  afinităţi  evidente  cu  „filosofia  mistică 
greacă"104,  cu  conţinutul  său  dualist.  începând  cu  Platon105  a  devenit  un  laitmotiv  ideea 
că  trebuie  să  încercăm  să  scăpăm  de  aici  dincolo,  cât  se  poate  de  repede;  şi  a  scăpa 
înseamnă  a  deveni  ca  Dumnezeu,  pe  cât  este  cu  putinţă  omului.  Filon  reproduce  aceeaşi 
idee,  atunci  când  spune  că  omul  trebuie  să  părăsească  cele  pământeşti,  scăpând  de 
trivialitatea  trupului  şi  de  plăceri106.  La  Platon,  scopul  era  asimilarea  în  Dumnezeu,  dar 
aici,  tema  este  participarea  la  natura  Sa.  Nu  se  pot  face  confuzii  nici  cu  stoicismul107  din 
cauza  premiselor  panteiste  ale  sistemului.  Totuşi,  în  primele  două  secole  d.  Hr.,  unirea 
cu  divinul  era  o  aspiraţie  larg  îmbrăţişată,  fiind  considerată  ca  o  recompensă  în  cultele 
de  mistere  şi  în  religia  oamenilor  obişnuiţi,  dar  şi  a  intelligentia-e i108. 

Iudaismul  alexandrin,  continuă  J.N.D.  Kelly,  pare  să  fi  fost  foarte  influenţat  de 
acest  trend  mistic  şi,  cel  puţin  din  punct  de  vedere  lingvistic,  expresii  analoge  părtăşiei 
ia  natura  divină  abundă  în  opera  lui  Filon  şi  a  lui  Iosif.  Aceştia  din  urmă,  fiind  buni 
iudei,  accentuau  că  unirea  cu  Dumnezeu  nu  este  în  mod  natural  proprie  omului,  ci 
este  efectul  faptului  că  este  atras  de  Dumnezeu.  Iar  din  punct  de  vedere  creştin,  teza 
că  cei  botezaţi  se  pot  bucura  de  comuniunea  cu  Dumnezeu  nu  este  nouă.  Pentru 
Sfântul  Apostol  Pavel,  creştinii  au  fost  făcuţi  fii  ai  lui  Dumnezeu  prin  revărsarea  Duhului 
Sfânt  care  li  s-a  dăruit  ( Rm .  5,  5;  8,  14-17;  Gal.  4,  6;cf.  I  In.  2,  29;  3,  1).  Un  text 
similar  celui  din  II  Pt.  1,4  este  cel  din  Evrei  3,  4:  „Căci  ne-am  făcut  părtaşi  ai  lui 
Hristos  -  metochoi  gar  tou  Christou  gegonamen,  numai  dacă  vom  păstra  temeinic, 
până  la  urmă,  începutul  stării  noastre  întru  EF\  De  fapt,  terminologiei  metafizice  i  se 
substituie  limbajul  anterior  al  înfierii  şi  al  comuniunii,  realizarea  deplină  aparţinând 
lumii  ce  va  să  vină.  La  fel  ca  şi  în  I  Ioan,  se  poate  vorbi  de  o  naturalizare  în  cadrul 
teologiei  creştine  a  unei  tradiţii  mistice  larg  răspândite.  Nu  se  poate  vorbi  de  o  înrudire 
naturală  între  partea  superioară  a  omului  şi  Dumnezeu,  nici  de  faptul  că  stricăciunea 
lumii  ar  fi  chiar  materialitatea  sa,  şi  nu  păcatul.  Aceste  învăţături  oferă  o  bază  biblică 

103  A  Comentary  of  the  Epistles  of  Peter  and  Jude,  London,  1969. 

104  Ibidem,  302,  303. 

105  Theatetos,  176  ab. 

106  Migr.  Abr.  9,  la  J.N.D.  Kelly,  op.  cit.,  p.  303. 

107  De  ex.,  Seneca  afirma:  „Omul  este  parte  din  Dumnezeu",  Epist.  XCII,  30. 

108  A  se  v.  descrierea  deificării  omului  din  Hermetic  Tractate  XIII. 

solidă  pentru  teologia  mântuirii  omului  prin  îndumnezeire,  care,  începând  cu  Clement 
al  Alexandriei  a  dominat  patristica  şi  a  rămas  foarte  influentă  până  astăzi109. 

In  analiza  sa,  E.M.B.  Green110  doreşte  să  demonstreze,  prin  paralelism,  că  nu 
există  discrepanţe  doctrinare  între  epistolele  I  Petru  şi  II  Petru ,  accentele  diferite 
fiind  urmarea  firească  a  situaţiilor  diferite  pentru  care  s-au  scris.  I Pt.  are  în  vedere  pe 
creştinii  care  suferă  persecuţii,  II  Pt.  pe  creştinii  expuşi  învăţăturilor  greşite  de  influenţă 
gnostică.  Nota  dominantă  din  I  Pt.  este  speranţa,  cea  din  II  Pt.,  cunoaşterea.  I  Pt. 
face  trimitere  Ia  marile  evenimente  din  viaţa  Iui  Iisus  Hristos,  pentru  a-i  stimula  şi 
întări  în  credinţă,  II  Pt.  la  nădejdea  cea  mare  a  celei  de  a  doua  veniri  a  Domnului, 
despre  care  se  vorbeşte  şi  în  I  Pt.,  chiar  dacă  se  folosesc  termeni  diferiţi.  în  I  Pt. 
apare  cuvântul  apokalypsis,  care  sugerează  îndepărtarea  unui  văl  care  îl  ascunde  de  la 
faţa  lor  pe  Domnul,  Cel  care  este  prezent  spiritual  tot  timpul.  Parousia  din  II  Pt.,  se 
referă  Ia  venirea  intempestivă  a  Stăpânului  în  mijlocul  slujitorilor  neascultători.  Prin 
primul  termen  se  induce  curaj  celor  asupriţi,  prin  al  doilea  se  previn  cei  ce  batjocoresc 
învăţăturile  sfinte.  I  Pt.  tratează  despre  răscumpărare  şi  despre  Biserică,  îndemnând 
la  răbdare,  smerenie  şi  credincioşie,  pentru  II Pt.  sfinţenia  vieţii  este  necesitatea  majoră, 
prin  care  se  poate  dobândi  deplina  cunoaştere  a  lui  Hristos,  cea  mai  sigură  protecţie 
împotriva  falselor  învăţături.  De  fapt  ambele  epistole  au  un  profund  caracter  pastoral- 
misionar.  Apoi  există  similarităţi  evidente  între  cele  două  epistole  în  privinţa  exprimării 
unor  învăţături  importante  din  Vechiul  Testament,  cum  ar  fi:  inspiraţia  Sfintei  Scripturi 
(II  Pt.  1,  16-21;  I  Pt.  1,  10-12);  conceptul  de  alegere  (II  Pt.  1,  10;  I  Pt.  1,  2);  noua 
naştere  (II  Pt.  1,  4;  I  Pt.  1,  23);  chemarea  la  sfinţenie  (II  Pt.  1,  5  sq.;  I  Pt.  2,  llsq.); 
îndelunga  răbdare  -  makrothymia  a  lui  Dumnezeu  este  în  legătură  cu  judecata  sa  în  I 
Pt.  3,  20  cu  apă,  iar  în  II  Pt.  3,  15  cu  foc,  ambele  atrăgând  atenţia  asupra  potopului 
(II  Pt.  3,  6;  I  Pt.  3,  20),  a  lui  Noe  (II  Pt.  2,  5;  I  Pt.  3,  20)  şi  a  celor  puţini  salvaţi  (II 
Pt.  2,5 ;  /  Pt.  3,  20);  în  amândouă  se  recunoaşte  solidaritatea  dintre  vechiul  şi  noul 
Israel  (II Pt. 3,  2 ;IPt.  1,  12);  dacă  în  II  Pt.  nu  se  citează  literal  din  Vechiul  Testament, 
se  vorbeşte  despre  „cuvântul  proorocesc"  (1,  19);  şi  dacă  nu  se  fac  referiri  la  viaţa  lui 
Iisus,  se  aminteşte  de  evenimentul  foarte  important  al  Schimbării  la  Faţă  (1 ,  17,  18) 
ş.a.  în  concluzie  autorul  spune  că  cei  vechi  nu  au  greşit  dacă  nu  au  găsit  diferenţe 
doctrinare  majore  între  cele  două  epistole111. 

în  privinţa  textului  în  analiză,  se  arată  că  în  pofida  interpretării  facile,  ca  fiind 
influenţat  de  elenism,  autorul  îmbracă,  de  fapt,  doctrina  creştină  autentică  în  haina 
contemporană  greacă,  fără  să  confere  expresiilor  folosite  înţelesul  dat  în  anumite 
cercuri,  ci  le  adoptă,  oferindu-le  o  semnificaţie  nouă."2  în  opoziţie  cu  presupunerile 
stoice  şi  platonice,  ni  se  spune  că  suntem  părtaşi  ai  firii  dumnezeieşti,  nu  prin  physis 
sau  prin  nomos,  ci  prin  charis,  prin  preţioasele  promisiuni  evanghelice.  Aoristul 

,m  J.N.D.  Kelly,  op.  cit.,  p.  304. 

110  2  Peter  Reconsidere d,  London,  1961. 

m  Ibidcm,  pp.  22,  23. 

112  Ibidem,  p.  24. 

apophygontes  ne  reaminteşte  că  nu  suntem  în  ţinutul  platonismului,  ci  al  creştinismului, 
întrucât  suntem  făcuţi  părtaşi  ai  dumnezeieştii  firi,  nu  scăpând  din  lumea  naturală  a 
timpului  şi  a  simţurilor,  ci  după  ce  scăpăm  de  lume,  în  înţelesul  de  lume  a  păcatelor, 
aflată  în  opoziţie  cu  Dumnezeu113. 

Eric  F.P.  Regmond114  atrage  atenţia  asupra  faptului  că,  asemenea  expresiei  „putere 
divină”  -  theia  dynamis,  şi  expresia  „natură  divină”  -  theia  physis  este  unică  în  Noul 
Testament  şi  are  legătură  cu  elenismul  în  care  era  prezent  de  secole  un  curent  filosofic 
şi  religios,  care  profesa  o  profundă  înrudire  a  omului  cu  Dumnezeu115.  Prezintă  apoi 
influenţa  acestei  concepţii  asupra  iudaismului,  dar  se  precizează  că  în  concepţia  iudaică 
elenistă,  omul  nu  poate  în  mod  „natural”  să  intre  în  comuniune  -  koinonos  ginesthai 
cu  „natura  divină”,  ci  doar  Dumnezeu  poate  să-i  procure  această  participare  la  El.  Mai 
mult,  în  epistola  II Petru,  comuniunea  cu  Dumnezeu  nu  se  realizează  deplin  aici,  ci  în 
eshaton.  Cu  privire  la  participiul  aorist  apophygontes  (literal  ar  însemna  „fugind  departe 
de”),  se  subliniază  că  acest  verb  se  întâlneşte  în  Noul  Testament  doar  aici  şi  în  II 
Petru ,  2,  18,  20.  Spre  deosebire  de  concepţia  din  elenism,  aici  nu  este  vorba  de  a  fi 
absolvit  de  un  fel  de  supunere  ontologică  faţă  de  lume-  kosmos,  ci  de  a  se  elibera  de 
păcat  şi  de  efectele  sale  catastrofale.  Prin  urmare,  lumea  nu  este  rea  în  sine  şi  prin 
sine,  ci  prin  pofta  stricăcioasă.  Raportul  strâns  între  epithymia  şi  phthora  este  evident 
în  Efes.  4,  22:  „Să  vă  dezbrăcaţi  de  vieţuirea  voastră  de  mai  înainte,  de  omul  cel 
vechi,  care  se  strică  prin  poftele  amăgitoare  -  ton  palaion  anthropon  ton  phtheiromenon 
kata  tas  epithymias”,  iar  cel  dintre  epithymia  şi  kosmos  în  I  In.  2,  16-17:  „Pentru  că 
tot  ce  este  în  lume  -  kosmo,  adică  pofta  -  epithymia  trupului  şi  pofta  ochilor  şi  trufia 
vieţii,  nu  sunt  de  la  Tatăl,  ci  sunt  din  lume.  Şi  lumea  trece  şi  pofta  ei,  dar  cel  ce  face 
voia  lui  Dumnezeu  rămâne  în  veac."  Pentru  deplina  comuniune  eshatologică  este 
nevoie  de  practicarea  virtuţilor,  la  care  aghiograful  îndeamnă  în  continuare  (v.5-7). 

în  ampla  şi  temeinica  sa  analiză,  din  care  redăm  în  continuare  sintetic.  Al  Wolters116 
precizează  ab  initio  faptul  că  textul  din  II  Petru  1,4  a  fost  înţeles  foarte  diferit  în 
istoria  interpretării  biblice,  în  special  expresia  tradusă  în  general  „părtaşi  ai  dumnezeieştii 
firi”.  Pe  de  o  parte  s-a  considerat  că  este  un  fundament  biblic  explicit  pentru  doctrina 
ortodoxă  a  îndumnezeirii  -  theosis,  învăţătură  potrivit  căreia,  scopul  mântuirii  în  Hristos 
este  îndumnezeirea  omului"7.  Pe  de  altă  parte,  mulţi  exegeţi  apuseni  contemporani  au 
afirmat  că  este  un  element  străin  de  întreg  contextul  Noului  Testament.  Este  citat 
Wemer  Kummel  care  scria  că  pasajul  în  discuţie  este:  „o  viziune  inoportună  despre 
mântuire,  care  nu  se  potriveşte  cu  ideea  istorică  a  mântuirii  în  Noul  Testament”  şi,  de 

m  Ibidem. 

La  deuxieme  epitre  de  Saint  Pierre,  Labor  et  Fides,  Geneva,  1 980. 

1,5  Ibidem ,  p.  52. 

„Partners  of  the  Deity”:  A  Covenantal  Reading  of  2  Peter  1,4",  Calvin  Theological  Seminary, 
Grands  Rapids,  Michigan,  voi.  25,  no.l,  april  1990. 

117  Vezi:  T.  Ware,  The  Orthodox  Church  (  Middlesex:  Penguin,1980),  pp.  236-42;  T.  Ware  scrie 
despre  „celebrul  text  din  2  Petru”,  care  este  parte  a  „solidei  baze  biblice”  pentru  doctrina  despre  theosis, 
pp.  236-37,  la  Al  Wolters,  op.  cit.,  p.  28. 


151 


RT  /  STUDII  ŞI  ARTICOLE 


aceea,  se  poate  spune  că  „aparţine  doar  hotarului  Noului  Testament”.  în  mod  similar, 
Emst  Kasemann  afirma  peremptoriu:  „  Ar  fi  greu  să  găseşti  în  întreg  Noul  Testament 
o  propoziţie  care,  prin  expresia  sa,  prin  elementele  proprii  şi  prin  întreg  trend-ul  său, 
să  marcheze  mai  clar  căderea  creştinismului  în  dualismul  elenist”118. 

Multe  declaraţii  similare  pot  fi  găsite  în  fondul  de  bază  al  exegezei  existente119.  Şi 
savanţii  conservatori  recunosc  dificultatea  prezentă  aici.  F.  W.  Grosheide,  de  exemplu, 
scrie:  „cuvinte  dificile  şi  remarcabile”  şi  adaugă  că  această  expresie  „  este  de  sine 
stătătoare  în  Scriptură;  într-adevăr  nu  există  nici  un  text  care  poate  fi  aşezat  în  legătură 
cu  aceasta.”120 

Aparenta  nepotrivire  a  textului  în  ansamblul  Noului  Testament  se  bazează  pe 
două  asumpţiuni  larg  acceptate:  1 .  apostolul  vorbeşte  aici  de  mântuire  ca  participare  la 
natura  lui  Dumnezeu  şi  2.  natura  lui  Dumnezeu  este  în  contrast  cu  natura  lumii.  Cu 
alte  cuvinte,  mântuirea  este  descrisă  în  termeni  ontologici  drept  scăpare  dintr-un  fel 
de  realitate  (natura  perisabilă  a  lumii  ordinare)  pentru  a  participa  la  o  altă  realitate 
(natura  nepieritoare  a  lui  Dumnezeu).  O  astfel  de  concepţie  ontologică  despre  mântuire 
era  destul  de  comună  mişcărilor  religioase  din  lumea  elenistă,  mai  ales  celor  influenţate 
de  platonism,  dar  intră  în  contrast  cu  învăţătura  Noului  Testament,  potrivit  căreia, 
mântuirea  nu  este  o  eliberare  din  lumea  creată,  ci  mai  degrabă  o  eliberare,  rămânând 
în  mijlocul  lumii,  din  robia  păcatului.  în  continuare,  autorul  ne  surprinde  plăcut,  prin 
anunţarea  cercetării  pe  care  a  întreprins-o,  pentru  a  susţine  atât  autenticitatea  epistolei, 
cât  şi  perfecta  şi  integrala  sa  inserare  în  corpus-u!  nou  testamentar  şi  în  cel  scripturistic 
în  general.  De  fapt,  va  propune  o  nouă  traducere  prin  care  dispar  nepotriviri  doctrinare. 

Mai  întâi,  în  pofida  diferenţelor  stilistice  evidente  în  raport  cu  epistola  I  Petru , 
un  număr  de  studii  recente,  nu  doar  ale  exegeţilor  conservatori,  afirmă  atât  faptul  că 
secolul  I  este  timpul  scrierii  epistolei  II  Petru ,  cât  şi  că  aceasta  are  autoritate 
apostolică121.  Ai.  Wolters  susţine  că  nu  ar  exista  nici  un  argument  peremptoriu  împotriva 
autenticităţii  epistolei,  dimpotrivă  epistola  a  fost  scrisă  cu  puţin  înainte  de  trecerea  la 
Domnul  a  Sfântului  Petru,  redactarea  propriu-zisă  putând  să  aparţină  unui  discipol  al 
său122.  în  privinţa  textului  în  analiză,  autorul  susţine  o  altă  traducere.  Consideră  că 
termenul  koinonos  este  greşit  redat  prin  echivalentul  adjectival  părtaş  (în  engleză  par- 


ll*  «An  Apologia  for  Primitive  Christian  Eschatology”,  în  lucrarea  sa:  Essays  on  New  Testament 
Themes ,  SBT  41  (Londra:  SCM.1964),  pp.  179-80. 

1,9  De  ex.  F.  Hauck,  Die  katholischen  Briefe,  Das  Neuc  Testament  Deutsch,  10  (Gottingen: 
Vandenhoeck  &  Ruprechi,  1935),  p.  83;  articolele:  „koinonos”  şi  „physis”  din:  Gerhard  Kittel,  Gerhard 
Friedrich  (ed),  Theological  Dicţionar y  of  the  New  Testament ,  WM.  B.  Eerdmans  Publishing  Company, 
Grand  Rapids,  Michigan,  voi.  III  şi  respectiv  IX;  P.  Dschulnigg,  „Der  theologische  Ort  des  Zweiten 
Petrusbriefes”,  în  Biblische  Zeitschrisft  33  (1989),  p.  1 63. 

120  De  openbaring  Gods  in  hetNieuwe  Testament  (Kampen:  Kok,1953),  p.  234,  la  Al  Wolters,  op. 
cit.,  p.  29. 

121  De  ex.:  M.  Green,  citat  supra  şi  P.H.R.  van  Houwelingen,  De  tweede  trompet,  (  Kok: 
Kampen. 1988). 

122  Op.  cit.,  p.  31. 

taker).  Koinonos  este  un  substantiv,  nu  un  adjectiv.  în  dicţionarul  Liddle,  Scott  şi 
Jones,  koinos  este  redat  prin  „însoţitor  -  companion”,  „partener  -  partner"  sau  „ 
confrate,  fărtate,  camarad  -  fellow".  în  literatura  clasică  greacă  ar  predomina  înţelesul 
de  „partener”  (sau  un  sinonim).  II  Cor.  1,  7:  „(...)  părtaşi  -  koinonoi  suferinţelor”  şi 
în  IPt.  5,  1 :  „(...)  părtaş  -  koinonos  al  slavei  Sale  “  ar  fi  singurele  locuri  unde  înţelesul 
termenului  koinos  este  acela  de  părtaş,  în  celelalte  opt  cazuri  corectă  ar  fi  redarea  prin 
partener.  De  exemplu:  Lc.  5,  10,  unde  ni  se  spune  că  lacob  şi  Ioan  erau  confraţii, 
fărtaţii123  -  koinonoi  lui  Simon;  ICor.  10, 20:  „(...)  nu  doresc  să  fiţi  parteneri  -  koinonous 
ai  demonilor”.  Regula  ar  fi:  atunci  când  este  asociat  cu  cazul  genitiv  şi  substantivul 
respectiv  desemnează  o  persoană,  kononos  înseamnă  partener,  iar  când  desemnează 
un  lucru,  se  redă  prin  părtaş.  Potrivit  acestei  reguli,  cuvântul  koinonoi  din  II  Pt.  1,  4 
s-ar  traduce  corect  cu  părtaşi.  Dar  autorul  merge  mai  departe  şi  arată  că  şi  termenul 
physisUA  este  greşit  redat  prin  natură.  Citează  dicţionarul  Liddle,  Scott  şi  Jones  unde 
substantivul  physis  este  redat  nu  doar  prin  natură,  ci  şi  prin:  origine, 
dezvoltare, constituţie,  caracter,  instinct,  specie,  creatură,  iar  savantul  olandez 
Holwerdal2S  identifică  nu  mai  puţin  de  şaptezeci  de  sensuri  ale  cuvântului.  Pentru 
demersul  de  faţă  sunt  importante  unele  echivalente,  cum  ar  fi:  creatură,  fiinţă,  entitate. 
Deşi  termenul  physis  apare  rar  în  Biblia  greacă,  găsim  aceste  înţelesuri  atât  în 
Septuaginta  cât  şi  în  Noul  Testament.  De  exemplu  în  III  Mac.  3,  29:  „pase  thnety 
physei  -  orice  physis  muritoare”  adică  „orice  creatură  muritoare”;  lacob  3,  7,  unde  „ 
te  physei  te  anthropine  -  firea  omenească”  înseamnă  omenire  sau  om,  pentru  că  nu 
putea  firea  omenească,  noţiune  abstractă,  să  îmblânzească  animalele  sălbatice.  Multe 
exemple  se  găsesc,  continuă  autorul  citat,  şi  în  literatura  greacă  extrabiblică,  de  la 
Platon  la  Philon  şi  mai  departe.  în  Timaeus  42C,  „thereios  physis  ”  înseamnă  de  fapt 
animal.  Philon  în  De  Fuga  172  scrie:  ,JTo  Theos  monos,  he  ariste  physis-  singurul 
Dumnezeu,  cea  mai  bună  Fiinţă”,  similar  şi  în  alte  multe  locuri.126  Mai  mult,  invocând 
şi  alţi  autori  şi  recurgând  la  o  demonstraţie  argumentată,  se  afirmă  că  expresiile  „putere 
divină”  şi  „natură  divină”  reprezintă  o  „perifrază  reverenţială”,  ceva  asemănător  formulei 
„majestatea  sa”,  cu  atât  mai  mult  cu  cât  lipseşte  articolul  hotărât.  Practica  de  a  substitui 
numelui  lui  Dumnezeu  un  cuvânt  sau  o  expresie,  este  des  întâlnită  în  lumea  iudaică  şi 

123  Biblia,  trad.  Î.P.S.  Bartolomeu 

124  In  literatura  greacă  substantivul  physis  provine  din  verbul:  ephyn ,  pephyka,  phyomai,  din 
rădăcina  indo-europeană  bhu,  în  sanscrită  bhu  ,  în  latină  fu-,  în  germană  bi-n,  în  engleză  be,  şi  înseamnă 
„a  deveni”,  „a  creşte”,  iniţial  fiind  folosit  pentru  creşterea  plantei.  Physis  înseamnă  şi  „formă”,  „natură”, 
iar  de  la  plantă  înţelesul  s-a  transferat  şi  la  animale  şi  la  om.  La  Homer  denotă  „forma  exterioară  a 
naturii”,  iar  Pindar  este  primul  care  îl  foloseşte  în  sensul  „formei  exterioare”  a  omului,  făcând  distincţia 
între  physis  şi  nous.  Natura  şi  calităţile  omului  sunt  adesea  numite  physis.  în  contrast  cu  slăbiciunea 
umană  şi  cu  stricăciunea  naturii,  este  tot  ceea  ce  transcende  aceste  limite,  ca  semn  al  participării  la 
natura  divină,  „  a  intra  în  natura  divină  -  eis  theon  physin  eWieiV'echivaleazâ  cu  dobândirea  divinităţii 
spunea  Himerius  (sec.  al  IV-lea  î.Hr). 

125  Commentariode  Vocis  que  est  Physis  Viatque  Usu,  Praeserlim  in  Graecitate  Aristotele  Anteriore 
(Groningen:  Wolters,  1955). 

124  De  Specialibus  Legibus,  2.231;  Quis  Her.  115,  Mtg.  139,  Abr.  87,  ş.a.,  la  Al  Wolters,  op.  cit.,  p.  36. 

elenistă.  în  Noul  Testament  avem  asemenea  exemple:  „împărăţia  cerurilor”  în  loc  de 
„împărăţia  lui  Dumnezeu”  sau  /  Cor.  10,  18,  unde  prin  cuvântul  „altar”  se  face  referinţă 
la  Dumnezeu. 

în  concluzie,  theia  physis  din  II  Pt.  1,4  ar  însemna  şi  ar  reprezenta,  de  fapt,  o 
persoană,  deci  s-ar  traduce  prin  Fiinţă  dumnezeiască  (N.B.  nu  fiinţa  -  ousia  dumnezeiască, 
n.n.),  sau  Dumnezeirea  (în  lb.  engleză  Deity)  sau,  mai  clar.  Dumnezeu ,  prin  urmare  ni  s- 
a  făgăduit  că  vom  fi  parteneri  ai  lui  Dumnezeu,  în  limbajul  Sfântului  Pavel,  „împreună- 
lucrători  -  synergoi  (/  Cor.  3,  9)  cu  El.  Expresia  rezultată,  „parteneri  ai  lui  Dumnezeu”, 
nu  este  în  mod  literal  nou-testamentară,  în  schimb  o  întâlnim  la  Filon127  şi  în  literatura 
patristică  greacă128.  Expresia  ebraică  echivalentă,  sutap  lehaqqados  şi  sutap  im  haqqados, 
literal  „partener  al  Celui  Sfânt”,  se  găseşte  în  literatura  rabinică,  fiind  o  expresie  centrală. 
Expresia  „parteneri  ai  lui  Dumnezeu”  se  inserează  perfect  în  învăţătura  scripturistică 
generală  cu  privire  la  legământul  (contractul  !)  lui  Dumnezeu  cu  omul129. 

Cu  privire  la  cea  de  a  doua  asumpţiune.  Al.  Wolters  afirmă  că,  atunci  când  Sf. 
Ap.  Petru  vorbeşte  despre  „stricăciunea  care  este  în  lume  din  cauza  poftei”,  nu  se 
referă  la  realităţi  metafizice  folosind  limbajul  filosofiei,  ci  se  referă  la  realităţi  religioase 
şi  foloseşte  un  limbaj  biblic.  Cuvântul  phthora  nu  înseamnă  „perisabilitate”  în  sensul 
de  „caracter  tranzitoriu”,  ci  mai  degrabă  „stricăciune”  ca  manifestare  a  păcatului; 
cuvântul  kosmos  nu  înseamnă  lumea  sensibilă  ca  în  ontologia  platonică,  ci  mai  degrabă 
lumea  căzută  a  soteriologiei  Noului  Testament;  la  fel,  termenul  epithymia  nu  se  referă 
la  partea  iraţională  a  sufletului  încătuşată  în  trup,  ci  la  pofta  păcătoasă,  probabil  la 
dorinţa  originară  de  a  fi  ca  Dumnezeu  {Fac.  3,  4-6).  în  privinţa  termenului 
apophvgontes,  tradus  de  obicei  cu  verbul  „a  scăpa”,  dar  literal  înseamnă  „a  fugi  din, 
de”,  acest  înţeles  se  întâlneşte  des,  a  fugi  de  păcat  (vezi:  I  Cor.  6,  18  -  pheugete  ten 
porneiam,  10,  14;  /  Tim.  6,  11;//  Tim.  2,  22).  în  continuare  se  menţionează  că  verbul 
apopheugo  este  unul  din  multele  cuvinte  greceşti  care  apar  în  Noul  Testament  doar  în 
II  Petru.  Construcţia  cu  genitiv:  „ apophvgontes  tes  en  to  kosmo  phthoras "  are,  con¬ 
form  autorului  citat,  o  singură  paralelă  în  literatura  greacă,  la  Plotin,  atunci  când 
citează  un  poet  antic  necunoscut,  care  scria  în  dialectul  ionic  clasic:  „ hoi  reidios 
aitias  apopheuxontai  pros  anthropon  -  care  se  vor  achita  uşor  de  învinovăţirea 
oamenilor.”'30  în  vocabularul  juridic  grecesc  clasic,  verbul  pheugein  cu  genitivul 
înseamnă  a  fi  acuzat  de  o  nelegiuire,  iar  apopheugein  înseamnă  a  fi  achitat.  Creştinii 
nu  mai  pot  fi  acuzaţi  de  stricăciunea  din  lume,  de  aceea  ei  pot  deveni  parteneri  ai  lui 
Dumnezeu  prin  legământ. 

Autorul  conchide  prin  a  afirma  că  citeşte  Noul  Testament,  luând  în  considerare 
mai  ales  contextul  canonic,  iar  nu  tradiţiile  intelectuale  extrabiblice  ale  culturii  eleniste. 

127  De  Spec.  Legibus,  1.131  ( koinonoi ...  Theou). 

,!l  Ex.:  Sf.  Dionisie  Areopagitul,  Ierarhia  bisericească,  3.3. 1 3  (PG  3.444D),  ,Jtononoi...  Theou 
Martinul  Sf.  Polycarp  6.2,  „ Christou  koinonos". 

125  Al.  Wolters,  op.  cit.,  p.  40. 

130  Enneads  II,  2.9.22. 

Traducerea  existentă  astăzi  se  datorează  tocmai  acestor  influenţe  străine,  în  special 
ideii  platonice  de  participare,  fără  de  care  aceasta  nu  s-ar  fi  păstrat,  de  aceea,  pe  baza 
studiului  întreprins,  propune  următoarea  traducere:  „El  ne-a  dăruit  preţioase  şi  foarte 
mari  făgăduinţe,  pentru  ca  voi  să  deveniţi  parteneri  ai  lui  Dumnezeu  (Deity), 
fiind  achitaţi  de  stricăciunea  care  a  venit  în  lume  din  cauza  poftei.”131  Prin 
urmare,  universul  discursului  biblic  canonic  este  diferit  de  cel  filosofic,  iar  textul  în 
analiză  se  înscrie  firesc  în  primul. 

Am  redat  mai  pe  larg  din  acest  studiu,  pentru  a  oferi  un  model  de  exegeză, 
pentru  a  sublinia  dependenţa  absolută  a  discursului  dogmatic  de  textul  biblic 
inspirat  şi  de  exegeza  corectă  şi  completă  a  acestuia,  pentru  a  sublinia  modul  cum 
Sfânta  Scriptură  ni-L  descoperă  pe  Dumnezeu  viu  şi  prezent  în  viaţa  omului,  nu  retras 
într-o  transcendenţă  inaccesibilă  şi,  totodată,  pentru  a  respinge  graba  cu  care  se  admite 
existenţa  influenţelor  străine  în  textele  noastre  sacre. 

în  concluzie,  se  poate  spune  că  ambele  variante  ale  traducerii  textului  din  II  Pt. 
1,  4  au  implicaţii  doctrinare  majore.  Dacă  o  urmăm  pe  cea  în  uz,  accentul  este  pe 
participarea  la  atributele  divine,  şi  părintele  Stăniloae  ne-a  vorbit  în  mod  original  despre 
aceasta.  în  primul  volum  al  Teologiei  Dogmatice  Ortodoxe  tratează  despre  atributele 
legate  de  supraesenţa  lui  Dumnezeu:  infinitatea,  simplitatea,  eternitatea,  supraspaţialitatea, 
atotputernicia  şi  de  modul  cum  creatura  participă  la  acestea;  asemenea  şi  în  legătură 
cu  cele  legate  de  spiritualitatea  Sa:  atotştiinţa  şi  înţelepciunea,  dreptatea  şi  mila,  sfinţenia 
şi  bunătatea  şi  iubirea.  Fiinţa  -  ousia  lui  Dumnezeu  este  imparticipabilă,  dar  atributele 
sunt  participabile,  deoarece  în  raţiunea  de  a  fi  -  logos  tes  physeos  a  omului  este  dată 
această  virtualitate,  este  posibilă  asemănarea  cu  Creatorul,  îndumnezeirea,  sau  mai 
exact  hristomorfizarea  omului.  Dacă  syngeneia  ca  înfiere  se  dobândeşte  Ia  Botez, 
participarea  se  datorează  Sfintei  Euharistii,  „ Cinei  Tale  celei  de  Taină,  astăzi.  Fiule  al 
lui  Dumnezeu,  părtaş  mă  primeşte  (. . .)”.  Mărturisim  că  firea  umană  s-a  unit  cu  firea 
dumnezeiască  în  Persoana  Fiului,  în  mod  neîmpărţit  şi  nedespărţit,  neamestecat  şi 
neschimbat.  Spunem  că  ne  împărtăşim  cu  trupul  şi  sângele  Domnului,  adică  cu  firea 
Sa  umană  îndumnezeită,  dar  numim  împărtăşania  şi  dumnezeiasca  Euharistie131,  adică 
este  o  atingere  de  cele  dumnezeieşti,  şi  mai  spunem  că  ne  împărtăşim  cu  Hristos,  deci 
este  o  comuniune  intimă  cu  Persoana  Mântuitorului.  Dar,  pe  de  o  parte,  nu  există 
natură  neipostaziată,  iar  pe  de  altă  parte  cele  două  firi  au  un  singur  Ipostas  şi  sunt 
unite  în  mod  nedespărţit,  pentru  totdeauna.  Prin  urmare,  prin  Sfânta  Euharistie  sau 
Sfânta  împărtăşanie,  noi  ne  împărtăşim  de  Hristos  în  mod  integral,  este  şi  o  atingere 
de  cele  dumnezeieşti,  este  fundamentul  theognosiei:  „Am  văzut  lumina  cea  adevărată, 
am  primit  Duhul  cel  ceresc  (...)”  şi  al  îndumnezeirii  omului. 

Privitor  la  traducerea  pe  care  am  redat-o  supra,  am  putea  afirma  că  este  acceptabilă 
din  punct  de  vedere  ortodox,  fiindcă  Ortodoxia  pune  un  mare  accent  pe  persoană  şi 

131  Al.  Wolters,  op.  cil.,  p.  44. 

132  Vezi:  Pr.  Prof.  D.  Stăniloae,  TDO,  voi.  3. 

comuniune  de  persoane.  Faptul  că  fiinţa  dumnezeiască  este  incognoscibilă  şi 
incomprehensibilă  nu  generează  un  pesimism  gnoseologic,  deoarece  persoana 
transcende  natura,  în  lucrare  -  energeia  este  prezent  Lucrătorul,  fapt  evident  în  teologia 
ortodoxă  a  Sfintelor  Taine.  De  exemplu,  momentul  central  al  Sfintei  Taine  a  Cununiei 
este  cel  în  care  preotul,  cu  mare  emoţie,  invocă  lucrarea  directă  a  Prea  Sfintei  Treimi 
rostind:  „Şi  acum  Stăpâne  Prea  Sfinte  întinde  mâna  Ta  din  sfântul  Tău  locaş  şi  uneşte 
pe  robul  Tău  acesta  cu  roaba  Ta  aceasta  De  asemenea,  ne  amintim  cum  Sfântul 
Simeon  Noul  Teolog  exprimă  dialogul  viu,  nemijlocit  al  omului  cu  viaţă  sfântă,  spunând 
atât  de  frumos: 

„Acestea  sunt,  fraţilor,  minunile  lui  Dumnezeu  faţă  de  noi!  Ridicându-ne  noi  la  cele 
mai  desăvârşite,  Cel  fără  chip  [fără  formă  -  amorphos]  şi  fără  înfăţişare  -  aneideos  nu 
mai  vine  ca  mai  înainte  fără  chip  [fără  formă  -  amorphos ]  şi  fără  înfăţişare  -  aneideos, 
nici  venirea  şi  prezenţa  luminii  Lui  la  noi  nu  se  mai  face  în  tăcere.  Dar  cum  anume?  Intr- 
o  formă  oarecare  -  en  morphe  tini,  fireşte  a  Iui  Dumnezeu;  desigur,  Dumnezeu  nu  Se 
arată  într-o  figură  -  schemati  sau  o  întipărire  -  ektypomati,  ci  luând  chip  [formă]  într- 
o  lumină  neînţeleasă,  neapropiată  şi  fără  chip  [formă]  -  en  amorpho  memorphomenos 
photi 133  -  căci  nu  putem  spune  sau  exprima  mai  mult  -,  dar  Cel  nevăzut  Se  arată  în  chip 
arătat  şi  Se  face  cunoscut  în  chip  foarte  cognoscibil  şi  Se  vede  în  chip  limpede,  Cei  prin 
fire  Dumnezeu  vorbeşte  şi  ascultă  în  chip  nevăzut  -  aoratos  şi  grăieşte  ca  un  prieten  cu 
prietenul  său,  faţă  către  Faţă  (leş.  33,  1 1),  cu  dumnezeii  -  theois  născuţi  din  El  după  har 

-  kata  charin  ex  autou  gennetheisi ,  iubeşte  ca  un  tată  şi  e  iubit  foarte  fierbinte  de  către 
fii,  şi  se  face  acestora  contemplaţie  minunată  -xenon  theama  şi  auzire  şi  mai  emoţionantă 

-  phriktoteron  akousma,  care  nici  nu  poate  fi  rostită  în  chip  vrednic  de  către  ei,  nici  nu 
suportă  să  fie  acoperită  de  tăcere."134 

Părintele  Stăniloae  în  diferite  contexte  a  afirmat  că  Dumnezeu  ne-a  creat  ca 
parteneri  de  dialog,  un  dialog  autentic  şi  viu,  un  dialog  progresiv  în  iubire,  un  dialog 
nesfârşit,  epectatic.  omul  fiind  chemat  să  urce  „ din  slavă  in  slavă  -  apo  doxes  eis 
doxan"  (II  Cor.  3,  18)  în  acest  dialog,  în  care  parteneriatul  se  fundamentează  pe 
înfierea  primită  la  Botez  şi  pe  împărtăşirea  cu  Sfintele  Daruri.  Pe  temeiul  celor  de  mai 
sus,  am  putea  crede  că  Sfântul  Apostol  Petru  ar  fi  sugerat  prin  expresia  în  analiză  (II 
Pt.  1,  4)  că  „preţioasele  şi  foarte  marile  făgăduinţe"  se  împlinesc  deja  aici,  atunci 
când  oamenii,  prin  Sfintele  Taine,  în  ambianţa  Bisericii,  devin  fraţi  ai  lui  Dumnezeu 


133  în  nota  la  această  expresie.  Arhiepiscopul  Basile  Krivocheine  scrie:  „Se  poate  observa  caracterul 
antinomic  al  expresiilor  Sfântului  Simeon  care  preia  dar  nuanţează  insistenţa  avvei  Evagrie  Ponticul  pe 
absenţa  de  forme,  figuri  şi  imagini  ale  lui  Dumnezeu  în  experienţa  unirii  minţii  cu  Dumnezeu:  Dumnezeu 
este  fără  formă  şi  fără  o  figură,  dar  totuşi  se  arată  limpede,  conştient  şi  clar  într-o  anumită  formă  fără 
formă  în  care  intră  într-o  relaţie  de  iubire  caldă  şi  de  prietenie  afectuoasă  cu  sufletul  contemplativ”  (SC 
1 13,  p.  322-323). 

134  Cateheze,  35  SC  1 1 3,  cf.  trad.  Ioan  I.  Ică  jr.,  în:  Cateheze ,  Scrieri ,  II,  F.d.  Deisis,  Sibiu,  1 999, 
pp.  365-366. 

Fiul  şi  fii  ai  lui  Dumnezeu  Tatăl  prin  lucrarea  sfinţitoare  a  Duhului  Sfânt,  însă 
toate  culminează  cu  promisiunea  că  Jl  vom  vedea  aşa  cum  este  -  hoţi  opsometha 
auton  kathos  estin”,  comuniune  de  iubire  şi  iubire  de  comuniune,  dăruită  tuturor  celor 
ce  o  aleg  în  mod  conştient  şi  liber: 

Jubiţilor,  acum  suntem  fii  ai  lui  Dumnezeu  şi  ce  vom  fi  nu  s-a  arătat  până 
acum.  Ştim  că  dacă  El  Se  va  arăta,  noi  vom  fi  asemenea  Lui,  fiindcă  II  vom  vedea 
aşa  cum  este”  {I  In.  3,  2). 

b.  Referinţe  patristice135 

Textul  în  analiză,  II  Petru  1,  4,  este  citat  de  patru  ori  în  corpus-ul  atanasian, 
două  sunt  citări  directe,  iar  două  prin  similaritate  lingvistică136. 

In  Contra  Arianos  I,  16  se  afirmă  faptul  că  toate  participă  la  Fiul,  potrivit  harului 
Duhului  care  vine  de  la  Fiul;  aceasta  arată  că  Fiul  însuşi  nu  participă  la  nimic  [din  cele 
create,  n.n.],  dar  ceea  ce  este  participabil  din  Tatăl,  este  Fiul.  Astfel,  participând  la 
Fiul,  se  spune  despre  noi  că  participăm  (ne  împărtăşim  de)  la  Dumnezeu,  de  aceea 
zice  Sf.  Ap.  Petru,  că  putem  fi  „părtaşi  ai  dumnezeieştii  firi”137.  Aici  Sfântul  Atanasie 
arată  că  Fiul,  prin  faptul  că  nu  participă  la  cele  create,  nu  este  o  creatură,  aşa  cum 
susţineau  arienii,  iar  cuvintelor  petrine  le  dă  un  sens  hristologic,  participarea  la  cele 
dumnezeieşti  fiind  posibilă  datorită  unirii  ipostatice,  în  firea  sa  umană  Logos-ul  ne-a 
cuprins  pe  toţi  şi  a  unit  firea  dumnezeiască  cu  cea  umană,  nu  pentru  Sine,  ci  pentru 
noi.  Hristos  este  Arhetipul  şi  împlinirea  noastră,  este  Ipostasul  nostru  principal138, 
îndumnezeirea  noastră  fiind  proporţională  cu  chenoza,  cu  înomenirea  Sa. 

Din  Contra  Arianos  III,  40  aflăm  că  datorită  întrupării  şi  învierii  lui  Hristos, 
oamenii,  devenind  părtaşi  al  dumnezeieştii  firi,  au  putere  pe  pământ  împotriva  demonilor, 
iar  în  cer,  fiind  scăpaţi  de  stricăciune,  domnesc  pururea139.  în  faţa  lui  Dumnezeu 
puterea  demonică  se  topeşte  „precum  ceara  de  la  faţa  focului”,  prin  urmare  şi  cei  ce 
participă  la  cele  dumnezeieşti,  din  punct  de  vedere  ontologic,  ca  rezultat  al  unirii 
ipostatice,  dar  şi  personal,  mistic-sacramental  şi  etic  ascetic,  sunt  imuni  la  puterile 
demonice;  iar  în  cer  moştenesc  nestricăciunea,  pentru  că  Hristos  este  „Paştile 
nestricăciunii”140  noastre. 

1,3  în  prezentarea  de  faţă,  spre  exemplificare,  facem  referire  doar  !a  opera  Sfântului  Atanasie  cel 
Mare,  urmând  ca  intr-o  dezvoltare  ulterioară  a  acestei  teme,  să  facă  trimiteri  şi  la  alte  opere  patristice. 
O  lucrare  foarte  importantă  de  studiat  ar  fi:  David  L.  Balaş,  METO  YEIA  QEO  Y.  Mau  ’s  Participalion 
in  God’s  Perfections  according  to  Saint  Gregory  of  Nyssa ,  Studia  Anselmiana,  Roma,  1966. 

IM  A.L.  Kolp,  op.  cit.,  p,  1019. 

157  PG  26,  44-45,  trad.  în  PSB  15,  p.  174. 

1,8  Pr.  Prof.  Dumitru  Stăniloae,  nota  148  la:  Cele  5  cuvântări  teologice  ale  celui  intre  Sfinţi 
părintele  nostru  Grigorie  de  Nazians ,  Editura  Anastasia,  1993,  p.  155. 

139  PG  26,  409. 

140  Luminănda  pascală:  „  Cu  trupul  adormind  ca  un  muritor,  împărate  şi  Doamne,  a  treia  zi  ai 
înviat,  pe  Adam  din  stricăciune  ridicând  şi  moartea  pierzăndu-o.  Paştile  nestricăciunii,  lumii  spre 
mântuire.” 

în  Vita  S.  Antonii  74,  Sfântul  Atanasie  spune  că  nu  S-a  schimbat  Cuvântul  lui 
Dumnezeu,  ci,  fiind  Acelaşi,  a  luat  trup  omenesc  pentru  mântuirea  şi  bunăstarea  omului. 
Deoarece  El  s-a  împărtăşit  de  naşterea  omenească,  a  făcut  posibil  ca  oamenii  să  participe 
la  natura  dumnezeiască  şi  spirituală141.  Este  reliefată  aici  ideea  schimbului,  Fiul  lui 
Dumnezeu  S-a  împărtăşit  de  ale  noastre,  pentru  ca  noi  să  putem  participa  la  ale  Sale. 

InAdAdelphium  4,  ni  se  spune  că  Logos-ul  a  devenit  om,  pentru  a  ne  îndumnezei 
în  Sine  şi  S-a  născut  din  Fecioară  pentru  a  asuma  neamul  nostru  păcătos,  „ca  noi  să 
devenim  seminţie  sfântă  şi  „părtaşi  ai  dumnezeieştii  firi”,  aşa  cum  a  spus  fericitul 
Petru.”142  Şi  aici  se  afirmă  că  îndumnezeirea  noastră  este  corelativă  întrupării  prin 
chenoză  a  Fiului  lui  Dumnezeu.  Sfântul  Atanasie  se  referă  indirect  la  genealogia  tui 
Iisus,  la  epistola  către  Galateni  şi  la  /  Petru  2,  9.  Iisus  S-a  născut  „ sub  Lege,  ca  pe  cei 
de  sub  Lege  să-i  răscumpere,  ca  să  dobândim  înfierea ”  {Gal.  4,  4-5).  El  nu  Şi-a  creat 
un  trup  într-un  mod  deosebit,  ci  a  venit  în  lume  în  continuitate  de  natură  cu  succesorii 
lui  Adam,  pentru  a  tămădui  natura  umană  din  interior,  asumând-o  integral,  pentru  a  o 
tămădui  integral143.  Textul  din  epistola  către  Galateni  continuă:  „Şi  pentru  că  sunteţi 
fii,  Dumnezeu  L-a  trimis  în  inimile  noastre  pe  Duhul  Fiului  Său  care  strigă:  Avva, 
Părinte!  In  fielul  acesta  tu  nu  mat  eşti  rob,  ci  fiu;  iar  dacă  eşti  fiu,  eşti  şi  moştenitor 
al  lui  Dumnezeu,  prin  Iisus  Hristos"  (4,  6-7). 

Cele  patru  pasaje  citate  sunt  situate  într-un  context  hristologic,  trei  dintre  acestea 
fac  referire  clară  la  întrupare,  ca  bază  pentru  participarea  noastră  la  firea  divină. 
Sfântul  Atanasie  afirmă  că  unica  ousia  dumnezeiască  este  constituită  de  Tatăl,  Fiul  şi 
Sfanţul  Duh.  II Petru  1 , 4  este  folosit  pentru  a  argumenta  dumnezeirea  lui  Iisus  Hristos. 
în  Thalia ,  Arie  scria  că  „Hristos  nu  este  Dumnezeu  adevărat,  ci  El,  asemenea  altora, 
a  fost  făcut  Dumnezeu  prin  participare.”144  Sf.  Atanasie  afirmă  că  nu  Fiul  participă,  ci 
în  El  participă  toate  cele  create  pentru  a  se  îndumnezei,  prin  urmare  El  are  natură 
divină.  Omul  poate  participa  la  natura  divină,  poate  mai  precis  spus,  la  atributele 
naturii  divine,  prin  trupul  înviat  al  Domnului,  acest  proces  începe  de  aici  prin  primirea 
Sfintei  Euharistii.  Sfântul  Atanasie  prezintă  viaţa  Sfântului  Antonie  cel  Mare  ca  pe 
paradigma143  celui  care  a  devenit  deja,  în  mod  mistic-sacramental  şi  etic-ascetic,  par¬ 
ticipant  la  dumnezeiasca  fire,  roadele  acestei  participări  fiind  evidente. 

Pentru  a  conchide,  s-ar  putea  afirma  că,  în  pofida  importanţei  şi  implicaţiilor 
doctrinare  majore,  textul  din  II  Pt.  1,4  nu  este  destul  de  cunoscut,  de  studiat  şi  de 
citat.  Manualul  de  Teologie  Dogmatică  şi  Simbolică  din  anul  1958  îl  aminteşte  succint, 
dar  bine  precizat,  la  capitolul  Fiinţa  şi  lucrările  necreate  ale  lui  Dumnezeu,  scris  de 
părintele  Stăniloae143:  „Despre  unirea  omului  cu  Dumnezeu,  despre  împărtăşirea  de  El, 

111  PG  26,  945-948. 

142  PG  26,  1076-1077. 

143  Sf.  Grigorie  Teologul.  Epistola  101  către  Cledonius :  „ceea  ce  nu  a  asumat,  nu  a  tămăduit”. 

144  Contra  Arianos  1,  9,.  PG  26,  29. 

143  A.L.  Kolp,  op  cit.,  p.  1022. 

144  Părintele  nu  apare  printre  autori  deoarece  era  deja  la  „index”;  mai  grav  este  că  nici  în  ediţia 
anastatică  de  la  Cluj-Napoca,  din  anul  2005,  nu  se  identifică  şi  nu  se  prezintă  într-o  prefaţă  contribuţia 
părintelui  la  acest  manual  pe  care  am  putea  să-l  numim  clasic. 

despre  fericirea  vederii  Lui,  vorbeşte  în  multe  locuri  Sf.  Scriptură.  După  îndrăzneţul 
cuvânt  al  Apostolului  Petru  (II,  1, 4),  creştinii  sunt  destinaţi  să  devină  „părtaşi  ai  firii 
dumnezeieşti”.  Mântuitorul  făgăduieşte  celor  ce  împlinesc  poruncile  Lui  că  se  va 
sălăşlui  împreună  cu  Tatăl  în  ei  {In.  14,  23)  şi  spune  că  cei  curaţi  cu  inima  vor  vedea 
pe  Dumnezeu.  Ar  fi  neserios  şi  neevlavios  lucru  ca  aceste  expresii  să  fie  considerate 
simple  metafore,  sau  expresii  emfatice.  Tot  ce-i  mai  substanţial  în  Revelaţie  s-ar  goli 
atunci  de  sens.”147  Sfinţii  Părinţi  s-au  referit  adesea  şi  la  syngeneia  şi  la  participarea  la 
cele  dumnezeieşti,  dovadă  este  faptul  că  expresia  din  II  Pt.  1,4a  intrat  şi  în  cuprinsul 
unor  rugăciuni,  cum  ar  fi  Acatistul  Sfântului  Apostol  Andrei.  In  icosul  al  IV-lea  îl 
lăudăm  pe  cel  întâi  chemat  la  apostolie  spunându-i:  „Bucură-te  că  te-ai  arătat  părtaş  ai 
firii  dumnezeieşti”  şi  îi  cerem  cu  umilinţă,  ca  prin  rugăciunile  sale,  ale  Maicii  Domnului 
şi  ale  tuturor  sfinţilor  să  ne  ridicăm  şi  noi  la  acea  stare  minunată. 

Pr.  Lect.  Dr.  NICOLAE  MOŞOIU 
Facultatea  de  Teologie  „Andrei  Şaguna”,  Universitatea  „Lucian  Blaga”,  Sibiu 

„Partakers  of  the  divine  nature  -  theias  koinonoi  physeos,  divinae  naturae 
consortes''1'  (II  Pt.  I,  4)  -  an  introduction.  Partakers  of  the  divine  nature  -  theias 
koinonoi  physeos,  divinae  naturae  consortes  ’’  (II  Pt.  I,  4)  is  a  hapax  legomenon  in  the 
Holy  Scripture.  The  aim  of  this  article  is  to  offer  a  short  exegetical  introduction  to  the 
theme  using  a  variety  of  bibliographical  resources.  The  article  contains  two  main  paris. 
The  first  one  is  dealing  with  the  theme  of  syngeneia  -  as  a  prerequisite  for  participation 
-  in  the  Greek  philosophy  and  in  the  works  of  some  important  Church  Fathers.  The 
conclus  ion  is  that  we  have  to  distinguish  between  the  philosophical,  i.e.  Platonical 
concept  of syngeneia,  which  is  based  on  the  idea  of  natural  kinship  of  the  soul  with  the 
etemal  Forms,  and  the  Christian  one,  which  is  based  on  the  divine  adoption,  due  to  the 
Incarnation  of  the  Logos.  The  second  part  is  dealing  with  the  text  (II  Pt.  I,  4)  itself  and 
gives  an  idea  about  the  exegetical  perspectives.  The  conclus  ion  is  that  we  need  a  better 
translation,  because  the  present  one  is  influenced  by  the  Hellenistic  philosophy,  and  we 
don  ’t  have  to  take  in  consideration  that  much  the  philosophical  influence  upon  the 
author  of  II  Peter,  but  rather  the  same  influence  upon  the  translation.  The  usual  trans¬ 
lation  of  the  terms  kononoi,  theias  physis  and  apopheugo  seems  to  be  misleading. 
Instead  the  translation  which  was  offered  by  Al.  Wolters  in  the  Calvin  Theological 
Journal  (voi.  25,  no.l,  april  1990,  p.  44)  has  a  strong  theological  basis,  that  is  why  it 
can  be  adopted: ,.  He  has  granted  us precious  and  verygreat promises,  in  order  thatyou 
might  become  thereby  partners  of  the  Deity,  having  been  acquitted  of  the  corruption 
which  has  come  into  the  world  because  of  deşire. 


'"Op.  cil.,  voi.  I,  p.  324. 

COORDONATE  ECLESIOLOGICE  ÎN  GÂNDIREA  5 

TEOLOGICĂ  A  PR.  DUMITRU  STĂNILOAE 


Constituie  o  realitate  faptul  că  datorită  numeroaselor  studii  şi  cărţi  care  au  tratat 
teme  eclesiologice,  învăţătura  despre  Biserică  a  devenit  tema  dominantă  a  secolului 
XX1,  acest  secol  chiar  fiind  numit  „secolul  Bisericii”2. 

Fără  îndoială  că  au  existat  anumite  cauze,  datorită  cărora  preocuparea  dominantă 
a  teologiei  ortodoxe  pe  tot  parcursul  secolului  trecut  a  fost  eclesiologia3.  Aceste  cauze 
le-au  cunoscut  în  mod  deosebit  teologii  ruşi  de  la  sfârşitul  secolului  XIX,  care  s-au 
confruntat  cu  necesitatea  definirii  adevăratei  naturi  a  Bisericii  şi  a  caracterului  distinct 
al  Ortodoxiei  în  contrast  cu  Romano-Catolicismul  sau  Protestantismul  (Aleksei 
Homiakov,  Nicolae  Afanasiev,  dar  şi  Serghei  Bulgakov  şi  George  Florovsky),,.  Acestea 
au  fost  pe  de  o  parte,  căderea  Imperiului  Rus  în  1917,  urmată  de  persecuţia 
creştinismului  şi  încetarea  simfoniei  dintre  Biserică  şi  stat,  iar  pe  de  alta,  emigraţia 
masivă  a  creştinilor  ortodocşi  în  Apus  şi  necesitatea  de  a-şi  defini,  în  minoritate  fiind, 
propria  identitate  ca  ortodocşi5. 

învăţătura  despre  Biserică  a  constituit  de  altfel  o  preocupare  constantă  şi  în 
gândirea  teologică  a  pr.  Stăniloae,  a  cărui  viaţă  cuprinde  întreg  secolul  XX  (1903- 
1 993).  Dovadă  în  acest  sens  fiind  numeroasele  sale  studii  ce  tratează  teme  eclesiologice, 
ca  şi  locul  pe  care  teologul  român  îl  dedică  înţelegerii  Bisericii,  în  Dogmatica  sa6. 
Teologul  apusean  Karl  Christian  Felmy  afirmă  că  tocmai  prin  poziţia  hotărâtoare  pe 
care  o  acordă  învăţăturii  despre  Biserică  încă  de  la  începutul  Dogmaticii  sale,  pr. 
Stăniloae  încearcă  să  depăşească  tendinţa  teologiei  academice  (scolastice),  definind 

'  Vezi  Paul  Evdochimov  „The  Principal  Currents  of  Orthodox  Ecclesiology  in  the  Nineteenth 
Century”,  Eastern  Church  Review ,  voi.  X,  no.  1-2/1978,  p.  42. 

1  Vezi  Ronald  Roberson,  Contemporan’  Romanian  Orthodox  Ecclesiology.  The  Contribution  of 
Dumitru  Stăniloae  and  Younger  Colleagues,  Pontificium  Instituturn  Orientale.  Excerpta  ex  dissertatione 
ad  Doctoratum,  Romae,  1988,  p.  I. 

’  Vezi  şi  Kallistos  Ware  „Orthodox  Theology  in  the  New  Millennium:  What  is  the  most  important 
Question?”,  Sobornost,  voi.  26:2/2004,  p.  7. 

4  Vezi  Ibidcm. 

’  Vezi  Ibidem,  p.  8. 

6  Vezi  Dumitru  Stăniloae,  Teologia  Dogmatică  Ortodoxă,  Editura  Institutului  Biblic  şi  de  Misiune 
al  Bisericii  Ortodoxe  Române,  Bucureşti,  voi.  II,  1997,  p.  127-198. 

Biserica  ca  şi  „organ  şi  mijloc  de  menţinere  şi  fructificare  a  conţinutului  Revelaţiei,  ca 
şi  loc  de  păstrare  eficientă  a  Sfintei  Scripturi  şi  a  Sfintei  Tradiţii.”7 

Pentru  înţelegerea  învăţăturii  despre  Biserică,  pr.  Stăniloae  i-a  avut  drept 
călăuzitori  pe  Părinţii  Bisericii,  în  primul  rând  pe  Părinţii  Capadocieni,  pe  Sf.  loan 
Gură  de  Aur,  pe  Sf.  Chirii  al  Alexandriei,  pe  Dionisie  Areopagitul,  dar  şi  pe  Sf.  Ignatie 
al  Antiohiei  sau  Sf.  Clement  Romanul.  în  paralel  însă,  teologul  român  s-a  referit  de 
multe  ori  şi  la  preocupările  eclesiologice  ale  teologilor  din  vremea  sa,  făcând  referire  la 
N.  Afanasiev,  la  G.  Florovsky,  la  S.  Bulgakov,  la  P.  Florensky,  la  V.  Lossky,  la  I. 
Karmiris,  la  Yves  Congar,  la  Henri  de  Lubac,  la  Odo  Casei  etc. 

Am  putea  spune  că,  deşi  pr.  Stăniloae  nu  a  trăit  în  Apus  ca  şi  teologii  diasporei 
ruse,  a  simţit  aceeaşi  necesitate  a  definirii  adevăratei  naturi  a  Bisericii,  trăind  în  România 
sub  regimul  comunist.  E  foarte  important  să  constatăm  cum  într-adevăr  această 
necesitate  a  definirii  sau  a  înţelegerii  învăţăturii  despre  Biserică  a  cuprins  întreaga 
lume  teologică  a  secolului  XX.  Mă  refer  pe  de  o  parte  ia  elanul  Mişcării  Ecumenice 
care  s-a  dezlănţuit  de  la  sfârşitul  secolului  XIX  şi  începutul  secolului  XX  din  direcţia 
protestantismului,  şi  care  aducea  cu  el  discutarea  învăţăturii  despre  Biserică,  iar  pe  de 
alta,  la  situaţia  existentă  în  Romano-Catolicism,  unde  papa  Paul  VI  invita  Conciliul  II 
Vatican,  în  a  doua  şi  a  treia  sesiune  din  29  septembrie  1963  şi  14  septembrie  1964,  să 
definească  „conştiinţa  autentică”  a  Bisericii8. 

Ne  vom  referi  la  numeroasele  aspecte  pe  care  pr.  Stăniloae  le  analizează,  atunci 
când  încearcă  să  definească  în  lumina  teologiei  patristice,  învăţătura  despre  Biserică, 
cum  ar  fi  caracterul  dinamic  al  Bisericii,  aspectul  triadologic  al  ei,  aspectul  hristologic, 
rolul  Duhului  Sfânt  în  înţelegerea  Bisericii,  deci  aspectul  pnevmatologic,  apoi  aspectul 
cosmic  al  Bisericii,  aspectul  eshatologic,  aspectul  tainic  şi  teandric  al  ei  etc.  Vom 
prezenta  sintetic  conceptul  pr.  Stăniloae  de  „sobomicitate  deschisă”,  critica  pe  care 
o  face  „eclesiologiei  euharistice”  a  lui  N.  Afanasiev,  ca  şi  modul  în  care  teologul 
român  înţelege  tema  unităţii  Bisericii,  rolul  dialogului  ecumenic  şi  problema 
intercomuniunii.  La  finalul  acestui  studiu,  vom  face  şi  o  scurtă  comparaţie  între 
abordarea  învăţăturii  despre  Biserică  de  către  pr.  Stăniloae  şi  de  către  mitropolitul 
Ioannis  Zizioulas. 

Pentru  că  de  multe  ori  pr.  Stăniloae  a  întâlnit,  îndeosebi  în  mediul  catolic,  afirmaţia 
că  Biserica  a  fost  întemeiată  de  Hristos  pe  Cruce,  eveniment  care  constituie  punctul 
culminant  de  întemeiere  al  acesteia,  făcând  referire  la  Părinţii  Bisericii,  teologul  român 
a  simţit  nevoia  de  a  face  anumite  clarificări.  El  consideră  că  atunci  când  ne  referim  la 
întemeierea  Bisericii,  nu  trebuie  să  ne  referim  doar  la  un  moment  din  lucrarea 
Mântuitorului,  ca  de  exemplu  Crucea,  ci  întemeierea  Bisericii  din  punct  de  vedere 

1  Vezi  Karl  Christian  Felmy,  Dogmatica  experienţei  eclesiale  -  înnoirea  teologiei  ortodoxe 
contemporane.  Editura  Deisis,  Sibiu,  1999,  p.  208. 

!  Vezi  Andr6  Scrima  „Semplici  riflessioni  di  un  ortodosso  sulla  Constituzione”,  în  voi.  La  Chiesa 
Del  Vaticano  II.  Studi  e  commenti  intorno  alia  Costituzione  dommatica  „Lumen  Gentium  Opera 
collettiva  direta  da  Guilhherme  Barauna,  Vallecchi  Editore  Firenze,  1965,  p.  1 196,  nota  13. 

teologic,  trebuie  să  o  vedem  ca  un  proces  ce  se  întinde  pe  tot  parcursul  vieţii  Domnului 
Hristos.  Pr.  Stăniloae  subliniază  că  începutul  întemeierii  Bisericii  îl  constituie  chiar 
întruparea,  continuând  cu  învierea  şi  înălţarea  la  cer,  ca  acte  prin  care  s-a  realizat 
mântuirea  oamenilor  în  însăşi  umanitatea  îndumnezeită,  transfigurată  şi  pătrunsă  deplin 
de  Duhul  Sfânt  a  lui  Hristos'*.  Pogorârea  Duhului  Sfânt  este  astfel  „actul  de  trecere  de 
la  lucrarea  mântuitoare  a  lui  Hristos  în  umanitatea  sa  personală  la  extinderea  acestei 
lucrări  în  celelalte  fiinţe  umane.  Prin  întrupare.  Răstignire,  înviere  şi  înălţare,  Hristos 
pune  temelia  Bisericii  în  trupul  Său  (...)  viaţa  dumnezeiască  extinsă  din  trupul  Său  în 
credincioşi,  e  Biserica.”10 

Pr.  Stăniloae  remarcă  o  anumită  nesiguranţă  a  teologului  grec  I.  Karmiris  în 
ceea  ce  priveşte  actul  prin  care  se  întemeiază  Biserica".  Lucrarea  lui  Karmiris  la 
care  pr.  Stăniloae  trimite  e  „H  OpBodoQOQ  EKKĂr/ato/.oyia  ”  (Atena,  1973),  unde 
pr.  Stăniloae  spune  că  teologul  grec  şovăie  în  privinţa  actului  de  întemeiere  al  Bisericii, 
pe  de  o  parte,  declarând  în  spiritul  teologiei  catolice,  că  Biserica  a  fost  întemeiată 
juridic  pe  Cruce,  unde  s-a  satisfăcut  onoarea  jignită  a  lui  Dumnezeu,  iar  pe  de  alta, 
declarând  în  spiritul  Sfinţilor  Părinţi,  că  întemeierea  Bisericii  nu  trebuie  plasată  într-un 
singur  act,  ci  în  întrupare,  Cina  cea  de  Taină,  Răstignire,  înviere  şi  înălţare  (vezi 
Ibiclem,  p.  98,  nota  3  şi  toată  expunerea  de  la  p.  74-102).  Pogorârea  Duhului  Sfânt 
o  vede  Karmiris,  când  în  însufleţirea  Bisericii  existente  de  mai  înainte,  când  în  înte¬ 
meierea  ei  de  fapt  (vezi  Ibidem,  p.  96).  Afirmaţia  lui  Karmiris  implică  ideea  justă 
despre  rolul  de  viaţă  făcător  al  Duhului  Sfânt,  însă  pr.  Stăniloae  crede  că  aceasta 
trebuie  îmbinată  cu  ideea  că  prin  Pogorârea  Duhului  Sfânt,  însăşi  Biserica  ia  fiinţă  în 
chip  real,  completându-se  tot  ceea  ce  s-a  făcut  mai  înainte  pentru  punerea 
fundamentului  ei  de  către  Hristos12. 

O  reînnoire  a  Bisericii,  având  în  vedere  pericolul  sau,  în  unele  cazuri,  realitatea 
secularizării  contemporane,  implică  recunoaşterea  unei  tensiuni  eshatologice  între 
Biserică  şi  lume  şi  prin  aceasta,  necesitatea  unei  relaţii  dinamice  a  credincioşilor  cu 
Dumnezeu,  prin  participarea  la  Tainele  Bisericii1-*.  O  astfel  de  înţelegere  dinamică  a 
vieţii  credincioşilor  în  Biserică  o  vede  în  gândirea  teologică  a  pr.  Stăniloae  şi  una  dintre 
cele  mai  autorizate  voci  ale  monahismului  athonit  de  astăzi,  arhim.  Gheorghios  Kapsanis, 
egumenul  Mănăstirii  Grigoriou,  atunci  când  zice:  „Biserica,  după  cum  o  trăieşte  şi  o 
exprimă  (pr.  Stăniloae),  are  un  dinamism  nemărginit,  dinamismul  nesfârşit  al  iubirii  lui 
Dumnezeu,  care-1  invită  pe  om  neîncetat  să  iasă  din  singurătatea  sa,  să-L  întâlnească, 
să  aleagă  şi  să  se  unească  cu  El.”14 

9  Vezi  Dumitru  Stăniloae,  op.  cit.,  p.  129. 

111  Ibidem,  p.  129-130. 

11  Vezi  Ibidem,  p.  130,  nota  1. 

12  Vezi  Ibidem,  p.  129-131. 

11  Vezi  Olivier  Clement  „Le  renouveau  de  L’Eglise.  Un  point  de  vue  orthodoxe”,  Comacts,  No. 
48/1964,  p.  282. 

14  Apxip.  recopyiot  Knyâvri,  ripoXoyo!;  mo  Ar|jir)tpiovi  ZîavAode.  nponotipeapurepoi), 
llpoae.vyjj  -  E/.mOcpia  -  Ayiovjm,  EkOookic  ..Aciguv",  AOtjva,  1980,  p.  9. 

Nu  numai  în  Răsărit  a  fost  sesizată  dimensiunea  dinamică  a  vieţii  Bisericii  în 
opera  pr.  Stăniloae,  ci  şi  în  Apus,  şi  mă  refer  aici  la  teologul  apusean  Albert  Scherrer 
Keller,  care  spune  că  pr.  Stăniloae  „a  încercat  neobosit  să  depăşească  înţelegerea 
eclesiaiă  statică,  unilaterală  şi  orientată  spre  instituţie  a  dogmaticii  ortodoxe  scolastice 
şi  să  vadă  fiinţa  Bisericii  în  dialogul  dintre  Dumnezeu  şi  oameni,  dintre  om  şi  om, 
dintre  preot  şi  parohie,  dintre  adunarea  episcopilor  şi  adunarea  tuturor  credincioşilor, 
între  Biserică  şi  societate  ...  în  opinia  sa.  Biserica  poate  să-şi  împlinească  misiunea  ei 
într-un  mod  corect,  doar  dacă  rămâne  (dincolo  de  dialogul  cu  oamenii)  într-un  dialog 
continuu  cu  cuvântul  Scripturii.  Ea  poate  să  rămână  însă  în  acest  dialog,  doar  dacă  se 
găseşte  într-un  dialog  continuu  şi  cu  Părinţii  din  toate  timpurile,  cu  înţelepciunea  lor 
de  a  trăi  şi  înţelege  Revelaţia.”15 

Tradiţia  Bisericii,  care  însumează  în  sine  şi  cuvântul  Scripturii,  nu  e  altceva 
pentru  pr.  Stăniloae  decât  „transmiterea  lui  Hristos  cel  Viu  dintr-o  generaţie  în  alta.”16 
Dăinuirea  atmosferei  unei  astfel  de  vieţi  dinamice  între  credincioşi  în  Biserică  este 
imposibilă  după  pr.  Stăniloae  în  afara  restaurării  comuniunii  între  cei  ce  cred  în 
Dumnezeu:  „Biserica  trebuie  să-şi  împlinească  rolul  fundamental  de  a  restaura 
comuniunea  dintre  oameni.  Prin  fiecare  dintre  misionarii  ei  ea  trebuie  să  devină  mediul 
de  restaurare  a  comuniunii  dintre  oameni,  comuniune  pierdută  în  viaţa  marilor  oraşe, 
care  nu  au  nimic  altceva  decât  deşerturi  umplute  de  un  mare  tumultum.  Omul  este 
singur  în  mijlocul  acestui  vacarm.  în  distracţiile  oraşului ...  el  suferă  de  singurătate.”17 
Biserica  Ortodoxă  trebuie  -  potrivit  pr.  Stăniloae -„să  treacă  dincolo  de  antropologia 
ei  teoretică  şi  să  devină,  asemeni  sfântului,  implicată  în  relaţiile  umane  specifice 
circumstanţelor  dificile  ale  zilelor  noastre.”18  Cu  alte  cuvinte,  pr.  Stăniloae  crede  în 
necesitatea  „reînnoirii  sensului  ortodox  al  Bisericii  de  comuniune.”19 

Perceperea  Bisericii  prin  trăirea  în  Dumnezeu  ca  realitate  dinamică  are  loc  dincolo 
de  restabilirea  dimensiunii  comuniunii,  prin  manifestarea  în  viaţa  de  zi  cu  zi  a  iubirii  faţă 
de  Dumnezeu  şi  de  semeni.  Potrivit  pr.  Stăniloae,  cea  mai  mare  responsabilitate  a  Bisericii 
este  aceea  de  a  arăta  iubirea  lui  Dumnezeu  şi  de  a  face  lucrătoare  şi  eficientă  iubirea 
oamenilor.  în  acest  sens,  Biserica  trebuie  să-şi  cheme  toţi  membrii,  toţi  diaconii,  toţi 
episcopii  şi  toţi  credincioşii  ei  să  se  dezlănţuiască  în  iubirea  lui  Dumnezeu  faţă  de  lume20. 

15  Albert  Scherrer  Keller,  Wesen  und  Auftrag  Der  Kirche  aus  der  Sicht  der  neueren  rumanisch- 
orthodoxe  Theologie ,  Universitat  Bassel,  Dissertation,  1972,  p.  235. 

14  Ar|gr|Tpiou  Lravo.otte.  O  Th’EvpauKog  Opifwv  rrjq  IJpooexovg  Ayiag  km  Meyâd.rjQ Envoâov 
Tqg  OpGodo&v  EKKĂriciag,  (Manuscris  ai  unei  conferinţe  ţinute  de  pr.  Stăniloae  în  Atena  în  anii  '70, 
care  conţine  şi  întrebările  şi  răspunsurile  date  de  teologul  român  după  conferinţă,  înregistrat  cu  nr.224  în 
biblioteca  Mănăstirii  Simonos  Petras  din  Sfântul  Munte),  p.  15. 

17  Idem  „Witness  through  Holiness  of  Life”,  în  voi.  Martyria/Mission.  The  Witness  of  the  Orthodox 
Churches  Today ,  WCC,  Geneva,  1980,  p.  48, 

18  Ibidem,  p.  50. 

"  Vezi  Ibidem. 

20  Vezi  Idem,  O  IIvsopanKOQ  Opifoiv  xtjq  IlponexnriQ  A  yiac  km  MeyăXqq  Eovodoo  Ttjg  OpGoSoţov 
ExicĂuriag,  p.  20. 

Din  perspectiva  iubirii  „Biserica  este  organul  iubirii  lui  Dumnezeu  faţă  de  lume,  cea  care 
exprimă  nu  numai  scopul  pe  care  Dumnezeu  l-a  dat  lumii  prin  Biserică,  ci  de  asemenea 
şi  metoda  prin  care  Dumnezeu  lucrează,  folosind  în  interiorul  lumii  Biserica,  care  e 
întotdeauna  iubire...”21 

Deşi  aspectul  triadologic  al  înţelegerii  Bisericii  este  practic  inseparabil  de  cel 
hristologic  sau  pnevmatologic,  vom  încerca  pentru  o  mai  bună  înţelegere  a  acestora 
în  gândirea  teologică  a  pr.  Stăniloae,  să  le  prezentăm  atât  cât  este  posibil  separat. 

Potrivit  lui  Ronald  G.  Roberson,  învăţătura  despre  Biserică  la  pr.  Stăniloae  „este 
în  mare  parte  o  reflecţie  asupra  sintezei  eclesiologice  a  Părinţilor  greci,  unde  constituirea 
Bisericii  prin  Pogorârea  Duhului  Sfânt  la  Cincizecime  este  percepută  ca  şi  actul  final  al 
Treimii  în  lume,  următor  venirii  lui  Hristos  ...  o  cooperare  activă  dintre  Fiul  şi  Duhul 
în  lume.”22  Biserica  e  văzută  astfel  ca  şi  mediu  al  activităţii  Fiului  şi  Duhului  în  lume, 
ca  şi  singurul  loc  unde  persoanele  pot  experia  comuniunea  cu  Dumnezeu  şi  comuniunea 
autentică  cu  celelalte  persoane23.  Ca  şi  extindere  a  întrupării,  Biserica  se  constituie, 
după  pr.  Stăniloae,  printr-o  acţiune  trinitară,  în  care  toate  Persoanele  divine  sunt  ac¬ 
tive.  în  această  lucrare,  acţiunea  Fiului  şi  a  Duhului  e  inseparabilă24. 

Pr.  Marc  Antoine  Costa  de  Beauregard  este  de  părere  că  pentru  pr.  Stăniloae 
dogma  trinitară  nu  este  nici  ideologie,  nici  teorie  metafizică,  nici  măcar  o  simplă  doctrină. 
Ea  coincide  cu  experienţa  comunitară  a  creştinilor.  Adevărul  Treimii  este  deci  real  şi 
palpabil  în  trăirea  Bisericii,  relaţiile  trinitare  manifestându-se  concret  în  viaţa  Bisericii25. 

în  spiritul  teologiei  patristice  a  Bisericii,  la  pr.  Stăniloae  contemplarea  Sfintei  Treimi 
şi  preaslăvirea  Sa  nu  rămâne  o  realitate  existenţială  exterioară,  ci  înfiat  de  Duhul  Sfanţ, 
credinciosul  este  primit  în  taina  iubirii  Tatălui  şi  a  Fiului26.  Duhul  Sfânt  este,  în  gândirea 
teologului  român,  Cel  Care  asigură  relaţia  vie  dintre  Tatăl  şi  Fiul,  şi  întrucât  EI  este  Cel 
Care  face  din  cei  botezaţi  fii  şi  fiice  ale  Aceluiaşi  Tată,  El  este  Cel  Care  asigură  cunoaşterea 
deplină  şi  treimică  a  Domnului.  „Ortodoxia  nu  explică  deci  Biserica  dintr-un  punct  de 
vedere  exclusiv  hristologic:  Biserica  este  trup  al  lui  Hristos  doar  pentru  că  Acelaşi  Duh 
al  Fiului  i-a  unit  pe  toţi  membrii  Săi  în  Hristos,  ca  fraţi  ai  Săi  şi  ca  fraţi  între  ei,  şi  astfel 
i-a  condus  pe  toţi  împreună  în  sânul  uneia  şi  aceleiaşi  relaţii  filiale  cu  Tatăl.”27 

Marc  Antoine  Costa  de  Beauregard  susţine  că  eclesiologia  trinitară  caracterizează 
de  fapt  întreaga  teologie  ortodoxă  contemporană.  Biserica  constituind  o  teofanie  a 

21  Ibidem,  p.  7. 

22  Ronald  G.  Roberson,  Contemporary  Romanian  Orthodox  Ecdesiology.  The  Conrribution  of 
Dumitru  Stăniloae  and  Younger  Colleagues,  p.  6. 

23  Vezi  Ibidem,  p.  1 1 . 

24  Vezi  Ibidem,  p.  12. 

23  Marc  Antoine  Costa  de  Beauregard  „Aspecte  ale  Preaslăvirii  Prea  Sfintei  Treimi  în  Teologia 
Ortodoxă  Contemporană”,  Conferinţă  susţinută  la  Centenarul  Dumitru  Stăniloae,  Bucureşti,  noiembrie 
2002,  p.  14. 

26  Ibidem,  p.  13. 

27  Dumitru  Stăniloae.  Theology  and  thc  Church,  St.Vladimir’s  Seminary  Press,  Crestwood,  New 
York,  1980,  p.  64. 

Treimii28.  în  acest  sens  el  se  referă  la  reciprocitatea  dintre  Hristos  şi  Duhul  Sfânt  în 
Biserică,  făcând  trimiteri  şi  la  un  alt  teolog  contemporan  al  diasporei  ruse  de  azi,  la  pr. 
Boris  Bobrinskoy29. 

Pentru  a  întregii  această  scurtă  evidenţiere  a  eclesiologiei  trinitare  contemporane, 
merită  să  amintim  şi  constatarea  lui  Karl  Christian  Felmy,  care  referindu-se  la  pr. 
Schmemann,  vede  unitatea  în  pluralitate  a  Bisericilor  ca  analogie  a  Sfintei  Treimi. 
„Nici  un  Ipostas  dumnezeiesc  nu  este  Dumnezeu  într-o  măsură  mai  mică  sau  mai 
mare  decât  celelalte,  nici  unul  nu  este  numai  o  parte  a  lui  Dumnezeu,  ci  fiecare  este  cu 
totul  Dumnezeu,  în  toată  plenitudinea,  dar  numai  în  comuniune  cu  celelalte  Ipostasuri. 
Potrivit  acestui  exemplu.  Bisericile  locale  trimit  fiecare  la  celelalte  şi  la  mărturia  lor 
distinctă  despre  Tradiţie,  şi  în  acelaşi  timp,  fiecare  Biserică  locală  este  Biserica 
„sobornicească”30. 

Legătura  dintre  dogma  Sfintei  Treimi  şi  învăţătura  despre  Biserică  este  văzută  de 
pr.  Stăniloae  ca  o  extensiune  a  vieţii  de  comuniune  a  Sfintei  Treimi  în  umanitate  sau  ca 
viaţa  de  comuniune  a  oamenilor  cu  Dumnezeu  prin  Hristos  în  Duhul  Sfânt.  „Biserica 
este  această  extindere  a  lui  Hristos  în  oameni,  acest  laborator  în  care  se  realizează 
treptat  asimilarea  oamenilor  cu  Hristos  cel  înviat  ...  Biserica  e  câmpul  de  acţiune  al 
energiei  harului  care  ţâşneşte  din  Hristos,  adică  al  Duhului  Sfânt  Care  sălăşluieşte 
deplin  în  umanitatea  lui  Hristos  cea  înviată  şi  din  ea  ni  se  comunică  nouă  ...  Biserica  e 
extensiunea  socială  a  lui  Hristos  cel  înviat.”31 

Referindu-se  la  Sf.  Grigore  de  Nyssa,  pr.  Stăniloae  afirmă  că  iubirea  intratreimică 
devine  principiu  constitutiv  al  Bisericii  prin  Fiul:  „Fiul,  prin  întruparea  Sa,  prin 
recapitularea  umanităţii  în  Sine,  face  ca  iubirea  Tatălui  faţă  de  Sine  să  se  reverse  şi 
peste  oameni  şi  oamenii  să  iubească  în  Hristos  pe  Tatăl,  cu  aceeaşi  iubire  de  fii.  Din 
aceasta  se  vede  de  ce  temeiul  divin  al  Bisericii  e  găsit  de  Sfinţii  Părinţi  nu  numai  în 
Sfânta  Treime,  ci  şi  în  mod  special  în  Fiul.”32 

Pr.  Stăniloae  foloseşte  şi  în  eclesiologie  conceptul  de  perihoreză.  Biserica  este 
singura  realitate  care  se  află  în  relaţie  directă  cu  Hristos.  Această  relaţie  e  atât  de 
intensă,  încât  Hristos  şi  Biserica  formează  un  tot  unitar.  Un  fel  de  perihoreză  există 
între  Hristos  şi  Biserică,  asemănătoare  perihorezei  dintre  cele  două  naturi  ale  lui  Hristos33. 
în  legătură  cu  acest  aspect  al  perihorezei  eclesiologice  la  pr.  Stăniloae,  pr.  Ion  Bria 
spunea:  „Există  o  analogie  între  întruparea  Domnului,  între  asumarea  naturii  umane  şi 
solidaritatea  Bisericii  cu  lumea,  prin  care  ea  îşi  asumă  şi  transfigurează  dificultăţile  şi 
complexităţi  le  lumii.”34 

28  Vezi  Marc  Antoine  Costa  de  Beauregard,  op.  cit.,  p.  13. 

29  Vezi  Ibidem ,  p.  11-12. 

30  Karl  Christian  Felmy,  op.  cit.,  p,  225. 

31  Dumitru  Stăniloae  „Sinteză  Eclesiologică”,  Studii  Teologice,  Nr.  5-6/1955,  p.  267. 

32  Ibidem,  p.  272. 

33  Vezi  Ibidem,  p, 267-269  şi  Idem  .Autoritatea  Bisericii”,  Studii  Teologice,  Nr.16/1964,  p.  184-187. 

34  Pr.  Ion  Bria  „The  Creative  Vision  of  D.  Stăniloae.  An  Introduction  to  his  Theological  Thought”, 
The  Ecumenica!  Review,  Volume  33,  Number  1 ,  January  1 98 1 ,  p.  58. 

Având  în  vedere  aceste  aspecte  ne  putem  da  seama  de  ce  pr.  Stăniloae  afirmă  că: 
, «Biserica  Răsăriteană  e  considerată  drept  Biserica  care  a  rămas  în  interiorul  adevărului 
nedenaturat  şi  a  menţinut  concluziile  antropologice  şi  eclesiologice  drepte  ale 
hristologiei.”35 

După  cum  se  ştie,  teologia  ortodoxă  reproşează  Occidentului  neglijarea  rolului 
Duhului  Sfânt  în  Biserică36.  Având  aceeaşi  convingere,  pr.  Stăniloae  spune  că  prin 
Filioque  Apusul  a  pierdut  necesitatea  înţelegerii  Duhului  Sfânt  în  perceperea  Bisericii. 
Subordonarea  Duhului  Sfânt  faţă  de  Fiul  a  dus  la  o  înţelegere  exclusiv  hristologică  a 
Bisericii,  ceea  ce  a  dus  la  o  instituţionalizare  exagerată  a  vieţii  în  Biserică37.  Poate  că  şi 
din  această  cauză  pr.  Stăniloae  pune  un  deosebit  accent  pe  rolul  Duhului  Sfânt  ca 
principiu  al  unităţii  şi  comuniunii  în  Biserică38. 

în  încheierea  prezentării  aspectului  hristologic  şi  pnevmatologic  al  Bisericii,  vom 
arăta  insistenţa  profundă  a  pr.  Stăniloae  asupra  reciprocităţii  dintre  Hristos  şi  Duhul 
Sfânt  sau  dintre  hristologie  şi  pnevmatologie  în  înţelegerea  Bisericii.  „Duhul  se  odihneşte 
asupra  Bisericii  şi  în  Biserică,  pentru  că  se  odihneşte  în  Hristos,  Capul  ei,  şi  pentru  că 
Biserica  este  unită  cu  Hristos.”39  „Adevărata  Biserică  este  hristologică  şi  pnevmatologică, 
instituţională  şi  spontană  în  acelaşi  timp,  sau  mai  curând  este  hristologică  pentru  că 
este  pnevmatologică  şi  invers.”40 

Pr.  Stăniloae  face  referiri  la  Nikos  Nissiotis  şi  la  susţinerea  de  către  el  în  lumina 
teologiei  patristice  a  rolului  Duhului  Sfânt  în  întemeierea  şi  menţinerea  Bisericii  ca  şi 
Trup  al  lui  Hristos  şi  certifică  faptul  că  Duhul  Sfânt  este  creatorul  şi  păstrătorul 
comuniunii  bisericeşti41. 

Deşi  în  multe  cazuri  pr.  Stăniloae  se  referă  laudativ  la  Vladimir  Lossky,  aceasta 
nu-1  determină  să  nu-1  corecteze  acolo  unde  consideră  necesar.  De  pildă,  pr.  Stăniloae 
îi  reproşează  lui  Lossky  faptul  că  „nu  acordă  Duhului  Sfânt  rolul  pe  care  Părinţii  I  l-au 
dat,  ca  şi  unitate  în  diversitate,  ca  şi  legătură  care  adună  părţile  Bisericii  în  unitate.  în 
explicarea  Bisericii,  Lossky  foloseşte  una  dintre  teoriile  lui,  potrivit  căreia,  Hristos 
creează  Biserica  numai  ca  şi  unitate  şi  Duhul  Sfânt  numai  ca  şi  diversitate.”  (Vezi 
Vladimir  Lossky  „Conceming  the  Third  Mark  of  the  Church:  Catholicity”,  One  Church , 
No.  19/1965,  p.  181-187)42.  Ca  şi  răspuns  faţă  de  această  poziţie  a  lui  Lossky,  teologul 
român  afirmă  că  Duhul  Sfânt  nu  este  cauză  de  sciziune  în  Biserică,  pentru  că  pe  de  o 
parte  contribuie  la  unitatea  Trupului  lui  Hristos,  iar  pe  de  alta.  El  însuşi  este  izvor  de 


Idem,  O  Ilvrupaxixot;  Opi^av  rijt;  npoaEyovcy  Ayia;  xui  MxyăĂrj^  XuvoSov  ryf  OpQoSoţOV 
Exx/.t}ctia, ~,  p.  2. 

36  Lili  Sertorius  „La  Theologie  Orthodoxe”,  în  voi.  Bilan  de  la  Theologie  du  XX c  Siecle.  Tome 
I,  Casterman,  1970,  p.  581. 

37  Vezi  Dumitru  Stăniloae,  Theology  and  the  Church,  p.  1 1-44. 

3*  Vezi  Idem  „Sfântul  Duh  şi  Sobomicitatea  Bisericii”,  Ortodoxia,  Nr.  19/1967,  p.  46-47. 

34  Idem,  QeoAoyia  xai  Exxlajoia,  EKboaetg  Tiţvo;,  A0f]va,  p.  28. 

40  Ibidem,  p.  40. 

41  Vezi  Ibidem,  p.  49-50. 

42  Ibidem ,  p.  62. 

unitate,  Acelaşi  este  şi  putere  unificatoare  sau  dar  al  unităţii  în  comuniune43.  „Duhul 
Sfânt  are  un  rol  deosebit  în  întemeierea  şi  menţinerea  Bisericii  atât  ca  unitate  în 
comuniune,  cât  şi  ca  unitate  în  diversitate.”44 

în  lucrarea  sa45.  Daniel  Munteanu  analizează  una  dintre  cele  mai  importante  realizări 
ale  eclesiologiei  lui  Moltmann,  aceea  a  completării  aspectului  hristologic  unilateral  al 
Bisericii  ca  şi  „operă  a  Cuvântului”,  prin  definirea  ei  pnevmatologică,  ca  şi  „operă  a 
Duhului”.  Munteanu  afirmă  ca  prin  aceasta  Moltmann  se  apropie  de  eclesiologia  lui 
Stăniloae,  care  s-a  străduit  să  adeverească  valoarea  egală  dintre  dimensiunea  hristologică 
şi  cea  pnevmatologică  a  Bisericii46.  Dincolo  de  diferenţele  dintre  pr.  Stăniloae  şi 
Moltmann,  ambii  teologi  prezintă  Biserica  ca  şi  „loc  al  sosirii  Duhului  Siunt”  şi  al 
anticipării  viitorului  eshatoiogic47. 

Referitor  !a  afirmaţiile  pr.  Stăniloae  că  în  Biserica  Catolică  hristologia  este 
separată  de  pnevmatologie,  pnevmatologia  pierzându-şi  importanţa  prin  diminuarea 
rolului  Duhului  Sfânt  în  Biserică  ( Filioque ),  notăm  poziţia  unuia  dintre  cei  mai 
profunzi  teologi  şi  gânditori  români  ai  secolului  XX,  a  pr.  Andre  Scrima,  el  însuşi 
participant  ca  observator  din  partea  Patriarhului  Ecumenic  Atenagora  la  Conciliul 
II  Vatican.  Pr.  Scrima  ne  vorbeşte  despre  prezenţa  în  gândirea  Conciliului  II  Vatican 
a  trăirii  inseparabile  în  viaţa  Bisericii  a  Iui  Hristos  cel  înviat  şi  a  Duhului  Sfânt, 
respectiv  constatarea  refacerii  unităţii  dintre  hristologie  şi  pnevmatologie48.  Acelaşi 
aminteşte  despre  necesitatea  evitării  opoziţiei  dintre  hristologie  şi  pnevmatologie  şi 
înţelegerea  lor  din  punct  de  vedere  hristologic,  printr-o  „eclesiologie  pnevmatologică” 
sau  printr-o  „pnevmatologie  eciesiologică”.  Pr.  Scrima  sesizează  acest  mod 
inadecvat  de  tratare  a  problemei  în  Catolicismul  de  după  Conciliu!  II  Vatican,  la  pr. 
Stăniloae  şi  la  pr.  Florovsky49. 

Un  alt  aspect  al  înţelegerii  Bisericii  de  către  pr.  Stăniloae  este,  după  cum  spuneam, 
cel  cosmologic.  Referindu-se  la  această  abordare  şi  de  către  Lossky,  pr.  Stăniloae 
spune  că  după  Sfinţii  Părinţi  o  Biserică  primordială  a  existat  în  paradis,  cosmologia 
primind  astfel  şi  o  notă  eciesiologică,  care  nu  se  opune,  ci  din  contră,  dă  o  valoare 
nouă  cosmologiei  hristologice  a  Sf.  Maxim50.  în  Dogmatica  sa,  pr.  Stăniloae  defineşte 
şi  mai  clar  acest  aspect:  „Biserica  e  unirea  a  tot  ce  există  sau  e  destinată  să  cuprindă 
tot  ce  există:  Dumnezeu  şi  creaţie.”51 

43  Vezi  Ibidem ,  p.  63. 

44  Ibidem ,  p.  64. 

45  Daniel  Munteanu,  Der  trostende  Geist  der  Liebe.  Zu  einer  okumenischen  Lehre  vom  Heiligen 
Geist  uber  die  trinitarischen  Theologien  J.  Moltmanns  und  D.  Stăniloaes ,  Neukirchener  Verlag,  Ger- 
many,  2003. 

44  Vezi  Ibidem,  p.  295. 

47  Vezi  Ibidem,  p.  296. 

44  Vezi  Andre  Scrima,  op.  cit.,  p.  1197. 

49  Vezi  Ibidem,  nota  15. 

50  Dumitru  Stăniloae  „Sinteză  Eciesiologică”,  p.  273. 

51  Idem,  Teologia  Dogmatică  Ortodoxă,  voi.  II,  1997,  p.  137. 

Aspectul  eshatologic  al  Bisericii  îl  defineşte  teologul  român  atunci  când  spune: 
„Biserica  este  „locul”  în  care  se  înaintează  spre  înviere,  e  „laboratorul”  învierii. 
Principalul  ei  aspect  e  cel  eshatologic.”5'  Şi  continuă  pr.  Stăniloae:  „Hristos  cel  jertfit, 
imprimat  în  noi  (prin  Sfintele  Taine)  face  cu  noi  drumul  spre  învierea  Sa  în  noi  şi  spre 
învierea  noastră  împreună  cu  El.  Biserica  e  pelerină  spre  cer  pentru  că  Hristos  e  calea 
spre  cer  şi  Cel  ce  călătoreşte  cu  ea  şi  în  ea  spre  cer.”53  Pr.  Stăniloae  se  referă  aşadar 
atunci  când  analizează  aspectul  eshatologic  al  Bisericii,  pe  de  o  parte,  la  trăirea  stării 
de  înviere  a  lui  Hristos  ca  pe  o  stare  personală,  ce  va  culmina  cu  învierea  tuturor  în 
eshaton,  iar  pe  de  alta  la  cultul  Bisericii,  la  Sfintele  Taine,  prin  care  credincioşii  se  află 
în  mod  concret  în  comuniune  cu  Dumnezeu.  Primirea  Trupului  şi  Sângelui  Domnului 
implică  participarea  la  o  realitate  eshatologică,  participare  care  se  realizează  în  Biserică54. 

Referindu-se  la  o  scrisoare  primită  de  la  pr.  Stăniloae  din  Paris,  cu  data  de  20 
septembrie  197S,  pr.  Ion  Bria  spune  că  pr.  Stăniloae  i-a  amintit  că  mersul  Bisericii, 
viaţa  creştinilor  în  istorie  este  susţinută  de  tensiunea  eshatologică55. 

Acelaşi  aspect  eshatologic  al  Bisericii  la  pr.  Stăniloae  l-a  surprins  şi  Ronald  G. 
Roberson,  atunci  când  a  afirmat  că  pentru  teologul  român  „Biserica  este  începutul 
unităţii  eshatologice  a  întregii  creaţii  în  Logosul  dumnezeiesc.”56 

Dincolo  de  diferitele  aspecte  ale  înţelegerii  Bisericii  la  care  ne-am  referit  până 
acum,  pr.  Stăniloae  a  încercat  o  definire  a  Bisericii  şi  în  legătură  cu  starea  de  sfinţenie, 
spunând  că  „Biserica  este  laboratorul  în  care  Duhul  lui  Hristos  ne  face  sfinţi,  sau 
chipuri  tot  mai  depline  ale  lui  Hristos.”57  Referindu-se  la  pr.  Stăniloae,  pr.  Ion  Bria 
reproduce  o  afirmaţie  a  acestuia,  potrivit  căreia  orice  creştin  exercită  în  Biserică  un 
apostolat,  prin  sfinţenia  vieţii  lui5S,  practicarea  sfinţeniei  fiind  de  fapt  cea  care  asigură 
reînnoirea  Bisericii59. 

Pe  lângă  Duhul  Sfânt  care  întreţine,  după  cum  am  arătat,  starea  de  unitate  a 
Bisericii,  pr.  Stăniloae  accentuează  şi  rolul  unificator  al  rugăciunii  în  realizarea  unităţii 
Bisericii:  „Biserica  este  eu-ul  rugăciunii  tuturor  fiinţelor  conştiente:  pământeni,  îngeri 
şi  sfinţi,  rugăciunea  având  în  felul  acesta  un  mare  rol  unificator.  în  Biserică,  în  mine 
şi  pentru  mine,  se  roagă  toţi,  şi  eu  mă  rog  în  toţi  şi  pentru  toţi.  în  Biserică  toate  sunt 
unite,  dar  neconfundate  în  această  unitate.”60 


52  Ibidem ,  p.  149. 
sî  Ibidem. 

M  Vezi  Idem,  „La  Liturgie  de  Ia  communaute  et  la  Liturgie  interieure  dans  la  Vision  philocalique”, 
Contacts  No.  34/1982,  p.  321. 

55  Vezi  ion  Bria  „Teologia  Părintelui  Dumitru  Stăniloae  şi  Hermeneutica  Ecumenică”,  Prelegere 
susţinută  în  cadrul  Simpozionului  „Dumitru  Stăniloae,”  Bucureşti,  2  octombrie  2000,  p.  3. 

Ronald  G.  Roberson,  ari.  cil.,  p.  48. 

57  Dumitru  Stăniloae,  Teologia  Dogmatică  Ortodoxă,  p.  181. 

58  Vezi  Ion  Bria,  art.  cit.,  p.  5. 

55  Vezi  Olivier  Clement  „Le  renouveau  dc  TEglise.  Un  point  de  vue  orthodoxe”,  Contacts,  Nr.  48/ 
1964,  p.  255. 

60  Dumitru  Stăniloae,  op.  cit.,  p.  137. 

Un  alt  aspect  sau  o  altă  dimensiune  de  înţelegere  a  Bisericii  de  către  pr.  Stăniloae 
este  cea  tainică  sau  sacramentală,  legată  oarecum  de  aspectul  sau  constituţia  teandrică 
a  Bisericii.  Potrivit  pr.  Ion  Bria  „în  contrast  cu  cei  care  descriu  Biserica  doar  ca  stâlp 
şi  fundament  al  adevărului,  ca  realitate  liberă  de  implicaţii  istorice  şi  valori  culturale, 
pr.  Stăniloae  evidenţiază  natura  sacramentală  a  Bisericii.”61  După  acest  ermineut  al  pr. 
Stăniloae,  tocmai  această  dimensiune  sacramentală  a  înţelegerii  Bisericii,  îi  permite 
teologului  român  să  vorbească  deopotrivă  de  transparenţă  eclesială  şi  istoricitate 
eclesialâ,  astfel  că  „unitatea  şi  universalitatea  Bisericii  nu  sunt  noţiuni  abstracte,  pentru 
că  ele  se  referă  la  un  popor  real,  istoric  al  lui  Dumnezeu,  la  realitatea  Bisericii  locale,  la 
comunitatea  istorică  înrădăcinată  pe  tărâmul  culturii  şi  naţiunii.”62 

Pentru  că  în  prezentarea  aspectului  tainic  sau  sacramental  al  Bisericii  la  pr. 
Stăniloae,  pr.  Bria  include  şi  relaţia  Bisericii  cu  cultura  şi  identitatea  naţională,  vom 
arăta  că  „una  dintre  trăsăturile  specifice  ale  teologiei  pr.  Stăniloae  este  dată  de  legătura 
apropiată  dintre  Biserica  locală  şi  cultură.  Teologia  sa  este  o  încercare  de  a  găsi  o 
expresie  adecvată  credinţei  ortodoxe,  care  nu  respinge  valorile  poporului,  ci  îi  hrăneşte 
viaţa  spirituală  şi  socială.”63  în  acest  sens,  cu  inspiraţia  necesară,  un  alt  teolog  contem¬ 
poran  spune:  „Fiecare  comunitate  trăieşte  o  teologie,  mai  mult  sau  mai  puţin  în  acord 
cu  propria  ei  experienţă  culturală.  Diversitatea  comunităţilor  eclesiale  nu  are  voie  să 
fie  văzută  ca  o  diversitate  de  teologie  propriu-zisă,  ci  mai  degrabă,  ceea  ce  se  întâmplă 
adesea,  o  diversitate  de  direcţii  (cadre,  abordări  ale  aceleiaşi  realităţi).”64 

în  legătură  cu  aspectul  tainic  sau  sacramental  al  Bisericii,  pr.  Stăniloae  vorbeşte 
despre  o  transparenţă  a  lui  Hristos,  a  umanităţii  restaurate  şi  îndumnezeite  în  El,  prin 
Biserică,  sau  despre  o  transparenţă  a  Bisericii  pentru  Hristos,  arătată  într-o  viaţă  dusă 
după  exemplul  Său65.  „Biserica  îl  are  pe  Hristos  transparent  în  conştiinţa  sa  şi-L  face 
transparent  celorlalţi  oameni,  prin  iubirea  şi  slujirea  de  oameni”66,  iar  transparenţa 
Bisericii  pentru  Hristos  „sporeşte  prin  toate  Tainele,  mai  ales  prin  Euharistie.”67  Referitor 
Ia  Sfânta  Euharistie,  „comuniunea  deplină  cu  Hristos  realizată  prin  Euharistie  este  şi  o 
comuniune  deplină  a  credincioşilor  între  ei.  Toţi  se  întâlnesc  în  acelaşi  Trup  al  iui 

dl  Ion  Bria  „The  Creative  Vision  of  Dumitru  Stăniloae.  An  introduction  to  his  Theological 
Thought”,  p.  56. 

42  Ibidem. 

4Î  Ibidem,  p.  58. 

64  Myroslaw  Tataryn  „Orthodox  ecclesiology  and  cultural  pluralism”,  Sobornost,  voi.  19:1/ 
1997,  p.  64. 

45  Vezi  Dumitru  Stăniloae  „Transparenţa  Bisericii  în  Viaţa  Sacramentală”,  Ortodoxia,  Nr.  4/ 
1970,  p.  508. 

44  Ibidem,  p.  509. 

47  Ibidem,  p.  510.  în  legătură  cu  acest  concept  de  „transparenţă  a  Bisericii  pentru  Hristos”  pe 
fundamentul  Botezului  şi  a  celorlalte  Taine,  vezi  şi  Idem  „Die  Transparenz  der  Kirche  fur  Christus 
aufgrund  der  Taufe",  în  voi.  Taufe  und  Firmung,  Zweites  Regensburger  Okumenisches  Symposion, 
Herausgegeben  im  Auftrag  der  Okumenischen  Kommission  der  deutschen  Bischofskonferenz,  Sektion 
Kirchen  des  Ostens,  von  Emst  Chr.  Suttner,  Verlag  Friedrich  Pustet,  Regensburg,  1971,  p.  111-124. 

Hristos,  toţi  formează  împreună  extinderea  Trupului  lui  Hristos.  în  acest  sens,  Euharistia 
este  prin  excelenţă  taina  unităţii.”68 

Locul  unde  credincioşii  trăiesc  şi  sesizează  deplin  acest  aspect  tainic  sau  sacra¬ 
mental  al  vieţii  în  Biserică  este  prin  excelenţă,  locaşul  Bisericii  ca  spaţiu  liturgic.  Pr. 
Stăniloae  spune  că  „locaşul  Bisericii  ca  spaţiu  liturgic  e  pentru  credincioşi  o  altă  lume 
sau  o  lume  creată  transfigurată  sau  în  curs  de  transfigurare,  lumea  în  care  e  depăşită 
separaţia  între  trecut,  prezent  şi  viitorul  eshatoiogic,  între  pământ  şi  cer,  între  creat  şi 
necreat.  ”69  Am  putea  chiar  spune,  ţinând  cont  de  faptul  că  atunci  când  trimişii  prinţului 
Vladimir  al  ruşilor  au  sosit  la  Constantinopol  pentru  a  se  interesa  de  credinţa  creştină, 
că  tocmai  acest  aspect  tainic  sau  sacramental  al  vieţii  Bisericii  i-a  determinat  să  devină 
creştini,  Grecii  acelei  vremi  nu  le-au  oferit  doar  explicaţii  teoretice,  ci  i-au  dus  în 
Biserica  Sf.  Sofia  să  participe  la  Sfânta  Liturghie.  Concluzia  ar  putea  fi  aceea  că 
săvârşirea  Sfintei  Euharistii  este  cea  care  i-a  convertit  pe  ruşi. 

încercând  să  definim  aspectul  sau  „constituţia  teandrică  a  Bisericii”  după  pr. 
Stăniloae,  amintim  evidenţierea  acestui  aspect  de  către  Ronald  G.  Roberson,  care 
afirmă  că  la  pr.  Stăniloae  Biserica  nu  se  constituie  în  mod  exclusiv  din  lucrare  divină, 
ci  aceasta  e  completată  de  răspunsul  uman  liber.  Tot  el  susţine  că  percepţia  Bisericii 
de  către  teologul  român  se  face  ţinând  cont  de  noţiunea  patristică  greacă  de  sinergie™. 
Potrivit  acestui  concept  „mântuirea  are  loc  ca  şi  rezultat  al  cooperării  active  dintre 
harul  divin  şi  libertatea  umană.  Astfel,  Biserica  există  ca  şi  rezultat  al  unei  astfel  de 
sinergii,  dintre  Dumnezeu  şi  umanitate.  Această  relaţie  dintre  lucrarea  divină  şi  umană, 
care  cooperează  una  cu  alta,  formează  fundamentul  a  ceea  ce  se  numeşte  „constituţia 
teandrică”  a  Bisericii71.  Drept  urmare,  potrivit  lui  Ronald  G.  Roberson  „unitatea 
dobândită  prin  unirea  divinităţii  cu  umanitatea  în  Hristos  este  fundamentul  constituţiei 
teandrice  a  Bisericii  în  eclesiologia  pr.  Stăniloae.”72 

Datorită  faptului  că  pr.  Stăniloae  dezvoltă  o  teologie  a  cultului  şi  a  Tainelor  concentrată 
pe  teologia  Treimii  şi  a  învăţăturii  despre  Biserică,  Sfânta  Liturghie  este  mediul  unde 
lucrarea  Treimii  în  lume  e  cea  mai  evidentă  şi  unde  Biserica,  ca  şi  realitate  teandrică  este 
cel  mai  clar  manifestată77.  încă  şi  cele  patru  proprietăţi  sau  însuşiri  ale  Bisericii:  unitatea, 
sfinţenia,  sobomicitatea  şi  apostolicitatea,  sunt  analizate  de  teologul  român  din  perspectiva 
constituţiei  teandrice  a  Bisericii.  Fiecare  e  analizată  prin  prisma  eclesiologiei  comuniunii 
şi  a  înţelegerii  cooperării  sinergetice  dintre  persoanele  umane  şi  harul  divin  în  Biserică74. 

Pr.  Stăniloae  defineşte  aspectul  teandric  al  Bisericii  astfel:  „Biserica  este  Hristos 
extins  cu  trupul  Lui  îndumnezeit  în  umanitate,  sau  umanitatea  aceasta  unită  cu  Hristos 

“  Idem  „Din  Aspectul  Sacramental  al  Bisericii”,  Studii  Teologice.  Nr.  9-10/1966.  p.  544. 

6(1  Idem,  Spiritualitate  fi  comuniune  in  Liturghia  ortodoxă.  Ediţia  a  ITa,  Editura  Institutului  Biblic 
şi  de  Misiune  al  Bisericii  Ortodoxe  Române,  Bucureşti,  2004,  p.  130. 

70  Vezi  Ronald  G,  Roberson,  art.  cit.,  p.  2. 

71  Ihidem,  p.  13, 

7*  Ibidem,  p.  19. 

73  Vezi  Ibidem,  p.  48. 

74  Vezi  Ibidem. 

şi  având  imprimat  în  ea  pe  Hristos  cu  trupul  Lui  îndumnezeit  ...  Biserica  are  prin 
aceasta  o  constituţie  teandrică.  Conţinutul  ei  constă  din  Hristos  cel  unit  după  firea 
dumnezeiască  cu  Tatăl  şi  cu  Duhul,  iar  după  firea  omenească  cu  noi.”75 

în  continuare,  urmează  să  analizăm  conceptul  pr.  Stăniloae  de  „sobomicitate 
deschisă”  şi  influenţa  acestuia  asupra  înţelegerii  unităţii  Bisericii  şi  a  rolului  dialogului 
ecumenic  în  gândirea  teologul  român. 

„Sobomicitatea  deschisă”  înseamnă  pentru  pr.  Stăniloae  „o  trăire  a  credinţei 
într-o  comuniune  vie,  o  universalitate  creştină  în  formă  de  comuniune.”76  Un  fel  de 
adunare  a  întregii  lumi  „în  care  toţi  creştinii  îşi  aduc  înţelegerea  întregii  realităţi  divine 
revelate  şi  a  întregii  realităţi  umane  văzute  în  lumina  revelaţiei  integrale,  pentru  a  o 
împărtăşi  tuturor  şi  pentru  ca  fiecare  să  se  împărtăşească  de  înţelegerea  tuturor.”77 
Această  sobomicitate  deschisă  şi  transparentă,  cum  o  vede  pr.  Stăniloae,  „implică  şi 
un  anumit  pluralism  teologic  sau  de  înţelegere  în  Dumnezeu78, ...  ca  o  vedere  din  altă 
perspectivă,  dar  referindu-se  la  aceeaşi  realitate ...  Aşa  se  produce  o  înţelegere  simfonică 
a  tuturor,  în  care  înţelegerile  lor  se  interpenetrează,  comunică  între  ele,  fără  să  se 
uniformizeze.  Prin  aceasta  se  realizează  o  înţelegere  comună  mai  corespunzătoare  a 
realităţii  universale  şi  a  realităţii  divine.”79  Potrivit  teologului  român,  această  formă  de 
sobomicitate  se  deosebeşte  de  unitatea  ca  atare,  fiind  o  formă  deosebită  a  ei,  şi  anume 
unitatea  comuniunii80. 

Pr.  Stăniloae  nu  confundă  această  „sinodalitate  generală”  a  credincioşilor,  această 
comuniune  a  trăirii  revelaţiei  integrale  în  lumina  particularităţilor  fiecărei  biserici  sau 
tradiţii  locale,  cu  sinodalitatea  ierarhiei.  Şi  aceasta  pentru  că  sinodalitatea  ierarhiei  nu 
se  întemeiază  numai  pe  principiul  comuniunii,  dacă  ar  fi  aşa,  ea  nu  ar  avea  o  slujire 
aparte  în  Biserică81.  Cele  trei  principii  ale  ierarhiei  şi  ale  sinodalităţii  ei  în  Biserica 
Ortodoxă,  fiecare  cu  temeiuri  dogmatice,  sunt:  principiul  comuniunii,  principiul  originii 
transcendente  a  slujirii  ei  şi  principiul  complementarităţii  între  conducerea  sinodală 
ierarhică  şi  poporul  bisericesc82. 

Nu  putem  înţelege  deplin  conceptul  de  „sobomicitate  deschisă”  la  pr.  Stăniloae 
fără  să  ne  referim  la  modul  în  care  teologul  român  se  raportează  la  înţelegerea  termenului 
„sobomost”.  Mulţi  sunt  teologii  ortodocşi  care  au  considerat  sau  consideră  că  principala 
caracteristică  a  Bisericii  este  sobomicitatea,  în  sens  de  comuniune  {sobomost).  Termenul 
sobomaya ,  forma  adjectivală  a  lui  sobomost ,  a  înlocuit  cuvântul  kafolieeskaya  ( catholic ) 
în  versiunea  slavă  a  Simbolului  de  credinţă,  curând  după  respingerea  de  către  ruşi  a 

75  Dumitru  Stăniloae,  Teologia  Dogmatică  Ortodoxă ,  Voi.  II,  1997,  p.  138. 

74  Idem  „Sobomicitate  Deschisă,”  Ortodoxia ,  Nr.  2/1971,  p.  171. 

77  Ibidem,  p.  172. 

78  Ibidem,  p.  178. 

78  Ibidem,  p.  179. 

80  Vezi  Idem  „Temeiurile  Teologice  ale  Ierarhiei  şi  ale  Sinodalităţii  Ei”,  Studii  Teologice,  Nr.3-4  / 
1970,  p.  167. 

*'  Vezi  Ibidem. 

87  Vezi  Ibidem,  p.  165. 

Sinodului  de  la  Florenţa,  pentru  a  sublinia  diferenţa  dintre  Ortodoxie  şi  Romano- 
Catolicism83.  Conştient  de  importanţa  conceptului  de  sobomost,  pr.  Stăniioae  a  analizat 
înţelegerea  acestuia  de  către  teologii  ruşi,  cum  ar  fi  Homiakov,  Zankov,  Bulgakov 
etc.84,  ajungând  să  înţeleagă  el  însuşi  termenul  de  sobomost  atât  ca  şi  conciliaritate 
sinodală,  cât  şi  ca  comuniune  a  tuturor  credincioşilor  în  Biserică.  Pr.  Stăniioae  arată, 
referindu-se  la  termenul  sobomost,  că  acesta  exprimă  atât  modul  sinodal  de  păstrare 
a  învăţăturii  Bisericii  la  nivel  episcopal,  cât  şi  modul  general  comunitar  al  practicării 
învăţăturii.  „Toată  Biserica  este  un  Sinod  permanent,  o  comuniune,  o  convergenţă  şi 
o  conlucrare  permanentă  a  tuturor  membrilor  ei ...  în  timpul  nost™  această  sinodalitate 
generală  fiind  redată  prin  ideea  de  comuniune,  care  implică  pe  cea  de  complementaritate 
...  Sinodalitatea  sau  sobornicitatea  exprimă  poziţia  şi  lucrarea  complementară  a 
membrilor  Bisericii,  ca  într-un  corp  adevărat,  nu  cauza  ei,  cum  o  exprimă  termenul 
„catolică”85. 

Afirmând  că  Biserica  Ortodoxă  nu  susţine  un  radicalism  etnic,  un  individualism 
naţional  unilateral,  ci  că  toate  popoarele  ortodoxe  se  regăsesc  în  cadrul  aceleiaşi 
Ortodoxii,  pr.  Stăniioae  evidenţiază  rolul  Muntelui  Athos,  care  a  contribuit  la  menţinerea 
popoarelor  ortodoxe  în  unitatea  lor  duhovnicească  neconfundată  etnic.  „Traducerea 
aceloraşi  cărţi  duhovniceşti  făcută  în  Sf.  Munte  în  diferite  limbi  naţionale  se  răspândeau 
în  sânul  tuturor  popoarelor  ortodoxe,  menţinând  unitatea  lor  într-un  mod  nejuridic, 
neforţat,  însă  mai  profund  decât  prin  măsuri  exterioare  pornite  de  la  un  centru 
oarecare.”86  Ţările  româneşti  au  preluat,  după  căderea  Imperiului  Bizantin,  acest  rol 
de  ocrotitoare  a  Ortodoxiei  diferitelor  popoare  din  Balcani,  devenind  un  „Byzace  apres 
Byzance”  după  expresia  lui  Nicolae  Iorga87. 

Potrivit  lui  Ronald  G.  Roberson,  cea  mai  importantă  contribuţie  pe  care  Ortodoxia 
o  poate  aduce  la  mişcarea  ecumenică  ar  putea  fi  dezvoltarea  conceptului  de 
„sobomicitate  deschisă”  al  pr.  Stăniioae.  Teologul  român  a  arătat  foarte  clar  după 
Roberson,  că  înţelesul  de  „catolic”  nu  se  referă  atât  de  mult  la  o  extensiune  geografică 
a  Bisericii,  ci  mai  curând  la  natura  sinodală  a  vieţii  interne  a  Bisericii88. 

Dorinţa  de  comuniune  universală  cu  toţi  creştinii  nu  înseamnă  pentru  pr.  Stă- 
niloae  relativism  sau  sincretism:  „A  împărtăşi  comuniunea  cu  cei  care  nu  acceptă 
deplinătatea  doctrinei  ortodoxe  ar  putea  însemna  să  cazi  în  relativism  şi  sincretism. 

83  Vezi  Aidan  Nichols,  O.P.,  Lighl  From  the  East.  Authors  and  Themes  in  Orthodox  Theology, 
Sheed  &  Ward,  London,  1995,  p.  116. 

M  Vezi  Dumitru  Stăniioae  „Sinteză  Eclcsiologică”,  p.  283-284. 

”  Idem,  Teologia  Dogmatică  Ortodoxă,  Voi.  II,  1997,  p.  186. 

“  Idem  „Universalitatea  şi  etnicitatea  Bisericii  în  concepţia  Ortodoxă,"  Ortodoxia,  Nr.  2/1977,  p.  145. 

87  Vezi  Jbidem. 

88  Vezi  Ronald  G.  Roberson  „Dumitru  Stăniioae  on  Christian  Unity”,  în  voi.  Dumitru  Stăniioae: 
Tradition  and  Modernity  in  Theology,  p.  120.  Pentru  o  altă  prezentare  a  conceptului  de  „sobomicitate 
deschisă"  la  pr.  Stăniioae  vezi  şi  Lucian  Turcescu  „Eucharistic  Ecclesiology  or  Open  Sobornicity?"  în 
voi.  Dumitru  Stăniioae:  Tradition  and  Modernity  in  Theology,  Edited  by  Lucian  Turcescu,  The  Center 
for  Romanian  Studies,  2002,  p.  99-103. 

Ar  fi  o  ruptură  a  legăturii  între  unitatea  în  credinţa  ortodoxă  şi  unitatea  în  experienţa 
sacramentală.”89 

Olivier  Clement  surprinde  şi  el  conceptul  de  „sobomicitate  deschisă”  al  pr. 
Stăniloae,  afirmând  că  în  virtutea  necesităţii  de  a  ne  afla  în  dialog  unii  cu  ceilalţi,  prin 
acest  concept,  toate  confesiunile  creştine  ar  putea  să  se  regăsească,  fiecare  cu 
diversitatea  lor,  consumându-şi  limitele  în  trăirea  sfinţeniei.  La  pr.  Stăniloae,  Biserica 
este  „laborator  al  învierii”  pentru  întreaga  umanitate90.  Despre  acelaşi  teolog  român, 
Olivier  Clement  spune:  „Nu  aş  putea  spune  că  pr.  Stăniloae  este  ecumenic,  aş  spune 
că  e  „sobornicesc”  (universal),  în  adevăratul  sens  al  cuvântului  kot’  okov,  în  sensul 
de  plenitudine,  de  totalitate  cuprinzătoare.”91 

Referindu-se  la  repercusiunile  conceptului  de  „sobomicitate  deschisă”  al  pr. 
Stăniloae  asupra  înţelegerii  ecumenismului,  pr.  Ion  Bria  spunea  că  pentru  pr.  Stăniloae 
raţiunea  dialogului  ecumenic  consta  în  redescoperirea  universalităţii  Ortodoxiei,  care 
poartă  cu  sine  mărturia  apostolică,  originală  şi  autentică  a  Bisericii  Una  Sancta.  Această 
redescoperire  a  universalităţii  Ortodoxiei  cuprinde  recunoaşterea  ethosului  local,  a 
particularităţii  istorice  şi  geografice  a  Bisericii  locale,  a  întregului  tezaur  spiritual  şi 
cultural  al  ei92. 

Pentru  că  de  multe  ori  pr.  Stăniloae  este  criticat  în  legătură  cu  atitudinea  de 
aprobare  a  desfiinţării  Bisericii  greco-catolice  de  către  regimul  comunist  din  România, 
în  1948,  fapt  ce  constituie  o  realitate,  în  mare  parte  şi  datorită  anumitor  experienţe 
personale  pe  care  le-a  avut  cu  prozelitismul  catolic  în  Transilvania  sa  natală,  pr.  Ion 
Bria  vrea  să  sublinieze  că  în  general  pr.  Stăniloae  a  avut  un  profund  sens  al  unităţii 
creştinilor  şi  niciodată  nu  a  adoptat  o  atitudine  antiecumenică93. 

Ronald  G.  Roberson  arată  că  în  special  după  anul  1962,  anul  revenirii  sale  după 
cinci  ani  de  închisoare  la  activitatea  teologică,  teologul  român  a  depus  un  efort 
considerabil  pentru  realizarea  unităţii  creştine,  având  însă  şi  o  regretabilă  tendinţă  de  a 

m  Dumitru  Stăniloae  „în  problema  intercomuniunii”.  Ortodoxia,  Nr.  2-3/1971,  p.  570.  în  legătură 
cu  problema  intercomuniunii  în  gândirea  teologică  a  pr.  Stăniloae,  vezi  şi  Idem,  r ia  'Eva  OpOoSoţo 
OiKov/iEviofio.  En/apunin  -  niertrj  -  ExK/.rjaia  (To  npoftktjpa  Ttjc  intercommunion) ,  EicSocieic  A6ok. 
rieipaieug,  1976.  Pentru  trimiteri  la  modul  de  înţelegere  al  problemei  intercomuniunii  în  gândirea  pr. 
Stăniloae  vezi  şi  Kallistos  Ware  „Church  and  Eucharist,  Communion  and  Intercommunion,” 
www.mrezha.ru/st/chureuch.htm,  p.  4,  7.  Autorul  acestui  studiu  arată  că  pentru  pr.  Stăniloae  Sfânta 
Liturghie  nu  e  numai  o  slujbă  de  sfinţire,  de  consacrare,  ci  şi  o  mărturisire  comună  a  credinţei.  în  primirea 
Euharistiei,  noi  nu  putem  ignora  faptul  divizării  noastre  vizibile.  Potrivit  pr.  Stăniloae,  unitatea  eclesială, 
unitatea  în  credinţă  şi  unitatea  în  Euharistie  sunt  toate  trei  inseparabile  şi  interdependente.  Ca  atare. 
Biserica  Ortodoxă  nu  poate  accepta  intercomuniunea,  deoarece  astfel  se  separă  comuniunea  în  Euharistie 
de  unitatea  în  credinţă  şi  unitatea  eclesială.  în  abordarea  episcopului  Kallistos,  intercomuniunea  este 
pentru  pr.  Stăniloae  „un  pericol  ce  tinde  să  distrugă  Biserica."  Vezi  Ibidem. 

90  Vezi  Olivier  Clement,  Dumitru  Stăniloae:  La  genie  de  l’Orthodoxie,  p.  22. 

91  Ibidem,  p.  21. 

92  Vezi  Ion  Bria  „Teologia  Părintelui  Dumitru  Stăniloae  şi  Hermeneutica  Ecumenică”,  p.  10. 

95  Vezi  Idem  „The  Creative  Vision  of  Dumitru  Stăniloae.  An  introduction  to  his  Theological 
Thought”,  p.  57. 

critica  învăţăturile  altor  biserici,  prin  caracterizări  polemice94.  Tocmai  prin  această 
critică,  teologul  catolic  ne  face  să  înţelegem  cât  de  bine  şi-a  împlinit  pr.  Stăniloae 
misiunea  de  teolog  ortodox.  Mă  refer  la  faptul  că  întotdeauna  el  a  considerat  Biserica 
Ortodoxă  „Biserica  plenitudinii,  întrucât  ea  n-a  îngustat  câtuşi  de  puţin  prezenţa  integrală 
a  lui  Hristos  şi  a  lucrărilor  Lui  în  sânul  ei,  nici  n-a  îngustat  învăţătura  ca  expresie  a 
acestei  prezenţe  plenare  a  lui  Hristos”9S,  numind-o  fie  Biserica  plenitudinii,  fie  Biserica 
deplină,  fie  Biserica  cea  adevărată.  Din  acest  punct  de  vedere,  era  firesc  ca  pr.  Stăniloae 
să  evidenţieze  lipsurile  sau  deficienţele  celorlaltor  biserici. 

Deşi  pr.  Stăniloae  era  convins  de  plenitudinea  relaţiei  de  viaţă  a  credincioşilor  cu 
Dumnezeu  în  Biserica  Ortodoxă,  el  credea  că:  „O  anumită  biserică  subzistă  şi  azi  în 
afară  de  creştinism,  întrucât  există  încă  anumite  legături  ontologice  ale  forţelor  umane 
între  ele  şi  cu  Logosul  dumnezeiesc.  Cu  atât  mai  mult  există  această  biserică  în  celelalte 
formaţiuni  creştine,  dată  fiind  legătura  lor  prin  credinţă  cu  Hristos,  Logosul  întrupat, 
şi  dat  fiind  că  au  în  parte  o  credinţă  comună  în  Hristos  cu  Biserica  Ortodoxă,  Biserica 
deplină  ...  însă  gradul  celei  mai  intime  prezenţe  lucrătoare  a  lui  Hristos  în  sânul  ei,  îl 
mărturiseşte  şi-l  experiază  Biserica  Ortodoxă,  care  a  păstrat  tradiţia  de  viaţă  a  Bisericii 
primare.”  Ceea  ce  trebuie  să  avem  în  vedere  atunci  când  ne  referim  la  aceste  biserici 
care  se  află  dincolo  de  limita  eclesială  a  Ortodoxiei  este  că  pr.  Stăniloae  nu  a  fost 
singur  în  evidenţierea  acestor  aspecte  eclesiologice.  Şi  mă  refer  aici  la  enciclica  Patriarhiei 
Ecumenice  din  1 920  „Către  Bisericile  lui  Hristos  de  pretutindeni”,  prin  care  în  duhul 
iubirii,  celelalte  biserici  „înrudite  în  Hristos  şi  împreună  moştenitoare  ale  făgăduinţelor 
lui  Dumnezeu,  în  Hristos”,  primesc  în  mod  oficial  o  invitaţie  de  dialog96. 

Celor  care  până  astăzi  se  străduiesc  să  arate  vocaţia  antiecumenică  a  pr.  Stăniloae 
le  oferim  posibilitatea  de  a-1  asculta  pe  însăşi  pr.  Stăniloae,  care  arăta  necesitatea  de  a 
ne  afla  în  dialog  unii  cu  ceilalţi.  Dialogul  dintre  creştini  este  necesar  datorită  colaborării 
în  diferite  probleme  comune  ale  lumii  contemporane,  cât  şi  nevoii  de  înaintare  spre  o 
unitate  tot  mai  deplină  în  credinţă,  credinţă  care  trebuie  să  fie  credinţa  integrală  de  la 
început  a  Apostolilor  şi  a  Bisericii  primare97.  Teologul  român  afinnă  necesitatea  părăsirii 
orgoliului  unor  credinţe  individuale,  dobândirea  plenitudinii  credinţei  apostolice  şi  acordul 
liber  sau  sinodal  al  persoanelor  şi  Bisericilor  autocefale  în  menţinerea  unităţii98.  într-un 
mod  original,  pr.  Stăniloae  afirmă  că  până  la  dobândirea  unităţii  iniţiale  „unitatea 
ecumenică  contemporană  poate  fi  numită  şi  o  unitate  a  dialogului.”99 

Dincolo  de  evidenţierea  rolului  Bisericii  locale,  a  legăturii  dintre  Biserică  şi 
Euharistie,  a  complementarităţii  dintre  hristologie  şi  pnevmatologie  în  înţelegerea 


94  Vezi  Ronald  G.  Roberson,  art.  cil.,  p.  48-49. 

95  Dumitru  Stăniloae,  Teologia  Dogmatică  Ortodoxă ,  voi.  II,  1997,  p.  191. 

9"  Vezi  Ibidem,  nota  90.  p.  1 73,  unde  pr.  Stăniloae  aminteşte  de  această  enciclică  a  Patriarhiei 
Ecumenice,  cu  referire  ta  Karmiris. 

”  Vezi  Idem  „Universalitatea  şi  etnicitatea  Bisericii  in  concepţia  ortodoxă”,  p.  151. 

98  Vezi  Ibidem. 

99  Ibidem. 

Bisericii,  a  deschiderii  spre  dialog,  pr.  Stăniloae  a  insistat  mult  pe  rolul  Duhului  Sfanţ 
în  crearea  şi  menţinerea  comuniunii  şi  prin  ea  a  unităţii  în  Biserică.  Prin  transmiterea 
Tradiţiei  Bisericii  din  generaţie  în  generaţie.  Duhul  Sfanţ  menţine  unitatea  popoarelor 
ortodoxe:  „Duhul  Sfanţ ...  lucrează  în  fiecare  credincios,  însă  după  măsura  în  care  şi 
acesta  se  află  în  contact  cu  ceilalţi  credincioşi ...  în  Biserica  Catolică,  unitatea  se  pare 
că  o  realizează  o  anumită  persoană,  iar  la  protestanţi,  individualismul  absolut  al  teologilor, 
slăbeşte  această  unitate.  Din  contră,  în  Biserica  Ortodoxă,  unitatea  popoarelor  ortodoxe 
în  cadrul  Tradiţiei  o  înfăptuieşte  Duhul  Sfânt,  însă  Tradiţia,  ca  şi  faptă  de  transmitere, 
o  realizează  fiecare  dintre  credincioşi,  fiecare  părinte  transmiţându-i  credinţa  copilului 
său.  Se  creează  astfel  o  punte  în  ceea  ce  priveşte  credinţa,  prin  Duhul  Sfânt,  între 
oameni,  pentru  oameni.”100 

înainte  de  a  analiza  poziţia  pr.  Stăniloae  faţă  de  „eclesiologia  euharistică”  a  lui  N. 
Afanasiev,  vom  mai  spune  că  înţelegerea  învăţăturii  despre  Biserică,  taina  Bisericii, 
presupune  la  pr.  Stăniloae  o  abordare  existenţială.  Nu  e  vorba  deci  de  teorii  şi  cuvinte 
goale,  ci  în  primul  rând  de  trăire  autentică  creştină,  viaţa  în  Hristos  fiind  pentru  teologul 
român  cea  care  dă  consistenţă  şi  sens  cuvintelor,  dogmelor  etc.  în  acest  sens,  pr. 
Stăniloae  spune  că  în  Biserică  „progresul  în  unitatea  credinţei  presupune  un  demers 
ascetic.”101 

Scopul  referirii  noastre  în  acest  capitol  la  pr.  Afanasiev  nu  este  acela  al  prezentării 
integrale  a  problematicii  „eclesiologiei  euharistice”  şi  a  ecourilor  ei  în  preocupările  pr. 
Schmemann  sau  ale  mitropolitului  Zizioulas,  ci  acela  al  prezentării  atitudinii  pe  care  pr. 
Stăniloae  a  luat-o  la  vremea  sa  faţă  de  aceste  dezbateri  ecîesiologice. 

Dacă  din  partea  Bisericii  Ortodoxe,  episcopul  Kallistos  Ware  ne  încredinţează  că 
„eclesiologia  euharistică”  constituie  una  dintre  temele  cele  mai  creative  în  gândirea 
ortodoxă  contemporană102,  din  partea  Bisericii  Catolice,  pr.  Gaetan  Baillargeon,  unul 
dintre  ermineuţii  gândirii  teologice  a  mitropolitului  Zizioulas,  ne  spune  că  Catolicismul 
de  după  Conciliul  II  Vatican  este  preocupat  de  eclesiologia  comuniunii  şi  de  dialogul 
cu  tradiţia  Bisericii  Răsăritene  pe  această  temă.  Eclesiologia  catolică  recentă  acordă, 
după  acest  teolog  catolic  canadian,  o  mare  atenţie  înţelegerii  tainei  Bisericii103. 

După  Afanasiev,  episcopul  era  principiul  unităţii  în  Biserica  primară  şi  baza  slujirii 
sale  era  să  prezideze  adunarea  euharistică.  în  consecinţă,  episcopul  era  inclus  în 
conceptul  de  Euharistie104.  După  acelaşi  teolog  rus,  potrivit  concepţiei  ecîesiologice 
universaliste,  episcopul  nu  era  inclus  în  adunarea  euharistică,  fiind  considerat  principiu 

100  Idem,  O  [Jvcvfj.a'nKOQ  Opiţeov  ujq  Hpoar.xoo;  A  yiaq  kcu  Msyă/.tj?  Evvdâov  mg  OpQodogoo 
EKKlr\oia<;,  p.  17, 

101  Arippipiov  ZTaviXoăe,  r ia  Eva  OpOdSo^o  OiKOVpEviapo.  Ev^apurtia  -  /7icm/-  EkkĂrjaia 
(To  npojSÂr)pa  n/S  intercommunion) ,  EkSckjek;  A0ojc.  Elsipuieui;,  1976,  p.  62. 

102  Vezi  Kallistos  Ware  „Church  and  Eucharist.  Communion  and  Intercommunion”,  p.  4. 

103  Vezi  Gaetan  Baillargeon,  Perspectives  orthodoxes  sur  l’Eglise  communion.  L’oeuvre  de  Jean 
Zizioulas,  Editions  Paulines  &  Mediaspaul,  Montreal,  1989,  p.  382  şi  coperta  exterioară  din  spate. 

IM  Vezi  Nicolae  Afanasiev  „Una  Sancta”,  Irenikon,  Nr.  4/1964,  p.  452. 

al  unităţii  prin  propria  sa  persoană105.  Mai  mult,  considerând  că  Biserica  locală  posedă 
deplinătatea  Bisericii,  în  jurul  episcopului  ei,  Afanasiev  transferă  însuşirile  Bisericii 
Universale;  unitatea,  sfinţenia,  sobomicitatea  şi  apostolicitatea,  către  Biserica  locală106. 

Afanasiev  consideră  că  fiecare  Biserică  locală  e  Biserica  deplină,  fie  că  stă  sau 
nu  în  comuniune  cu  celelalte,  putând  exista  chiar  deosebiri  dogmatice,  care  nu  au 
importanţă  în  constituirea  Bisericii.  Nu  există  o  Biserică  Universală  al  cărei  criteriu  să 
fie  o  învăţătură  unică.  Doctrina  despre  o  Biserică  Universală  a  fost  formulată  doar  în 
secolul  III,  după  Afanasiev,  creştinii  primari  necunoscând-o.  Astfel  stând  lucrurile, 
prin  efortul  iubirii.  Biserica  Ortodoxă  poate  restabili  comuniunea  cu  Biserica  Catolică, 
cu  toate  divergenţele  existente,  fără  ca  Biserica  Catolică  să-şi  nege  învăţătura107. 

într-adevăr  ne  e  greu  să  înţelegem  aceste  opinii  exprimate  de  către  un  preot 
profesor  ortodox  cum  a  fost  Afanasiev.  Aşa  i-a  fost  probabil  şi  pr.  Stăniloae  şi  de 
aceea  ne  vom  referi  în  continuare  la  critica  sa  faţă  de  poziţiile  liberale  ale  Iui  Afanasiev. 
Pentru  a  fi  sigur  pe  el,  teologul  român  a  cercetat  toate  studiile  în  care  pr.  Afanasiev 
prezenta  învăţătura  despre  Biserică108. 

încercarea  lui  Afanasiev  de  a  opune  eclesiologia  euharisticâ  faţă  de  eclesiologia 
universalistă  (prin  modul  de  înţelegere  al  unităţii  Bisericii),  în  care  poziţia  episcopului 
ocupă  un  rol  important,  nu  poate  fi  acceptată,  deoarece  ideea  că  în  afara  Euharistiei 
nu  e  Biserică  nu  poate  fi  separată  de  ideea  că  în  afara  episcopului  nu  e  Biserică,  ci  atât 
poziţia  episcopului,  cât  şi  Euharistia  sunt  legate  între  ele100. 

Importanţa  pe  care  Afanasiev  o  acordă  Bisericii  locale,  după  pr.  Stâniloe  e  relativă, 
pentru  că  tot  el  acceptă,  pe  de  o  parte,  că  pot  exista  anumite  realităţi  într-o  Biserică 
locală,  care  să  fie  acceptate  sau  nu  de  către  o  altă  Biserică  locală,  iar  pe  de  altă  parte, 
că  Biserica  locală  îşi  e  suficientă  sieşi,  fiind  oarecum  perfectă  într-o  dimensiune 
singulară,  fără  legătură  cu  alte  comunităţi  eclesiale.  Un  paradox  evidenţiat  la  Afanasiev 
de  pr.  Stăniloae  cu  multă  emfază  este  acela  că  Acelaşi  Duh  poate  lucra  efecte  diferite, 
deosebite  între  ele,  în  Bisericile  locale,  şi  Acelaşi  Duh  este  totodată  şi  Cel  care  ţine 
Bisericile  locale  într-o  condiţionare  reciprocă110. 


105  Vezi  Ibidem,  p.  453. 

Vezi  Ibidem ,  p.  452. 

107  Vezi  Ibidem,  p.  470. 

108  Vezi  studiile  lui  Afanasiev,  pe  lângă  articolul  lui  „Una  Sancta”,  Irenikon,  Nr.  4/1964;  Idem  „La 
doctrine  de  la  pnmaute  a  la  lumiere  de  l'ecclesiologie”,  Istina,  Nr.  4/1957;  Idem  „Le  concile  dans  la 
theologie  orthodoxe  ruse”,  Irenikon,  Nr.  35/1962;  Idem  „L’Eucharistie,  principal  lieu  entre  Ies  Catholiques 
et  Ies  Orthodoxes”,  Irenikon,  Nr.  3/1 965;  Idem  „L’infaillibilite de  l’Eglise  du  point  de  vue  d'un  theologien 
orthodoxe”,  în  voi.  L'infaillibilite  de  l’Eglise,  Chevegtonc,  1961;  Idem  „L’Eglise  qui  preside  dans 
l’amour”,  în  voi.  La  Primaute  de  Pierre  dans  l’Eglise  Orthodoxe,  Neuchâtel,  1960.  Toate  aceste  studii 
le-a  folosit  pr.  Stăniloae  în  încercarea  de  a  arăta  slăbiciunile  poziţiilor  teologului  rus,  în  studiul  său: 
„Biserica  Universală  şi  Sobornicească”,  Ortodoxia,  Nr.  2,  aprilie-iunie/1966. 

10,1  Vezi  Dumitru  Stăniloae  „Biserica  Universală  şi  Sobornicească”,  Ortodoxia,  Nr.  2,  aprilie-iunie/ 
1966,  p.  169. 

110  Vezi  Ibidem. 

Faptul  că  o  Biserică  locală  refuză  să  recunoască  ca  fiind  de  la  Duhul  Sfânt  o 
realitate  prezentă  într-o  altă  Biserică  locală,  şi  că  ruperea  comuniunii  cu  aceea  Biserică 
se  face  din  lipsa  iubirii  şi  nu  din  căderea  din  adevăr,  îl  uimeşte  pe  pr.  Stăniloae111.  Cu 
alte  cuvinte,  în  Bisericile  locale  pot  apărea  învăţături  false,  fără  ca  acele  comunităţi  să- 
şi  piardă  caracterul  de  Biserică  deplină.  Euharistia  constituie  Biserica,  după  Afanasiev, 
ruptă  de  adevăr112.  Avem  în  această  situaţie  un  relativism  doctrinar,  cum  doar  la  cultele 
protestante  sau  neoprotestante  putem  întâlni. 

Aceasta  fiind  realitatea  după  Afanasiev,  pe  de  o  parte,  că  fără  a  acorda  importanţă 
adevărului  dogmatic  şi  promovând  doar  iubirea,  Biserica  Ortodoxă  şi  Catolică  pot  să 
realizeze  unitatea  între  ele,  iar  pe  de  alta,  spunând  că  comuniunea  de  fapt  a  existat,  şi 
că  nici  o  separaţie  n-a  putut  diviza  Biserica  cea  Una,  teologul  rus  se  contrazice  pe  el 
însuşi.  înţelegem  acum  de  ce  pr.  Stăniloae  trimite  la  un  studiu  al  prof.  N.  Trembelas 
de  la  Atena"3,  care  pe  bună  dreptate  se  întreba:  cum  a  fost  posibil  ca  un  preot,  profesor 
de  teologie  să  susţină  public  o  astfel  de  teorie?"4 

Indignat  de  concepţia  lui  Afanasiev,  că  nu  există  alt  criteriu  al  adevăratei  Biserici 
decât  Euharistia,  şi  făcând  referire  la  Sf.  Irineu  de  Lyon,  pr.  Stăniloae  arată  nu  numai 
legătura  dintre  adevăr  şi  Duhul  Sfânt,  ci  şi  dintre  adevăr  şi  Euharistie.  Nu  poate  exista 
deci  o  Euharistie  autentică  în  comunităţile  care  au  alterat  adevărul,  pentru  că  adevărul 
e  din  Duhul  Sfânt"5.  Adeverind  şi  dimensiunea  pnevmatologică  a  înţelegerii  Bisericii, 
teologul  român  reproduce  un  text  al  Sf.  Irineu  de  Lyon,  care  se  referă  la  faptul  că 
unde  este  Biserica  este  Duhul  lui  Dumnezeu  şi  unde  e  Duhul  lui  Dumnezeu  e  Biserica 
şi  tot  harul,  Duhul  fiind  adevărul"6. 

Euharistia  singură,  toate  Tainele  Bisericii,  nu  pot  în  consecinţă  menţine  unitatea 
Bisericilor  locale  după  pr.  Stăniloae  în  afara  mărturisirii  aceleiaşi  credinţe  ca  şi  criteriu 
general  al  Bisericii  Universale  adevărate.  Şi  aceasta  pentru  că,  doar  prin  învăţătura  Bisericii 
„se  exprimă  lucrarea  mântuitoare  a  lui  Hristos  în  Biserică,  lucrare  ce  se  săvârşeşte  în 
principal  prin  Taine.”1 17  Şi  mai  clar,  pr,  Stăniloae  spune:  „Numai  o  Biserică  una  în  dogme, 
în  Taine,  în  organizarea  şi  comuniunea  ierarhică,  este  Biserica  cu  adevărat  unitară.  Numai 
Biserica  care  păstrează  acestea  trei  fără  ştiribire  este  Biserica  unică.”"8 

Ca  şi  o  concluzie  asupra  receptării  eclesiologiei  euharistice  a  lui  Afanasiev  de 
către  pr.  Stăniloae  subliniem  faptul  că  pentru  teologul  român  Euharistia  nu  constituie 
o  realitate  separată  de  învăţătura  de  credinţă,  teoria  teologului  rus  conducând  spre  un 


Vezi  Ibidem,  p.  171-172. 

112  Vezi  Ibidem,  p,  172. 

113  Vezi  N.  Trembelas  „0ecopicu  a7tapă5etcToi  Jtepi  Tr)v  Una  Sancta,”  Etad-tjola,  No.  7-13/ 
1964  la  Dumitru  Stăniloae.  Ibidem,  p.  183-185. 

114  Vezi  Ibidem,  p.  183. 

115  Vezi  Dumitru  Stăniloae,  art.  cit.,  p.  189. 

1.6  Ibidem. 

1.7  Dumitru  Stăniloae,  Teologia  Dogmatică  Ortodoxă,  voi.  II,  1997,  p.  163. 

118  Idem  „Sinteză  Eclesiologică”,  p.  281. 

relativism  periculos,  contrar  Tradiţiei  Bisericii"9.  Extrem  de  pozitiv  remarcă  pr.  Stăniloae 
corecturile  pe  care  pr.  Schmemann  la  aduce  gândirii  lui  Afanasiev,  în  special  negarea 
suficienţei  de  sine  a  Bisericii  locale,  condamnarea  izolării  şi  necesitatea  comuniunii 
dintre  Bisericile  locale120. 

Alături  de  pr.  Stăniloae  şi  de  teologii  la  care  ne-am  referit  până  acum,  întreaga 
problematică  eclesiologică,  evidenţa  legăturii  dintre  Euharistie  şi  Biserică,  a  fost  analizată 
şi  de  către  mitropolitul  Zizioulas,  de  pr.  Florovsky  şi  de  pr.  Andre  Scrima121.  S-a  spus 
că  din  raţiuni  neştiute,  pr.  Stăniloae  şi  mitropolitul  Zizioulas  s-au  ignorat  reciproc122. 
Nu  cred  că  putem  vorbi  de  o  ignoranţă  între  cei  doi  teologi,  mai  curând  cred  că 
restricţiile  regimului  comunist  din  România,  faptul  că  articolele  şi  cărţile  teologului 
român  nu  circulau  în  limbi  străine,  în  Europa  sau  America,  au  făcut  ca  pr.  Stăniloae  să 
fie  mai  bine  cunoscut  după  Revoluţia  din  1989.  Ce  să  fi  ştiut  de  pildă  mitropolitul 
Zizioulas  în  anul  1965,  când  i-a  apărut  lucrarea  sa  principală  „H  e voiri q  nţ?  EKicXpcriac 
kv  tr|  0eia  Eu/aptcrla  tcai  icu  EmaNoti©  tcaiă  xoug  tpetţ  rtpcoiooi;  atcbvas” 
(Athens,  1 965),  despre  abordările  eclesiologice  ale  teologului  român?  Apoi,  trebuie  să 
spunem  că  pr.  Stăniloae  se  referă  la  mitropolitul  Zizioulas  în  Dogmatica  sa,  trimiţând 
tocmai  la  lucrarea  mai  sus  amintită,  atunci  când  vrea  să  arate  rolul  Sfintei  Euharistii  ca 
factor  de  menţinere  a  unităţii  în  Biserică123. 

Episcopul  Kallistos  Ware  e  de  părere  că  mitropolitul  Zizioulas  a  făcut  o  necesară 
completare  sau  corecţie  faţă  de  teologia  rusă,  în  sensul  evidenţierii  faptului  că  unitatea 
Bisericii  în  Euharistie  nu  poate  exista  fără  alte  două  feluri  de  unitate:  unitatea  în  credinţă 
şi  unitatea  în  jurul  episcopului  local.  Cu  alte  cuvinte,  cele  trei  forme  de  unitate:  unitatea 
comuniunii  euharistice,  unitatea  dogmatică  şi  unitatea  în  jurul  episcopului  sunt 
complementare  şi  interdependente  şi  fiecare  îşi  pierde  sensul  ei  adevărat,  dacă  este 

Vezi  Idem  „Biserica  Universală  şi  Sobornicească”,  p.  196-198. 

120  Vezi  Ibidcm,  p.  175-179.  Tot  aici  şi  deficienţele  pe  care  pr.  Stăniloae  le  găseşte  la  pr.  Schmemann, 
in  special  un  fel  de  necesitate  a  primatului  papei  în  conducerea  Bisericii. 

121  Vezi  Lucian  Turcescu  „Eucharistic  Ecclesiology  or  Open  Sobomicity",  p.  91.  Menţionarea  de 
către  autorul  acestui  studiu  a  teologului  Andre  Scrima  este  binevenită  şi  în  acelaşi  timp  ne  exprimăm 
speranţa  că.  asemenea  pr.  Stăniloae,  pr.  Scrima  va  deveni  şi  el  din  ce  în  ce  mai  cunoscut  mediilor  teologice 
universitare.  Nutrim  speranţa  că  Biserica  Ortodoxă  Română  în  strategia  de  promovare  a  realelor  valori 
din  teologia  ortodoxă  românească  dincolo  de  graniţele  tării  va  avea  inspiraţia  de  a-i  insera  şi  pe  aceşti  doi 
teologi,  organizând  acţiuni  susţinute  de  promovare  a  lor.  Am  putea  spune  că  acest  proces  a  şi  fost  început 
în  ceea  ce-1  priveşte  pe  pr.  Stăniloae.  îndeosebi  prin  activitatea  pr.  Ion  Bria  şi  a  mitropolitului  Daniel 
Ciobotea,  pe  vremea  când  cel  din  urmă  se  afla  la  studii  în  Occident.  în  acelaşi  timp,  constatăm  că  însăşi 
mediatizarea  gândirii  pr.  Stăniloae  în  lumea  de  astăzi,  nu  este  atât  de  mult  rezultatul  unei  activităţi 
susţinute  în  mod  organizat  de  către  Biserica  Ortodoxă  Română  sau  de  către  numărul  impresionant  al 
Facultăţilor  de  Teologie  (prin  publicarea  de  cărţi,  studii  în  limbi  de  circulaţie,  campanii  în  media  teologică 
europeană  etc.),  ci  mai  mult  un  fenomen  harismatic  sau  opera  unor  teologi  români  sporadici,  stabiliţi  în 
Occident  sau  în  America,  sau  chiar  dorinţa  unor  teologi  apuseni  de  a  invăţa  limba  română  pentru  a-1 
înţelege  pe  pr.  Stăniloae.  Credem  că  o  colecţie  a  operelor  complete  ale  teologului  român,  publicată  în 
diferite  limbi,  ar  putea  nuanţa  poziţia  Ortodoxiei  româneşti  în  vremea  noastră. 

123  Vezi  Ibidem,  p.  96. 

135  Vezi  Dumitru  Stăniloae,  Teologia  Dogmatică  Ortodoxă,  voi.  II,  1997,  p  171,  nota  86. 

separată  de  celelalte  două124.  Exact  acelaşi  lucru  putem  spune  că  l-a  înfăptuit  şi  pr. 
Stăniloae  prin  întreaga  sa  operă,  respectiv  evidenţierea  legăturii  organice  ce  există 
între  cele  trei  forme  de  unitate.  Putem  spune  că  mitropolitul  Zizioulas  şi  pr.  Stăniloae 
au  păşit  uneori  împreună  pe  aceleaşi  cărări  ale  gândirii  eclesiologice,  chiar  dacă  referirile 
unuia  la  celălalt  sunt  puţine. 

Karl  Christian  Felmy  consideră  că  pr.  Afanasiev  şi  mitropolitul  Zizioulas  nu  au 
dezvoltat  suficient  aspectul  doctrinar  în  legătură  cu  Euharistia  şi  vede  în  acest  punct 
focalizarea  criticilor  teologului  român  faţă  de  eclesiologia  euharistică125.  Fără  a  împărtăşi 
aceeaşi  opinie  în  ceea  ce-1  priveşte  pe  teologul  grec,  consider  că  această  critică  îl  vizează 
exclusiv  pe  Afanasiev.  Şi  când  spun  aceasta  mă  refer  la  trimiterea  pe  care  Felmy  o  face 
la  un  studiu  al  pr.  Stăniloae  unde  teologul  român  se  referea  critic  doar  la  Afanasiev126. 
Consider  că  tocmai  acesta  e  meritul  mitropolitului  grec  faţă  de  Afanasiev,  de  a  reintegra 
Euharistia  în  spaţiul  unitar  şi  organic  al  învăţăturii  ortodoxe  despre  Biserică  şi  a  arăta  că 
Euharistia  nu  constituie  o  realitate  ruptă  de  această  dimensiune. 

Vom  încerca  în  continuare  să  oferim  scurte  asemănări  între  modul  de  abordare 
a  problematicii  eclesiologice  la  pr.  Stăniloae  şi  mitropolitul  Zizioulas.  Ne  vom  referi 
în  acest  sens  la  lucrările  a  trei  teologi  contemporani  (Paul  McPartlan,  Gaetan 
Baillargeon  şi  Jaume  Fontbona  I  Misse)  care  fiecare  au  încercat  să  analizeze  contribuţia 
teologului  grec  la  înţelegerea  învăţăturii  despre  Biserică  în  vremea  noastră, 
comparându-1  pe  mitropolitul  Zizioulas  fie  cu  alţi  teologi,  fie  prezentându-i  pur  şi 
simplu  abordarea  sa. 

Făcând  referire  la  lucrarea  mitropolitului  Zizioulas  din  1965,  Paul  McPartlan 
arată  că,  sub  influenţa  pr.  Florovsky,  la  început  teologul  grec  a  înţeles  Biserica  ca  pe 
un  capitol  de  hristologie,  fără  ca  acest  capitol  să  constituie  ceva  incomplet127.  în  acest 
sens,  consider  remarca  lui  Lucian  Turcescu  că  mitropolitul  Zizioulas  a  privit  iniţial 
eclesiologia  în  mod  unilateral,  doar  din  punct  de  vedere  hristologie,  fără  nici  o  relaţie 
cu  pnevmatologia,  un  exces  de  spirit  polemic128.  Teologul  grec  a  remarcat  necesitatea 
unei  sinteze  dintre  hristologie  şi  pnevmatologie,  necesitate  evocată  de  pr.  Florovsky  şi 
tocmai  din  necesitatea  unei  astfel  de  sinteze  între  hristologie  şi  pnevmatologie  în  ceea 
ce  priveşte  înţelegerea  Bisericii,  s-a  născut  opera  mitropolitului  Zizioulas129. 

124  Vezi  Kallistos  Ware  „Church  and  Eucharist.  Communion  and  Intercommunion”,  p.  4.  Pentru 
o  mai  completă  înţelegere  a  abordării  eclesiologiei  de  către  mitropolitul  Zizioulas,  vezi  dincolo  de 
lucrarea  sa:  H  cvovjq  rpt;  EKKbjaiaq  f.v  v;  Oda  Evyapunia  km  tm  EmoKomo  Kard  rtni c  Tpsiq  npm mvq 
aicbvaq  (Athens,1965),  publicată  şi  în  engleză:  Bishop.  Church:  The  Unity  of  the  Church  in  the  Divine 
Eucharist  and  the  Bishop  during  the  first  three  Centuries,  (Brookline,  MA,  200 1 )  şi  Being  as  Commun¬ 
ion,  Studies  in  Personhood  and  the  Church,  (London,  1 985). 

123  Vezi  Karl  Christian  Felmy,  op.  cit.,  p,  224. 

Vezi  Ibidem. 

127  Vezi  Paul  McPartlan,  The  Eucharist  Makes  The  Church.  Henri  de  Lubac  and  John  Zizioulas  in 
diaiogue,  T&T  Clark  Edinburgh,  1993,  p.  212-213. 

12,1  Vezi  Lucian  Turcescu,  art.  cit.,  p.  92. 

125  Vezi  Paul  McPartlan,  art.  cit.,  p.  213. 


179 


RT /  STUDII  Şl  ARTICOLE 


Lucian  Turcescu  crede  că  pr.  Stăniloae  este  cel  care  cu  adevărat  a  realizat  în 
secolul  XX  această  sinteză  dintre  hristologie  şi  pnevmatologie,  sinteză  necesară 
înţelegerii  integrale  a  Bisericii130.  Deşi  consider  că  teologul  român  a  realizat  mult  mai 
mult  din  această  sinteză  decât  mitropolitul  Zizioulas,  nu  cred  că  acest  merit  se  datorează 
în  exclusivitate  pr.  Stăniloae.  împreună  cu  alţi  teologi  ortodocşi,  cum  ar  fi  Karmiris, 
Lossky,  Meyendorff,  Popovici  etc.,  pr.  Stăniloae  şi  mitropolitul  Zizioulas  pot  fi  consi¬ 
deraţi  coautorii  acestei  sinteze. 

Aceeaşi  unitate  dintre  hristologie  şi  pnevmatologie  în  înţelegerea  Bisericii  la 
mitropolitul  Zizioulas  a  observat-o  şi  Gaetan  Baillargeon,  care  afirmă  că  în  cazul 
mitropolitului  grec,  hristologia  şi  pnevmatologia  se  condiţionează  reciproc,  fiind  dificil 
să  vorbim  despre  prioritate  sau  cauzalitate131.  Hristologia  nu  este  tratată  independent 
de  către  teologul  grec,  întotdeauna  înţelegerea  Bisericii  ca  şi  Trup  al  lui  Hristos  se 
leagă  de  înţelegerea  Bisericii  ca  şi  comuniune  în  Duhul  Sfânt112. 

Teologul  catolic  spaniol  Jaume  Fontbona  I  Misse  consideră  şi  el  acelaşi  lucru,  că 
mitropolitul  Zizioulas  a  oferit  o  eclesiologie  a  comuniunii,  bazată  pe  sinteza  dintre 
hristologie  şi  pnevmatologie133,  sau  că  a  articulat  hristologia  şi  pnevmatologia  ca  şi 
principii  eclesiologice134. 

Amintim  pe  scurt  câteva  paralele  ce  există  între  modul  de  înţelegere  a  învăţăturii 
despre  Biserică  atât  de  către  pr.  Stăniloae,  cât  şi  de  către  mitropolitul  Zizioulas. 
Aspectul  cosmic  al  înţelegerii  Bisericii  prezent  în  abordarea  pr.  Stăniloae,  se  regăseşte 
şi  la  mitropolitul  grec,  fiind  analizat  de  Jaume  Fontbona  I  Misse135.  Un  alt  aspect 
comun  în  prezentarea  eclesiologiei  de  către  aceşti  doi  teologi  este  aspectul  comuniunii 
vieţii  în  Biserică,  ca  un  reflex  al  tainei  comuniunii  Sfintei  Treimi  între  credincioşi136. 
Apoi  Biserica,  la  ambii  teologi,  constituie  o  realitate  existenţială,  ce  trimite  la  trăire 
personală,  cu  alte  cuvinte  aspectul  instituţional  al  Bisericii  nu  se  opune  celui  harismatic, 
tocmai  datorită  centralităţii  Euharistiei.  Biserica  este  pentru  teologul  grec  nu  o  simplă 
instituţie,  ci  „un  mod  de  a  fi",  „un  mod  de  relaţie  cu  lumea”,  „un  fapt  de  comuni¬ 
une”137.  Referindu-se  la  Bulgakov,  pr.  Stăniloae  arăta  şi  el  că  acest  caracter  insti¬ 
tuţional  al  Bisericii  nu  se  opune  celui  de  „comunitate  în  dragoste”,  Biserica  nu  e  o 
instituţie  care-i  desparte  pe  oameni  de  Hristos,  ci  o  instituţie  plină  de  Hristos,  El, 
Hristos,  fiind  temeiul  ei  instituţional 1J*. 

150  Vezi  Lucian  Turcescu,  art.  cit.,  p.  96. 

151  Vezi  Gaetan  Baillargeon,  lbidem,  p.  105-106. 

132  Vezi  lbidem,  p.  220. 

133  Vezi  Jaume  Fontbona  !  Misse,  Comunion  Y  Sinodalidad.  La  eclesiologia  eucaristica  despues 
de  N.  Afanasiev  en  I.  Zizioulas  y  Jean  Mărie  Roger  TUtard,  Collectania  Sânt  Pacia,  Facultat  de  Teologia 
de  Catalunya,  Editorial  Herdcr.  Barcelona,  1994,  p.  87. 

134  Vezi  lbidem ,  p.  90.  142,  149-152. 

135  Vezi  lbidem  p.  125-126. 

136  Vezi  lbidem,  p.  86.  89,  pentru  înţelegerea  acestei  idei  la  mitropolitul  Zizioulas. 

137  Vezi  loannis  Zizioulas,  Being  as  Communitm:  Studies  in  Personhood  and  the  Chitrch,  p.  15. 

’3’  Vezi  Dumitru  Stăniloae  „Sinteză  Eclesioiogică,"  p.  277. 

Un  alt  aspect  comun  între  modul  de  înţelegere  a!  Bisericii  de  către  pr.  Stăniloae 
şi  mitropolitul  Zizioulas  este  perceperea  existenţei  ei  în  timp,  aspectul  istoric  al  existenţei 
sale,  o  istoricitate  plină  de  sens  eshatologic,  o  istorie  unită  prin  taina  Bisericii,  cu 
eshatonul.  Ca  de  altfel  şi  aspectul  personal  al  vieţii  credincioşilor  şi  a  relaţiei  lor  cu 
Hristos  în  Biserică.  Centralitatea  tainei  persoanei  umane  este  evidentă  la  ambii  teologi, 
chiar  şi  atunci  când  descriu  pelerinajul  omului  spre  cer,  prin  Biserica  de  pe  pământ139. 

Am  încercat  să  facem  câteva  analogii  în  ceea  ce  priveşte  înţelegerea  Bisericii, 
între  idei  sau  învăţături  prezente  atât  la  pr.  Stăniloae,  cât  şi  la  mitropolitul  Zizioulas, 
din  dorinţa  de  a  arăta  că  ambii  teologi  pot  spune  omului  contemporan  ceva  în  comun 
despre  taina  Bisericii,  o  taină  despre  care  mulţi  vorbesc  şi  pe  care  poate,  prea  puţini 
o  trăiesc.  Aceasta  e  poate  lucrarea  Duhului  Sfânt  în  Biserică,  că  teologi  care  au  fost 
prea  puţin  sau  deloc  în  contact  unul  cu  celălalt,  ajung  fiecare  pe  drumul  său,  însă  în 
aceeaşi  Biserică,  să  vorbească  despre  aceleaşi  realităţi,  să  aibă  o  înţelegere  comună 
a  Bisericii,  în  lumina  teologiei  patristice  şi  a  călăuzirii  Aceluiaşi  Duh  Sfânt.  Considerăm 
că  readucerea  în  atenţie  a  acestor  coordonate  eclesiologice  prezente  în  gândirea 
teologică  a  pr.  Dumitru  Stăniloae  nu  poate  fi  decât  benefică,  mai  cu  seamă  dacă 
avem  în  vedere  impresia  de  relansare  a  dialogului  ecumenic,  percepută  în  rândul 
participanţilor  la  cea  de  a  IX-a  Adunare  Generală  a  Consiliului  Mondial  al  Bisericilor 
din  februarie  2006  de  la  Porto  Alegre  (Brazilia). 


Dr.  ŞTEFAN  TOMA 
Arhiepiscopia  Ortodoxă  Română  Sibiu 

Ecclesiological  Coordinates  in  Dumitru  Stăniloae’s  Theological  Thinking. 

The  present  study  analyses  the  approaches  to  Father  Stăniloae  ’s  ecclesiological 
preoccupations  of  several  contemporary  theologians  such  as:  Fr.  Ion  Bria,  Ronald 
Roberson,  Karl  Christian  Felmy,  MarcAntoine  Costa  de  Beauredard,  Daniel  Munteanu, 
Otivier  Clement,  Gaetan  Baillargeon,  Paul  McPartlan,  Jaume  Fontbona  I  Misse, 
concluding  that  the  teachings  on  the  Holy  Church  are  the  prevailing  research  theme 
of  the  20>h-century  theology.  Among  the  topics  researched  by  contemporary  theologians, 
the  author  distinguishes:  the  dynamic  character  of  the  Church,  the  Triadological  and 
Christological  aspect  of  the  Church,  the  role  of  the  Holy  Ghost  in  understanding  the 
Church,  its  eschatological,  mysterious  theandric  aspects.  Stăniloae  ’s  concept  of  “open 
sobornicity”  and  his  criticism  of  Afanasiev’s  “Eucharistic  ecclesiology”  are  also 
mentioned.  After  describing  Fr.  Stăniloae’s  approach  to  the  unity  of  the  Church,  the 
role  of  ecumenical  dialogue  and  the  intercommunion  issue,  the  author  makes  a 
comparison  between  Stăniloae  ’s  and  Zizioulas  ’s  views  on  understanding  the  Church. 


,M  Pentru  relaţia  dintre  istorie  şi  eshatologie  la  mitropolitul  Zizioulas,  vezi  Paul  McPartlan,  op. 
cit.,  p.  214.  Pentru  ideea  de  centralitate  a  tainei  persoanei  în  înţelegerea  Bisericii,  tot  la  Zizioulas,  ca  şi 
pentru  caracterul  eshatologic  al  istoriei  în  Biserică,  vezi  Jaume  Fontbona  1  Misse,  op.  cit.,  p.  86-87. 

CUVIOSUL  NICODIM  DE  LA  TISMANA 
ÎNTR-UN  MANUSCRIS  DIN  VEACUL  AL  XVI-LEA, 
DESCOPERIT  ÎN  ŞCHEII  BRAŞOVULUI 


Binecunoscutul  întemeietor  al  vieţii  monahale  în  ţara  noastră,  Nicodim  de  la 
Tismana  rămâne  în  conştiinţa  urmaşilor  „sufletul  neamului  românesc  de  atunci”1, 
fiind  slujitorul  bisericesc  al  veacului  al  XV-lea,  confruntat  cu  marea  epocă  a  luptei 
pentru  păstrarea  ortodoxismului  în  condiţiile  în  care,  politic,  presiunile  catolice 
occidentale  urmăreau  subordonarea  ţării,  iar,  religios,  ereziile  bogomilice  sud-dunărene 
încercau  o  dezechilibrare  a  credinţei  străbune, 

Cunoscut  şi  ca  autor  al  primului  manuscris  miniat  din  ţara  noastră  (Tetraevanghelul 
dini  405),  avea  să  fie  apreciat  în  mod  deosebit  pentru  corespondenţa  purtată  cu  patriarhul 
Eftimie  al  Tâmovei2 *,  prin  importantele  misiuni  creştine  îndeplinite  la  Constantinopol  în 
favoarea  Bisericii  Sârbe  (şi  implicit  a  celei  ortodoxe  Române)  şi  mai  ales  în  calitate  de 
ctitor  al  lăcaşurilor  monahale  Tismana  şi  Vodiţa.  Totuşi  activitatea  Sfântului  Nicodim 
este  încă  departe  de  a  fi  bine  cunoscută  şi  integral  valorificată.  Cele  mai  vechi  izvoare 
despre  viaţa  sa  aparţin  abia  veacului  al  XVII-lea  şi  celui  următor,  începând  cu  „Relatarea 
lui  Paul  de  Alep  (oaspetele  lui  Constantin  Brâncoveanu,  care  prezintă  sumar  ceea  ce  a 
aflat  de  la  călugării  mănăstirii  Tismana,  după  două  veacuri  şi  jumătate  de  la  moartea 
Sfântului),  la  care  se  adaugă  informaţiile  descoperite  pe  racla  de  argint  dăruită  mănăstirii 
(care-i  păstrează  un  deget  din  moaştele  sale),  şi  mai  ales  „Slujba  osebită  a  Sfântului”, 
publicată  la  Râmnic  în  anul  1 767  (republicată  în  ediţiile  din  1 839  şi  1 883)\ 

Cu  puţin  timp  în  urmă  anunţam  prin  publicaţiile  braşovene4 5  descoperirea  în  Şcheii 
Braşovului  a  unui  străvechi  manual  de  filozofie  din  veacurile  al  XVI-lea  şi  al  XVII-lea, 
aparţinând  dascălului  şcheian,  puţin  cunoscut,  Barbu  Hoban',  semnat  pe  una  din  filele 


1  xxx,  Monumente  istorice  bisericeşti  din  Arhiepiscopia  Craiovei,  Craiova,  1982,  p  38. 

1  Epifanie  Norocel,  „Sfântul  Eftimie  -  ultimul  patriarh  de  Târnovo  şi  legăturile  lui  cu  Biserica 
Română”,  în  B  O  R.  nr.  5-6/1966,  p.  552-574;  Monahia  Patricia  Codău,  „Cuviosul  Nicodim  cel  sfinţit  de 
la  Tismana”,  în  BOR.  nr.  1-2/1975,  p.  194-208. 

5  Emil  Lâzărescti  „Nicodim  de  la  Tismana  şi  rolul  său  în  cultura  românească  veche”,  în 
Romanoslavica,  XX'1965,  p.  237-285. 

4  Rev.  Astru.  Braşov,  nr.  4/1980,  p.  1 1  şi  Dram  nou.  Braşov,  nr.  din  9  iulie  1978. 

5  Vasile  Oltean,  Şcoala  românească  din  Şcheii  Braşovului ,  Editura  Ştiinţifică  şi  Enciclopedică, 
Bucureşti,  1989,  p,  91-92;  reeditare  laşi,  Tipo  Moldova,  2004,  p.  182-183. 

manuscrisului.  Cele  315  file  (în  format  20,  5  x  16  c)  reprezintă  de  fapt  trei  părţi 
distincte  ale  acestuia. 

Partea  a  doua  a  manuscrisului,  copiat  în  limbă  slavă  (redacţie  rusească),  datată 
pentru  sfârşitul  veacului  al  XV-lea  şi  începutul  veacului  al  XVI-lea  -  nu  formează 
obiectul  studiului  de  faţă  -  reprezintă  a  continuare  a  primei  părţi  şi  este  copiată  de 
ieromonahul  Teoctist,  după  cum  dovedeşte  însemnarea  autografa6,  fiind  vorba,  după 
toate  probabilităţile,  de  cunoscutul  ierarh  Teoctist  din  timpul  lui  Ştefan  cel  Mare. 

Prima  parte  a  manuscrisului  -  care  formează  obiectul  studiului  de  faţă  -  copiată 
bilingv  (în  slavă  şi  greacă)  de  dascălul  Barbu  Hoban  de  la  Biserica  „Sf.  Nicolae”  din 
Şchei,  redă  florilegic  noţiuni  de  etică  creştină,  urmate  de  opera  de  înţelepciune  a 
multor  sfinţi  părinţi:  Petru  Damaschin,  Simion  Metrafrastul,  Simion  Noul  Teolog, 
Grigore  de  Nisa,  Ioan  Zlataust  (Gură  de  Aur),  dar  şi  din  opera  filozofilor  din  antichitatea 
greacă  şi  latină:  Plutarh,  Democrit,  Pitagora,  Aristotel,  Epictet,  Zenon  ş.a. 

Acestea  sunt  urmate  de  textele  datorate  Sfântului  Nicodim  de  la  Tismana.  Aflăm 
mai  întâi  o  scrisoare  a  patriarhului  Eftimie  către  „călugărul  Chiprian”  (cu  siguranţă 
viitorul  patriarh  al  ruşilor,  fost  călugăr  la  Athos  şi  coleg  cu  Nicodim),  scrisoare 
cunoscută  literaturii  de  specialitate7. 

Necunoscută  este  însă  scrisoarea  aparţinătoare  unui  ucenic  al  lui  Nicodim  din 
Mavrovlahia8,  cu  numele  de  Pavel,  trimisă  dascălului  său  în  Italia,  unde  acesta  se  afla 
-  desigur  -  în  misiune  ecumenică. 

Scrisoarea,  în  afara  conţinutului,  care  mărturiseşte  nivelul  de  înţelegere  a 
conceptul  dogmatic  al  acelui  timp  în  Muntenia  şi  în  speţă,  Ia  Mănăstirea  Tismana,  de 
unde  scria  Pavel,  dovedeşte  întâi  de  toate  prezenţa  unui  monah  necunoscut  până 
acum,  Pavel,  un  urmaş  al  Sfântului  Nicodim  de  la  Tismana,  dar  confirmă  în  acelaşi 
timp  misiunea  pe  care  Sfântul  Nicodim  o  are  în  Italia  într-o  perioadă  de  adânci  frământări, 
care  confruntau  lumea  catolică  cu  cea  ortodoxă.  Această  misiune  poate  fi  pusă  în 
legătură  cu  lupta  domnitorilor  Vladislau  1  (Vlaicu  Vodă,  1364-1377)  Radu  I  (1377- 
1383)  Dan  I  ( 1 383- 1 3 86)  şi  Mircea  cel  Bătrân,  cărora  le-a  slujit  cu  credinţă  în  diplomaţie. 

Pentru  valoarea  ei  documentară  şi  istorică,  reproducem  integral  scrisoarea  lui 
Pavel  către  Nicodim,  prin  traducere  din  limba  slavă9: 

*  „Eu  Teoctist  eromortah  am  făcut  această  Scară  cu  explicaţii  şi  dacă  o  voi  da  eu  undeva,  sau 
înainte  de  moarte  sau  după  moartea  mea,  să  fie  pomenire  mie  şi  spre  mântuirea  fraţilor  şi  spre  folos, 
ori  la  mănăstire  ori  in  sihăstriem  să  fie  tocmeala  mea  întocmai  şi  să  nu  îndrăznească  nimeni  să  o  ia  de 
acolo  unde  se  află  dată  de  mine,  iar  cine  va  voi  să  o  ia,  acela  să  fie  pedepsit  de  Dumnezeu  şi  dc  toţi 
sfinţii  şi  de  mine  şi  să  nu  i  se  dezlege  păcatele  "  (text  în  limbă  slavă  pe  f.  307  a  manuscrisului) 

7  Epifanie  Norocel,  op.  cit.,  p.  566.  Se  regăseşte  într-un  Sbornic  de  la  Mănăstirea  Neamţ,  într-un 
manuscris  de  la  mănăstirea  Rila  (Bulgaria)  din  1 479,  scris  de  Ladislau  Grămăticul,  într-un  manuscris  de  la 
Muzeul  arheologic-bisericesc  din  Kiev  din  1554-1561. 

'  în  formă  grecească,  în  Evul  Mediu,  Ţara  Românească  era  numită  Mavrovlahia,  adică  Vlahia 
Neagră.  V.  Diaconovich,  Enciclopedia  română,  voi.  III,  Sibiu,  1904,  p.  1 23 1 . 

9  Pentru  traducerea  corectă  a  textului,  ne-am  folosit  de  indicaţiile  regretatei  prof.  univ.  dr.  Elena 
Linţe,  de  la  Universitatea  din  Bucureşti. 

Epistola  către  Prea  Cuviosul  Părintele  nostru  Nicodim, 
care  se  află  acolo,  în  Italia,  trimisă  de  Pavel,  ucenicul  lui,  rămas  în  Mavrovlahia 

Vreau  să  scriu  către  cel  care  aparţine  lăcaşului  înţelepciunii  şi  pristolului judecăţii, 
către  luminătorul  ochilor  şi  picioarelor  mele,  către  bucuria  sufletului  meu.  Şi  cum  altfel 
să  mă  învrednicesc  să  mulţumesc  pentru  aceste  lucruri,  decât  mai  presus  de  orice, 
purtăndu-mă  exemplar.  Te  rog  să  primeşti  scuze  pentru  îndrăzneala  ce  cu  adevărat  (ar 
merita)  mustrare.  Căci  şi  dacă  aş  vrea  să  mă  abţin,  n-aş  putea.  Deci  eu  judec  prea  aspru 
cuvântul  şi  dragostea  şi  patima  celor  care  se  târăsc,  iar  dacă  la  acestea  se  mai  adaugă 
şi  nebunia  spirituală,  şa  cum  se  întâmplă  la  câte  unul,  care  se  declară  a  avea  viziune 
mai  largă  şi  a  fi  mai  înţelept  în  problemele  iubirii,  ceea  ce  se  vădeşte  în  cuvinte,  îi 
învinuiesc  de  iubire  pe  aceşti  sărmani.  Se  cade,  însă,  să  iertăm  oricărui  credincios 
această  nebunie  şi  îndrăzneală,  precum  şi  multe  alte  ale  mele  neajunsuri  şi  păcate,  să 
zic  şi  cusururi  şi  neînţelepciuni,  să  le  transferăm  cu  curaj  şi  să  cerem  de  la  Cel  de  sus 
iertare  pentru  rătăcire,  la  fel  ca  cel  care  găseşte  oile,  pe  care  le  căuta  şi  duce  pe  umăr 
cmcea  şi  rănile  jignirilor  şi  suportă  moartea  îndelung  răbdător,  în  numele  Domnului. 
Blândă,  cu  adevărat,  între  toate  este  vorba  care  laudă  şi  înfrumuseţează  cumpătarea  şi 
pe  cât  este  posibil,  leagă,  nu  trândăvia,  ci  râvna  la  un  loc  şi  nu  lasă  sufletul  ucenicului 
să  fie  cuprins  de  invidie  şi  tinerea  de  mine  a  celor  rele. 

Căci,  nu  altminteri  şi  nu  pentru  altceva  am  îndrăznit  să  fu  martor  şi  să  comit  o 
asemenea  îndrăzneală  şi  nici  pentru  că  m-aş  şti  pe  mine  a  fi  atât  de  suficient  sau 
neînţelept,  ci  numai  ca  să  te  înştiinţez  despre  unele  lucruri,  cum  sunt  necazul  şi  teama 
de  apoi.  Adică:  lăcomia  şi  foame  spirituală,  care  se  hrănesc  cu  cuvinte  şi  invidia, 
care-i  boală  diavolească,  moartea  spiritului,  căci  de  aici  obişnuiesc  să  încolţească 
unele  nenorociri  şi  frumuseţea,  care,  cum  spun  învăţătorii  duhovniceşti,  este  plugul 
spiritual,  împletită  cu  şiretenia,  are  tăria  pietrei  şi  a  mărăcinilor,  lupoaica  patimii, 
toate  cele  ascunse  şi  nepurificate  şi  nesămănate  de  sămânţa  cuvântului  şi  neudate  de 
ploaia  spiritului  şi  bunele  roade  nu  le  ţin  pentru  mine,  sau  pâinea  îngerească,  ci  le- 
am  dăruit  şi  iată  că  mâncătorii  de  cuvinte  înţeleg  precum  că  eu  m-am  săturat  (numai) 
cu  fărâmiţele  care  cad  de  la  masa  îmbelşugată  a  ospăţului  meu  spiritual.  De  aceea 
mă  adresez  ţie,  văzând  scadenta  sufletului,  căci  lor  le  e  proprie  neputinţa  de  rodnicie 
şi  rugăciunea  de  a  nu  încolţi  altceva  decât  împotrivirea.  Iată  mie  mi  se  pare  greşit  a 
considera  ca  pe  aproapele  tău  pe  toţi  sfinţii  şi  cuvioşii  mai  mult  chiar,  a  aştepta 
răsplată  de  la  Dumnezeu  pentru  faptele  tale.  Acă  pe  făcătorii  de  minuni  şi  purtătorii 
de  semne  şi  pe  binecredincioşi  şi  pe  aducătorii  de  laudă  îi  faci  cunoscuţi  şi  o  îndrăzneaţă 
bucurie,  după  voinţa  şi  dorinţa  ta  proprie,  împlineşti  măsura  păcatului  săvârşit,  trezeşti 
pe  cei  ce  dorm  şi  vei  primi  răsplata  drepţilor.  Cel  care  ici  realizează  săvârşirea,  va 
avea  (parte)  de  împlinirea  veşnică  şi  va  lăsa  o  moştenire  mai  bună  fiilor  săi.  Şi  eu 
acum  iubesc  (...)  şi  doresc  să  fiu  nesătul  şi  mă  rog  continuu,  căci  ceea  ce  ştim  şi  ceea 
ce  se  naşte  şi  se  află  aici,  Dumnezeu  şi  cele  ale  sale  ne  sunt  necunoscute,  iar  cel  ce 
lasă  ce  a  dobândit  nepoţilor,  aceştia  vor  primi  şi  vor  fi  recunoscători  săvârşitorului. 

Dar  să  nu  ducă  tocmai  la  sfârşit  pe  păcătoşi  la  gândirea  lor,  să  nu  insiste  să  se 
confrunte  cu  ei,  să  nu  spună:  mâna  noastră  este  lungă  şi  totuşi  nu  ea  a  făcut  toate 
acestea,  să  nu  urmeze  pe  fiii  lui  Hanaan,  mai  bine  pe  cei  ai  lui  Ehidnin.  Moştenirea 
este  promisă  celui  blagoslovit,  iar  Dumnezeu  judecă  cele  de  nepătruns.  Cei  care  se 
înbată,  nu  cu  băutură  obişnuită,  materială,  ci  cu  nebunia  imaterială,  cu  răul  vărsărilor 
de  sânge  omenesc,  cu  propria  sa  înţelepciune,  mai  bine  zis,  nebunia,  aceia  nu  au 
iertare  şi  amintesc  de  orbul  care  spune:  eu  îl  voi  omorî  şi-l  voi  face  să  învie,  îl  voi 
lovi  şi-l  voi  însănătoşi  şi  n-are  cine  să-l  ia  din  mâna  mea,  nici  (...)  pe  săraci  şi  pe 
bogaţi  şi  pe  ceilalţi  şi  multe  asemenea  mărturii.  Iar  cei  ce  vor  transpunerea  iute  a 
vremurilor  acelor,  au  exact  soarta  lui  lacov,  care  cerea  schimbarea  şi  temeinicie  pe 
veci.  El  ştie  şi  atunci  dăruieşte  moştenirea  ca  un  izvod  mai  glorios,  cum  au  fost  în 
vremea  noastră  semnele  minunilor  marelui  Zviak  (?).  Cei  care  se  trezesc  sunt  ferm 
crezuţi.  Deoarece  averea  lui  de  la  înştiinţare  a  fost  dată  în  stăpânire  oamenilor,  dar 
s-au  năpustit  asupra  lui  supuşii,  după  cuvintele  lui  David:  „La  fel  ca  a  aceluia, 
primul,  tot  aşa,  făgăduinţă  avem  şi  noi".  Deci,  dacă,  acela,  primul  al  meu  n-a  fost 
crezut  de  cei  care  bine-gândesc  împreună  cu  el  şi  care  văd  în  adâncul  spiritului,  au 
spus  fiecare  în  parte:  nicidecum  nu  trebuie  pierdută  făgăduinţa  moştenirii  şi  trebuie 
liniştită  bătrâneţea  cu  privire  la  soarta  ei.  Căci  nu  s-a  împlinit  măsura  Hananeilor. 
Făgăduiala,  orice  sfat  şi  învăţătură  induc  în  eroare,  căci,  la  fel  ca  şi  făgăduiala 
susţinută  de  acest  om  al  meu,  făgăduială,  am  putea  spune  dumnezeiască,  dar 
interpretată  după  capul  şi  învăţătura  lui.  Comparând  cu  învăţătura  preoţilor  şi  cu 
viaţa  dumitale,  părinte,  pe  care  şi  el  ar  vrea  să  o  urmeze,  făgăduiala  ceea  se  ridică  şi 
se  împodobeşte  cu  violenţa  limbii,  cu  răul  diavolesc  şi  căderea  în  patimile  animalice, 
lupta  cu  sabia  cuvântului  şi  şireteniile  duhului.  Rămâne  undeva,  departe,  pierdută 
moştenirea  părintească,  moştenirea  curată,  pregătită  pentru  fiii,  de  acum  vine  sfârşitul 
şi  vrea  să-şi  îndulcească  linişte  bătrâneţiif...) 

Un  alt  lucru,  despre  care  am  vrut  să  vorbesc,  mă  ruşinez  de  îndârjire,  când 
vorbesc  unui  bărbat  cuvios,  gânditor  şi  judecător,  e  ca  şi  cum  aş  vorbi  către  înţeleptul 
Moise.  Atât  m-am  nevoit  pentru  oameni  şi  am  suferit,  dar  mă  conduceam  cu  speranţă 
spre  finalul  făgăduinţei.  A  venit  odată  unul  care  voia  să  intre  în  starea  dorită  şi  acolo 
să  aştepte  spiritul  făgăduinţei  dorite.  A  suferit  multă  trudă  sufletească  şi  nevoie, 
rătăcind  pentru  a  se  îndulci  şi  linişti  la  bătrâneţe,  dar  nicidecum  nu  a  fost  iertat  de 
judecată;  în  munte,  insă,  niciodată  (nu  s-a  dus),  în  pustiuri  şi  locuri  nemăngăitore, 
acolo  unde  sunt  suferinţele  limbilor.  împăratul,  trup  răbdător  (avea)  şi  glorie 
universală,  decurgând  din  vederile  sale  asupra  mângâierii  (...)  despre  plânsul  neostoit. 
Privind,  se  transformă  cel  care  primeşte.  Nu  scrie  exact  şa,  ci  doar  înţelepciunea 
cuvântului,  adică:  dacă  omul  drept  era  nedemn  de  făgăduinţa  mângâierii  celei  cereşti, 
cu  atât  mai  mult  urmaşul,  care  n-o  va  dobândi  nicicum,  fiind  insuficient,  dacă  şi  ce 
va  găsi  să  strângă  afară,  pe  câmp.  Cel  care  suferă  de  mulţime  mare,  de  inechităţi 
grele,  de  neînvins,  prin  ele  ajunge  să  judece  şi-l  consideră  pe  Dumnezeu  unul  desăvârşit. 
De  aceea,  el  se  va  salva  şi  cel  drept  mai  cinstit  va  apare.  Vina  este  a  celui  care  dă 

mică  importanţă  (cuvintelor)  lui  David,  trecând  cu  voinţa  lui  şi  înfruntând  vorbele 
lui  spuse  pe  apă:  supărat  este  şi  Moise,  când  toţi  vor  fi  mulţumiţi  şi  vor  chema 
numele  lui  Dumnezeu  şi  ajutor  de  sus  pentru  ţările  limbilor  şi  îndatoririle  temporale 
ale  celui  drept  printre  oameni.  Eu,  un  cuvânt  aş  vrea  să  cercetez,  căci  celelalte  sunt 
ale  lui  Dumnezeu  şi  pentru  El  suferim.  Este  vorba  de  împărţirea  limbilor,  unde,  dacă 
vor  fi  scoşi  şi  sunt,  aşa  se  numesc.  Căci  dreptul  lui  Avraam  şi  al  lui  Moise  şi  al  altora, 
nimic  nu  le-ar  dăuna  a  limbilor  închistare  şi  nu  (i-a  împiedicat)  să  aibă  viziunea  Iui 
Dumnezeu  şi  să  poarte  împreună  discuţiile ,  care  aduc  mângâiere  celor  drepţi  sau 
citind  să  înţeleagă  abaterile  minţii  şi  ruginile  şi  ţinerile  de  minte  şi  dorinţele  celor  de 
sus.  Toate  acestea,  astfel  le-au  făcut  şi  le  au  şi  ştiu  întocmai  soarta  necunoscută 
(hărăzită)  de  Dumnezeu,  voia  lui  şi  judecata  lăsând-o  aşa,  iar  cele  de  nepătruns  le 
pătrund  şi  cele  de  neurmat  urmează  şi  se  nevoiesc  întru  hotarele  veşnice  pentru  a  le 
atinge,  căci  fără  ştiinţă  gândesc  astfel. 

Dacă  eu  recurg  la  oarecare  constrângere,  în  privinţa  iubirii  şi  patimii,  în 
această  trecere  prin  lume  şi  apelez  uneori  ca  o  năpastă  la  părintele  meu  pentru  a 
mă  mângâia  şi  linişti,  nu  mă  ruşinez,  căci  voinţa  lui  Pavel  este  de  fier  şi  în 
prigoana  de  temniţă  şi  în  altele.  Dacă  ar  fi  necesar  pentru  prigonitorii  mei  să  mă 
lichideze,  cu  bucurie  aş  primi  şi  aş  mulţumi  celui  ce  o  face  şi  aş  lăuda  pe  cel  ce 
mă  încununează,  lipsindu-mă  de  tot  ce  am  pe  lume,  dar  nu  mă  voi  îndepărta 
niciodată  de  la  această  credinţă  şi  laudă.  Nefiind  cruţat  prin  moştenire  de  la  tata, 
de  răul  iubirii,  voi  cere  celor  care  mă  bat  cu  vorbe  şi  fapte  să  nu  mă  cruţe  şi  din 
noi  mă  voi  învinui.  Cei  care  cred,  când  îl  privesc,  pe  părintele  iubitor  de  fii  şi 
învăţător  întru  toate,  atunci  recunoscător  vor  fi  şi-l  voi  imita  pe  Iov  în  aceste 
încercări.  Dacă  se  cade  să  spun  că  şi  mai  multă  dobândă  implicită  este  în  sărăcie, 
atunci  spunem  că  în  sihăstria  spirituală  pentru  împlinirea  sufletească,  să  lupte  cu 
ispita  mai  mult  decât  pot.  Eu,  sfinte  părinte  şi  tată  al  meu  mult  dorit,  care  m-ai 
născut  spiritual  şi  mângăitor  al  sufletului  meu,  nu  ştiu  ce  să  spun  despre  dulceaţă, 
decât  întru  totul  să  mă  conduc  după  tine,  adoptând  scrierile  buzelor  tale,  care 
înalţă  spiritul  şi  a  degetelor  tale  sfinte,  muncitoare.  Cu  ele  câştig  multă  bogăţie 
prin  trudă  şi  sudoare  şi  cred  că  voi  ajunge  in  ceruri.  Dacă  anticipez  ceva  despre 
asta,  nu  trec  cu  mult  in  spaţii  mai  întinse,  ci  mulţumind  după  fapte,  vremelnică 
promisiune  fac  tuturor  cărora  le  dau  mângâiere  şi  mărinimie  şi  (...)  pomenind  pe 
Daniil.  Dacă  nu  reuşesc  prin  viaţa  şi  darurile  făcute  cu  strădanie,  atunci  prin 
chin,  în  alt  chip.  dar  despre  asta  voi  spune  în  altă  parte.  Când  nu  vezi  pământul 
şi-ţi  este  întunecată  privirea  acolo,  unde  te  izgoneşte  lumina  îndreptării  (venită) 
de  la  bărbaţii  luminaţi,  unde  te  închide  prigonitorul,  laolaltă  cu  fiarele  văzute  şi 
cu  duşmanii  nevăzuţi,  acolo  lupţi  îndârjit  cu  cei  care  nu  iubesc  ceea  ce  este  al  lui 
Dumnezeu  şi  al  lui  Daniil  şi  acelora  care-l  urmează,  luptând  necruţător  şi  mâncând 
de  foame  hrană  spirituală  şi  (bând)  de  sete  cuvinte  mai  bine  decât  mie  şi  (...)  mai 
dulci  mie,  care  (vin)  din  inima  lui  David  al  meu,  lepădându-se  supuşi  prin  umilinţă 
şi  pietate  şi  suflet  curat,  stând  amărâţi  în  aşezările  isihastice  sau  în  sate,  după 

cuvintele  lui  David,  urând  lumea.  Unii,  împăcându-se  mai  jalnic,  alţii  mai  greu, 
ca  şi  atunci  când  le-am  spus  unele  (lucruri)  cuvinte  şi  de  împăcare  celor  care  mă 
combateau.  Vai  mie  că  venirea  se  prelungeşte  cu  lacrimi  adesea,  când  Ierusalimului 
meu,  pomenindu-l  cu  jurământ  şi  spunând:  dacă  te  vei  uita  Ierusalime,  uită-te  să 
fie  mâna  mea  dreaptă  şi  altele,  pe  rând,  pomeneşte  Doamne  pe  fiii  lui  Edom  (?) 
în  zilele  Ierusalimului  meu.  Şi  spun:  sorbiţi,  până  la  izvorul  lui  cald  şi  vă  rugaţi 
şi  altele  asemenea  acestora.  Către  ei  spun,  sărmanii  şi  îi  supun  şi  întru  toate 
acestea  îi  cinstesc  şi  pe  Avacum  al  meu  cu  hrana  binecuvântată,  ospătând  pe  cel 
care  vine  suferind  din  şanţul  patimilor  şi  din  adâncul  celor  nevăzute,  îmi  ridic 
ochii  (sus)  şi  mă  bucur  văzând.  Căci  astfel,  ca  şi  cum  ar  fi  venit  momentul  să  stau 
eu  însumi  înainte  şi  ochii  şi  mâinile  împreună  să  le  ridic  spre  cer,  cu  căldură,  din 
adâncul  inimii,  cu  lacrimi  să  suspin  şi  (.,.).  Astfel  cred  eu  şi  astfel  (in  (să  spun)  că 
Dumnezeu  mi-e  martor  şi  această  scriere  adopt  şi  această  vizită  socotesc.  Dacă 
m-am  lepădat  de  cele  trupeşti,  îndepărtându-mă  de  invidia  păcătoşilor  şi  de 
obiceiurile  care  nu  îngăduie  să  se  răspândească  binele  cu  bine,  aşa  precum  rugina 
cu  fierul  se  mănâncă  şi  pier  amândouă,  în  loc  să  se  folosească,  tot  aşa,  mai  bine 
decât  să  se  folosească  cei  care  se  leapădă  de  lume,  dar  de  suflet  şi  credinţă, 
niciodată.  Mă  ştiu  pe  mine,  care  m-am  sihăstrii,  dar  sunt  legat  de  părintele  meu  şi 
de  sfânta  drujină,  prin  legăturile  minţii  şi  mă  rog  pentru  ei. 

Am  vrut  să  scriu  ceva  şi  despre  ai  noştri,  dar  nu-mi  mai  ajung  timpul  şi  cuvintele, 
aşa  că-ţi  spun  prin  fraţii  care  vin  acolo  şi  cărora  le-am  făcut  totul  cunoscut.  Te  rog, 
dulce  părinte  al  meu  şi  rog  pe  sfânta  drujină  a  părintelui  meu,  zişi  fraţi,  cărora  şi 
mătănii  le  fac  până  la  faţa  pământului.  De  asemene  cu  rugăciune  şi  cu  pomenire,  să 
nu  mă  părăsiţi  niciodată  pentru  slăbiciunea  (mea),  căci  n-am  nici  o  bucurie  ori 
ajutor  în  ispite.  Au  mai  fost  şi  scârbe  trupeşti  şi  spirituale  pentru  numele  şi  rugăciunile 
părinţilor  şi  fraţilor.  Dar  despre  rădăcinile  sfinţirii  şi  ale  mlădiţelor  sfinte  ale  sufletului 
meu  purificare  şi  a  trupului  meu  vindecare,  numai  ţie  pot  să-ţi  spun  şi  sămânţă  sfântă 
şi  dorită  de  mine  să-ţi  descriu.  Despre  mulţi  binefăcători  îmbrăcaţi  în  rase,  arşi  de 
bătrâneţe  şi  boală,  dar  întăriţi  de  întocmirea  binelui,  cu  sufletul  sfinţit,  dulce  mie, 
acestora,  tuturor  slavă  lăuntrică  îţi  descrie  cuvântul. 

Primeşte  această  săracă  scrisoare  a  noastră  ca  o  vizită  şi,  totodată,  ca  o  mângâ¬ 
iere  şi  nu  te  uita  la  neajunsuri,  căci  trebuie  să  treci  cu  vederea  una  şi  altele,  dar  să  te 
uiţi  la  râvna  cu  care  ascultăm  de  cei  mari,  căci  avem  dorinţă  şi  credinţă.  Nu  vom 
atinge  cu  aceasta  înţelepciunea  ta  şi  a  cuvântului  tău  şi  a  vieţii  tale  şi  a  strădaniilor 
tale,  căci  acesta  a  fost  scopul,  ci  să  te  vizităm  şi  să  te  măngăiem. 

Primeşte  şi  să  nu  crezi  că  învăţătorul  şi  doritorul  tău,  care  a  dat  doi  pfenigi,  se 
uită  spre  bogăţie;  cercetează  inima  şi  rărunchii,  căci  despre  eliberare  din  strădania 
săracilor  şi  despre  credinţa  lăudată  (este  vorba)  şi  dacă  este  ceva  destoinic  de  trudă 
cu  cuvântul  lui  Dumnezeu  să  mulţumim  şi  nu  cu  hulire  să  tăcem.  Căci  dragostea  se 
ridică  mai  mare  decât  flacăra ,  ca  un  foc  în  inima  milostivului  se  ridică  şi  trebuie  să-l 
ocroteşti  în  sufletul  meu  şi  să-l  pliveşti  de  mărăcinii  patimii,  astfel  zicând  pe  scurt,  să 

îmblânzeşti  stavilele  luptei ,  care  sunt  înnăscute.  Acestea  îţi  scriu  de  la  noi,  o,  sfinte, 
ale  cărui  multe  victorii  şi  trude  şi  izbânzi  s-au  transformat  într-o  cunună  împletită  cu 
pietre  scumpe,  care  se  leagă  între  ele  şi  înfrumuseţează,  sau,  nu  ştiu  cum  să-ţi  spun 
mai  elevat,  căci  nu  mă  pot  îndepărta  de  dulceaţă,  care-i  după  puterile  şi  măsura 
noastră,  căci  ştiu  că  sunt  primite,  toate  câte  sunt  în  puterile  omului  şi  că  astfel  nu  poţi 
bucura  inima  părintelui  iubitor  de  fiii  lui.  Tot  aşa  şi  la  noi,  să  nu  te  uiţi  de  sus,  căci 
pururea  pentru  mine  va  fi  un  loc  în  sus,  unde  să  te  găsesc  pe  tine,  dulcele  meu 
părinte,  în  împărăţia  cerească,  locul  ideal  de  încântare  pentru  binefăcători,  pe  muntele 
înălţării,  căci  acolo  îi  conduce  întotdeauna  pe  cei  pe  care-i  adori  şi  astfel  vine  şi 
ocazia  de  a  discuta  şi  a  te  lumina,  căci  deasupra  sfinţilor  se  află  Dumnezeu.  Tot  pe 
munte  i  s-a  arătat  Moise  lui  Ilie  şi  au  stat  de  vorbă  şi  l-a  iniţiat  in  tainele  învăţăturii, 
nu  explicit,  ci  prin  scrierile  arătate  şi  prin  cuvintele  de  mângâiere  şi  prin  rugăciunea 
de  acoperire,  atâta  vreme  cât  pământul  va  fi  pământ,  iar  când  vei  lăsa  cele  pământeşti 
şi  ne  vei  vedea  la  sfântul  jertfelnic  ceresc,  aducând  jertfă  vie  şi  de  cuvine  şi 
purificându-ne  cu  rugăciunile  tale  şi  cu  poruncile  tale,  până  când  te  vei  ridica  şi  vei 
primi  dreptul  de  a  fi  locuitor  in  împărăţia  (cerească)  ca  un  drept  ce  eşti,  laudă  vei 
primi  cu  tărie.  Iad,  dacă  nu,  căci  nu  pentru  aceasta  te  căutam  să  ştii  că  slava  ta  o 
vom  răspândi  făcând  cunoscut  oamenilor  despre  chinurile  şi  binefacerile  tale,  aşa  că 
să  nu  ne  fii  potrivnic  în  rugăciunile  tale.  Amin. 

Acestea  le-am  scris  cu  convingere  eu.  o  prea  cinstită  podoabă  a  preoţimii  şi  bun 
călugăr  şi  preot  şi  părinte  al  meu  şi  de  aceea  am  îndrăznit  să  discut  mai  ales  după  ce 
am  vizitat  pe  alţi  ştiutori;  pentru  asta  am  făcut  această  expunere.  Pe  mine  nimeni, 
mai  bine  decât  tine  sau  după  tine  nu  mă  va  consola  sau  ridica  sau  face  folositor.  Iar 
dacă  judecata  va  anticipa  carenţele  şi  mă  va  condamna  la  sărăcie  şi  plâns  nemăngăiat 
şi  la  foame  de  hrana  spirituală  şi  de  cuvinte,  voi  fii  un  om  orfan  şi  mă  voi  ruga  să  mi 
se  arate  ce  trebuie  făcut  pentru  a  mă  pocăi  dorinţei  şi  invidiei  în  viaţă. 

* 

La  prima  vedere,  lectura  mai  puţin  atentă  a  textului,  ar  putea  ridica  unele  suspiciuni, 
privind  paternitatea  textului.  Stilul  emfatic  al  scrisorii  nu  corespunde  celui  athonit 
isihast  (adversar  celui  emfatic,  retoric,  al  vorbirii  „lungi”),  pe  care  îl  dovedeşte  Nicodim 
şi  pe  de  altă  parte  surprinde  prezenţa  unui  athonit  în  Italia  tocmai  în  perioada  în  care 
un  caz  similar  nu  se  cunoaşte,  iar  redacţia  în  care  este  scrisă  scrisoarea  este  rusească, 
în  timp  ce  Nicodim  era,  după  mamă,  sârb  şi  ca  atare  ar  fi  folosit  redacţia  slavei 
sârbeşti  şi  ucenicul  său  Pavel. 

Prima  incertitudine  primeşte  cu  uşurinţă  rezolvarea  întrucât  scrisoarea  este  copiată 
de  dascălul  şcheian  Barbu  Hoban  după  aproape  două  secole,  cu  siguranţă  după  un  alt 
manuscris  de  redacţie  rusească,  având  acelaşi  stil  şi  redacţie  cu  celelalte  texte  ale 
manuscrisului  său.  Autenticitatea,  respectiv,  identificarea  lui  Nicodim  din  scrisoare  cu 
Sfântul  Nicodim  de  la  Tismana  este  uşor  de  înţeles,  întrucât  această  scrisoare  urmează 
în  manuscris  celorlalte  scrisori  adresate  de  Nicodim  Patriarhului  Eftimie  al  Tâmovei 
sau  lui  Chiprian  al  Rusiei,  cunoscute  în  literatura  de  specialitate. 

Pentru  a  fi  şi  mai  convingători,  redăm  prin  traducere  din  slavă  şi  un  fragment 
din  scrisoarea  Sfântului  Nicodim  de  la  Tismana  către  Patriarhul  Eftimie  al  Tâmovei, 
redat  în  manuscris  tot  în  slava  rusească: 

„...Ne-am  bucurat  foarte  mult  cu  epistola  ta  şi  mai  mult  ai  aprins  flacăra  dragostei, 
căci  iubitor  de  Hristos  este  lucrul  sufletului,  după  cum  este  spus:  «S-au  umplut  doar  ochii 
mei  la  cuvântul  tău  şi  repetăndu-l,  când  mă  vei  alina  oare?»  Căci  este  alinarea  sufletului, 
care  decurge  din  cuvinte.  Precum  căutarea  legii  dumnezeeşti  este  alinarea  sufletului,  care 
decurge  din  cuvinte.  Precum  căutarea  legii  dumnezeeşti  şi  a  unităţii  cuvântului  înseamnă 
un  succes  sufletesc  tot  astfel  şi  apropierea  de  Dumnezeu.  Iar  pentru  cel  aflat  în  ispită, 
prorocul  ne  învaţă  spunând:  «Dezbrăcafi-vă  (de  rele)  şi  înţelegeţi  că  eu  sunt  Dumnezeu». 
Şi  Ilie  şi  apoi  loan  au  urmat  această  lege  şi  acela  care  în  Karmil,  în  tăcere,  obţinea 
izbândă  dăruindu-se  lui  Dumnezeu  şi  cel  care  a  trăit  în  pustie  până  în  ziua  apariţiei  lui 
Izrael,  (când)  s-a  învrednicit  să-l  boteze  pe  Domnul  şi  când  a  avut  viziunea  Sfântului 
Duh  preacinstit,  în  chipul  porumbelului  şi  să  audă  din  cer  glasul  Domnului:  «Iată  acesta 
este  Fiul  Meu  iubit,  pe  care  L-am  ales  şi  pe  El  să-L  ascultaţi».  Acestea  sunt  darurile 
pustniciei,  acestea  sunt  roadele  pustniciei;  cu  acestea  pustiul  îi  dăruieşte,  nu  numai  pe 
aceia  (menţionaţi),  ci  pe  toţi  care  vor  să  păşască  pe  treptele  ei.  Pustiul  este  mama  tăcerii, 
învăţătorul  postului.  Tăcerea  şi  postul  sunt  soţia  spirituală,  care  duce  la  cer.  Drumul  fără 
greş  către  Domnul  şi  succesul  în  (lucrările)  bune,  mărturisire.  Tăcere  şi  post 

* 

Nu  excludem  posibilitatea  ca  Sfântul  Nicodim  de  la  Tismana  să  fi  fost  în  Italia, 
întrucât  se  cunoaşte  rolul  său  diplomatic,  pe  care  l-a  jucat,  mergând  la  Constantinopol 
pentru  rezolvarea  problemelor  care  conflictuau  Biserica  Ortodoxă  Sârbă  şi  Centrul 
Constantinopolitan,  motiv  pentru  care  Simon  Stareţ,  prinţul  Serbiei  devine  aliatul  lui 
Vlaicu  Vladislav  I,  pentru  a  întâmpina  intenţia  regatului  feudal  maghiar  de  a  catoliciza 
Ţara  Românească.  Or,  aceasta  se  facea  tocmai  când  Vlaicu  şi  mai  ales  Mircea  cel 
Bătrân  intraseră  în  relaţii  diplomatice  europene  şi  asiatice  cunoscute. 

în  ceea  ce  priveşte  redacţia  rusească  a  scrierii,  aceasta  o  datorăm  copistului 
(Barbu  Hoban  din  Şchei),  care  scrie  întregul  manuscris  în  această  redacţie  într-o 
perioadă  în  care  în  Şchei  se  găseau  şi  alte  manuscrise  în  redacţie  rusească:  un  Tipic 
slav  din  veacul  al  XVI-lea  (ms.  16),  un  Minei  slav  pe  decembrie,  sec.  XVI  (ms.  30), 
un  Minei  slav  pe  iunie,  sec.  XVI  (ms.32),  ca  să  dăm  câteva  exemple10. 

Considerăm  că  aceste  mărturii  sunt  doar  un  început  de  drum  în  efortul  de  iden¬ 
tificare  şi  popularizare  a  realităţilor  ortodoxe  româneşti  în  condiţiile  acestei  perioade, 
atât  de  puţin  cunoscută  documentar. 


Pr.  dr.  VASILE  OLTEAN 
Muzeul  Schei,  Braşov 


10  Pentru  completare  vezi:  Vasile  Oltean,  Catalog  de  carte  veche  din  Şcheii  Braşovului,  Editura 
Edict,  Iaşi,  2005. 

Nicodim  the  Pious  of  Tismana  in  a  14lh-century  Manuscript,  Discovered  in 
Braşov,  the  Schei  District.  The  author  of  the  manuscript  dated  I6'h  century  is  Barba 
Hoban,  a  teacher  in  Braşov,  and  consists  of  315  pages.  The  present  study  deals  witli 
the  first  part  of  the  manuscript,  written  in  Slavonie  and  Greek,  which  is  a  florilegium 
of  Christian  ethical  concepts,  teachings  of  severul  Church  Fathers,  Greek  and  Latin 
philosophers  and  those  of  Saint  Nicodim  the  Pious  of  Tismana.  Then,  the  manuscript 
presents  a  letter,  written  in  Russian  to  Saint  Nicodim,  who  was  in  Italy  at  that  time, 
and  signed  by  one  of  his  disciples,  Pavel.  The  author  of  the  Russian  version  of  that 
letter  is  the  copyist  Barba  Hoban  since  several  other  manuscripts  in  Russian  dated  the 
same  century  have  been  discovered  in  the  cultural  centre  located  in  Braşov,  at  “Saint 
Nicolae  "  Church  in  Schei. 

TINERETUL  -  FORŢĂ  VIE  A  BISERICII 
ŞI  ELEMENT  DINAMIC  AL  VIEŢII  LITURGICE* 


înalt  Prea  Sfinţiile  Voastre, 

Prea  Cucernici  Părinţi  şi  dragi  participanţi, 

Mulţumesc  înalt  Prea  Sfinţitului  Părinte  Mitropolit  Ignatie  al  Dimitriadei  pentru 
invitaţia  pe  care  ne-a  adresat-o  de  a  participa  la  cel  de  Al  doilea  Congres  Inter  balca¬ 
nic,  cu  tema:  „  Rolul  tinerilor  în  contextul  integrării  europene  a  statelor  balcanice  ”, 
Congres  organizat  sub  egida  Sf.  Sinod  al  Bisericii  Ortodoxe  a  Greciei  de  către  Mitro¬ 
polia  de  Dimitriada. 

Integrarea  României  în  Uniunea  Europeană,  eveniment  ce  va  avea  loc  pe  I  ia¬ 
nuarie  2007,  ne  oferă  posibilitatea  de  a  privi  la  o  şi  mai  apropiată  conlucrare  cu 
Biserica  Ortodoxă  soră  a  Greciei,  o  biserică  dinamică  aflată  în  spaţiul  comunităţii 
europene  din  1981.  România  ortodoxă  are  ca  model  activitatea  pastoral  misionară  pe 
care  Biserica  Ortodoxă  Greacă  a  ştiut  să  o  facă  în  spaţiul  comunitar  european. 

In  lumea  de  azi  tinerii  sunt,  pentru  Biserica  noastră,  o  forţă  vie,  fiind  cei  care 
dinamizează  viaţa  acesteia  şi  ritmul  vieţii  liturgice  a  fiecărei  parohii  în  parte.  In  duhul 
respectului  pentru  valorile  religioase  ale  celorlalţi,  Biserica  Ortodoxă  Română,  în  general, 
şi  aceea  din  Ardeal,  în  special,  a  dezvoltat  o  pastoraţie  a  tineretului  bazată  pe  duhul 
prieteniei,  al  comuniunii  şi  al  bucuriei.  Tinerii  ortodocşi  din  Balcani  trebuie  să  ştie  că 
ceea  ce  îi  uneşte  şi  îi  va  uni  de  acum  încolo,  dincolo  de  această  „  integrare  europeană”, 
este  în  primul  rând  Hristos  cel  Viu,  propovăduit  în  ethos  ortodox. 

Domnul  şi  Mântuitorul  nostru  Iisus  Hristos  era  întotdeauna  înconjurat  de  tineri 
care  doreau  să-L  urmeze  şi  să-l  asculte  cuvântul.  Biserica  a  arătat  întotdeauna  că 
tinereţea  este  o  vârstă  a  mărturisirii  unei  credinţe  autentice,  a  trăirii  unei  vieţi  morale 
alese  şi  a  unui  zel  de  propovăduire  a  Evangheliei.  Cea  mai  frumoasă  podoabă  a  unui 
tânăr  este,  potrivit  spiritualităţii  filocalice,  mintea  trează  şi  inima  curată.  Doar  astfel 
tinerii  pot  constitui  în  lucrarea  Bisericii  o  forţă  dinamică  a  comuniunii  dintre  popoarele 
balcanice,  iar  Biserica  să  fie  pentru  ei  locul  unde  aceştia  găsesc  sinceritate,  siguranţă, 
înţelegere,  dragoste  şi  răspunsul  la  problemele  lor  existenţiale. 

*  Mesajul  înalt  Prea  Sfinţiei  Sale  Dr.  LAURENŢIU  STREZA,  Arhiepiscopul  Sibiului  şi  Mitropolitul 
Ardealului,  cu  prilejul  deschiderii  celui  de  Al  Doilea  Congres  Interbalcanic,  cu  tema:  „Rolul  tinerilor  în 
contextul  integrării  europene  a  statelor  balcanice”,  3-6  decembrie  2006,  Voios,  Grecia. 

Biserica  îi  învaţă  pe  tineri  cum  să-şi  călăuzească  viaţa  pentru  a  dobândi  o 
înţelegere  matură  asupra  vieţii.  Tinereţea  nu  este  sinonimă  cu  naivitatea.  De  aceea  şi 
Sf.  Ap.  Pavel  îi  spunea  lui  Timotei:  „Nimeni  să  nu  dispreţuiască  tinereţile  tale,  ci 
fă-te  pildă  credincioşilor  cu  cuvântul,  cu  purtarea,  cu  dragostea,  cu  duhul,  cu  credinţa, 
cu  curăţia  ”  (I  Tim  4, 12). 

Tinerii  popoarelor  ortodoxe  din  Balcani  trebuie  să  conlucreze  în  vederea 
diminuării  efectelor  secularizării,  laicizării  şi  a  relativizării  valorilor  morale  din 
societate,  la  păstrarea  şi  promovarea  spiritualităţii  ortodoxe,  arătând  importanţa  pe 
care  credinţa  şi  comuniunea  o  pot  avea  în  viaţa  societăţilor  în  care  trăiesc. 

Ca  parte  a  familiei  popoarelor  europene,  poporul  român  nu  este  străin  de 
mentalitatea  europeană  şi  valorile  ei  comune.  Elenismul  stă  la  baza  valorilor  culturale 
ale  Europei,  iar  Ortodoxia  este  chemată  să  reînsufleţească  acum  o  Europă  afectată  de 
o  profundă  criză  spirituală.  împreună  cu  celelalte  naţiuni  ortodoxe  europene,  trebuie  să 
arătăm  că  Ortodoxia  are  vocaţia  deschiderii  spre  dialog,  fără  a-şi  părăsi  identitatea 
sau  a  promova  relativismul  doctrinar,  ci  continuând  să  fie  ceea  ce  este,  păstrătoarea 
peste  veacuri  a  adevăratei  Tradiţii  apostolice,  în  care  pot  fi  găsite  toate  răspunsurile  la 
problemele  omului  de  azi. 

Ideea  potrivit  căreia  ar  exista  o  incompatibilitate  între  tradiţia  ortodoxă  şi  cultura 
europeană  a  fost  de  nenumărate  ori  contrazisă,  Ortodoxia  fiind  tocmai  un  element 
constitutiv  sau  organic  al  Europei.  Biserica  Ortodoxă  poate  aşadar  să-i  ajute  pe  tinerii 
Europei  unite  să  trăiască  moral,  să  nu  pună  ştiinţa  în  slujba  imoralităţii,  a  violenţei,  a 
neadevărului,  îi  poate  ajuta  să-şi  însuşească  o  cultură  încreştinată.  Tinerii  vor  avea  din 
ce  în  ce  mai  multe  tentaţii,  Biserica  însă  va  trebui  să  găsească  noi  mijloace  pastorale 
pentru  a  şi-i  apropia. 

Integrarea  europeană  constituie  pentru  noi  şi  pentru  tinerii  popoarelor  ortodoxe 
din  Balcani  o  şansă  de  a  aprofunda  misiunea  şi  conlucrarea  creştină,  astfel  încât  să 
putem  oferi  împreună  acestei  structuri  europene  clădită  în  special  pe  elemente  de  ordin 
economic,  politic  şi  juridic,  şi  o  profimdă  dimensiune  spirituală.  Particularităţile  culturale 
şi  religioase  ale  fiecărei  naţiuni  pot  servi  ca  liant  şi  ca  o  bază  mai  solidă  pentru  o 
Europă  unită,  în  loc  să  se  constituie  în  factori  de  conflict,  aşa  cum  s-a  întâmplat  uneori 
de- a  lungid  istoriei. 

Prezenţa  noastră  la  Voios,  cu  binecuvântarea  Prea  Fericitului  Părinte  Teoctist, 
Patriarhul  Bisericii  Ortodoxe  Române  şi  sub  patronajul  Prea  Fericirii  Sale  Hristo- 
dulos,  Arhiepiscopul  Atenei  şi  al  întregii  Grecii,  la  invitaţia  înalt  Prea  Sfinţitului  Părinte 
Ignatie,  constituie  un  fericit  prilej  pentru  toţi  participanţii  de  a  intra  în  dialog  şi  de  a 
găsi  modalităţi  concrete  de  conlucrare  în  vederea  menţinerii  şi  cultivării  identităţii 
creştin  ortodoxe  în  această  parte  binecuvântată  a  Europei,  în  Balcani. 

t  Dr.  LAURENŢIU  STREZA 
Arhiepiscopul  Sibiului  şi  Mitropolitul  Ardealului 

AL  II-LEA  CONGRES  INTERBALCANIC,  CU  TEMA: 
„ROLUL  TINERILOR  ÎN  INTEGRAREA  EUROPEANĂ 
A  STATELOR  BALCANICE ”, 

3-6  Decembrie  2006,  Voios  (Grecia) 


în  perioada  3-6  decembrie  2006  s-a 
desfăşurat  la  Voios  (Grecia),  cu  binecuvân¬ 
tarea  Sf.  Sinod  al  Bisericii  Ortodoxe  a 
Greciei,  cel  de  Al  II-lea  Congres  Interbal- 
canic,  cu  tema:  „Rolul  tinerilor  în  integrarea 
europeană  a  statelor  balcanice”.  Evenimen¬ 
tul  a  fost  organizat  de  către  Mitropolia  de 
Dimitriada,  în  colaborare  cu  Ministerul  de 
Externe,  Secretariatul  General  de  Stat  Noua 
Generaţie  şi  Institutul  Internaţional  de 
Colaborare  Interbalcanică  „Riga  Velestinlis”. 

De  remarcat,  pe  lângă  numărul  mare 
de  tineri  veniţi  din  toate  ţările  balcanice,  a 
fost  reprezentarea  oficială  a  Bisericilor 
Ortodoxe  din  Balcani,  prin  ierarhi  de 
seamă,  profesori  de  teologie  şi  responsabili 
cu  programe  pastorale  pentru  tineret. 
Patriarhia  Română  a  fost  reprezentată  de  către  înalt  Prea  Sfinţitul  Părinte  Dr. 
Laurenţiu  Streza,  Arhiepiscopul  Sibiului  şi  Mitropolitul  Ardealului,  înalt  Prea  Sfinţitul 
Părinte  Dr.  Nifon  Mihăiţă,  Arhiepiscopul  Târgoviştei,  înalt  Prea  Sfinţitul  Părinte  Dr. 
Andrei  Andreicuţ,  Arhiepiscopul  Alba  Iuliei  şi  pr.  Ioan  Chivu,  delegat  al  Prea  Fericitului 
Părinte  Patriarh  Teoctist. 

Lucrările  Congresului  au  debutat  pe  data  de  3  decembrie  seara,  când  a  avut  loc 
deschiderea  oficială  a  acestuia  în  sala  festivă  a  Mitropoliei  de  Dimitriada,  ocazie  cu 
care  s-a  oficiat  slujba  Te-Deumului,  avându-1  ca  protos  pe  înalt  Prea  Sfinţitul  Părinte 
Ignatie,  Mitropolitul  Dimitriadei.  A  urmat  citirea  mesajului  Prea  Fericitului  Părinte 
Hristodulos,  Arhiepiscopul  Atenei  şi  al  întregii  Grecii,  ca  şi  al  Prea  Fericiţilor  Părinţi 

Patriarhi  Pavle  al  Serbiei,  Teoctist  al  României  şi  Maxim  al  Bulgariei,  precum  şi  al 
Mitropolitului  Vladimir  din  Republica  Moldova. 

Mesajul  Ministrului  de  Externe  al  Greciei,  Dl.  Theodoros  Kassimi,  a  reliefat 
importanţa  strategică  pe  care  Grecia  o  acordă  creării  premiselor  care  vor  contribui  la 
integrarea  progresivă  a  tuturor  statelor  balcanice  în  Uniunea  Europeană,  dar  şi  a 
împreună  conştientizării  responsabilităţii  popoarelor  din  Balcani,  că  numai  prin  înţelegere 
şi  conlucrare  putem  crea  un  spaţiu  mai  vast  de  pace,  de  siguranţă,  de  dezvoltare 
viabilă  şi  de  bunăstare  culturală,  economică  şi  socială.  în  opinia  d-lui  Kassimi:  „Rolul 
tinerilor  în  procesul  integrării  europene  a  statelor  balcanice  poate  şi  trebuie  să  fie 
determinant.  Cu  ajutorul,  creativitatea,  aspiraţiile  noii  generaţii  se  pot  depăşi  anchilozările 
sau  neputinţele  trecutului,  care  atât  de  mult  au  chinuit  această  regiune  şi  să  vedem,  în 
mod  clar  însă,  un  viitor  mai  bun  pentru  toţi”. 

în  mesajul  său,  Dl.  Gheorghios  Sourla,  vicepreşedintele  Parlamentului  Elen  şi 
preşedintele  Institutul  Internaţional  de  Colaborare  Interbalcanică  „Riga  Velestinlis”  a 
insistat  asupra  perceperii  Ortodoxiei  ca  principala  forţă  spirituală  a  popoarelor  din 
Balcani  (din  punct  de  vedere  statistic  lucrurile  stând  în  felul  următor:  73  milioane 
ortodocşi;  6  milioane  musulmani  în  Albania,  Bosnia  -  Herţegovina,  Kosovo,  Macedonia, 
Bulgaria  şi  6  milioane  romano-catolici  în  Croaţia  şi  Slovenia).  Revine  tinerei  generaţii, 
în  opinia  domniei  sale,  sarcina  de  a  crea  din  spaţiul  balcanic  un  spaţiu  de  dialog  şi 
colaborare  interculturală  şi  interetnică,  lipsit  de  exclusivism  şi  bazat  pe  respectarea 
valorilor  spirituale  reciproce. 

în  mesajul  de  deschidere  adresat  participanţilor  de  către  înalt  Prea  Sfinţitul  Părinte 
Ignatie  de  Dimitriada,  unul  dintre  cei  mai  energici  şi  misionari  arhierei  ai  Ortodoxiei 
elene  de  azi,  se  facea  referire  la  înţelegerea  factorului  religios  în  Balcani,  ca  un  ele¬ 
ment  unic,  care  poate  contribui  decisiv  la  viitorul  Europei.  Potrivit  înalt  Prea  Sfinţiei 
Sale,  Biserica  Ortodoxă  poate  fără  şovinism  şi  fără  fanatism,  însă  cu  un  sentiment  de 
înaltă  răspundere  faţă  de  întemeietorul  Bisericii,  Domnul  nostru  Iisus  Hristos,  faţă  de 
cuvântul  Evangheliei,  faţă  de  istorie  şi  de  umanitate,  să  slujească  Evanghelia  mântuirii, 
Tradiţia  Apostolică  şi  să  devină  sprijin  pentru  omul  contemporan.  Mitropolitul  Ignatie 
era  de  părere  că,  în  cadrul  Uniunii  Europene  rolul  Bisericii,  în  legătură  întotdeauna  cu 
naţiunea,  societatea  şi  cultura,  se  află  într-un  proces  de  redefinire.  în  acest  context, 
odată  cu  integrarea  României  şi  Bulgariei  în  Uniunea  Europeană  la  1  ianuarie  2007,  dar 
şi  cu  viitoarea  integrare  a  altor  state  din  SE  Europei,  prezenţa  ortodocşilor  în  centrele 
de  luare  a  deciziilor  la  nivel  european  devine  tot  mai  simţită.  Dialogul  şi  cooperarea 
interbalcanică  între  Bisericile  Ortodoxe  constituie,  aşadar,  un  imperativ  pentru  fiecare 
în  parte.  „Ca  tineri  şi  tinere”  -  spunea  distinsul  ierarh  grec  -  „aveţi  dreptul  şi  respon¬ 
sabilitatea  ca  şi  credincioşi  şi  ca  cetăţeni  responsabili  să  nu  staţi  pasivi  la  principala 
temă  a  vremii  noastre,  care  e  viitorul  Europei...  Europa  aşteaptă  de  la  voi  propuneri 
pentru  construirea  casei  noastre  comune”. 

Pe  parcursul  zilelor  de  4  şi  5  decembrie,  în  modernul  Centru  de  conferinţe 
„Thessalia”  al  Mitropoliei  de  Dimitriada  au  avut  loc  o  serie  de  prelegeri  ale  unor 

personalităţi  specializate  în  problematica  europeană,  ca  şi  a  unor  profesori  de  teologie 
din  spaţiul  balcanic.  Dintre  aceştia  îi  menţionez  pe:  Evstathios  Fakiolas,  Nikolaos 
Gianni,  Gheorghios  Noulas,  Vasso  Kollia,  Dimitrios  Pandelodimos,  Hristos  Kollias, 
Elena  Timoftisiuc,  Marian  Bogoev  Stojadinov,  Konstantinos  Kotsiopoulos  etc. 

La  invitaţia  înalt  Prea  Sfinţitului  Părinte  Ignatie,  care  a  făcut  referire  în  plen  la 
faptul  că  în  anul  2007  Sibiul  a  fost  desemnat  capitală  culturală  europeană,  înalt  Prea 
Sfinţitul  Părinte  Dr.  Laurenţiu  Streza  a  fost  invitat  să  ia  cuvântul.  înalt  Prea  Sfinţia  Sa 
a  expus  pe  scurt  evenimentele  culturale  şi  bisericeşti  care  se  vor  desfăşura  pe  parcursul 
anului  2007,  stăruind  aspra  celei  de  A  Treia  Adunări  Ecumenice  Europene,  care  se  va 
desfăşura  între  4-7  septembrie  la  Sibiu. 

Pe  data  de  5  decembrie  înalt  Prea  Sfinţitul  Părinte  Dr.  Nifon  Mihăiţă  a  prezentat 
un  material  legat  de  rolul  Bisericii  Ortodoxe  în  contextul  integrării  europene,  creionând 
anumite  responsabilităţi  concrete  ale  tinerilor  în  împlinirea  acestui  deziderat.  Tot  în 
această  zi  a  avut  loc  citirea  mesajului  adresat  participanţilor  la  acest  Congres  de  către 
înalt  Prea  Sfinţitului  Părinte  Dr.  Laurenţiu  Streza,  în  cadrul  căruia  s-a  făcut  referire  la 
necesitatea  unei  şi  mai  apropiate  conlucrări  cu  Biserica  Ortodoxă  a  Greciei  în  probleme 
de  natură  pastoral-misionară  şi  eficientizare  a  lucrării  tinerilor  în  Biserică.  Potrivit 
înalt  Prea  Sfinţiei  Sale  „tinerii  sunt  pentru  Biserica  noastră  o  forţă  vie,  fiind  cei  care 
dinamizează  viaţa  acesteia  şi  ritmul  vieţii  liturgice  a  fiecărei  parohii  în  parte. . .  Biserica 
a  arătat  întotdeauna  că  tinereţea  este  o  vârstă  a  mărturisirii  unei  credinţe  autentice,  a 
trăirii  unei  vieţi  morale  alese  şi  a  unui  zel  de  propovăduire  a  Evangheliei”.  Responsabi¬ 
litatea  tinerilor  popoarelor  ortodoxe  din  Balcani  este,  în  concluzia  mitropolitului  nostru, 
necesitatea  aprofundării  misiunii  şi  conlucrării  creştine,  oferindu-se  astfel  structurii 
europene  clădită  pe  elemente  de  ordin  economic,  politic  şi  juridic,  şi  o  profundă  dimen¬ 
siune  spirituală.  După  citirea  mesajului  înalt  Prea  Sfinţitului  Părinte  Dr.  Laurenţiu 
Streza  a  luat  cuvântul  înalt  Prea  Sfinţitul  Părinte  Dr.  Andrei  Andreicuţ  care,  salutând 
organizarea  unui  astfel  de  Congres  la  Voios  şi  mulţumind  pentru  invitaţia  ce  i-a  fost 
adresată,  a  dezvoltat,  cu  referire  la  un  cuvânt  al  părintelui  Rafael  Noica,  tema  necesităţii 
dimensiunii  spirituale  a  vieţii  europenilor  de  astăzi. 

Dintre  aspectele  semnalate  sau  propuse  spre  discuţie  de  către  delegaţia  Arhiepis¬ 
copiei  Sibiului  menţionez:  necesitatea  existenţei  unei  colaborări  concrete  între  Bisericile 
Ortodoxe  din  spaţiul  Uniunii  Europene,  respectiv  crearea  unui  For  (Consiliu)  al  Bisericilor 
Ortodoxe  din  Balcani  (ceva  similar  Consiliului  Ecumenic  al  Bisericilor  Europene),  care 
să  militeze  pe  lângă  instituţiile  europene,  atunci  când  este  nevoie,  în  varii  probleme; 
aspectul  spiritual,  duhovnicesc  ce  trebuie  să  însoţească  astfel  de  întruniri  interbalcanice, 
eventual,  posibilitatea  slujirii  în  diverse  limbi  şi  aprofundarea  tezaurului  liturgic  comun, 
şi  astfel,  ferirea  de  aspectul  pur  academic  al  unor  întruniri  de  acest  gen;  necesitatea 
cunoaşterii  dimensiunii  martirice  pe  care  a  cunoscut-o  dăinuirea  credinţei  ortodoxe  la 
unele  popoare  din  Balcani  etc. 

O  importanţă  aparte  a  avut-o  în  încheierea  Congresului  prezentarea  de  către  înalt 
Prea  Sfinţitul  Părinte  Ignatie  de  Dimitriada  a  concluziilor  finale.  Cu  o  luciditate  maximă, 

înalt  Prea  Sfinţia  Sa  nu  s-a  ferit  să  vorbească  despre  lipsa  de  unitate  ce  există  între 
Bisericile  Ortodoxe  de  astăzi,  în  special  datorită  problemei  diasporei  şi  a  naţionalismului 
exacerbat,  ajuns  pe  alocuri  la  rang  de  doctrină.  Ierarhul  gazdă  a  invitat  pe  toţi  participanţii, 
ierarhi,  preoţi,  studenţi  teologi,  să  mediteze  la  nevoia  regăsirii  unităţii  interne  a  fiecărei 
Biserici  Ortodoxe  Autocefale  şi  la  nevoia  de  a  conlucra  eficient  şi  a  da  cu  toţii  o  mărturie 
unitară  asupra  diverselor  probleme  care  frământă  lumea  de  astăzi.  Tinerii  de  astăzi, 
priviţi  ca  generaţia  de  mâine  a  Bisericii,  trebuie  să  ia  parte  activ  la  viaţa  comunităţilor  din 
care  fac  parte  -  spunea  înalt  Prea  Sfinţia  Sa  -  facându-şi  cunoscute  problemele  care-i 
frământă  şi  căutând  să  fie  un  element  de  avangardă  în  găsirea  soluţiilor  de  dăinuire  a 
principiilor  de  viaţă  creştin  ortodoxe  în  Europa  de  azi  şi  de  mâine. 

Al  II-lea  Congres  Interbalcanic  de  la  Voios  s-a  încheiat  odată  cu  participarea 
oaspeţilor  la  Vecernia  Praznicului  Sf.  Ierarh  Nicolae,  ocrotitorul  Voiosului,  în  catedrala 
mitropolitană  şi  la  Liturghia  Praznicului  în  data  de  6  decembrie. 


Dr.  Ştefan  TOMA 


RAPORT 

cu  privire  la  lucrările  celei  de-a  IX-a  Sesiuni  plenare  a 
Comisiei  mixte  internaţionale  pentru  dialog  teologic 
între  Biserica  Ortodoxă  şi  Biserica  Romano-Catolică 
Belgrad,  18-25  septembrie  2006 


Preafericite  Părinte  Patriarh, 

Subsemnaţii,  arhiereu-vicar  dr.  Petroniu  Sălăjanul  şi  arhid.  prof.  dr.  Ioan  I.  Ică  jr, 
îndeplinind  delegaţia  de  a  participa  la  lucrările  celei  de-a  IX-a  Sesiuni  plenare  a  Comisiei 
mixte  internaţionale  pentru  dialog  teologic  între  Biserica  Ortodoxă  şi  Biserica  Romano- 
Catolică,  cu  smerită  metanie  aducem  la  cunoştinţa  Preafericirii  Voastre  următoarele: 

Cea  de-a  IX-a  Sesiune  a  Comisiei  mixte  internaţionale  pentru  dialog  teologic 
între  Biserica  Ortodoxă  şi  Biserica  Romano-Catolică  şi-a  desfăşurat  lucrările  între  1 8- 
25  septembrie  2006  la  Centrul  Sava  de  lângă  hotelul  Intercontinental  din  Belgrad 
beneficiind  de  ospitalitatea  impecabilă  şi  logistica  conjugată  a  Patriarhiei  Sârbe  şi  a 
Republicii  Serbia.  Sesiunea  a  fost  coprezidată  de  mitropolitul  Ioannis  Zizioulas  al 
Pergamului  (Patriarhia  Ecumenică)  şi  de  cardinalul  Walter  Kasper,  preşedintele 
Consiliului  Pontifical  pentru  Promovarea  Unităţii  Creştine,  şi  de  cei  doi  secretari  ai 
Comisiei:  mitropolitul  Ghennadios  al  Sasimei  (Patriarhia  Ecumenică)  şi  monseniorul 
Eleuterio  Fortino,  subsecretar  al  Consiliului  Pontifical  pentru  Unitate. 

Cei  27  de  membri  ai  delegaţiei  ortodoxe  au  reprezentat  14  din  cele  16  Biserici 
Ortodoxe  autocefale  şi  autonome,  după  cum  urmează:  mitropolitul  dr.  Ioannis  Zizioulas 
al  Pergamului,  episcopul-vicar  dr.  Kallistos  Ware  al  Diokleei  şi  mitropolitul  dr. 
Ghennadios  Limouris  al  Sasimei  (Patriarhia  Ecumenică),  mitropolitul  Petros  de  Aksum 
şi  mitropolitul  dr.  Makarios  al  Kenyei  (Patriarhia  Alexandriei),  mitropolitul  dr.  Pavlos  al 
Alepului  (Patriarhia  Antiohiei),  arhiepiscopul  Teofan  al  Gherasei  şi  prof.  Gheorghios 
Galitis  (Patriarhia  Ierusalimului),  episcopul  dr.  Ilarion  Alfeiev  al  Austriei  şi  pr.  Igor 
Vijanov  (Patriarhia  Moscovei),  arhiepiscopul  dr.  Irine  de  BaCka  şi  episcopul  dr.  Ignati 
de  Branicevo  (Patriarhia  Sârbă),  arhiereu-vicar  dr.  Petroniu  Sălăjanul  şi  arhid.  prof. 
dr,  Ioan  I.  Ică  jr  (Patriarhia  Română),  episcopul  dr.  Vassilios  al  Trimitundei  şi  dr. 
Andreas  Vittis  (Biserica  Ciprului),  mitropolitul  dr.  Athanasios  al  Achaiei  şi  arhim.  prof. 

dr.  Chrysostomos  Savvatos  (Biserica  Greciei),  arhiep.  Ieremia  de  Wroczlaw  şi  prof. 
Andrezj  Kuzma  (Biserica  Poloniei),  episcopul  Elias  de  Filomilion  şi  dr.  Nathan  Hoppe 
(Biserica  Albaniei),  mitropolitul  dr.  Hristofor  al  Pragăi  şi  arhim.  Gh.  Strinskij  (Biserica 
Cehiei  şi  Slovaciei)  şi  mitrop.  dr.  Ambrosius  de  Helsinki  (Biserica  Finlandei).  Absentă 
a  fost  doar  delegaţia  Bisericii  Bulgare  din  motive  ţinând  de  sănătatea  mitropolitului 
Dometian  al  Vidinului,  precum  şi  cea  a  Bisericii  Estoniei,  înregistrându-se  astfel  o 
prezenţă  extrem  de  bună  a  Bisericilor  Ortodoxe,  spre  deosebire  de  absenţele  importante 
de  la  sesiunile  trecute  (Baltimore,  2000,  şi  Balamand,  1993). 

Cei  29  de  membri  ai  delegaţiei  romano-catolice  au  inclus,  pe  lângă  o  serie  de  preoţi 
şi  profesori,  4  cardinali,  7  arhiepiscopi  şi  6  episcopi  din  13  ţări  după  cum  urmează:  cârd. 
Walter  Kasper  (Vatican),  cârd.  William  Keeler  (SUA),  cârd.  Christoph  von  Schdnborn 
(Austria),  cârd.  Jean-Louis  Tauran  (Vatican),  arhiep.  Oscar  Lipscomb  (SUA),  arhiep. 
Antonio-Maria  Veglio  (Vatican),  arhiep.  Paul  Seyah  (Israel;  maronit),  arhiep.  Alfred  Nossol 
(Polonia),  arhiep.  Ioannis  Spiteris  de  Corfu  (Grecia),  arhiep.  Roland  Minnerath  de  Dijon 
(Franţa),  arhiep.  Bruno  Forte  de  Chieti-Vasto  (Italia),  ep.  Gerard  Daucourt  de  Nanterre 
(Franţa),  ep.  Kurt  Koch  de  Basel  (Elveţia),  ep.  greco-catolic  Florentin  Crihălmeanu  de 
Cluj  (România),  ep.  Gerhard  Feige  de  Magdeburg  (Germania),  ep.-vicar  de  Saraievo 
Pero  Sudar  (Bosnia),  ep.  Brian  Farell  (Vatican),  mons.  Pierro  Coda  (Italia),  mons.  Ivan 
Dacko  (Lviv,  Ucraina),  pr.  prof.  Dimitri  Salachas  (Roma;  PIO),  pr.  prof.  Paul  McPortland 
(Washington),  pr.  prof.  Thomas  Polt  osb  (Chevetogne),  pr.  prof.  Charles  Marerod  op 
(Roma,  Angelicum),  pr.  prof.  Hector  vall  Vîlardell  sj  (rector  PIO,  Roma),  pr.  Frans 
Bowen  M.  Aff.  (Ierusalim),  dr.  Theresia  Hainthales  (Frankfurt),  prof.  Barbara  Haliensleben 
(Fribourg),  prof.  Roberto  Marozzo  della  Rocca  (Roma),  mons.  Eleuterio  Fortino  (Vatican). 
Au  absentat  din  motive  de  sănătate  doar  cârd.  Chr.  von  Schonbom  şi  mons.  P.  Coda. 

Istoric 

Dialogul  teologic  ortodoxo-catolic  a  debutat  în  1980  la  Patmos-Rodos  cu  prima 
sesiune  plenară  a  Comisiei,  la  care  s-au  adoptat  un  plan,  o  metodă  şi  o  listă  de  teme 
propuse  pentru  prima  etapă  a  dialogului:  scopul  dialogului  e  „restaurarea  comuniunii 
depline  între  cele  două  Biserici,  bazată  pe  unitatea  credinţei  potrivit  experienţei  şi 
tradiţiei  comune  a  Bisericii  primare  şi  exprimate  în  celebrarea  comună  a  Euharistiei”; 
metoda  e  pozitivă,  plecând  de  la  elementele  comune,  care  unesc  cele  două  Biserici; 
primele  teme  abordate  urmau  să  fie  cele  legate  de  Sfintele  Taine  şi  relaţia  lor  cu  credinţa 
şi  structura  Bisericii.  Pregătite  de  lucrările  preliminare  a  trei  subcomisii,  sintetizate  de 
un  comitet  de  coordonare,  sesiunile  plenare  erau  planificate  să  se  desfăşoare  tot  la  doi 
ani.  Acest  ritm  n-a  fost  menţinut  decât  în  primii  zece  ani  de  existenţă  şi  activitate  ai 
Comisiei,  respectiv  între  1980-1990  când  au  avut  loc  6  sesiuni  plenare  (Patmos- 
Rodos,  1980;  Munchen,  1982;  Creta,  1984;  Bari,  1986-1987;  Valaamo,  1988  şi 
Freising,  1990),  care  au  condus  la  adoptarea  a  trei  documente  teologice  comune, 
reprezentând  tot  atâtea  importante  etape  pe  calea  realizării  unei  convergenţe  teologice: 

-  Misterul  Bisericii  şi  al  Euharistiei  în  lumina  misterului  Sfintei  Treimi  (Miinchen, 
1982); 

—  Credinţă,  Taine  şi  unitatea  Bisericii  (Bari,  1987); 

Taina  Preoţiei  in  structura  sacramentală  a  Bisericii  cu  referire  deosebită  la 
importanţa  succesiunii  apostolice  pentru  sfinţirea  şi  unitatea  poporului  lui  Dumnezeu 
(Valaamo,  1988). 

în  februarie  1990,  comitetul  de  coordonare  reunit  la  Moscova  a  pregătit  pentru 
sesiunea  plenară  din  iunie  1 990  de  la  Freising  proiectul  de  document  comun:  „Consecinţe 
ecleziologice  şi  canonice  ale  naturii  sacramentale  a  Bisericii:  sinodalitate  şi  autoritate 
în  Biserică”.  El  nu  avea  să  fie  însă  discutat,  dată  fiind  precipitarea  evenimentelor 
legate  de  reorganizarea  Bisericilor  greco-catolice  din  Ucraina  şi  România  odată  cu 
prăbuşirea  comunismului  între  anii  1985-1989.  Aceasta  a  impus  începând  din  1990 
uniatismul  drept  temă  unică  a  dialogului  teologic  dintre  Bisericile  Ortodoxe  şi  Biserica 
Romano-Catolică.  Lucrul  fusese  cerut  încă  de  cea  de-a  IlI-a  Conferinţă  Presinodală 
Panortodxă  (Chambesy,  1986),  şi,  cu  insistenţă,  de  reuniunea  tuturor  întâi-stătătorilor 
Bisericilor  Ortodoxe,  care  a  protestat  împotriva  prozelitismului  catolic  mascat  sub 
reînvierea  uniatismului  (Fanar,  1992).  în  aceste  condiţii,  sesiunile  a  Vl-a  şi  a  Vil-a  ale 
Comisiei  au  condus  la  adoptarea  a  două  documente  comune  privitoare  la  uniatism: 

-  declaraţia  de  la  Freising  (1990),  şi 

-  documentul  de  la  Balamand  ( 1 993):  Uniatismul  ca  metodă  de  unire  în  trecut  şi 
căutarea  actuală  a  deplinei  comuniuni. 

Reactivarea  Bisericilor  unite  cu  Roma  în  Estul  Europei  a  reprezentat  o  experienţă 
traumatică  pentru  Bisericile  Ortodoxe  ieşite  şi  ele  din  comunism,  care  au  perceput-o 
ca  relansarea  unei  noi  versiuni  a  uniatismului  istoric.  Datorită  discrepanţei  duplicitare 
dintre  declaraţiile  şi  acţiunile  Vaticanului,  dialogul  iubirii  între  Bisericile  Ortodoxe  şi 
Romano-Catolică  a  îngheţat,  iar  cel  teologic  (al  Adevărului)  a  intrat  într-un  grav  impas. 

Din  acest  impas  s-a  putut  ieşi  la  Balamand,  unde  s-a  reuşit  un  document  comun, 
numai  prin  distincţia  între  „uniatism”  -  respins  ca  „metodă”  de  unire  specifică  trecutului 
dar  inacceptabilă  azi  -  şi  realitatea  Bisericilor  unite  actuale,  acceptată  şi  încurajată  de 
Vatican  şi  recunoscută  aici  de  ortodocşi  doar  „ca  parte  a  comuniunii  catolice”. 
Uniatismul  era  respins  la  Balamand  ca  metodă  şi  model  de  unire  inacceptabilă  pe  baza 
unei  recunoaşteri  reciproce  a  Bisericilor  Catolice  şi  Ortodoxe  drept  „Biserici  surori” 
posedând  ambele  în  mod  egal  mijloacele  mântuitoare  (§  12  şi  14). 

Dacă  pentru  Vatican  documentul  de  la  Balamand  a  reprezentat  o  soluţie 
satisfăcătoare,  el  reuşind  să  determine  în  cele  din  urmă  acceptarea  lui  chiar  şi  de  către 
Bisericile  unite  din  Orientul  Apropiat  şi  Ucraina,  în  schimb  în  Bisericile  Ortodoxe  el  a 
provocat  o  adevărată  criză.  Acceptat  de  Patriarhia  Română  şi  de  Patriarhiile  Constan- 
tinopolului,  Alexandriei,  Antiohiei  şi  Moscovei,  precum  şi  de  Bisericile  Ciprului,  Poloniei, 
Albaniei  şi  Finlandei,  el  a  fost  categoric  respins  de  Bisericile  absente  de  la  Balamand: 
Biserica  Greacă,  precum  şi  Patriarhiile  Sârbă,  Bulgară  şi  a  Ierusalimului.  Salutat  de  o 
parte  din  Biserica  Ortodoxă  ca  un  document  profetic  (România,  Antiohia),  el  a  fost 

acuzat  de  altele  ca  trădare  a  Ortodoxiei  şi  un  prim  pas  spre  o  unire  mascată  -  datorită 
în  principal  recunoaşterii  Bisericii  Catolice  ca  „Biserică  soră”,  cu  Taine  valide,  înaintea 
discutării  şi  rezolvării  chestiunilor  dogmatice  controversate  între  cele  două  Biserici: 
primat,  infailibilitate,  Filioque,  purgatoriu,  har  creat  etc. 

în  1995  dialogul  părea  blocat  într-un  impas  de  nedepăşit.  în  urma  vizitei 
Patriarhului  Ecumenic  Bartolomeu  T  la  Roma  (27-29  iunie  1995),  reuniunea  comisiei 
interortodoxe  din  Fanar  (1995)  hotărăşte  continuarea  dialogului  cu  tema  „implicaţiile 
ecleziologice  şi  canonice  ale  uniatismului”.  întâlnirea  proiectată  pentru  1996  a  unui 
comitet  de  redactare  (3  ortodocşi  şi  3  catolici)  care  să  redacteze  un  document  de 
lucru  pe  această  temă  n-a  putut  avea  loc  decât  în  aprilie  1997,  când  la  Roma  s-a 
elaborat  o  primă  formă  a  acestui  text  (din  partea  ortodoxă  au  participat  mitropoliţii 
Antonie  al  Ardealului,  Ioannis  al  Pergamului  şi  Chrysostomos  al  Peristeriului;  din  partea 
catolică  au  participat  episcopul  Pierre  Duprey  şi  preoţii  Emmanuel  Lanne  şi  Jean 
Corbon).  Acest  text  a  fost  discutat  prima  dată  în  cadrul  Comisiei  interortodoxe  reunită 
şi  reorganizată  la  Fanar  în  decembrie  1997  şi,  apoi,  în  cadrul  Comitetului  de  coordonare 
de  la  Ariccia,  în  iunie  1998  (în  comitet  Biserica  Ortodoxă  Română  fiind  reprezentată 
de  arhid.  conf.  dr.  loan  I.  Ică  jr).  După  lungi  şi  adeseori  penibile  discuţii.  Comitetul  de 
coordonare  a  adoptat  un  scurt  document  de  lucru  în  şapte  paragrafe  pe  tema 
„Implicaţiilor  ecleziologice  şi  canonice  ale  uniatismului”.  Discuţiile  aprinse  purtate  în 
cadrul  celei  de-a  VIH-a  Sesiuni  plenare  de  la  Baltimore  (9-19  iulie  2000)  au  confirmat 
impasul  în  care  a  ajuns  dialogul  teologic  pe  tema  uniatismului  şi  implicaţiilor  lui.  Anomalii 
ecleziologice  şi  canonice  din  punct  de  vedere  ortodox,  Bisericile  Greco-Catolice  sunt 
perfect  „normale”  din  punct  de  vedere  ecleziologic  şi  canonic  în  Biserica  Romano- 
Catolică.  Or  acceptarea  „normalităţii”  ecleziologice  a  Bisericilor  orientale  unite  cu 
Roma  înseamnă  implicit  anormalitatea  ecleziologică  a  Bisericilor  Ortodoxe  care,  deşi 
nu  sunt  în  comuniune  cu  Roma,  se  consideră  ele  însele  drept  adevăratele  Biserici 
catolice  şi  apostolice  ale  Răsăritului.  Dificultatea  de  principiu  a  dialogului  venea  din 
faptul  că  participanţii  ortodocşi,  exasperaţi  de  prozelitismul  uniat,  cereau  rezolvarea 
prealabilă  a  problemei  Bisericilor  „unite”  drept  condiţie  pentru  continuarea  dialogului 
teologic  cu  temele  autorităţii,  sinodalităţii  şi  primatului.  Or  acest  lucru  era  o  imposibilitate 
nu  doar  practică,  ci  şi  logică:  nu  se  poate  trata  efectul  (uniatismul)  fără  a  aborda  cauza 
lui  (primatul  papal).  O  privire  rezonabilă  arăta  încă  de  atunci  limpede  că  tot  ce  s-a 
putut  spune  în  comun  despre  uniatism  (efect)  fără  a  vorbi  direct  despre  primatul  papal 
(cauza)  s-a  spus  la  Balamand. 

Impasul  atins  s-a  putut  observa  în  pauza  de  reflecţie  intervenită  după  anul  2000 
în  ce  priveşte  dialogul  teologic  oficial  între  cele  două  Biserici  în  ciuda  disponibilităţii 
de  a  dialoga  declarate  de  ambele  părţi.  După  câţiva  ani  de  stagnare,  o  încercare  de 
deblocare  a  impasului  a  fost  întreprinsă  de  vizitele  făcute  de  mitropolitul  Ioannis  Zizioulas 
al  Pergamului  tuturor  Bisericilor  autocefale  ortodoxe  pentru  a  lua  pulsul  situaţiei  şi  a 
se  consulta  cu  ele  cu  privire  la  perspectivele  de  viitor  ale  dialogului.  Constatându-se 
un  consens  în  ce  priveşte  reluarea  dialogului  în  situaţia  nouă  creată  ca  urmare  a  alegerii 

pe  19  aprilie  2005  a  cardinalului  Joseph  Ratzinger  drept  noul  papă  Benedict  XVI, 
membrii  ortodocşi  ai  comisiei  au  fost  convocaţi  în  12-13  septembrie  2005  în  Fanar 
(Biserica  Ortodoxă  Română  a  fost  reprezentată  de  PS  Petroniu  Sălăjanul).  Participanţii 
au  ales  în  unanimitate  drept  nou  copreşedinte  ortodox  al  comisiei  pe  mitropolitul  Ioannis 
al  Pergamului  şi  au  decis  reluarea  dialogului  pe  temele  ecleziologiei  şi  primatului  cu 
referire  şi  la  problema  uniatismului,  iar  Biserica  Sârbă  s-a  oferit  să  găzduiască  viitoarea 
sesiune  plenară.  O  decizie  similară  a  fost  luată  în  13-15  decembrie  2005  la  Roma  la 
sesiunea  Comitetului  de  coordonare  a  dialogului  unde  s-a  stabilit  ca  la  viitoarea  sesiune 
plenară  de  la  Belgrad  să  se  studieze  textul  elaborat  în  1990  de  Comitetul  coordonator 
de  la  Moscova  pe  tema  „sinodalităţii  şi  autorităţii”  avându-se  în  vedere  chestiunile 
controversate  ale  primatului  şi  uniatismului. 

Contextul  ecleziologic  general  în  care  s-a  desfăşurat  a  IX-a  Sesiune  plenară  a 
Comisiei  de  dialog  a  fost  marcat  însă  profund  de  reacţiile  şi  comentariile  suscitate  în 
lunile  martie-iunie  2006  de  omiterea  din  noua  ediţie  a  Annuario  Pontificio  pe  2006  a 
titlului  papei  de  „patriarh  al  Occidentului”  (a  se  vedea  în  anexă  prezentarea  arhid.  prof. 
Ioan  I.  Ică  jr  :  „Papa  renunţă  la  titlul  de  «patriarh  al  Occidentului».  Semnificaţiile 
posibile  ale  omiterii  unui  titlu  pontifical  vechi  de  1500  de  ani”).  în  ciuda  scurtei  şi 
insuficientei  „clarificări”  din  22  martie  2006  a  Consiliului  Pontifical  pentru  unitate, 
decizia  luată  fără  nicio  explicaţie  prealabilă  trebuie  înţeleasă,  aşa  cum  s-a  spus,  ca  un 
refuz  al  oricărei  încercări  de  a  impune  o  noţiune  răsăriteană  ecleziologiei  catolice:  în 
virtutea  primatului  său  petrin  „de  drept  divin",  papa  are  o  jurisdicţie  universală;  ca 
atare  nu  mai  este  un  patriarh  între  alţii,  nu  mai  poate  fi  încadrat  în  comuniunea  altor 
patriarhi  egali.  Mesajul  e  limpede:  înaintea  relansării  dialogului  teologic  bilateral  el  este 
un  avertisment  dat  atât  ortodocşilor,  cât  şi  catolicilor,  în  ce  termeni  nu  este  posibilă 
discutarea  temei  primatului  Romei  conturând  intr-un  fel  dinainte  cadrul  de  ansamblu 
pentru  dezbaterile  viitoare  ale  Comisiei. 

Ortodocşii  n-au  întârziat  însă  cu  răspunsul.  Acesta  a  venit  atât  prin  importanta 
„Declaraţie”  a  secretariatului  Sfanţului  Sinod  al  Patriarhiei  Ecumenice  din  8  iunie  2006 
(textul  ei  pe  site-ul  Patriarhiei  Ecumenice;  comentariu  în  prezentarea  arhid.  prof.  Ioan 
I.  Ică  jr  citată  mai  sus),  cât  şi  cu  ocazia  primirii  delegaţiei  Patriarhiei  Ecumenice  venită 
la  Vatican  cu  prilejul  vizitei  tradiţionale  de  praznicul  Sfinţilor  Apostoli  Petru  şi  Pavel.  în 
discursul  ţinut  în  faţa  papei  Benedict  XVI,  mitropolitul  Ioannis  al  Pergamului  a  accentuat 
faptul  că,  deşi  aveau  viziuni  diferite  despre  unele  aspecte  ale  slujirii  apostolice, 
împărtăşeau  totuşi  aceeaşi  credinţă  şi  comuniune  în  Trupul  lui  Hristos.  „în  chip 
asemănător,  cele  două  Biserici  ale  noastre  au  dezvoltat  moduri  diferite  de  asimilare  a 
tainei  lui  Hristos,  dar  acest  lucru  nu  le-a  împiedicat  să  împărtăşească  aceeaşi  credinţă 
şi  comuniune  euharistică  cel  puţin  o  mie  de  ani.  Abia  ulterior  fiecare  din  noi  şi-a  urmat 
calea  independentă  şi  autonomă  care  ne-a  condus  la  înstrăinare  reciprocă  şi,  uneori, 
chiar  la  suspiciune  şi  polemică,  E  datoria  noastră  acum  să  examinăm  care  din  diferenţele 
noastre  constituie  obstacole  reale  în  calea  unei  comuniuni  depline  şi  care  pot  rămânea 
ca  diferenţe  legitime  ce  exprimă  aceeaşi  credinţă.” 

Cronică 

în  acest  cadru  general  -  la  care  s-au  adăugat  desigur  şi  ecourile  internaţionale 
suscitate  de  remarcile  critice  la  adresa  islamului  ca  religie  a  violenţei  din  discursul 
papei  BenedictXVI  la  Universitatea  din  Regensburg  pe  13  septembrie -lucrările  celei 
de-a  IX-a  sesiuni  plenare  a  Comisiei  mixte  s-au  deschis  oficial  în  după-amiaza  zilei  de 
18  septembrie  în  paraclisul  Palatului  patriarhal  din  Belgrad  printr-o  rugăciune  comună 
în  prezenţa  venerabilului  patriarh  Pavle,  care  s-a  rugat  pentru  succesul  acestui  dialog 
teologic  în  iubire  şi  în  adevăr.  Deschiderea  oficială  propriu-zisă  a  avut  loc  în  seara 
aceleiaşi  zile  la  Centrul  Internaţional  Sava  cu  alocuţiuni  introductive  ale  mitropolitului 
Iovan  al  Zagrebului  din  partea  Sfanţului  Sinod  al  Bisericii  Ortodoxe  Sârbe,  ale  celor 
doi  copreşedinţi  şi  un  discurs  al  premierului  Serbiei,  dr.  Voislav  Koştuniţa  -  dovadă  a 
importanţei  politice  de  prim  ordin  dată  de  guvernul  sârb  acestui  dialog  în  contextul 
eforturilor  sale  de  a  se  reintegra  în  comunitatea  politică  europeană  şi  internaţională. 
Fapt  confirmat  de  cele  două  discursuri  oficiale  pe  care  membrii  comisiei  le-au  avut  în 
seara  zilei  de  19  septembrie  la  premierul  Voislav  Koştuniţa,  iar  în  seara  zilei  de  24 
septembrie  la  preşedintele  Serbiei,  dl.  Boris  Tadici.  Programul  lucrărilor  a  mai  inclus 
în  ziua  de  2 1  septembrie  (8  septembrie  pe  stil  vechi)  o  Liturghie  ortodoxă  solemnă  cu 
concelebrarea  tuturor  ierarhilor  ortodocşi  prezidaţi  de  mitropolitul  Ioannis  al  Pergamului 
la  catedrala  Sfanţul  Marcu  din  centrul  Belgradului,  iar  în  seara  zilei  de  23  septembrie 
o  missă  solemnă  cu  concelebrarea  tuturor  episcopilor  catolici  prezidaţi  de  cârd.  Walter 
Kasper  la  catedrala  catolică  a  Adormirii  din  Belgrad  urmată  de  vizitarea  monumentalei 
catedrale  ortodoxe  Sfântul  Sava  din  inima  capitalei  sârbe;  la  care  trebuie  adăugată  şi 
vizita  în  după-amiaza  zilei  de  21  septembrie  la  faimoasa  mănăstire  Ravaniţa,  ctitoria 
sfântului  rege  sârb  Lazăr,  ucis  în  lupta  de  la  Kosovopolie  în  1389. 

în  concret,  lucrările  Comisiei  au  constat  din  discuţii  generale  şi  apoi  paragraf  cu 
paragraf  a  documentului  de  lucru  în  52  de  paragrafe  ( 1 8  p.)  redactat  în  februarie  1 990 
la  Moscova  de  comitetul  coordonator  şi  intitulat  Consecinţe  ecleziologice  şi  canonice 
ale  naturii  sacramentale  a  Bisericii:  sinodal itate/concil iar itate  şi  autoritate  în  Biserică. 
După  o  introducere  (1-3)  în  care  trece  în  revistă  principalele  etape  ale  dialogului 
(documentele  din  1982,  1987  şi  1988),  circumscrie  tema  şi  stabileşte  obiectivele 
prezentului  document,  textui  discută  într-o  primă  secţiune  „fundamentele”  sinodalităţii 
(4-10)  şi  autorităţii  în  Biserică  (11-19),  ca  într-o  a  doua  secţiune  să  prezinte  cele  „trei 
actualizări”  ale  sinodalităţii  şi  autorităţii  la  nivelul  Bisericii  locale  (2 1  -26),  în  planul  re¬ 
gional  (27-36)  şi,  în  fine,  cel  al  Bisericii  universale  (37-61).  Pe  ansamblu,  textul  e  o 
remarcabilă  încercare  de  a  formula  în  termeni  sintetici  echilibrul  extrem  de  fin  dintre 
cele  două  dimensiuni  constitutive  ale  naturii  divine,  sacramentale,  a  Bisericii:  dimensiunea 
ascendentă  şi  orizontală  a  sinodalităţii,  şi  cea  descendentă  şi  ierarhică  a  autorităţii,  prin 
a  căror  armonie  şi  contrast  simultan  Biserica  e  chemată  să  reflecte  la  toate  nivelurile 
vieţii  ei  viaţa  de  comuniune  a  lui  Dumnezeu  Unul  în  Treime.  Mesajul  principal,  perfect 
ortodox,  al  textului  e  că  în  Biserică  autoritatea  există  şi  trebuie  exercitată  numai  în 

sinodalitate  sau  în  aşa  fel  încât  să  nu  contrazică  natura  sinodală  a  Bisericii.  Acest  mesaj 
reiese  limpede  din  faptul  că  sinodalitatea  e  tratată  înaintea  autorităţii  ca  o  dimensiune 
înglobantă  a  ei,  precum  şi  într-o  perspectivă  net  ascendentă  (de  ,jos”  în  „sus”)  şi 
într-un  sens  larg  de  comuniune  paneclezială,  echivalent  „sobomicităţii”,  nu  numai  strict 
de  comuniune  sinodală  a  episcopilor.  Textul  începe  astfel  prin  a  defini  sinodalitatea  în 
sensul  ei  larg  de  sobornicitate  drept  participare  responsabilă  a  fiecărui  membru  al  Bisericii 
potrivit  harismei  sale  la  actualizarea  în  comun,  dar  ordonat,  a  întreitei  slujiri  a  Mântuitorului 
(5),  fapt  prin  care  Biserica  reflectă  viaţa  tainică  a  Sfintei  Treimi,  în  care  ordinea 
Persoanelor  nu  înseamnă  subordonarea  sau  diminuarea  Lor:  la  fel  şi  în  Biserică  există 
o  ordine  care  atinge  natura  ei  (4).  Această  sobornicitate  se  manifestă  concret  în  Euharistie 

(5)  şi  are  drept  temei  sacramental  Tainele  Botezului  şi  Mirungerii,  care  fac  ca  poporul 
lui  Dumnezeu  în  întregul  ei  să  aibă  o  răspundere  în  păstrarea  fără  greşeală  a  credinţei 

(6) .  Răspunderea  principală  în  proclamarea  credinţei  o  au  însă  episcopii  urmaşi  ai 
Apostolilor  (7),  dar  şi  ei  îşi  exercită  răspunderile  în  comuniunea  sinoadelor  (8). 
Dimensiunea  sobomicesc-sinodală  a  vieţii  Bisericii  aparţine  naturii  ei  profunde  şi  voinţei 
lui  Dumnezeu  pentru  poporul  ei  şi  trebuie  să  se  regăsească  la  toate  cele  trei  niveluri  ale 
ei:  local  -  regional  -  universal,  unde  se  manifestă  ca  sinoade  având  în  frunte  un  protos 
(9).  Bisericile  locale  nu  există  însă  izolat,  ci  doar  în  comuniune  cu  toate  celelalte  Biserici 
din  toate  timpurile  şi  locurile,  manifestând  astfel  unica  Biserică  a  lui  Dumnezeu. 
Autoritatea  ( exousia )  în  Biserică  e  autoritatea  învăţătorească,  taumaturgică  şi  pastorală 
a  lui  Hristos  care  se  continuă  prin  apostoli  şi  episcopi  ( 1 1);  ea  este,  ca  una  evanghelică 
prin  excelenţă,  o  sluj  ire  ( diakonia )  ( 1 2);  nu  este  o  putere  individuală,  nici  o  delegaţie  de 
la  comunitate,  ci  un  dar  al  Duhului  Sfânt  prin  Biserică,  pentru  slujirea  ei,  niciodată  în 
afara  sau  deasupra  ei,  şi  se  exercită  cu  participarea  întregii  comunităţi  (13);  nu  poate  fi 
dominaţie  şi  constrângere  fizică  sau  morală,  ci  iubire  care  cere  iubire  şi  conlucrare 
liberă  în  ascultare  (14);  se  referă  exclusiv  la  iconomia  mântuirii  lumii  realizată  în  Biserică 
de  Dumnezeu  Cel  în  Treime  (1 5);  e  întemeiată  în  Cuvântul  lui  Dumnezeu  dat  în  Scriptura, 
Tradiţia  şi  Euharistia  Bisericii  şi  e  simbolizată  de  Evanghelia  deschisă  aşezată  pe  tron  în 
Sinoadele  Ecumenice  ( 1 6);  modalităţile  ei  concrete  de  exercitare  sunt  reglementate  de 
canoanele  Bisericii  care  pot  varia  în  funcţie  de  nevoile  Bisericii  (17).  Tradiţia  celor 
două  Biserici  recunoaşte  o  autoritate  proprie  şi  sfinţeniei  ( 1 8),  dar  ea  nu  trebuie  să  intre 
în  concurenţă  cu  autoritatea  episcopilor  şi  slujirea  lor,  ci  să  arate  prin  experienţă  finalitatea 
învăţăturii  Bisericii. 

Sinodalitatea/sobomicitatea  şi  autoritatea  se  actualizează  la  toate  cele  trei  niveluri 
ale  Bisericii:  local,  regional  şi  universal-ecumenic  (19).  La  nivel  local  Biserica  e 
alcătuită  din  comunitatea  celor  botezaţi  adunată  în  jurul  Euharistiei  prezidate  direct 
sau  indirect  de  un  episcop  hirotonit  legitim,  în  succesiune  apostolică  şi  în  comuniune 
cu  ceilalţi  episcopi  (21-22).  Prin  Botez  toţi  credincioşii  sunt  chemaţi  să  slujească 
potrivit  darurilor  lor  comunitatea  (23),  participând  activ  în  consilii  şi  sinoade  diecezane 
la  exercitarea  slujirilor  Bisericilor  (24)  în  baza  ungerii  de  la  Cel  Sfânt  (7  In  20, 27)  şi 
exprimând  acel  „sensus  ftdelium”  în  comuniune  cu  slujitorii  hirotoniţi;  autoritatea  în 

Biserică  având  originea  în  darul  Duhului  Sfânt  prin  Botez  şi  prin  Hirotonie  (25). 
Exerciţiul  sinodal  al  autorităţii  în  Biserica  locală  e  reglementat  în  exigenţele  şi  limitele 
lui  de  tradiţia  canonică  şi  nu  trebuie  să  fie  nici  pasivitate  şi  substituire,  nici  dominare 
sau  nepăsare  (26).  La  nivel  regional  orice  Biserică  locală  îşi  manifestă  catolicitatea 
în  comuniunea  cu  Bisericile  locale  vecine,  manifestată  de  hirotonia  episcopului  de 
către  cel  puţin  trei  episcopi  (cf.  can.  1  ap.;  4  Niceea  I)  (27),  de  concelebrări, 
scrisori,  întrajutorări  (28).  Relaţiile  dintre  Bisericile  locale  sunt  exprimate  de  canonul 
34  apostolic  (29),  care  se  aplică  concret  la  toate  relaţiile  dintre  episcopii  unei  regiuni 
(mitropolii,  patriarhii)  sub  forma  sinoadelor  regionale  (mitropolitane,  patriarhale); 
acestea  sunt  sinoade  episcopale,  dar  la  care  participă  şi  laici  (30),  regula  e  cea  a 
unanimităţii,  dar  fiecare  episcop  e  responsabil  de  treburile  diecezei  lui  şi  de  promovarea 
comuniunii  cu  celelalte  Biserici  (31).  Sinodul  regional  nu  are  autoritate  peste  alte 
regiuni,  dar  trebuie  să  conlucreze  cu  cele  vecine  (32).  Mai  multe  provincii  şi-au 
întărit  legăturile  de  responsabilitate  comună  formând  patriarhii  guvernate  de  sinoade 
patriarhale  cu  aceleaşi  reguli  ca  şi  cele  provinciale  (33).  Evoluţiile  istorice  au  condus 
în  Răsărit  la  formarea  de  Biserici  naţionale  autocefale,  iar  în  Apus  la  constituirea  de 
conferinţe  episcopale  (34);  ele  reprezintă  tot  atâtea  adaptări  la  complexitatea 
umanităţii,  care  nu  e  făcută  numai  din  indivizi,  ci  din  rase  şi  culturi  diverse  (35). 
Unitatea  Bisericii  nu  trebuie,  aşadar,  să  fie  uniformitate  sau  fuziune,  ci  e  chemată  să 
îmbrăţişeze  şi  promoveze  diversităţile  şi  particularităţile  culturale  şi  rasiale  ale 
umanităţii  (36).  La  nivel  universal,  după  schismă,  cele  două  Biserici  au  scos  în 
evidenţă  în  Apus  mai  mult  persoana  episcopului  Romei  şi  Biserica  universală,  iar  în 
Răsărit  mai  mult  persoana  patriarhilor  şi  Bisericile  regionale.  în  secolul  XX  ele  au 
făcut  eforturi  de  a  evidenţia  şi  aspectul  estompat,  Biserica  Romano-Catolică  creând 
conferinţe  episcopale  regionale,  iar  cele  Ortodoxe  structuri  panortodoxe  (37).  Fiind 
una  şi  indivizibilă.  Biserica  e  în  acelaşi  timp  locală  universală,  într-un  loc,  dar 
îmbrăţişând  şi  întreaga  umanitate  (38);  de  aceea  fiecare  Biserică  locală  e  în  comuniune 
nu  numai  cu  Bisericile  vecine,  ci  şi  cu  toate  Bisericile  locale  din  lume  care  au  fost, 
sunt  şi  vor  fi  (39).  în  toate  există  aceeaşi  credinţă,  Euharistie,  slujire  apostolică  şi 
disciplină,  care  nu  pot  fi  schimbate  pentru  că  ţin  de  structura  Bisericii  (40);  de 
aceea  toate  cele  ce  ţin  de  ele  sunt  reglementate  prin  norme  disciplinare  severe  (41). 
Atunci  când  probleme  de  acest  fel  au  apărut  în  plan  universal  s-a  recurs  pentru 
soluţionarea  lor  la  Sinoade  Ecumenice,  ale  căror  hotărâri  rămân  normative  pentru 
toate  Bisericile  şi  toţi  credincioşii  (42).  Sinodul  VII  Ecumenic  (787)  a  stabilit  patru 
condiţii  valabile  şi  azi  pentru  Sinoadele  Ecumenice;  receptarea  de  către  toate  Bisericile 
locale;  consensul  celor  cinci  patriarhii  ale  „pentarhiei”;  hotărârile  să  fie  omogene  cu 
cele  ale  Sinoadelor  anterioare;  să  primească  număr  şi  nume  propriu  în  ordinea 
Sinoadelor  Ecumenice  primite  de  toţi.  Ecumenicitatea  unui  sinod  e  recunoscută 
printr-un  proces  de  receptare  mai  lung  sau  mai  scurt  de  către  întreg  poporul  lui 
Dumnezeu  sub  conducerea  episcopilor  (43).  Multe  hotărâri  n-au  fost  receptate  de 
toate  Bisericile  decât  după  o  lungă  perioadă  de  reflecţie,  întrucât  sinodal itatea,  în 

sens  larg  de  sobomicitate,  implică  nu  numai  episcopii,  ci  şi  Bisericile  lor  (44).  Spre 
deosebire  de  sinoadele  diecezane  şi  regionale,  Sinoadele  Ecumenice  nu  sunt  o  instituţie 
permanentă,  ci  au  un  caracter  de  eveniment.  Chiar  şi  după  schismă,  cele  două 
Biserici  au  continuat  să  ţină  în  momente  de  crize  grave  sinoade  „generale”  prezidate 
de  Roma  în  Apus  şi  de  Constantinopol  în  Răsărit;  ţinute  în  izolare,  ele  au  sporit 
îndepărtarea  lor,  trebuind  să  se  caute  acum  mijloace  de  restabilire  a  consensului 
universal  (45).  In  mod  normal,  comuniunea  Bisericii  la  nivel  universal  e  asigurată  de 
relaţiile  frăţeşti  ale  episcopilor  între  ei  şi  cu protos- ul  care  sudează  comuniunea  lor: 
scrisori,  diptice,  apeluri  (46).  în  acest  context  se  înscrie  rolul  istoric  particular  al 
Bisericii  locale  a  Romei  şi  episcopului  ei  ca  slujitor  al  Bisericii  în  iubire,  rol  legat 
formal  de  comuniunea  de  credinţă  şi  atestat  încă  înainte  de  schismă,  chiar  dacă 
interpretarea  lui  a  creat  conflicte  încă  de  pe  atunci  (47).  în  acelaşi  context  se  situează 
şi  autoritatea  Sinoadelor  Ecumenice  care  implică  atât  unanimitatea  episcopilor,  cât 
şi  rolul protos-ului,  întâiul  între  episcopii  lumii;  canoanele  acestora  confirmând  faptul 
că  autoritatea  acestor  două  -  a  sinodului  şi  a  primului  episcop  -  trebuie  să  ajute  şi 
apere  autoritatea  episcopilor  locali,  nu  să  se  substituie  acesteia  (48).  în  ce  priveşte 
diferitele  tipuri  de  primat  mereu  în  sinodalitate  trebuie  clarificate  trei  distincţii:  1 .  între 
faptul  acceptării  unui  primat  prin  cutumă  şi  recunoaşterea  lui  de  drept  sinodală  şi 
canonică;  2.  între  recunoaşterea  lui  de  fapt  şi  de  drept  şi  justificările  lui  biblice  şi 
teologice;  şi  3.  între  recunoaşterea  unui  primat  şi  refuzul  modurilor  lui  concrete  de 
exercitare  (49).  Până  în  secolul  IX  în  Răsărit  şi  Apus  s-au  stabilit  o  serie  de  pre¬ 
rogative  pentru  primat  (protos)  la  fiecare  nivel:  pentru  primatul  diecezei  faţă  de 
horepiscopi  şi  prezbiteri;  pentru  cel  al  mitropoliei  faţă  de  episcopii  eparhiei  lui;  pentru 
cel  al  fiecăreia  din  cele  cinci  patriarhii  faţă  de  mitropoliţi;  şi  pentru  cei  al  fiecăreia 
din  Bisericile  naţionale  din  afara  vechiului  Imperiu  creştin  (50).  Pe  acest  fundal  va 
trebui  studiată  chestiunea  crucială  ecumenic  a  funcţiei  episcopului  Romei  în 
comuniunea  tuturor  Bisericilor  plecând  de  la  natura  sa  specifică  de  slujire  a  comuniunii 
dincolo  de  revendicările  de  putere  (51).  După  schismă  în  Răsărit  numărul  Bisericilor 
autocefale  şi  al  patriarhilor  a  crescut,  în  Biserica  Romano-Catolică  au  apărut  dezvoltări 
importante,  iar  un  sinod  ecumenic  care  să  dea  mărturia  comuniunii  dintre  cele  două 
Biserici  n-a  mai  putut  fi  celebrat.  Astăzi  există  speranţa  ca  Bisericile  să  găsească  în 
rugăciune  mijlocul  de  a  vindeca  diviziunea  (52). 

Acesta  este  conţinutul  textului  comun  despre  sinodalitate  şi  autoritate  a  cărui 
discuţie  şi  ameliorare  reciprocă  a  făcut  obiectul  principal  al  lucrărilor  celei  de-a  IX-a 
Sesiuni  plenare  a  Comisiei  mixte  de  la  Belgrad.  Intr-o  primă  etapă  documentul  a  fost 
discutat  în  sesiuni  separate  de  cele  două  grupuri  ale  comisiei,  cel  catolic  şi  cel  ortodox. 
Discuţiile  din  grupul  ortodox  au  evidenţiat  pe  ansamblu  atât  satisfacţia  majorităţii  faţă 
de  acest  text,  cât  şi  dorinţa  de  a  clarifica  şi  ameliora  o  serie  de  expresii  neclare  sau 
puncte  de  detaliu.  Excepţie  au  făcut  reprezentantul  Bisericii  Ierusalimului  şi  cel  al 
Rusiei:  cel  dintâi  (arhiep.  Teofan)  a  acuzat  caracterul  prea  scolastic,  catolic,  şi  lung  al 
textului,  iar  cel  de-al  doilea  (ep.  Uarion)  a  criticat  caracterul  său  general  de  text  de 

convergenţă,  faptul  că  maschează  divergenţele,  cerând  nici  mai  mult,  nici  mai  puţin 
decât  redefinirea  întregii  agende  a  dialogului  pe  discutarea  diferenţelor  teologice  dintre 
cele  două  Biserici.  Copreşedintele  (mitrop.  loannis)  a  atras  însă  atenţia  că  trebuie  să 
se  rămână  la  acest  text  (nu  se  poate  scrie  altul),  că  schimbarea  lui  trebuie  făcută  în 
comun,  nu  separat,  şi  a  cerut  în  primul  rând  decenţă  în  discuţii  şi  evitarea  exprimării 
divergenţelor  -  evidente  deja  între  reprezentanţii  Moscovei  şi  Constantinopolului  -  în 
faţa  romano-catolicilor.  Ceea  ce  însă,  din  nefericire,  avea  să  aibă  loc. 

în  deschiderea  lucrărilor  sesiunii  plenare  a  Comisiei  mixte,  partea  catolică  şi-a 
exprimat  prin  cârd.  Kasper  satisfacţia  generală  cu  acest  document,  iar  arhiep, 
Minnerath  a  prezentat  câteva  aprecieri  generale  salutând  progresul  realizat  în  textele 
dialogului  (1982,  1987,  1988  şi  1990)  în  aprofundarea  unei  serioase  teologii  de 
comuniune  în  texte  de  convergenţă  remarcabile,  într-un  spirit  autentic  ecumenic, 
pe  baza  tradiţiei  comune  cu  dorinţa  reală  de  a  respecta  şi  înţelege  preocupările  şi 
interpretările  celeilalte  părţi.  A  atras  însă  atenţia  că  documentul  trebuie  să  reflecte  nu 
numai  principiile  ecleziologiei  primului  mileniu,  ci  şi  schimbările  din  cel  de-al  doilea 
mileniu  şi  situaţia  actuală.  Arhiep.  Forte  a  încercat  să  înlocuiască  termenul 
„conciliaritate”  -  socotit  prea  vag  şi  evocând  conciliarismul  secolului  XV  şi 
conciliaritatea  din  mişcarea  ecumenică  a  anilor  ’70  ai  secolului  XX  -  prin  cel  gen¬ 
eral  de  „comuniune”.  Tot  timpul  de  altfel  membrii  catolici  au  încercat  să  reducă 
folosirea  termenilor  „sinodalitate”  şi  „conciliaritate”  în  sens  larg  de  „sobomicitate”, 
întrucât  ar  reflecta  o  ecleziologie  mult  prea  răsăriteană.  Episcopul  Teofan  a  cerut  şi 
în  plen  scurtarea  textului,  iar  episcopul  Ilarion  rescrierea  lui  totală  şi  schimbarea 
generală  a  agendei  cu  accent  pe  diferenţe  („metoda  Florenţa”),  dar  cei  doi  copreşedinţi 
au  explicat  din  nou  că  metoda  dialogului  convenită  în  1979  a  fost  aceea  de  a  pleca 
de  la  pozitiv  şi  de  la  ceea  ce  uneşte  şi  a  vedea  divergenţele  în  lumina  a  ceea  ce  ne 
uneşte  deja.  Scopul  dialogului  e  tocmai  acela  de  a  stabili,  pe  baza  Tradiţiei  comune, 
care  tradiţii  diferite  sunt  corecte  şi  trebuie  respectate  ca  diferenţe  legitime  sau  devieri, 
care  trebuie  corectate  ca  diferenţe  nelegitime.  S-a  trecut  apoi  la  discuţia  textului 
punct  cu  punct,  urmând  ca  amendamentele  reţinute  în  comun  să  fie  introduse  în 
text  de  o  comisie  mixtă  de  redactare  alcătuită  din  trei  membri  ortodocşi  (ep.  Kallistos, 
ep.  Ilarion  şi  arhid.  Ioan  I.  Ică  jr)  şi  trei  membri  catolici  (arhiep,  Forte,  pr.  Bowen  şi 
pr.  McPortland)  în  pauzele  dintre  sesiuni  sau  în  cursul  nopţii.  Principalele  modificări 
au  fost  următoarele: 

La  propunerea  arhiep.  Forte  s-a  introdus  un  paragraf  introductiv  cu  o  doxologie 
şi  o  referire  la  provocările  noului  context  global  în  care  îşi  desfăşoară  lucrările 
Comisia.  La  propunerea  ep.  Ilarion  s-a  introdus  o  notă  prin  care  se  precizează  - 
pentru  a  preîntâmpina  acuzele  de  sincretism  ecleziologie  din  partea  cercurilor 
antiecumenice  din  Rusia  sau  Georgia  cu  ocazia  expresiei  „Biserici-surori”  din 
documentul  de  la  Balamand  -  că  utilizarea  expresiilor  „Biserica  una”,  „Biserica 
nedivizată”  şi  „Trupul  lui  Hristos”  nu  înseamnă  o  renunţare  la  faptul  că  Biserica 
Ortodoxă  se  înţelege  pe  ea  însăşi  drept  Biserica  una,  sfântă,  sobornicească  şi 

apostolească  a  Crezului;  la  care  partea  catolică  a  adăugat  şi  ea  expresia  unei  conştiinţe 
similare  în  conformitate  cu  Lumen  Gentium  8.  La  propunerea  mitrop.  Ioannis  s-a 
cerut  renunţarea  sau  reformularea  §  18-19  privitoare  la  „autoritatea  sfinţeniei”  în 
sensul  că  oamenii  sfinţi  (călugării)  n-au  în  Biserică  o  exousia,  ci  doar  o  martyria, 
întrucât  sfinţenia  nu  e  în  afara  sau  deasupra  Bisericii,  ci  în  şi  pentru  ea.  S-a  renunţat 
la  §  25-26  despre  „sensus  fidelium”  în  Biserica  locală  şi  la  menţionarea  participării 
laicilor  la  alegerea  episcopilor  din  §  24,  dar  s-a  menţinut,  împotriva  propunerii 
cardinalului  Kasper,  definirea  naturii  sinodale/sobomiceşti  a  Bisericii  locale/episcopale 
înseşi.  Discuţiile  cele  mai  intense  au  fost,  cum  era  de  aşteptat,  cele  privitoare  la 
modul  de  exercitare  a  sinodalităţii  şi  autorităţii  la  nivel  regional  şi  universal.  In  ciuda 
insistenţei  mitropolitului  Ioannis,  s-a  renunţat  la  expresia-cheie  din  §  30  potrivit 
căreia  aplicarea  concretă  a  canonului  34  apostolic  e  sinodul  provincial,  pentru  că  în 
ecleziologia  catolică  actuală  conferinţele  episcopale  naţionale  şi  regionale  nu  sunt  de 
fapt  sinoade  cu  protos.  S-a  renunţat,  la  insistenţele  părţii  catolice  în  lumina  ultimelor 
evoluţii  şi  în  ciuda  protestelor  ortodocşilor,  şi  la  menţionarea  în  §  42  a  unicei  patriarhii 
a  Occidentului  în  cadrul  taxis-ului  principalelor  scaune  de  la  Sinoadele  Ecumenice. 
Temerea  părţii  catolice  ca  papa  să  nu  fie  redus  la  statutul  de  patriarh  în  cadrul 
„pentarhiei”  a  prevalat  asupra  insistenţei  ortodoxe  de  a-1  integra  într-o  structură  de 
comuniune. 

întrucât  era  evident  că  nu  mai  era  timp  pentru  terminarea  discutării  şi  amendării 
textului,  în  ultima  seară,  24  septembrie  2006,  s-a  trecut  la  discuţia  şi  adoptarea 
următorului 


Comunicat 

Cea  de-a  IX-a  Sesiune  plenară  a  Comisiei  mixte  pentru  dialog  teologic  între 
Biserica  Ortodoxă  şi  Biserica  Romano-Catolică  s-a  întrunit  între  18-25  septembrie  la 
Belgrad,  Serbia,  continuând  lucrarea  de  căutare  a  restaurării  deplinei  comuniuni 
începută  în  1980.  Biserica  Ortodoxă  a  Serbiei  a  oferit  o  generoasă  ospitalitate 
întâlnirii.  Deschiderea  oficială  a  avut  loc  în  capela  Patriarhiei  Sârbe  în  prezenţa 
Sanctităţii  Sale  Patriarhul  Pavle  care  a  urat  bun  venit  membrilor  Comisiei  şi  şi-a 
oferit  sprijinul  de  rugăciune  spunând:  „  ...Fiţi  bine  veniţi  toţi  în  această  casă  a  lui 
Dumnezeu  a  Bisericii  noastre,  a  poporului  nostru  şi  a  casei  mele!  Smerita  mea  rugăciune 
va  acoperi  dialogul  vostru  în  iubire  şi  adevăr,  căci  de  aceea  ne-am  adunat  aici.  Dar 
şi  mai  important,  ba  chiar  singurul  lucru  important,  e  ca  voi  toţi  să  fiţi  întăriţi  de 
harul  Duhului  Sfânt  Care  îndreaptă  toate  lipsurile  noastre  şi  vindecă  toate  neputinţele 
noastre.  "  Comisia  a  invocat  apoi  Duhul  Sfânt  asupra  lucrărilor  ei. 

La  prima  sesiune  de  lucru  de  la  Centrul  Internaţional  Sava,  copreşedinţii 
cardinalul  Walter  Kasper  şi  mitropolitul  Ioannis  al  Pergamului  au  prezentat  lucrarea 
Comisiei,  iar  mitropolitul  Iovan  al  Zagrebului  a  urat  bun  venit  tuturor  celor  prezenţi 
din  partea  Sfântului  Sinod  al  Bisericii  Ortodoxe  Sârbe.  Prim-ministrul  Serbiei,  dr. 

Voislav  Koştuniţa  s-a  adresat  şi  el  Comisiei  spunând:  „Bisericile  Răsăritului  şi 
Apusului  dau  un  exemplu  extraordinar  prin  dialogul  lor,  iar  această  întâlnire  teologică 
de  la  Belgrad  reprezintă  un  punct  de  referinţă  pe  acest  drum.  Cel  mai  mare  dar  făcut 
omenirii  contemporane  va  fi  acela  de  a-i  convinge  pe  oameni,  întâi  de  toate  elitele 
politice,  că  dialogul  n-are  alternativă  şi  că  orice  formă  de  aplicare  a  forţei,  dictat 
sau  impunere  a  modelului  şi  soluţiilor  proprii  în  serviciul  unui  interes  în  primul  rând 
personal  distruge  ultimele  punţi  rămase  între  popoare  şi  comunităţi  în  confruntare.  în 
loc  de  a  edifica  pace.  încredere,  solidaritate  şi  cooperare  Prim-ministrul  a  oferit  şi 
un  dineu  tuturor  participanţilor. 

Comisia  mixtă  e  compusă  din  30  de  membri  ortodocşi  şi  30  de  membri  romano - 
catolici  fiind  prezidată  de  doi  copreşedinţi,  cârd.  W.  Kasper  şi  mitrop.  loannis  al 
Pergamului,  cei  doi  cosecretari  fiind  mitrop.  Ghennadios  alSasimei  şi  mons.  Eleuterio 
Fortino.  întreaga  delegaţie  romano-catolică  a  fost  prezentă  cu  excepţia  a  doi  membri 
care  n-au  putut  să  ia  parte.  Membrii  ortodocşi  au  reprezentat  Patriarhiile  Ecumenică, 
a  Alexandriei,  Antiohiei,  Ierusalimului.  Moscovei,  Serbiei,  României  şi  Georgiei  şi 
Bisericile  Greciei,  Poloniei.  Albaniei,  Cehiei  şi  Slovaciei,  şi  Finlandei. 

Comisia  mixtă  a  discutat  un  text  intitulat  Consecinţele  ecleziologice  şi  canonice 
ale  naturii  sacramentale  a  Bisericii:  Sinodalitate  şi  Autoritate  la  cele  trei  niveluri  ale 
vieţii  Bisericii:  local,  regional  şi  universal.  Pregătit  de  Comitetul  coordonator  de  la 
Moscova  din  1990,  acest  text  trebuia  prezentat  în  acelaşi  an  la  sesiunea  plenară  a 
Comisiei  de  la  Freising,  Germania,  dar  n-a  fost  discutat  atunci  şi  mai  târziu  din 
pricina  faptului  că  evenimentele  care  aveau  loc  în  Europa  de  Est  au  obligat  Comisia 
să  abordeze  chestiunea  „  uniatismului”  în  legătură  cu  dialogul  ecumenic.  La  întâlnirea 
de  faţă  documentul  pregătit  la  Moscova  a  fost  examinat  cu  grijă  într-un  spirit  împărtăşit 
de  autentic  angajament  faţă  de  cauza  căutării  unităţii. 

Un  Comitet  mixt  de  redactare  a  fost  numit  să  revizuiască  textul  în  lumina  multelor 
observaţii  şi  comentarii  jacute  în  timpul  discutării  textului.  Un  text  revizuit  va  face 
obiectul  reuniunii  viitoare  ce  va  fi  găzduită  de  Biserica  Romano-Catolică  anul  viitor, 
în  2007. 

In  cursul  reuniunii  de  o  săptămână  delegaţii  romano-catolici  au  asistat  la 
Sfânta  Liturghie  ortodoxă  în  catedrala  Sfântul  Marcu  cu  prilejul  praznicului  Naşterii 
Maicii  Domnului,  iar  membrii  ortodocşi  au  asistat  la  o  missă  celebrată  la  catedrala 
catolică  a  Adormirii  Maicii  Domnului  din  Belgrad  la  invitaţia  arhiep.  Stanislav 
Hocevar.  Membrii  Comisiei  au  avut  prilejul  de  a  vizita  şi  istorica  mănăstire  Ravaniţa, 
unde  au  luat  parte  la  un  dineu  oferit  de  episcopul  Ignati  de  Branicevo.  Duminică 
seara  preşedintele  Serbiei,  Boris  Tadici,  a  oferit  la  reşedinţa  sa  un  dineu  în  onoarea 
Comisiei. 

întrunirea  Comisiei  mixte  a  fost  marcată  de  un  spirit  de  prietenie  şi  colaborare 
plină  de  încredere.  Membrii  Comisiei  au  apreciat  mult  generoasa  ospitalitate  a 
Bisericii  Ortodoxe  Sârbe  şi  s-au  bucurat  pe  toată  durata  dialogului  de  rugăciunile 
credincioşilor. 

In  loc  de  concluzii:  un  incident  final  cu  valoare  simptomatică 

întrucât  nu  mai  era  suficient  timp,  s-au  discutat  trei  paragrafe  (43-45).  Cele  patru 
condiţii  ale  unui  sinod  ecumenic  din  Actele  Sinodului  VII  Ecumenic  au  ridicat  din  partea 
catolică  obiecţii  atât  istorice,  cât  şi  teologice:  nu  se  menţionează  în  ele,  ca  unele  subînţelese, 
convocarea  de  către  împărat  şi,  mai  ales,  conlucrarea  Romei.  Discuţia  paragrafului  45  a 
condus,  din  păcate,  în  finalul  întregii  reuniuni  la  o  confruntare  deschisă  în  faţa  delegaţiei 
catolice  între  reprezentanţii  Bisericii  Ruse  şi  Patriarhiei  Ecumenice.  Episcopul  Ilarion  a 
obiectat  energic  împotriva  paralelei  dintre  sinoadele  „generale”  ţinute  după  schismă  în 
Occident  sub  prezidarea  papei  şi  în  Răsărit  sub  prezidarea  Constantinopolului,  ţinând  să 
se  precizeze  că  în  tradiţia  ortodoxă  primatul  Constantinopolului  nu  poate  fi  pus  în  paralelă 
cu  cel  al  Romei,  iar  comuniunea  Constantinopolului  n-ar  fi  fost  niciodată  percepută 
drept  o  condiţie  obligatorie  a  sinodalităţii  asemenea  comuniunii  cu  Scaunul  Romei  în 
Occident.  (în  subtext  polemica  implicită  era  cea  a  Patriarhiei  Moscovei  împotriva  neo- 
„papismului”  actual  al  iniţiativelor  „panortodoxe”  al  Patriarhiei  Ecumenice.)  Mitropolitul 
Ioannis  a  propus  să  se  introducă  precizarea  comuniunii  cu  Scaunul  Constantinopolului 
„deşi  înţeleasă  într-un  sens  diferit”  decât  comuniunea  cu  Scaunul  Romei.  Dar  nici  aceasta 
n-a  mulţumit  pe  episcopul  Ilarion.  întrucât  se  ajunsese  într-un  punct  critic,  mitropolitul 
Ioannis  a  cerut  cardinalului  Kasper  să  pună  la  vot  dacă  membrii  ortodocşi  ai  delegaţiei 
sunt  de  acord  cu  propunerea  ep.  Ilarion.  S-a  ajuns  la  situaţia  inedită  ca  un  cardinal  să 
arbitreze  formal  o  dispută  interortodoxă.  Propunerea  ep.  Ilarion  a  căzut  la  vot  nefiind 
însuşită  decât  de  cei  doi  membri  ai  delegaţiei  ruse.  Discuţia  a  continuat  apoi  pe  tema 
„ecumenicităţii”  conciliilor  generale  ale  Occidentului  de  după  schismă,  susţinută  de  partea 
catolică  -  cardinalul  Kasper  a  vorbit  chiar  de  necesitatea  unei  viitoare  „receptări”  a  lor! 
-,  spre  iritarea  ortodocşilor  care  prin  mitropolitul  Ioannis  au  arătat  că  dacă  se  insistă  pe 
faptul  că  aceste  concilii  din  mileniul  II  sunt  „ecumenice”  în  acelaşi  sens  ca  şi  cele  din 
mileniul  I,  atunci  dialogul  este  în  pericol.  întrucât  timpul  se  epuizase,  discuţiile  au  fost 
suspendate  urmând  să  fie  continuate  la  următoarea  Sesiune  plenară  a  Comisiei  mixte 
prevăzută  pentru  luna  octombrie  2007  într-o  ţară  catolică. 

Incidentul  de  la  ultima  sesiune  nu  s-a  încheiat  însă  aici.  El  a  fost  continuat  după 
ridicare  şedinţei  cu  un  protest  al  episcopului  Ilarion  Ia  adresa  cardinalului  Kasper  care 
condusese  şedinţa.  Protestul  a  fost  postat  luni,  25  septembrie  2006,  ora  16,  pe  site-ul 
www.interfax-religion.com ,  într-un  comunicat  în  care  episcopul  rus  descrie  incidentul 
şi  califică  drept  „inadmisibilă  căutarea  de  soluţii  la  chestiuni  dogmatice  şi  ecleziologice 
prin  vot”,  ele  „putând  fi  rezolvate  numai  prin  consens”.  „Niciun  vot  nu  poate  forţa 
participanţii  la  un  dialog  bilateral  ortodoxo-catolic  la  un  compromis  teologic  sau  să 
adopte  un  punct  de  vedere  contrar  înţelegerii  de  sine  ecleziologice.  Participanţii  ortodocşi 
nu  sunt  autorizaţi  să  «inventeze»  un  model  ecleziologic  pentru  Biserica  Ortodoxă  similar 
celui  existent  în  Biserica  Romano-Catolică  pentru  ca  patriarhul  Constantinopolului  să 
poată  ocupa  un  loc  asemănător  celui  pe  care-1  ocupă  papa  în  Biserica  Romei.”  In 
finalul  comunicatului  se  spune  că  „cardinalul  Kasper  a  luat  în  considerare  protestul 

reprezentantului  ortodox  rus  şi  a  promis  că  revine  asupra  chestiunii  la  viitoarea  sesiune 
a  Comisiei  mixte  din  octombrie  2007”. 

Cardinalul  Kasper  a  răspuns  la  protestul  episcopului  Ilarion  intr-un  interviu  postat  pe 
27  septembrie  pe  site-ul  www.zenit.org.  După  ce  descrie  în  termeni  pozitivi  lucrările  reuniunii 
desfăşurate  „într-o  atmosferă  amicală,  pozitivă  şi  constructivă”  ca  un  „pas  înainte”  în  deplină 
onestitate  pe  o  temă  dificilă  cum  este  cea  a  tensiunii  între  sinodalitate  şi  autoritate,  se  referă 
şi  la  incidentul  final  în  termenii  următori:  „Chestiunea  ridicată  de  episcopul  Ilarion  se  referă  la 
modul  de  înţelegere  a  ordinii  tradiţionale  ( taxis )  între  Bisericile  Ortodoxe,  în  care  Scaunul 
Constantinopolului  se  bucură  între  ele  de  un  primat  de  onoare.  Chestiunea  e  interortodoxă  şi 
nu  constituie  o  temă  de  discuţie  între  catolici  şi  ortodocşi.  Partea  catolică  a  declarat  explicit 
că  nu  dorea  să  intervină  într-o  astfel  de  controversă  internă.  Comisia  nu  putea  decide  în  ce 
priveşte  substanţa  chestiunii.  Ea  a  fost  abordată  numai  din  punct  de  vedere  procedural  şi 
numai  în  sensul  de  cum  e  cu  putinţă  depăşirea  ei.  Această  poziţie  a  fost  expres  explicată 
delegaţiei  ortodoxe  ruse,  ceea  ce  face  greu  explicabil  protestul  ei  public.  Comisia  a  decis  să 
se  întrunească  anul  viitor  pentru  a  continua  dialogul.  Ne-am  dori  ca  între  timp  să  se  ajungă  la 
o  soluţionare  a  diferenţelor  existente  la  nivel  ortodox.  Dacă  problema  va  rămâne  deschisă,  va 
provoca  o  permanentă  dificultate  pentru  dialogul  internaţional  catolico-ortodox.  „Pentru  ca 
ortodocşi  şi  catolici  să  poată  progresa  pe  calea  spre  unitatea  deplină  -  a  concluzionat  nu  fără 
ironie  cardinalul  -  e  necesară  unitatea  Bisericilor  Ortodoxe.” 

întrerupt  practic  mulţi  ani,  dialogul  teologic  oficial  ortodoxo-catolic  a  reluat  la 
Belgrad  într-o  atmosferă  calmă  firul  întrerupt  acum  1 6  ani  cu  discuţia  unui  text  despre 
sinodalitate  şi  autoritate  care  exprimă  fidel  viziunea  ecleziologică  a  mileniului  I. 
Dezbaterile  pe  marginea  lui  au  reflectat  tendinţa  părţii  romano-catolice  de  a  nuanţa 
această  viziune  pentru  a  nu  o  pune  în  contrast  şi  a  o  armoniza  cât  mai  mult  cu  tradiţiile 
mileniului  II  în  sensul  indicat  de  recenta  renunţare  de  către  papa  Benedict  XVI  la  titlul 
de  „patriarh  al  Occidentului”.  Dialogul  între  cele  două  ecleziologii,  catolică  şi  ortodoxă, 
ale  mileniului  II,  mileniul  diviziunii,  în  lumina  mileniului  I,  mileniul  comuniunii  ca  unitate 
în  diversitate,  a  fost  însă  şi  riscă  să  fie  slăbit  în  continuare  de  confruntarea  inutilă 
între  înţelegerile  diferite  ale  primatului  universal  în  Biserica  Ortodoxă  dintre  Moscova 
şi  Constantinopol,  dezacord  care  a  blocat  deja  „sine  die”  şi  pregătirile  în  vederea 
convocării  Sfântului  şi  marelui  Sinod  Panortodox. 


30  septembrie  2006 


PS  Dr.  PETRONIU  SĂLĂJANUL, 
Arhiereu-vicar  al  Episcopiei  Oradiei.  Bihorului  şi  Sălajului 

PC  Arhid.  prof.  dr.  loan  I.  ICÂ  Jr. 


Prea  Sfinţiei  Sale 

Prea  Sfinţitului  CIPRIAN  CÂMPINEANU,  Episcop- Vicar  Patriarhal 
spre  a  fi  adus  la  cunoştinţa  Prea  Fericitului  Părinte  Patriarh  TEOCTIST 
şi  membrilor  SFÂNTULUI  SINOD  AL  BISERICII  ORTODOXE  ROMÂNE 

Iubiţi fraţi  şi  iubite  surori  în  Hristos, 

Mi  s-a  cerut  să  vă  vorbesc  astăzi  despre  temele  şi  scopurile  celei  de-a  Treia 
Adunări  Ecumenice  Europene  şi  aşa  voi  face.  însă  mi-ar  place  să  încep  prin  afirmarea 
a  ceva  ce  vă  este  familiar  vouă  tuturor.  Este  un  pasaj  din  Profetul  Isaia  care  vă  este 
bine  cunoscut:  „Priviţi  la  stânca  din  care  aţi  fost  tăiaţi  şi  către  cariera  de  piatră  din  care 
aţi  fost  scoşi"  (Js,  51,  1).  Am  menţionat  acest  pasaj  pentru  că  îmi  aduce  aminte  de 
propriul  meu  trecut  şi  de  anumite  lucruri  cu  care  am  fost  crescut:  creştini  devotaţi  lui 
Hristos,  familie,  rugăciune,  educaţia  pentru  cele  bune  ale  lumii,  dragoste  de  Dumnezeu 
făcută  prezentă  prin  lisus  Hristos,  slujbe  şi  mărturii  pentru  El  în  cadrul  unei  comunităţi 
unde  fiecare  era  acceptat,  respectat  şi  iubit.  Acestea  au  fost  lucrurile  cu  care  am  fost 
crescut  ca  şi  copil  şi  tânăr  şi  presupun  că  cei  mai  mulţi  dintre  dumneavoastră,  prezenţi 
aici,  au  avut  parte  de  aceleaşi  experienţe.  îmi  permit  să  spun  că  ceea  ce  ne  uneşte  pe 
noi  ca  şi  creştini  este  mai  important  decât  ceea  ce  ne  desparte,  de  aceea  sunt  atât  de 
încurajat  de  ceea  ce  Conciliul  Vatican  II  învaţă  despre  unitatea  creştină.  De  exemplu: 
„toţi  cei  care  au  fost  îndreptaţi  prin  credinţă  în  Botez  au  fost  încorporaţi  în  Hristos. 
Prin  urmare,  ei  au  dreptul  de  a  fi  numiţi  creştini  şi  din  motive  obiective  sunt  acceptaţi 
ca  şi  fraţi  şi  surori  ai  Bisericii  Catolice"  (U.R.  3).  Cu  alte  cuvinte,  noi  suntem  fraţi  şi 
surori  în  Hristos.  De  asemenea  îmi  trece  prin  minte  că  ceea  ce  noi  afirmăm  ca  şi 
creştini  este  mult  mai  important  decât  ceea  ce  respingem  unul  de  la  celălalt. 

Unul  dintre  teologii  care  au  pregătit  calea  spre  Vatican  II,  francezul  Henri  de  Lubac, 
spunea,  în  1938:  „Este  o  mare  nenorocire  că  am  învăţat  catehismul  împotriva  cuiva, 
căci  mi-e  teamă  că  în  astfel  de  cazuri  nu  a  fost  învăţat  decât  pe  jumătate.”  Conciliul 
porneşte  de  la  această  idee  când  spune  că  „Tot  ceea  ce  este  făcut  prin  harul  Duhului 
Sfânt  în  inimile  fraţilor  şi  surorilor  noastre  separaţi  poate  contribui  la  propria  noastră 
prefacere  morală.  Ceea  ce  este  cu  adevărat  creştin,  nu  este  niciodată  în  contradicţie  cu 
ceea  ce  aparţine  cu  adevărat  de  credinţă.  într-adevăr,  se  poate  întotdeauna  ajunge  la  o 
aprofundare  şi  mai  adâncă  a  marii  taine  a  lui  Hristos  şi  a  Bisericii”  (U.R.  4). 

A  fi  deschis  şi  receptiv  faţă  de  Duhul  Sfânt  înseamnă  a  fi  deschis  şi  receptiv  faţă 
de  alţii.  Deci,  voi  începe  cu  o  afirmare  a  speranţelor  şi  aşteptărilor.  Noi  ne  aflăm  pe 

*  Referat  susţinut  la  Roma  în  data  de  25  ianuarie  2006  în  cadrul  primei  etape  pregătitoare  a  celei 
de-a  Treia  Adunări  Ecumenice  Europene,  Sibiu,  4-9  septembrie  2007. 

cale  spre  unitatea  deplină  a  creştinilor.  Drumul  s-ar  putea  să  fie  lung  şi  dificil,  dar  nu 
există  cale  de  întoarcere.  Ecumenismul  este  asemeni  unui  drum  fără  ieşire  şi,  prin 
urmare,  ar  trebui  să  fim  mândri  de  asta.  Ar  trebui  să  realizăm  că  ecumenismul  nu 
înseamnă  atât  de  mult  obstacole  pe  care  ar  trebui  să  le  depăşim  şi  cărora  nu  ar  trebui 
să  le  acordăm  mai  multă  importanţă  decât  merită.  Mai  mult,  ecumenismul  înseamnă 
daruri  de  împărtăşit.  Aş  putea  spune  sincer,  că  după  aproape  cincizeci  de  ani  de  preoţie 
am  învăţat  foarte  multe  de  la  fraţii  şi  surorile  mele  creştini  (de  alte  confesiuni)  pe  care 
i-am  întâlnit  pe  propria  mea  cale.  Deci,  în  nici  un  caz  nu  ar  trebui  să  fim  descurajaţi  de 
perspectivele  pe  care  le  avem  în  faţă. 

Iar  acum  voi  trece  la  temele  şi  obiectivele  Adunării  noastre  ecumenice.  Cei  trei 
duşmani  ai  ecumenismului  sunt  următorii:  suspiciunea,  inerţia  şi  nerăbdarea.  După 
părerea  mea,  scopurile  şi  obiectivele  Adunării  au  menirea  să  elimine  şi  să  eradicheze 
suspiciunea  unuia  faţă  de  altul;  să  reflectăm  împreună  ce  putem  face  fiecare  în  propriile 
noastre  ţări  şi  împrejurări;  să  promovăm  şi  să  dezvoltăm  eforturile  noastre  ecumenice 
şi,  în  final,  să  întreţinem  o  atmosferă  a  speranţei  şi  perseverenţei  pe  calea  pelerinajului 
nostru  ecumenic  în  Europa. 

Primul  obiectiv  este  acela  de  a  depăşi  suspiciunile  prin  întâlniri  şi  rugăciuni 
comune.  Cât  de  bine  este  să  fie  prietenii  împreună!  îmi  voi  aduce  mereu  aminte  cum. 
pe  vremea  când  eram  rector  al  unui  seminar  aici  la  Roma,  am  invitat  un  proeminent 
cleric  nonconformist  pe  nume  Norman  Goodall  să  stea  la  seminar.  A  venit  şi  a  predat 
mai  multe  luni  la  Institutul  gregorian.  Pentru  mine  însă  cel  mai  mare  dar  a  fost  prietenia 
noastră.  Am  râs  împreună,  ne-am  plimbat,  ne-am  rugat,  ne-am  bucurat  fiecare  de 
compania  celuilalt,  iar  după  ce  a  plecat,  el  a  scris,  într-o  carte  de  memorii  despre 
perioada  şederii  lui  la  Colegiu:  „împreună  cu  prietenii  mei  romano-catolici  am  simţit 
că  am  găsit  puncte  despre  care,  din  respect  pentru  doctrină  şi  eclesiologie,  a  trebuit  să 
spun:  Eu  nu  pot  să  accept  asta.  Am  ştiut,  fără  nici  o  umbră  de  îndoială,  că  în  profunzimea 
spiritualităţii,  noi  ne  avem  locul  unul  lângă  celălalt  în  mărturisirea  că  suntem  împreună 
pe  cale  cu  Domnul  care  ne  conduce  spre  înţelegerea  deplină  a  expresiei:  «Una  Sfântă 
Sobornicească  şi  Apostolească  Biserică»  şi  că  fiecare  dintre  noi  a  văzut-o  şi  experiat-o.” 
A  fost  un  om  minunat  şi  am  avut  privilegiul,  după  mulţi  ani,  să-l  vizitez  şi  să  mă  rog 
împreună  cu  el,  cu  o  zi  sau  două  înainte  de  a  muri.  Deci,  suspiciunile  pot  fi  depăşite 
dacă  ne  întâlnim  împreună,  ne  respectăm  şi  ne  rugăm  împreună.  Următorii  ani  ne  vor 
oferi  multe  ocazii  să  facem  aceasta  şi  sper  că  la  Sibiu,  unde  ne  vom  întâlni  în  final,  va 
fi  punctul  culminant  al  prieteniei,  celebrării  şi  mai  ales  al  rugăciunii  comune,  care  vor 
lumina,  nu  numai  vieţile  noastre  de  creştini,  dar,  prin  noi,  îşi  vor  găsi  ecou  şi  în  ţările 
noastre  de  origine.  Deci,  primul  obiectiv  al  Adunării  noastre  este  de  a  creşte  şi  cimenta 
prietenia  noastră  creştină  care  este  susţinută  prin  întâlnirile  noastre,  celebrările  şi 
rugăciunile  comune.  Iisus  a  spus  „Oriunde  sunt  doi  sau  trei  adunaţi  în  numele  meu 
acolo  sunt  şi  Eu.”  Duhul  lui  Hristos  este  Cel  care  ne  face  să  vrem  unitate,  să  ne  rugăm 
şi  să  lucrăm  pentru  aceasta.  îmi  plac  mult  aceste  cuvinte  ale  Conciliului  Vatican  II  cu 
privire  la  ecumenism:  „nu  există  ecumenism  autentic  fără  schimbare  interioară,  înnoire 

a  atitudinilor  şi  dragoste  neprecupeţită”  (U.R.  8).  Aceasta  este  chemarea  Domnului 
Iisus  care  doreşte  să  se  împlinească  rugăciunea  Sa  ca  „toţi  să  fie  una”. 

Cel  de-al  doilea  duşman  al  ecumenismului,  pe  care-1  avem  de  depăşit,  este  acela 
al  inerţiei.  îmi  aduc  aminte  cum  cu  mulţi  ani  în  urmă  am  făcut  un  chestionar  în 
episcopia  mea,  în  care  i-am  întrebat  pe  credincioşii  mei  care  sunt  priorităţile  lor.  In 
răspunsurile  lor,  cei  mai  mulţi  au  răspuns  că  ecumenismul  a  fost  o  prioritate,  dar,  din 
păcate,  nu  mai  este,  pentru  că  nu  pot  să-l  pună  în  practică.  Mi  se  pare  că  deşi  noi 
creştinii  nu  putem  să  facem  totul  împreună,  există  totuşi  unele  lucruri  în  cadrul  fiecărui 
sat,  parohie  sau  oraş,  pe  care  creştinii  ar  putea  şi  ar  trebui  să  le  facă  împreună.  Uneori 
vorbim  de  obiective  majore  şi  perspective  mari,  însă,  după  părerea  mea,  probabil  ar 
trebui  să  avem  obiective  mici  care  sunt  uşor  de  realizat,  decât  să  spunem  că  vom  face 
totul,  dar  în  realitate  să  nu  se  întâmple  nimic.  Haideţi  să  vă  spun  o  istorisire  cu  patru 
croitori  polonezi.  Ei  locuiau  în  acelaşi  sat  şi  pe  aceeaşi  stradă.  Vremurile  s-au  înrăutăţit, 
aşa  că  unul  dintre  ei  a  decis  să  pună  în  fereastra  casei  sale  un  afiş  pe  care  scria:  „Aici 
este  cel  mai  bun  croitor.”  Când  cel  de-al  doilea  croitor,  mergând  pe  stradă,  a  văzut 
afişul,  după  care  a  pus  în  fereastra  sa  afişul  „Aici  este  cel  mai  bun  croitor  din  toată 
Polonia!”  Când  cel  de-al  treilea  croitor,  mergând  pe  stradă,  a  văzut  cele  două  afişe,  a 
pus  în  fereastra  sa  anunţul:  „Aici  veţi  găsi  cel  mai  bun  croitor  din  întreaga  lume!”  Cel 
de-al  patrulea  croitor,  mergând  pe  stradă,  a  văzut  afişele  celor  trei,  după  care  a  pus  în 
fereastra  sa  anunţul  „Aici  este  cel  mai  bun  croitor  de  pe  stradă!!!”  Sunt  sigur  că  aţi 
înţeles  morala  istorisirii.  Ecumenismul  nu  este  în  mod  esenţial  legat  de  evenimente 
mari,  ci  de  evenimente  mici,  la  nivel  parohial,  în  sate  şi  oraşe.  Ecumenismul  este  acolo 
unde  Duhul  Sfânt  al  lui  Dumnezeu  face  minuni  cu  harul  Său. 

Deci,  un  alt  scop  al  Adunării  noastre  ecumenice  este  acela  de  a  construi  ceea  ce  noi 
numim  spiritualitate  ecumenică,  care  este  reală  şi  efectivă.  înseamnă  a  ne  asculta  şi  a  ne 
deschide  pe  noi  înşine  spre  darurile  Duhului  Sfânt  care  se  exprimă  prin  diferite  forme  de 
pietate;  înseamnă  dispoziţia  de  a  regândi  şi  a  ne  schimba,  de  a  ţine  cont  de  diversitatea 
altora,  care  necesită  toleranţă,  răbdare,  bunăvoinţă  şi  dragoste.  Atunci  când  creştinii  fac 
ceva  împreună,  avem  de-a  face  cu  o  înţelegere  mai  adâncă  a  ecumenismului  care  ne  face 
să  ne  respectăm  şi  să  avem  respect  unii  faţă  de  alţii,  nu  numai  cu  gândul,  ci  şi  cu  inima, 
întreaga  spiritualitate  ecumenică  va  fi  în  mod  necesar  o  spiritualitate  biblică  şi  se  poate 
exprima  în  lecturi  şi  studiu  biblic  comun,  ceea  ce  pentru  toţi  creştinii  este  mărturia  comună 
fundamentală  a  mântuirii  lui  Dumnezeu  în  istorie,  desăvârşită  în  Iisus  Hristos.  Spiritualitatea 
biblică  presupune  întotdeauna  prezenţa  lui  Hristos,  iar  mişcarea  ecumenică  înseamnă  un 
nou  început  în  Hristos.  Aceasta  pentru  că  unitatea  noastră,  communio,  care  este  reală,  este 
în  El,  Iisus  Hristos,  Mântuitorul  nostru,  Fiul  lui  Dumnezeu.  Deci,  al  doilea  scop  al  Adunării 
este,  după  mine,  de  a  sprijini  şi  încuraja,  nu  numai  pe  aceia  care  participă,  ci  şi  pe  toţi 
creştinii  din  ţările  Europei,  la  o  spiritualitate  ecumenică  cultivată  în  rugăciune,  în  grupuri 
ecumenice  şi  adunări,  precum  şi  în  mici  dar  realiste  mărturii  că  putem  merge  împreună 
spre  împărăţia  lui  Dumnezeu.  Sper  ca  întâlnirea  noastră  să  ne  dea  posibilitatea  de  a  dezbate 
împreună  câteva  dintre  modurile  în  care  aceasta  poate  fi  sprijinită  pe  viitor  în  ţările  Europei. 

Ultimul  adversar  al  ecumenismului  este  nerăbdarea.  în  prezent  există  în  Europa 
o  evidentă  descurajare,  deoarece  unele  dintre  aşteptările  legate  de  mişcarea  ecumenică 
care  cu  cincizeci  de  ani  în  urmă  erau  atât  de  evidente,  nu  au  fost  îndeplinite.  Există  o 
cale  cu  care  ar  trebui  să  ocolim  toate  obstacolele  şi  dificultăţile  care  încă  mai  rămân  în 
calea  noastră.  Dar  aceasta  ar  însemna  să  ignorăm  faptul  că  pelerinajul  nostru  ecumenic 
este  el  însuşi  o  profundă  adâncire  şi  formare  a  propriei  înţelegeri  a  Tainei  lui  Hristos  şi 
a  Bisericii  Sale.  Dialogul  ecumenic  nu  înseamnă  abandonarea  identităţii  fiecăruia  în 
favoarea  unei  înţelegeri  ecumenice  de  compromis.  Este  o  greşeală  fundamentală  a 
vedea  ecumenismul  ca  un  relativism  doctrinar.  Obiectivul  lui  nu  este  de  a  afla  cel  mai 
de  jos  numitor  comun.  Obiectivele  ecumenismului  nu  sunt  o  sărăcire  spirituală,  ci  o 
îmbogăţire  spirituală  mutuală.  în  dialogul  ecumenic,  noi  descoperim  adevărul  celorlalţi 
ca  fiind  propriul  nostru  adevăr.  Deci,  prin  dialogul  ecumenic,  Duhul  Sfânt  ne  conduce 
spre  tot  adevărul.  El  vindecă  rănile  dezbinărilor  noastre  şi  ne  dăruieşte  sobomicitate 
deplină.  Aceasta  înseamnă  că  itinerariul  nostru  va  fi,  bineînţeles,  unul  lung,  însă  în 
acelaşi  timp  deosebit  de  fructuos.  Ecumenismul  nu  înseamnă  în  mod  esenţial  conver¬ 
tirea  de  o  parte  sau  de  alta,  ci  convertirea  fiecăruia  la  adevărul  deplin  al  lui  lisus 
Hristos.  De  aceea  nu  există  ecumenism  care  să  nu  implice  schimbarea  şi  reînnoirea 
fiecăreia  dintre  Biserici,  iar  această  schimbare  este  un  pas  înainte  şi  un  proces  lung. 

Deci,  cel  de-al  treilea  obiectiv  al  întâlnirii  noastre  şi  al  Adunării  Ecumenice  este  de  a 
genera  speranţă  şi  entuziasm  pentru  itinerariul  ecumenic.  îmi  aduc  aminte  când  papa  loan 
Paul  al  II-lea  a  vizitat  Marea  Britanie  cu  mai  bine  de  douăzeci  de  ani  în  urmă  şi  cât  de 
impresionat  am  fost  de  aceasta.  îmi  aduc  aminte  de  întâlnirea  papei  cu  Arhiepiscopul  de 
Canterbury,  la  Canterbury,  când  papa  a  spus:  „Dragostea  creşte  prin  căile  adevărului,  iar 
adevărul  ne  este  mai  aproape  prin  căile  dragostei.  Pătruns  de  aceasta,  înalţ  către  Dumnezeu 
această  rugăciune:  Hristoase,  fie  ca  toate  acestea  să  fie  parte  a  acestei  zile ,  să  fie  născute 
din  duhul  adevărului  şi  să  fie  pline  de  roade  prin  iubire.  Să  avem  în  faţa  ochilor  trecutul 
şi  viitorul,  dorinţele  atâtor  inimi.  Tu,  Care  eşti  Stăpânul  istoriei  şi  al  neamului  omenesc, 
fii  cu  noi.  lisuse  Hristoase,  Fiule  Cel  veşnic  al  Tatălui,  fii  cu  noi.  Amin.  Acestea  ar  trebui 
sâ  fie  speranţa  şi  aşteptările  noastre  atunci  când  pregătim  Adunarea  Europeană.  Ne-ar 
ajuta  însă,  întâi  de  toate,  să  creştem  în  prietenie  şi  înţelegere,  prin  rugăciune,  prin  a  dori 
unitatea  şi  prin  întâlnirile  noastre.  Ar  trebui  de  asemenea  să  ne  permită  să  ne  angajăm  pe  noi 
căi  de  exprimare  a  mărturiei  comune  a  lui  lisus  Hristos,  Domnul  nostru.  Ne  va  ajuta,  în 
casele,  satele  şi  oraşele  noastre,  să  lucrăm  mai  mult  împreună,  ca  şi  credincioşi  şi  următori 
ai  lui  lisus  Hristos,  Care  este  nădejdea  lumii.  Şi,  în  final,  ne  va  reînnoi  curajul  şi  speranţa 
noastră,  precum  şi  răbdarea  noastră,  care,  aşa  cum  spunea  un  mare  scriitor,  „este  sora 
mai  mică  a  speranţei”.  Mă  rog  ca  Adunarea  noastră  să  fie  una  plină  de  roade  precum  şi  un 
imbold  pentru  pelerinajul  nostru  spre  a  împlini  împreună  rugăciunea  Domnului:  „Ca  toţi  să 
fie  una,  după  cum  Tu,  Părinte,  întru  mine  şi  Eu  întru  Tine,  aşa  şi  aceştia  în  Noi  să  fie  una, 
ca  lumea  să  creadă  că  Tu  M-ai  trimis.”  {In.  1 7,  21). 

Cardinalul  Cormac  MURPHY-O’CONNOR 

Arhiepiscop  de  Westminster 
(Trad.  din  engleză  de  Prep.  Dr.  Daniel  Buda) 

Vasile  M.  Popescu,  Un  martir  al  crucii.  Viaţa  şi  scrierile  lui  Teodor  M.  Popescu. 
Ediţie  îngrijită  de  Gabriela  Moldoveanu  şi  Răzvan  Codrescu.  Cu  un  documentar  din 
Arhivele  Securităţii  alcătuit  şi  comentat  de  Adrian  Nicolae  Petcu,  Bucureşti,  Editura 
Christiana,  2006,  540  p.+  3  facs.  +  9  ilustraţii. 

Cartea  de  faţă  readuce  în  atenţia  istoricilor  şi  a  preoţilor  personalitatea  acestui  teolog- 
savant,  fost  peste  trei  decenii  profesor  Ia  Facultatea  de  Teologie  din  Bucureşti  (din  1948 
Institut).  Ea  a  fost  scrisă  de  fratele  său,  Vasile  M,  Popescu,  dar  a  rămas  într-un  manuscris 
dactilografiat,  păstrat  în  Biblioteca  Sfântului  Sinod  din  Bucureşti.  Şi  iată  că  acum,  prin  grija 
celor  doi  editori,  ea  vede  lumina  tiparului,  în  condiţii  grafice  remarcabile.  Considerăm  că 
pentru  preoţii  şi  istoricii  de  azi  apariţia  acestei  cărţi  era  absolut  necesară,  atât  pentru 
cunoaşterea  personalităţii  acestui  teolog  şi  istoric  bisericesc  de  excepţie  şi  un  adevărat 
martir  al  credinţei,  dar  şi  pentru  cunoaşterea  unor  triste  stări  de  lucruri  din  timpul  regimului 
comunist,  care  au  dus  la  martiriul  său. 

Teodor  M.  Popescu  s-a  născut  în  Boteni,  în  sudul  judeţului  Dâmboviţa,  la  9  iunie  1893, 
în  familia  unor  credincioşi  ţărani.  Cu  mari  greutăţi  materiale,  a  reuşit  să  urmeze  cursurile 
Seminarului  „Central”  din  Bucureşti,  între  anii  1905-1913,  absolvind  fiecare  clasă  cu  media 
10,  apoi  cele  ale  Facultăţii  de  Teologie  din  Bucureşti  (1913-1919,  cu  o  întrerupere  în  timpul 
primului  Război  mondial,  când  a  fost  elev  la  Şcoala  Militară  de  Infanterie  din  Botoşani, 
trimis  pe  front  şi  demobilizat  abia  în  martie  1918).  Au  urmat  apoi  câţiva  ani  de  studii  peste 
hotare:  la  Facultatea  de  Teologie  de  la  Universitatea  „Capodistriana”  din  Atena  (1919- 
1922),  care  i-a  conferit  doctoratul  în  1922  (cu  teza  „Cauzele  persecuţiilor  din  punct  de 
vedere  istoric  şi  psihologic”,  publicată  în  acelaşi  an,  în  limba  greacă);  la  Facultăţile  de 
Teologie  şi  Filosofie  ale  Universităţii  din  Leipzig  (1922-1923),  apoi  la  Paris,  unde  a  urmat 
cursuri  la  Facultatea  Liberă  de  Teologie  Protestantă,  la  Institutul  Catolic  şi  la  cunoscuta 
„Ecole  Pratique  des  Hauts  Etudes”  (1923-1925). 

Cu  o  asemenea  pregătire  de  excepţie  s-a  reîntors  în  ţară,  fiind  numit  profesor  suplinitor 
la  Seminarul  „Centra!”  din  Bucureşti  (1925-1 926),  ca  apoi  să  intre  în  învăţământul  universitar, 
ca  profesor  de  Istorie  bisericească  universală  la  noua  Facultate  de  Teologie  din  Chişinău 
(1926-1927),  profesor  agregat  (din  1927),  apoi  titular  (1930- 1948)  pentru  aceeaşi  disciplină  la 
Facultatea  de  Teologie  din  Bucureşti.  în  cadrul  acesteia  a  suplinit  şi  catedra  de  Patrologie 
şi  Istoria  dogmelor  (1928-1942),  şi  cea  de  Istorie  a  Bisericii  Române  (1947-1948);  a  fost 
decanul  Facultăţii  (1942-1946),  apoi  prodecan  (1946-1948).  După  reforma  învăţământului 
din  1948,  şi-a  continuat  activitatea  şi  în  cadrul  Institutului  teologic  universitar  din  Bucureşti, 
la  aceeaşi  catedră,  până  la  arestarea  sa,  în  martie  1959  a  fost  un  profesor  remarcabil,  de  o 

Ultimul  adversar  al  ecumenismului  este  nerăbdarea.  în  prezent  există  în  Europa 
o  evidenţă  descurajare,  deoarece  unele  dintre  aşteptările  legate  de  mişcarea  ecumenică 
care  cu  cincizeci  de  ani  în  urmă  erau  atât  de  evidente,  nu  au  fost  îndeplinite.  Există  o 
cale  cu  care  ar  trebui  să  ocolim  toate  obstacolele  şi  dificultăţile  care  încă  mai  rămân  în 
calea  noastră.  Dar  aceasta  ar  însemna  să  ignorăm  faptul  că  pelerinajul  nostru  ecumenic 
este  el  însuşi  o  profundă  adâncire  şi  formare  a  propriei  înţelegeri  a  Tainei  lui  Hristos  şi 
a  Bisericii  Sale.  Dialogul  ecumenic  nu  înseamnă  abandonarea  identităţii  fiecăruia  în 
favoarea  unei  înţelegeri  ecumenice  de  compromis.  Este  o  greşeală  fundamentală  a 
vedea  ecumenismul  ca  un  relativism  doctrinar.  Obiectivul  lui  nu  este  de  a  afla  cel  mai 
de  jos  numitor  comun.  Obiectivele  ecumenismului  nu  sunt  o  sărăcire  spirituală,  ci  o 
îmbogăţire  spirituală  mutuală.  în  dialogul  ecumenic,  noi  descoperim  adevărul  celorlalţi 
ca  fiind  propriul  nostru  adevăr.  Deci,  prin  dialogul  ecumenic,  Duhul  Sfânt  ne  conduce 
spre  tot  adevărul.  F.1  vindecă  rănile  dezbinărilor  noastre  şi  ne  dăruieşte  sobornicitate 
deplină.  Aceasta  înseamnă  că  itinerariul  nostru  va  fi,  bineînţeles,  unul  lung,  însă  în 
acelaşi  timp  deosebit  de  fructuos.  Ecumenismul  nu  înseamnă  în  mod  esenţial  conver¬ 
tirea  de  o  parte  sau  de  alta,  ci  convertirea  fiecăruia  la  adevărul  deplin  al  lui  Iisus 
Hristos.  De  aceea  nu  există  ecumenism  care  să  nu  implice  schimbarea  şi  reînnoirea 
fiecăreia  dintre  Biserici,  iar  această  schimbare  este  un  pas  înainte  şi  un  proces  lung. 

Deci,  cel  de-al  treilea  obiectiv  al  întâlnirii  noastre  şi  al  Adunării  Ecumenice  este  de  a 
genera  speranţă  şi  entuziasm  pentru  itinerariul  ecumenic.  îmi  aduc  aminte  când  papa  loan 
Paul  al  Il-lea  a  vizitat  Marea  Britanie  cu  mai  bine  de  douăzeci  de  ani  în  urmă  şi  cât  de 
impresionat  am  fost  de  aceasta.  îmi  aduc  aminte  de  întâlnirea  papei  cu  Arhiepiscopul  de 
Canterbury,  la  Canterbury,  când  papa  a  spus:  „Dragostea  creşte  prin  căile  adevărului,  iar 
adevărul  ne  este  mai  aproape  prin  căile  dragostei.  Pătruns  de  aceasta,  înalţ  către  Dumnezeu 
această  rugăciune:  Hrislaase,  fie  ca  toate  acestea  safe  parte  a  acestei  zile,  să  fie  născute 
din  duhul  adevărului  şi  să  fie  pline  de  made  prin  iubire.  Să  avem  în  faţa  ochilor  trecutul 
şi  viitorul,  dorinţele  atâtor  inimi.  Tu,  Care  eşti  Stăpânul  istoriei  şi  al  neamului  omenesc, 
fii  cu  noi.  lisuse  Hristoase.  Fiule  Cel  veşnic  al  Tatălui,  fii  cu  noi.  Amin.  Acestea  ar  trebui 
să  fie  speranţa  şi  aşteptările  noastre  atunci  când  pregătim  Adunarea  Europeană.  Ne-ar 
ajuta  însă,  întâi  de  toate,  să  creştem  în  prietenie  şi  înţelegere,  prin  rugăciune,  prin  a  dori 
unitatea  şi  prin  întâlnirile  noastre.  Ar  trebui  de  asemenea  să  ne  permită  să  ne  angajăm  pe  noi 
căi  de  exprimare  a  mărturiei  comune  a  Iui  lisus  Hristos,  Domnul  nostru.  Ne  va  ajuta,  în 
casele,  satele  şi  oraşele  noastre,  să  lucrăm  mai  mult  împreună,  ca  şi  credincioşi  şi  următori 
ai  lui  Iisus  Hristos,  Care  este  nădejdea  lumii.  Şi,  în  final,  ne  va  reînnoi  curajul  şi  speranţa 
noastră,  precum  şi  răbdarea  noastră,  care,  aşa  cum  spunea  un  mare  scriitor,  „este  sora 
mai  mică  a  speranţei”.  Mă  rog  ca  Adunarea  noastră  să  fie  una  plină  de  roade  precum  şi  un 
imbold  pentru  pelerinajul  nostru  spre  a  împlini  împreună  rugăciunea  Domnului:  „Ca  toţi  să 
fie  una,  după  cum  Tu,  Părinte,  întru  mine  şi  Eu  întru  Tine,  aşa  şi  aceştia  în  Noi  să  fie  una, 
ca  lumea  să  creadă  că  Tu  M-ai  trimis.”  (In.  17,  21). 

Cardinalul  Cormac  MURPHY-O’CONNOR 

Arhiepiscop  de  Westminster 
(Trad.  din  engleză  de  Prep.  Dr.  Daniel  Buda) 

Vasile  M.  Popescu,  Un  martir  al  crucii.  Viaţa  şi  scrierile  Iui  Teodor  M.  Popescu. 
Ediţie  îngrijită  de  Gabriela  Moldoveana  şi  Răzvan  Codrescu.  Cu  un  documentar  din 
Arhivele  Securităţii  alcătuit  şi  comentat  de  Adrian  Nicolae  Petcu,  Bucureşti,  Editura 
Christiana,  2006,  540  p.+  3  facs.  +  9  ilustraţii. 

Cartea  de  faţă  readuce  în  atenţia  istoricilor  şi  a  preoţilor  personalitatea  acestui  teolog- 
savant,  fost  peste  trei  decenii  profesor  la  Facultatea  de  Teologie  din  Bucureşti  (din  1948 
Institut).  Ea  a  fost  scrisă  de  fratele  său,  Vasile  M.  Popescu,  dar  a  rămas  într-un  manuscris 
dactilografiat,  păstrat  în  Biblioteca  Sfântului  Sinod  din  Bucureşti,  Şi  iată  că  acum,  prin  grija 
celor  doi  editori,  ea  vede  lumina  tiparului,  în  condiţii  grafice  remarcabile.  Considerăm  că 
pentru  preoţii  şi  istoricii  de  azi  apariţia  acestei  cărţi  era  absolut  necesară,  atât  pentru 
cunoaşterea  personalităţii  acestui  teolog  şi  istoric  bisericesc  de  excepţie  şi  un  adevărat 
martir  al  credinţei,  dar  şi  pentru  cunoaşterea  unor  triste  stări  de  lucruri  din  timpul  regimului 
comunist,  care  au  dus  la  martiriul  său. 

Teodor  M.  Popescu  s-a  născut  în  Boteni,  în  sudul  judeţului  Dîmboviţa,  la  9  iunie  1 893, 
în  familia  unor  credincioşi  ţărani.  Cu  mari  greutăţi  materiale,  a  reuşit  să  urmeze  cursurile 
Seminarului  „Central”  din  Bucureşti,  între  anii  1905-1913,  absolvind  fiecare  clasă  cu  media 
10,  apoi  cele  ale  Facultăţii  de  Teologie  din  Bucureşti  (1913-1919,  cu  o  întrerupere  în  timpul 
primului  Război  mondial,  când  a  fost  elev  la  Şcoala  Militară  de  Infanterie  din  Botoşani, 
trimis  pe  front  şi  demobilizat  abia  în  martie  1918).  Au  urmat  apoi  câţiva  ani  de  studii  peste 
hotare:  la  Facultatea  de  Teologie  de  Ia  Universitatea  „Capodistriana”  din  Atena  (1919- 
1922),  care  i-a  conferit  doctoratul  în  1922  (cu  teza  „Cauzele  persecuţiilor  din  punct  de 
vedere  istoric  şi  psihologic”,  publicată  în  acelaşi  an,  în  limba  greacă);  la  Facultăţile  de 
Teologie  şi  Filosofie  ale  Universităţii  din  Leipzig  (1922-1923),  apoi  la  Paris,  unde  a  urmat 
cursuri  la  Facultatea  Liberă  de  Teologie  Protestantă,  la  Institutul  Catolic  şi  la  cunoscuta 
„Ecole  Pratique  des  Hauts  Etudes”  (1923-1925). 

Cu  o  asemenea  pregătire  de  excepţie  s-a  reîntors  în  ţară,  fiind  numit  profesor  suplinitor 
la  Seminarul  „Central”  din  Bucureşti  (1925-1 926),  ca  apoi  să  intre  în  învăţământul  universitar, 
ca  profesor  de  Istorie  bisericească  universală  la  noua  Facultate  de  Teologie  din  Chişinău 
(1926-1927),  profesor  agregat  (din  1927),  apoi  titular  (1930-1948)  pentru  aceeaşi  disciplină  ia 
Facultatea  de  Teologie  din  Bucureşti,  in  cadrul  acesteia  a  suplinit  şi  catedra  de  Patrologie 
şi  Istoria  dogmelor  (1928-1942),  şi  cea  de  Istorie  a  Bisericii  Române  (1947-1948);  a  fost 
decanul  Facultăţii  (1942-1946),  apoi  prodecan  (1946-1948).  După  reforma  învăţământului 
din  1948,  şi-a  continuat  activitatea  şi  în  cadrul  Institutului  teologic  universitar  din  Bucureşti, 
la  aceeaşi  catedră,  până  la  arestarea  sa,  în  martie  1959  a  fost  un  profesor  remarcabil,  de  o 

mare  exigenţă  la  examene,  dar  şi  de  o  exemplară  corectitudine  şi  demnitate,  nelipsit  niciodată 
de  Ia  cursuri,  de  la  slujbe  sau  de  la  alte  activităţi,  un  om  modest  şi  cucernic,  apropiat  de  toţi, 
dar  şi  apreciat  de  toţi. 

Pe  lângă  strălucita  sa  activitate  desfăşurată  la  catedră  timp  de  peste  trei  decenii, 
profesorul  Teodor  M.  Popescu  a  înzestrat  teologia  românească  cu  sute  de  lucrări  de 
specialitate,  apreciate  în  ţară,  dar  şi  peste  hotare,  pentru  erudiţia  lor  ca  şi  pentru  informaţia 
la  zi.  Se  remarcă  în  mod  deosebit  studiile  referitoare  la  istoria  Bisericii  în  primele  secole, 
schisma  din  1054,  încercările  de  unire  dintre  cele  două  mari  Biserici  creştine,  căderea 
Constantinopolului  sub  turci,  iar  spre  sfârşitul  vieţii  teme  legate  de  mişcarea  ecumenică  sau 
o  dată  comună  pentru  serbarea  Paştilor.  Avea  în  manuscris  un  curs  complet  de  Istorie 
bisericească,  pe  care  voia  să-l  publice  în  cinci  volume;  o  parte  din  el  s-a  pierdut  după  ce  a 
fost  luat  de  Securitate  în  1959.  A  publicat  doar  o  parte  din  el  (rezumativ)  în  cele  două  volume 
apărute  în  1956,  în  colaborare  cu  profesorii  Teodor  Bodogae  şi  George  Stănescu  (dar  la  ed. 
II  din  1975  şi  1993  numele  său  n-a  mai  apărut!). 

Dar  profesorul  Teodor  M.  Popescu  a  avut  şi  curajul  să  ia  atitudine  faţă  de  doctrina 
comunistă  şi  mai  cu  seamă  faţă  de  comunismul  sovietic,  aşa  cum  tăcuseră  şi  alţi  profesori 
de  teologie:  Nichifor  Crainic,  loan  Gh.  Savin,  Dumitru  Stăniloae,  Nicolae  Mladin  şi  Ilarion 
Felea.  O  dovedesc  studiile  sale:  De  la  Nero  la  Stalin  (publicat  în  rev.  „Gândirea”,  ianuarie 
1 942)  şi  Anticreştinismul  comunist  (în  rev.  „Biserica  Ortodoxă  Română”,  nr.  1-3,  1942),  ca  şi 
o  dare  de  seamă  despre  masacrele  sovietice  de  la  Viniţa,  din  Ucraina  (el  fiind  inclus  într-o 
delegaţie  de  teologi  români,  în  frunte  cu  mitropolitul  Visarion  Puiu,  care  a  cercetat  ororile 
bolşevice  de  acolo,  în  anul  1943).  Toate  aceste  trei  lucrări  au  fost  incluse  integral  în  cartea 
de  care  ne  ocupăm  (p.  227-320). 

Din  nefericire,  aceste  studii  au  dus  Ia  urmărirea  lui  de  către  organele  de  Securitate  încă 
din  anul  1949,  care  s-au  încheiat  cu  arestarea  sa  în  noaptea  de  4/5  martie  1959,  când  a  fost 
dus  în  închisoarea  de  la  Jilava.  A  urmat  un  simulacru  de  proces  la  Tribunalul  Militar  al 
Regiunii  a  Il-a  Militară  Bucureşti,  în  ziua  de  2  iunie  1959;  preşedinte  al  completului  de 
judecată  era  locotenent-coionelul  evreu  Emil  Hirsch.  A  fost  condamnat  la  15  ani  temniţă 
grea,  fiind  acuzat  că  între  anii  1940- 1944  „a  desfăşurat  o  intensă  activitate  îndreptată  împotriva 
clasei  muncitoare  şi  a  mişcării  ei  revoluţionare,  prin  aceea  că  a  conceput  o  serie  de  articole 
şi  de  conferinţe  cu  conţinut  antimuncitoresc  cu  care  a  calomniat  mişcarea  revoluţionară. 
Odată  cu  instaurarea  regimului  fascist,  inculpatul  ţine  o  serie  de  conferinţe  în  Sala  Dalles 
(din  Bucureşti,  n.  n.)  şi  în  faţa  studenţilor  teologi.  Prin  aceste  conferinţe,  ascunzându-se 
făţarnic  sub  masca  religiei,  se  dedă  la  manifestări  instigatoare  îndreptate  împotriva  URSS, 
contribuind  totodată  şi  la  crearea  psihozei  războiului  ”.  în  continuare,  rechizitoriul  prezenta 
detaliat  raportul  său  asupra  victimelor  de  la  Viniţa,  cu  acuzaţii  că  au  fost  atribuite  Uniunii 
Sovietice  -  ceea  ce  era  perfect  adevărat!  -,  dar  autorităţile  sovietice  le-au  prezentat  drept 
crime  ale  trupelor  germane  de  ocupaţie  din  anii  1941-1943.  Avocatului  „apărării”  (care  n-a 
avut  acces  la  dosar)  i  s-au  acordat  doar  cinci  minute  pentru  pledoaria  sa. 

După  proces,  profesorul  Teodor  M.  Popescu  a  fost  internat  din  nou  la  Jilava,  de  unde, 
la  23  octombrie  1959,  a  fost  dus  în  închisoarea  din  Aiud,  unde  a  avut  parte  de  acelaşi 
tratament  inuman  ca  şi  în  timpul  interogatoriilor.  A  fost  eliberat  la  15  ianuarie  1963  (potrivit 
legilor  în  vigoare  atunci,  deţinuţii  politici  puteau  fi  eliberaţi  la  70  de  ani,  chiar  dacă  n-au 
executat  întreaga  pedeapsă).  în  aceeaşi  perioadă  erau  închişi  la  Aiud  şi  alţi  mari  profesori  de 
teologie:  Nichifor  Crainic  (eliberat  la  26  aprilie  1962),  Dumitru  Stăniloae  (eliberat  în  1963), 

precum  şi  cei  morţi  acolo:  Ilarion  Felea  de  la  Arad  (t  18  septembrie  1961),  Liviu  Galaction 
Munteanu  de  la  Cluj  (t  8  martie  1961)  sau  Florea  Mureşanu,  tot  de  la  Cluj  (f  4  ianuarie  1961). 
Se  putea  înfiinţa  o  Facultate  de  Teologie  la  Aiud,  cu  atâţia  profesori,  iar  studenţi  ar  fi  fost  şi 
mai  mulţi!  Alţi  doi  renumiţi  profesori  de  la  Facultatea  de  Teologie  din  Chişinău,  loan  Gh. 
Savin  şi  Constantin  Tomescu,  sau  mai  vechii  profesori  de  Teologie  de  la  Sibiu,  ulterior  la 
Universitatea  din  Cluj,  academicienii  loan  Lupaş  şi  Silviu  Dragomir,  care  cunoscuseră  calvarul 
închisorii  de  la  Sighet,  între  anii  1 950- 1 955,  toţi  ca  foşti  „demnitari  de  stat”  în  timpul  regimului 
„burghezo-moşieresc”.  Iată  numai  câteva  nume  de  mari  teologi  ortodocşi  întemniţaţi  din 
dispoziţia  autorităţilor  comuniste  de  la  noi  ( cu  „recomandări”  şi  „sprijin  tovărăşesc  sovietic”). 
Şi  atunci,  de  ce  este  acuzată  de  unii  Biserica  Ortodoxă  că  a  „colaborat”  cu  regimul  de  tristă 
amintire  de  până  în  decembrie  1989?  Şi  iarăşi  mă  întreb:  de  ce  protestează  cu  atâta  vehemenţă 
unii  „foşti  tovarăşi”  faţă  de  actul  de  condamnare  a  comunismului  prezentat  în  Camerele 
reunite  ale  Parlamentului  de  către  preşedintele  Traian  Băsescu,  în  şedinţa  deloc  „solemnă” 
din  18  decembrie  2006? 

Dar  să  ne  întoarcem  la  profesorul  Teodor  M.  Popescu.  De  la  eliberare  (ian.  1963)  şi  până 
în  1967  a  rămas  fără  pensie,  deşi  avea  dreptul  la  ea  după  cei  peste  30  de  ani  de  activitate, 
fiind  urmărit  în  continuare  de  Securitate  şi  agenţii  ei.  A  fost  ajutat  însă  de  patriarhul  Justini- 
an  Marina,  care  l-a  angajat  în  cadrul  Administraţiei  Patriarhale,  ca  bibliotecar  sau  ca  redac¬ 
tor  -  corector  al  publicaţiilor  Patriarhiei  (încredinţat  cu  revizuirea  Bibliei,  ediţia  din  1968,  a 
Mineielor  etc.).  în  ianuarie  1 972  a  fost  victima  unui  adevărat  atentat,  fiind  bătut  cu  brutalitate 
de  indivizi  „necunoscuţi”  (dar  „cunoscuţi”  de  Securitate),  care  l-au  lăsat  în  stare  de 
inconştienţă  (  „abia  viu”),  găsit  de  trecători  (sau  „samarineni  milostivi”)  şi  transportat  la 
Spitalul  Colţea.  Şi-a  revenit  cu  greu,  dar  aceste  ultime  suferinţe,  cauzate  de  cei  care 
conduceau  România  subjugată  de  atunci,  i-au  grăbit  sfârşitul,  care  s-a  produs  în  după 
amiaza  zilei  de  4  aprilie  1 973.  Dumnezeu  chema  la  Sine  pe  cel  mai  strălucit  istoric  bisericesc 
de  la  noi,  un  teolog  enciclopedist,  veritabil  continuator  al  celebrului  Eusebiu  Popovici  de  la 
Cernăuţi,  un  profesor  de  un  incontestabil  prestigiu  ştiinţific,  un  om  de  o  rară  modestie  şi 
corectitudine,  un  slujitor  cucernic  al  lui  Dumnezeu,  pe  care  L-a  slujit  o  viaţă  întreagă, 
cântând  la  strana  unor  biserici  bucureştene  şi  rostind  sute  de  meditaţii,  de  o  mare  sensibilitate 
şi  profunzime,  care  au  văzut  lumina  tiparului  abia  în  1997. 

Din  studiul  anexă  scris  de  tânărul  şi  entuziastul  cercetător  Adrian  Nicolae  Petcu,  bazat 
pe  documente  inedite  din  Arhiva  CNSAS,  se  desprind  multe  aspecte  referitoare  la  urmărirea 
profesorului  Teodor  Popescu  de  către  organele  de  Securitate.  Sunt  publicate  note  scrise  de 
anumiţi  „informatori”  de  la  Institutul  teologic  din  Bucureşti  (autorul  a  depistat  doi  dintre  ei, 
deşi  aveau  nume  conspirative)  şi  din  cadrul  Administraţiei  Patriarhale.  Tot  din  studiul  său 
rezultă  că  ofiţerul  de  Securitate  care  se  ocupa  de  aceste  două  instituţii  bisericeşti  era 
căpitanul  loan  Cristea.  La  3  februarie  1959  acest  căpitan  propunea  superiorilor  săi  „arestarea, 
cercetarea  şi  trimiterea  injustiţie  a  numitului  Popescu  Teodor”  (p.  464),  propunere  aprobată 
de  generalul  de  tristă  amintire  Gheorghe  Pintilie  (zis  „Pantiuşa”),  şi  care  a  fost  pusă  curând 
în  aplicare. 

în  luna  mai  1963  un  ofiţer  superior  de  Securitate,  al  cărui  nume  nu  l-am  ştiut  atunci,  a 
încercat  -  la  Bucureşti  şi  la  Sibiu  -  să  mă  „racoleze  ca  agent”,  dar,  în  pofida  ameninţărilor 
sale,  n-a  reuşit.  La  despărţire,  mi-a  declarat  categoric:  „Nu  vrei  să  colaborezi  cu  noi,  nici  n-o 
să  primeşti  niciodată  bursă  de  studii  în  străinătate”.  Şi  n-am  primit.  Dar  am  rămas  cu  conştiinţa 
împăcată  că  n-am  trădat  pe  nimeni!  Abia  în  ianuarie  2002,  am  reuşit  să-mi  văd  „dosarul  de  la 

Securitate”,  depus  la  CNSAS.  Am  aflat  abia  atunci  că  respectivul  tovarăş  nu  era  altul  decât 
loan  Cristea,  devenit  între  timp  maior,  deci  cel  care  îl  urmărise  şi  pe  fostul  meu  profesor 
Teodor  M.  Popescu.  Studiul  lui  Adrian  Nicolae  Petcu  mi  l-a  readus  în  memorie.  Presupun  că 
acum  -  dacă  mai  trăieşte  --  este  „general  în  retragere”  şi  se  bucură  de  o  pensie 
„corespunzătoare”  muncii  depuse  în  slujba  „clasei  muncitoare”,  urmărind  şi  anchetând 
profesori  de  teologie  şi  preoţi,  o  pensie  probabil  de  trei  ori  mai  mare  decât  a  mea.  Iată  câteva 
aspecte  oarecum  nesemnificative  din  istoria  comunismului  nostru  „mioritic”,  de  care  probabil 
nu  vom  scăpa  nici  după  ce  vom  intra  în  Uniunea  Europeană! 

Am  scris  aceste  rânduri  nu  numai  ca  să  prezint  această  carte  cutremurătoare,  ci  şi  ca  un 
modest  şi  sincer  omagiu  adus  fostului  meu  profesor  de  la  cursurile  de  doctorat  de  la  Institutul 
Teologic  Universitar  din  Bucureşti,  din  octombrie  1956  până  în  martie  1959.  Am  învăţat 
multe  de  la  el,  după  cum  ar  putea  să  înveţe  şi  profesorii  de  Teologie  de  azi,  pentru  că  a  fost 
un  exemplu  de  dăruire  pentru  catedră  şi  cercetarea  ştiinţifică,  de  iubire  a  Bisericii  lui  Hristos, 
şi  a  neamului,  un  exemplu  de  muncă,  de  corectitudine  şi  de  rară  omenie  românească!  Oare 
când  vom  mai  avea  asemenea  profesori  de  teologie? 


Pr.  prof.  dr.  MIRCEA  PĂCURARIU 

Pr.  Prof,  Dr.  Mircea  Păcurariu,  Uniaţia  în  Transilvania  în  trecut  şi  astăzi,  Editura 
„Episcop  Nicolae  Popovici”,  Oradea,  2006,  78  p. 

Lucrarea  de  faţă,  elaborată  cu  multă  competenţă  şi  acrivie  de  către  renumitul  istoric 
bisericesc  Părintele  Profesor  şi  Academician  Mircea  Păcurariu  de  la  Facultatea  de  Teologie 
Ortodoxă  „Andrei  Şaguna”  din  Sibiu,  care  a  apărut  cu  binecuvântarea  Prc  asfinţi  tu  lui  Părinte 
Dr.  loan  Mihălţan,  Episcopul  Oradiei,  Bihorului  şi  Sălajului,  se  bucură  de  o  audienţă  deplin 
motivată  şi  justificată,  atât  în  mediile  cercetătorilor  şi  a  istoricilor,  cât  şi  în  rândurile  preoţilor 
şi  a  credincioşilor,  mai  cu  seamă  cei  din  Ardeal,  care  sunt  interesaţi  de  felul  în  care  s-a 
desfăşurat  unirea  unei  părţi  a  românilor  cu  Biserica  Romei. 

Cunoaştem  faptul  că  istoriografia  românească  remarcă,  într-un  mod  foarte  limpede, 
demersurile  istoricilor  români  dintre  cei  mai  reprezentativi,  în  elucidarea  acestui  fenomen, 
cum  ar  fi:  Mitropolitul  Andrei  Şaguna,  profesorii  şi  istoricii  Nicolae  Dcnsuşianu,  loan  Micu 
Moldoveanu,  Silviu  Dragomir,  loan  Lupaş,  Ştefan  Lupşa  şi  Pr.  Mircea  Păcurariu.  Mai  trebuie 
evidenţiată,  aici,  direcţia  modernă  care  a  fost  abordată  cu  precădere  de  către  Nicolae  Iorga 
cel  care  a  subliniat  efectele  acestei  uniri  în  procesul  de  afirmare  a  conştiinţei  naţionale. 

In  cuvântul  adresat  cititorilor  autorul  îşi  exprimă  nădejdea  că  această  lucrare  va  contribui 
la  lămurirea  opiniei  publice  asupra  uniaţiei  din  Transilvania  şi  mai  ales  a  scopurilor  pe  care 
le-a  urmărit  în  trecut  şi  azi.  Cartea  beneficiază  (şi)  de  o  Prefaţă  semnată  de  tânărul  istoric 
Sorin  Cuc  de  la  catedra  de  istorie  a  Universităţii  Oradea.  în  partea  introductivă  Părintele 
Profesor  Păcurariu  face  câteva  precizări  în  legătură  cu  încreştinarea  daco-romanilor,  în  care 
combate  unele  false  pretenţii  ale  istoricilor  catolici  cu  privire  la  începuturile  creştinismului 
pe  teritoriul  ţării  noastre,  apoi  cu  privire  la  jurisdicţia  bisericească  asupra  comunităţilor 
nord-dunărene,  limba  de  predicare  a  Evangheliei  Ia  strămoşii  noştri.  Tot  în  această  parte 
este  prezentată,  într-un  mod  succint,  situaţia  Bisericii  creştine  până  la  Schisma  de  la  1054  în 
care  se  arată  că  acest  dureros  şi  trist  eveniment  a  fost  generat  de  cauze  multiple  atât  de 
natură  politică  cât  şi  religioasă,  care  au  culminat  cu  divergenţele  din  secolele  IX-XI,  din 

vremea  patriarhilor  Fotie  şi  Mihai  Cerularie  şi  a  papilor  Nicolae  1  şi  Leon  al  IX-lea,  De 
asemenea,  sunt  prezentate  urmările  acestei  schisme  din  1054,  arătându-se  că  prin  încercările 
de  unire  şi  în  urma  Cruciadei  a  patra  relaţiile  tensionate  dintre  Răsărit  şi  Apus  s-au  adâncit 
tot  mai  mult.  Această  parte  introductivă  se  încheie  cu  o  privire  asupra  fenomenului  uniat 
din  Europa  Centrală  şi  Orientul  Apropiat,  precum  şi  a  rolului  jucat  de  iezuiţi  în  atragerea 
ortodocşilor  la  unirea  cu  Biserica  Romei. 

După  prezentarea  acestor  aspecte  cu  privire  la  relaţiile  dintre  Răsărit  şi  Apus,  autorul 
face,  în  partea  a  doua  a  lucrării,  o  analiză  pertinentă  asupra  pătrunderii  uniatismului  în 
rândul  românilor  din  Transilvania,  arătând  conjunctura  politică  care  a  dus  la  unirea  unei 
părţi  a  clerului  şi  a  credincioşilor  de  aici  cu  Biserica  romano-catolică.  Este  enunţat  faptul  că 
odată  cu  ocuparea  acestei  regiuni  de  către  habsburgii  catolici,  raportul  de  forţe  trebuia 
schimbat  în  favoarea  catolicismului,  prin  reînfiinţarea  episcopiilor  romano-catolice,  restituirea 
moşiilor  către  bisericile  catolice  şi  prin  readucerea  iezuiţilor  în  Transilvania.  Deoarece 
câştigarea  luteranilor  şi  a  calvinilor  la  catolicism  era  practic  imposibilă,  iezuiţii  şi-au  îndreptat 
atenţia  spre  românii  ortodocşi,  care  erau  mai  numeroşi  decât  celelalte  naţiuni  „recepte”  la 
un  loc.  Sunt  arătate  apoi  acţiunile  venite  din  partea  reprezentanţilor  Bisericii  Catolice  şi  a 
împăratului  Leopold  1  prin  care  preoţilor  români  ortodocşi  li  se  promitea  că  vor  putea 
beneficia  de  toate  drepturile  clerului  catolic  dacă  se  vor  uni  cu  Biserica  Romei  şi  vor  accepta 
primatul  papal.  Este  prezentat  actul  de  unire  şi  falsurile  care-l  însoţesc.  De  asemenea  este 
prezentată  atitudinea  echivocă  a  lui  Atanasie  Anghel,  precum  şi  sfârşitul  lui  în  chinuri  şi 
remuşcări  sufleteşti.  Drama  românilor  transilvăneni  începută  prin  uniatism  ia  1700  va  con¬ 
tinua  în  1714  prin  dărâmarea  din  temelii  a  catedralei  şi  a  reşedinţei  mitropolitane  ortodoxe 
din  Alba  lulia  (Bălgrad)  care  a  fost  ctitorită  de  către  Domnitorul  Mihai  Viteazul.  Curtea 
imperială  din  Viena  a  continuat  lupta  împotriva  românilor  ortodocşi  din  Ardeal  prin  înfiinţarea 
episcopiei  greco-catolice  de  Făgăraş,  iar  biserica  ortodoxă  din  acest  oraş  -  ctitoria 
Domnitorului  şi  Sfântului  Constantin  Brâncovcanul  -,  a  fost  declarată  drept  catedrală 
episcopală. 

în  cele  ce  urmează,  Părintele  Mircea  Păcurariu  arată  că  urmările  actului  încheiat  de  Ata¬ 
nasie  Anghel  au  fost  dintre  cele  mai  dureroase:  s-a  pierdut  independenţa  bisericii  ortodoxe 
româneşti  din  Transilvania,  iar  în  locul  vechii  mitropolii  ortodoxe  de  la  Alba  lulia  s-a  creat  o 
episcopie  unită  care  a  ajuns  în  subordinea  arhiepiscopului  romano-catoiic  maghiar  de  Esztergom, 
împăratul  a  devenit  conducătorul  suprem  al  noii  Biserici  greco-catolice,  şi-a  încheiat  activitatea 
pentru  o  jumătate  de  secol  tipografia  mitropolitană  de  la  Alba  lulia,  s-au  rupt  legăturile  culturale 
şi  bisericeşti  cu  Ţara  Românească  şi  cu  Mitropolia  Ungrovlahiei,  s-a  produs  multă  dezbinare, 
ură  şi  neîncredere  între  fiii  aceluiaşi  popor  român,  care  a  putut  fi  astfel  stăpânit  mult  mai  uşor  de 
către  habsburgi,  conform  principiului  „divide  et  impera”  (p.  23). 

Autorul  a  considerat  ca  fiind  necesar  să  abordeze  şi  lupta  pentru  apărarea  Ortodoxiei, 
opţiune  justificată  de  atitudinea  maselor  româneşti  care  în  unele  localităţi  au  declarat  că  nu 
primesc  preoţi  uniţi  şi  nu  vor  lua  parte  la  slujbele  religioase  săvârşite  de  către  aceştia,  ba 
mai  mult,  îi  alungau  pe  cei  care  au  trecut  la  unire.  Ca  urmare,  reprezentanţii  acestor  mişcări 
de  protest  sau  răscoale  cum  ar  fi:  ieromonahul  Visarion  Sarai,  Oprea  Nicolae  din  Săliştea 
Sibiului,  preotul  Moise  Măcinic  din  Sibiel,  Ioan  Oancea,  preotul  Cosma  din  Deal  şi  alţii,  au 
fost  aruncaţi  în  închisoare,  bătuţi  până  la  sânge,  ori  jefuiţi  de  bunurile  lor.  Este  descrisă 
apoi  mişcarea  religioasă  organizată  de  ieromonahul  Sofronie  de  la  Cioara,  care  a  cuprins 
întreaga  Transilvanie,  fapt  ce  a  determinat-o  pe  împărăteasa  Maria  Tereza  să-l  trimită  în 

aceste  locuri  pe  generalul  Nikolaus  Adolf  von  Buccow  cu  numeroase  unităţi  militare  de 
cavalerie  şi  infanterie,  cu  scopul  de  a  reprima  orice  mişcare  împotriva  uniaţiei  (p.  25-26). 
Barbaria  cea  mai  mare  pe  care  a  făcut-o  generalul  Buccow  a  fost  distrugerea  a  zeci  de 
mănăstiri  şi  schituri  ortodoxe  din  această  parte  a  ţării,  cele  din  lemn  fiind  incendiate,  iar  cele 
din  piatră  sau  din  cărămidă  fiind  dărâmate  cu  tunurile.  Tot  în  această  parte  a  lucrării  este 
prezentată  mişcarea  pentru  apărarea  Ortodoxiei  izbucnită  în  anul  1763  în  părţile  Năsăudului, 
mişcare  ce  a  fost  reprimată  cu  foarte  multă  cruzime  de  acelaşi  general  de  tristă  amintire 
Buccow,  când  bătrânul  Tănase  Todoran  din  Bichigiu  a  fost  frânt  cu  roata,  iar  alţi  câţiva 
ţărani  au  fost  spânzuraţi.  Din  aceste  motive  Părintele  Profesor  Mircea  Păcurariu  îl  consideră 
pe  generalul  Buccow  drept  al  doilea  întemeietor  al  Bisericii  unite,  fiindcă  nedreptăţile  şi 
atrocităţile  au  fost  extrem  de  dure  şi  fără  tunurile  şi  soldaţii  săi  cu  care  a  săvârşit  aceste 
fărădelegi,  toate  încercările  de  atragere  la  unirea  cu  Roma  ar  fi  fost  zadarnice. 

In  alte  capitole  ale  cărţii  autorul  se  referă  la  revenirea  din  1948  la  Ortodoxie,  Ia  situaţia 
Bisericii  greco-catolice  după  1990,  evidenţiindu-se  apoi  datele  statistice  din  care  rezultă  că 
numărul  greco-catolicilor  nu  depăşeşte  1%  din  procentul  populaţiei  României.  Cu  privire  la 
perioada  post-decembristă,  lucrarea  prezintă  modul  în  care  s-a  realizat  restauraţia  episcopilor 
catolici  de  rit  grec  (oriental),  dar  şi  noii  ierarhi  ai  acestei  confesiuni.  Această  parte  a  cărţii 
surprinde  şi  dificilele  diferende  patrimoniale  şi  materiale  dintre  cele  două  biserici  româneşti, 
respectiv  revendicările  confesiunii  catolice  de  rit  oriental  de  restituire  a  bunurilor  deţinute 
de  Biserica  greco-catolică  (unită  cu  Roma)  până  în  1948.  inclusiv  lăcaşurile  de  cult.  Fără  nici 
o  îndoială  diferendele  materiale  şi  înverşunarea  ierarhiei  celor  două  biserici  româneşti  în 
această  problemă  sunt  efecte  ale  unor  procese  istorice  care  ar  putea  fi  depăşite  prin 
recunoaşterea  realităţilor  vremurilor  în  care  trăim  şi  nu  a  celor  trecute. 

în  partea  a  treia  a  lucrării  părintele  Păcurariu  se  opreşte  asupra  unor  probleme 
controversate,  cum  ar  fi  problema  limbii  române  în  cult,  aportul  celor  două  biserici  ta 
promovarea  culturii  naţionale,  la  formarea  conştiinţei  naţionale  româneşti  şi  la  realizarea 
marilor  aspiraţii  ale  românilor  transilvăneni.  Abordarea  acestei  problematici  este  foarte 
binevenită.  întrucât  Biserica  greco-catolică  îşi  arogă  toate  meritele  naţionale  şi  culturale 
doar  pentru  sine.  într-un  alt  capitol  sunt  prezentate  suferinţele  comune  ale  celor  două 
biserici  în  perioada  regimului  comunist,  deoarece  şi  la  acest  capitol  al  suferinţei,  Biserica 
greco-catolică  pozează  în  singura  biserică  martiră  din  România.  Argumentele,  întemeiate  pe 
documente  şi  fapte,  aduse  de  autor  împrăştie  toate  aceste  mituri  şi  diversiuni  venite  din 
partea  greco-catolicilor. 

Investigarea  faptelor  şi  interpretarea  lor  a  beneficiat  de  pe  urma  literaturii  istorice  şi  de 
istoria  ecleziastică,  autorul  fiind  (re)cunoscut  pentru  scrierile  sale  în  domeniul  istoriei  bisericeşti 
ortodoxe,  aşa  încât  volumul  de  faţă  se  încheie  (şi)  cu  o  selecţie  de  texte  din  operele  şi  lucrările 
unor  intelectuali  greco-catolici  din  secolul  al  XVlII-lea  şi  al  XlX-lea.  prin  care  sunt  încă  o  dată 
evidenţiate,  la  modul  foarte  sincer,  rolul  nefast  al  uniatismului  în  rândul  românilor  transilvăneni, 
care  au  fost  dezbinaţi  şi  învrăjbiţi.  Episcopul  unit  Inochentie  Micu  mărturisea  cu  privire  la 
situaţia  românilor  după  1700  că  „uniţii  văd  că  le-a  mers  mai  bine  până  au  fost  cu  schismaticii 
decât  le  merge  acum",  iar  Gheorghe  Şincai  recunoştea  cu  privire  la  uniaţie  că  „unirea,  mai  pe 
urmă,  numai  popilor  a  folosit".  Sunt  redate  fragmente  şi  din  lucrările  altor  cărturari  români 
transilvăneni  precum  Petru  Maior,  Simion  Bămuţiu,  August  Treboniu  Laurian. 

Lucrarea  în  cauză  reprezintă  o  contribuţie  la  cunoaşterea  istoriei  celor  două  biserici 
româneşti,  căci  autorul,  care  este  cât  se  poate  de  obiectiv  şi  de  echilibrat  în  judecăţile  sale. 

aşa  cum  îi  stă  bine  oricărui  istoric,  emite  opinii  întemeiate  pe  reconstituirea  faptelor  şi  oferă 
explicaţii  în  măsură  să  aducă  unele  lămuriri  necesare  lumii  şi  istoriei  contemporane. 

Aşadar,  cartea  academicianului  Mircea  Păcurariu  este  de  o  imperioasă  actualitate  care 
invită  la  multă  luciditate,  discernământ  şi  dreaptă  socoteală.  Este  o  lucrare  foarte  concisă,  cu 
care  ar  trebui  să  se  întâlnească  atât  intelectualii,  cât  şi  credincioşii  în  calitate  de  membri  ai 
Bisericii,  pentru  a  înţelege  cât  mai  bine  urmările  şi  consecinţele  uniatismului  pentru  acest  popor 
care  astăzi,  mai  mult  ca  oricând,  este  chemat  să-şi  asume  destinul  istoric  al  strămoşilor  săi. 

Drd.  STEL1AN  GOMBOŞ 


Origen,  Omilii,  comentarii  şi  adnotări  la  Geneză,  ediţie  bilingvă.  Colecţia  Tradiţia 
creştină,  coordonată  de  ioan-Florin  Florescu  şi  Adrian  Muram,  studiu  introductiv, 
traducere  şi  note  de  Adrian  Muraru,  Editura  Polirom,  Iaşi,  2006,  672  p. 

Colecţia  Tradiţia  creştină  al  cărei  prin  volum  îl  recenzez  aici  se  defineşte  ca  o  colecţie  de 
traduceri,  cu  text  original  paralel,  a  unor  autori  din  Est  şi  din  Vest  care  au  avut  o  contribuţie 
esenţială  la  „construirea  spaţiului  cultural  european"  (p.  672).  Fiecare  volum  va  fi  însoţit  de 
studii  introductive,  note,  tabele  cronologice,  bibliografii  orientative  şi  indici.  Nu  putem  decât  să 
salutăm  această  iniţiativă,  care  umple  un  gol  din  spaţiul  publicistic  românesc:  acela  al  unei 
colecţii  patristice  cu  text  original  paralel.  Binecunoscuta  colecţie  Părinţi  şi  Scriitori  bisericeşti 
are  marele  neajuns  ştiinţific  de  a  nu  publica  textul  original  al  traducerilor.  Este  drept  că  în  limba 
română  au  apărut  mai  multe  volume  cu  traduceri  din  autori  patristici,  chiar  cu  text  original  paralel, 
însă  se  pare  că  pentru  prima  dată  avem  de-a  face  cu  o  colecţie  care,  dacă  va  urma  planul 
publicistic  pe  care-1  anunţă,  s-ar  putea  compara  cu  Sources  Chretiennes  (SC)  din  mediul  cul¬ 
tural  şi  teologic  francez  sau  cu  Fontes  Christiani  din  cel  german.  Consemnând  debutul  acestei 
colecţii,  nu  pot  să  nu  remarc  faptul  că  iniţiatorii  ei,  care  merită  toată  aprecierea  noastră,  sunt  mai 
degrabă  filosofi  şi  filologi,  decât  patrologi  (conform  scurtei  biografii  a  lui  Adrian  Muraru  publicată 
la  începutul  volumului,  după  studii  teologice  seminariale,  domnia  sa  a  urmat  strălucite  studii 
filosofice  şi  filologice,  orientate  ce-i  drept  spre  literatura  creştină,  în  special  spre  Origen).  Este 
regretabil  -  iar  aici  fac  întâi  de  toate  o  autocritică  -  să  constatăm  că  o  astfel  de  iniţiativă  a  apărut 
şi  s-a  concretizat  în  afara  mediului  teologic  în  sensul  strict  al  cuvântului.  Sperăm  ca  cel  puţin  la 
realizarea  altor  volume  din  cadrul  acestei  colecţii  să-şi  aducă  contribuţia  şi  unii  teologi. 

Primul  volum  al  colecţiei  cuprinde  ceea  ce  s-a  păstrat  până  în  zilele  noastre,  în  originalul 
grecesc  sau  în  traducere  latină,  din  comentariile,  omiliile  şi  scoliile  lui  lui  Origen  la  Geneză.  Textul 
original  al  omiliilor  -  sau  traducerea  în  latină  realizată  de  Rufin  -  a  fost  publicat  după  ediţia 
germană  din  Griechischen  Christlichen  Schriftsteller ,  voi.  29,  avându-se  în  vedere  şi  SC  voi  7, 
iar  restul  textelor  au  urmat  textul  din  PG.  Adnotările,  care  în  mod  sigur  nu  aparţin  lui  Origen 
(după  cercetările  lui  F.  Petit),  nu  au  fost  redate  şi  traduse.  Având  în  vedere  că  colecţia  îşi  propune 
să  publice  autori  care  au  avut  o  contribuţie  substanţială  la  construirea  spaţiului  cultural  european, 
cred  că  debutul  colecţiei  prin  publicarea  lui  Origen  a  fost  o  alegere  cum  nu  se  poate  mai  potrivită. 
Probabil  nici  un  alt  autor  creştin  nu  a  influenţat  posteritatea  aşa  cum  a  făcut-o  Origen. 

Un  tabel  cronologic  (p.  14-41)  înfăţişează  in  paralel:  l.  biografia  lui  Origen  cu  disputele 
origeniste  până  la  condamnarea  din  secolul  VI  şi  disputele  din  jurul  acestei  condamnări 
(între  anii  150-550);  2.  literatura  creştină  veche,  cu  opere  şi  autori;  3.  evenimentele  din 
istoria  creştinismului  (3.a.)  şi  a  Imperiului  Roman  (3.b.). 

Studiul  introductiv  poartă  titlul  Origen,  un  faimos  literalist  (p.  43-1 18).  Origen  este  prezentat 
ca  o  persoană  care  îşi  asumă  creştinismul  la  capătul  unei  căutări  chinuitoare,  după  un  exa¬ 
men  foarte  atent"  (p.  43).  Şansa  acestei  căutări  i-a  fost  oferită  de  oraşul  lui  natal,  Alexandria, 
„capitala  culturală  a  acelei  vremi”,  a  cărei  diversitate  etnică,  religiosă  şi  culturală,  precum  şi 
cea  a  creştinismului  primar,  este  prezentată  pe  larg  ( Alexandria :  panopticum,  p.  44-50).  Ca 
„tinăr  in  cetatea  ştiinţei”  (titlul  primului  subcapitol,  p.  44-63),  Origen  are  meritul  de  a  fi  fost 
primul  care  a  realizat  în  persoana  sa  relaţionarea  evidentă  între  mediul  cultural  şi  Biserică  (cf.  p. 
50).  Amănuntul  biografic,  deosebit  de  importam  însă,  dacă  marele  Origen  este  aceeaşi  persoană 
cu  cel  descris  de  Porfiriu  ca  fiind  ucenicul  lui  Ammonius  Saccas,  este  tratat  cu  multă  acrivie  (p. 
53-63),  folosindu-se  de  bogată  bibliografie  şi  având  curajul  unei  proprii  ipoteze  (vezi  p.  62). 
Pornind  de  la  informaţiile  oferite  de  Porfirius  şi  păstrate  la  Eusebiu  de  Cezareea  (HE  VI,  19,  8) 
despre  lecturile  lui  Origen,  autorul  realizează  o  amănunţită  analiză  a  lecturilor  care  au  stat  la  baza 
formaţiei  filoz.ofice  a  lui  Origen,  oferind  informaţii,  în  măsura  în  care  literatura  modernă  le  are, 
despre  autorii  pe  care,  potrivit  lui  Porfiriu,  i-ar  fi  citit  Origen.  Un  loc  aparte  este  oferit  lui  Platon, 
autorul  străduindu-se  să  înţeleagă  cum  era  văzut  Platon  în  secolul  al  doilea  al  erei  creştine,  adică 
atunci  când  a  fost  cunoscut  de  către  Origen  şi  să  nu  comită  anacronismul  de  a-1  racorda  pe 
Origen  la  platonismul  de  după  Plotin.  După  autor,  influenţa  lui  Platon  asupra  lui  Origen  a  fost 
„mai  degrabă  indirectă,  mediată  de  nume  importante  ale  unei  tendinţe  medioplatonice”  (p. 
73).  Un  alt  mod  de  analiză  adoptat  de  autor  este  acela  de  a  pomi  de  la  lectura  operei  lui  Origen 
spre  a  identifica  „eventuale  consemnări  origeniene  care  să  ne  încredinţeze  de  lectura 
inteligentă  şi  competentă  a  fdosofiei  vremii"  (p.  74)  (în  subcapitolul  Origen  şi  filosofia:  logica, 
p.  74-80).  Este  realizată  o  excelentă  analiză  a  cunoştinţelor  şi  abilităţilor  lui  Origen  în  materie  de 
logică,  care  dovedeşte  că  marele  alexandrin  era  familiarizat  în  special  cu  logica  stoică  şi  că  lista 
de  autori  pe  care  i-a  citit  Origen  este  mai  largă  decât  cea  care  ne  este  oferită  de  către  Porfiriu. 
Subcapitolele  despre  „paradoxul  mincinosului ”  la  Origen  sunt  absolut  originale  (p.  81-97). 

Studiul  care  precede  traducerea,  numit  de  către  autor  „introductiv”,  depăşeşte  cu  mult 
caracterul  unei  simple  propedeutici,  fiind  mult  mai  util  teologilor  de  carieră,  filologilor  clasici 
şi  filosofilor  decât  publicului  larg.  Studiul  introductiv  al  prezentului  volum  depăşeşte,  după 
părerea  mea,  în  erudiţie  studiile  cu  acelaşi  caracter  care  preced  volumele  publicate  în  colecţia 
Eontes  Christiani  De  fapt  literatura  cu  caracter  patrologic  în  limba  română  nu  duce  lipsă 
de  literatură  introductivă  în  viaţa,  opera  şi  doctrina  lui  Origen,  mai  util  fiind,  fără  îndoială, 
un  studiu  precum  cel  realizat. 

Finalul  volumului  cuprinde  note  explicative  (p.  609-641 ),  bibliografie  selectivă  (p.  643- 
652),  indice  biblic  (p.  653-666)  şi  de  nume  proprii  (p.  667-671).  Personal  mi-aş  fi  dorit  mai 
multe  note  explicative  cu  conţinut  teologic,  pe  lângă  cele  filologice,  prezente  din  abundenţă 
şi  excelent  realizate.  Din  păcate,  din  lista  bibliografică  lipsesc  studii  româneşti  de  valoare 
precum  cel  al  lui  Teodor  M.  Popescu,  Denaturarea  istoriei  lui  Origen,  in  B  OR.,  an  XLIV. 
1926,  nr.  5,  p.  246-254;  nr.  7,  p.  378-383;  nr.  10,  p.  580-586;  nr.  1 1 ,  p.  631-635;  nr.  12,  p.  710-718, 
căruia  i  se  datorează  în  mare  măsură  începutul  abordării  atât  de  pozitive  a  lui  Origen  în 
teologia  ortodoxă  românească. 

Avem  de-a  face  cu  începutul  unui  proiect  ambiţios,  acela  al  realizării  unei  colecţii 
româneşti  de  autori  de  limbă  greacă  şi  latină,  cu  text  original  şi  traducere  românească.  Urăm 
tuturor  celor  care  lucrează  la  realizarea  colecţiei  mult  succes  şi  cât  mai  multe  volume  publicate. 

Prep.  dr.  DANIEL  BlIDA 

Egeria,  Pelerinaj  în  Locuri  Sfinte  A.D.  381-384,  traducere,  bibliografie,  note,  glosar  şi 
postfaţă  de  Prof.  Cornelia  Lucia  Frişan,  Ed.  Viaţa  Creştină,  Cluj-Napoca,  2006, 159  p. 

Remarcăm  traducerea  în  limba  română  a  renumitei  lucrări  a  Egeriei,  pelerina  din  Apusul 
Europei,  Itinerarium  peregrinationis  ad  loca  sanda,  care  a  vizitat  Răsăritul  între  anii  381- 
384.  Ediţia  românească  este  dedicată  de  către  traducătoare  „pelerinajului  Luminii  a!  Marii 
Adunări  Ecumenice  de  la  Sibiu”. 

Traducerea  a  fost  realizată  după  textul  recept  şi  urmează  îndeaproape  originalul  latin, 
aşa  cum  ne  declară  traducătoarea  în  Nota  sa  (p.  15-1 8)  şi  cum  se  poate  observa  din 
numeroasele  redări,  de-a  lungul  traducerii,  ale  unor  cuvinte  şi  expresii  latine. 

Itinerarium-u\  Egeriei  s-a  păstrat  doar  fragmentar.  Titlurile  capitolelor  din  ediţia 
românească  sunt  date  de  către  traducătoare,  fiind  inspirate  din  textul  acestora.  Lucrarea 
este  împărţită  în  două  părţi:  prima  (cap.  I-XXIII)  relatează  pelerinajul  propriu-zis  al  Egeriei, 
mai  exact  drumul  ei  de  întoarcere  de  la  Sinai  la  Constantinopoi,  când  a  vizitat  locurile  legate 
de  istoria  poporului  lui  Israel  şi  a  lui  Moise  (rugul,  locul  primirii  Tablelor  Legii,  locul  unde  a 
fost  înălţat  viţelul  de  aur,  locul  unde  s-a  refugiat  Ilie  din  calea  lui  Ahab,  locul  unde  evreii  au 
primit  mana  drept  hrană,  locul  unde  Moise  a  construit  Chivotul  Legii  etc.),  după  care  s-a 
îndreptat  spre  Marea  Roşie,  Egipt,  parcurgând  drumul  poporului  lui  Israel  spre  Ţara  Sfântă 
în  sens  invers.  A  urcat  apoi  pe  valea  Nilului,  după  care  a  trecut  în  Palestina  şi  a  ajuns  la 
Ierusalim,  apoi  a  plecat  să  viziteze  Muntele  Nebo  şi  alte  locuri  din  Palestina  legate  de  istoria 
poporului  evreu.  S-a  îndreptat  spre  Mesopotamia,  a  vizitat  Edessa,  Harran,  a  revenit  la 
Antiohia  după  care  a  plecat  spre  Cilicia,  Capadocia,  Galatia,  Bitinia  şi  Calcedonia,  ajungând, 
în  sfârşit,  la  Constantinopoi.  Partea  întâi  se  încheie  cu  rugăciuni  de  mulţumire  către  Dumnezeu, 
pentru  că  a  fost  învrednicită  să  viziteze  atâtea  locuri  sfinte,  şi  cu  enunţarea  planului  unei 
călătorii  la  Efes. 

Partea  a  doua  (cap.  XXIV-XLIX)  cuprinde  o  descriere  amănunţită  a  Sfintei  Liturghii  de 
Ia  Ierusalim,  a  unor  sărbători,  precum  şi  a  modului  în  care  erau  catehizaţi  la  Ierusalim  cei  care 
doreau  să  se  boteze. 

Deşi  există  o  traducere  în  limba  română  a  jurnalului  Egeriei,  însoţită  de  un  excelent 
studiu,  precum  şi  de  note  explicative  (Marin  Branişte,  însemnările  de  călătorie  ale 
peregrinei  Egeria,  în  Mitropolia  Olteniei,  nr.  4-6/1982,  p.  223-384)  doresc  ca  în  această 
recenzie  să  subliniez  câteva  dintre  aspectele  istorice  cele  mai  importante  pe  care  Ie 
surprinde.  Pelerinajul  ca  şi  formă  de  manifestare  spirituală  era  deja  dezvoltat  atât  în 
Răsărit,  cât  şi  în  Apus,  la  sfârşitul  secolului  IV.  Egeria  era  originară  din  extremitatea 
vestică  a  Europei  şi  putem  considera  că  nu  a  fost  singura  pelerină  din  Apus  care  a  vizitat 
Locurile  Sfinte  din  Răsărit.  Când  Egeria  ajunge  să  vadă  Muntele  Sinai,  urmează  un  fel  de 
ritual  legat  de  pelerinaj:  „Obiceiul  este  să  se  facă  o  rugăciune  de  către  cei  care  vin, 
atunci  când,  din  locul  acesta,  se  vede  pentru  prima  dală  muntele  lui  Dumnezeu"  (p. 
21).  Din  aceste  cuvinte  rezultă  că  exista  deja  o  tradiţie  legată  de  pelerinaje.  Egeria  urmează 
de  asemenea  obiceiul  ca  atunci  când  ajungea  la  un  loc  amintit  în  Sfânta  Scriptură  cu  o 
anume  ocazie,  să  citească  pasajul  biblic  respectiv,  „după  obicei”  (XIV,  1,  p.  53).  Exista 
deja  obiceiul  ca  soldaţi  romani  să  escorteze  pelerinii  în  ţinuturile  deşertice,  considerate 
mai  periculoase  (IX,  3,  p.  43). 

Pe  mai  toate  locurile  importante  care  aduceau  aminte  de  istoria  mântuirii  existau  biserici 
creştine  sau  comunităţi  monahale:  pe  vârful  muntelui  Sinai,  pe  locul  „ asupra  căruia  a 
coborât  mărirea  Domnului"  (III,  2,  p.  25);  pe  Muntele  Horeb,  unde  s-a  refugiat  Ilie  din 

calea  lui  Ahab;  pe  locul  vechiului  Salem,  cetatea  regelui  Melchisedec,  mai  exact  unde 
acesta  a  oferit  jertfa  nesângeroasă  lui  Dumnezeu  (XIII,  3-4,  p.  52-53);  în  grădina  numită  a 
Sfântului  Ioan  Botezătorul  de  pe  locul  unde  el  boteza,  locuiau  monahi  (XV,  6,  p.  56);  locul 
unde  Iov  a  stat  „în  propria-i  spurcăciune"  era  marcat  de  o  candelă  mare  iar  în  alt  Ioc  legat 
de  istoria  lui  Iov  se  afla  o  biserică  în  construcţie  (XVI,  4;  6,  p.  58);  pe  locul  unde  a  fost  casa 
lui  Avraam  (XX,  3,  p.  68);  pe  locul  unde  lacov  a  adăpat  turmele  Rachelei  (Fac.  29, 1-2  cf.  XX, 
11,  p.  72;  XXI,  3,  p.  73-74). 

De  remarcat  este  de  asemenea  dezvoltarea  monahismului  în  Răsărit.  Egeria  este  însoţită 
în  călătorie  de  monahi  răsăriteni.  Peste  tot  ea  întâlneşte  comunităţi  monahale:  la  poalele 
Sinaiului  întâlneşte  un  grup  de  chilii  unde  Egeria  şi  însoţitorii  ei  sunt  găzduiţi  (III.  1 ,  p.  24); 
pe  vârful  Sinaiului  la  biserica  construită  acolo  se  află  un  monah  vrednic  (III,  4,  p.  26);  exista 
o  comunitate  monahală  marc  pe  locul  unde  se  afla  rugul  lui  Moise  (IV,  6,  p.  30);  în  Egipt,  la 
Hero,  o  localitate  destul  de  mare  (vicus)  unde  losif  a  ieşit  în  întâmpinarea  tatălui  său  lacov, 
exista  o  mănăstire,  precum  şi  multe  martyria:  pe  Muntele  Nebo,  pe  locul  unde  Moise  a 
făcut  să  curgă  apă  din  piatră,  se  afla  o  mănăstire  (XI,  1,  p.  47).  După  vizitarea  Ierusalimului, 
Egeria  a  dorit  să  vadă  ..Mesopotamia  Siriei’’  datorită  monahilor  faimoşi  de  acolo  (XVII,  I, 
p.  59;  vezi  şi  XX,  6,  p.  69-70).  în  partea  a  doua,  descrierile  liturgice  au  în  centru  grupuri  de 
monahi  (XXIV,  1 ,  p,  83). 

De  remarcat  că  toţi  episcopii  pe  care  Egeria  i-a  întâlnit  proveneau  din  rândul  monahilor: 
bătrânul  episcop  pe  care  Egeria  îl  întâlneşte  la  Ramses,  caracterizat  drept  unul  ..care-i 
primeşte  foarte  bine  pe  pelerini’’  (VIII,  4,  p.  42),  provenea  din  rândul  monahilor;  episcopul 
de  Arabia  -  metropolă  romană  din  Egipt  -  o  veche  cunoştinţă  a  Egeriei,  provenea  dintre 
monahi  şi  crescuse  de  copil  în  mănăstire,  „de  aceea  era  atât  de  erudit  in  Scripturi  şi  atât 
de  ireproşabil  in  întreaga  sa  viaţă”  (IX,  2,  p.  43),  ne  explică  Egeria;  episcopii  din  Batanis 
(XIX,  1 ,  p.  6 1 ),  Edessa  (XIX,  5,  p.  63),  Harran  (XX,  2,  p.  68)  şi  Pompeiopolis  (XIII,  1 ,  p.  75)  au 
fost,  de  asemenea,  mai  întâi  monahi. 

Pentru  cititorul  acestei  scrieri  ar  putea  fi  surprinzător  faptul  că  Ierusalimul  nu  pare  să 
fi  fost  un  loc  de  atracţie  pentru  Egeria,  ci  locurile  care  aduc  aminte  de  istoria  poporului  lui 
Israel  (IX,  7;  X,  1,  p.  44).  Potrivit  acestui  itinerariu,  Egeria  vizitează  doar  locul  unde  boteza 
Sfântul  Ioan  Botezătorul  (XV,  p.  54-56)  precum  şi  mormântul  Sfântului  Apostol  Toma  de  la 
Edessa  (XVII,  1,  p.  59),  în  rest  ea  este  interesată  mai  mult  de  locuri  legate  de  evenimente 
şi  persoane  din  Vechiul  Testament.  Nu  trebuie  să  uităm  faptul  că  jurnalul  Egeriei  ni  s-a 
păstrat  doar  fragmentar.  Există  destule  elemente,  chiar  în  fragmentele  păstrate,  care  ne 
îndreptăţesc  să  afirmăm  că  creştinii  vizitau  în  egală  măsură  locuri  sfinte  legate  atât  de 
Vechiul  cât  şi  de  Noul  Testament.  Se  consemnează  faptul  că  la  Ierusalim  soseau  monahi 
„pentru  a  vizita  Locurile  Sfinte  pentru  rugăciune”  (XIII,  1,  p.  52).  Sărbătoarea  Paştilor 

era  prilej  de  mare  pelerinaj  la  Ierusalim,  pentru  mor.,  şi  creştini  laici  deopotrivă: . cu 

multe  zile  înainte  incep  să  se  adune  mulţimi  de  pretutindeni,  nu  numai  monahi  sau 
călugări  din  diverse  provincii  precum  Mesopotamia  sau  Siria.  Egipt  sau  Thebaida,  în 
care  se  află  cei  mai  mulţi  călugări,  ci  şi  din  toate  provinciile;  nu  este  unul  care  să  nu 
se  îndrepte  in  această  zi  spre  Ierusalim  ...  Şi  tot  astfel  cei  din  lume  atât  bărbaţi  cât  şi 
femei,  cu  inima  plină  de  credinţă,  se  adună  in  aceste  zile  din  toate  provinciile  la 
Ierusalim  ”  (XLIX,  1,  p.  131).  în  centrul  descrierilor  liturgice  din  partea  a  doua  a  jurnalului 
Egeriei  se  află  biserica  învierii  de  la  Ierusalim.  De  asemenea  sunt  consemnate  locuri  care 
aduc  aminte  de  evenimente  din  Noul  Testament:  locul  de  pe  Muntele  Măslinilor  de  unde 

Mântuitorul  a  predicat  mulţimilor  (XXX,  3,  p.  102);  locul  unde  Domnul  a  fost  întâmpinat 
de  Maria,  sora  lui  Lazăr  (XXIX,  4,  p,  100);  locul  de  unde  Domnul  s-a  înălţat  ia  ceruri 
(XLIII,  5,  p.  120-121);  la  Efes  exista  om  martyrium  legat  de  numele  Sfântului  Apostol  Ioan 
(XXIII,  10,  p.  78). 

Lucrarea  cuprinde  şi  alte  informaţii  de  importanţă  istorică.  Interesantă  este  pomenirea 
scrisorii  către  regele  Aggar,  care  era  păstrată  cu  mare  veneraţie  (XVII,  1 ,  p.  59-60),  precum  şi 
a  unei  „imagini"  a  acestui  rege  (XIX,  6,  p.  63-64).  Cultul  martirilor  era  de  asemenea  bine 
dezvoltat.  Egeria  asistă  la  sărbătoarea  Sfântului  Elpidie,  cinstit  la  Harran  (XX,  5,  p.  69), 
vizitează  mormântul  Sfintei  Tecla  de  lângă  Seleucia  (XXII,  2;  XXIII,  1-6,  p.  75-77),  precum  şi 
cel  al  Sfintei  martire  Eufemia  (XXIII,  7,  p.  77). 

Partea  a  doua  consemnează  modul  sărbătoririi  întâmpinării  Domnului,  a  Paştilor,  cu 
tot  ritualul  legat  de  această  sărbătoare,  descris  în  mod  detaliat  pentru  fiecare  zi  a 
Săptămânii  Patimilor.  Interesantă  este  consemnarea  legată  de  Postul  Paştilor,  aşa  cum 
era  el  ţinut  la  Ierusalim:  „Aşa  cum  la  noi  (adică  în  Apus)  se  ţin  cele  patruzeci  de  zile  de 
post  înainte  de  Paşte,  aici  se  [in  opt  săptămâni  (la  Ierusalim),  fiindcă  in  zilele  de 
duminică  şi  sâmbătă  aici  nu  se  posteşte,  cu  excepţia  unei  singure  zile  de  sâmbătă,  cea 
de  ajunul  Paştelui"  (XXVII,  1,  p.  95).  Este  consemnată  existenţa  unui  cult  al  Sfântului 
Lemn  al  Crucii  (XXXVII,  1-9,  p.  110-114)  şi  slujba  specială  din  Vinerea  Patimilor  care 
avea  în  centru  această  nepreţuită  relicvă.  Lucrarea  se  încheie  cu  descrierea  modului 
catehizării  ia  Ierusalim  (cap  XLIV-  XLIX.p.  123-131). 

Traducerea  cuprinde  203  note  bibliografice  sau  explicative,  care  ajută  la  mai  buna 
înţelegere  a  textului.  Notele  sunt  foarte  bine  scrise,  unele  de-a  dreptul  savante.  Cred  că 
trebuie  neapărat  făcută  o  observaţie  la  nota  124  legată  de  monahismul  mesopotamian. 
Autoarea  scrie  că  în  Mesopotamia  era  „cu  siguranţă”  „caldă”  amintirea  Sfântului  Vasile 
cel  Mare  şi  a  surorii  sale,  Sfânta  Macrina.  Această  afirmaţie  mi  se  pare  a  fi  în  neconcordanţă 
cu  ceea  ce  se  ştie  despre  tradiţia  monahală  mesopotamiană,  mai  aspră  în  asceză  şi  care 
punea  accent  pe  izolare,  în  vreme  ce  monahismul  vasilian,  aşa  cum  este  el  descris  de 
regulile  marelui  capadocian,  era  orientat  mai  degrabă  spre  implicare  eclesială  şi  socială. 
Egeria  însăşi  consemnează  că  monahismul  mesopotamian,  în  forma  Iui  mai  severă,  practica 
retragerea  totală  din  lume,  cu  excepţia  zilei  de  Paşti  şi  a  zilei  martiriului  fui  Elpidie  (XX,  6, 
p.  70).  Aşadar,  nu  cred  că  există  o  influenţă  a  monahismului  vasilian  asupra  celui 
mesopotamian,  cel  puţin  în  forma  în  care  l-a  cunoscut  Egeria,  aşa  cum  pare  să  sugereze 
nota  124  din  această  lucrare. 

Postfaţa  (p.  133-143)  realizează  un  portret  al  Egeriei  care  ar  putea  sluji  drept  exemplu 
şi  pentru  pelerinii  secolului  XXL  Trei  sunt  elementele  indispensabile  ale  pelerinajului 
Egeriei:  studiul  biblic  anterior,  asistenţa  spirituală  asigurată  de  călăuze  pe  parcursul 
pelerinajului  şi  rugăciunea.  Postfaţa  se  încheie  cu  o  prezentare  imaginară  a  călătoriei 
Egeriei  la  Efes,  proiect  anunţat  la  sfârşitul  părţii  întâi  a  jurnalului,  dar  pe  care  nu  ştim  dacă 
l-a  realizat. 

într-adevăr  lectura  jurnalului  Egeriei  poate  fi  la  fel  de  util  pentru  cercetarea  teologică, 
cât  şi  pentru  zidirea  spirituală,  atât  pentru  teologi,  cât  şi  pentru  simplii  credincioşi.  El  se 
poate  constitui  ca  un  manual  spiritual  pentru  toţi  pelerinii,  mai  ales,  aş  spune,  pentru  cei 
care  se  vor  îndrepta,  la  8  septembrie  2007  spre  Sibiu. 

Prep.  dr.  DANIEL  BU  DA 

Histoire  de  l’Eglise  ortodoxe  en  Europe  occidentale  au  20*  sie  ele.  Collectif  sous  la 
dircction  de  Christine  Chaillot,  preface  du  protopresbytre  Boris  Bobrinskoy,  Dialogue 
entre  orthodoxes,  Paris,  2005,  173  p. 

Lucrarea,  ce  se  prezintă  sub  forma  unui  volum  colectiv  alcătuit  din  14  articole,  se 
vrea  a  fi  o  introducere  în  care  sunt  descrise  în  mod  sistematic  principalele  comunităţi 
ortodoxe  din  Furopa  Occidentală  a  secolului  XX.  Scopul  principal  al  acestui  volum  - 
după  cum  precizează  încă  din  introducere  Christine  Chaillot  -  este  „o  mai  bună  cunoaştere 
a  genezei  şi  istoriei  acestor  comunităţi  ortodoxe  în  Furopa  Occidentală  şi,  deopotrivă,  o 
mai  bună  înţelegere  a  locului  actual  al  Bisericii  Ortodoxe  într-o  Europă  Occidentală  unită 
şi  tară  frontiere”  (p.  1 5). 

Evenimentele  istorice  de  la  începutul  secolul  XX  (instaurarea  regimului  comunist  în 
Rusia  începând  cu  1917,  precum  şi  schimbul  de  populaţie  greacă  şi  turcă  în  1923)  au  avut 
drept  consecinţă  un  val  dc  emigraţie  spre  ţările  din  vestul  Europei,  iar  ca  fenomen  imediat 
următor  întemeierea  unor  mici  comunităţi  ortodoxe  în  aceste  teritorii.  Ele  nu  sunt  urmarea 
doar  a  unui  tip  de  emigraţie  politică,  ci  şi  a  uneia  economice,  după  cum  se  poate  observa 
în  particular  în  intervalul  1960-1970,  precum  şi  după  1990,  când  în  urma  căderii  regimului 
comunist,  un  număr  însemnat  de  ortodocşi  din  estul  Europei  se  vor  stabili  în  aceste 
teritorii.  Astfel  pe  lângă  micile  comunităţi  ortodoxe  deja  existente,  care  vor  creşte  nu¬ 
meric,  vor  lua  naştere  altele  noi,  înmulţindu-se  astfel  numărul  localităţilor  în  care  fenomenul 
ortodox  poate  fi  regăsit. 

Un  exemplu  elocvent,  care  explică  într-un  anumit  fel  acest  fenomen,  este  cazul  Franţei. 
Paginile  în  care  sunt  prezentate  aceste  teritorii  (p.  21-36)  -  un  extras  din  articolul  mult 
mai  dezvoltat  al  părintelui  Jean  Roberti  -  sunt  o  radiografie  a  întemeierii  primelor 
comunităţi  ortodoxe  în  aceste  teritorii,  precum  şi  a  modului  în  care  ele  s-au  dezvoltat  pe 
parcursul  secolelor.  Până  la  sfârşitul  Primului  Război  mondial  (1914-1918)  prezenţa 
ortodoxă  în  Franţa  a  fost  una  discretă.  Primele  date  concrete  despre  existenţa  unor 
capele  sau  biserici  sunt  legate  de  Biserica  Rusiei.  Din  1821  se  poate  vorbi  de  o  capelă 
ortodoxă  rusă  la  Paris,  iar  din  1861  de  o  catedrală  închinată  Sfântului  Alexandru  din 
Neva,  urmate  ulterior  de  construirea  altor  locaşuri  de  închinare  la  Nice  (1858),  Pau  (1867), 
Biarritz  (1892)  ctc.  Grecii  vor  construi  o  capelă  la  Marseille  (1821)  şi  biserica  Adormirii 
Maicii  Domnului  (1845),  precum  şi  de  catedrala  Sfântul  Ştefan  (1895)  la  Paris.  în  acelaşi 
oraş  se  va  întemeia  şi  prima  parohie  românească  (1853),  iar  regele  Caro!  1  va  cumpăra  o 
biserică  în  Cartierul  Latin,  de  care  este  legat  şi  numele  mitropolitului  Visarion  Puiu.  Din 
1929  se  regăseşte  parohia  Sfânta  Nona,  în  Paris,  pentru  georgienii  ortodocşi  refugiaţi 
aici  in  urma  invadării  ţării  de  trupele  bolşevice  ruseşti  în  1921,  iar  din  1947  o  parohie  în 
Paris  pentru  sârbii  ortodocşi. 

Cu  excepţia  Bisericii  Albaniei,  Cehiei,  a  patriarhatelor  din  Ierusalim  şi  Alexandria  toate 
celelalte  comunităţi  ortodoxe  pot  fi  regăsite  pe  teritoriul  Franţei.  Din  punct  de  vedere  statis¬ 
tic  sunt  aproximativ  157  comunităţi  ortodoxe:  47  aparţin  Arhiepiscopiei  Rusiei  aflate  sub 
jurisdicţia  Patriarhiei  Ecumenice,  33  Bisericii  Greciei,  27  Bisericii  Ortodoxe  Române,  22 
Bisericii  Ruse  şi  15  celei  Sârbe,  13  Bisericii  din  „Afara  Graniţelor”  (nerecunoscută  canonic 
de  toate  Bisericile  Ortodoxe,  ci  numai  de  Patriarhia  Moscovei),  I  Patriarhiei  Bulgariei  şi  4 
celei  din  Antiohia. 

Un  loc  de  frunte  în  ceea  ce  priveşte  ortodoxia  din  Franţa  este  ocupat  de  Institutul 
Saint-Serge,  rezultat  în  urma  emigraţiei  elitelor  teologice  şi  ale  „filosofiei  religioase”  (1925), 

ai  cărui  reprezentanţi  au  „realizat  o  întâlnire  decisivă  între  elenismul  creştin  şi  teologia  rusă, 
preluând  întru  totul  conştiinţa  rădăcinii  lor  patristice”  (p.  26)  şi  de  numele  căruia  se  leagă 
mişcarea  neo-patristică. 

Paginile  dedicate  comunităţilor  ortodoxe  din  Marea  Britanie  (p.  37-56)  poartă  semnătura 
episcopului  Kallistos  (Ware)  de  Diokleia,  unul  dintre  reprezentanţii  cei  mai  de  seamă  ai 
diasporei  ortodoxe.  Istoria  Ortodoxiei  în  Marea  Britanie  ar  putea  fi  împărţită  în  patru  capitole: 
„pre-istoria”  (secolele  XVII  şi  XVIII);  începutul  primelor  parohii  organizate  (de  la  începutul 
secolului  XIX  până  la  sfârşitul  celui  de  al  doilea  Război  mondial);  expansiunea  majoră  (între 
1954-1979);  o  perioadă  de  tranziţie  şi  consolidare  (începând  cu  1979). 

Prima  parte  a  acestui  fenomen  poate  fi  corelată  cu  emigraţia  grecilor  în  aceste  teritorii, 
în  1677  se  întâlneşte  prima  biserică  greacă  în  Londra  de  care  este  legat  şi  numele 
arhiepiscopului  Iosif  Georgirenes,  exilat  din  Samos,  şi  care  a  funcţionat  până  în  1684 
(episcopul  anglican  Henry  Compton  considera  că  aceasta  se  află  sub  jurisdicţia  sa  canonică 
şi  a  interzis  existenţa  icoanelor  în  locaşul  de  cult,  precum  şi  invocarea  numelui  Theotokos 
în  cadrul  slujbelor).  în  1713  se  va  deschide  o  nouă  capelă  (din  1721  va  deveni  capela 
ambasadei  Rusiei)  şi  care  va  fi  singura  biserică  ortodoxă  până  în  1873. 

începând  cu  1820  numărul  populaţiei  ortodoxe  greceşti  va  creşte  în  mod  constant.  în 
1837  poate  fi  regăsită  o  biserică  în  Londra,  urmată  de  altele  în  Manchester  (1843),  Liverpool 
( 1 865),  Cardiff  ( 1 905),  Birmingham  ( 1 939),  Glasgow  ( 1 944).  în  1 922  Patriarhia  Ecumenică  va 
întemeia  dioceza  de  Thyateira  pentru  Europa  cu  scaunul  la  Londra,  iar  primul  ei  mitropolit 
Gherman  (Strinopoulos)  va  fi  primul  ierarh  ortodox  care  va  rezida  în  mod  permanent  în 
Marea  Britanie. 

A  treia  etapă  importantă  este  legată  de  instaurarea  comunismului.  Un  număr  destul  de 
important  de  sârbi,  ucrainieni,  bieloruşi  şi  polonezi  se  vor  refugia  aici,  având  ca  urmare 
întemeierea  unor  parohii  în  principalele  centre  comerciale  ale  ţării.  La  aceasta  se  mai  poate 
adăuga  şi  afluxul  grecilor  veniţi  din  Cipru,  astfel  încât  în  1963  existau  5  episcopi  ortodocşi, 
39  de  preoţi  şi  1 1  diaconi  şi  un  număr  de  aproximativ  200.000  de  credincioşi,  dintre  care  90% 
erau  ciprioţi  greci.  Organizarea  acestor  parohii  se  datorează  în  principal  mitropolitului 
Atenagora  II  (Kokkinakis)  (1963-1979).  Situaţia  parohiilor  ruse  va  cunoaşte  şi  ea  o  dezvoltare 
prin  sosirea  în  Anglia  a  părintelui  Antonie  (Bloom),  devenit  mai  târziu  arhiepiscop  de  Souroge 
(1957-2003). 

începând  cu  1979  se  poate  vorbi  de  o  perioadă  de  tranziţie  şi  consolidare,  existând  în 
prezent  217  parohii  ortodoxe,  dintre  care  7  în  Ţara  Galilor,  12  în  Scoţia  şi  9  în  Irlanda. 

Un  centru  important  al  Ortodoxiei  în  Anglia  este  reprezentat  de  mănăstirea  Sfântul  loan 
Botezătorul  din  Essex,  dependentă  direct  de  Patriarhia  Ecumenică,  întemeiată  de 
arhimandritul  Sofronie  (Sakharov),  ucenic  al  Sfântului  Siluan,  precum  şi  Institutul  pentru 
Studii  Creştin  Ortodoxe  fondat  în  1999  la  Cambridge.  încă  de  la  începuturile  ei  comunităţile 
ortodoxe  din  Anglia  se  vor  bucura  de  un  număr  important  de  convertiţi,  care  vor  da  vigoare 
şi  dinamică  vieţii  creştine  de  aici. 

Primele  ştiri  despre  existenţa  unor  comunităţi  creştine  ortodoxe  pe  teritoriul  Germaniei 
-  după  cum  arată  Dr.  Wassilios  Klein  -  sunt  legate  de  anul  1718,  când  este  menţionată  o 
capelă  în  Berlin  în  casa  reprezentanţilor  diplomatici  ai  Rusiei.  în  1886  mitropolitul  de  Sankt- 
Petersburg  de  care  depindea  parohia  din  Berlin  a  acordat  permisiunea  de  a  se  celebra 
Liturghia  în  germană  (realizată  de  Alexis  Maltsev).  Datorită  bunelor  relaţii  diplomatice  dintre 
Prusia  şi  Rusia  va  creşte  numărul  acestor  parohii,  situaţie  care  se  va  întâlni  şi  după  1917. 

Parohiile  depindeau  canonic  atât  de  Patriarhia  Ecumenică,  cât  şi  de  Biserica  Rusă  din  Afara- 
Graniţelor,  sau  direct  de  Patriarhia  Moscovei,  în  1938  se  va  construi  o  catedrală  în  Berlin. 

în  ceea  ce  priveşte  comunitatea  grecească  ea  este  legată  de  negustorii  greci,  oraşe  ca 
Leipzig  şi  Miinchen  devenind  principalele  centre  de  greutate.  în  1904  se  va  întemeia  şi  o 
capelă  la  Berlin,  iar  din  1922  parohiile  se  vor  găsi  sub  ascultarea  canonică  a  Mitropoliei  de 
Thvateira.  în  1963  se  va  întemeia  Mitropolia  de  Germania  cu  centrul  în  Bonn,  din  1980 
condusă  de  mitropolitul  Augustinos,  şi  având  în  prezent  un  număr  de  70  parohii. 

Un  loc  important  este  ocupat  şi  de  comunitatea  sârbă  (ce  numără  în  jur  de  180.000 
credincioşi),  aflată  sub  ascultarea  diocezei  sârbe  din  Londra.  în  1994  Patriarhia  Română  va 
înfiinţa  Mitropolia  Română  Ortodoxă  de  Germania  şi  Europa  Centrală  (care  deţine  în  prezent 
24  parohii),  iar  în  1993  Patriarhia  Bulgară  va  stabili  o  Mitropolie  a  Europei  Centrale  şi 
Occidentale.  Mai  pot  fi  regăsite  un  număr  destul  de  mic  de  parohii  ucrainicne,  georgiene, 
cât  şi  câteva  dependente  de  Patriarhia  Antiochiei,  astfel  că  în  1999  se  regăsea  un  număr  de 
282  parohii  cu  161  preoţi,  având  1.2  milioane  ortodocşi  (1,3%  din  populaţia  Germaniei). 

Profesorul  Grigorios  Larentzakis  arată  faptul  că  se  poate  vorbi  de  o  existenţă  neîntreruptă 
a  Bisericii  Ortodoxe  în  Austria  încă  de  la  începuturile  Imperiului.  După  cucerirea 
Constantinopolului  de  către  turci  (1453),  numeroşi  greci  se  vor  refugia  în  aceste  teritorii, 
încât  începând  cu  secolul  XVII  se  întâlneşte  o  colonie  destul  de  numeroasă,  organizată  la 
Viena  în  două  comunităţi:  cea  a  Sfântului  Gheorghe  (alcătuită  din  greci  aparţinători  Imperiului 
Otoman)  şi  cea  a  Sfintei  Treimi  (cu  greci  proveniţi  din  Imperiul  Habsburgic)  la  care  au  aderat 
şi  sârbii  până  la  ridicarea  propriei  bisericii  cu  hramul  Sfântul  Sava  în  1890-1893.  Ele  au 
aparţinut  juridic  de  Patriarhia  de  Constantinopol  (iar  între  1908-1924  de  Biserica  Greciei), 
fiind  puse  sub  jurisdicţia  arhiepiscopului  de  Thyateira  din  1935.  în  1955  Chrysostomos 
Tsiter  va  fi  hirotonit  episcop  vicar,  iar  în  1963  va  fi  numit  mitropolit  al  Austriei,  Ungariei  şi 
Italiei,  susţinând  activ  iniţiativa  cardinalului  Franz  Konig  de  a  institui  fundaţia  Pro  Oriente. 
Tot  la  Viena  mai  poate  fi  întâlnită  şi  o  comunitate  ortodoxă  ai  cărei  credincioşi  aparţin  de 
Patriarhia  Antiohiei,  înfiinţată  în  1970. 

în  ceea  ce  priveşte  bisericile  de  origine  slavă  existau  unele  comunităţi  ruseşti  încă  din 
1762.  în  1899  a  fost  inagurată  catedrala  Sfântul  Nicolae  din  Viena.  O  primă  colonie  sârbă  se 
va  stabili  în  Viena  in  cursul  secolului  XVII.  Mitropolia  de  Sremski  Karlovski  va  fi  recunoscută 
ca  „patriarhat”  în  1848  de  Francisc  losif  I,  depinzând  din  1922  de  Patriarhia  Sârbă.  Prima 
parohie  bulgară  se  va  întemeia  în  1967. 

în  1906  se  va  înfiinţa  şi  prima  capelă  românească  cu  hramul  „învierea  Domnului”  în 
Viena.  Din  1998  parohia  devine  vicariat,  depinzând  de  Mitropolia  Ortodoxă  Română  de 
Germania  şi  Europa  Centrală,  în  2001  a  fost  pusă  piatra  de  temelie  pentru  construirea  unei 
noi  biserici,  cu  hramul  „Sfântul  Apostol  Andrei”.  Alte  două  parohii  funcţionează  la  Salzburg 
şiGraz. 

în  Elveţia,  în  urma  recensământului  din  2.000  exista  un  număr  de  132.000  ortodocşi, 
respectiv  1,8%  din  populaţie.  Din  punct  de  vedere  istoric  -  aşa  cum  subliniază  Noel  Rufficux 
-  prima  prezenţă  ortodoxă  este  în  strânsă  legătură  cu  numeroasele  relaţii  dintre  Rusia  şi 
Elveţia  de  la  începutul  secolului  XIX,  creându-se  o  serie  de  parohii  în  Geneva  (1854), 
urmată  de  alta  la  Vevey  (1878),  Davos  şi  Leysin,  Berna  (1930),  Ziirich  (1935)  etc.  Primii 
emigranţi  greci  se  vor  stabili  în  Elveţia  în  secolele  XIX-XX,  în  special  în  Lausanne.  în  1967 
prin  intermediul  patriarhului  Atenagora  al  Constantinopolului  se  va  construi  Centrul 
patriarhal  de  la  Chambesy,  iar  în  1982  a  fost  creată  Mitropolia  Elveţiei,  sub  jurisdicţia 

Patriarhiei  Ecumenice,  ca  mitropolit  fiind  numit  Damaskinos  (Papandreou).  La  Chambesy, 
în  octombrie  1997,  a  fost  inagurat  Institutul  de  Teologie  Ortodoxă  de  Studii  Superioare. 

Din  1990,  în  urma  războiuluidin  Serbia,  un  număr  important  de  ortodocşi  vor  emigra  în 
aceste  teritorii,  astfel  încât  această  comunitate  devine  cea  mai  importantă,  reprezentând 
aproximativ  60%  din  populaţia  ortodoxă.  La  începutul  secolului  XXI  se  întâlnesc  aproximativ 
50  de  parohii.  Biserica  Ortodoxă  Română  are  comunităţi  în  Geneva,  Lausanne,  Ziirich, 
Berna,  Bâle,  Lugano,  Martigny,  Neuchâtel,  Coire  şi  Saint-Gall. 

în  termeni  sociologici,  s-ar  putea  defini  prezenţa  actuală  a  Bisericii  Ortodoxe  în  Italia  ca 
un  fenomen  nou,  având  puţine  linii  de  legătură  cu  comunităţile  creştine  greceşti  din  sudul 
Italiei  (aceste  teritorii  au  fost  o  perioadă  de  timp  în  posesiunea  Imperiului  Bizantin).  Primele 
parohii  ortodoxe  s-au  format  relativ  târziu  şi  de  cele  mai  multe  ori  acest  fenomen  era  unul 
sporadic.  începând  cu  1990  numărul  acestora  a  cunoscut  o  creştere  semnificativă,  datorată 
în  principal  emigraţiei  (pentru  românii  de  aici  există  41  de  parohii,  cu  45  preoţi). 

Un  fenomen  asemănător  se  regăseşte  în  Spania,  unde  în  1949  se  întâlnea  o  parohie 
ortodoxă  greacă  în  Madrid.  în  ceea  ce  priveşte  pe  românii  ortodocşi  numărul  lor  este  într-o 
continuă  creştere  (în  1980  exista  o  singură  parohie  românească  în  Madrid,  pe  când  în  2005 
pot  fi  întâlnite  18  parohii,  în  18  oraşe  diferite,  cu  17  preoţi). 

Primele  comunităţi  ortodoxe  în  Portugalia  sunt  relativ  recente.  Hirotonia  părintelui 
Alexandre  Bonito  în  1986  a  condus  la  crearea  unui  mic  nucleu  ortodox,  alcătuit  din  creştini 
de  diferite  naţionalităţi,  ce  depindea  canonic  de  Patriarhia  Ecumenică  la  Lisabona.  în  1995 
o  parohie  aflată  sub  jurisdicţia  Bisericii  Ruse  din  „Afara  Graniţelor”  se  va  constitui  tot  la 
Lisabona.  Pe  lângă  biserica  din  acelaşi  oraş  (paroh  fiind  părintele  Marius  Viorel  Pop),  alte 
două  comunităţi  româneşti  sunt  pe  punctul  de  a  se  forma  la  Porto  şi  Algarve. 

în  Belgia  şi  Luxemburg  în  1 862  a  fost  atestată  prima  capelă  ortodoxă  pe  lângă  Ambasada 
Rusiei,  iar  în  1 900  a  fost  înfiinţată  o  a  doua  biserică  la  Anvers  pentru  comercianţii  şi  marinarii 
greci  ce  treceau  pe  aici.  însă  prezenţa  ortodoxă  în  aceste  teritorii  este  strâns  legată  de 
emigraţia  rusă  de  la  începutul  secolului  trecut  (între  1920-1930  s-au  creat  alte  comunităţi  la 
Charleroi,  Gând,  Liege  etc.).  Din  a  doua  jumătate  a  secolului  asistăm  la  o  importantă  emigraţie 
greacă,  încât  această  comunitate  va  deveni  cea  mai  numeroasă  şi  mai  bine  organizată  (între 
care  se  evidenţiază  personalitatea  arhiepiscopului  Basile  Krivocheine  (1900-1985),  călugăr 
atonit  şi  teolog).  în  prezent  există  în  jur  de  70-80.000  de  ortodocşi,  cu  5  episcopi,  45  de 
preoţi  şi  !1  diaconi.  Comunităţile  ortodoxe  române  sunt  în  număr  de  3:  Bruxelles,  Anvers, 
Liege. 

în  ceea  ce  priveşte  Ţările  de  Jos,  crearea  primelor  comunităţi  ortodoxe  este  strâns 
legată  de  Rusia  şi  Grecia.  însă  aici  se  poate  observa  un  fenomen  destul  de  interesant,  acela 
al  ortodoxiei  „olandeze”.  Traducerea  unor  cărţi  privitoare  la  Ortodoxie  au  condus  la  o  mai 
bună  cunoaştere  şi  implicit  la  apariţia  primilor  convertiţi,  în  special  în  rândul  teologilor 
(Pjotr  Hendrix),  precum  şi  a  unor  monahi  (Jacob  Akkersdij  şi  Adrian  Karporaal),  ce  vor 
deveni  „pionieri”  ai  Ortodoxiei.  Părintele  Adrian  Karporaal  va  traduce  o  serie  de  cărţi  liturgice 
în  olandeză,  după  originalul  grec.  în  anul  2005  numărul  ortodocşilor  se  situa  undeva  în  jurul 
cifrei  de  20.000. 

Până  la  începutul  anului  1920  existenţa  Bisericii  Ortodoxe  era  practic  necunoscută  în 
Danemarca  (deşi  din  1 884  exista  o  biserică  ortodoxă  închinată  Sfântului  Alexander  Nevsky). 
Cu  toate  acestea  se  poate  vorbi  de  un  număr  destul  de  important  de  convertiţi  danezi.  Un 
caz  asemănător  se  regăseşte  şi  în  ceea  ce  priveşte  Norvegia  şi  Suedia. 


229 


RT  /  RECENZII 


Biserica  Ortodoxă  din  Finlanda  cuprinde  trei  dioceze,  25  de  parohii,  o  mănăstire  şi  un 
aşezământ  cu  12  călugări  şi  maici.  Cei  60.000  de  credincioşi,  majoritatea  de  origine  finlandeză 
se  află  sub  oblăduirea  unui  arhiepiscop,  a  doi  mitropoliţi,  a  unui  episcop  vicar  şi  a  40  de  preoţi, 
Biserica  de  aici  fiind  recunoscută  legal  ca  fiind  a  doua  Biserică  naţională,  după  cea  luterană. 

Volumul  poate  fi  considerat  ca  o  mărturie  a  prezenţei  ortodoxe  în  Europa  Occidentală, 
precum  şi  o  radiografie  a  principalelor  comunităţi  existente  aici.  Este  o  „introducere”  în 
acest  fenomen,  un  punct  dc  plecare  pentru  oricine  este  interesat  de  acesta,  mai  ales  prin 
intermediul  trimiterilor  de  la  sfârşitul  fiecărui  articol  la  principalele  seit-uri  ortodoxe.  Ne 
exprimăm  speranţa  ca  acest  volum  colectiv  să  fie  urmat  şi  dc  alte  lucrări  care  să  evidenţieze 
rolul  Bisericii  Ortodoxe  în  aceste  teritorii. 


NICOLAE  BROTE 


Ceaslovul  şi  Vieţile  tuturor  sfinţilor  monahi  Neadormiţi,  traducere  şi  postfaţă  diac. 
Ioan  I.  Ică  jr.,  Editura  Deisis,  Sibiu,  2006,  313  p. 

în  colecţia  Philosophia  christiana.  editura  Deisis  inaugurează  o  nouă  serie,  Vieţile 
Sfinţilor ,  iar  pe  coperta  finală  a  lucrării  de  faţă  editorul  oferă  şi  o  justificare  a  necesităţii  unui 
asemenea  demers:  deşi  „au  avut  şi  au  un  rol  hotărâtor  în  formarea  evlaviei  ortodoxe”, 
Vieţile  Sfinţilor  au  din  păcate  încă  un  „rol  ingrat”  în  spaţiul  ortodox,  de  cele  mai  multe  ori 
documentele  „de  primă  mână”  fiind  înlocuite  cu  revizuiri  mai  târzii,  mergând  pe  clişee 
hagiografice  mai  pe  gustul  pietăţii  populare.  Din  acest  motiv,  „restituirea  unui  acces  direct 
la  sursele  de  primă  mână  ale  literaturii  hagiografice  răsăritene  însoţite  de  comentarii  teologice 
competente  e  o  urgenţă  teologică  şi  misionară  ce  nu  poate  fi  îndeajuns  subliniată.” 

Ca  o  ilustrare  a  celor  spuse  mai  sus,  primul  volum  al  seriei  ne  oferă  un  capitol  mai  puţin 
cunoscut  -  chiar  şi  de  către  teologi  -  al  spiritualităţii  bizantine,  fenomenul  akimit.  Pentru  o 
situare  cât  mai  exactă  a  lui,  intr-o  substanţială  postfaţă  Părintele  Ică  jr.  face  o  scurtă 
incursiune  in  istoria  apariţie  monahismului  şi  a  formelor  pe  care  acesta  le-a  cunoscut: 
monahismul  egiptean  anahoretic,  reprezentat  de  Sf.  Antonie  cel  Mare  (25 1-356).  Sf.  Pahomie 
cel  Mare  (294-346),  Sf.  Macarie  Egipteanul  (300-390);  primul  ascetism  sirian,  grupat  în  jurul 
Edessei  şi  practicat  în  cadrul  comunităţilor  creştine  de  aşa-numiţii  „fii  şi  fiice  ai  Legământului” 
(reprezentative  sunt  scrierile  Sfinţilor  Afrahat,  m.  345,  şi  Efrem.  m.  373,  precum  şi  omiliile  din 
Cartea  treptelor);  gruparea  mesaliană  (360-430),  condamnată  în  repetate  rânduri  pentru 
radicalismul  său  (adepţii  săi  refuzau  munca,  proprietatea,  viaţa  socială  şi  ierarhiile  ei,  la  fel 
ca  şi  formele  ecleziale  instituţionale);  gruparea  eustatiană,  promotoarea,  prin  cel  care  i-a  şi 
dat  denumirea,  episcopul  de  Sebasta,  Eustatie,  a  unei  forme  de  ascetism  urban;  activitatea 
reformatoare  a  Sf.  Vasile  cel  Mare.  autorul  unui  Asketikon  mare  şi  a  unuia  mic,  cel  care  a 
căutat  să  (re)integreze  exigenţele  „monahale”  cenobitice  (comunitarismul,  preţuirea  sărăciei 
şi  a  slujirii  sociale,  ascultarea  poruncilor  evanghelice  etc.)  pentru  toţi  membrii  Bisericii, 
conştient  că  ele  nu  sunt  altceva  decât  o  reînnoire  a  darurilor  baptismale. 

Şi  mai  important  pentru  noi  este  însă  modul  în  care  a  apărut  şi  s-a  dezvoltat  monahismul 
în  capitala  noului  Imperiu  Roman  de  Răsărit,  Constantinopol.  Pe  urmele  cercetărilor  iui  G. 
Dagron,  loan  I.  Ică  jr.  reia  ideea  diferenţei  izbitoare  dintre  sursele  hagiografice  şi  cele 
istorice:  primele  leagă  apariţia  monahismului  în  Constantinopol  de  numele  unui  pustnic 
sirian,  Isaac,  chemat  de  Dumnezeu  să  combată  arianismul  împăratului  Valens  şi  care  s-a 

aşezat  în  viitorul  cartier  Psamathia,  întemeind  o  sihăstrie  cu  sprijinul  unor  patroni  locali; 
celelalte  oferă  varianta  (mult  mai  plauzibilă)  a  unui  monahism  „în  descendenţa  mişcării 
eustatiene  ca  un  fenomen  urban,  harismatic,  social -caritativ,  independent  de  ierarhie”  (p. 
250),  legat  de  numele  unui  diacon  al  episcopului  semi-arian  Macedoniu,  Marathoniu,  viitor 
episcop  de  Cyzic.  Trecând  prin  numeroase  crize,  provocate  de  diversele  erezii  apărute  (în 
special  monofizitismul),  monahismul  cunoaşte  o  stabilizare  o  dată  cu  Sinodul  de  la  Chalcedon 
(451),  când  el  este  centralizat  şi  repus  sub  controlul  spiritualo-canonic  al  ierarhiei  -  de  acum 
„monahismul  devine  instituţie  a  Bisericii,  nu  a  Oraşului”  (p.  252). 

Pe  acest  fundal  trebuie  să  fie  privită  şi  mănăstirea  Neadormiţilor  (akimiţii)  de  la  Jrineon, 
care  în  contextul  aprigelor  controverse  hristologice  ce  au  urmat  Sinodului  IV  Ecumenic  a 
rămas  „principalul  centru  al  ortodoxiei  hristologice  din  Constantinopol”  (p.  283).  Totuşi,  nu 
asupra  acestui  aspect  ne  vom  opri,  preferând  să  schiţăm  în  continuare  excepţionala  activitate 
literar-teologică  a  „Neadormiţilor”  (poligloţi  şi  cu  o  bibliotecă  masivă).  De  numele  lor  se 
leagă  -  aşa  după  cum  atestă  R.  Riedinger  următoarele  realizări;  Omiliile  macariene, 
corpusurile  epistolare  atribuite  lui  Isidor  Pelusiotul  (m.  cca.  440)  şi  Nil  Ascetul  (m.  cca.  430), 
compilaţia  de  „întrebări  şi  răspunsuri”  atribuită  lui  Cezarie  (m.  369),  fratele  Sfântului  Grigorie 
de  Nazianz,  şi,  în  fine.  Corpusul  Areopagitic,  al  cărui  autor  este  identificat  de  Riedinger  cu 
Petru  „Piuarul”  (m.  488)  (ipoteza,  formulată  încă  din  1 7 12  de  dominicanul  M.  Lequien,  a  fost 
îmbrăţişată  de  savanţi  de  renume  ca  L.  Abramowski  şi  G.  Podskalsky,  şi  respinsă  de  alţi 
savanţi  şi  exegeţi  ai  operei  atribuită  lui  Dionisie  Areopagitul  la  fel  de  celebrii,  ca  G.  Homus, 
R.  Roques  sau  A.-M.  Ritter,  vezi  p.  289-296). 

Publicarea  Ceaslovului  monahilor  Neadormiţi  (vezi  aici  p.  7-122)  relevă  însă  şi  o  altă 
latură  din  activitatea  acestora,  care  de  altfel  le-a  şi  conferit  titulatura  şi  i-a  făcut  cunoscuţi 
în  epocă:  căutarea  unei  penitenţe  neîncetate  şi  a  unei  vieţi  de  rugăciune  la  fel  de  intensă  - 
plâns  (penthos)  şi  străpungerea  inimii  (katanyxis)  ce  vor  sta  la  baza  spiritualităţii  filocalice 
şi  a  „rugăciunii  lui  Iisus”  (pentru  disputa  dintre  doxologie  şi/sau  rugăciune  neîncetată  şi 
soluţiile  propuse  vezi  p.  296-301).  Deşi  manuscrisele  din  care  provine  sunt  destul  de  târzii, 
secolele  X-XI,  Ceaslovul  atestă  un  tipic  monahal  neobişnuit:  pe  lângă  ceasurile  obişnuite 
(primul,  al  treilea,  al  şaselea  sau  al  nouălea),  sunt  cuprinse  şi  rânduielile  simple  ale  altor 
douăzeci  şi  patru  de  ceasuri,  douăsprezece  ziua  şi  tot  atâtea  noaptea.  Chiar  şi  la  o  primă 
lectură  frapează  caracterul  lor  penitenţial,  dar  rămâne  încă  o  problemă  deschisă  dacă  şi  în  ce 
măsură  aceste  douăzeci  şi  patru  de  ceasuri  reflectă  frăţia  liturgică  originară  a  akimiţilor  - 
editorul  grec,  prof.  loannis  M.  Phundulis,  este  un  susţinător  al  continuităţii,  în  timp  ce 
editorul  român,  diac.  loan  I.  Ică  jr.,  pledează  în  favoarea  discontinuităţii  (vezi  p.  302-303). 

Date  extrem  de  importante  despre  perioada  primă  a  vieţii  monahale  de  la  mănăstirea 
Neadormiţilor  ne  oferă  însă  biografiile  celor  mai  de  seamă  reprezentanţi,  Alexandru,  Marcel 
şi  loan. 

Păstrată  într-un  singur  manuscris,  Viaţa  lui  Alexandru,  întemeietorul  mănăstirii  (vezi  p. 
123  ş.u.),  este  una  atipică  şi  relevă  destinul  celui  care  a  fost  caracterizat  -  cu  ironie  -  ca 
„arhimandritul  încurcă-lume”  (J.  Pargoire)  sau  -  cu  consideraţie  -  ca  un  Francisc  de  Assisi 
„avant  la  lettre”  (S.  Vailhe  ş.a.).  Pentru  autorul  anonim  al  documentului  hagiografic, 
„preasfântul  şi  preafericitul  Alexandru”  este,  înainte  de  toate,  un  „bărbat  apostolic”:  născut 
în  jurul  anului  350,  acesta  a  făcut  studii  la  Constantinopol,  urmate  de  o  scurtă  carieră 
militară  ca  ofiţer  ( eparchikos )  în  trupele  prefectului  capitalei.  Trecând  printr-o  criză  interioară 
şi  meditând  la  cuvintele  Scripturii  -  în  special  la  textul  care  a  dus  la  convertirea  Sfântului 

Antonie,  de  ia  Mt.  19,  21  ,  încă  tânărul  Alexandru  se  decide  să-şi  vândă  averea  părintească 
şi  pleacă  la  mănăstirea  condusă  de  arhimandritul  Ilie,  în  Siria.  Deşi  rămâne  aici  timp  de  patru 
ani,  răstimp  în  care  învaţă  pe  de  rost  Psaltirea ,  este  nemulţumit  că  nu  se  respectau  toate 
cele  cuprinse  în  Evanghelie;  drept  urmare,  se  refugiază  în  pustie,  unde  rămâne  timp  de 
şapte  ani.  După  această  perioadă,  iese  în  lume  ca  să  cvanghelizeze  (urmând  deci  tot  o 
poruncă  evanghelică).  Urmează  episodul  convertirii  lui  Rabbula  -  cel  mai  de  vază  cetăţean 
dintr-un  oraş  păgân,  nenumit  (pater  poleos )  şi  viitorul  (celebru)  episcop  al  Edessei  -  în 
urma  săvârşirii  unei  minunii  (pogorârea  de  foc  din  cer),  episod  pe  care  unii  exegeţi  îl  consideră 
însă  fictiv  (E.  de  Stoop).  Deoarece  mulţimile  vor  să-l  aleagă  episcop,  fuge  din  oraş  asemenea 
Sf.  Ap.  Pavel,  cu  un  coş  peste  zidurile  cetăţii,  converteşte  treizeci  de  tâlhari  la  creştinism  şi 
monahism  şi  trece  Eufratul  asemenea  unui  alt  lacob.  Stabilit  pe  unul  dintre  maluri,  timp  de 
douăzeci  de  ani  doarme  noaptea  într-un  „chiup"  (pythos)  şi  se  roagă  mereu  ziua,  ducând  o 
viaţă  ascetică  extremă,  ceea  ce  atrage  în  jurul  său  cca.  400  de  bărbaţi,  greci,  romani,  sirieni 
şi  egipteni.  Comunitatea  lor  era  centrală  pe  căutarea  săvârşirii  unei  rugăciuni  neîncetate  (cf. 
Lc.  18,  I);  sunt  înfiinţate  opt  coruri  pentru  a  săvârşi  psalmodierea  alternativ  şi  de  la  cele 
patru  slujbe  cunoscute  (ceasurile  3,  6,  9  şi  12,  conform  F.  Ap.),  se  trece  la  7  slujbe  ziua  şi  7 
noaptea  ( Ps .  1 18,  164)  şi,  în  fine,  la  12  ceasuri  ziua  şi  12  noaptea,  intercalate  de  12  lecturi 
biblice,  70  x  7  sau  77  îngenuncheri  spre  iertare  (Mt.  18, 22)  şi  70  x  7  sau  77  de  laude  îngereşti 
(Lc.  2,  14).  Tot  pe  seama  unei  intense  lecturi  şi  meditaţii  biblice,  plecând  de  la  episodul 
trimiterii  celor  70  de  ucenici  (Lc.  cap.  10),  Alexandru  înfiinţează  şi  o  „brigadă  apostolică”  de 
150  de  monahi,  veritabilă  „mănăstire  ambulantă  şi  combatantă”,  o  „miliţie  apostolică”  (J. 
Pargoire)  ce  urma  să  evanghelizeze  ţinuturile  de  graniţă  dintre  Imperiile  roman  şi  persan. 
Având  asupra  lor  doar  Scriptura  şi  o  singură  cămaşă,  săvârşind  ziua  şi  noaptea  „canonul 
laudei  neîncetate”,  aceşti  monahi  nonconformişti  şi  radicali  vor  întâmpina  rezistenţă  atât 
din  partea  autorităţilor  clericale  -  vezi  reacţia  episcopului  Teodot  la  Antiohia-,  cât  şi  laice 
-  în  oraşul  Chalcis  din  Siria.  într-un  oraş  nenumit  -  dar  aproape  sigur  Constantinopolul  - 
Alexandru,  împreună  cu  alţi  24  de  fraţi,  se  aşează  pentru  scurtă  vreme  în  jurul  bisericii  Sf. 
Mina,  unde  se  adună  peste  300  de  monahi.  Ei  sunt  împărţiţi  în  şase  coruri  care  practică 
liturgic  „lauda  neîncetată”,  dublată  de  lipsa  oricărei  posesiuni,  cu  excepţia  Evangheliei. 
Acest  mod  de  viaţă  ascetic,  radical  şi  evanghelic  deopotrivă,  trezeşte  atât  admiraţia 
populaţiei,  care  vede  în  akimiţi  nişte  „îngeri  în  trup”,  cât  şi  invidia:  denunţat  ca  eretic  şi 
condamnat  la  moarte  (sunt  formulate  două  ipoteze:  fie  în  urma  sinodului  reunit  in  capitală 
cu  ocazia  hirotonirii  lui  Sisinic  1,  fie  ca  urmare  a  decretului  lui  Teodosie  II  împotriva  ereticilor 
şi  monahilor  „vagabonzi”;  în  orice  caz,  pomenirea  lui  Alexandru  alături  de  mesalianul  Adelfie 
în  scrierea  din  anul  430  a  lui  Nil  Ascetul  din  Ancyra  asupra  sărăciei  ne  face  să  credem  că  el 
era  suspectat  ca  „mesalian”,  deşi  nu  găsim  în  gândirea  sa  învăţăturile  greşite  sau  libertinajul 
asocial  al  mesalienilor),  Alexandru  trece  prin  mijlocul  mulţimii  şi  ajunge,  după  alte  întâmplări, 
într-un  loc  la  ieşirea  Bosforului  spre  Marea  Neagră.  La  moartea  sa  este  îngropat  la  Gomon, 
în  regiunea  Bithynia. 

Ca  şi  mai  târziu  în  cazul  Sf.  Simeon  Noul  Teolog  (asupra  căruia  a  planat  multă  vreme 
acuzaţia  de  „mesalianism”),  Părintele  Ică  jr.  arată  că  „zelul  nonconformist  şi  fundamentalist, 
radicalismul  evanghelic,  temperamentul  clocotitor  şi  excesiv,  lipsa  de  orice  prudenţă,  măsură 
şi  discreţie,  intransigenţa  profetică  şi  pe  alocuri  fanatică”  au  tăcut  ca,  deşi  reabilitat  încă 
din  timpul  vieţii  de  împărăteasa  Pulheria,  cultul  lui  Alexandru  să  se  răsfrângă  numai  la  un 
cult  local  (p.  269).  Este  astfel  mai  uşor  înţeleasă  absenţa  pomenirii  numelui  lui  în 

minologhioanele  şi  sinaxarele  bizantine,  cinste  de  care  se  bucură  însă  un  urmaş  al  său  la 
conducerea  mănăstirii,  arhim.  Marcel.  Viaţa  acestuia  (p.  163-197),  prelucrată  şi  reţinută  de 
Simeon  Metafrastul  în  Minologhionul  pe  29  decembrie,  oferă  „icoana  ideală  a  unui  model 
de  egumen  bizantin”  şi  se  constituie  ca  o  „construcţie  retorică  tipic  hagiografică"  -  cu 
prolog,  schiţă  biografică  lacunară,  descrierea  unei  serii  de  minuni  şi  epilog  (vezi  p.  274). 
Marcel  s-a  născut  în  jurul  arului  400  într-o  familie  înstărită,  în  oraşul  Apamea,  şi  a  rămas 
devreme  orfan  de  tată.  Studiază  cultura  clasică  amică  în  Antiohia,  dar  se  decide  apoi  să 
caute  pe  cineva  care  „să-i  deschidă”  Scripturile  şi  vine,  în  acest  sens,  la  Efes,  unde  practică 
meşteşugul  caligrafic.  Auzind  de  activitatea  misionară  a  lui  Alexandru  în  Constantinopol 
(undeva  pe  la  anul  425),  pleacă  la  mănăstirea  înfiinţată  de  acesta  din  urmă  în  Bythinia,  unde 
deja  se  afla  unul  din  prietenii  lui  Marcel,  Iacob.  Ambii  ajung  exemple  în  asceză  şi  rugăciune, 
însă  la  moartea  lui  Alexandru,  deşi  Marcel  ar  fi  trebuit  -  pe  măsura  calităţilor  sale  -  să  îi 
urmeze  la  conducerea  mănăstirii,  fuge  pe  la  mănăstirile  din  regiune,  fiind  ales  în  locul  său  un 
anume  Ioan.  Apoi  i  se  supune  întru  totul  acestuia,  ducând  o  viaţă  plină  se  smerenie  (se 
îngrijeşte  de  singurul  măgar  bătrân  al  mănăstirii),  fiind  ales  după  moartea  lui  Ioan,  prin  votul 
monahilor,  egumen.  Dacă  urmaşul  lui  Alexandru  şi  predecesorul  său  mutase  mănăstirea  mai 
aproape  de  capitală,  la  Irineon  (azi  Cibukli),  Marcel  s-a  preocupat  de  reformarea  comunităţii 
sale  -  slujirea  liturgică  intensă  este  dublată  şi  de  o  asistenţă  caritativă  (convertirea 
senatorului  roman  Pharetrios  şi  donaţiile  acestuia  au  permis  construirea  de  locuinţe  pentru 
fraţi  şi  a  unui  „azil”  pentru  bolnavi);  în  plus,  faima  monahilor  neadormiţi  i-a  făcut  pe  ctitorii 
noilor  aşezăminte  monahale  din  capitală  să-i  solicite  pe  aceştia  în  vederea  organizării  lor 
(vezi  cazul  mănăstirii  Studiu).  Activitatea  lui  Marcel,  făcută  cu  tact  şi  simţul  echilibrului,  a 
dus  la  transformarea  akimiţilor  dintr-o  mişcare  indisciplinată  şi  itinerantă  într-una  chinovială, 
bine  organizată,  în  care  predomina  limba  greacă.  Se  renunţă  la  sărăcia  extremă,  accentuându- 
se  în  schimb  lupta  împotriva  ereziilor  (mai  ales  a  arianismului).  Moartea  lui  Marcel,  survenită 
în  jurul  anului  480,  după  60  de  ani  de  egumenat,  consemna  aşadar  existenţa  unui  „al  doilea 
akimism”,  perfect  integrat  in  Biserică  şi  vădind  tiparul  monahismului  „clasic”. 

Tot  din  timpul  în  care  Marcel  conducea  mănăstirea  Neadormiţilor  se  situează  şi  Viaţa 
lui  Ioan  din  Colibă  (p.  199  ş.u.),  care,  deşi  scurtă,  este  extrem  de  emoţionantă  şi  cuprinde 
teme  ca  cea  a  „monahului  cerşetor”  sau  a  „monahului  nebun  pentru  Hristos”.  Astfel,  aflăm 
că  Ioan  se  născuse  ca  al  treilea  şi  cel  din  urmă  fiu  al  unei  familii  din  aristocraţia  capitalei 
(mama  se  numea  Teodora,  iar  tatăl,  Eutropiu,  era  senator  şi  comandant  militar).  Face  temeinice 
studii  filosofice,  însă  întâlnind  un  „avvă”  de  la  mănăstirea  akimiţilor  aflat  în  pelerinaj  spre 
Locurile  Sfinte  îl  roagă  ca  la  întoarcere  să  îl  ia  şi  pe  el.  între  timp  îşi  convinge  părinţii  să  îi 
copieze  un  exemplar  scump  din  Evanghelie,  iar  la  întoarcerea  monahului  pleacă  cu  el  la 
Irineon.  Ioan  duce  aici  o  viaţă  ascetică  dură,  trupul  ajungându-i  ca  „o  umbră”.  Ajuns  la 
vârsta  de  18  ani,  este  mânat  de  ispita  dorului  de  părinţi;  pentru  a  o  înfrânge,  cu 
binecuvântarea  arhimandritului,  porneşte  spre  casă,  având  asupra  sa  tot  Evanghelia.  Pe 
drum  îşi  schimbă  hainele  cu  un  cerşetor,  iar  ajuns  acasă  -  unde  părinţii  nu  îl  recunosc  -  dă 
mâncarea  pe  care  o  primeşte  de  la  tatăl  său  săracilor.  Iritată  de  starea  sa,  mama  lui  Ioan 
porunceşte  să  fie  alungat.  în  coliba  ridicată  de  un  servitor  milos,  Ioan  îşi  duce  ultimii  trei  ani 
viaţa,  marcată  de  aceleaşi  regim  dur.  Abia  după  ce  i  se  vesteşte  în  vis  că  i  se  apropie 
sfârşitul,  el  îi  cheamă  pe  părinţi  şi  le  dezvăluie  adevărata  identitate,  dându-le  înapoi  exemplarul 
Evangheliei  dăruit  pe  când  era  copil.  La  moartea  lui  Ioan  mama  doreşte  să  îl  îngroape  în 
veşminte  de  aur,  dar  paralizează  şi  se  vindecă  după  ce  îşi  aminteşte  că  dorinţa  fiului  ei 

fusese  să  fie  îngropat  în  zdrenţele  şi  în  coliba  sa.  Cuprinşi  de  remuşcări,  părinţii  au  zidit  în 
acel  loc  o  biserică  şi  un  azil,  lâsându-i  şi  averea  mănăstirii  akimite  de  la  Irineon. 

Cu  toate  că  vremurile  ce  au  urmat  au  coincis  cu  pierderea  prestigiului  de  care  monahii 
neadormiţi  s-au  bucurat  iniţial,  sperăm  că  am  reuşit,  la  rândul  nostru,  să  subliniem  că  acest 
fenomen  rămâne  un  episod  captivant  şi  instructiv  în  istoria  creştinismului  răsăritean,  în 
general,  şi  a  monahismului  bizantin,  în  special.  Acesta  din  urmă  fiind,  din  păcate,  mult  prea 
puţin  cunoscut  şi  preţuit,  nu  ne  mai  rămâne  decât  să  ne  exprimăm  speranţa  că  această  serie 
inaugurată  de  editura  Deisis  va  continua,  scoţând  la  iveală  alte  izvoare  hagiografice. 

Drd.  CIPRIAN  TOROCZKAI 

John  R.VV.  Stott,  Portretul  predicatorului  -  Studii  asupra  unor  termeni  din  Noul 
Testament,  Editura  LOGOS,  ediţia  a  Il-a,  Cluj  Napoca,  2002, 139  p. 

în  amplul  plan  editorial  al  celor  de  la  LOGOS,  editura  clujeană  care  se  motivează  numindu- 
se  cuvinte  in  slujba  Cuvântului,  lucrarea  aceasta  a  lui  John  R.W.  Stott,  Portretul 
predicatorului  -  studii  asupra  unor  termeni  din  Noul  Testament,  vine  să  aducă  şi  dinaintea 
cititorului  român,  indiferent  de  confesiunea  sa,  „idealul  relevat  de  Dumnezeu  cu  privire  la 
predicator,  ce  este  el  şi  cum  se  cade  să-şi  împlinească  el  lucrarea”.  La  bază  această  lucrare 
a  lui  J.R.W.  Stott,  pastor  al  bisericii  AII  Souls  din  Laugham  Place,  Londra,  constituie 
dezvoltarea  celei  de  a  noua  prelegeri  Prayton ,  ţinute  între  10  şi  14  aprilie  1961  la  Seminarul 
Teologic  Fuller  din  Passadena,  California  (SUA).  De  ce  merită  a  fi  remarcate  aceste  amănunte? 
Pentru  că  stilul  oral,  specific  prelegerii,  se  va  face  simţit  pe  tot  parcursul  lecturii,  lucru  care 
îi  va  da  o  oarecare  simplificare  de  ton  teologic,  mai  cu  seamă  că  autorul,  un  bun  practician 
al  omiliei  exegetice,  (dovadă  stau  o  serie  de  lucrări  care-i  aparţin  şi  care  se  încadrează  la 
seria  de  „comentarii  biblice  expozitive”  -  Galateni,  Romani  sau  la  Predica  de  pe  munte,  deja 
traduse  în  limba  română),  nu  se  opreşte  la  „meşteşugul  de  a  face  predici'  (p.  9)  şi  nici  la 
acela  al  comunicării  ei,  ci  la  câteva  lucruri  numite  de  el  elementare ,  ocupându-se  cu 
predilecţie  de  unii  termeni  ai  Noului  Testament,  subscriind  cercetarea  unui  ideal  pe  care-1 
consemnează  în  Prefaţă:  „Cred  că  Biserica  are  nevoie  astăzi  să  vadă  mai  clar  idealul  relevat 
de  Dumnezeu  cu  privire  la  predicator,  ce  este  el  şi  cum  trebuie  să-şi  îndeplinească  lucrarea. 
De  aceea,  voi  analiza  mesajul  şi  autoritatea  predicatorului,  caracterul  proclamării  pe  care 
este  chemat  s-o  facă,  necesitatea  vitală  de  a  trăi  personal  Evanghelia,  natura  motivaţiei 
sale,  sursa  puterii  ce  o  deţine  şi  calităţile  sale  morale  care  ar  trebui  să-l  caracterizeze:  în 
special  smerenia,  blândeţea  şi  dragostea.  Acesta,  cred  eu,  este  portretul  predicatorului,  un 
portret  pictat  de  mâna  lui  Dumnezeu  însuşi  pe  marea  pânză  a  Noului  Testament.”  (p.  9) 

Structura  cărţii  oglindeşte  pe  deplin  această  căutare  „organizată”  a  resorturilor  nou- 
testamentare  ale  chipului  propovăduitorului  creştin,  a-confesional,  antic  şi  modem  deopotrivă: 

Capitolul  1:  Predicatorul  ca  ispravnic  sau  mesajul  şi  autoritatea  predicatorului: 
Predicatorul  nu  este  prooroc;  Predicatorul  nu  este  un  apostol;  Predicatorul  nu  este  un  prooroc 
sau  un  apostol  mincinos;  Predicatorul  nu  este  un  palavragiu;  Predicatorul  este  un  ispravnic 
[noi  am  fi  ales  termenul  de  iconom.  lipsit  de  aroganţa  pe  care  a  căpătat-o  ispravnic  în  uzarea  sa 
istorică];  Imboldul  şi  mesajul  predicatorului;  Autoritatea  şi  disciplina  predicatorului  (p.  1 1-35). 

Capitolul  2:  Predicatorul  ca  vestitor  sau  apelul  şi  proclamaţia  predicatorului : 
Kerygma  apostolică;  Ambasadori  ai  lui  Hristos;  Proclamarea;  Apelul;  Nici  un  apel  fără  o 
proclamaţie;  Nici  o  proclamaţie  fără  apel  (p.  35-65). 

Capitolul  3:  Predicatorul  ca  martor  sau  experienţa  şi  smerenia  predicatorului :  înaintea 
lumii;  Pentru  Fiul;  Mărturia  Tatălui;  Prin  Duhul  Sfanţ;  Biserica;  Experienţa;  Smerenia  (p.  65-87). 

Capitolul  4  :  Predicatorul  ca  tată  sau  dragostea  şi  bunătatea  predicatorului : 
Autoritatea  unui  tată,  interzisă;  Relaţia  şi  afecţiunea  unui  tată;  înţelegerea  unui  tată; 
Blândeţea  unui  tată;  Simplitatea  unui  tată;  Pasiunea  unui  tată;  Exemplul  unui  tată; 
Rugăciunile  unui  tată  (p.  88-1 10). 

Capitolul  5:  Predicatorul  ca  slujitor  sau  puterea  şi  imboldul  predicatorului: 
Necesitatea  puterii;  Cuvântul  lui  Dumnezeu;  Crucea  lui  Hristos;  Duhul  Sfânt;  Sfinţenia  şi 
smerenia  (p.  1 1 1-139). 

Desigur  că  pentru  lectorul  „ortodox”  al  cărţii,  angrenat  în  lectura  patristică,  atent  la 
termeni,  o  serie  de  fraze  ale  acestei  cărţi  precum  şi  o  serie  de  forţări  ale  conţinutului  cuvântului 
românesc  [aviz  şi  altor  traducători,  limba  de  specialitate  în  teologie  rămâne  clasică,  în  primul 
rând  dată  de  cercetarea  teologică  ortodoxă,  oricât  de  multe  anglizări  forţa-vor  unii  pe  linia 
confesiunii  lor],  ba,  uneori  chiar  fondul  de  expresie  teologică  este  sensibil  diferit  de  ceea  ce 
constituie  alternativa  primară  ortodoxă  la  cercetarea  în  domeniu.  Dar  resorturile  discursive 
şi  realismul  analizei  puse  la  îndemână  de  autor  pentru  identificarea  cadrului  predicatorial  şi 
a  misiunii  preotului,  respectiv  pastorului  sau  predicatorului  în  general,  nu  pot  lipsi  din 
construcţia  unei  esenţiale  şi  necesare  imagini  matrice  a  celui  chemat  să  vestească 
Evanghelia.  Câteva  din  paginile  acestei  cărţi  rivalizează,  prin  coerenţă  şi  concizie,  cu  multe 
din  paginile  de  experienţă  în  Hristos  a  bunei  Vestiri. 

Cartea  se  recomandă  mai  ales  acelora  care  cred  că  predica,  respectiv  omilia,  se  lucrează 
doar  cum  dă  Domnul,  iar  nu  cu  muncă  asiduă,  ancorată  în  darul  lui  Hristos  Dumnezeu. 

Pr.  lect.  univ.  dr.  CONSTANTIN  NECULA 

„ Curriculum  Pedagogic  -  pentru  formarea  personalului  didactic ”,  voi.  1,  Editura 
Didactică  şi  Pedagogică,  2006,  552  p. 

Volumul  pe  care  ţinem  ca  măcar  să-l  semnalăm  în  cele  ce  urmează,  o  prezentare  amplă 
semănând  mai  mult  a  studiu  decât  a  recenzie,  are  ca  principal  coordonator  pe  Prof.  Univ.  dr. 
Sorin  Cristea,  cunoscut  pedagogilor  români  pentru  numeroasele  lui  contribuţii  în  domeniul 
larg  al  pedagogiei,  noi  înşine  prezentând  în  paginile  RT  (nr.  1,  2003,  p.  99-100)  Dicţionarul  de 
Pedagogie,  una  dintre  cele  mai  valoroase  sinteze  în  limba  română  în  acest  domeniu  al  ştiinţelor 
umaniste.  La  fel  de  importantă  se  arată  a  fi  şi  lucrarea  aceasta  intitulată  programatic  Curriculum 
Pedagogic,  ea  fiind  adresată  celor  angajaţi  sau  celor  ce  ucenicesc  încă  în  cariera  didactică.  Ea 
caută  să  răspundă  dezideratelor  legate  de  formarea  iniţială  şi  continuă  a  cadrelor  didactice, 
cumulând  experienţa  şi  exprimarea  matură  a  unui  grup  de  cercetători  şi  practicieni  ai  didacticii 
aplicate,  exprimând,  nu  numai  prin  titlu,  ci  şi  prin  continuitatea  ce  şi-o  doreşte,  aspiraţia 
colectivului  amintit  de  a  conferi  o  dimensiune  paradigmatică  asupra  epistemiologiei  şi 
deontologiei  actului  didactic.  De  altfel,  coordonatorul  notează  în  Argument:  „Pe  parcursul 
cărţii,  efortul  nostru  a  fost  concentrat  asupra  identificării  dimensiunii  stabile  a  curriculumului 
pedagogic  necesar  în  activitatea  de  formare  iniţială  şi  continuă  a  personalului  didactic  de 
toate  treptele  şi  disciplinele  de  învăţământ.  Această  dimensiune  stabilă  este  exprimată, 
îndeosebi,  prin  evidenţierea  obiectivelor  şi  ale  conţinuturilor  de  bază,  dar  şi  prin  sublinierea 
conceptelor-cheie  care  permit  cunoaşterea,  înţelegerea,  aplicarea,  analiza-sinteza  şi  chiar 
evaluarea  critică  a  problematicii  propusă  de  fiecare  modul  şi  capitol.  Problematică  deschisă 

spre  virtuale  dezbateri  constructive.  Prin  gradul  de  specificitate  al  obiectivelor  sunt  vizate 
competenţe  graduale,  din  categoria  celor  amintite,  care  permit  realizarea  de  performanţe 
concrete  în  condiţii  de  studiu  intensiv.  Pe  de  altă  parte,  este  respectată  dimensiunea  flexibilă 
a  curriculumului  care  permite  practicienilor  să  adopte  metode  de  realizare  şi  evaluare  a  activităţii, 
diversificate  şi  adaptabile  în  raport  de  context”(p.  6) 

Născută  dintr-un  proiect  de  cercetare  intitulat  „Curriculum  Pedagogic  Universitar  în 
perspectiva  Proiectului  Bologna”,  lucrarea  propune  nu  neapărat  noi  abordări,  deşi  nici 
acestea  nu  lipsesc,  ci  sinteze  atente  şi  binevenite  pe  teme  majore: 

Partea  I-a,  Fundamentele  Pedagogici  -  statutul  epistemiologic  al  pedagogiei;  educaţia 
ca  obiect  de  studiu  specific  pedagogiei,  respectiv  ştiinţelor  pedagogice;  teoria  educabil ităţii; 
finalităţile  educaţiei;  conţinuturile  generale  ale  educaţiei;  noile  educaţii;  formele  generale 
ale  educaţiei;  contextul  în  care  se  realizează  educaţia,  respectiv  sistemul  de  educaţie  şi 
sistemul  de  învăţământ;  sistemul  de  învăţământ  din  România;  educaţia  permanentă; 
autoeducaţia  (p.  8-278). 

Partea  a  ll-a,  Psihologia  Educaţiei:  obiectul  psihologiei  educaţiei;  stadialitatea 
dezvoltării  psihice,  implicaţii  pedagogice;  învăţarea  şcolară;  rolul  mecanismelor  cognitive 
în  învăţarea  şcolară;  mecanismele  cnergizante  şi  reglatorii  ale  învăţării  şcolare;  teorii 
psihologice  ale  învăţării,  modele  de  instruire;  teorii  constructiviste  ale  învăţării;  mecanisme 
integrative  ale  învăţării  şcolare,  personalitatea  elevului  şi  a  profesorului;  competenţele 
profesorului  în  învăţarea  interactiv-creativă  (p.  280-415). 

Partea  a  IlI-a,  Sociologia  Educaţiei:  introducere,  premise  teoretice  şi  istorice  ale  constituirii 
domeniului;  perspective  sociologice  asupra  domeniului,  paradigme  majore;  paradigma 
normativă,  educaţie  şi  societate,  funcţiile  sociale  ale  educaţiei;  educaţie  şi  inegalităţi  sociale; 
paradigma  interpretativă;  perspectiva  sociolingvistică  asupra  educaţiei;  noi  perspective, 
fundamentarea  sociologică  a  curriculumului,  abordarea  microsocială  a  educaţiei;  clasa  de 
elevi  spaţiul  fenomenului  etichetării;  familia  ca  instanţă  sociolizatoare  (p.  418-447). 

Partea  a  IV-a,  Cercetarea  pedagogică-abordări  cantitative,  cercetare  experimentală, 
cercetare  evaluativă:  cadrul  de  referinţă;  cercetarea  experimentală  -  una  din  metodele  de 
investigare  a  fenomenului  educaţional;  variabilele  in  cercetarea  experimentală;  elaborarea 
ipotezelor;  construirea  situaţiei  experimentale,  tipuri  de  scheme-planuri  experimentale;  faze 
şi  proceduri  ale  cercetării  experimentale;  colectarea  datelor  experimentale,  proceduri  şi 
instrumente;  cercetarea  evaluativă  în  educaţie,  acest  capitol  beneficiind  şi  de  un  glosar,  de 
altfel  bine  venit  în  iconomia  noului  lingvism  educaţional  (p.  450-547). 

Credem  că  şi  numai  simpla  înşirare  de  teme  obligă  la  lectură  şi  mai  ales  la  reflecţie. 
Actualitatea  lor,  abordarea  temeinică,  vocabularul  propus,  structura  cercetării  ca  atare, 
consistenţa  demersului,  temeinicia  lui  ştiinţifică  sunt  câteva  din  argumentele  unei  lecturi 
atente  a  cărţii.  Personal  socotim  că  ea  constituie  o  provocare  adresată  de  cercetătorii  din 
domeniul  formării  didactico-pedagogice  celor  care  sc  ocupă  cu  formarea  studenţilor  şi  a 
elevilor,  care  află  în  lucrare  temeiuri  ale  propriei  lor  cercetări  şi  practici  pedagogice.  Lucrarea 
lasă  câmp  deschis  cercetării  ulterioare,  fundamentând  direcţii  încă  de  pionierat  la  noi  în  ţară. 

Inclusiv  cercetarea  managerialului  educaţional  şi  a  pedagogiei  universitare  creştine 
are  de  câştigat  din  modelul  propus,  obligându-se  la  aflarea  unei  alternative  care  să  oblige 
ştiinţa  laică  a  educaţiei  la  recalibrarea  punctelor,  măcar  istorice,  de  plecare  şi  creştere  ca 
segmente  ale  unei  ştiinţe  atât  de  ample,  cum  este  pedagogia. 

Pr.  lect.  univ.  dr.  CONSTANTIN  NECULA 

Aceste  pagini  prezintă  noime  şi  instrucţiuni  de  care  trebuie  să  ţineţi  cont  pe 
parcursul  pregătirii  manuscrisului  dumneavoastră.  Scopul  nostru  este  acela  de  a  vă 
pune  la  dispoziţie  informaţiile  necesare  pentru  ca  manuscrisul  pe  care  îl  veţi  preda 
editurii  să  poată  parcurge  cu  succes  diversele  faze  de  pregătire  editorială.  Majoritatea 
problemelor  apar  din  cauza  culegerii  deficitare,  greşelilor  de  copiere  a  fişierelor  pe 
dischetă  sau  CD,  lipsurilor  (note,  trimiteri  bibliografice,  referinţe,  anexe,  ilustraţii, 
tabele  etc.  incomplete),  încălcării  legii  dreptului  de  autor.  Ne  rezervăm  dreptul  de  a 
nu  publica  materialele  care  nu  corespund  normelor  noastre. 

Responsabilitatea  faţă  de  opiniile  lansate,  corectitudinea  din  punct  de  vedere  a 
învăţăturii  ortodoxe  de  credinţă,  precum  şi  unele  atitudini  critice  revin  în  totalitate 
autorului.  Ele  nu  reprezintă  în  nici  un  fel  poziţia  Redacţiei  sau  a  Mitropoliei  Ardealului. 
De  asemenea,  lucrările  doctoranzilor  trebuie  în  mod  obligatoriu  să  fie  însoţite  de 
recomandarea  profesorului  îndrumător. 

Norme  de  redactare: 

Fiecare  manuscris  trebuie  să  cuprindă  numele  şi  prenumele  dumneavoastră, 
precum  şi  afilierea  la  unitatea  de  învăţământ  de  care  aparţineţi.  Este  indicat  să  fie 
menţionată  şi  adresa  dumneavoastră  (în  special  cea  de  e-mai!)  în  vederea  realizării 
unei  comunicări  mai  uşoare. 

Fiecare  studiu  sau  articol  trebuie  să  fie  însoţit  de  un  scurt  rezumat  (aproximativ 
15  rânduri)  în  română  şi  engleză  şi  care  să  evidenţieze  principalele  idei  pe  care  le-aţi 
dezvoltat  pe  parcursul  articolului.  De  asemenea,  titlul  studiului  va  fi  tradus  şi  el. 

Materialele  vor  fi  redactate  în  Times  New  Roman,  caracter  de  12,  cu  diacritice, 
iar  notele  bibliografice  cu  caracter  de  10,  acelaşi  font  (o  versiune  gratuită  poate  fi 
găsită  la  www.Tavultesoft  Kevman).  Ele  vor  fi  trimise  în  format  digital  (pe  CD  sau  pe 
adresa  de  e-mail  a  redacţiei:  revistajeologica@yahoo.com). 

Textele  în  limbile  greacă  sau  ebraică  vor  conţine  toate  semnele  grafice  necesare 
(accente,  spirite  etc.).  Autorii  nu  vor  prelua  în  nici  un  caz  caracterele  respective  de  la 
„Insert/Symbol”.  De  asemenea  trebuie  puse  la  îndemâna  redacţiei  fonturile  utilizate. 

Cum  se  fac  citările? 

Se  recomandă  ca  fragmentele  preluate  de  la  alţi  autori  (citatele)  să  fie  evidenţiate 
prin  ghilimele,  să  fie  exacte,  nemijlocite  şi  conforme  scopului  argumentării.  Se 
recomandă  traducerea  citatelor  din  alte  limbi.  Se  vor  folosi  ghilimelele:  în  cazul 

citatelor  din  cadrul  altor  citate  se  vor  utiliza  ghilimelele  unghiulare:  «...». 

Trimiterile  din  text  se  vor  face  prin  note  de  subsol,  unde  se  vor  indica  datele  la 
care  se  face  trimiterea.  Referinţele  se  vor  face  astfel: 

Titlurile  de  cărţi  şi  volume  colective  se  vor  scrie  cu  italice  (cursive).  Ele  vor  fi 
absolut  necesar  însoţite  de  numele  traducătorului  (acolo  unde  este  cazul),  numele 
editurii,  anul  de  apariţie  şi  numărul  paginii/paginilor  de  la  care  se  face  citarea. 

Ex.  Pr.  Dumitru  Stăniloae,  Rugăciunea  lui  Iisus  şi  experienţa  Duhului  Sfânt, 
ediţia  a  Il-a,  Deisis,  Sibiu,  2003. 

Titlurile  articolelor  se  vor  pune  în  ghilimele  („”).  Ele  vor  fi  urmate  de  indicarea 
numelui  revistei  sau  a  volumului  colectiv  din  care  fac  parte,  scrise  cursiv  (italic),  anul 
de  apariţie,  precum  şi  a  paginilor  corespunzătoare  citării. 

Ex.  Pr.  Prof.  Dr.  Dumitru  Stăniloae,  „Noţiunea  dogmei”  Studii  Teologice  XVI 
(1964),  nr.  9-10,  p.  533. 

Diac.  Ioan  I.  Ică  jr.,  „Iconologia  bizantină  între  politică  imperială  şi  sfinţenie 
monahală”,  în  Sfântul  Teodor  Studitul,  Iisus  Hristos prototip  al  icoanei  Sale  -  tratatele 
contra  iconomahilor ,  Editura  Deisis,  Alba  Iulia,  1994,  p.  7. 

în  cadrul  aceleiaşi  trimiteri  bibliografice  se  vor  folosi  virgule,  nu  puncte.  Cele 
mai  frecvente  prescurtări  în  cadrul  notelor  sunt:  Idem,  Ibidem,  cf,  v.,  p.,  pp.,  op. 
cit.,  art  cit.,  ş.a.,  et  al. 

Punctuaţia  în  raport  cu  indicii  şi  notele  se  face  de  regulă  astfel:  indicele  se  plasează 
la  umărul  cuvântului,  înaintea  semnului  de  punctuaţie;  exemple  schematice: 

Text1. 

Text  „citat”1. 

Text:  „citat  [!]  /  [?]  /  [...]”' 

Excepţii  fac  citatele  de  sine  stătătoare: 

„citat. ! . [.]/[!]/[?]/[...]"’ 

în  ceea  ce  priveşte  prescurtările  revistelor  şi  colecţiilor  de  specialitate  în  limbi 
străine  se  va  face  apel  la  cele  din  IATG2  (Internationales  Ahkurzungsverzeichnis  fur 
Theologie  und  Grenzgebiete),  Walther  de  Gruyter,  Berlin,  New  York.  1 992),  cu  indicarea 
acestora  la  sfârşitul  articolului.  Pentru  bibliografia  românească  se  vor  utiliza  prescurtările 
clasice  (O  -  Ortodoxia',  ST  =  Studii  Teologice ;  MA  =  Mitropolia  Ardealului',  RT  = 
Revista  Teologică  etc.).  Se  cere  şi  o  uniformizare  de  citare  în  cadnil  pasajelor  biblice 
ce  însoţesc  citatele. 

Pentru  o  utilizare  corespunzătoare  a  semnelor  de  punctuaţie  pot  fi  consultate 
următoarele  lucrări:  îndreptar  ortografic,  ortoepic  şi  de  punctuaţie,  ediţia  a  V-a,  Editura 
Univers  Enciclopedic,  Bucureşti,  200 1 ,  p.  49-9 1 ;  Septimiu  Chelcea,  Cum  să  redactăm 
o  lucrare  de  licenţă,  o  teză  de  doctorat,  un  articol  ştiinţific  în  domeniul  ştiinţelor 
socioumane,  ediţia  a  IlI-a  revăzută,  Editura  Comunicare.ro,  2005,  p.  135-152  etc. 

